
Argument 


D eoarece multă vreme în şi prin Biserică românii au avut o sin- 
gură instituţie organizată, a fost firesc ca la adăpostul ei comuni- 
tăţile să-și fi dezvoltat întreaga viaţă socială, culturală și politică. O particu- 
laritate a vieţii locuitorilor din fostele comune militarizate ale „graniţei 
năsăudene” a fost moştenirea ordinii impuse de autorităţile austriece, atât 
în viața publică socială, cât şi în viaţa privată. O schimbare de atitudine 
menită să trezească dorința pentru cunoaștere prin educaţie, cultură și 
dezvoltarea gustului pentru organizare şi frumos. Cu timpul, s-a format un 
spirit identitar din care nu au lipsit respectul de sine, dar și recunoaşterea 
valorilor culturale naționale, ambele construite pe mentalitatea comunitară 
a descendenţei nobile romane, cât și a urmașilor de grăniceri, loiali, pe 
câmpurile de luptă ale Europei, împăraţilor de la Viena. 

Forţa economică a fondurilor grănicerești a permis dezvoltarea în zonă 
a şcolilor, generatoare de elite intelectuale româneşti moderne, capabile să 
coaguleze în jurul lor viaţa comunitară. Desigur, este interesant să decoperi 
cum s-au format dinastiile de intelectuali care, de-a lungul timpului, s-au 
susținut și ridicat unii pe alţii, influențând, în urcușul și coborâșul vieţii lor, 
soarta celor din jur. Probabil că nu doar sistemul de relaţii i-a propulsat, ci 
şi faptul că au trăit de mici într-un mediu care îi forma şi pregătea pentru 
viață. Cu alte cuvinte, atmosfera de casă a fost esenţială, căci în depozitul 
tradiţiei de familie, strămoşii nu erau doar chipuri neclare sau simple fișe 
biografice, ci prezenţe vii, care ne ajută să înțelegem mai bine trecutul, 


pentru că trecutul nu are caracter muzeal, ci palpită de viaţă. 

Spiritul familiei Monda, veche familie grănicerească din Borgo-Bistriţa, 
purtat de lumina caldă a portretelor de familie, pe care încercăm să le pre- 
zentăm, face parte dintr-un demers istoric recuperator, într-un moment de 
incertitudine, în care familiile își neglijează sau recompun genealogiile, iar 
monumentele istorice sunt lăsate să se dărâme fără prea mari remușcări, 
totul în numele unui „nou” vulgar, care și-a câștigat, din păcate, un pres- 
tigiu absolut. 

Ineditul lucrării de faţă îl reprezintă atât documentele familiale, cât şi 
cele din arhiva Arhiepiscopiei Ortodoxe a Vadului, Feleacului şi Clujului, care 
sunt publicate acum întâia oară. Ele formează corpusul consistent al volu- 
mului, fiind prezentate cronologic în anexe. 

De aceea, demersul nostru s-a dorit atât unul restitutiv, dar mai ales sti- 
mulativ, pentru cercetarea trecutului unei zone unde nevoia de istorie este 


mereu actuală! 


Moștenirea spirituală 


a Văii Bârgăului 


dată cu militarizarea Văii Bârgăului din anul 1783, comuna 

Borgo-Bistriţa, alintată de localnici Bistricioara, a fost organizată 
pe actuala vatră a satului, cunoscută până atunci sub numele de Lunca 
Bistriţei, fostă proprietate a comunei Borg6-Rusz, căreia i-au fost date în 
schimb alte proprietăți!. 

Din punct de vedere religios, majoritatea locuitorilor Văii Bârgăului 
erau creștini greco-orientali?, lucru firesc de altfel, căci viaţa religioasă din 
aceste părţi n-a fost nicicând într-o izolare, ci în continuă legătură 
sufletească cu mănăstirile moldave. Într-un document păstrat în arhiva 
Parohiei Susenii Bârgăului, se amintește despre o mică mănăstire, situată 
între Bistriţa Bârgăului şi Tiha Bârgăului, care avea „călugărul” său, dar pe 
care „jupânul Lupu Zaharie, birăul satului, ctitorul sfintei biserici «De la 
tău»... nu-l pofteşte mai mult să le slujască pentru că tot în cârciumă şade”?. 
Drept urmare, în anul 1772, „Protopopul loan P. din Sicunde stăruie pe 
lângă episcopul Sofronie Chirilovici ca să sfinţească pe diacul Pop Ştefan 
întru preot”, la recomandarea preotului Nichita, parohul satului Suseni, 


1 Mircea Gelu Buta, Adrian Onofreiu, Bistrița Bârgăului - Contribuţii documentare, Ed. Eikon, Cluj- 
Napoca, 2010, p. 32. 

2 Anexa 1, doc. nr. 1. 

3 Teodor Ciuruș, „Un document istoric”, în „Renaşterea”, Cluj, anul IX, nr. 22, 31 mai 1931, 
pp. 4-5; vezi și Anexa 1, doc. nr. 2. 

care „a dat ateştaţie pentru diacu la noi precum vrea şi zice că ieste diacu 
cu nume bun şi nu ştie nici o cauzie să aibă diacul de care apără sfânta 
Pravilă care-l înstreinează de la darul Preoţiii”4. Pentru el garantează și 
„jupânul Lupu Zacharie, birăul satului, ctitorul sfintei Biserici «De la tău», 
care îl pofteşte la biserica sa să fie preot...”, căci îl ştie că „ieste diacu bun şi 
nu ieste iobag, ci ieste diacu slobod fecior de preot”?. 

Pe „Antologion”-ul tipărit la Râmnic în anul 1762, aflat în posesia 
bisericii din Bistriţa Bârgăului, se zice: „Să ştie că această carte a cumpărat-o 
Lupul Zaharie drept 25 fl. şi au dat-o la biserica lui «La tău», în varmeghia” 
Dobâchii, în sat în Bârgău de Tiha, unde să prăznuieşte hramul Bunaves- 
tire, să-i fie pomană lui ca la un ctitor desăvârşit lui şi femeii lui, Mărie, şi 
fiului lui, Vasile, şi Sofie.... (urmează obicinuita afurisenie). Ioil, ieromonah 
Gavrilovici. Bârgău”. Notiţa amintită ne arată hramul mănăstirii, precum şi 
numele călugărului, pe care, probabil, îl acuză ctitorul în actul din anul 
1772. Cartea a ajuns în posesia bisericii din Bistriţa Bârgăului, fiind 
cumpărată de un credincios, probabil, odată cu demolarea și strămutarea 
bisericii. Parte din materialul acestei mănăstiri a fost dus la Cuşma şi folosit 
la edificarea bisericii, de „leromonahul” Bâznog. 

Dintr-un raport al protopopului Teodor Buzdug către episcopul 
Andrei Şaguna din anul 1859, despre trecutul bisericesc al tractului 
Bistriţei, aflăm că: „«La tăul lui Zaharie», între Borgo-Bistriţa şi Tiha, pe un 
deal mare, a fost o mănăstire din lemn de frasin, care la regularizarea sate- 
lor militare, în anul 1800, s-a demolat, iar lemnul s-a dat pomană parohiei 
Cuşma, spre a-i servi de biserică. Vechimea mănăstirii datează din anul 
1616“. În acelaşi raport, mai este menţionată „o mănăstire mică, numită 
Strâmba, în care loc au avut Austriecii şi Muscalii întâia lovire cu Ungurii, 
în iunie 1849, din sus de Tiha, care încă la 1800, odată cu regularea satelor, a 
fost coborâtă în vale, în Bistriţa-Borgo, servind de biserică celor 22 familii 
unite, până ce în 1846 şi-au edificat altă biserică, din piatră, iar mănăstirea a 


+ Ibidem. 

5 Ibidem. 

6 Antologhion - carte bisericească ce cuprinde slujbele praznicelor și ale sfinţilor de peste an. 
7 Comitat. 

8 Arhiva Protopopiatului ortodox Bistrița, manuscris, anul 1859. 

rămas în ruină”?. Este vorba de o bisericuţă clădită din lemn în jurul anului 
1600, de către familia Urâtu, la aproximativ 5 km de centrul comunei Tiha 
Bârgăului, într-un loc cunoscut de localnici sub numele de „Pădurea 
Urâtului” şi care a fost închinată Maicii Domnului”. Tradiţia îl învesteşte 
drept ctitor al bisericii pe Grigore Urâtu, creştin cu bunăstare, care „s-a 
îngrijit de biserică și de înaintarea familiei”, întemeietor al unei dinastii de 
preoţi și a numerosului neam al Popenilor, după militarizarea Bârgăului în 
anul 1783, numit al Popandronilori. 

Prima menţiune a unui protopop ca destinatar al circularelor episco- 
pale pentru Valea Bârgăului, cu titulatura și sediul specificate clar, datează 
din anul 1792, când este pomenit „lacob Buzdug, protopop neunit al 
Bistriţei, la Rus Borgo” ?. 

Pe parcursul primului secol al existenţei sale, la conducere Protopopia- 
tului Ortodox al Bistriţei s-au succedat patru generaţii de preoți din familia 
Buzdug din Rusu Bârgăului. Este vorba de Iacob Buzdug (1791-1800), 
Alexandru Buzdug (1801-1830), Teodor Buzdug (1856-1875) şi loan Buzdug 
(1876-1884) din Josenii Bârgăului’. În perioada 1884-1907, Tractul Bistriţa a 
fost condus de protopopul Simion Monda din localitatea Borgo-Bistriţa!?. 
Acesta a devenit, la sfârşitul anului 1901, primul paroh greco-oriental/ 
ortodox al Bistriţei şi cel care a stabilit în oraș şi sediul protopopiatului. 
Fraţii Monda, Iacob, învăţător în Borgo-Bistriţa, Andrei, medic balneolog în 
Sângeorzul Român, şi preotul Simion, au participat cu entuziasm la 
acțiunile de emancipare ale românilor ardeleni de la sfârşitul sec. al XIX-lea 
şi au reușit să-şi dobândească un bun renume în această parte a ţării. 
Atunci când notarul Grigore Ilișiu, un vrednic absolvent al Gimnaziului 
Grăniceresc din Năsăud, s-a hotărât, în anul 1920, să își întemeieze o 


familie, unchiul său, Victor Avram din comuna Tiha Bârgăului, i-a 


” Teodor Ciuruș, „Două mănăstiri istorice în Valea Bârgăului”, în „Renașterea”, anul XVIII, nr. 3, 
21 ianuarie 1940, pp. 1-2. 

1 Alexandru Briciu, „Parohia Ortodoxă Română Bistriţa Bârgăului I”, în Monografie - Protopopiatul 
Ortodox Român Bistrița, Ed. Karuna, Bistriţa, 2008, p. 59. 

11 Mircea Gelu Buta, Adrian Onofreiu, Bistrița Bârgăului. Contribuţii documentare..., pp. 83-84. 

12 Servicul Judeţean Bistriţa-Năsăud al Arhivelor Naţionale (în continuare: A.N.B.-N.), fond Proto- 
popiatul Ortodox Român Bistriţa, d. 20, ff. 6-7. 

13 Alexandru Vidican, „Protopopiatul Ortodox Român al Bistriţei”, în Monografie..., p. 10. 

14 Ibidem. 

recomandat să se gândească la una din nepoatele protopopului Monda. Un 
an mai târziu, s-a căsătorit cu Maria, fiica învățătorului pensionat Iacob 
Monda din Bistricioara”. 

Iată o biografie deloc comună, a unei familii ilustre de creştini 
ortodocşi care, prin pregătire și preocupări, a făcut istorie într-un teritoriu 
viu, aflat în continuă transformare, din această parte a Transilvaniei, 
teritoriu dominat de saşii protestanți şi românii greco-catolici. 

Dar frământările politice, bisericeşti sau culturale sunt ca un fluviu 
puternic, în care nici o undă nu stă izolată de fluctuaţia generală a întregu- 
lui. Deşi încercări și lupte politice au fost în trecut, este evidentă deosebirea 
între acțiunea politică de la 1698-1700, care a provocat separarea românilor 
ardeleni în două tabere potrivnice, care s-au sfâşiat una pe alta decenii de-a 
rândul, şi cea din jurul anului 1790, pe care trebuie să o considerăm o încer- 
care de aplanare a divergenţelor confesionale și ca o manifestare a sentimen- 
tului național, conştient şi mai puternic decât separatismul confesional!€. 

În acest context, putem spune răspicat că membrii familiei Monda s-au 
implicat cu toată energia în lupta culturală şi socială pentru apărarea şi 
dezvoltarea așezămintelor bisericești şi şcolare, moștenite de la înaintași. 
S-ar potrivi aici rememorarea discursului rostit, în anul 1911, de către 
Nicolae Iorga la monumentul lui Mihail Kogălniceanu din lași: „Sub 
numele de cultură și politică se cuprind numai manifestări cu înfăţişare 
deosebită ale aceleiaşi puteri. O energie naţională, o elementară putere 
sufletească, ridicându-se către neatârnarea în stat, către originalitate în 
cultură, către o deplină dreptate în societate, către o unitate tot mai 
desăvârșită, tot mai deplină în împărăţia faptelor, ca şi în împărăţia 


gândurilor” 1. 


15 Biografia şi istoricul vieții lui Ilişiu Grigore, manuscris, în arhiva personală Mircea Gelu Buta. 

16 Ioan Lupaș, „Când începe istoria noastră politică?”, în „Luceafărul”, Sibiu, anul XIII, nr. 9, 1914, 
p. 261. 

17 Ibidem, p. 264. 

rotopopul Simion Monda provenea dintr-o veche familie de 

localnici care, după anul 1800, a dat mai multe generaţii de preoți. 

Primul a fost popa Luca Pavel, fiul lui Maxim Pavel, „om de rând din Borgo 

Bistrița”!. A urmat popa Vasile Pavel (n. 1810 — m. 1891), fiul lui Luca Pavel, 

care a păstorit comuna între anii 1832-18912. Acesta s-a căsătorit cu Ileana 

(n. 1812 — m. 1872), fiica preotului Iacob Buzdug din Rusu Bârgăului’. 

Întrucât nici fiul Ştefan, devenit notar, şi nici nepoţii, tenorul Constantin 

Pavel şi medicul Gheorghe Pavel, nu au urmat cariera preoțească, tradiția 

familiei a fost preluată de preotul Simion Monda, fiul diacului loan Pavel, 
care era frate cu popa Vasile Pavel:. 

Diacul loan Pavel (n. 1812 — m. 1899), după căsătoria cu Ioana Monda 

(n. 1820 — m. 1900), şi-a luat numele soției, impunând numele de Monda 


unei întregi generaţii de intelectuali, printre care îi regăsim pe învățătorul 


1 În Conscripția fiscală și urbarială din anul 1783, pentru partea de posesiune a comitelui Gregori 
Bethlen, „iobagul Pavel Maxâm, în vârstă de 24 de ani, locuieşte în comuna Borgo-Bistriţa la 
numărul 82, împreună cu Pavel Miron, de 30 de ani, și Pavel Aurel, de 26 de ani, care au în 
proprietate un cal, patru boi, şase vaci, doi junci, treizeci de oi, o proprietate cu lungimea de 160 
stânjeni și lăţimea 29 stânjeni, teren arabil 2 CĂB, fânaţ 26 CĂB”; vezi Bârgăul sub pajura 
imperială, ediţie de texte și tabele, studiu introductiv și note de Mircea Gelu Buta, Adrian 
Onofreiu, Andreea Salvan, Ed. Eikon, Cluj-Napoca, 2011, p. 317. 

2 Ibidem. 

3 Darea Văran, „Familia protopopilor Buzdug din Rusu Bârgăului”, în „Anuarul Bârgăuan”, an I, 
nr. 1, sub redacţia Niculae Vrăsmaș, Ed. Eikon, Cluj-Napoca, 2011, pp. 36-39. 

4 Mircea Gelu Buta, Bârgăul lui Tini Pavel, Ed. Eikon, Cluj-Napoca, 2010, p. 36. 

Iacob Monda (n. 1838 — m. 1924) şi fiul acestuia, avocatul loan Monda (n. 
1881 — m. 1952), protopopul Simion Monda (n. 1849 — m. 1908) și fiul său, 
preotul Aurel Monda (n. 1884 — m. 1937), doctorul Andrei Monda (n. 1855 — 
m. 1926) ş.a. 

Iacob Monda (n. 1838 — m. 1924) s-a născut la 2 octombrie în localitatea 
Bistrița Bârgăului, unde a urmat cursurile şcolii primare. După absolvirea 
Preparandiei de la Năsăud, a funcționat, între anii 1861-1889, ca învăţător în 
localitatea natală€. S-a căsătorit la 39 de ani, în luna iunie 1876, cu Ludovica 
Pop (n. 1856 — m. 1948), fiică de preot din comuna Beudiu, județul Năsăud. 
Naşi de cununie le-au fost loan Silași, paroh în Sânicoară și protopop al 
Tractului Buza; din căsătoria lor s-au născut trei băieţi și patru fete. 

lată o sămânță roditoare, care a reușit să dezvolte peste timp generații 
de intelectuali, care, după truda formării și devenirii, au știut să se reîn- 
toarcă între oameni, punând la dispoziția acestora resursele spirituale şi 
materiale dobândite. 

Elena Monda (n. 1879 - m. 1951), căsătorită cu Iuliu Şuteu, a fost de 
profesie învățătoare. Au avut două fete: Eugenia Elisabeta (n. 1908 — m. 2006) 
şi Aurora (Loliţa), căsătorită Năsălean. Prima a fost învăţătoare în Bistricioara 
și s-a căsătorit cu preot George Zagrai, fiul parohului greco-catolic din 
Borgo-Bistriţa”. Fiica lor, Adina Petronela (n. 1933), s-a căsătorit cu medicul 
Constantin Spiridonescu (n. 1919 — m. 2006) şi s-a stabilit la Piatra-Neamţ. 
Unicul lor copil, Cristina Simona (n. 1961), medic pediatru, după căsătoria cu 
inginerul Dan Imireanu, s-a stabilit în orașul Târgu-Neamţ!”. 


Aurel Monda (mort la naştere)". 


5 A.N.B.-N., Colecţia registrelor parohiale de stare civilă, reg. inv. nr. 124, născuţi, Bistrița Bârgăului, 
ortodocși, f. 38. În anul 1868, protopopul Terente Bogat consemna: „la sfârșitul anului militar”. 

6 Idem, fond Protopopiatul ortodox român Bistriţa, d. 381/1865, f. 29/v. 

7 Idem, Colecţia registrelor parohiale de stare civilă, reg. inv. nr. 76, născuţi, Beudiu, greco-catolici, f. 124. 

8 Ibidem, reg. inv. nr. 126, născuți, Bistriţa Bârgăului, ortodocşi, f. 20. Naş de botez, parohul Vasile 
Pavel. 

° Preotul Pantilimon Zagrai a fost căsătorit cu Valeria, nepoata poetului George Coșbuc. Au avut 
doi copii, George, preot gr.-cat. în comuna Bistriţa Bârgăului, iar apoi la Bistriţa, şi Maria, 
căsătorită cu inginerul Simion Găină, stabiliți la București. 

1 Documente din arhiva personală a familiei Mircea Gelu Buta. 
u A.N.B.-N., Colecţia registrelor parohiale de stare civilă, reg. inv. nr. 124, născuţi, Bistriţa Bârgăului, 
ortodocși, f. 43. 

loan Monda (n. 1881 - m. 1953)” a fost avocat, prim-pretor, șef de secţie 
la Prefectura județului Năsăud. Acesta s-a născut la 26 iulie 1881, având ca 
naşă pe Raveca, soţia preotului Simion Monda. După absolvirea şcolii 
primare din comuna natală, va deveni, în perioada 1901-1910, bursier al 
Fondurilor Grănicerești Năsăudene. Între anii 1905-1907, a urmat cursurile 
Facultăţii de Drept și Ştiinţe Politice din cadrul Universităţii „Ferencz Jozsef” 
din Cluj-Napoca, iar apoi, în perioada 1906-1910, a studiat la Academia 
Reformată de Drept din Debreczen, unde a fost coleg cu viitorul politician 
Victor Moldovan. După absolvirea studiilor, s-a întors în ţinutul natal, unde 
a activat ca prim-pretor și apoi ca avocat. A decedat în anul 1953 și a fost 
îngropat în cavoul familiei Monda, din cimitirul românesc al Bistriţei!“. 

Raveca Monda (n. 1886 — m. 1971)” a fost căsătorită cu preotul profesor 
Liviu Greabu (n. 1884 — m. 1962), protopop onorar de confesiune greco- 
catolică în orașul Bistriţa. Au avut următorii copii: Titus Greabu (n. 1911 — 
m. 1990), consilier juridic, Bistriţa; Flaviu Greabu (n. 1914 — m. 1931), 
student la Medicină; Liviu Greabu (n. 1917 — m. 1998), medic chirurg, 
Bistriţa, căsătorit cu Maria Neamţu (n. 1924 — m. 1985), din Turda; Radu 
Greabu (n. 1913 — m. 1985), avocat, București, căsătorit cu Aurica, născută 
Topa (n. 1911 — m. 1995), profesoară, sora cunoscutei actrițe Sorana Ţopa!e. 


12 Ibidem, f. 27. 

13 Mircea Gelu Buta, Adrian Onofreiu (ed.), Victor Moldovan - Memoriile unui politician din perioada 
interbelică, Ed. Presa Universitară Clujeană, Cluj-Napoca, 2013, p. 52. 

14 Documente din arhiva personală a familiei Mircea Gelu Buta. 

15 Ibidem, f. 48. 

16 Sorana Ţopa - născută la 14 februarie 1898 la Podul Turcului (Bacău). A urmat Conservatorul de 
Artă Dramatică din laşi, unde s-a aflat sub îndrumarea lui State Dragomir. La începutul anilor 
'30, aceasta a devenit din ce în ce mai prezentă în cercurile literare ale acelor vremuri și a fost 
parte din „Sburătorul” şi membru important al grupării intelecutale „Criterion”, din care 
făceau parte şi Mircea Eliade, Emil Cioran, Petru Comarnescu sau Mihail Sebastian. Prezenţă 
fascinantă a generației '30, a inspirat iubiri pasionale lui Mircea Eliade, Emil Cioran, Mihai 
Codreanu, Eugen Lovinescu, Ion Vinea, Adrian Maniu, Ion Barbu, iar mai târziu, l-a încântat şi 
pe Marin Preda, care a imortalizat-o în „doamna Sorana” din romanul Intrusul. Mircea Eliade a 
fost profund îndrăgostit de marea stea a Teatrului Naţional, pe care o găsea atât fascinantă, cât 
şi exasperantă. Acesteia i-a acordat viaţa eternă prin personajul Catalinei din romanul Noaptea 
de Sânziene. Pentru că relaţia dintre cei doi a devenit din ce în ce mai vulcanică, Mircea Eliade a 
decis să o rupă, decizie pe care unele voci susţin că ar fi regretat-o. Despărțirea a creat multă 
vâlvă în cercurile mondene ale epocii, gurile rele spunând că Eliade nu ar fi avut curajul să îi 
spună Soranei că o părăseşte, vestea fiindu-i dată de către Emil Cioran, pe care actrița l-a luat 
drept confident și, la scurt timp dupa aceea, iubit. Cioran a luat partea Soranei și a început să îl 
demoleze pe Eliade în articole. A scris articolul „Omul fără destin”, recitat teatral de Sorana, 

Aceştia au avut un băiat, Mircea (n. 1945), sportiv de performanţă; Silvia 
Greabu (n. 1915 - m. 1996), farmacistă, căsătorită cu avocatul Leonida 
Secară (n. 1910 — m. 1989), domiciliați în Bucureşti. Copiii lor: Tudor (n. 
1951), inginer, căsătorit cu Ruxandra, născută Cristea (n. 1954), inginer, al 
căror băiat, Bogdan (n. 1985), a urmat cariera părinţilor, şi Andreea Roxana 
(n. 1953), chimistă; Leonida Marius Greabu (n. 1922 — m. 1997), preot 
ortodox, căsătorit cu loana (n. 1913 — m. 1998), născută Blagoe, stabiliți în 
București. Fiul lor, Leonida Sorin Greabu (n. 1948), tehnician, căsătorit cu 
Ioana (n. 1948), educatoare. Copiii acestora sunt Liviu Marius (n. 1971), 
inginer, căsătorit cu Nicoleta (n. 1973), profesor, şi Bogdan Alexandru (n. 
1972), economist, stabiliți cu toţii în București; Maria Greabu (n. 1920 — m. 
2011), profesoară, căsătorită cu Alexandru Romanovici (n. 1907 — m. 1984), 
profesor universitar la Facultatea de Agronomie din Brașov”. 
Aurora-Augustatoare Monda (n. 1891 — m. 1938)%, căsătorită în anul 
1913 cu Constantin Partene (n. 1886 — m. 1968), învăţător. Împreună au avut 
cinci copii: Maria Partene (n. 1914 — m. 1977), căsătorită cu Ion Telcean 
(n. 1911 — m. 1986), învăţător, Maieru. Copilul lor, Radu Telcean (n. 1946 — 
m. 1997), căsătorit cu Cătălina (n. 1948), născută Petri, ambii profesori în 
orașul Sângeorz-Băi; Anchidim Partene (n. 1916 — m. 1996), funcţionar, 
Oradea; Horea Partene (n. 1918 — m. 1983), funcţionar, Oradea; Hortensia 
Partene (n. 1923 — m. 1998), învăţătoare în comuna Anieș, căsătorită cu Iosif 
Hojda (n. 1905 — m. 1978), inginer constructor, șeful şantierului stațiunii 
balneoclimaterice Sângeorz-Băi. Din căsătoria lor s-au născut două fete: 
Ana Maria (n. 1947), profesoară în Bistriţa, şi Rodica Hortensia (n. 1953); 
Aurora Partene (n. 1925), învăţătoare, căsătorită cu col. loan Popa (n. 1923), 
ofițer de cavalerie, domiciliaţi în Cluj-Napoca. Urmașul lor, Doru Popa 


(n. 1947), profesor, este căsătorit cu Maria, născută Bodea (n. 1954), 


care l-a apreciat și analizat, paragraf cu paragraf. lată o femeie care a reușit să se impună într-o 
lume adresată aproape exclusiv bărbaţilor. A murit în anul 1986. În urma sa au rămas versuri, 
eseuri, articole publicate în „Viaţa”, „Vremea”, dar și dramaturgie; cea mai cunoscută piesă a 
sa, „Călătorie-n întuneric”, a fost distinsă cu Marele Premiu al Teatrului Naţional din București 
(1943). Apud Friedgard Thoma, Pentru nimic în lume. O iubire a lui Cioran, trad. Nora Iuga, EST 
Editeur, 2005, passim. 

17 Documente din arhiva personală a familiei Mircea Gelu Buta. 

18 A.N.B.-N., Colecţia registrelor parohiale de stare civilă, reg. inv. nr. 124, născuţi, Bistriţa Bârgăului, 
ortodocși, f. 70. Nași de botez, Rafila şi Andrei Monda. 

economist, stabiliți în Cluj-Napoca. Copiii acestora sunt Doru Răzvan (n. 
1979), decedat la vârsta de 24 de ani, și Mihai Florin (n. 1982), profesor”. 

Gemenii Vasile Monda (n. 1892 — m. 19 aprilie 1894) și Maria Monda 
(n. 18922 - m. 196621), căsătorită cu Grigore Ilişiu (n. 1890 — m. 1960), notar, 
prim-pretor, şef de secție”. Grigore şi Maria llișiu au avut două fete: Silvia 
Maria (n. 1922 — m. 1996) şi Graţiana (n. 1934 — m.1956), profesoară de 
istorie, decedată prematur, la doar 22 de ani. Silvia Maria s-a căsătorit cu 
avocatul loan Buta (n. 1908 — m. 1992), prim-pretor la Plasa Centrală cu 
reședința în Bistrița. Copiii acestora sunt: inginer loan Grigore Buta (n. 
1948), stabilit în municipiul Bistriţa, căsătorit cu Gabriela Romanesi (n. 1955), 
cu urmaşii Ruxandra Maria (n. 1986), medic stomatolog, şi Alexandru, 
arhitect (n. 1992). Celălalt fiu, Mircea Gelu Buta (n. 1952), medic primar 
pediatru, profesor universitar, directorul Spitalului Judeţean de Urgenţă 
Bistriţa, este căsătorit cu Liliana (n. 1954), născută Alexandroaia, medic 
primar pediatru, doctor în ştiinţe medicale. Fiica lor, Iulia Alexandra (n. 
1985), avocat în municipiul Bistriţa, este căsătorită cu inginerul Vlad Oltean 
(n. 1987). Au un copil, Matei Alexandru, născut în anul 201274. 

Simion Monda (n. 15 sept. 1849 — m. 13 iul. 1908) s-a născut în comuna 
Bistrița Bârgăului ca al doilea fiu al lui loan şi loanei Pavel Monda; a avut ca 
nașă pe Ileana lui Vasile Rotund”. După absolvirea școlii primare în comuna 
natală, s-a înscris la Gimnaziul din Năsăud (1864-1865); a trecut apoi „la 
nemți în Bistrița, unde va studia șase clase gimnaziale”. Examenul de 
maturitate l-a absolvit în luna iulie 1874 „la Gimnaziul din Sibiu, ca 
privatist”. În toamna anului 1874, a fost ales învățător la școala din Prundu 
Bârgăului, unde „a servit cu zel până în anul 1884”. Între timp, a obţinut la 
Seminarul din Sibiu calificarea teologică şi a funcționat în paralel capelan în 


1 Documente din arhiva personală a familiei Mircea Gelu Buta. 

% A.N.B.-N., Colecţia registrelor parohiale de stare civilă, reg. inv. nr. 124, născuţi, Bistriţa Bârgăului, 
ortodocși, f. 77. Nași de botez, preotul greco-catolic Anchidim Candale și preoteasa Maria. 

21 Certificat de moarte, seria MC, nr. 466.752, eliberat la 5 martie 1966, nr. 419, de Sfatul Popular al 
orașului Bistriţa. 

2 Biografia şi istoricul vieții lui Ilişiu Grigore, manuscris, în arhiva personală a familiei Mircea Gelu 
Buta, f. 1. 

23 Ibidem. 

* Alexandru Moraru, Gabriel-Viorel Gârdan, „Medicină și Teologie”, In honorem Prof. Univ. Dr. 
Mircea Gelu Buta, Ed. Presa Universitară Clujeană, 2012, pp. 15-38. 

% A.N.B-N,., Colecţia registrelor parohiale de stare civilă, reg. inv. 126, f. 72. 

comună, pe lângă preotul Vasile Pavel?. În anul 1879, s-a căsătorit cu Raveca 
(m. 1901), fiica administratorului protopresbiterial loan Buzdug din Borgo- 
Joseni, „cu care a avut unsprezece copii, dintre care opt trăiesc”? Iuliu 
Monda (n. 11 oct. 1879 — m. 18 iun. 1957), medicinist; Aureliu Monda (n. 1 
mar. 1884; nași: judele cercual Atanasie Uşeri şi soția sa, Roza), preot în 
comuna Bistriţa Bârgăului între anii 1910-1937; Cornelia Monda (n. 4/16 apr. 
1886), „măritată în Banfy Hunyad?” după Mihail Marincaş, proprietar şi casar 
la Casa Vlădeasa”; Lucreția Monda (n. 13 feb. 1888 — m. 18 sept. 1959); 
Eugenia Monda (n. 10 mai 1891); Elisaveta Monda (n. 24 dec. 1892); Corneliu 
Monda (n. 9/21 nov. 1897), „înrolat în miliţie, la tunuri”; Virgil Monda (n. 4 
oct. 1900), care a fost „luat de suflet de Vasile Orban a lui Ştefan, la 2 
martie”. 

La 24 august 1884, Simion Monda a fost ales protopop al Tractului 
Bistriţa, funcţie pe care a îndeplinit-o până în august 1907, când s-a 
pensionat. Din momentul numirii protopopului Simion Monda în această 
funcţie, s-a consemnat şi tendinţa afirmării instituţionale a parohiei 
ortodoxe din Bistriţa, care avea aproximativ 76 de enoriași”. În actul de 
numire a protopopului, mitropolitul Miron Romanul declara: „Se vor pune 
la cale în curând pregătiri pentru formarea unei parohii ortodoxe în Bistrița, care 
să fie centrul tractului şi parohie protopresbiterială; deci îndată ce se va forma 
această parohie, protopresbiterul tractual va trebui necondiționat să se mute cu 
locuința sa în oraşul Bistrița, ca totodată paroh local. [...] Din incidentul acestei 
alegeri şi denumiri m-am aflat îndemnat a dărui mai sus numitului presbiter încă 
de acum titlul de paroh al Bistriței” ®t. 

Din anul 1885, şedinţele sinodului protopopesc ortodox s-au ţinut în 
oraşul Bistriţa, la Hotelul Sahling, într-o cameră închiriată. Cu toate că au 
depus eforturi de a transpune în practică acest deziderat, protopopii 
Simion Monda şi Vasile Bălan nu au reuşit să mute sediul protopopiatului 


% Parohia Ortodoxă Bistriţa Bârgăului, Condica parohiei Ortodoxe Borgo-Bistriţa, mss., p. 19. 

* Ibidem, la momentul completării condicii. 

% Huedin. 

2 Parohia Ortodoxă Bistriţa Bârgăului, Condica parohiei Ortodoxe Borgo-Bistriţa, mss., p. 23. 

% Traian Rotaru (coord), Recensământul din 1880, Studia Transilvania Censualia, Ed. Staff, București, 
1997. 

31 A.N.B.-N., fond Protopopiat ortodox român Bistrița, d. 604., f. 1/v; apud. Protopopiatul Ortodox Român 
Bistrița, Monografie-Album, p. 10. 

aici din lipsa fondurilor necesare?. Totuşi, în anul 1898, comunitatea 
ortodoxă a achiziţionat un teren şi o casă pe strada Alba-lulia, unde s-a 
amenajat o capelă ortodoxă%. 

La 22 decembrie 1901, protopopul Simion Monda a fost instalat oficial 
în funcţia de paroh greco-oriental în Bistrița. Cu această ocazie, presa 
vremii consemna că „serbările au fost modeste, dar demne”3%. Redăm în 
continuare, pe larg, relatarea acestui eveniment din aceeași sursă, care 
preciza că „D-l protopop Simion Monda, venind de cătră Bârgău cu trăsura, 
a fost întâmpinat în satul Jaad de D-1 Dr. V. Moldovan, care i-a eşit înainte 
cu câţiva credincioși. Însoţit de un convoiu frumos de trăsuri din Borgo- 
Bistrița şi de cele eșite întru întâmpinare, a sosit d-l protopop la capela 
greco-orientală, unde îl aştepta în fruntea comitetului parochial d-l Dr. 
Pahone, care l-a bineventat cu cuvinte călduroase ca pe noul mire al 
bisericei greco-orientale din Bistriţa. D-l protopop a răspuns emoţionat. 

Observ că la intrare era ridicată o frumoasă poartă de triumf, făcută din 
brădet, cu o inscripţie potrivită. În uşa bisericei, d-l protopop a fost întâmpi- 
nat de fostul administrator parohial Pavel Beşa şi de alţi doi preoţi îmbrăcaţi 
în ornate. D-l Beşa, într-o vorbire acomodată, i-a predat noului paroh 
insigniile puterii: Crucea, Evanghelia şi cheia bisericei. Intrând în biserică, 
după o scurtă rugăciune de mulțumită, a rostit d-l protopop vorbirea de 
inaugurare, ascultată cu multă atenţiune de cei prezenţi. Observ, că deja la 
biserică a fost bine representată inteligența din Bistriţa, fără deosebire de 
confesiune. În număr frumos s-au prezentat şi doamnele române. 

După instalarea oficioasă, d-l protopop, însoţit de preoţii tractuali şi de 
credincioşii mireni, a luat un prânz în Hotelul Sahling, de unde s-a expediat 
o telegramă omagială Excelenței Sale loan Meţianu. Culmea serbărilor a 
fost însă cina comună, aranjată la Hotelul Sahling. Ne-a surprins pe toţi 
foarte plăcut şi a potenţat buna disposiţie văzând că tot ce are Bistriţa mai 
bun şi în inteligenţa greco-catolică a luat parte, aşa că oaspeţii greco-catolici 
aproape au covârşit cu numărul pe credincioşii sărbătoritului. 


32 Ibidem, d. 840., ff. 3-14; apud Ibidem. 

% Viorel Baciu, „Catedrala Coroana”, în Viaţa religioasă în parohiile ortodoxe I, III şi IV din Bistrita - 
file de istorie, Ed. loan Cutova, Bistriţa, 2007, p. 61. 

3 „Instalarea dlui protopop gr.-or. S. Monda”, în „Foaia Poporului”, Sibiiu, anul X, nr. 1, marți, 
1/14 ianuarie 1902, p. 3. 

Au luat parte cam vreo 50-60 de persoane, dintre cari mi-am însemnat 
pe următorii: Magn. Sa loan Ciocan; d-l Gerasim Domide, protopop; loan 
Dologa, preot Borgo-Tiha; Dr. Ciuta; Dr. Tripon; Dr. Login; Val. Poruţiu; 
Dr. Leon Scridon; Dr. Gherman; Dr. Onişor; Dr. Bogdan; I. Cutean; I. 
Scurtu; A. Roşu; P. Beşuan; Dr. V. Moldovan; apoi o mulțime de preoţi, 
învăţători, întreg comitetul parohial ş.a. 

Primul toast l-a ţinut d-l protopop Simion Monda, pentru Excelenţa Sa 
Mitropolitul Meţianu. Apoi d-l Dr. Pahone salută pe d-l Monda în numele 
comitetului parochial. D-1 P. Beşa ridică păharul pentru reprezentanţii cle- 
rului greco-catolic: domnii G. Domide şi I. Dologa. D-l Dr. Valer Moldovan 
pentru oaspeţii greco-catolici. D-l Dr. L. Scridon pentru d-l loan Ciocan. 
Domnul Dr. Ciuta accentuează tare potrivit însemnătatea românească a 
instituirii unui al doilea protopopiat român în Bistriţa, ceea ce e progres 
mare faţă de trecut, când românii nu aveau drept să-şi cumpere case în 
Bistriţa. Frumos ca întotdeauna a vorbit şi d-l Dr. Tripon, accentuând 
emulaţiunea nobilă ce trebuie se se dezvolte între cele două biserici române 
din Bistriţa, emulaţiune spre binele neamului. A mai vorbit d-l I. Dologa 
pentru reprezentanţii din popor şi P. Cutean pentru prosperarea românilor. 

Între vorbiri ne-a delectat muzica lui Cristof, cu alese cântări româneşti. 
Seara aceasta curat românească a lăsat amintiri plăcute în sufletul celor pre- 
zenţi. Toţi s-au depărtat cu conştienţa că şi de astă-dată s-a cimentat şi mai 
tare solidaritatea exemplară a românilor bistrițeni. Solidaritatea aceasta e tăria 
lor aici, în orașul acesta, şi baza progresului uimitor al românilor de aici”%. 

În luna septembrie 1902 protopopul Simion Monda s-a implicat, alături 
de ceilalți intelectuali bistrițeni“, în organizarea adunării generale a Societăţii 
pentru Fond de Teatru Român”, constituită ca un stimulent puternic pentru 


35 Ibidem. 

3% Este vorba despre protopopul Gherasim Domide, Victor Onişor, Ciril Negruţiu, Alexandru Pop, 
Dumitru Ciuta, Gavril Tripon, Leon Scridon sen., Alexandru Gherman, George Linu, Dionisie 
Login, Alexiu Bogdan, Procopiu Cutean, loan Corbul, Ilie Scurtu, Alexandru Roşu, Iuliu Chita, 
Teodor A. Bogdan, Ioan Jarda, Ştefan Jarda, Aurel Iuga, Leonida Domide, Petru Poruţ şi Emil 
Man; apud.,„ Familia”, Oradea, nr. 35/1-14 septembrie 1902, p. 415. 

37 Obiectivul societăţii era adunarea, în timp, prin înscrieri ca membri, donaţii private şi 
manifestări culturale, a banilor necesari pentru înfiinţarea, la Braşov sau Sibiu, nu atât a unei 
clădiri, ci a unei trupe româneşti de teatru cu actori profesionişti, care să dea reprezentații şi să 
contribuie la formarea unor societăţi teatrale de amatori în oraşele şi satele ardelene locuite 
preponderent de români. Societatea înfiinţată a fost, de fapt, pe tot parcursul existenţei ei „o 


SIA 


fiică” a Asociaţiei pentru Cultura şi Literatura Poporului Român din Transilvania (ASTRA), 

emanciparea culturală a românilor. Adunarea a fost onorată de personalități 
marcante, precum Iosif Vulcan (Oradea), Emanuil Ungureanu (Timişoara), 
Vasile Goldiş (Arad), losif Blaga şi Nicolae Petra Petrescu (Braşov). 

Presa vremii relata că invitaţii, aflați în gara din Cluj, unde aşteptau 
trenul să-i aducă la Bistriţa, au avut plăcuta şi emoţionanta surpriză să 
întâlnească „un domn frumuşel, subțire, cu o privire de copil”, pe care Iosif 
Vulcan l-a prezentat: „Vă recomand pe ilustrul nostru poet George Coşbuc!"5%. 
Poetul se întorcea cu trenul din Italia şi călătorea spre Bucureşti, găsind 
puţin timp să se întreţină cu cei prezenţi, apoi a luat trenul spre Braşov”. 

În primăvara anului 1907, a treia zi de Paşti (7 mai), protopopul Simion 
Monda a invitat „Corului teologilor” din anul III, de la Seminarul Greco- 
Ortodox din Sibiu, pentru a susține un concert în cadrul Reuniunii de cântări 
din Bistriţa”. Printre corişti întâlnim pe teologul Aurel Monda, fiul 
protopopului Simion Monda din Bistriţa Bârgăului, cel care i-a organizat şi 
i-a adus la Bistriţa pe tinerii teologi...“. Din grupul teologilor sibieni au mai 
făcut parte loan Bobletec, Candid Muşlea, loan Nanu, Dumitru Vidrighin, 
Ioan Trif, Aurel Adamovici, Andreiu Gâlea, Vincente Pop, Sebastian Rusan, 
Aurel Reu, Andreiu Măgurean, los. Nicoară, Victor Ungur, Ilie Reu, Vasile 
Bocşa, Octav Costea, Gavril Lador, I. Căilean, Dumitru Păltinean, Vasile 
Păltinean şi V. Curea...?. Sala de la Gewerbeverein a fost umplută până la 
refuz. Orchestra militară, sub bagheta maestrului C. Sandner, dirigentul 
capelei militare, a cântat „Hora Sinaii” cu energie şi putere, înviorând sala. 
Pe ritmul notelor, şi-a făcut apariţia pe scenă corul Reuniunii din Bistriţa. 
Grupa fetelor „a lăsat o impresie deosebit de simpatică”, mai ales că multe 
coriste aveau aerul de a fi venite de pe băncile şcolii. Un contrast plăcut a 
făcut grupa bărbaţilor, unde, alături de oameni cărunţi, se aflau tineri 
cărora abia le mijea mustaţa”. 


adunările generale şi serbările prilejuite de aceasta s-au desfășurat după modelul astrist, de 
fiecare dată în alt oraş, stabilit cu un an înainte, cu un program asemănător; apud Viorel Rus, 
„Un eveniment cultural românesc în Bistriţa anului 1902: Adunarea generală a Societăţii pentru 
crearea unui Fond de Teatru Român (Ecouri în presa românească a vremii)”, în Convergențe 
etno-culturale. In honorem Mircea Prahase, Ed. Mega, Cluj-Napoca, 2012, pp. 235-258. 

38 „Tribuna Poporului”, nr. 159/29 august (11 septembrie) 1902, p. 2. 

9 „Familia”, nr. 35/1-14 septembrie 1902, p. 415. 

% Revista Bistriţei, Bistriţa, anul III, nr. 17, 1907, p. 3. 

“1 Ibidem, nr. 18, p. 1. 

* Ibidem. 

8 Ibidem, p. 2. 

Orchestra militară a intonat preludiu la „Concertul I.” (de Paşti) de 
Gheorghe Musicescu, după care corul a început: „Și cine se va sui pe muntele 
Domnului” ...., şi în final a încheiat cu un foarte sublim, „Domnul e Împăratul 
slavei!” ... A urmat „Cântecul de Maiu”, melodie dulce de seară, care a reuşit 
să se reverse în suflete şi să-i facă pe ascultători paşnici iubitori ai naturii 
reîntinerite. 

După ce bistriţenii s-au retras, şi-a făcut apariţia pe scenă Corul 
teologilor sibieni, care a început energic şi frumos „Marşul economilor”, de 
Ciprian Porumbescu. 

Presa relata că: „«Pas în pas, tra la la.../O! mândru-i a fi econom,/Pe lume nu-i 
mai vesel om !/În natura vis auriu,/Trăiesc fără frică sub cerul azuriu...». Vocile 
disciplinate, voluminoase şi pline de căldura inimii, cu care teologii, păstorii 
de mâne ai economilor, apoteozează viaţa acestora; un dulce contrast cu 
viața necăjită de astăzi a economilor. Însufleţirea se perindă în sufletul 
publicului. La final, aplauze puternice. Urmează doina «Di, hai murgule» de 
G. Chiriac, o doină frumoasă, în care se interpretează cu măiestrie dorul 
puternic ce leagă de cămin pe românaşul îndepărtat şi înstrăinat” +. 

După retragerea sibienilor, au apărut pe scenă trei membri ai „Reuniunii 
din Bistriţa. Era vorba de pianista Zenovia Trif, care a făcut acompania- 
mentul, baritonul V. Gaël şi Constantin Pavel”, „rigorosant în drept, ardent 


“ Ibidem. 
£ Constantin Pavel (1884-1945) a fost nepotul preotului Vasile Pavel din Borgo-Bistriţa. A reușit să 
devină una din personalităţile cele mai complexe ale scenei lirice românești, în calitate de tenor 
şi mai ales de regizor și director de scenă. Doctor în ştiinţe juridice şi de stat, animator al vieţii 
muzicale din oraşele Transilvaniei, prim tenor la operele din Troppau şi Budapesta, membru 
fondator al Operei Române din Cluj, precum şi director general, director de scenă şi 
concesionar al acestei instituţii clujene, apoi director de scenă la Opera din Bucureşti. O 
activitate de peste trei decenii, desfășurată cu pricepere, devotament şi neobosită putere de 
muncă pe altarul muzicii. În cadrul unui amplu proiect, iniţiat și condus de Prof. Dr. Mircea 
Gelu Buta, de readucere în atenţia publică a acestui mare artist, în anul 2009, pe casa din Bistriţa 
Bârgăului a maestrului, a fost amplasată o placă comemorativă cu următorul înscris: 
„Constantin Pavel (21 mai 1884 - 9 mai 1945) - Ctitorul Operei Naţionale Române din Cluj”. 
După câteva luni, maestrului i-a fost îndeplinit și ultimul său gând, acela de a se odihni, alături 
de mama sa, în cimitirul bisericii din Bistricioara. În cadrul unei impunătoare ceremonii, 
prezidate de PS Vasile Someşanul, sâmbătă, 31 octombrie 2009, în cimitirul bisericii din comuna 
natală, au fost reînhumate rămășițele trupești, aduse din Cimitirul Bellu de la Bucureşti. În luna 
mai 2011, în fața Primăriei din comuna Bistrița Bârgăului, a fost dezvelit bustul de bronz al 
celui care a revărsat atâta cinste asupra Văii Bârgăului, o operă cu intensitate expresivă 
remarcabilă, realizată de sculptorul Maxim Dumitraș. Începând din anul 2009, în fiecare lună 
mai, de Ziua Sfinţilor Împărați Constantin și Elena, în comuna Bistriţa Bârgăului și municipiul 

iubitor de muzică şi artă, tenor de valoare. O putere nouă, excelentă, a reuniunii!”. 
Cântarea celor trei începe şi se desface în unde şi valuri melodioase - 
consemna presa - aşa cum se cuvine să fie inimile tinerilor într-o seară 
senină şi fericită. „Vezi luna argintie, vezi noaptea înstelată, nu tremură nici o 
stea”... Publicul aplaudă cu entuziasm. 

În continuare, compoziţia „Îngerul a strigat” a lui Gheorghe Dima, 
interpretată de Corul teologilor sibieni, „care va umple sala cu aerul fericit al 
Învierii”. Apoi piesa „În umbră de codru”... o compoziţie admirabilă a lui 
Robert Schuman. Acompaniamentul la pian este făcut de Carol Rohrbeck, 
maestrul corului bistriţean şi maestrul Reuniunii germane de cântări din 
Bistriţa. Ambele bucăţi au fost executate perfect. Publicul le-a răsplătit cu 
îndelungate aplauze*. 

Urmează un „potpuriu admirabil” de cântece corale din colecţia Aurel 
Popovici”, interpretat de corul Reuniunii de cântări din Bistriţa“. 

Teologii sibieni nu se lasă nici ei mai prejos - continuă relatarea presei - 
şi interpretează un potpuriu de muzică corală din compoziţiile Gheorghe 
Dima („Scumpă dragă copiliță”), G. Chiriac („Morariul”), T. Popovici („Pri- 
beagul”). Referitor la ultima melodie, cronicarul muzical face următoarea 
remarcă: „Această melodie este foarte actuală astăzi, în vremea emigrărilor. 
Trebuie popularizată pretutindeni, prin toate ținuturile locuite de români. Este 
apoteoza sufletului poporului românesc”*. Succesul a fost peste măsură, iar 
entuziasmul s-a manifestat prin furtuni de aplauze. 


Bistriţa se organizează spectacole de operă, sub genericul „Zilele Operei Constantin Pavel”. 
Apud Mircea Gelu Buta, Bârgăul lui Tini Pavel, Ed. Eikon, Cluj-Napoca, 2010, 103 p; vezi şi: 
Mircea Gelu Buta (coord.), Constantin Pavel - Întemeietorul, Ed. Eikon, Cluj-Napoca, 2011, 150 p; 
Mircea Gelu Buta, Florin-Vasile Șomlea, Dorel Cosma (coord.), Bustul de la poalele Heniului, Ed. 
Eikon, Cluj-Napoca, 2012, 130 p; Mircea Gelu Buta, Adrian Onofreiu, Din intimitatea unei arhive 
- Constantin Pavel, Ed. Charmides, 2013, 83 p. 

1 „Revista Bistriţei”, Bistriţa, anul III, nr. 18, 1907, p. 2. 

“Aurel C. Popovici - Racoviţă (1879- 1942), născut în comuna timişeană Racoviţa, a absolvit 
cursurile Seminarului Teologic din Blaj, unde a studiat muzica cu Iacob Mureşianu. A slujit ca 
preot între anii 1904 -1914 la biserica din satul cărăşean Ticvaniu Mic. Din februarie 1914, a fost 
profesor de cânt bisericesc, muzică instrumentală şi corală la Seminarul Teologic şi Preparandia 
Greco-Catolică de Fete din Lugoj şi dirijor la Societatea Corală „Lira”. Creaţiile sale laice, vocale 
şi vocal-simfonice precum Rapsodiile I şi II, Marşul lui Tudor, Imnul Transilvaniei, Dorul 
ardeleanului ş.a., sunt pătrunse de un nestăvilit avânt patriotic şi sunt inspirate din melosul 
folcloric bănăţean. Din compoziţiile sale religioase fac parte Liturghia Sfântului loan Gură de Aur, 
Ca pe Împăratul, Cari pre Heruvimi, Ave Maria ş.a. 

38 „Revista Bistriţei”, nr. 19, 1907, p 1. 

* Ibidem, p. 2. 

După o scurtă pauză, în care orchestra militară a interpretat melodia 
„Suveniri de Mehadia”%, s-a ajuns la momentul final al programului, în care 
corurile bistrițean şi sibian reunite, acompaniate la pian de Carol F. 
Rohrbeck, au interpretat „Trecui valea” de Iacob Mureşianu, hora „Cât e țara” 
şi „Pe-al nostru steag” a lui Timotei Popovici. Aplauzele furtunoase - îşi 
încheie relatarea presa - cheamă în repetate rânduri pe interpreţi la rampă”. 

A doua zi (7 mai) în cursul după-amiezii, teologii sibieni împreună cu 
membrii „Reuniunei bistrițene” s-au fotografiat „ca şi în anul trecut”, drept 
amintire a cooperării, după care au vizitat bisericile şi aşezămintele cultu- 
rale din Bistriţa”?. 

În seara zilei de 8 mai, protagoniştii au fost invitaţi în pădurea „Schuller- 
wald”, unde au avut plăcerea să-i asculte pe soliştii Constantin Pavel, Octav 
Costea, Victor Gaël ș.a., care au interpretat „valuri-valuri de melodii româneşti ce 
se revărsau în liniştea serii şi a nopții din colțul ridicat al pădurii înverzite, asupra 
Bistriței, adormită în leagănul ei încunjurat de dealuri (s.n.)"5. 

Un an mai târziu, la 13 septembrie 1908, protopopul Simion Monda a 
decedat şi a fost îngropat alături de soţia sa, în cripta din cimitirul bisericii 
ortodoxe Bistriţa Bârgăuluis. La înmormântare au fost prezenţi preoţii 
Grigore Pletosu, Vasile Bălan, Pavel Beşa, Eliseu Dan, Iulius Suceava, 
Nicolea Rău, Constantin Flămând, Nicolae Soneriu, Ilarion Mariş. 

Doctorul Andrei Monda (n. 18 aug. 1855 — m. 13 ian. 1926), al treilea 
copil al diacului loan şi al Ioanei Monda, a urmat şcoala primară în comuna 
Prundu Bârgăului, iar apoi cursurile Gimnaziului Năsăudean şi ale Gim- 
naziului Superior Greco-Catolic din Blaj. În calitate de bursier al Fondurilor 
grănicereşti năsăudene, s-a înscris și a frecventat, între anii 1879-1885, 
cursurile Universităţii „Ferencz Jozsef” din Cluj, unde a obţinut doctoratul 
în medicină şi chirurgie. Ulterior, datorită unei burse acordate de fundaţia 


% Mehadia - localitate în judeţul Caraş-Severin, la granița cu Serbia. 

5 „Revista Bistriţei”, nr. 19, 1907, p. 2. 

52 Ibidem. 

53 Ibidem. 

5 Parohia Ortodoxă Bistriţa Bârgăului, Condica parohiei Ortodoxe Borgo-Bistrița, mss., p. 23. 

5 Emil Timoce, „Parohia Ortodoxă Română Bistriţa Bârgăului nr. 2”, în Protopopiatul Ortodox..., p. 60. 

% Dosarele - doar cele care s-au păstrat - se află în fondul Administrația fondurilor grănicereşti 
năsăudene. În completare, pot fi consultate: Lazăr Ureche, Fondurile grănicereşti năsăudene (1851- 
1918), Presa Universitară Clujeană, Cluj-Napoca, 2001; Cornel Sigmirean, Istoria formării 
intelectualității româneşti din Transilvania şi Banat în epoca modernă, Presa Universitară Clujeană, 
Cluj-Napoca, 2000. 

„Emanoil Gojdu”, a reușit între anii 1881-1885 să își aprofundeze studiile 
medicale la Universitatea din Viena”. 

Activitatea medicală şi-a început-o ca aspirant (1 iulie-30 nov. 1885), iar 
apoi ca medic secundar (30 nov. 1885-20 feb. 1886) la „Krankenhaus 
Wieden”, Viena. Începând din 15 septembrie 1886, până în anul 1888, a 
practicat medicina în comuna Czsepaia (Cehia de azi), unde a depus şi 
jurământul de serviciu”. 

Din data de 15 martie 1888, până la 1 septembrie 1920, și-a desfășurat 
activitatea de medic în cercul sanitar Sângeorz-Băi%, perioadă în care s-a 
căsătorit cu Rafila (n. 28 sept. 1868 — m. 8 apr. 1932), „fata lui Şandor cel 
avut din Cuieşdiu“, despre care se zice că avea, după păreaţță“!, vreo 
3-40.000 florini” 2. 


57 Teodor Ghiţan, Istoricul spitalelor şi instituţiilor sanitare din Bistrița şi județul Bistrița-Năsăud, mss. 

5 Ibidem. 

5 Încă din jurul anului 1770, oficialităţile de la Viena consemnează pe harta imperiului comuna 
Sângeorz ca localitate cu izvoare de apă minerală. În lumea medicală, apa de Sângeorz era 
cunoscută sub numele de „Hebe”, înțelegând prin acest simbol efectul deosebit pe care-l avea 
această apă minerală în păstrarea şi refacerea sănătăţii. Localnicii au numit-o „vin”, iar numele 
de „Borcut” (vin de fântână) s-a dat în timpul stăpânirii austro-ungare, traducând denumirea 
originală care-i definea gustul deosebit de plăcut, dar şi coloritul rubiniu, rămas pe sticlele ce se 
foloseau în timpul curei. În literatura medicală, prima descriere sumară a izvoarelor cu efectele 
lor binefăcătoare a fost publicată, în anul 1877, în revista „Gesund Brunnen”. În jurul anilor 
1880, o societate pe acţiuni ce s-a autointitulat „Hebe” a luat în arendă de la comuna Sângeorz 
folosirea izvoarelor de apă minerală pe o durată de 30 de ani, a făcut şi primele investiţii, care 
au atras un număr mare de vizitatori; apud Mircea Gelu Buta, „Cuvânt către cititor”, în vol. 
Sângeorz-Băi, perenitate ortodoxă şi laică, Ed. Barna'S, Bistriţa, 2010. 

4 Azi Pietriș, judeţul Mureș. 

s După părere, evaluare. 

€ Din arhiva parohială şi din însemnările de pe cărțile de cult, rezultă numele unor preoţi care au 
slujit în biserica parohiei Pietriș, judeţul Mureș. Primul menţionat cu numele a fost Sava Florea, 
paroh la parohia Cuiejdiu în anul 1835. Al doilea slujitor a fost Teodor Șandor, care a slujit ca 
preot între anii 1852-1878, care a murit la vârsta de 47 de ani. Deoarece a fost un mare 
proprietar, lui i s-a atribuit iniţiativa de a se construi o nouă biserică. Fiul său cel mare, loan 
Şandor, a fost paroh între anii 1882-1885. A murit prematur, la vârsta de 28 de ani. Băiatul 
acestuia, Gheorghe Șandor, deşi nu a fost preot, a înființat „Fundaţia parohului Teodor 
Şandor”, cu scopul de a salariza preoţii care urmau a sluji în parohia Pietriș. Una din fiicele 
acestuia, Maria, s-a căsătorit cu preotul Galaction Șagău, ajuns protopop al Reghinului. Acesta, 
la câţiva ani de la moartea cumnatului său, a preluat parohia Pietriș și a devenit astfel 
proprietarul întregii averi. Neavând copii, şi-a împărţit averea nepoatelor și a înființat fundaţia 
„Galaction Şagău și Maria Şandor”. Rafila Monda (n. Săndor) a fost una din principalele 
beneficiare ale acestei moșteniri. După moartea soțului său, şi-a revizuit dorinţele testamentare, 
lăsând cea mai mare parte din averea familiei Dr. Andrei Monda, nepoatei sale, Georgeta 
Velican, n. Şandor (1887-1968), fiica Liviei (n. Pop) şi a lui loan Şandor, ctitor şi preot al bisericii 

Urmare a Memorandumului din anul 1892, înaintat de către liderii 
românilor din Transilvania împăratului austro-ungar Franz Joseph, în care 
se solicitau drepturi egale cu ale populaţiei maghiare şi încetarea 
persecuțiilor şi a încercărilor de maghiarizare, Dr. Andrei Monda a fost 
acuzat ca ar fi fost colaboraţionist cu principalii acuzaţi. În cele din urmă, a 
ieşit de sub pericolul arestării, demonstrând la proces că, întrucât poliția 
locală i-a confiscat încă de la poştă invitaţia, nu exista nicio dovadă a 
implicării sale. 

Înainte de a se stabili în Sângeorzul Român, Dr. Andrei Monda a urmat 
timp de şase luni un curs de specializare la vestitul Institut de hidroterapie 
„Wieden Hospital”, unde a obţinut specializarea de medic balneolog“. 
Modernizarea acestei staţiuni a fost legată de numele Dr. Andrei Monda, 
membru fondator şi director, între anii 1901-1924, al Reuniunii de păstrare 
„Izvorul” din Sângeorz-Băi. Acesta a făcut analiza chimică a apelor şi a 
clasificat izvoarele pe afecţiuni“. La sfârşitul secolului al XIX-lea şi începutul 
sec. al XX-lea, Sângeorzul Român a devenit o staţiune balneară vestită, care a 
atras numeroşi turişti, printre care şi personalităţi de seamă ale culturii 
româneşti, precum scriitorii Alexandru Odobescu şi Ion Luca Caragiale, 
poetul George Coşbuc, medicul politician Alexandru Vaida-Voevod ş.a.*. 

După Marea Unire, la data de 29 martie 1919, a depus jurământul de 
fidelitate pentru România, fiind numit medic judeţean onorific, ocazie cu 
care şi-a fixat domiciliul în orașul Bistriţa. La data de 1 septembrie 1920, 
depăşind limita vârstei statuate pentru medici funcționari, a fost pensionat 
prin Ordinului Secretariatului General al Sănătăţii și Ocrotirilor Sociale din 
Cluj nr. 12.754/16 septembrie 1920”. 

La data de 14 iulie 1922, Dr. Andrei Monda s-a numărat printre iniția- 
torii memoriului adresat Episcopiei Ortodoxe din Cluj, în care se cerea reîn- 


ortodoxe din localitate. Georgeta Velican a fost soția avocatului Dr. Camil Velican (1878-1937), 
primul primar român, de după Marea Unire, al oraşului Alba-Iulia; vezi „Testamentul Dr. 
Andrei Monda” și completarea acestuia de către soție, Rafila Monda, n. Şandor, 1932; A.N.B.- 
N., fond Protopopiatul Ortodox Român Bistrița, d. 1293/1926, ff.1-8; în: Anexa 2, doc. nr. 1. 

s Mircea Gelu Buta, Bârgăul lui Tini Pavel..., pp. 11-12. 

s Teodor Ghiţan, op. cit. 

s Mircea Gelu Buta, „Cuvânt către cititor”, în vol. Sângeorz-Băi, perenitate ortodoxă ...; vezi şi 
A.N.B.-N,., fond Reuniunea de împrumut şi păstrare „Izvorul” din Sângeorz, reg inv. nr. 7, f. 149. 

s George-Vasile Raţiu, George Coşbuc şi Valea Bârgăului, Ed. George Coşbuc, Bistrița, 1996, pp. 10-11. 

S Teodor Ghiţan, op. cit.; vezi şi A.N.B.-N., fond Serviciul Sanitar al judetului Năsăud, d. 121/1920, f. 1. 

vierea ortodoxiei în bazinul de sus al Văii Someșului, prin construirea, de 
către ieromonahul loachim Bâznog, a unei biserici ortodoxe în Sângeorzul 
Românesc&. 

În data de 3 noiembrie 1924, ieromonahul a fost ridicat de acasă şi dus 
la primărie, unde a fost bătut groaznic, străpuns cu cuțitul şi foarfeca, i s-a 
tăiat barba, toate acestea cu scopul de a-l opri pe călugăr să ridice biserica 
ortodoxă începută pe pământul rămas moştenire de la părinţii lui, undeva 
Peste Someş. Doctorul Andrei Monda a fost acela care, constatând cele în- 
tâmplate, i-a eliberat certificat medical“, după care a trimis o carte poştală, 
în regim de urgenţă, Episcopului Nicolae Ivan, în care specifica: „Sfintia 
Voastră! Ioachim Bâznog, ieromonah greco-ortodox din Sângeorzul Român, ieri 
noaptea a fost bătut, batjocorit şi i-a tăiat barba, un Lupoaie, subsecretar, în casa 
primăriei comunale. Anexez certificat medical! Cereți urgent cercetarea în cauză şi 
punerea agresorilor în arest la procuror. E un scandal nemaipomenit şi o batjocură 
pe bietul om. Trebuie ajutor!”™. 

În urma celor sesizate, P.S. Nicolae Ivan a făcut, în data de 12 noiem- 
brie 1924, plângere procurorului de pe lângă Tribunalul din Bistriţa, pentru 
a dispune cercetarea cauzei și pedepsirea grabnică a agresorilor, demers 
rămas fără niciun rezultat, deoarece prefectul judeţului, Solomon Haliţă, 
era un înfocat greco-catolic, fiu al comunei”. 

Familia Dr. Andrei Monda era înrudită cu familia avocatului Camil 
Velican (n. 1878 — m. 1937), primul primar român al oraşului Alba Iulia. 
Acesta s-a căsătorit cu Georgeta Velican, născută Șandor (n. 1887 - m. 
1968), din comuna Pietriş, judeţul Mureş, nepoată de frate a Rafilei Monda, 
născută Şandor?. 


& Arhiva Arhiepiscopiei Vadului, Feleacului şi Clujului (în continuare, A.A.V.F.C.), Memoriul din 
1/14 iulie 1922; Alexandru Dărăban, „Un sprijinitor al ortodoxiei în Sângeorz-Băi: Dr. Andrei 
Monda”, în „Pisanii Sângeorzene”, III, nr. 12 (28), decembrie 2014, pp. 49-52; vezi şi Alexandru 
Dărăban, Ieromonahul Ioachim Bâznog din Sângeorz-Băi, Editura Charmides, Bistriţa, 2010, pp. 52-53. 

© Alexandru Dărăban, Ieromonahul Ioachim Bâznog..., op. cit., p. 54. 

7 A.A.V.F.C., Cartea poştală trimisă de Dr. Andrei Monda către Episcopie la data de 5 noiembrie 
1924; apud. Alexandru Dărăban, op. cit., p. 55. 

7 Ibidem. 

72 Georgeta Velican s-a născut în comuna Pietriş din judeţul Mureş, fiică a Liviei, născută Pop, şi a 
lui Ioan Şandor, ctitor şi preot al bisericii ortodoxe din localitate. Pe linie maternă, unul dintre 
înaintaşii săi, protopopul Nicolae Raţiu - ctitor de biserici în Alba Iulia şi Oradea, a fost cel care 
a scris testamentul și a dat ultima împărtăşanie Iui Horea. Nepot al lui Nicolae Raţiu şi 
străbunic al Georgetei Velican, preotul Nicolae Popa (1812 - 1890) din Şard, absolvent la 

În ziua de 3 decembrie 1918, avocatul Camil Velican a fost numit 
primar al oraşului Alba-lulia, iar în anul 1922, a fost numit prefect, funcţie 
pe care a îndeplinit-o cu profesionalism, demnitate şi cinste până în anul 
1926. În această calitate, a organizat festivitățile de încoronare a Regelui 
Ferdinand şi Reginei Maria, de la Alba-Iulia, în anul 1922. 

De-a lungul timpului, familia Velican și-a petrecut vacanţele la 
Sângeorz-Băi, ca oaspeţi ai mătuşii Rafila şi unchiului Andrei Monda. 
Georgeta Velican a fost moștenitoarea testamentară a familiei Dr. Andrei 
Monda, care, din păcate, nu au avut copii”. 

Ca o răsplată a meritelor sale, de vrednicie şi onestitate spre binele 
ţării, avocatul Camil Velican a fost onorat cu ordinele „Coroana României” 
în grad de Comandor, „Ordinul Ferdinand I”, „Steaua României” în grad 
de Ofiţer, „Vulturul”, „Răsplata Muncii”, clasa I, „Meritul Comercial şi 
Cultural”74. 

În ce priveşte cariera ştiinţifică a doctorului Andrei Monda, este de re- 
marcat deschiderea pe care acesta a avut-o pentru cunoaştere. În acest sens, 
a participat cu comunicări ştiinţifice la numeroase congrese internaţionale 
europene de medicină generală şi balneologie şi a ajuns membru al „Asoci- 
ației medicilor din Europa”. A luat parte la mai multe excursii organizate de 


teologia din Blaj, în anul 1835, şi-a condus enoriaşii, în mai 1848, pe Câmpia Libertăţii de la 
Blaj. Fiul preotului Nicolae Popa, Iosif Popa, a fost judecător. Şi-a desfăşurat activitatea la 
judecătoriile din Teaca, Braşov şi Cluj. Apreciat pentru competenţa şi corectitudinea sa, a ajuns 
preşedinte de secţie la Curtea de Casaţie din Budapesta. A fost răsplătit cu „Ordinul Leopold”. 
Rămasă orfană de ambii părinţi, Georgeta a fost luată în grijă de mătușa sa, Rafila Monda, care 
a încercat să îi asigure o instruire solidă la Preparandia din Arad, de sub direcţia lui Vasile 
Goldiş, pe care a absovit-o cu „distincţie”. În anul 1908, s-a căsătorit cu avocatul Camil Velican, 
stabilindu-se în Alba Iulia. Casa lor avea să devină locul de întâlnire al fruntaşilor ardeleni, 
viitori membrii ai Consiliului Dirigent. Georgeta Velican şi-a susţinut şi secondat soţul în 
multiplele sale activităţi şi în dificilele sarcini politice şi administrative ce i-au fost încredințate. Pe 
plan personal, a avut o bogată activitate socială, în ajutorarea familiilor văduvelor şi orfanilor din 
Primul Război Mondial, conducând filiala Societăţii „Principele Mircea” din Alba Iulia, aflată sub 
înaltul patronaj al Reginei Maria. Pentru merite deosebite, a fost decorată cu medalia 
„Centenarului Regelui Carol I” și Bareta „Pro Patria”. După instalarea comunismului, a fost 
persecutată și închisă. A murit în anul 1968, în casa surorii sale din Cluj și a fost îngropată în 
cavoul familiei. Post mortem a primit calitatea de „luptător pentru rezistența anticomunistă”. 
Arhiva personală Elena Giurgiuman, str. Dobrogeanu Gherea, nr. 8, Cluj-Napoca; vezi şi „Istoria 
uitată: Casa primului primar român din Alba Iulia lăsată în uitare”, în ziarul „Alba 100%”, 18 
septembrie 2014, p. 1. 
733 Vezi Anexa 2, doc. nr. 1. 
7+ Arhiva personală Elena Giurgiuman, op. cit.; vezi şi „Istoria uitată..., p. 1. 

membrii acestei societăţi, în compania cărora a vizitat institute medicale şi 
spitalele cele mai însemnate din acea vreme, în ţări precum Germania, 
Anglia, Italia, Belgia, Norvegia şi chiar extremul nordic - Spitzberg. A 
consemnat impresii din călătoriile sale în scrisori și ilustrate, pe care le-a 
trimis nepoatelor şi nepoților, adunate, în final, în arhiva familiei”. 

A fost activist medical în cadrul „Astrei” năsăudene. A parcurs satele 
din circumscripţia sa, a ţinut prelegeri în care a încercat să combată bolile şi 
suferința printr-o abordare bio-psiho-socială. 

În cursul vieţii sale, Dr. Andrei Monda a fost un mare filantrop. Astfel, 
a donat o sumă impresionantă de bani pentru „edificarea unui cămin” al 
medicilor din oraşul Bistriţa, care „va avea destinația ca în localurile lui să se 
țină şedinţele medicilor din oraş şi judet, să se țină conferințe medicale, iar cu 
timpul să i se adauge o baie populară, în care de două ori pe săptămână să se 
organizeze gratuit vizite pentru săraci şi pentru cei lipsiţi de mijloace”. 

Un alt fond pe care l-a creat a fost „Fondul religionar Andrei şi Rafila 
Monda”, prin care a fost donată o mare sumă de bani pentru întreţinerea 
bisericilor ortodoxe române din Bistricioara şi comuna Pietriş din judeţul 
Mureş”. 

După o activitate în serviciul public de peste 35 de ani, Dr. Andrei 
Monda, împreună cu soţia Rafila s-au retras într-o impunătoare clădire pe 
care şi-au construit-o în apropierea bisericii românești din Piaţa Unirii, la 
Bistriţa”. Aici au locuit împreună cu cele două nepoate adoptate, Ioana 
Şimon (n. 1879 — m. 1972), şi Maria Ștefănuţ (n. 1907 — m. 1992), căsătorită 
ulterior cu col. Alexandru Rusu (n. 1902 — m. 1984), ofițer de stat major în 
Armata Regală. 

A decedat la 13 ianuarie 1926 şi a fost înmormântat în cavoul familiei, 
din cimitirul românesc al orașului Bistriţa”. Trupul neînsufleţit a fost 


% Documente din arhiva personală a familiei Mircea Gelu Buta. 

7% A.N.B.-N., fond Protopopiatul Ortodox Român Bistrița, d. 1293/1926, ff. 1-8. 

77 Ibidem. 

73 Imobilul din Piaţa Unirii, nr. 3, în suprafaţă de 612 m?, a fost cumpărat în anul 1896 de către 
Rafila Monda, soţia doctorului Andrei Monda, cu suma de 6200 florini. Casa era compusă, „la 
parter, din 7 camere, 2 bucătării, 2 cămări, 1 WC, 1 spălătorie, 1 grajd, 1 pivniţă, iar la etaj, din 
11 camere, 3 bucătării, 3 cămări, 1 WC, 1 magazie. În anul 1936, s-a intabulat dreptul de 
proprietate cu titlu de moştenire testamentară în favoarea soţiei doctorului Velican Camil, 
născută Georgeta Şandor”; apud Oficiul de Cadastru și Publicitate Imobiliară Bistriţa-Năsăud, 
C.F. 4167, Nr. topo 1642 casă de piatră cu etaj, Nr. topo. 1643 curte. 

P A.N.B.-N., fond Reuniunea de împrumut şi păstrare „Izvorul” din Sângeorz, reg. inv. nr. 7, f. 149. 

condus la locul de veşnică odihnă de către soţie, rude, numeroși prieteni, 
foşti colegi de școală și cunoscuţi, între care prefectul Solomon Haliţă, 
protopopul loan Dologa şi fostul director de bancă George Curtean. Slujba 
prohodului a fost oficiată de octogenarul protopop Grigore Pletosu, asistat 
de preotul Aurel Monda şi profesorii de religie Constantin Flămând şi 
Liviu Greab. 

În cuvântarea sa, protopopul Grigore Pletosu „a arătat vredniciile pe 
toate terenele ale defunctului”%, iar Dr. Ionel Scridon a rostit cuvântul de 
rămas-bun în numele medicilor din Bistriţa. „Viaţa noastră pe acest pământ 
ni-se pare numai ca un vis - arăta Dr. Ionel Scridon. Cum vibrează undele 
valurilor, aşa ni-se pare că dispărem şi noi. Măsurăm paşii vieţii noastre cu 
timpul şi spaţiul, aflându-ne însă fără să ştim în mijlocul eternității şi când 
această premisă palpitează în inimile colegilor tăi, aflându-ne în aceste 
momente triste lângă trupul rece şi neînsufleţit, totuşi, simţim că încă 
trăieşti în mijlocul nostru, eşti încă în viaţă pentru noi, medicii, prin cultura 
cea vastă medicală, câştigată la facultatea strălucitoare a Vienei, amplificată 
prin multiplele călătorii de studii, începând dela patriile ştiinţelor medicale 
cele mai reci, până la cele mai calde ale continentului european, împodobite 
însă mai presus de toate cu munca neobosită ale cultivării simțului 
solidarităţii colegiale. Și firile acestei munci neobosite ale trecutului, 
împreunate cu bucuriile și supărările vieţii profesionale, confluiează cu 
firile necazurilor și ale desiluziilor prezentului, cari au găsit un ecou poate 
atât de îndreptăţit în sufletul tău, ceeace numai noi, medicii, suntem în 
stare s'o înțelegem, confluiează atât de mult, încât în sânul Asociaţiei 
medicilor sunt contopite într'o citadelă indisolvabilă, în care să rămâi 
asigurat că se va cultiva memoria ta întodeauna, ca un imbold pentru 
munca măreaţă a solidarităţii profesionale, pentru care muncă ai luptat o 
viață întreagă. Cu moartea medicului Dr. Andrei Monda se stinge viata 
unui vechi si vajnic luptător pe toate terenele vieţii noastre naționale. 
Odihnească în pace!” 8t, 

Prin toată activitatea sa profesională, socială şi filantropică, Dr. Andrei 
Monda s-a impus ca un fruntaş al intelectualităţii românilor transilvăneni 
de la sfârşitul sec. al XIX-lea şi începutul sec. al XX-lea. 


% „Gazeta Bistriţii”, VI, nr. 2, 1 februarie 1926, p. 2. 
51 Ibidem. 

a n raportul „Inspectoratului Şcolariu Districtual din Protopopiatul 
Bistriţei”, din 10 iulie 18651, se menţiona că „Şcoala din Borgo- 
Bistriţa s-a edificat în anul 1829 pe pământul comunal, era din lemn, avea o 
singură sală de clasă, locuinţă pentru învăţător cu anexe și grădină de 
pomărit. Întreţinerea se făcea pe cheltuiala comunei, iar salariul dascălului 
se plătea din lada comunală (fondul comunei)”?. Învățător la acea dată era 
dascălul Ilie Catarig?. 


1 Documentul a fost redactat ca răspuns la chestionarul întocmit în ședința Consistoriului 
Arhidiecezan Sibiu, la data de 10 mai 1865. După ce mitropolitul Andrei Șaguna a prezentat 
circulara Guberniului din 16 noiembrie 1864 — determinată de referatul consilierului Vasici 
referitor la starea „internă și externă” a școlilor — a continuat prin radiografierea situației înaintate 
autorităţii guberniale, în care se arăta că „zidirile” erau părăsite și neglijate, populaţia era 
nepăsătoare, autorităţile politice încercau să știrbească autonomia bisericii, frecvenţa era redusă 
sau inexistentă, plata învăţătorilor era redusă continuu, grădinile școlare erau în paragină; apud 
Adunarea rapoartelor de la Directorii Districtuali de Școală în Arhidieceza greco-răsăriteană din Ardeal în 
anul domnului 1865, cu tiparul tipografiei arhidiecesane în Sibiiu, 1865, pp. 3-4. Însumând toate 
aceste neajunsuri, mitropolitul Andrei Șaguna a cerut ca „în patru săptămâni de la primirea acestei 
ordinaţiuni” să se înainteze rapoarte din toate parohiile, în care să se răspundă la „cestiuni școlare 
în 15 puncte”, care vizau starea edificiilor școlare, dacă sunt întrebuințate numai pentru scopuri 
şcolare, starea grădinilor şcolare, dacă au fost scăzute lefurile dascălilor, statutul personalului 
didactic, rolul și implicarea preoților sau a inspectorilor școlari districtuali, ajutorul acordat de 
localităţi și dacă era resimţit amestecul factorului politic în activitatea școlară; Ibidem, pp. 7-9. 

2 A.NB-N., fond Protopopiatul Ortodox Român Bistrița, d. 222, f. 1; vezi şi Călin Musteaţă, cap. 
„Şcoala”, în Bistrița Bârgăului - repere monografice, coord. Leon Hogiu, Ed. Mesagerul, Bistriţa, 
2012, p. 260. 

3 Vezi supra, nota 2. 

Starea școlii din Bistriţa Bârgăului, surprinsă în raportul inspectorului 
școlar districtual din Protopopiatul Bistriţei, protopopul Teodor Buzdug, 
alături de a celorlalte școli ortodoxe de pe Valea Bârgăului, era descrisă ca 
bine îngrijită, clădirea fiind întrebuințată numai pentru scopuri școlare şi 
nu pentru închiriat. Avea grădină de pomărit bună“ „și nu pradă dobitoa- 
celor”, preoții își primeau leafa fixă, care era majorată după posibilități, dar 
niciodată scăzută, dascălii nu şi-au asumat această menire doar pentru a fi 
feriți de recrutare, iar cei care erau absolvenţi de cursuri preparandiale erau 
întăriți prin decrete ale autorităţilor legale. Şcoala a fost clădită pe 
pământul comunităţii, prin efortul acesteia şi fără vreun ajutor extern, iar 
„neînțelegeri între diregători bisericeşti cu cei lumeşti, în cauze bisericeşti şi şcolare 
nu s-a ivit a fi”. Şcoli afiliate nu erau, deoarece localitatea avea şcoala în 
mijlocul ei, cercetată de şcolarii locali, „ducând învăţătura numai din cărțile 
tipărite din tipografia noastră arhidiecesană din Sibiu”5. 

În preajma anului 1847, conducerea școlii comunale a fost încredințată 
pe plan local supraveghetorului din partea Regimentului II român de 
graniță, locotenentul Gabriel Kovacs, preotului Vasile Pavel, parohul 
satului, și învățătorului Ilie Ciurea€. Pentru a ne putea face o imagine clară 
despre ceea ce se petrecea în aceste școli, redăm cuvintele preotului Vasile 
Pavel din Borgo-Bistriţa, din anul 1852: „În această comună se află şcoală de 
lemn bună, copiii au învăţat sfintele rugăciuni, a sloveni, a citi, au învăţat 
pe de rost din Catechismul mic de Sibiu, din istoria biblică şi din aritmetică 
pe table şi din cap a scrie după dictando şi datorinţele tineretului”. 

În același an, inspectorul şcolar din regimentul năsăudean, Moise Panga, 
radiografia cu spirit critic starea învățământului din Bistricioara. „Aici s-a 
ținut examenul tot la data de mai sus (16 iulie — n.n.). Frecvența școlară, în 
general, nu a fost considerabilă, din 200 de copii buni de şcoală au frecventat 
zilnic 10-20-30 şcoala. Copiii de şcoală s-au întrebuințat mult de părinţii lor, 
ca în munți trăind la paza vitelor, la o parte mare a populaţiei nevoia mare 
are un efect neavantajos asupra frecvenţie şcolare şi provoacă antipatie 
pentru aceasta, aşadar, nici progresele nu pot fi, în general, considerabile. 


+ Grădina școlară a fost organizată în anul 1834, era în suprafaţă de 1 jug. 739 stj’, „îngrădită şi în 
stare bună”, conform statisticii din anul 1876; A.N.B-N., fond Protopopiatul Ortodox Român 
Bistrița, d. 525/1876, f. 28. 

5 Adunarea rapoartelor..., pp. 122-123. 

6 Mircea Gelu Buta, Bârgăul lui Tini Pavel..., p. 18. 

7 Arhiva Protopopiatului Bistriţa, mss fără număr, anul 1852. 

Învățătorul se ocupă și de afacerile notariale — își continuă descrierea Panga — 
apoi, şi cu conducerea afacerilor la măsurarea pământuluit, fapt care, 
probabil, de multe ori, îl împiedică de la lecţii. Preotul unitar din loc 
vizitează adeseori școala şi ţine lecţii din istroia Bibliei; preotul ortodox 
vizitează şcoala cam rara şi predarea religiei cade integral în sarcina 
învățătorului. De la revoluţie? încoace nu s-a lucrat mult în pepinieră. Casa 
școlară e în stare bună şi e văruită. Ordinea şi curăţenia sunt acceptabile”. 

Primul şi cel mai de seamă dascăl din Borgo-Bistriţa a fost învățătorul 
Iacob Monda, care, după ce a absolvit Preparandia din Năsăud", a reuşit să 
închege și să dezvolte în acele vremuri de pionierat un învățământ modern 
în comună. 

Despre atmosfera de începuturi ale Preparandiei și Gimnaziului 
năsăudean aflăm din însemnările fostului elev Vasile Grigore Borgovan, 
născut în 1850, „reîntors în toamna anului 1866 la Năsăud ca elev al 
Preparandei”?. „Preparandia năsăudeană - narează Borgovan - cu curs de 


8 Este vorba de măsurarea cadastrală a pământului în Transilvania, derulată în anul 1852; pentru 
detalii, vezi Claudia Septimia Sabău, Adrian Onofreiu, „Jurnalul lui Toader Ionaşc (1848-1851)”, 
în „Arhiva Someșană”, Năsăud, seria a III-a, nr. XI, 2012, pp. 33-51. 

” Revoluţia de la 1848-1849. 

10 Claudia Septimia Peteanu, „Raportul lui Moise Panga privind rezulatul examenelor desfășurate 
în şcolile năsăudene în anul 1852”, în Ibidem, nr. VII, 2008, p. 51. 

1 Temeinica instrucție școlară rezultă și din materiile studiate în primul an, 1867-1868. Astfel, a avut 
o purtare morală „slabă”, dar a obținut rezultate bune la didactică, metoda elementară, gramatica 
limbii române, fizică, geografie, istorie, rit, tipic, cântările bisericești şi cunoaşterea notelor; 
modeste, la religie, citit, ortografie, istoria naturală, calculațiune, scrisul frumos, desen și deosebite, 
la cunoașterea limbii nemţeşti; A.N.B-N, fond Preparandia greco-catolică Năsăud, d. 1, f. 96. 

12 Gimnaziul „Francisc Josefinian” din Năsăud, deschis la 4 octombrie 1863, a fost condus de 
vicarul foraneu Grigore Moisil, în calitate de comisar episcopesc, și mai apoi, de loan Ciocan, 
director secular. Corpul profesoral era format din Leon Pavelea, profesor și catechet; Octav 
Barițiu, secular; Maxim Pop, profesor și catechet; Florian Moţoc, secular; Dr. loan Mălai, secular; 
Dr. Constantin Moisil, secular; Benjamin Hangea, secular; Dr. Paul Tanco, secular; Dr. Artemiu 
Publiu Alexi, secular; Gavril Scridon, secular; loan Tanco, secular; Grigore Pletosu, profesor și 
catechet greco-oriental; Andrei Mazanec, secular, de desen; loan B. Oberti, profesor substitut de 
muzică, secular. Școala Normală din Năsăud s-a deschis în anul 1766 cu două clase, în anul 1785 
cu a treia clasă, iar în anul 1824 cu a patra clasă, limba de predare a fost germana. Tot în anul 
1766 s-a deschis în localitate Școala Trivială, cu limba de predare româna. Director a fost Cosma 
Anca, iar profesori, Teodor Rotar, docente; Iacob Pop, docente; Ioan Jarda, docente, Petru Tofan, 
adjunct. Școala de fete s-a deschis în Năsăud la 1825/1826, cu limba de predare germana și le-a 
avut ca învățătoare pe Valeria de Pop şi Josefina Fuchs. loan Nășcuţiu ocupa postul de preot și 
catechet atât la această unitate de învățământ, cât și la Şcoala Normală; apud Macedon Pop, 
Vicarii năsăudeni, ediţie adnotată şi adăugită de Nestor Șimon, editori, Adrian Onofreiu, Lucian 
Vaida, Ed. Mega, Cluj-Napoca, 2014, pp. 216-217. 

doi ani, s-a deschis în 1858, sub direcţia distinsului profesor pedagog Vasile 
Petri, care a condus-o până în anul 1869, când a fost mutată la Gherla, iar 
Petri a trecut în calitate de profesor de pedagogie la Preparandia de stat din 
Deva. Renumele şcoalelor năsăudene, ca și faima lui Petri adunau în fiecare 
an la Preparandie 80-90 de preparanzi din toate părţile locuite de români... 
Pe atunci, profesorul Vasile Petri era un bărbat de 30-33 de ani, plin de 
vigoare, inteligent, sensibil, activ și foarte capabil. Lecţiile lui de pedagogie 
şi de metodică erau superbe. Prin dânsul, pot să zic, elevilor li se deştepta 
simpatia pentru pedagogie, apoi şi în viața familiară, ca şi în societatea 
năsăudeană de atunci, Petri era un model, iar micile lui defecte, precum 
ambiția şi încrederea în sine, erau cu prisosință recompensate prin calități 
superioare. Petri era sufletul Preparandiei, iar ca dascăli ajutători mai avea 
pe veselul Anca, pe posacul şi unilateralul Morariu, pe vicarul Moisil 
(religie) și pe faimosul popa Săcuiu (pentru muzică și cântări bisericeşti)..., 
care iubea femeile, vinul și cântecul - după expresia poetului... Preparandia 
era în aceeaşi curte cu şcoala primară (normală). Aici, preparanzii făceau 
practica pedagogică asistând la lecţiile de model ale învăţătorilor titulari şi 
făcând ei înşişi lecţii ordinare, mai ales în lipsa titularilor... Practica în 
pomologie o făceam sub direcţia bătrânului învățător Bazil Naşcu, care, 
reîntors de la Viena, nu mai profesa în clasa a doua (ca mai-nainte); dar ca 
pomolog distins, făcea acest ram de grădinărie în grădina şcolii... Teoria 
împreunată cu practica ce-o făceam mai ales la dascălul Anca, practica 
religioasă și viaţa petrecută în mijlocul a trei sute de băieți din toate clasele 
sociale, disciplina şcolară, prietenească, mai mult liberă decât riguroasă şi 
rece avu o influenţă capitală asupra formării caracterului nostru, al prepa- 
ranzilor... Și de aceea, învățătorii ieșiți din Preparandia de la Năsăud au 
fost şi mai sunt și azi cei mai buni învăţători...” B. 

Iacob Monda a activat ca învăţător între anii 1861-1889 și a slujit cu 
dăruire şcoala din Borgo-Bistrița aproape treizeci de ani!*. La fel a urmat 


15 Vasile Grigore Borgovan, Amintiri din copilărie (şcoala primară, românească şi nemţească, Preparan- 
dia şi gimnaziul) - 1859-1873, Tipografia A. Mureșeanu, București-Brașov, 1907, pp. 137-142. 

1 În anul 1865, era învăţător, alături de Simion Rusu, transferat de la triviala din Borgo Prund; 
A.N.B-N., fond Protopopiatul Ortodox Român Bistrița, d. 381/1865, f. 29/v. Situaţia înregistra 
progresul față de anul 1864, când erau consemnați: umblători la școlară, prunci, 44, prunce, 39, 
în total, 83; şcolari repetitori, prunci, 20, prunce, 15, total, 35; leafa învățătorului, 80 florini”; 
Ibidem, d. 377/1864, f. 9. Câtă deosebire față de anul 1881, când Iacob Monda se adresa 
Perceptoratului din Năsăud cu rugămintea „ca să binevoiţi a-mi trimite paralele cu putiincioasă 

formarea profesională și fratele lui, Simion Monda. Pentru a reuşi să 
continue şcoala „în cetatea Bistriţii”, în anul 1866, tatăl lui a adresat o cerere 
pentru a primi ajutor bănesc din partea fondurilor grănicerești. Textul 
acesteia ne introduce în „parcursul” școlar al tinerilor de atunci. După ce 
invocă titulatura instituţiei, „Inclită Comisiune a Fondurilor centrale 
școlare grănițerești, în Năsăud”, diacul loan Monda prezintă în continuare 
situaţia care l-a determinat să ceară ajutor. „După cum e cunoscut, fiul meu 
Simion Monda se află la studii în Gimnaziul din cetatea Bistriţa, şi anume, 
în a II-a clasă, și ca atare, a tras un stipendiu de 15 florini. Fiindcă umilit 
subscrisul are o familie numeroasă, constătătoare din 9 persoane, nu e în 
stare a susținea pe numitul său fiu la continuarea studiilor, în cazul când 
Inclita Comisiune nu se va îndura a i se îmbunătăţi stipendiul baremi la 60 
florini pe an, după cum primesc studenţii ce absolvă la Gimnaziul din Blaj”. 

În încheiere, diacul loan Monda nuanţează cererea sa cu privire la 
acordarea de ajutoare pentru tinerii studioşi. „Mai în urmă, îndrăznesc cu a 
observa cum că din cercul Borgoului sunt foarte puţini tineri care primesc 
stipendii, şi toți aceştia, numai câte 15 florini, afară de unul; aşa, cuget cum 
că cererii mele i se va da loc și fiului meu i se va împărtăși stipendiul de 60 
florini, cu atât mai vârtos, pentru că dânsul, după cum arată testimoniul! 
scolastic așternut Inclitei Comisiuni centrale, are cerințele ce le poftesc 
statutele acestui fond districtual. Totodată, mă rog ca cererea să binevoiască 
Inclita Comisiune a o aduce sesiunea sustândă şi pertractândă preste 
stipendii. Borgo-Bistriţa, în 12 august 1866, loan Monda (s.n.)”Y. 


yn 


grăbire, căci am lipsă”, ca anticipațiune a salariului cuvenit pe trei luni; Idem, Administrația 
fondurilor grănicereşti..., d. 31/1865-1896, f. 17 (inv. 761). 

15 După ce a studiat la gimnaziul din Bistrița în clasele I-VI (1864-1870) - A.N.B-N., fond Liceul 
evanghelic de băieți Bistrița, cataloage școlare, reg., inv. nr. 10/1864-1865, f. 30, nr. 11/1865-1866, f. 
50, nr. 12/1866-1867, f. 57, nr. 13/1867-1868, f. 83, nr. 14/1868-1869, f. 96, nr. 15/1869-1870, f. 122 - 
a continuat ca „student privatist” la Gimnaziul catolic de stat (maghiar) din Sibiu și la Institutul 
Teologic din Sibiu (1870-1873), pe care l-a absolvit „prima cu eminenţia”. A avut în intenţie „să 
asculte” cursul de doi ani la Universitatea pedagogico-filozofică din Lipsca. Din cauza sumei 
mici obținute de la Fondurile grănicereșşti, a preferat să fie „denumit” învățător la Şcoala 
Normală din Borgo Prund, unde a activat până în august 1884, când a obținut denumirea de 
„protopresbiter al Tractului greco-oriental al Bistriţei” și, ca urmare, a fost „necesitat a 
resigna/renunţa la postul de învățător”; A.N.B-N., fond Administrația fondurilor grănicereşti 
năsăudene, d. 2.537/1866-1884, passim. 

16 Certificatul. 

17 Ibidem, f. 1. 

Pentru a întări cererea, teologul — pe atunci — Simion Monda trimite 
Comisiunii administratoare a fondurilor școlare grănicereşti din Năsăud o 
nouă suplică: „...Umilit subscrisul îndrăznesc de a mai îndrepta o obiendă 
rugare către Inclita Comisiune administratoare a fondurilor școlare grăni- 
ţereşti, ca să binevoiască a mă împărtăşi şi pe anul venitor cu acel ajutor de 
60 florini şi a impune necesităţii... Pe anul venitor, fiindcă sunt şi ca teolog la 
Teologia din Sibiu, voi continua cele două clase gimnaziale în loco, la Gim- 
naziul de stat, ca privatist, sau, dacă nu mi s-a putea altfel împărtăşi ajutorul 
- ca student ordinar - despre ce, mă oblig îndată ce voi sosi acolo, a înştiința 
pe Onorata Comisiune prin o adeverinţă de la direcțiunea gimnazială... 

Cauza, că nu trimit testimoniul scolastic din Bistriţa de pe a VI-a clasă 
este că acela se află în prezent la Direcţiunea Gimnaziului de Stat, la care 
încă m-am fost înscris în anul trecut, dar din cauza paupertăţii, neputând 
plăti didactrul's, nu am putut nici să depun examenul semestrial... Simion 
Monda, teolog de a Il-a”*. 

La fel de edificatoare este și solicitarea din 16 august 1872, făcută de 
„studentul” Simion Monda. După ce expune scopul pentru care se adresea- 
ză fondurilor - „Spre a-mi căuta un azil în contra paupertăţii astrângătoare” 
- tânărul aspirant la ajutor expunea situaţia sa financiară şi-şi exprima 
speranţa în dobândirea banilor necesari continuării studiilor. „Cu cea mai 
mare obediență mă rog ca să binevoiască a mă favori şi pe mine cu una 
mică părticică din acel beneficiu al fondului şcolar şi anume, pe anul 
expirat şcolar 1871/1872 cu una sumuliță de 60 florini, care mi s-a 
aplacidat? din partea Inclitei Comisiuni încă în şedinţa ţinută în 18 august 
1871, care an şcolar l-am studiat la Gimnaziul de stat maghiar din Sibiu, 
absolvind, după cum arată testimoniul școlar alăturat, clasa a VIl-a ca 
privatist în unele obiecte, din cauză că, ca ordinariu (sic!), am fost silit a 
cerceta regulat orele de teologie greco-orienatală din loco, după cum arată 
iar testimoniul alăturat; mai departe, îmi iau îndrăzneala a molesta? cu 


rugarea pe Inclita Comisiune ca să binevoiască a-mi oferi şi pe anul şcolar 


18 Taxa şcolară. 

19 A.N.B-N. fond Administrația fondurilor grănicereşti năsăudene, d. 2.537/1866-1884, ff. 12-13; vezi și 
Anexa 1, doc. nr. 3. 

% Votat; aici, cu sensul de aprobat. 

2 Atenţiona, a atrage atenţia. 

venitor tot același beneficiu, de nu se va putea mai îmbunătăţi baremi până 
la 100 florini, căci din cauza gimnaziului, nu pot intra în Seminar; ca așa, cu 
sucursul bunei învoieli a Inclitei Comisiuni, să pot absolva și clasa a VIII-a, 
tot la acel gimnaziu la care, deşi este maghiar, sperez că voi aduce frupte 
îndestulătoare pentru toţi. Borgo-Bistriţa, în 16 august 1872, Simion Monda, 
student”. 

lată un parcurs greu, în care pregătirea pentru o carieră, alta decât cea 
de „econom”, era împreunată cu multe dificultăţi pentru românii transilvă- 
neni. Odată însă finalizată instrucţia, membrii familiei Monda și-au dovedit 
aptitudinile şi capacităţile necesare carierei alese, pe care le-au pus în slujba 
oamenilor. 

Despre Iacob Monda reținem că a fost un învăţător scrupulos şi care se 
conforma cerințelor vremii. În raportul pe semestrul I din anul 1868, acesta 
rezuma situaţia școlii pe care o conducea: „suma totală a pruncilor: 80; 
suma totală a pruncuţelor: 90; dintre aceştia, sunt buni de a umbla la școală: 
prunci, 50; pruncuţe, 60; dintre aceea, umblă la școală în toate zilele, numai 
prunci, 20, numai pruncuţe, 15, ceilalți, din pricina sărăciei, nu cearcă şcoala; 
repetenţii, umblători în sărbători, prunci, 12, prunce, 14; dintre aceştia, nici 
unul nu cearcă şcoala din nepăsare (s.n.)”%. 

Pentru a ne închipui cu ochii minţii lumea satului românesc din a doua 
jumătate a sec. al XIX-lea, prezentăm conţinutul-cadru al contractului care 
se încheia între învățător şi comunitatea locală în această perioadă, valabil 
atât pentru spaţiul greco-catolic, cât şi pentru cel ortodox. „Contract, care 
s-a încheiat în ziua de astăzi între comunitatea... și între învățătorul 
comunal..., în modul următor: 1. Primește.... oficiul de învățător anual în 
comunitatea...., apromite şi pe credinţa și cunoştinţa sa, a fi exemplu viu în 
frica lui Dumnezeu și în purtarea morală, atât înaintea școlarilor, cât şi 
înaintea poporului şi a-şi pune toată străduinţa într-acolo, ca şi școlarii să se 
crească în frica lui Dumnezeu și să sporească în învățătura creștinească. 
Totodată, apromite învățătorul a se feri de beție şi de orişicare faptă nemorală 
sau scandaloasă. 2. Învățătorul se obligă din partea sa, a ține în timpul din 1 
octombrie şi până în finea lui iulie a fiecărui an cu stricteţe orele prescrise 


2 A.N.B-N,, fond Administrația fondurilor grănicereşti năsăudene, d. 2.537/1866-1884, f. 16. 
2 Ibidem, d. 423, f. 21. 

pentru propunere în școală și anume, 3 ore înainte și 2 după amiază, sau, 
unde umblă școlarii înainte şi școlărițele după amiază, şi după amiază, 3 
ore, a propune obiectele prescrise spre învățământ, după știința, metodica 
şi didactica, pregătindu-se, totdeauna cu toată grija pentru orele de 
propunere și a stărui într-acolo, ca școlarii săi să facă în toate obiectele 
propuse, sporul dorit. Tot asemenea, se deobligă învățătorul a deprinde pe 
școlari şi la grădinărit, legumărit, precum şi la creşterea, rodirea şi altoirea 
pomilor, spre ce scop îi stă la dispoziţie grădina şcolii, destinată anume, 
numai pentru acest scop. 3. Se deobligă învățătorul a fi totdeauna cu ver 
câteva minute înainte de începerea timpului de prelegeri în școală, 
pregătindu-și cele de lipsă pentru propunerea următoare, a ţine școala în 
ordine bună și curată, a deprinde şi a strânge pe şcolari la o ordine și 
curățenie exemplară, atât în școală, cât şi în afară de școală, și a-i trata pe 
aceștia în un mod corespunzător chemării sale, apoi, aplecărilor și gradului 
de dezvoltare a şcolarilor, abţinându-se de la orice tratare neomenoasă, 
tiranică sau batjocoritoare. În cazul în care mijloacele iertate% învățătorului 
s-ar arăta fără de efect sau când vre-un școlar ar necesita pedeapsa 
trupească, va fi datoria învățătorului a face arătare la directorul şi la 
inspectorul local şi numai cu convingerea și baremi în prezența unuia 
dintre aceștia, se poate aplica pedeapsa trupească necesitată. 4. Se deobligă 
învățătorul a arăta la locul competent și în timpul prescris pe toți şcolarii 
care absentează de la școală fără de cauză justificată. Învăţătorului nu-i este 
iertat a lipsi sau a absenta de la școală, fără de ştirea directorului local, care-l 
poate dispensa% în cauze urgente, numai pe timp de 48 de ore. Pentru o 
absență mai îndelungată, este a se cere concediu de la inspectorul şcolar 
superior. 5. Învățătorul este deobligat a ține în timpul cursului de școală, în 
toată duminica şi sărbători, învățătura repetitoare cu școlarii repetitori, 
totdeauna câte 2 ore înainte și 2 ore după-amiază, observând” și pentru 
aceşti școlari stipulațiunea din punctul precedent, a duce pe toţi școlarii, în 
toate duminicile, la Sfânta Liturghie şi la Vecernie, să vegheze ca școlarii să 


se poarte cu cuviință. 6. Se deobligă învățătorul a învăţa pe şcolari şi 


 Obliga, constrânge. 
% Îngăduite, permise. 
% Învoi. 

7 Respectând. 

cântările bisericeşti, stăruind ca, cel puţin la Sfânta Liturghie, să cânte şi 
numai școlarii, sub conducerea învățătorului. 7. În fine, se deobligă învăţă- 
torul a se folosi în școală numai de acele cărți, ce sunt prescrise spre acest scop din 
partea autorităților supreme şcolare, a se îngriji pentru susținerea şi starea bună a 
edificiului de şcoală, pentru păstrarea cărților şi a tuturor rechizitelor din şcoală, 
procurate pe spesele comunității şi a purta un inventar peste toate acestea, din care 
una parte, deodată cu un conspect peste cărțile cumpărate din lada comunală” şi date 
şcolarilor spre întrebuințare, la examenul de vară îl va aşterne inspectorului şcolar 
suprem. 8. Comunitatea... se deobligă din partea sa, a plăti sus-numitului 
învățător un salariu anual de... florini în valută austriacă din lada comunei 
sau din fondul şcolar local, apoi, ... stj. de lemn şi cortel”. Acest salariu este 
de a se solvi% învățătorului în 12 rate lunare decursive de câte... florini, iar 
lemnele și cu quartirul sunt de a se da în natură până în... 9. Comunitatea se 
deobligă a da învățătorului, îndată cu începutul anului şcolar, materialul 
scripturistic de lipsă pentru școlari peste tot anul, adică hârtie, negreală?!, 
spongia, cretă şi ciruze*?, asemenea, şi cărțile, tabele şi alte rechizite necesare, procu- 
rate din lada comunală, precum și a se îngriji pentru încălzitul școlii într-un 
mod corespunzător, așa cât să nu pătimească învățământul. 10. Acest 
contract, scris în două părţi, una pentru comunitate şi cealaltă pentru 
învăţător, se încheie pe timp nedeterminat, cu acea observare, că învățătorul 
poate abzice acest contract numai cu 3 luni înainte de începerea anului şcolar, 
când însă, nefăcând aceasta, contractul rămâne cu valoare și mai departe; iar 
abzicerea din partea comunei poate avea loc numai în cazurile prevăzute în 
lege, însă nici de cum cu intențiunea de a scări” salariul sau a depărta pe 
învățător. Această abzicere, de asemenea, are să se facă cu 3 luni înainte de 
începerea anului şcolar. Spre întărire, se subscrie de ambele părți. Dat în 
comunitatea... Învățător comunal... Din partea comunităţii... În faţa noastră, 


paroh...; catechet...; și director local....; inspector școlar local...”%. 


% Casieria; aici, în sensul de bugetul propriu. 

% Locuinţă; aici, în sensul de cazare, a asigura locuinţa. 
3 Plăti, achita. 

31 Cerneală. 

32 Creion; aici, cu sensul de instrument de scris. 

3 Evita plata salariului. 

3 A.N.B-N,, fond Districtul Năsăud, d. 38, ff. 177-182. 

Riguros și pasionat de munca pe care o făcea, învățătorul lacob Monda 
era un critic sever al mentalităților vremii. lată o scrisoare din care reies 
erudiția și modul îngrijit de exprimare pe care acesta îl avea. „Prea Stimate 
Domnu Inspectoru - se adresa Iacob Monda cu formula clasică - Umilitu 
subscrisulu îmi ieu a aduce cu totă stima la cunoscintia prea stimate 
Domniei voastre ca Inspectoru scolaru tractualu că Domineca în 29 februa- 
rie a.c. (1876)... cetindu-se la parade consemnarea prunciloru ce nu au frec- 
ventatu școla și provocându-se părinţii acelora de a-i da la școla, servito- 
riulu de la biserica greco-catolică satului din comuna nostra Borgobistriţa, 
Vasile Uifelean a strigatu în gura mare publice înaintea paradi: De ce se şi 
deie omeni copii la şcola că nu înveţie nemica mai bine se se închide școla 
că dascălu mâncă plata numa dejaba prin ce de una parte mi-a atacatu pre 
mine ca neglijentu în împlinirea oficiului mieu de invetiatoriu er de alta şi 
ce este mai multu a desmentiatu prin acesta pre poporu de a-și mai da 
pruncii la școla căci de atunci încoce absentidia cu multu mai tare. 
Chemândulu ca se se legimezie pentru acesta comitetului scolasticu de 2 ori 
înainte, nu a voitu nicedecum a se presenta. Me rogu deci cu tota obedi- 
entia pe prea stimatei Domniei vostre de binevoiţi ca Inspectoru școlaru 
tractualu a dispune ca respectivulu se se legitimedie în oricare modu 
pentru vorbelei neadevărate basate pote pre vreo informatiune malițiosa şi 
dăunăciosă progresului poporulu căci: de 15 ani de când sun invetiatoriu 
nice la un esamanu nu au vediutu pe respetivulu ca se se convingu însuşi 
despre progresu ce se face cu pruncii și se se interesedie vreuna data de 
vreo afacerea școlastică. Prostimea tinândul ca pre un om de biserică mai 
luminatu şi ... cu gura mare se pare a fi aplecată a urma pre cariera 
întunereculu luminată de dânsulu și de la mustrarea ce-ţi bine a voi a i-o 
face va depinde preventoriu starea bună a școlei şi posibilitatea ca de acum 
înainte, cazul de faţă să servească respectivului de invetiatura, iar la alţii de 
exemplu... Borgobistriţa, 21 Martie 1876, Al prea stimatu Domniei voastre 


umilitu, lacobu Monda, Invetiatoriu” 35. 


35 Călin Mustaţă, op. cit., p. 261. S-a implicat şi în administrarea fondului bisericesc, activitate 
pentru care a primit în anul 1900, suma de 20 florini; A.N.B.-N., fond Oficiul parohial ortodox 
român Bistrița Bârgăului, reg. inv. nr. 6, f. 33. 

La fel, aflăm aspecte inedite din textul jurământului depus de Simion 
Monda în momentul când a fost numit învăţător la Școala Normală din 
Borgo-Prund, la 26 septembrie 1874, în fața comisiei formate din Grigore 
Moisil, vicar foraneu şi preşedinte; Demetrie Vaida, prim-pretor şi martor; 
Toma Hontilă, secretar, ne introduce în atmosfera acelei epoci. „...Eu, 
Simion Monda, jur Atot-Părintelui Dumnezeu și apromit pe onoarea şi 
credința mea, că voi fi statornic, fidel şi ascultător Majestății Sale Cesare și 
Apostolice Regeşti şi Preaînălţatului Principe şi Domn Francisc Iosif I din 
graţia lui Dumnezeu, Împăratul Austriei, rege apostolic al Ungariei, regele 
Bohemiei, Dalmației, Croaţiei, Slavoniei, Galiției, Lodomiriei și Iliriei, 
Arhiducele de Austria, Mare Principelui de Transilvania etc., etc., şi după 
Majestatea Sa, următorilor și descendinţi din același sânge. Mai încolo, jur, 
cum că voi împlini datoriile mele ce-mi obvin* din oficiul de învăţător la 
Şcoala Normală din Borgo-Prund, cu toată acurateţea şi conştiinţa, că voi 
evita abuzurile, şi anume: toate acelea ce sunt periculoase statului, religiunii şi 
moralității, că voi fi cu reverință, supunere şi ascultare prescrisă către 
patronii, fondatorii şi directorii acestui institut, la care conlucrez şi eu şi, 
mă voi sili, după putinţă, a fi într-o armonioasă conlucrare cu colegii mei şi, 
voi cerca din toate puterile, pe lângă ştiinţele propuse, a deștepta şi lăți 
între școlarii concrezuți mie şi simţul de religiozitate, moralitate şi ordinea 
prescrisă în cercul lor de activitate. La acestea și la clasificarea prestațiu- 
nilor şcolarilor, voi fi cu o rigoare şi nepărtinire conștiincioasă, şi nu mă voi 
abate de la aceste datorii nici prin graţie, nici prin dizgrație și, nici prin ori 
ce alt fel de consideraţțiuni. În urmă, apromit că nu mă voi înfrăţi, nici în 
prezent, nici pe venitor, cu vreo societate oprită în Monarhia Austro- 
Ungară, nici voi păşi în vreo legătură cu atare societate, ce ar exista în 
patrie ori în afară. Toate aceste cereri le-am înțeles bine şi chiar trebuie, şi 
voiesc fidel, a le împlini. Așa să-mi ajute Dumnezeu și să-mi dee mântuința 
sufletului. Așa am jurat, în Năsăud, în 26 septembrie 1874. Simion Monda, 
învăţător provizoriu”. 

Dintr-un memoriu datat din 3 ianuarie 1877, înaintat de învățătorul 
Simion Monda Comisiei administratoare de fonduri școlare centrale grăni- 


% Revin. 
37 A.N.B-N,, fond Administrația fondurilor grănicereşti năsăudene, d. 2.537/1866-1884, f. 31. 

cereşti, putem înțelege atmosfera existentă în școlile din acea vreme „Poate 
d-l. diriginte ţine de abnormitate tractarea pruncilor cu iubire părintească şi 
află de bună metoda d-sale., «dresetoare», prin care a devenit şcoala urâtă 
atât pruncilor, cât şi părinţilor — își expune consideraţiile învățătorul 
Simion Monda. Aceasta se poate deduce și din împrejurarea că, în anii 
trecuţi, erau în clasa a I-a şi a II-a, la 60-70 de elevi, iar în a III-a şi în a patra, 
la 20-30, acum însă, abia sunt în a l-a și a II-a, 20-30, şi în celelalte, de la 10- 
15. Mai lămurit și demn de crezământ este un exemplu pe care însumi l-am 
experiat: întrebând în vara trecută pe un prunc de la şcoala poporală din 
comuna noastră, că merge-va la școală în Prund, mi-a răspuns: «Ba, nu voi 
merge, că Oanea bate prea rău băieţi»”... În fine, dacă s-a ivit vreo diver- 
genţă şi discordie între învățători, acestea totdeauna au fost numai între 
diriginte şi învăţători, fiind pricinitorul d-sa., dirigintele, prin purtarea-i 
drastică şi fără de tact şi rutina recerută, dacă s-a făcut vreo plânsoare 
asupra învăţătorilor, aceea a fost asupra dirigintelui, ca cauzator (sic!). 
Despre acestea se află acte, cu care se poate documenta....“%. 

Fraţii Simion şi lacob Monda s-au ocupat mult de organizarea învăţă- 
mântului și au reușit să construiască în comuna Borgo-Bistrița școala de 
lângă biserică. Cu deosebire, Simion Monda, acum în calitate de preot”, a 
căutat să adune, în anul 1898, sume importante de bani pentru construirea 
noului edificiu şcolar. Astfel, din ajutorul votat de comuna politică, în 
valoare de 7.000 florini, banii au fost cheltuiţi în acel an pentru contractul 
de execuţie, planul construcţiei, săparea fundaţiei, umplerea acesteia cu 
material solid, materialul lemnos/bârne, fabricarea cărămizilor, piatră, var, 
nisip, edificarea grajdurilor, achitarea lucrărilor antreprenorilor Cristian 
Deve şi Magnus Cunde. În același timp, s-au luat şi sume de bani ca 


38 Idem, fond Administrația fondurilor grănicereşti năsăudene, d. 2.537/1866-1884, ff. 41-43; vezi şi 
Anexa 1, doc. nr. 4. 

3 Demisionat de la școală după ce a fost hirotonisit „ca protopresbiter al tractului gr-or. al Bistriţei 
şi în urma acesteia, la hirotonirea urmândă, fiind necesitat a resigna/renunţa la postul de 
învăţător, ce l-am ocupat până acum la Şcoala Normală din Borgo Prund” la 19 august 1884; 
Ibidem, f. 60. Pentru serviciul timp de 10 ani ca învățător, solicita o recompensă financiară din 
partea fondurilor, motivat de faptul că „fiindcă în acest timp, pe lângă celelalte multe osteneli ca 
învățător, mi-am lăsat o parte bună a sănătății în pulberea din şcoală”, şi se ruga de „Inclitul Comitet al 
fondurilor şcolare, ca Iuându-mă în considerare cu această suplică, să binevoiască a-mi aplacida ca 
escontentare pentru serviciul de zece ani ca învățător, 300 florini”. La 20 septembrie 1884, 
Comisiunea administratoare i-a votat „ca escontentare, o dată pentru totdeauna, câtul de 150 florini 
din Fondul scolastic central”; Ibidem, ff. 64-65. Dar a fost şi un bun creştin, împreună cu familia sa. 
Soţia lui „protopoeasa Raveca Simion Monda a donat la biserică în anul 1901 suma de 100 florini”; 
Idem, fond Oficiul parohial ortodox român Bistrița Bârgăului, reg. inv. nr. 6, f. 36. 

împrumut de la instituţiile de credit „Speranţa” din Borgo-Prund (1.000 
florini) şi „Bistriţeana” din Bistriţa (500 florini). Acoperirea cheltuielilor, ca 
și achitarea împrumuturilor au fost posibile prin implicarea comunităţii, 
care a contribuit cu 5.650 florini, pentru ca școala, din material solid, să 
poată fi terminată. La sfinţirea noii clădiri, au mai fost cheltuiţi 6 florini 87 
cruceri, pentru 3 litre de grâu, achitaţi lui Matheas Grosser, 6 florini, 
muzicantului Denes Kalanit”. 

Printre invitaţii la sfințirea şcolii confesionale greco-orientale îi regăsim 
pe Grigore Pletosu, profesor gimnazial în Năsăud, care a rostit, cu elocinţa-i 
binecunoscută, un frumos și înălțător îndemn pentru elevi și profesori, 
cerându-le trei lucruri: „ca în școală să domnească ordinea, să se cultive 
adevărul, dar şi sentimentul datoriei”. În încheierea discursului, pe care l-a 
publicat în patru numere consecutive ale periodicului „Telegraful Român” 
din Sibiu, cu titlul „La deschiderea unei școle”, autorul mulțumea, în 
primul rând, „vrednicului conducător şi părinte sufletesc al acestei de 
Dumnezeu scutită comunitate bisericească ortodoxă, Părintelui Simeon 
Monda, parohul comunei şi protopresbiterul tractului”, apoi „comitetului 
parohial, care, ca senat şcolar, a stat într-ajutor ca această clădire să se 
succeadă, încât să poată fi multora de model” și „credinciosului şi de cul- 
tură iubitorului popor creştin ortodox din această comunitate, din a cărui 
dărnicie s-a ridicat această clădire, carea are să-i fie monument nepieritor 
pentru toate veacurile”. 

Câţiva ani mai târziu, preotul Simion Monda s-a implicat în constru- 
irea şcolii de la Pustă, realizată prin antreprenorii Simion Buta şi loan 
Ghiţan. Lucrarea s-a finalizat în anul 1902 și a costat suma de 5.000 florini. 
La această sumă s-a adăugat cea de 84 florini, plătită „lui Pavel Beşuan, 
pentru planul și colaudarea școlii de la Pustă”?. 


% Vezi jurnalul operaţiunilor, sub titlul „jurnalul de casă pentru edificarea școlii confesionale 
gr-ort. din Borgo-Bistriţa sat”, la Idem, fond Oficiul parohial ortodox român Bistrița Bârgăului, reg. 
inv. nr. 6, ff. 29-30. 

+ Gregoriu Pletosu, „La deschiderea unei școle. Cuventare rostită de protopresbiterul on. Greg. 
Pletosu, profesor gimnasial în Năseud, cu ocasiunea sfințirii școlei confesionale gr.-orientale din 
Borgo-Bistriţa”, în „Telegraful Român” Sibiiu, anul XLVI, 1898, numărul 84, marți 4/16 august, 
p. 338; nr. 85, sâmbătă, 8/20 august, p. 342; nr. 86, marţi, 11/23 august, p. 347; nr. 88, marţi, 18/30 
august, pp. 354-355; vezi şi Anexa 1, doc. nr. 5. 

42 A.N.B-N,, fond Oficiul parohial ortodox român Bistrița Bârgăului, reg. inv. nr. 6, f. 37/v; 42. Prima 
şcoală din Ţara Bârgăului a fost Şcoala Trivială din Prundu Bârgăului, înfiinţată în anul 1786. 
Aici se învățau cetirea, scrierea şi calcularea. În anul 1817, preoțimea greco-ortodoxă din 

Străduinţa lor s-a concretizat şi în obţinerea, încă din anul 1872, a unui 
ajutor substanţial din partea comunei. Astfel, aceasta, „pentru completarea 
fondului scolastic din acea comună, cedează pe seama acestui fond obliga- 
țiunea de stat datată Viena, 1 aprilie 1871, sunătoare despre 2.000 florini”. 
Deci, în momentul când obligaţia era adusă de la Viena, trebuia „să fie 
prevăzută cu clausul de cedare cu aprobarea deregătoriei politice şi să o 
înfieraţi între averea numitului fond scolastic”$. 

De altfel, în fiecare an, în fondul bisericii se regăseau sume de bani 
destinate școlii, în special, pentru procurarea de cărți, rechizite, mobilier 
școlar şi premii pentru elevi. În acea vreme, procurarea materialelor 
didactice se făcea de la librarii Carol Csallner, Carol Bidner, Stolzenberg, 
Martin Miess“, Ciurcu”, care aveau depozite și magazine în oraşul Bistriţa. 


regiune cerea autorităţilor transformarea şcolilor triviale în şcoli confesionale (Dorfschulen). 
Primele şcoli comunale cu limbă de predare română, respectiv şcoli confesionale, au luat 
naştere în anul 1828 (la Borgo-Bistriţa şi Borgo-Tiha), iar în anul 1830, în celelalte comune de pe 
vale. După desfiinţarea Regimentului de graniţă de la Năsăud, la data de 22 martie 1856, printr-un 
ordin ministerial, şcoala trivială din Prundu Bârgăului a fost supusă Ordinariatului greco- 
ortodox din Sibiu, cu limbă de predare germană. Pe baza Ordinaţiunii Ministrului de Culte şi 
învăţământ Austriac, art. 18.788/1855, conform Decretului Regesc nr. 829/15 mai 1864 dat de către 
Guvernul Transilvan cu nr. 15.694 din 15 mai 1864, şcolile triviale s-au reorganizat. Astfel şcolile 
normale s-au unit cu şcolile comunale, formând împreună o singură școală cu 3 clase şi trei 
învăţători astfel: şcoala comunală cu învățătorul ei forma clasa I, iar cele două despărțăminte ale 
şcolii triviale formau clasele a II-a şi a III-a a noii şcoli triviale reorganizate, în acest scop trebuia să 
mai fie încadrat un învăţător. Parohul local era catehetul şcolii, iar cel mai destoinic dintre 
învăţători primea însărcinarea de a îndeplini agendele directoriale. Învățătorul comunei primea 
un salariu de 240 florini şi locuinţă. Limba de predare a tuturor prelegerilor era româna. Începând 
din anul 1870, în aceste şcoli s-a introdus treptat din nou limba maghiară, alături de cea germană. 
Până în anul 1887, cărţile erau gratuite (din fondul şcolar). Inspecţia o făcea Comisiunea şcolară, 
dar şi Directorul Şcolii Normale din Năsăud. Pe la 1847, conducerea școlilor comunale a fost 
încredinţată, pe plan local, supraveghetorului din partea regimentului (sau a companiei), 
preotului din sat şi învățătorului. lată care era situaţia şcolară de pe Valea Bârgăului: Tiha 
Bârgăului - supraveghetor, căpitan Karl Osmolsky; preot Grigore Moisil; învățător loan Ilieş; 
Prundu Bârgăului - supr., locotenent Teodor Arsente; pr. Teodor Câmpean; înv. Domide Morar; 
Bistriţa Bârgăului - supr., lt. Gabriel Kovacs; pr. Bazil Parc; înv. Ilie Ciurea; Josenii Bârgăului - 
supr., cpt. Ludwig Schrott; pr. Bazil Schul; înv. Mihai Nedici; Susenii Bârgăului - supr., slt. Teodor 
Iovich; pr. Simion Flămând; înv. Sergiu Axente; Mijlocenii Bârgăului - supr., slt. Teodor Iovich; 
pr. Terenţiu Bogat; înv. Gavril Rus; Rusu Bârgăului - supr., slt. Francisc Reichel; pr. Teodor 
Buzdug; înv. Chirilă Oanea; vezi și Alexandru Vidican, Protopopiatul Ortodox... pp. 60-61. 

8 A.N.B-N,, fond Administraţia fondurilor grănicereşti năsăudene, d. 31/1865-189, f. 8 (inv. 761). 

+ În același scop, în anul 1899 s-au cumpărat arbori pentru grădina școlii de la negustorul 
Kollman, de la Domokos Pista s-au cumpărat „2 frăgari/duzi”, de la Iacob Hincinski, „diferite 
mărfuri pentru școală”, iar masarul/tâmplarul Terșanski a fost plătiti pentru diverse „reparaturi 


sr. 


în şcoală”; Idem, fond Oficiul parohial ortodox român Bistrița-Bârgăului, reg. inv. nr. 6, f. 5, 31. În 

În cadrul ședinței Sinodului Protopopial din ziua de 15 februarie 1879, 
învățătorul Pavel Beşa propunea „pentru ca învățătorii noştri să-şi 
lărgească sfera de activitate şi metodele”, învățătorii din Tractul Bistriţei și 
al Turdei de Sus să pună bazele „Reuniunii învăţătorilor greco-ortodocşi 
români din Districtul al VIII-lea de învățământ al Reghinului”, lucru 
realizat în anul 1882”. Preşedintele organizaţiei a fost numit protopopul 
Galaction Şagău din Idicel, care i-a convins în cele din urmă pe învăţători să 
achite taxa de 1 florin pentru a se înscrie în această reuniune. 

La început, reuniunea nu a reuşit să-și atingă scopul până când, din 
iniţiativa protopopului Simion Monda, învățătorii de pe Valea Bârgăului 
s-au organizat, în luna ianuarie 1885, într-o „subreuniune”, avându-l pe 
protopop ca preşedinte. În acest fel, asociaţia a reușit „să dezvolte activi- 
tatea extraşcolară a învăţătorimii noastre, până ce Sinodul arhidiecezan, 
prin concluzul nr. 49/1889, a abandonat sistemul cu reuniunile, înlocuindu-l 
cu conferințele învăţătoreşti, conduse de câte un delegat consistorial”%. În 
semn de apreciere, protopopul Simion Monda a fost împuternicit de 
Mitropolitul Ardealului de atunci, ÎPS Miron Romanul, de la Sibiu, să 
conducă în câţiva ani conferințele învăţătorești de la Idicel”. 


fiecare an era achitată și taxa pentru asigurarea clădirii școlii, la o instituție de credit din 
Transilvania, și erau asigurate „rame la icoanele pentru învățământ, protocoale în școală”, 
„articoli de bold/rechizite”- cărți, tăblițe și mape, buna funcţionare a „orologiului” şi repararea 
clopoțelului, mijloace pentru activități practice: „1 ferestrău și o cofă”, „curățirea hornețelor”, 
asigurarea lemnelor — măsurate în „merte” sau stânjeni — pentru încălzit, var — măsurat în „litre” - 
material „pentru cuartilul/locuinţa învăţătoresc”, pentru „reparaturi curente” și repararea 
băncilor, a „ochilor de ferestre”, asigurarea igienei - „scursătoarele la școală/ciubere” și 
„ieşitori/WC-uri”, pentru servitor. Banii intrați în fondul școlar se constituiau ca sursă de venit și 
„pedepsele pentru absentările școlare”, care în anul 1902 au fost în sumă de 19 florini. Ibidem, f. 37. 
Chiar și o reprezentaţie teatrală în şcoală a adus, în anul 1908, un venit de 40 coroane; Ibidem, f. 11. 
În anul 1907, sunt menţionate pentru prima dată cheltuieli „pentru cretă şi burete în şcoală”, în sumă 
de 70 fileri. Tot în acest an, s-au alocat 50 fileri „pentru regulamentul şcolar”; Ibidem, f. 8. 

4 Ibidem, f. 45. 

15 Teodor Ciuruș, „Contribuţia Bisericii noastre la opera şcolară din ţinutul Bistriţei”, în „Renaș- 
terea”, XVII, nr. 41, 8 octombrie 1939, pp. 2-3. 

17 În acest an, a achitat taxa de 1 florin, ca membru al Reuniunii învăţătorilor din Despărțământul 
VIII al Inspectoratului Şcolar Bistriţa (care cuprindea și Valea Bârgăului); A.N.B-N, fond Oficiul 
parohial ortodox român Prundu Bârgăului, d. 17/1872-1915, f. 12. 

48 Ibidem. 

* Alexandru Vidican, Protopopiatul Ortodox...., p. 60. De altfel, în fiecare an erau alocate sume pentru 
participarea învăţătorilor din localitate la conferințele învăţătoreşti; în anul 1904, suma a fost de 20 
florini; A.N.B-N., fond Oficiul parohial ortodox român Bistrița Bârgăului, reg. inv. nr. 6, f. 43. 

În luna octombrie 1884, reprezentanţii comunei Borgo-Bistriţa, întruniți 
în şedinţa prezidată de primarul Ştefan Popandron, au protestat împotriva 
încălcării autonomiei şcolare a localităţii Bistrița Bârgăului de către Comi- 
siunea administratoare a fondurilor grănicerești năsăudene și au formulat o 
adresă-memoriu. „Onorat Presidiu al Comisiunii administrative a Fondu- 
rilor şcolare grănițereşti din Năsăud! Cu provocare la înştiinţarea Onoratei 
Comisiuni administratoare a Fondurilor şcolare grăniţereşti - debutează 
textul actului - d.d. 1 Aprilie 1884, Nr. 236 ex. 884, se rescrie Onoratei 
Comisiuni administratoare a Fondurilor grăniţereşti cum că reprezentanţii 
legali ai comunei Borgo-Bistriţa, în şedinţa ţinută în 8/10 1884, la punctul II 
al protocolului de şedinţă au decis că, deşi e cu trup şi suflet pentru 
îmbunătăţirea şcoalelor, totuşi acum nu se poate supune dispoziţiunii 
acesteia şi nu primeşte pentru astă dată cele hotărâte asupra comunei fără 
voia şi consimţământul ei, din următoarele motive: 

1. Dispoziţiunea aceasta, făcută din partea Comisiunii administrative, 
taie afund în drepturile şi autonomia comunei şi stă de-a dreptul în 
contrazicere cu articolul de lege XVIII ex. 871, § 103 şi 106. 2. Reprezentanţa 
comunei susţine şi declară că fondul ei şcolar confesional, pentru timpul de 
faţă, e complet şi suficient de a se susţine din el învățătorul confesional şi 
alte spese obveninde” pentru şcoală şi aşa dar, dacă pentru timpurile pre- 
zente comuna nu poate distribui jumătate parte din arenda crâşmăritului 
pentru a incurge”! în fondul şcolar şi din motivul mai departe: a) fiindcă are 
mari speze cu facerea planului de economizare peste pădurile ei; b) 
fiindcă e încurcată în procese, şi anume în procesul cu familia Kemeny, 
precum e bine cunoscut, apoi în proces pentru dreptul de proprietate la 
mişcări de părţi de hotar cu comuna Borgo-Prund şi Uifalău%, la care se 
recer speze multe şi însemnate, şi c) pentru că acum, fiind locuitorii acestei 
comune tare împovăraţi cu mai multe feluri de impozite comunale şi 
comitatense, nu se pot urca mai mult aruncurile* pe umerii contribuenţilor, 


aşadar sărbătoreşte declarăm că, pentru astă dată şi pentru câţiva ani 


5 Necesare. 

51 A se face venit; a fi virat. 

* Echivalentul pentru amenajamentul silvic. 
5 Azi, Corvineşti. 

* Impozit, taxă. 

următori şi adică, până la aplanarea tuturor cauzelor enerate* la punctele a, 
b şi c, nu putem concede* a ni se ştirbi venitul preliminat sub nici o condiţi- 
une, recercăm pe Onorata Comisiune administratoare a Fondurilor şcolare 
grăniţereşti ca să binevoiască a revoca faţă de comuna Borgo-Bistriţa ordi- 
nul dat la manipulanţii de case d.d 1 Aprilie 1884, Nr. 236, cu atât mai tare 
cu cât că, la din contră, comuna ar fi silită de a face toţi paşii necesari şi pâ- 
nă la locurile cel mai înalte, pentru sistarea şi anularea acestei dispoziţiuni. 

Nu se apără reprezentanța acestei comune cum că, la timpuri şi 
împrejurări mai favoritoare pentru comună, ca cele din prezent, dacă va 
cere lipsa a urca acest fond şi-a face tot ce e posibil, însă pentru timpurile 
de faţă nu poate aduce această comună nici cea mai mică jertfă. Din şedinţa 
reprezentanţei comunale, Borgo-Bistriţa, la 9 octombrie 1884. Andron Gâţan, 
George Cociorvă, Maxim Ciurea, Anton Zaharia, Sidor Găină, Nechita 
Nuta; Primar, Ştefan Popandron. Nota. Având a complana cauza în faţa 
locului în Borgo. Din şedinţa Comisiei administratoare a Fondurilor şcolare 
grăniţereşti, Năsăud, 28 fauru 1885, Preşedinte, Ion Ciocan””. 

Urmare a decesului lui Ferdinand Hossler în anul 1883, postul de 
comite suprem al comitatului Bistriţa-Năsăud a revenit baronului Bânffy 
Dezideriu, în acea vreme comite suprem şi al comitatului Solnoc-Dăbâca. 
Tendinţele autoritare şi politica de maghiarizare promovată de către acesta, 
mai ales în dauna românilor din comitat, au determinat presa românească 
din acea vreme să folosească sintagma „paşalâcul sau comisariatul lui 
Bânffy”%. 

După cum singur declara, principalul său scop a fost introducerea în 
comitat a ideii de stat maghiar, fapt pentru care „îndată după primirea 
oficiului ca şi comite suprem, a şi început a se arăta către români şi, în 
special, către foştii grăniceri români cu o ură nedumerită, care din ce în ce 
s-a dezvoltat tot mai tare şi pe care, cu ocazia restaurării funcţionarilor 


comitatului, în 30 decembrie 1883, a dat-o pe faţă, eschizând pe foştii 


55 Arătate, relatate. 

% Permite, îngădui. 

57 A.N.B.-N., fond Administrația fondurilor grănicereşti năsăudene, d. 31, f. 31-32. (inv. nr. 761). 
Publicat în Bistrița Bârgăului - Contribuții documentare... volum îngrijit şi adnotat de Mircea Gelu 
Buta, Adrian Onofreiu, pp. 256-258. 

5 A.N.B.N,., colecţia Iulian Marțian, d. 39. 

grăniceri români de la toate posturile cardinale de la oficiile comitatense 
centrale, aducându-şi mamelucii săi din comitatul Solnoc-Dăbâca şi înlo- 
cuind posturile devenite vacante cu aceia”%. 

Politica de maghiarizare a baronului Bânffy s-a tradus în preluarea de 
către acesta a atribuţiilor de comisar forestier silvanal pentru pădurile foş- 
tilor grăniceri, interzicerea utilizării acestora de către locuitorii Văii Bârgă- 
ului, precum şi alocării de bani din exploatarea pădurilor pentru construcţia 
sau repararea de biserici. Aceste sume trebuiau vărsate în casieria comitatu- 
lui. În ce priveşte reţeaua şcolară, a dispus schimbarea caracterului acestora 
din școli româneşti confesionale în şcoli fundaţionale, care urmau să stea 
sub inspecția autorităţii de stat maghiare, şi nu a Episcopiei de Gherla. 

Afişând deviza „patrioţi buni pot fi numai acele persoane care vorbesc 
limba maghiară”, atât ministrul regesc unguresc de Interne, Koloman Tisza, 
cât şi foispanul/ comitele suprem Bánffy Dezideriu au trecut la un amplu 
program de reorganizare a reţelei şcolare. În esenţă, au fost înfiinţate şcoli 
comunale cu program de predare în limba maghiară şi a fost înlocuită, de la 
1 octombrie 1886, în şcolile triviale şi normale, limba germană cu limba 
maghiară. În acelaşi an, prin ordinul ministrului unguresc de Justiţie, Teofil 
Fabini, limba maghiară a devenit obligatorie în administraţie şi justiţie“. În 
plus, „în anul 1885, fondurile s-au pus în stare excepţională sub comisariatul 
regesc, care, printr-un statut făcut fără ştirea şi învoirea proprietarilor, a 
introdus în administraţiunea fondurilor şi limba maghiară, a şters carac- 
terul confesional şi naţional al şcolilor şi le-a dat numirea de şcoli funda- 
tionale cu firmă maghiară, după cum se vede în frontispiciul acestui gim- 
naziu tabla cu inscripţiunea „Alapitvány fogymnasium”; mai departe, a 
dispus ca învăţământul şi şcolile susţinute din fonduri să se predea paralel, 
în limbile maghiară şi română”“!. 

În privința administrării fondului școlar confesional al comunităţii, pe 


care comitele suprem Banffy Dezideriu dorea „să-l transpună la Consis- 


» Apud Adrian Onofreiu, „Contribuţii documentare privind istoria comitatului Bistriţa-Năsăud 
1876-1899”, I, în „Arhiva Someşană”, Năsăud, seria III, V, 2006, pp. 298-299; vezi şi „Observa- 
torul”, anul IV, nr. 101/1883. 

Mircea Gelu Buta, Adrian Onofreiu, Petiţii din granița năsăudeană în a doua jumătate a sec. al XIX-lea, 
Ed. Eikon, Cluj-Napoca 2012, p. 45. 

6 A.N.B-N,, fond Administraţia fondurilor grănicereşti..., d. 858, f. 52. 

toriu, pentru administrare”, comitetele școlare confesionale greco-oriental 
şi greco-catolic din Borgo-Bistriţa au hotărât, în ședința din 12/24 ianuarie 
1886, ca „fondul şcolar confesional al comunităţii greco-orientale şi greco- 
catolice din Borgo-Bistriţa să se ia din Năsăud şi să se administreze de aici 
înainte în Borgo-Prund, cumulativ cu a celorlalte comunităţi din Borgou, 
după statutul ce s-a făcut încă la anul 1880 şi care din partea consistoriului 
greco-oriental s-a şi aprobat cu data de 15 mai 1880, nr. 1705. Mai departe, 
fiindcă după ordinaţiunea comitelui suprem sus amintită, fondul comuni- 
tăţii Borgo-Bistriţa ar veni împărţit între ambele confesiuni, ceea ce ar fi 
numai spre paguba şcolii şi învăţământului din această comunitate, apoi ar 
da ansă* la neînţelegeri între locuitorii din ambele confesiuni, mai departe, 
combate cu unanimitate hotărârea ca fondul comunităţii Borgo-Bistriţa, sub 
nici o împrejurare să nu se împărțească, ci rămânând ca şi până acum 
laolaltă, să se administreze împreună, după cum s-a hotărât mai sus. Sem- 
nează Preşedinte, Simion Monda; Notar, Anchidim Candale”&. 

Întrucât situaţia devenea insuportabilă pentru români, membrii Comi- 
tetului administrativ al fondurilor, întruniţi în data de 3 octombrie 1886, la 
Năsăud, i-au delegat pe avocaţii Dănilă Lica şi Gavrilă Man să susţină, pe 
bază de documente, punctul de vedere al foştilor grăniceri în problema 
fondurilor şcolare şi a reorganizării rețelei şcolare. Neavând încredere în 
autorităţile maghiare, comitetul a decis ca, în cazul unui răspuns nesatis- 
făcător din partea ministerului unguresc, să trimită o petiție împăratului, în 
care să se arate „toate gravamintele* grănicerilor români, întrucât cupa 


asupririlor şi a volniciilor comise de comitele suprem baronul Bânffy 


“ Motiv. 

6% A.N.B.-N., fond Protopopiatul Ortodox Român Bistrița, d. 648, f. 7-9. Publicat în Bistrița Bârgăului - 
Contribuţii documentare..., pp. 258-259. Spre exemplificare, pentru anul școlar 1883/1884, 
„spesele ce sunt de lipsă la școala comunală confesională din Borgo-Bistriţa, şi anume: pentru 
cărți, 10 florini; pentru hârtie, 6 florini; pentru cretă, 1 florin; pentru tăblițe, 5 florini; pentru 
plumbe, 2 florini; pentru negreală, 2 florini; pentru cerusă, 2 florini; pentru burete, 80 cruceri; 
pentru pene (peniţe), 1 florin 20 cruceri. Suma: 30 florini. S-a văzut și se aprobă din partea 
subsemnatului inspector școlar confesional, Borgo-Joseni, 14 octombrie 1883: Iacob Buzdug, 
administrator parohial”; A.N.B-N., fond Administrația fondurilor grănicereșşti....d. 3/1865-1894, ff. 
25-26 (inv. 761). În același an, învățătorul Iacob Monda a primit suma de 30 florini ca 
„pauşal/cheltuieli comune pentru școala greco-ortodoxă din Borgo Bistriţa și anume, pe anul 
școlar 1883/1884”; Ibidem, f. 28. 

s Cerinţele. 

Dezideriu faţă de fondurile şcolare române grănicereşti şi alte averi ale 
acestora s-a umplut”. 

În vara anului 1894, scriitorul Alexandru Odobescu a fost invitat de 
colegul său, profesorul Vasile Grigore Borgovan“, în staţiunea Sângeorzul 
Român, pentru a lucra împreună la „Cartea de cetire pentru clasa a I-a 
primară”. La întoarcerea spre casă, în Regatul României, pe drum spre 
Vatra Dornei, la invitaţia învățătorului lacob Monda, s-a oprit în comuna 
Prundu Bârgăului, unde, uimit de frumuseţea portului românesc din zonă, 
a cumpărat „două cătrinţe” pentru fiica sa, Ioana. Scriitorul a rămas impre- 
sionat de faptul că, în casa preotului Simion Monda, alături de icoane, se 
aflau expuse portretele suveranilor români“. 

Întrucât elevii de pe Valea Bârgăului, care studiau la Gimnaziul Grăni- 
ceresc din Năsăud, erau în mare parte de confesiune ortodoxă, protopopul 
ortodox de Bistriţa, Simion Monda, solicita în anul 1897 Comisiunii admi- 
nistratoare şi Comitetului fondurilor centrale şcolare şi de stipendii din 
Districtul Năsăud desemnarea, în Năsăud, a unui loc de rugăciune pentru 
elevii de confesiune ortodoxă, subliniind „că nu este suficient ca învăţă- 
mântul religionar, care este baza educaţiei bune a elevilor şi are cea mai 
mare influență la formarea caracterului acestora, să li se predea numai 
teoretic, în şcoală, şi nu și practic, prin serviciul bisericesc, după ritul 


bisericii lor”. 


% Ibidem, p. 311 

Vasile Grigore Borgovan, născut în anul 1850, în Uifălău/Corvineşti, atunci în comitatul Solnoc- 
Dăbâca, după studii de teologie, filosofie și pedagogie la Universitățile din Viena și Pesta (1872- 
1876), a funcţionat ca profesor şi director la Școala Normală din Gherla (1876-1888); la Şcoala 
Normală de Institutori București (1888-1900); Şcoala Bârlad (1900-1901); profesor de filosofie și 
limba germană la Liceul „Sf. Sava” București (1901-1912); profesor și director la Școala Normală 
din Turnu-Severin (1912-1919), când s-a pensionat. A fost senator în parlamentul din primii ani 
ai României întregite (1919-1921), reprezentând circumscripțiile electorale Beclean și Gherla. A 
fost reactivat ca profesor de pedagogie în anul 1921, la Școala Normală din Târgoviște. A 
publicat volume de pedagogie şi cărți de studiu pentru elevi; apud Vasile Grigore Borgovan, op. 
cit., pp. 174-175. 

67 Într-o notiță din manuscris, Vasile Grigore Borgovan consemna: „Aci, vezi, cititorule, scrisul 
original al marelui prozaist român Al. I. Odobescu, care prin anii 1892-1895 a colaborat la 
Abecedarul cl. a Il-a şi gramatică pentru clasa a III-a, cu subsemnatul aci, Prof V. Gr. Borgovan”; 
apud Muzeul Pedagogic. B.P.N. „I.C. Petrescu”, Abecedarul lui Al.I.Odobescu. Manuscris şi adno- 
tări ale coautorului acestui abecedar. 

s Mircea Gelu Buta, Bârgăul lui Tini Pavel..., p. 26. 

© Bistrița Bârgăului — Contribuţii documentare..., pp. 267-268. 

Peste aproape treizeci de ani, P.S. Nicolae Ivan, Episcopul Clujului, 
spunea, în anul 1928, la votarea Legii cultelor: „În Năsăud, orăşel de frunte, 
cu liceu, cu şcoală normală de stat, care are vreo 300-400 de băieți ortodocşi, 
veniţi din întreaga ţară, nu avem biserică. Avem o capelă mai rea ca cea din 
Gherla şi am cerut şi acolo să ni se dea un petec de loc să facem o biserică. 
Şi ne-au respins, deşi dumealor, comunele noastre grănicereşti de pe Valea 
Bârgăului, sunt toate ortodoxe și sunt părtaşe la averea grănicerească. Abia 
într-un târziu s-a putut obţine, dacă cumpărăm 200-300 de stânjeni pentru 
preţul de 150.000 de lei pe care nu-i avem, pentru că dacă i-am avea, am 
clădi biserică. Ce era această procedare, decât a ne face imposibilă existența 
bisericii noastre prin atitudinea aceasta”7. 

Comentând situaţia școlilor din fostul teritoriu al regimentului de 
graniță năsăudean, la sfârșitul secolului al XIX-lea, Iosif Lucchi, membru în 
Comitetul de administrare a fondurilor, făcea o radiografie a situaţiei aces- 
tora. „E bine cunoscut că cultura se cumpără pe bani. Și asta au priceput-o 
cel mai bine antecesorii cei mai bătrâni la desfiinţarea graniței. Ei ştiu foarte 
bine ce întuneric a fost înainte de graniţă în ţinutul nostru și cum s-a lăţit 
cultura în timpul graniţei. Ei au ştiut cum are să pătrundă în ţinutul nostru şi 
mai multă lumină, după desființarea graniţei. Se vede din toate câte ni le-au 
lăsat ei ca directivă că au fost oameni conservativi şi ne-au pus toată averea 
grănicerească la dispoziție, spre scopuri de cultură. Părintele însă propune, 
copilul dispune. 

lată ce au făcut cei mai bătrâni antecesori ai noştri. Pentru luminarea 
sătenilor, s-au îngrijit prin crearea de școli confesionale. Pentru trebuinţele 
de manipulaţie, au susținut școli triviale şi școala superioară din Năsăud. 
Aceasta din urmă era parte din trebuinţele de manipulaţie mai înaltă, parte 
ca şcoală pregătitoare pentru gimnaziu, sub titlul de școală normală, cu un 
plan de învățământ mai vast. După toate aceste gândiri bune, au venit și 
altele, mai bune. Ei au știut că școala superioară din Năsăud nu e de ajuns 
pentru pregătirile la academii și universităţi, spre acest scop au pus temelia 


la crearea unui gimnaziu la Năsăud. Ei, dar cum? Grănicerii noștri nu 


7 Biserica noastră şi cultele minoritare. Marea discuție în jurul legii cultelor; cu o introducere de I. Rusu- 
Abrudeanu, Bucureşti, 1928, pp. 209-210; vezi și articolul „Iarăşi ceva despre Năsăud”, în 
„Renașterea”, XVI, nr. 11, 13 martie 1938, p. 3. 

aveau alta decât lemne de vândut. Vitele ce le vindeau erau abia de ajuns 
pentru acoperirea greutăților publice, precum este și astăzi. Bucatele le 
cumpărau atunci, ca și acum, în cea mai mare parte încă de la Crăciun 
începând. Va să zică, am fost și suntem săraci. Și au socotit ei că nu se poate 
crea gimnaziu fără convict. Ei au dispus ca să se creeze gimnaziul, dar 
odată cu deschiderea primei clase gimnaziale, să fie și convictul deschis. 

Pe rând, grănicerii cei vechi au murit. Copiii lor, cei care veneau după 
cei mai bătrâni, nu au ascultat de părinţi. Au făcut ce au vrut, că s-au ţinut 
mai cu minte. Părinţii noştri, la desființarea graniţei, în conglăsuire cu ideea 
de dezvoltare culturală pentru învăţătura la academii, universităţi, au creat 
și stipendii din fondul de montur și în urmă ajutoare pentru meserii. Copiii 
lor însă s-au ţinut mai cu minte și le-au împărţit altfel, dar nu după ideea 
moștenită de la cei bătrâni de la desființarea graniţei. Gimnaziul s-a făcut, 
dară convict nu. Experienţa ne dovedește că, prin neascultarea noastră, am 
ajuns de azi nu mai avem copii în gimnaziul susținut de noi. Instrumentul 
fundaţional ordonează ca, odată cu deschiderea primei clase gimnaziale, să 
se deschidă şi convictul, cu motivul că poporaţiunea noastră e săracă. Și ce 
deosebire între 1865 și 1906?... 

Lupte au fost şi atunci între noi, ca şi acum, tot asemenea dorințe şi 
iluzii care de comun le duce omul cu sine în groapă și apoi le continuă alți 
oameni, tot aşa. Dacă citim bine instrumentul fundaţional cu dorințele lui 
cele peste măsură și luăm în considerare schimbările cele mari în intervalul 
de atunci şi până azi şi ne oprim la cele întâmplate în 1887-1888, trebuie să 
ne punem pe gânduri, iar pentru trecut ne mirăm când auzim povestea 
potrivit căreia calul lui Caligula a fost consul, dar nu ne mirăm numai, 
pentru că nu am fost de faţă să-l vedem...” 

„Şi au venit oameni noi, pedagogi noi, cu idei noi. Au străformat, după 
cum vedeţi astăzi, ideea de învăţătură a celor bătrâni și toate şcolile noastre 
săteşti, triviale și cea superioară din Năsăud și încă de cu bună vreme au 
fost puse sub o pălărie nouă. În această situaţie a aflat statul școlile noastre, 
adică școli curat elementare sătești. Lesne dară a fost a le da caracter de 


școli elementare comunale-confesionale. Nu numai astăzi dar, ci de mult 


7 Josif Lucchi, „Un fragment din viaţa fondurilor năsăudene”, în „Revista Bistriţei”, Bistriţa, anul 
II, nr. 5, sâmbătă 17/4 februarie 1906, p. 2. 

noi nu mai avem școlile ce ni le-au lăsat bătrânii după desființarea graniţei. 
Fireşte că la această transformare a contribuit și sistemul de învățământ, 
același pentru întreaga ţară. Adevărat că este o înlesnire foarte mare pentru 
săteni dacă pot afla aceeași pregătire în satul lor, pe care o pot afla cu 
alergare şi cheltuială mare în locuri străine, ca la Năsăud, Borgo-Prund, 
Monor, la şcolile noastre fundaţionale. lată, aici e hâca. Clerul celor trei 
comune strigă cât poate «Dă tu! De ce să dau tot eu»? Ei bine, zice mintea 
sănătoasă a celor 41 de comune, cum de vin să ţin eu trei şcoli de prisos şi 
fără înţeles? Acestea ne costă la an 24.448 coroane. Și pentru ce să nu am cu 
banii aceștia convict, ca să-mi pot ţine copiii la gimnaziu în Năsăud? 
400.000 coroane capital la an încă nu este de ajuns pentru pregătirea în 
gimnaziu a copiilor, barem a celor talentați din 44 de comune, pentru 
manipulațiune mai înaltă și pentru universități. 

Cuvintele şcoală elementară şi școală elementară confesională la noi 
sunt sinonime, înţelesul școlilor acestora este identic. Pentru ce să ţinem noi 
în unul şi acelaşi loc două şcoli de asemenea natură şi cu cheltuială îndoită? 
Nu pot să fie două şcoli într-un sat, precum este Năsăudul, Borgo-Prundul 
și Monorul, într-o formă de bune. Pentru ce să nu fie numai una și bună? Şi 
pentru ce să nu fie bună aceea confesională? Şi pentru ce să alerge părinții 
cu copiii lor în alt sat şi să cheltuiască mult, când pot fi acasă, fără chel- 
tuială. Și pentru ce să alerge năsăudeanul pe lângă şcoala lui confesională 
din capătul satului din jos la școala noastră fundaţională în capătul satului 
din sus? Și asta o poftim noi de la bieţii copilași în vârstă de 7-11 ani, iarna 
în frig, omăt, ploaie, rău îmbrăcaţi, rău nutriți? 

Noi acum nu mai avem lada pustii, vrem să ţinem dară cel puţin şcolile 
prefăcute întru aducerea aminte a gloriei străbune. Repet deci că şcoala 
elementară confesională tocmai așa va corespunde, ca şi cele elementare 
fundaţionale din Năsăud, Borgo-Prund şi Monor. O fuziune a şcolilor 
elementare fundaționale cu şcolile elementare confesionale se poate efectua 
uşor, pentru că atât fondurile confesionale, cât și cele centrale sunt cu 
scopuri asemenea și se derivă de la unul și același susținător. Chiar cu jertfe 
mari acum, decât mai târziu. Târziu destul e și acum. 

În intervalul de când am relevat eu ideea asta în Comitet și am căzut cu 


însufleţire, am cheltuit cu cele trei şcoli elementare fundaţionale (de la 

1899-1905) suma de 179.130 coroane, adică mai mult decât am căpătat noi 
de atunci încoace din banii pădurilor (158.000 coroane) şi ce folos ne-a adus 
îndârjirea noastră? Amărăciuni şi înjosiri. Noi cumpărăm cultura pe bani. 
Nu putem zice că suntem buni economi. Econom bun e numai acela care 
ştie economisi. Toată lumea a strigat că Lucchi vrea să desființeze şcoala în 
loc să creeze. Priviţi instrumentul fundaţional. Când am făcut eu cuiva 
reproş că nu înființează acele școli proiectate? Eu însă trăiesc pe pământ și 
nu în văzduh şi știu unde, cât şi când să dau banul. Ideile mele sunt păreri 
individuale. Puhoiul nu caută în drumul lui roadele țarinei, trece peste ele 
și le zdrobește. Eu am fost și sunt indundat atât de Comitet, cât şi de 
Comisiunea administratoare. Stau însă în mijlocul puhoiului și de m-aţi 
pironi ca pe Hristos, ori de mi-aţi da paharul de venin al lui Socrates, ori de 
m-aţi arunca pe stânca Tarpeica, eu de adevăr nu mă despart şi vă zic şi 
mai mult: băgaţi de seamă, că azi-mâine Catilina bate la porţile autonomiei 
noastre; noi ne vom sângera cu școlile de la Năsăud, Borgo-Prund și Monor 
și apoi va bate Mohamed al II-lea și la porţile gimnaziului nostru?. Şi noi 
tot deliberăm”. 

Discuţia a continuat în termeni polemici şi în anii următori, așa cum 
vedem din Protocolul conferinţei ținute în Năsăud, la 16 iunie 1908, în aula 
Gimnaziului Superior, cu fruntaşii din fostele comune grănicerești, convo- 
cată de Ciril Deac, vicar foraneu episcopesc, ca „prezident al fondurilor” şi 
loan Pecurariu, profesor gimnazial, în calitate de „secretar ad-hoc”7. 

În privinţa situaţiei şcolii din Bistriţa Bârgăului, consemnăm, potrivit 
mărturiei pretorului pensionat Simion Nica Popandron, că, la sfârşitul 
secolului al XIX-lea, „la mijlocul comunei, lângă ulița sau drumul principal, 


72 „Am dat loc acestui articol, care va produce nemulțumire într-o parte a fruntașilor noștri. N-am 
vrut să închidem calea unei păreri contrare cu cea dominantă. Nu se ştie oare că autorul 
articolului nu are dreptate? În viața culturală a ținutului nostru e bine să dicutăm sine ira et 
studio. Viitorul va arăta cine a avut dreptate. Am dori ca discuţia să continue” (Redacţia); apud 
Ibidem. 

73 Ibidem, p. 1. Vezi şi amplul material documentar publicat pe această temă de Adrian Onofreiu, 
„La cumpăna veacurilor și a vremurilor. Contribuţii documentare referitoare la acordarea de 
stipendii și ajutoare din Fondurile Grănicerești Năsăudene (1905-1908), în „Arhiva Someşană”, 
Năsăud, XII, 2013, pp. 85-133. 

7 A.N.B-N., fond Administrația fondurilor grănicereşti năsăudene, d. 147, ff. 163-175; vezi şi rapoar- 
tele Comisiei administrative pe cicluri de activitate, în Ibidem, d. 139; Protocolul conferinței - în 
Anexa 3, doc. nr. 1. 

unde se află și o uliţă de-a curmezișul, a Bisericii numită, de către amiază se 
află biserica greco-orientală, din material solid; din sus de uliţă, numită a 
Bisericii şi din jos de aceasta, e o şcoală pompoasă confesională greco-orien- 
tală și greco-catolică, asemenea, din material solid. Se mai adaugă cum că, 
în lungimea satului şi La Pustă şi În Gura Pietroasei, numită în partea 
sudică a râului Bistrița, peste Podul Sălăjeanului, se află a doua şcoală 
confesională, foarte frumoasă, edificată din lemn. Lângă râul Bistriţa de 
ambele părți, aşa numit În Gura Văii lui Ştef, se află establismentele și 
fabrica de lemnărit cu firma «Kolozsvari faipar», unde e și o şcoală de stat 
maghiară”?. 

În timpul Primului Război Mondial, în luna septembrie 1916, „miliția a 
ocupat biserica şi școala. În anul 1917, miliția s-a dus din sat, dar multe 
necazuri au rămas”76. 

După Unirea de la 1 Decembrie 1918, şi în comună s-a instaurat auto- 
ritatea statului român. Evoluţia în continuare a școlii s-a înscris pe traiectul 
general pentru Transilvania (1918-1920, perioada Consiliului Dirigent) şi, 
apoi, în cadrul legislativ unificat al statului român. 


75 Bistrița Bârgăului. Contribuţii documentare... pp. 63-64. 

7% Ibidem, p. 281. Mai grav a fost faptul că, în conformitate cu politica guvernului maghiar, care a 
decis în primăvara anului 1918 crearea „zonei culturale” la granița cu România, şi la Bistriţa 
Bârgăului a avut loc tentativa de preluare a școlii pe seama statului maghiar. „În luna lui 
septembrie, în 18, prim-pretorul Philipi ne-a convocat comitetul bisericii pentru ca să-i dăm 
şcolile statului”. Consemnarea preotului Aurel Monda arată în continuare că „i-am răspuns la 
şedinţă că noi şcolile nu le dăm, statul își poate face școli câte vrea”; Ibidem, p. 282. lată cum 
întreg, comitetul școlar, condus de un membru de frunte al familiei Monda, a respins atacul 
agresiv al unui guvern străin de interesele locuitorilor, la adresa locașului de luminare prin 
cultură, școala! Trebuie menţionat că „de la miliţie”, în cursul anului 1918, s-au primit, o dată, 
68 coroane și 34 fileri, apoi, 92 coroane 44 fileri, altă dată, 7 coroane 50 fileri, pentru școala de la 
Pustă, respectiv 21 coroane şi 84 fileri, pentru școala din sat şi, încă o dată, o sumă totală de 111 
coroane; A.N.B-N., fond Oficiul parohial ortodox român Bistrița Bârgăului, reg. inv. nr. 6, f. 17. 


53 


Parohia Ortodoxă Română 
din Bistriţa Bârgăului, 


la începutul secolului al XX-lea 


D upă moartea preotului Simion Monda, Parohia Ortodoxă Română 
din Borgo-Bistrița a fost preluată de fiul acestuia, preotul Aurel 
Monda, care i-a păstorit pe credincioşi în perioada 1910-1938. Dintr-un 
chestionar din anul 1919, apărut în nr. 2-3 al publicaţiei periodice „Foaia 
Bisericească”, aflăm că preotul Aurel Monda s-a născut în data de 1 aprilie 
1884 în Borgo-Bistriţa. Clasele primare le-a făcut în satul natal, apoi la 
Şcoala fundaţională din Borgo-Prund. Primele patru clase gimnaziale le-a 
urmat la Liceul din Năsăud, apoi un an la Gimnaziul săsesc din Bistriţa!, 
după care a revenit la Liceul din Năsăud, pentru completarea studiilor și 
susţinerea examenului de maturitate. A urmat cursurile Academiei Teolo- 
gice Andreiane din Sibiu, pe care le-a absolvit în anul 1909. După căsătoria 
cu Olivia Butnariu, fiică de preot din Braşfalău?, a fost hirotonit preot în 23 
septembrie 1909 de mitropolitul loan Meţianu, iar din 15 noiembrie 1909, în 
urma concursului susținut în fața protopopului Grigore Pletosu, a ocupat 
postul la Bistriţa Bârgăului?. 


1 Gimnaziul evanghelic lutheran; traiectul era comun pentru românii cu o stare materială mai 
bună, urmărind, în principal, contactul cu rigoarea şi disciplina de aici, ca şi însuşirea la un nivel 
înalt a limbii oficiale a cursurilor, limba germană. 

> Olivia Monda, născută Butnariu, în localitatea Blăjenii de Sus, decedată prematur, în anul 1921. 

3 A.N.B-N., fond Protopopiatul Ortodox Român Bistriţa, d. 1187, ff. 4-7; vezi şi Anexa 4, doc. nr. 1. 

Din raportul de preluare a parohiei, aflăm că biserica „se afla în stare 
slabă”, fiind construită în anul 1845. Era zidită din piatră, cu acoperiş de 
lemn și avea lungimea de 11 stj., lăţimea de 4 stj., iar înălțimea de 3 stj. 
Biserica era pictată în stil oriental şi era înzestrată cu veşminte preoțești, 
cărţi bisericeşti şi alte ustensile, toate aflate în stare bună. Exista un cor 
bisericesc, iar cantorul, fostul învăţător Iacob Monda, în etate de 84 de ani, 
era plătit din veniturile stolare:. 

Biserica greco-orientală din comună avea trei cimitire, unul în grădina 
bisericii, unul îngrădit şi unul neîngrădit, în care „se îngroapă şi greco-cato- 
lici, şi romano-catolici, deoarece ei nu au, şi totodată se îngroapă şi străini. 
Crucile sunt de lemn şi piatră şi în cimitir sunt plantați pomi. Deoarece comu- 
na este împrăştiată, unele familii și-au amenajat cimitir propriu în grădină”?. 

Biserica avea în proprietate: pământ arător, 5 jug. 102 st, grădini, 1 
jug. 618 stj.?, livezi, 9 jug. 111 stj.?, păşune, 23 jug. 904 stj.?, neproductiv, 1 
jug. 585 stj.> Conform obiceiului, pământul bisericii se dădea în fiecare an în 
arendă la particulari. În plus, biserica deţinea acţiuni de stat, în valoare de 
1.400 coroane, în fundaţiuni, 631 coroane, în obligaţiuni la privaţi şi interese 
la particulari, 1.228 coroane. Banii bisericii se depuneau la bancă. 

Taxele pentru seriviciile religioase erau: de la botez, 1 florin; de la cu- 
nunie, 10 florini; de la morţi, 6-10-15 şi 25 florini; masluri, 2-6 florini; sfeşta- 
nie, 5 florini; dezlegare, 50 cruceri; slujbă privată 3-5 florini; umblatul cu cru- 
cea (botez), 50 cruceri şi molitva, 50 cruceri. Cei săraci erau scutiți de taxe. 
Biserica susţinea din veniturile ei două şcoli confesionale, cu doi învăţători. 

Şcoala avea „în proprietate pământ 1 jug. 266 stj.? grădină, unde se 
plantează cam 1.000 oltoni”, care se împărțesc la oameni (s.n.)5. Pământul e 


* Ibidem. 

5 Ibidem. 

6 Ibidem. 

7 Pomi altoiţi. 

8 Cultul grădinăritului a fost dezvoltat elevilor în Gimnaziul de la Năsăud, unde vicarul loan 
Marian a introdus ca obiect de studiu în clasa a IV-a normală studii despre cultura grădinilor, 
altoirea pomilor și stupărit. Ele erau predate nu numai teoretic, ci și practic, elevii deprinzând 
aceste îndeletniciri în grădina institutului, unde „plantau, săpau și pliveau plantele și stupăreau, 
fiind în grădină ridicată şi o stupină cu mai multe coșniţe. În plus, deprindeau altoirea merilor, 
perilor și cireșilor”. Mai târziu, vicarul loan Marian a primit de la comuna Năsăud o râpă 
numită „Râpa lui Marian”, pe care a îngrădit-o și unde îi învăța pe școlari acest ram de 
economie. „Atât aici, cât şi în grădina de pomărit a școlii, pusă tot prin dânsul în ordine și 
conservată în cea mai bună stare, se împărțeau ultoane (pomi altoiți) prin district, parte gratis, 
parte, pe lângă un preţ bagatel (mic)”; apud Vicarii Năsăudeni..., pp. 95-96. 

întăbulat pe biserica greco-ortodoxă şi greco-catolică. Şcoala are un fond 
şcolar de 26.000 coroane, care se administrează în Sibiu. Şcolile au locuinţe 
pentru trei învăţători şi sunt edificate din piatră, iar una din lemn. Nu 
există locuinţă parohială, iar preotul locuiește în propria casă, unde şi-a 
amenajat și cancelaria (s.n.). Biblioteca se compune din 2.000 de volume, 
toţi autori români, din domeniul literaturii, religiunii, diverse scrieri, auto- 
rii clasici germani, autorii clasici latini şi autorii clasici greci (s.n.). Gazete 
abonate: „Telegraful Român”, „Românul”, „Renaşterea”, „Grai Nou”, „Cu- 
vântul Poporului”, „Ţărănimea”. În plus, existau 36 volume de cărţi biseri- 
ceşti, care se împrumutau credincioșilor pentru a fi citite”. 

În anul 1913, Comitetul parohial din Borgo-Bistrița propunea zidirea 
unei noi biserici. „Organele cu cădere au pregătit un plan și preliminar de 
spese”, care a fost aprobat la 7 septembrie 1913 de Consistoriul din Sibiu. 
Pe această bază, lucrarea a fost scoasă la licitație publică și încredinţată 
arhitectului Elena Preda Sas. Întrucât a izbucnit Primul Război Mondial, 
contractul de zidire nu a mai fost înaintat la Consistoriu spre aprobare!. 
Beneficiem de descrierea preotului Aurel Monda referitoare la evenimen- 
tele prin care a trecut comuna Borgo-Bistriţa în timpul conflictului militar: 
„În anul 1914 s-a început bătaia cu sârbii şi cu celelalte puteri, s-a început 
mobilizarea generală, din comună au mers o mulţime de militari la bătaie, 
care se pot vedea cu numele în conscripția parohială. 

Cam în septembrie 1914, au început a se scumpi toate cele, atât vitele, 
cât şi bucatele. O litră de cucuruz costa 6 florini, iar o pereche de boi buni 
s-au scumpit de la 600 florini la 1.200 florini; un vițel de 1⁄2 an, care costa 
cam 20-25 florini, acum s-a scumpit la 160 florini; cu deosebire în porci s-a 
urcat prețul foarte tare, aşa încât un porc gras, care în timpuri normale îl 
luai cu 60-70 florini, s-a scumpit până la 350 florini. În luna decembrie 1914, 
s-a zvonit că vin ruşii; atunci mulţi dintre oameni au mers la Colibiţa şi cu 
deosebire, jidanii au fugit din sat la ordinul comitelui suprem. 

În anul 1915, la 9 noiembrie a început a ninge, cât zăpada a fost de 1 
metru şi mai bine, a început a viscoli şi oamenii vreo 3 zile nici n-au umblat 
cu cai şi boi pe drum. Zăpada s-a topit şi a început a ploua, apa a crescut şi 
în 27-28 noiembrie a venit un puvoi mai mare ca cel din 1912, a făcut iar 


° A.N.B-N., fond Protopopiatul Ortodox Român Bistrița, d. 1187, ff. 4-7. 
1 AAOVEC, fond Protopopiatul ortodox Borgo-Bistriţa. 


57 


Bistriţa Bârgăului. Lupta familiei Monda pentru Biserică, Şcoală şi Națiune 


multe stricăciuni, la fabrică a mânat căşi, drumul l-a stricat, moara popii 
Aurel a mânat-o de n-au mai rămas decât pereţii casei, apa din vale a ajuns 
până la drum, podurile le-a mânat, grădinile, cele mai multe, le-a stricat. 

A venit după acea o mulţime de miliţie prin sat, dar nu au stat aşa de 
mult, deoarece s-a-ntros iarna. Pe câmpul de luptă încă au murit mulţi ingi 
din sat. Dintre fruntaşii satului, încă au murit, aşa. Bunăoară, Turc Iacob, 
care a cumpărat pe seama bisericii veşminte preoțești, mai multe rânduri, 
cărţi bisericeşti şi altele. 

La începutul anului 1916, bătaia tot continua, miliția vine în sat încon- 
tinuu şi ia de la oameni fân, vite, porci, oi, cu un cuvânt, multe de toate. 
Câmpul de luptă se tot apropie şi ajunge până lângă Colibiţa; oamenii nu 
au fugit nici unul. În 16-29 septembrie miliția a ocupat biserica şi şcoala, 
serviciul divin s-a făcut în casa preotului Aurel; s-au făcut paşii de lipsă ca 
biserica să fie golită de miliţie. Clopotele s-au luat, de la biserica din sat 1, 
de la Pustă, amândouă şi de la Colibiţa 2 în luna lui iulie 18, astfel, în întreg 
satul n-a mai rămas numai 1 clopot, dar şi pe acela l-au oprit de a-l mai 
trage din luna lui septembrie. Miliție a venit în sat şi au luat de pe la 
oameni fân, vite, au lăsat caii şi în cimitirul bisericii, de au umblat peste 
morminte, cu un cuvânt, ne-au batjocorit în toată forma. 

În anul 1917, luna mai, 29, s-a dus spitalul din biserică, unde au lăsat 
murdărie şi astfel, m-am văzut silit a face arătare forurilor militare. Ară- 
tarea făcută în contra miliției nici până în ziua de azi nu au rezolvat-o, ci au 
pus-o ad acta!!, precum se vede. Miliția s-a dus din sat, dar multe necazuri 
au rămas şi o scumpete foarte mare. 

În primăvara anului 1918 a brumat, încât mălaiele au degerat şi după 
Sfântul Gheorghe am arat din nou de mălai, unii au pus orz, dar nu au avut 
nici un folos de el, deoarece l-a umplut buruiana şi tot a picat. Litra de 
cucuruz a vândut-o un jidov, Iacob Moise, cu 100 florini, alţii o vindeau cu 
70-80 florini. Fiind o toamnă lungă, din mălaiul pus a doua oară s-a copt 
om parte. În luna lui septembrie, în 18, prim-pretorul Philipi ne-a convocat 
comitetul bisericii pentru ca să-i dăm şcolile statului; atunci i-am răspuns la 
şedinţă că noi şcolile nu le dăm, statul îşi poate face şcoli câte vrea şi, 


totodată, i-am răspuns că prea Veneratul Consistor are de ştire despre 


1 La dosar. 


58 


Parohia Ortodoxă Română din Bistrița Bârgăului, la începutul secolului al XX-lea 


convocarea comitetului. Prim-pretorele atunci a făcut arătare contra mea la 
ministru, zicând că aş fi contra statului şi m-a ameninţat că-mi va recvira!? 
vitele şi fânul. 

A trecut luna lui septembrie şi a sosit octombrie şi atunci au început a 
veni feciori şi bărbaţi de la front. În luna noiembrie s-a făcut pacea şi s-a 
declarat republica. Atunci am început a ne organiza românii, s-au introdus 
gărzile naţionale, am sfinţit steagul nostru naţional în biserica noastră 
greco-orientală şi am jurat cu toţii că îl vom apăra de aici înainte. Oamenii 
au alungat pe toţi jidovii din sat şi le-au luat toate cele. În 1 Decembrie 1918 
a fost adunarea de la Alba-lulia, unde s-a hotărât alipirea Ardealului la 
România Mare”*. 

Într-un raport făcut în anul 1920 de preotul Aurel Monda, învățătorul 
Ştefan Vrăsmaş și cantorul Iacob Monda, se preciza că Bistricioara avea o 
„Reuniune de înmormântare”, un fond bisericesc pentru înfrumusețarea bi- 
sericii şi ajutorarea copiilor orfani, denumit „Fondul Aurel Simion Monda”, 
și o „Reuniune de consum!*”, înființată împreună cu preotul greco-catolic 
Pantilimon Zagrai. În comună „trăiesc bine, deoarece sunt înrudiţi laolaltă” 
greco-orientali, greco-catolici și romano-catolici. Starea materială a oameni- 
lor este bună, ocupându-se cu creşterea vitelor, comerțul cu lemn, care le 
aduc venituri foarte bune. În ce priveşte moralitatea, au stat bine, dar 
„după război, s-a stricat, ca pretutindeni”. 

Comuna a avut o fabrică de lemn, de unde comuna politică avea un 
venit anual de 36.000 coroane, dar odată cu izbucnirea nemulțumirilor din 
1918, locuitorii au devastat-o şi aprins-o'5. Comuna mai avea o societate de 
vânătoare; aici veneau la vânat în vremurile paşnice o mulțime de grofi din fosta 
Ungarie (s.n.). Comuna avea în proprietate „39.844 jug. de pământ, dintre 


care cel mai mult e pădure (s.n.) şi 20.000 de coroane în acţiuni. 


12 Rechiziţiona. 

15 Parohia Bistriţa Bârgăului, Condica bisericei..., pp. 12-14; apud., Bistrița Bârgăului — Contribuții 
documentare..., pp. 280-282. 

14 Asociaţie de aprovizionare şi desfacere a mărfurilor. 

15 Vezi pe larg descrierea devastărilor din toamna-iarna anului 1918 în zona actualului judeţ 
Bistriţa-Năsăud la Adrian Onofreiu, „1918 — o lume în schimbare”, în Bistrița. 90 de ani de la 
Marea Unire, Ed. Barna's, Bistriţa, 2009, pp 38-68; Andreea Salvan, Pavel Tofan — Memorii din 
1918, în Ibidem, pp. 69-108. 

Comuna dă bisericii greco-orientale un ajutor anual de 1.155 coroane 
pe an, iar şcolii, lemne de foc. Parohia Borgo-Bistriţa se află la o depărtare 
de 22 km de protopresbiteriatul aflat în oraşul Bistriţa, capitala judeţului. 
Oficiul poştal este în Borgo-Prund, iar transportul se face cu trenul şi 
trăsura”. 

Locuitorii cereau ca în comună să se facă un magazin de bucate, deoa- 
rece ţinutul fiind muntos şi rece, o duceau rău în privinţa bucatelor. De 
asemenea, s-a sugerat înființarea unor societăţi pentru prelucrarea lemnu- 
lui, pietrei şi valorificarea izvoarelor de ape minerale, precum cele de la 
Gura Izvoarelor, „unde vin în tot anul o mulţime de nemți, şi poate s-ar 
putea face şi o societate de a exploata aur, din muntele Strunior, unde 
odinioară au fost băi de aur, ceea ce şi azi se poate vedea”!e. 


1 A.N.B-N,, fond Protopopiatul Ortodox Român Bistriţa, d. 1187, ff. 4-7. 

5.1. Necesitatea construirii unei biserici ortodoxe noi, 


în comuna Borgo-Bistriţa 


an urma reînființării Episcopiei Ortodoxe a Clujului, în anul 1919, 
i preotul Aurel Monda a ridicat din nou, în fața Consiliului parohial 
din Bistricioara, problema construirii unei noi biserici în comună, întrucât 
biserica, zidită în anul 1845 din piatră şi având acoperişul de lemn, a 
devenit neîncăpătoare și „azi se află în stare slabă”!. În cadrul ședinței 
extraordinare a comitetului parohial greco-oriental din 5 decembrie 1921, 


1 A.N.B-N., fond Protopopiatul ortodox Bistriţa, d. 1187, ff. 4-7. Încă în anul 1901 s-a plătit 
arhitectului Pavel Beșuan suma de 400 florini „pentru planul bisericii”; Idem, fond Oficiul 
parohial ortodox român Bistriţa Bâgăului, reg. inv. nr. 6, f. 41. În continuare, preotul Aurel Monda 
„s-a sfătuit cu membrii bisericii şi cu oamenii ca să facă o biserică nouă; au şi chemat pe Pavel 
Beșuan, arhitect din Bistriţa, și au mers în Bucovina, ca să vadă bisericile şi în Pojorâta au aflat o 
biserică foarte frumoasă, au făcut planul şi a trimis-o Consistoriului spre aprobare (s.n.), dar nu au voit 
ca să le aprobe planul, zicând că e prea costisitoare şi astfel toate hotărârile care le-au adus la 
1901, martie 31, comitetul au rămas baltă; apud Condica parohiei greco-orientale Borgo-Bistriţa, p. 
18. Propunerea preotului Aurel Monda a fost reînnoită la data de 29 aprilie 1910, când „spre 
scopul acesta, a umblat cu Buta Simion, Ion Gâţan, prin Meterhaza (azi Dumitra) pe spesele lor 
şi au dat arhitectului Beșuan ca să facă un plan de biserică, care l-a și făcut, dar Consistoriul nu l-a 
aprobat; atunci au dat arhitectului din Sibiu de a făcut un plan de biserică pe care Consistoriul l-a 
aprobat în 1913 și biserica s-a și dat în întreprindere lui Sas şi Preda din Bistriţa, cu 78 mii 
coroane, în anul 1914, iunie 22, dar din cauza războiului, nu s-a început, ca să edifice biserica”; 
Idem, fond Protopopiatul ortodox Bistrița, d. 1.187, f. 11. 

format din Simion Buta, Ion Moişan, Filimon Georza, Constantin Cerceja, 
Ştefan Ciurea, Toader Ghiţan, Ion Năuc, Constantin Cionca, Ion Pavel, 
Vasile Hangan, Gavril Cot, Vasile Ciurea, Leon Someşan, Neculai Sereţan, 
Mihai Purcil şi pr. Aurel Monda, propunerea a fost acceptată?. Membrii 
Comitetului au hotărât „să se facă un preliminari nou de cheltuieli” de 
către firma de arhitectură „Elena Preda & loan Sasu” din Bistriţa. Aceasta 
urma să fie plătită cu 2% din valoarea proiectului, iar în caz că firma accep- 
ta să construiască biserica, „pentru facerea preliminariului să nu primească 
nici o remuneraţie”?. 

În ședința din data de 2 ianuarie 1922, Comitetul parohial greco-orien- 
tal din comuna Borgo-Bistriţa - în prezența membrilor Petre Orban, Mihai 
Purcil, Neculae Sereţan, Gavril Cot, Ștefan Ciurea, Ion Năuc, Constantin 
Cionca, Simion Buta, Alexa Ciurea, Toader Ghiţan, Ion Moişan, Filimon 
Georza, lon Pavel, Vasile Hangan - a luat act din partea comisiei desemnate 
pentru negocierea contractului, formată din preotul Aurel Monda și 
consilierii Gavril Cot şi Toader Ghiţan, că „arhitectul Ion Sasu și soția Elena 
au făcut preliminariul bisericei”. După luarea la cunoştinţă, membrii comi- 
tetului au hotărât în unanimitate să se facă o nouă biserică, „deoarece 
aceasta pe care o avem se surupă încontinuu”. Având însă în vedere că „d-l. 
Sasu a luat în întreprindere noua biserică din anul 1914 şi fiindcă până în 
ziua de azi s-au schimbat cu totul prețurile”, au decis organizarea unei noi 
licitaţii cu oferte închise și deschise, dar cu menţiunea că „membrii din 
Comitet își susțin dreptul de a da în întreprindere biserica aceluia dintre 


întreprinzători pre care îl vor voi dânșii”£. 


2 Anexa 5, doc. nr. 1. S-a început și o colectă pentru construirea noii biserici, pentru 20 de 
exemplare din aceasta, în anul 1922 s-a plătit din fondul oficiului parohial suma de 100 lei; 
A.N.B-N., fond Oficiul parohial ortodox român Bistrița-Bârgăului-]urnal de casă 1905-1935, reg. inv. 
nr. 5, f. 24. 

5 Anexa 5, doc. nr. 1. Aceasta după ce „în anul 1920, la îndemnul parohului au dat firmei Ion 
Sassu ca să se facă un deviz de speze pentru noua biserică; în anul 1921, parohul dimpreună cu 
membrii comitetului iau hotărârea ca să se înceapă edificarea unei noi biserici. Fiind biserica rea, 
parohul roagă pe oameni ca să dee la biserică draniţe și runchi de dranițe, ca să se poată acoperi, 
și s-a acoperit partea din sus a bisericii. În anul 1922 s-a cerut ajutor de la comuna politică în 
sumă de 700.000 lei pentru edificarea bisericii, precum și lemnele de lipsă. S-a dat în anul acesta 
ca să se scoată piatra de edificat din Dealul Pașcului, cu 200 lei/stj; Condica parohiei greco- 
orientale..., p. 17. 

+ Idem, doc. nr. 2. 

În urma acestor hotărâri, la 5 februarie 1922, Oficiul parohial greco- 
oriental Borgo-Bistriţa a înaintat spre aprobare Consistoriului Eparhial 
Ortodox Român din Cluj planul bisericii şi devizul preliminar de lucrări, 
subliniind necesitatea construirii unei noi biserici, „deoarece biserica pre 
care o avem în ziua de azi cade sub toată critica, în continuu să surupă şi ne 
putem aștepta ca în decursul sfintei slujbe să cadă pre credincioși. Orice 
reparaturi s-ar face sunt zadarnice”. De asemenea, se specifica că banii 
necesari pentru edificarea noii biserici „nu sunt asiguraţi din partea 
comunei politice”?. 

Protopopul Grigore Pletosu a avizat favorabil cererea Parohiei Orto- 
doxe Borgo-Bistriţa şi a înaintat-o Consistoriului Eparhial Ortodox Român, 
cu menţiunea de urgentare a începerii lucrărilor. De asemenea, a anexat 
notificarea semnată de arhitectul Elena Preda (căsătorită Sasu), prin care 
adeverea că Epitropia greco-orientală din Borgo-Bistriţa a căzut de acord să 
includă în noul deviz preliminar „cauţiunea depusă din anul 1914 pentru 
edificarea bisericei”7. 

La cererea Consistoriului Eparhial, de a se preciza resursele financiare 
necesare construirii bisericii, preotul paroh Aurel Monda a trimis o infor- 
mare în care arăta că, din cei 980.000 lei necesari, comuna politică a aprobat 
300.000 lei, iar materialele de construcţie (piatră, nisip, prund, lemn, 
cărămidă etc.) urmau să fie procurate de la credincioși. De asemenea, 
Consistoriul Eparhial cerea jurisconsultului, Dr. Alexandru Dragomir, să 
verifice corectitudinea devizului depus de firma de arhitectură „Elena 
Preda & loan Sasu” şi procentul din suma totală de care aceasta urma să 
beneficieze”. 

În luna septembrie 1922, preotul paroh Aurel Monda a solicitat din nou 
scoaterea la licitaţie a lucrărilor pentru biserică şi garanta Consistoriului 
Eparhial că suma de 300.000 lei, promisă de comuna politică, era asigu- 
rată. Neprimindu-se nici un răspuns, comitetul parohial din Borgo-Bistriţa 


5 Idem, doc. nr. 
6 Idem, doc. nr. 
7 Idem, doc. nr. 
8 Idem, doc. nr. 
°’ Idem, doc. nr. 
1 Idem, doc. nr. 

s-a întrunit în 4 februarie 1923 într-o ședință extraordinară, ocazie cu care i-a 
recertificat pe enoriașii Teodor Ghiţan, Gavril Cot şi Ştefan Pavel, ultimul 
în calitate de notar, ca responsabili cu supravegherea fondului necesar 
construirii bisericii din comună. A fost reanalizată şi votată hotărârea 
comitetului parohial din 5 decembrie 1921, cu privire la întocmirea unui 
nou deviz de lucrări de către firma de arhitectură „Elena Preda & loan 
Sasu”!!. Prin adresa nr. 55/1923, preotul paroh Aurel Monda aducea la 
cunoștința Consistoriului Diecezan hotărârile luate de comitetul parohial şi 
anexa nota de constatare a preturei, privind starea avansată de degradare a 
bisericii din Borgo-Bistriţa şi necesitatea urgentării licitației pentru cons- 
truirea noii biserici!?. 

Membrii Consiliului parohial, Ion Năuc, Ion Ispravă, Niculai Sereţan, 
Constantin Cerceja, Leon Someșan, Grigore Beşa, Ștefan Ciurea, Toader 
Ghiţan, Ion Pavel, Vasile Hângan, Mihai Purcil, Petre Orban, Ion Moişan, 
au luat act de conţinutul scrisorii Consistoriului Diecezan din Cluj, cu nr. 
3371 din 1922, „prin care se cere ca să se stipuleze Condiţiunile de licita- 
ţiune pentru noua biserică”, au hotărât să se publice licitația pentru noua 
biserică și au stabilit sarcinile care urmau să cadă în grija comunităţii 
credincioşilor: piatră de edificat, lemnul necesar pentru schele şi acoperiş, 
nisip şi prund, în valoare de 250.000 lei — 300.000 lei, iar întreprinzătorului 
„cărămida, lucrul de zidărie, varul, cimentul, bărdagi, tinichigiu, măsărit, 
lăcătuș, ferestrar” "4. 

Expertul desemnat de Consistoriul Diecezan din Cluj, în persoana ing. 
Gavril Lungu, analizând planurile și costurile stabilite de firma de arhitec- 
tură „Elena Preda & loan Sasu” în ceea ce privește construirea unei noi 
biserici în comuna Borgo-Bistriţa, a contestat atât devizul de lucrări, despre 
care afirma că este copiat de familia Sasu după devizul original întocmit de 
arhitectul Pamfile în anul 1914, cât şi pretenţia firmei de arhitectură de a fi 
remunerată pentru întocmirea acestuia cu suma de 21.545 lei, reprezentând 
2% din valoarea estimată a lucrării, în care „sunt incluse şi spesele din 


1 Anexa 6, doc. nr. 1. 
2 Idem, doc. nr. 2. 

8 Idem, doc. nr. 3. 

14 Ibidem. 

1914”. Reprezentantul Consistoriului preciza că, de obicei, pentru astfel de 
oferte, antreprenorilor nu li se acordau bonificaţii şi nici nu aveau dreptul 
de a pretinde să fie plătiţi, decât în rarele cazuri în care ar fi existat o 
înţelegere prealabilă, avizată de forurile competente. Pentru a evita însă un 
proces şi tergiversarea lucrărilor, ing. Gavril Lungu a propus remunerarea 
firmei de arhitectură „Elena Preda & Ioan Sasu” cu suma de 4.900 lei, adică 
0,5% din valoarea construcţiei. Având în vedere că valoarea estimată a 
lucrărilor era mare, de peste un milion de lei, propunea ca licitaţia de 
atribuire să aibă loc la sediul Consistoriului din Cluj, în prezenţa delegaților 
comitetului parohial din Borgo-Bistriţa. Cei interesați urmau să depună un 
deviz de lucrări cu preţuri actualizate, comisiei de licitaţie revenindu-i 


dreptul de a decide câștigătorul. 


5.2. Organizarea licitaţiei pentru construirea noii biserici 


și sfințirea pietrei de temelie 


L a licitația organizată în ziua de 21 mai 1923 au fost depuse două 
oferte de lucrări, a firmei de arhitectură „Elena Preda & Ioan 
Sasu” şi a întreprinzătorului Rudolf Adleff din Bistrița”. Conform exper- 
tului, ing. Gavril Lungu, au fost probe evidente că „cei doi concurenți au 
fost bine înţeleși între ei în ce privesc prețurile şi sumele ofertelor” 8. În 
plus, oferta firmei de arhitectură „Elena Preda & Ioan Sasu” „este plină de 
greşeli vădite şi la suma finală este o greşeală de 110.000 lei în favorul 
ofertei, oferind în loc de 1.492.116 lei suma de 1.382.116”, în situația în 
care „biserica dă tot materialul de schelă, tinichigerie şi acoperiş şi 
transportul de la gară..., iar lucrările de fierărie se pot reduce aplicând 


beton armat...” 20, 


15 Idem, doc. nr. 5. 

16 Ibidem; vezi şi doc. nr. 6 referitor la condiţiile în care trebuia organizată licitația. 

17 Idem, doc. nr. 7. 

18 Idem, doc. nr. 9. 

1 Ibidem. 

2 Ibidem. „În 21 mai 1923 s-a ținut licitațiunea bisericii ortodoxe și s-a dat în întreprindere la d-na. 
Preda, cu 130.000 lei, iar în 11 iunie 1923, la 10 ore a.m., preotul Aurel Monda a făcut sfințirea 
apei şi a citit rugăciunea pentru temelia bisericii și, după aceea, s-a început la lucru. Credincioșii 
au adus piatra de lipsă, precum și nisipul, varul, lemnele”; apud. Condica parohiei greco- 
orientale..., p. 17. 

Cu toată rezerva celor semnalate în raportul către Consistoriul Diece- 
zan, expertul ing. Gavril Lungu considera că amânarea lucrărilor putea să 
ducă la o nouă urcare de prețuri şi propunea încredințarea execuţiei 
lucrărilor firmei „Elena Preda & loan Sasu” din Bistriţa, în următoarele 
condiţii: din comisia desemnată din partea parohiei Borgo-Bistriţa pentru 
supravegherea lucrărilor bisericii să facă parte un avocat și un delegat al 
Consistoriului; fundaţia bisericii și turnurilor să fie făcută din beton (cel 
puţin 50 cm); în comisia de control a executării lucrărilor să fie inclus, pe 
lângă reprezentantul Serviciului de poduri și şosele, un delegat al 
Consistoriului; în contract să fie stabilit că preţurile de unitate sunt fixe, iar 
modificările ulterioare de preţuri şi planuri pot fi făcute doar cu aprobarea 
Consistoriului şi expertului său. În final, se preciza că antreprenorul nu 
putea cere, sub niciun motiv, o majorare de prețuri”. 

În ședința Consistoriului Diecezan din data de 5 iunie 1923, a fost 
dezbătut și aprobat procesul-verbal de licitaţie a zidirii bisericii din Borgo- 
Bistriţa, cu amendamentele propuse de ing. Gavril Lungu?. Au fost nomi- 
nalizaţi ca experţi din partea Episcopiei, în comisia de supraveghere a cons- 
trucţiei bisericii, Dr. Vasile Pahone, avocat din Bistriţa, și ing. Gavril Lungu”. 

În ziua de 24 iunie 1923, sub preşedinţia protopopului tractual Grigore 
Pletosu, s-a întrunit Comitetul parohial ortodox român din Borgo-Bistiţa, 
format din preotul Aurel Monda, Simion Buta, Toader Ghiţan, Ion Pavel, 
loan Ispravă, Leon Someşan, Ștefan Ciurea, Vasile Hângan, Ion Moişan, 
Constantin Cionca, Mihai Purcil, Tănase Coşofreţ, Grigore Beşa, Neculai 
Sereţan, pentru încheierea contractului de construcţie a bisericii din comuna 
Borgo-Bistriţa cu arhitectul Elena Preda Sasu. După prezentarea raportului 
nr. 2256 din 5 iunie al Consistoriului Diecezan, comitetul parohial şi comi- 
sia împuternicită cu întocmirea contractului au ridicat următoarele rezerve: 
„1. Comitetul parohial și comisiunea încredinţată cu facerea contractului nu 
poate primi punctul 7 şi 8 din aceia rezoluţie deoarece nu să poate angaja la 
plată pentru compunerea contractului la taxa de tarifă pre care o cere 
advocatul, nici să poate angaja pentru controlul nelimitat al inginerului 


21 Anexa 6, doc. nr.9. 
2 Idem, doc. nr. 14. 
2 Ibidem. 

Gavril Lungu, deoarece ambele aceste condiţii reclamă spese la care 
comitetul nu se poate angaja; 2. Firma întreprinzătoare constată că în 
devizul prezentat de dânsa, precum şi în specificațiunea de preţuri, 
inginerul Gavril Lungu și-a permis a face unele corecturi pe care firma nu 
le recunoaște și protestează, deoarece au fost făcute după ce oferta a fost 
depusă şi licitația înfăptuită şi enunțată”. În final, s-a votat în unanimitate 
începerea lucrărilor de edificare a noii biserici” şi s-a decis sfințirea pietrei 
de temelie?€. 

Prin adresa nr. 227/27 iunie 1923, protopopul Grigore Pletosu a înaintat 
spre aprobare către Consistoriul Diecezan contractul încheiat de comuna 
bisericească Borgo-Bistriţa cu firma de arhitectură „Elena Preda & loan 
Sasu” pentru clădirea noii biserici”, cu specificația că, din lipsă de fonduri, 
la încheierea contractului nu a fost implicat avocatul Vasile Pahone%. În 
această situație, ing. Gavril Lungu s-a interesat la juristul Consistoriului, 
avocatul Alexandru Dragomir, dacă în clauzele contractuale „sunt îndea- 
juns de apărate interesele bisericii din Borgo-Bistriţa”, pentru a putea 
aviza începerea lucrărilor. 

Întrucât jurisconsultul Consistoriului era „în concediu pe timp înde- 
lungat”, episcopul Nicolae Ivan a încredinţat dosarul cu privire la înche- 
ierea contractului avocatului Vasile Pahone din Bistriţa”. 


5.3. Inceperea lucrărilor la noua biserică 


^ n data de 30 iunie 1923, Comitetul parohial din Borgo-Bistriţa a soli- 
Í citat arhitectului Ottman Pflander să reverifice planurile fundației, 
întrucât terenul pe care urma să fie amplasată biserica era mâlos. Din 
această cauză, soluția propusă a fost mărirea fundației „cu 0,40 m pe de o 
lature şi în afunzime, cu 0,50 m, contrar planului original..., iar betonarea 


acesteia, făcută în canale din care e scoasă apa, ca betonul să se poată bine 


2 Idem, doc. nr. 17. 

3 Ibidem. 

% Leon Hogiu (coord), Bistrița Bârgăului - repere monografice..., p. 338. 
2 Anexa 6, doc. nr. 18. 

2 Idem, doc. nr. 19. 

2 Idem, doc. nr. 24. 

3% Idem, doc. nr. 22. 

comprima, să se facă până la 0,50 m înălțime de la suprafața pământului”?!. 
Observațiile arhitectului Ottman Pflander au fost trimise pentru aprobare 
Consistoriului Diecezan. 

Lucrările au început în aceeaşi lună, când a fost pusă piatra de temelie 
la noua biserică. Conform uzanțelor, s-a întocmit un document de atestare a 
începerii lucrărilor, care începea prin invocarea divinității. 

„Întru mărirea lui Dumnezeu, unic în ființă şi adorat în trei persoane, 
Tatăl, Fiul şi Duhul Sfânt, s-a întemeiat și zidit această biserică, întru cinstea 
și cu hramul Sfântului Niculae a Mirelor Lichiei”. În continuare, erau 
consemnate implicarea şi efortul comunităţii locale „cu cheltuiala drept 
credinciosului popor ortodox din Borgo-Bistriţa, care a prestat o însemnată 
parte din material, precum și bani în sume însemnate, iar comuna politică, 
până în ziua de azi, ne-a ajutat din tangenta pădurilor cu suma de 700.000 
lei. Zidirea s-a început la 11 iunie 1923, după ce parohul local a făcut 
sfinţirea apei și binecuvântarea locului” %. 

În data de 28 august 1923, inginerul diplomat Emil Leheni, reprezen- 
tantul Serviciului de poduri și şosele Bistriţa, s-a deplasat în comuna Borgo- 
Bistriţa, pentru verificarea lucrărilor începute la biserica ortodoxă română 
şi a întocmit o notă de constatare și indicaţii tehnice, pe care a înaintat-o 
preotului paroh Aurel Monda*. 


31 Idem, doc. nr. 20. 

32 Idem, doc. nr. 26. 

3 Documentul continua cu menționarea numelor persoanelor cu funcții importante în ierarhia 
administrativă, politică și ecleziastică, după un tipic bine cunoscut: „Domnitor fiind Prea 
înălțatul și de Christos iubitor, Ferdinand, rege al tuturor românilor, regină, slăvita Maria, 
principe moștenitor Carol și Elena; mitropolit primat fiind Dr. Miron Cristea, mitropolit în 
Ardeal, Dr. Niculae Bălan, iar episcop al Eparhiei Vadului, Feleacului, Clujului, Niculae Ivan, 
protopop tractual Grigore Pletosu, paroh local, Aurel Monda; membrii ai comitetului parohial 
[urmează lista acestora], pretor, Câmpean, primar, Toader Ghiţan și secretar în comuna Borgo- 
Bistrița, Ionel Suceavă”; apud. Condica parohiei greco-orientale Borgo-Bistrița, pp. 9-10. Pentru 
modul de consemnare a realităților din momentul punerii pietrei fundamentale la biserica 
greco-catolică din Năsăud, din 12 iulie 1880, cu invocarea persoanelor împăratului şi 
împărătesei, a conducătorilor politici, administrativi, ecleziastici din Transilvania, ca și a 
instituţiilor existente în acel moment în Năsăud, vezi textul la Adrian Onofreiu, „Contribuţii 
documentare referitoare la construirea bisericii greco-catolice din Năsăud”, în Convergențe 
etnoculturale. In memoriam Mircea Prahase, Ed. Mega, Cluj-Napoca, 2012, document nr. 4, pp. 210- 
216. Din „casa bisericii se dă la edificarea noii biserici 8.220 lei” în anul 1923; A.N.B-N., fond 
Oficiul parohial ortodox român Bistriţa Bârgăului, reg. inv. nr. 5/1905-1935, f. 27. 

3 Anexa 6, doc. nr. 25. Pentru acestea i s-a achitat din fondul bisericii pe anul 1923 o sumă de 350 
lei. De altfel, începând cu acest an, cheltuielile comitetului parohial pentru edificarea noii 

Spre sfârșitul lunii septembrie 1923, ing. Gavril Lungu s-a deplasat în 
comuna Borgo-Bistriţa și a întocmit un proces-verbal privind stadiul 
lucrărilor bisericii ortodoxe române, lăudând seriozitatea şi implicarea 
preotului paroh Aurel Monda, care, uneori, s-a arătat dezamăgit de 
„greutăţile puse de firmă, încurajată şi sprijinită de alţii şi, chiar contra 
lui”%. Pentru ca lucrările să nu stagneze, ing. Gavril Lungu a propus 
Consistoriului să intervină la comună, la forurile administrative, cât și la 
regiunea silvică, „ca parohia să primească încă 300-400.000 lei pentru anul 
curent, astfel încât clădirea să fie pusă sub acoperiș, ceea ce ar fi un mare 
avantagiu, că în viitor preţurile în tot cazul vor fi mai urcate”*%. 

Prin adresa nr. 179 din 16 octombrie 1923, preotul paroh Aurel Monda 
a supus aprobării Consistoriului Diecezan din Cluj modificările tehnice 
propuse de arhitectul Ottman Pflander, ing. Emil Leheni și ing. Gavril 
Lungu la biserica aflată în construcție”. 

La data de 5 februarie 1924, Albert Kraiitner, prim-notarul Prefecturii 
judeţului Bistrița-Năsăud, cerea primăriei din Borgo-Bistrița un control 
riguros al lucrărilor efectuate la biserica ortodoxă, invocând „o neglijență 
nemotivată din partea comitetului parohial în ce privește aprovizionarea 
materialelor de șantier”%, cheltuirea „unei sume considerabile de bani”* şi 
faptul că „de multe ori, comitetul parohial a adus hotărâri în chestiuni cu 
caracter absolut tehnic, a căror apreciere justă nicidecum nu poate cădea în 
cadrele judecății acelui comitet fără membru cu cunoștințe tehnice”. În 
consecință, comitetului parohial i-a fost interzis să mai facă plăţi, această 


sarcină revenind pe viitor comitetului comunal, care „era obligat să ţină 


biserici au fost consemnate în amănunt; astfel, în anul 1923 s-au achitat: 130 lei la „Gazeta 
Bistriţii” pentru licitarea noii biserici; 240 lei la „Telegraful Român”, în același scop; diferite 
sume pentru lucrări de scos piatră sau fasonat de lemn; din casa bisericii, pentru edificarea noii 
biserici, o sumă totală de 8.220 lei; A.N.B-N., fond Oficiul parohial ortodox român Bistrița- 
Bârgăului, reg. inv. nr. 5/1905-1935, ff. 50-52. Numai firmei E. I. Sassu i-a fost acordată suma de 
53.240 lei, „interese pentru lucru”; Ibidem, f. 52. 

35 Anexa 6, doc. nr. 27. 

5 Ibidem. 

37 Idem, doc. nr. 28. 

3 Anexa 7, doc. nr. 1. 

5 Ibidem. 

+ Ibidem. 

seama de documentele întocmite și semnate de ing. Emil Leheni, de la 
Serviciul de poduri și șosele, reprezentant al Subprefecturei”“. 

În data de 10 februarie 1924, Comitetul comunal din Borgo-Bistriţa, 
format din Toader Ghiţan, primar, Ion Suceava secretar, membrii 
Constantin Cionca, Andrei Cionca, Ion Pavel a Luchi, Ion Moișan a lui 
Vasile, Ion Ispravă, Ion Neuc a lui Niculae, Ștefan Pavel, Ilie Neuc, Ştefan 
Ciurea, Leon Someșan, Ştefan Parasca, Cifor Capotă, Ion Zaharie, Petre 
Prigon, Ion Moișan a Tomii și preotul Aurel Monda, întrunit într-o ședință 
extraordinară, a încercat să identifice resursele financiare pentru conti- 
nuarea lucrărilor de construcţie a bisericii din comună, odată cu venirea 
primăverii. Din cei 500.000 de lei necesari, primarul Toader Ghiţan informa 
comitetul că primăria putea să acorde suma de 100.000 de lei”, iar diferența 
de 400.000 de lei urma să fie procurată prin vinderea la licitaţie publică a 
materialului lemnos scadent pe anul 1924. După ce propunerea a fost 
acceptată, au fost stabilite detaliile procedurale”. 

Între timp, arhitectul consistorial din Sibiu, Pamfile, solicita Consisto- 
riului Diecezan din Cluj plata cuvenită pentru întocmirea unui proiect de 


construcţie a bisericii din Borgo-Bistriţa, datând din anul 1913. 


“ Ibidem. Aceasta, după ce din fondul parohial au fost plătite următoarele sume de bani: 16.550 lei 
pentru edificarea bisericii; Idem, fond Oficiul parohial ortodox român Bistriţa Bârgăului, reg. inv. 
nr. 5/1905-1935, f. 53, apoi, altă dată, suma de 4.724 lei, în anul 1924; Ibidem, f. 54, în anul 1925, 
1.800 lei; Ibidem, f. 55, în anul 1926, 48.500 lei; Ibidem; în anul 1927, 3.000 lei; Ibidem, f. 56; în anul 
1928, 1.000 lei; Ibidem, f. 57; în anul 1930, 12.652 lei; Ibidem, f. 59; în anul 1931, 1.700 lei; Ibidem, f. 
60. Tot în acest registru au fost consemnate sumele de bani achitate de comitetul parohial 
pentru lichidarea datoriilor faţă de creditori, în special banca „Aurora” din Năsăud. Tot aici au 
fost consemnate sumele achitate firmei „Preda-Sasu” pentru lucru, pe parcursul anilor 1923- 
1929, în sumă totală de 3.663.193 lei; Ibidem, d. 107, iar în alt calcul, suma de 3.129.944 lei; Ibidem, 
f. 109. În total, la data de 30 septembrie 1931, suma intereselor și a proviziilor era de 485.000 lei, 
la care se adăugau, interese şi speze calculate, de la 30 iunie 1930 până la 30 septembrie 1931, în 
sumă de 108.000 lei; în total, suma de 593.000 lei; Ibidem, f. 109. Separat au fost calculate sumele 
cuvenite de la Brechner pentru Sasu de la Târgu-Mureș, în valoare de 3.519.944 lei, 
împrumuturile luate de la Banca Centrală din Bistriţa sau de la „Aurora” din Năsăud; Ibidem, ff. 
110-111. 

2 Anexa 7, doc. nr. 2. 

% Ibidem. 

+ Idem, doc. nr. 3. 


70 


Biserica „Sfântul Nicolae” din Bistricioara 


5.4. Divergente între parohia Borgo-Bistriţa şi antreprenor 


L a 11 mai 1924, comitetul parohial ortodox din Borgo-Bistrița, în 
prezența membrilor Gavril Cot, Ion Moişan, Constantin Cionca, 
Alexa Ciurea, Filimon Georza, Ion Suceava, Vasile Hăngan, Ştefan Ciurea, 
Ştefan Pavel şi preotul Aurel Monda, a luat cunoștință de reluarea 
lucrărilor la biserica comunală, iar pentru ca acestea să nu fie întrerupte, 
împuternicea pe preotul Aurel Monda și secretarul comunal loan Suceava 
să ia un împrumut bancar de 400.000-500.000 lei. Membrii Comitetului au 
aprobat ca vechea biserică să fie demolată, iar materialul care putea fi 
recuperat să fie folosit în construcția noii biserici. În lipsa unui lăcaș de cult, 
serviciul religios urma să se facă într-o sală de clasă a școlii confesionale“. 

În ședința comitetului parohial din luna iunie, a fost pusă în discuție 
cererea firmei de arhitectură „Elena Preda & loan Sasu” de a majora „preţul 
atât a lucrărilor, cât şi a lemnarilor cu 40%”* şi s-a decis să fie consultat ing. 
Emil Leheni, supraveghetorul lucrării. Acesta, deplasându-se la fața 
locului, a întocmit un proces-verbal în care, pe lângă observaţiile tehnice, 
făcea recomandarea ca primăria comunei să înainteze Subprefecturii spre 
verificare următoarele acte juridice: contractul, oferta antreprenorului, 
analiza preţurilor, condiţiile de licitare, procesul-verbal întocmit la licitaţie. 
Pentru stabilirea unor detalii ale proiectului, solicita prezenţa inginerului 
Consistoriului Diecezan din Cluj”. Acesta s-a deplasat în comuna Borgo- 
Bistriţa în perioada 28 iunie - 1 iulie 1924 și a înaintat Consistoriului obser- 
vaţiile sale: 

„1. Lucrările de construcţii au progresat destul de bine, până la înăl- 
ţimea de 7,20 m, aproape la cornișa principală, în condițiuni bune, cores- 
punzătoare tuturor cerințelor tehnice, mulțumită controlului sever şi a 
conducerii conştiincioase a părintelui Aurel Monda. În afară de materialele 
asigurate în natură de comuna bisericească, a fost plătită suma de 735.000 
lei pentru antrepriză, comuna politică contribuind cu suma de 700.000 de 
lei. Din partea Serviciului tehnic de poduri şi şosele Bistriţa, lucrările au 
fost controlate de Dl. Ing. Emil Leheni. 


4 Idem, doc. nr. 4. 
1 Idem, doc. nr. 6. 
+ Idem, doc. nr. 7. 

2. Am constatat că firma antreprenoare «Elena Preda & Sasu» face fel 
de fel de greutăți pentru conducerea locală în ce priveşte materialele 
prestate de biserică, caută fel de fel de modalităţi pentru a putea găsi titluri 
de majorare a preţurilor, fără a lua în considerare avantajele de care se 
bucură prin transportul şi materialele prestate de comună. Critică toate pla- 
nurile, conducerea tehnică, face încontinuu observări atât la cantitate, cât şi 
la timpul când să furnizează materialele și intenționează modificări de 
construcții care să-i servească de bază pentru a cere majorarea prețurilor. 

3. Prima cerere a fost majorarea preţurilor la zidărie, după părerea mea 
nemotivată, din motivul că în loc de 60 cm, a pus la 90 cm înălțime, 3 
rânduri de cărămidă în grosime de 21 cm, a aplicat în loc de 100 bucăţi 
cărămizi abia 60-65 bucăţi la metru cub, aşa că chiar dacă s-ar fi urcat preţul 
cărămizii, a pus o cantitate mai mică decât cea propusă. La manoperă 
asemenea nu au urcat prețurile, fiindcă, în medie, plata muncitorilor nici în 
anul acesta nu este mai urcată (în urma lipsei de muncă) decât în anul 
trecut. La zidăria din cărămida pură s-ar părea motivată cererea, dacă nu 
s-ar fi stabilit categoric prețurile pe baza ofertei stabilite de firmă și nu ar fi 
făcut oferta pe baza cunoştinţelor reale a împrejurărilor locale. 

În concluzie, urcarea de preţuri la zidărie nu se poate admite, fiind 
preţurile de bază potrivite şi contra timpului în care se zidește, cel mult să 
fie avizat preotul beneficiar și conducerea tehnică pentru constatarea, pe 
baza datelor câştigate, a preţurilor de materiale şi manoperă și să fie supuse 
la recepţia lucrărilor pentru examinare. La lucrările de fundaţie, 
Consistoriul și așa a aprobat un plus de lucrări la care firma a primit preţuri 
foarte bune, prestând tot materialul biserica, în afară de ciment...”%. În 
final, se atrage atenţia antreprenorului că nerespectarea dispoziţiilor 
Consistoriului, precum şi tergiversarea lucrărilor pot atrage rezilierea 
contractului de execuţie”. 

În şedinţa de la începutul lunii iulie, comitetul parohial ortodox din 
Borgo-Bistriţa, la recomandarea ing. Gavril Lungu, delegatul Consistoriu- 
lui, i-a desemnat pe loan Pavel şi Ştefan Pavel, membri în comitetul 
parohial, responsabili cu observarea bunului mers al lucrărilor şi raportarea 


% Idem, doc. nr. 8. 
+ Ibidem. 

modului în care acestea decurgeau”. Observațiile acestora şi cercetările 
întreprinse de ing. Gavril Lungu sunt consemnate în raportul înaintat către 
Consistoriu și scot la iveală nereguli în ceea ce privește execuția lucrării. Cu 
această ocazie, aflăm că antreprenorul „Elena Preda & Sasu” l-a invitat la 
Borgo-Bistriţa pe „d-l baumeister*! Pflander din Bistriţa, care, „pe bază 
ilegală, şi-a socotit şi încasat diurna pentru o jumătate de zi, făcând o 
expertiză proastă și necorespunzătoare din punct de vedere tehnic, care a 
avut ca urmare urcarea costurilor atât la fundaţie, cât și la turlele care 
formează și pilonii pentru arcurile bisericii”. 

Prin adresa nr. 114 din 4 iulie 1924, preotul Aurel Monda informa Con- 
sistoriul despre amestecul prim-notarului Subprefecturii, Albert Krauitner, 
în problemele bisericii ortodoxe din Borgo-Bistriţa5. În data de 8 iulie 1924, 
subprefectul Alexandru Pălăgeşiu comunica primăriei din Borgo-Bistriţa că 
lămurirea legalităţii majorării preţurilor pentru construcţia bisericii de către 
antreprenor și posibilitatea unei eventuale rezilieri a contractului erau de 
competenţa unui avocat sau a juris-consultului Consistoriului Diecezan din 
Cluj”. Peste câteva zile, ing. Emil Leheni din Bistriţa şi-a oferit serviciile de 
supraveghere, verificare şi recepție a lucrărilor la biserică, propunând să fie 
plătit cu „15% din suma fiecărei situaţii de câştig ce va urma de acum 
înainte”5, justificând că deja cunoștea în amănunt mersul lucrărilor, în 
calitatea pe care a avut-o ca delegat al Subprefecturii*. 

Presiunile exercitate de firma „Elena Preda & Sasu” pentru majorarea 
preţurilor construcţiei cu cel puţin 30% au continuat; a dat comitetului 
parohial un ultimatum”, pe care membrii acestuia l-au discutat în ședința 
din 13 iulie 1924%, propunând antreprenorului soluţia ing. Emil Leheni, 
de majorare a preţului cu 20%. Pentru achitarea plăţilor restante, comitetul 
parohial i-a împuternicit pe preotul Aurel Monda şi loan Pavel a Luchii să 
contracteze imediat un împrumut bancar de 200.000 lei, „sub orice 


5 Idem, doc. nr. 9. 

51 Constructor. 

5 Anexa 7, doc. nr. 10. 
5 Idem, doc. nr. 11. 

5 Idem, doc. nr. 13. 

5 Idem, doc. nr. 14. 

5 Ibidem. 

57 Idem, doc. nr. 15. 

5 Idem, doc. nr. 16, 17. 

condiţie şi de la oricare bancă..., cu subscrierea obligațiunii în numele 
bisericii ortodoxe și a membrilor comitetului parohial”%. Pentru gestiona- 
rea în continuare, a lucrărilor a fost aleasă o comisie restrânsă, formată 
din Ion Suceavă, Toader Ghiţan, Vasile Hangan, Ion Moişan, Constantin 
Cioancă, lon Năuc, lon Pavel, Ştefan Pavel, Ștefan Ciurea, lon Ispravă, 
Neculae Sărățan, Mihai Purcil şi preotul Aurel Monda“. 

În ziua de 20 iulie 1924, protopopul ortodox Grigore Pletosu, împreună 
cu asesorul consistorial, Dr. Vasile Sava, s-au deplasat la Borgo-Bistriţa, 
unde au întrunit comitetul parohial ortodox, pentru a clarifica „diferen- 
tele ivite între biserică și firma Sasu, precum şi diferențele ivite între 
Subprefectură şi biserică”e!. Aceştia au fost informaţi că parohul Aurel 
Monda a reuşit să ajungă la o înţelegere cu Dr. Bejan, directorul Băncii 
Naţionale din Cluj, pentru contractarea unui împrumut necesar achitării 
datoriilor acumulate și că i-au împuternicit pe: paroh, Dr. Andrei Buzdug 
şi primarul Toader Ghiţan să solicite Consistoriului un împrumut de 
400.000-500.000 lei, pentru continuarea lucrărilor. 

Cu această ocazie, au fost nominalizați giranţii împrumutului: „1. 
Monda Aurel, preot, posedă 24 jug. pământ, casă, vite, valorează lei 
800.000; 2. Ghiţan Toader, primar, posedă 15 jug. pământ, casă, vite, 
valorează lei 400.000; 3. Ciurea Ştefan, posedă 97 jug. pământ, casă, vite, 
valorează lei 1.000.000; 4.Pavel Ion a Luchi, posedă 11 jug. pământ, casă, 
vite, valorează lei 300.000; 5. Pavel Ștefan a Luchi, posedă 10 jug. pământ, 
casă, vite, valorează lei 300.000; 6. Năuc Ion lui Niculae, posedă 32 jug. 
pământ, casă, vite, valorează lei 800.000; 7. Moișan Ion a Tomii, posedă 34 
jug. pământ, casă, vite, valorează lei 800.000; 8. Georza Filimon, posedă 11 
jug. pământ, casă, vite, valorează lei 300.000; 9. Ispravă Ion, posedă 22 jug. 
pământ, casă și vite, valorează lei 450.000; 10. Cerceja Constantin, posedă 
22 jug. pământ, casă și vite, valorează lei 500.000; 11. Someșan Leon, 
posedă 15 jug. pământ, casă şi vite, valorează lei 300.000; 12. Orban Petre, 
posedă 39 jug. pământ, casă şi vite, valorează lei 500.000; 13. Purcil Mihai, 
posedă 21 jug. pământ, casă și vite, valorează lei 400.000; 14. Hangan 


5 Idem, doc. nr. 17. 
© Ibidem. 
6l Idem, doc. nr. 19. 
62 Ibidem. 

Vasile a lui Dumitru, posedă 10 jug. pământ, casă, curte şi vite, valorează 
lei 300.000; 15. Beşa Grigore, posedă 20 jug. pământ, casă şi vite, valorează 
lei 400.000; 16. Sereţan Niculae, posedă 36 jug. pământ, casă și vite, 
valorează lei 600.000; 17. Neamţ Grigore posedă 8 jug. pământ, casă și 
vite, valorează lei 200.000; 18. Cionca Dănilă, posedă 43 jug. pământ, casă 
şi vite, valorează lei 800.000; 19. Pavel Constantin, posedă 15 jug. pământ, 
casă, moară, valorează lei 400.000”8. 

La sfârșitul lunii iulie ing. Gavril Lungu a înaintat Consistoriului un 
raport privind stadiul lucrărilor bisericii ortodoxe din Borgo-Bistriţa, 
propunând ca deconturile către antreprenor să se facă pe baza contrac- 
tului original și a devizelor avizate de experții Consistoriului. De aseme- 
nea, atrăgea atenţia că, „întrucât tendinţa de a specula situaţia a antre- 
prizei este evidentă, rog onoratul Consistoriu a proceda cu toată rigoarea 
pentru a evita orice diferend la cazul că va mai continua lucrările”. În ce 
priveşte pretenţia ing. Emil Leheni, de a fi retribuit cu 1,5% din valoarea 
lucrărilor verificate, ing. Gavril Lungu făcea următoarea menţiune: „suma 
de 1,5% este prea mult şi funcţionarii Serviciului de poduri şi șosele sunt 
obligați a face aceste lucrări pe lângă conturi de deplasare oficială. 
Întrucât biserica trebuie să plătească şi spesele de deplasare a arhitectului 
Consistoriului..., ar fi bine ca suma de 1,5% să fie împărţită între ing. 
Gavril Lungu, care va primi din aceasta 0,60%, şi ing. Emil Leheni, căruia 
îi va reveni 0.90%, având în vedere că deplasările lui sunt mai dese”€. 

În ședința extraordinară a comitetului parohial ortodox din Borgo- 
Bistriţa, din 27 iulie 1924, a fost pusă în discuţie propunerea ing. Gavril 
Lungu cu privire la înălţarea acoperișului de la corpul principal al bisericii 
cu încă 50 cm“. 

Cu ocazia ședinței extraordinare a comitetului parohial din data de 3 
august 1924, prezidată de parohul Aurel Monda, la care au participat loan 
Ispravă, Niculae Serețan, Ștefan Ciurea, Filimon Georza, Ion Neuc, 
Constantin Cerceja, Mihai Purcil, Toader Ghiţan, loan Pavel, Ştefan Pavel şi 
Gavril Cot, s-a hotărât ca „materialul folosit în confecţionarea crucilor la 


5 Idem, doc. nr. 21. 
s Idem, doc. nr. 22. 
6 Idem, doc. nr. 23. 
s Idem, doc. nr. 25. 

turnuri, cupolă şi altar să fie fierul și nu tabla, iar paratrăznetele să se pună 
la ambele turnuri, cât și la cupolă”. 

La sfârșitul lunii august 1924, Epitropia din Borgo-Bistriţa a reușit să 
obțină de la Banca „Albina” din Sibiu un împrumut de 100.000 de lei, 
pentru care au girat credincioşii: „1. Ion Pavel, soția Raveca Laba - 2 boi, 4 
vaci, 35 iugăre pământ şi casă; 2. Gavril Cot, văduv - casă, 40 iugăre 
pământ, 2 cai, 2 boi, 4 vaci; 3. Ion Ispravă, soția Gafica Pasăre - are casă, 2 
boi, 2 cai, 4 vaci, 40 iugăre pământ; 4. Dănilă Cionca, nevasta loana Prigon - 
casă, 2 boi, 2 cai, 6 vaci, 50 iugăre pământ; 5. Toader Ghiţan, nevasta Tincuţa 
Cerceja - casă, pământ 40 iugăre, 2 cai, 6 vaci; 6. Ion Moișan, Babanu Măriuca 
- casă, pământ 40 iugăre, 2 cai, 6 vaci; 7. Ion Neuc al lui Nicolae, Pop Ana - 
casă, pământ, 35 iugăre, 4 cai, 6 vaci; 8. lon Suceavă, secretar comunal, soția 
Rozalia Borbely - 2 vaci; 9. Nicolae Sereţan, soția Pavel Maria - 60 iugăre 
pământ, 2 boi, 2 cai, 6 vaci; 10. Ştefan Ciurea, soția Paraschiva Popandron - 70 
iugăre pământ, 2 case, 2 cai, 4 boi, 6 vaci; 11. Vasile Ciurea, soţia Ioana 
Ciurea - casă, pământ 35 iugăre, 2 cai, 2 boi, 4 vaci; 12. Constantin Cionca, 
soţia Măriuca Spumă - casă, pământ 25 iugăre, 2 cai, 3 vaci; 13. Ion Moişan 
a T., văduv - casă, 30 iugăre pământ, 2 cai, 4 vaci; 14. Holbură Macedon, 
soţia Ileana Spân - 2 case, 15 iugăre pământ, 2 vaci; 15. Andrei Neuc, văduv 
- 25 iugăre pământ, 2 cai, casă, 2 vaci” 68. 

În luna septembrie 1924, firma „Elena Preda & Sasu”, susținută de 
prim-inginerul orăşenesc Otto Dahinten, Kelp şi Pflander, solicita din nou 
parohiei Borgo-Bistriţa majorarea preţurilor antreprenoriale, cerere neac- 
ceptată de membrii comitetului parohial”. 

În căutare de fonduri, epitropul loan Pavel a fost trimis la București 
pentru a obţine din partea ministerului de resort „vinderea la licitaţie 
publică a pădurii comunale scadentă pe anul 1924”7%. La începutul lunii 
octombrie, Direcţia Comunală a Ministerului de Interne a înaintat Prefec- 
turii județului răspunsul de accept pentru „vânzarea parchetului de lemne 


% Idem, doc. nr. 27. 

68 Idem, doc. nr. 30. 

© Idem, doc. nr. 31. Totuși, lucrările au continuat și „în ziua de 8 septembrie, în ziua de naşterea 
Născătoarei de Dumnezeu și Sfânta Duminică, s-au sfinţit crucile de la ambele turnuri prin 
parohul Aurel Monda. Turnurile au fost acoperite de maestrul tinichigiu Brăgner din Bistriţa; 
apud. Condica parohiei greco-orientale..., p. 10. 

7 Anexa 7, doc. nr. 32. 

în chestiune, care se va face prin licitație publică, conform dispozițiunilor 
art. 72-83 din legea contabilităţii publice şi îndeplinirea formalităţilor 
tehnice silvice, urmând ca actele să ni se înainteze la timp pentru aprobarea 
definitivă”7.. 

Mulţumit de felul în care decurg lucrările de construcție a bisericii, ing. 
Emil Leheni a solicitat, în luna noiembrie 1924, parohiei Borgo-Bistriţa un 
premiu de 20.000 lei, argumentând în felul următor: „Domnilor! Un simplu 
zidar la București are azi 500 lei pe zi, iar eu, inginer, 370 lei. Dar, Onorat 
Comitet! Unde este răsplătită responsabilitatea mea enormă..., pentru că 
atât în faţa Consistoriului, cât eventual şi în faţa tribunalului eu sunt acela 
care sunt responsabil pentru fiecare leu plătit antreprenorului.... și orice 
s-ar surupa, orice ar fi excepţionat, eu voi fi tras la răspundere, căci eu sunt 
responsabil prin semnarea planurilor, deci sunt responsabil de o clădire de 
valoare în milioane... Vă rog să vă reamintiţi că arhitectului (şi nu inginer- 
arhitect) Pflander i-aţi plătit pentru o singură ieşire suma de 8.000 lei! El 
mi-o afirmat că dacă l-aţi fi încredinţat cu conducerea, vă cerea 10% din 
suma situaţiilor. Oare este suficient cel 1,5 % ce primesc eu?”?. În urma 
dezbaterilor, membrii comitetului parohial au aprobat cererea inginerului 
Emil Leheni, prin care cerea 20.000 lei remuneraţie, însă numai după 
terminarea edificării noii biserici și cu avizul Consistoriului”?. 

Prin adresa nr. 186 din 14 noiembrie 1924, preotul paroh Aurel Monda 
a cerut episcopului Nicolae Ivan amânarea cu încă zece zile a plăţii datoriei 
de 100.000 de lei către Consistoriu, întrucât licitaţia pentru vinderea pădurii 
nu a avut loc”. Pentru a evita un proces cu debitorii, membrii comitetului 
parohial împuternicesc pe Vasile Hangan și lon Pavel a Luchi pentru a se 
deplasa la Bucureşti, ca să-l solicite pe deputatul Dr. Victor Moldovan 
pentru a face o intervenţie la Ministerul Cultelor, în vederea obţinerii unui 
împrumut de 1.500.000 lei”. 

Întrucât comitetul parohial ezita să dea curs pretențiilor financiare ale 
ing. Emil Leheni, acesta a solicitat preotului Aurel Monda să-i trimită 


7 Idem, doc. nr. 35. 
72 Idem, doc. nr. 38. 
73 Idem, doc. nr. 39. 
74 Idem, doc. nr. 40. 
75 Idem, doc. nr. 41. 

salariul său de paroh”. În această situaţie, comitetul parohial a reînceput 
discuţiile cu Banca Naţională din Cluj şi Banca „Albina” din Sibiu, în 
vederea acordării împrumutului cerut de 1.500.000 lei de la Banca 
Naţională din Bucureşti”. O lună mai târziu, într-un memoriu adresat 
Consistoriului, ing. Gavril Lungu cerea și el ca decontarea cheltuielilor 
pentru munca depusă la proiectul bisericii din Borgo-Bistriţa în anul 1924 
să se facă din salariul preotului Aurel Monda*. 

Reprezentantul Consistoriului, Vasile Sava, a solicitat Camerei de 
Comerţ din Cluj să delege o persoană care să-l însoţească în parohia Borgo- 
Bistriţa pe jurisconsultul consistorial, Dr. Alexandru Dragomir, în 
încercarea de mediere între parohie și firma „Elena Preda & Sasu”?. De 
asemenea, a fost solicitată situaţia reală a prețului pieţei la materiale şi 
manopera din cursul anilor 1923/1924. 

În urma vizitei făcute în parohia Borgo-Bistriţa, reprezentanții 
Consistoriului au întocmit un raport care a fost prezentat în ședința 
Consistoriului episcopal din ziua de 9 februarie 1925.. 

Din rezumatul raportului, care a fost trimis parohiei Borgo-Bistriţa, 
reiese că „antrepriza «Elena Sasu» a depășit angajamentele luate de biserică 
prin contract şi deviz, atât în ce privește construcţiile lucrărilor, cât şi 
preţurile finite, făcând iluzoriu întreg contractul şi îngreunând peste 
măsură situația materială a parohiei”. Pentru continuarea lucrărilor, 
Consistoriul a încercat o mediere între Elena Preda-Sasu şi reprezentanţii 
parohiei Borgo-Bistriţa, întâlnirea fiind programată la Cluj, în ziua de 26 
februarie 1925. De asemenea, Consistoriul solicita returnarea sumei de 
100.000 de lei, împrumutată parohiei Borgo-Bistriţa%. În final, s-a decis ca, 
până la soluţionarea diferendului, lucrările să fie sistates. 


7 Idem, doc. nr. 42. 

77 Anexa 8, doc. nr. 1. 

78 Idem, doc. nr. 11. 

7? Idem, doc. nr. 3, 4. 

& Idem, doc. nr. 2 

81 Idem, doc. nr. 5. 

8&2 Idem, doc. nr.7 

8 Ibidem. 

& Idem, doc. nr. 10. „După ce nici măsurătoarea lucrărilor executate nu este clară — se arăta în 
adresa Consistoriului — ne vom îngriji ca să se facă noi măsurători și în baza acestor noi situaţii. 
În acest scop vom căuta un expert tehnic, care să facă aceste lucrări”; A.N.B-N., fond Oficiul 
parohial ortodox român Bistrița Bârgăului, d. 8/1913-1948, f. 8. 

Printr-o scrisoare, Elena Preda-Sasu a condiţionat prezenţa sa la Cluj 
de aprobarea, de către comitetul parohial din Borgo-Bistriţa, atât a lucră- 
rilor deja efectuate, cât şi a majorării preţurilor la materiale și manoperă, 
invocând că antreprenorul nu a încheiat contractul cu Consistoriul, ci cu 
parohia. Aceasta, la indicaţiile arhitectului Otto Pflander, a fost de acord cu 
modificările proiectului. Mai mult, ameninţa că, în cazul în care nu îi erau 
îndeplinite doleanţele, urma să rezilieze contractul, „cerând pe cale 
judecătorească, pe lângă plata sumelor deja scadente spre plată, şi reboni- 
ficarea pagubei suferite”. În ce privește Protopopiatul Bistriţa, acesta și-a 
declinat responsabilitatea, întrucât „în toată afacerea, subscrisul, afară de 
conducerea licitaţiei şi facerea contractului care a fost aprobat fără nici o 
modificare, n-am avut nici un amestec, nici rol”. 

Întrunit în şedinţă extraordinară în ziua de 22 februarie 1925, comitetul 
parohial din Borgo-Bistriţa a hotărât să solicite Consistoriului din Cluj 
aprobarea tuturor hotărârilor luate în cursul anului 1924 cu privire la 
construcția noului lăcaș de cult, „ca astfel să se evite procesul ce s-ar ivi 
între biserică și antrepriză”%, proces pentru care membrii comitetului 
parohial decid să nu își asume răspundereas:. 

Întâlnirea programată în data de 26 februarie 1925 la Cluj a avut loc în 
prezența asesorului consistorial Vasile Sava, parohului Aurel Monda, 
epitropilor Ştefan Ciurea şi lon Pavel, antreprenorului loan Sasu, avocatului 
Alexandru Dragomir, ing. Gavril Lungu, ing. Nicolae Dordea, ing. Emil 
Leheni şi în absenţa protopopului Grigore Pletosu și a Elenei Sasu. 

Din raportul experților consistoriali, avocatul Alexandru Dragomir şi 
ing. Nicolae Dordea, „iese clar că antrepriza a depăşit în măsură mare 
cantitățile de lucrări fixate în devizul original”%, majorând preţurile fără 
aprobarea Consistoriului. Pentru a se ajunge la o înţelegere, asesorul con- 
sistorial Vasile Sava i-a propus antreprenorului „să-şi scadă pretenţiunile 
de urcare de preţ la lucrările de la biserica din Borgo-Bistriţa... la cel mult 
20%”%, fapt refuzat de loan Sasu”. În consecinţă, întrunirea s-a încheiat fără 


s% Anexa 8, doc. nr. 13. 
8 Idem, doc. nr. 15. 

37 Idem, doc. nr. 16 

8 Ibidem. 

% Idem, doc. nr. 18. 

% Idem, doc. nr. 19. 

un rezultat concret, Consistoriul atenţionând comitetul parohial din Borgo- 
Bistriţa că dacă va accepta o majorare de preţ mai mare de 20%, o va face pe 
propria răspundere”. 

Prin adresa nr. 73 din 16 martie 1925, comitetul parohial din Borgo- 
Bistriţa a solicitat Consistoriului Diecezan din Cluj acordul privind 
vinderea către stat a şcolii confesionale din Bistricioara, pentru a obţine 
fondurile necesare reluării lucrărilor la noua biserică, sistate la sfârșitul 
anului 1924%. 


5.5. Scrisoarea părintelui Aurel Monda către Costantin/Tini Pavel, 
Directorul Operei Naţionale Române din Cluj 


a n luna martie 1925, parohia Borgo-Bistrița a reuşit să restituie 

| Consistoriului din Cluj împrumutul de 100.000 lei, pe care îl luase 
pentru execuţia lucrărilor lăcașului de cult*. Între timp, presiunile de 
achitare a onorariilor către ingineri şi reprezentanţii Consistoriului, pentru 
deplasările făcute la Borgo-Bistriţa (diurne, consultanţă, expertize, indicaţii 
tehnice), s-au răsfrânt asupra parohului Aurel Monda, căruia i s-au reţinut 
sume din salariu pentru achitarea acestor datorii”. Mâhnit de cele 
întâmplate, preotul Aurel Monda îi relata pe larg, într-o scrisoare, vărului 
său, Constantin Pavel, ajuns Director al Operei Naţionale din Cluj, despre 
problemele confesionale ivite în Bistricioara: „Dragă Tini, cred că ai auzit 
de buclucurile care le avem noi cu biserica, eu unul îţi spui drept că dacă 
ştiam că, ce năcazuri vom avea, atât cu Veneratul Consistor, cât şi cu 
oamenii, cât trăiam nu mă apucam să fac biserică. Sf-ţia Sa episcopul ţine că 
Sas trebuie să ne deie biserica gata cu 1.382.125 lei, deşi i-am spus că noi nu 
ne-am putut ţinea de contract, deoarece dacă ne ţinem de contract, banii 


^’ La solicitarea Consistoriului Diecezan din Cluj, de a da lămuriri în ceea ce priveşte preţul la 
materialele de construcţie și la mâna de lucru în anul 1924 comparativ cu anul anterior, Camera 
de Comerţ și Industrie Cluj transmite că s-au înregistrat majorări între 15-50% atât la materiale, 
cât și la manoperă; Idem, doc. nr. 20. 

2 Idem, doc. nr. 18, 19. 

% Idem, doc. nr. 22. 

% Idem, doc. nr. 23. 

% Idem, doc. nr. 24-28, 30. 

care i-am primit de la comuna politică% trebuia să-i dăm numai pe mate- 
riale și atunci, încă până azi nu era începută biserica a se edifica. Condiţia 
asta proastă a pus-o inginerul Lungu în specificaţia de preţuri. 

Fundamentul bisericii s-a schimbat - relatează preotul Aurel Monda - 
în loc de piatră, în beton şi aceea costă aproape 400.000 lei, va să zică, la 
început s-a ivit o diferenţă de 400.000 lei. Mai departe, ziditura nu cores- 
punde devizului de spese, deoarece cele patru picioare unde zace cupola 
sunt făcute pline şi nu goale, deoarece antreprenorul a zis că el nu ia 
răspunderea, fără să o luăm noi, membrii comitetului. După aceea, acope- 
rişul s-a făcut mai mare cu 50 cm.; iarăşi, este o diferenţă şi acum vine Prea 
Sf-ţia Sa şi zice că noi, membrii comitetului, suntem răspunzători cu averile 
noastre. Noi am făcut numai după ce inginerul Lungu şi Leheni ne-au dat 
desluşirile necesare pentru schimbare, ceea ce o poci dovedi cu jurnalul 
bisericii. 

Că, ce ispravă ne-a făcut inginerul Lungu, lonu Luchi i-a spus-o Prea 
Sf-ţiei Sale. În anul trecut, la propunerea lui Leheni, atunci ai fost şi tu de 
faţă, i-am dat lui Sasu 20% la ziditură, le-am trimis atunci spre aprobare la 
Veneratul Consistor, dar până în ziua de azi nu ne-au răspuns, în diferite 
rânduri am fost în Cluj şi am întrebat că nu s-au aprobat, mi-au răspuns că 
nu. S-au trimis comisii la noi din Cluj şi în anul trecut, şi în anul acesta, ce 
au isprăvit, noi încă nu ştim. 

Ne-au citat pre noi în Cluj, ne-am dus. Prea Sf-ţia Sa ne-a chemat sus şi 
ne-a spus ca să venim acasă şi să convocăm comitetul, deoarece noi ne-am 
susținut hotărârile aduse în şedinţe şi să iau hotărâre cu membrii 
comitetului. Am convocat pre acum, duminică pre membrii comitetului la 
şedinţă, au venit şi le-am spus cum am îmblat” la Cluj, la ceea ce, Vasile 
Hăngan mi-a spus, şi toţi membrii au început a murmura, că el e în stare, 


ori cât să deie, numai să-i primim abzicerea* şi trece la cea confesiune. 


% Formula în care erau definite toate localităţile în perioada interbelică; aceasta venea dinainte de 
1918, când pentru a „nivela” structura demografică în Transilvania, autorităţile maghiare au 
creat acest concept, potrivit căruia, toţi locuitorii unei comunităţi, indiferent de indigenitate, 
erau consideraţi cu drepturi egale. 

” Expresie arhaică pentru umblat. 

% Demisia. 

Tini dragă, îţi spui sincer, căci eu văd că unde merg lucrurile, deoarece 
Zagrai lucră din toate puterile ca să-i atragă pre oameni la el, afară de el, 
lucră mulţi, chiar din fruntea judeţului, deoarece ei sunt cu toţii catolici şi 
ne tot împiedică; zice proverbul «inter duos litigantes tertius gaudet»”. 
Până acum, multam lui Dumnezeu, oamenii nu mi-au trecut la altă 
confesiune, ce a mai fi, vom vedea. 

Veneratul Consistor îmi trimite o carte prin care zice că lui Sasu să nu-i 
plătim. Sasu ne ameninţă cu proces, Veneratul Consistor zice că dacă îi 
plătim, suntem răspunzători cu averea noastră, oamenii zic să-i plătim, aşa 
că eu acum nu mai ştiu ce să fac, m-am săturat până în gât de toate cele. 
Când îmi aduc aminte că acum, de 2 ani de zile, nu mai am odihnă de loc, 
căci deoparte, oamenii nu vreau să asculte nimic, căci acuma nu sunt ca 
înainte de război, de alta parte, având şi eu necazurile mele familiale, îmi 
vine să iau lumea in cap. 

Am avut 2 ingineri, unul de la judeţ, altul, de la Veneratul Consistor, 
unul zice una, altul zice alta, Veneratul Consistor zice altcum, Sasu altcum, 
oamenii altcum şi acum la care să le intri în voie? La urmă vin toţi şi se 
descarcă în capul meu. Am observat acuma între oameni că am răcit faţă de 
biserică foarte mult, numai eu şi cu lonu Luchi ne zdrobim mai mult şi la 
urmă ne auzim imputări şi avem neplăceri. Observ şi pre mine că din 
străpăţiilei* cele multe prind şi eu a obosi şi de o duc încă un an aşa, 
trebuie atunci să nebunesc, sau să fac altceva. Medicii îmi zic ca să mă duc 
undeva, ca să am linişte, năcazurile însă nu mă lasă, că-s de multe feluri. 

Am auzit că dumineca trecută ai fost să vii şi tu şi Prea Sf-ţia Sa la noi, 
dar nu aţi venit. Acuma aud că îi delegat să vie Pahone şi dacă vine careva 
te rog, Tini, spune-le să nu se sfădească cu oamenii. În toate năcazurile mă 
mai mângâi cu aceea, că de 16 ani de când sunt preot, cinstea de preot 
mi-am susţinut-o. 

Te rog Tini şi îi dă lui lonu Luchi o adeverinţă că ne-ai împrumutat 
biserica cu 300.000 lei şi după aceea alta, prin care biserica ţi-a restituit suma 
de 300.000 lei, deoarece trebuie să am dovadă la jurnalul bisericii, de clădire. 


% Între două părți în litigiu decide a treia. 
1% Deplasări, călătorii. 

Cum te afli? Aşa cred că bine. Ce-i nou pre la opera? Când vii pre 
acasă? Te sărut cu drag. Borgo-Bistriţa la 18 martie 1925. Aurel, paroh” 1%, 

În data de 15 iulie 1925, Protopopul Bistriţei, Grigore Pletosu a înaintat 
Consistoriului din Cluj un raport din care reieşea că „zidirea bisericei din 
Borgo-Bistrița se află tot în acel stadiu în care s-au încheiat lucrările în 
toamna anului 1924 și... în anul acesta, până în prezent, lucrările sunt 
sistate, nu se lucră din lipsă de parale, până se vor plăti datoriile contrase!%? 
de la Banca Naţională. Biserica e acoperită provizoriu, iar la cupolă nu s-a 


lucrat...” 103, 


5.6. Raportul Avocatului Vasile Pahone 


L a solicitarea episcopului Nicolae Ivan, în ziua de 21 iunie 1925, 
s-au deplasat la Borgo-Bistrița, pentru „a vizita biserica ce se 
edifică” 1%, avocatul Vasile Pahone, antreprenorul loan Sasu şi ing. Emil 
Leheni de la Serviciul județean de poduri și şosele. Cu această ocazie, s-a 
constat că, pe parcursul lucrărilor, într-adevăr au avut loc modificări ale 
proiectului inițial, cu scopul de consolidare a construcției, întrucât terenul 
era instabil. Era vorba de fundație de beton și nu din var; stâlpii cupolei 
umpluți, mai lați și mai adânci şi nu goi pe dinăuntru; zidurile corurilor 
laterale mai groase, pentru a putea suporta sarcina; cărămizile prinse în 
tencuială de ciment și nu din var; crucile pe turnuri și paratrăznetele 
confecționate din aramă şi nu din tablă. Proiectul conținea și omisiuni din 
partea arhitectului, cum ar fi construcția cupolei şi calcularea greșită a 
cantităților de materiale, „întotdeauna sub necesar”!%. Toate deficiențele, 
observate de ing. Gavril Lungu în timpul lucrului, au fost comunicate 
arhitectului şi corectate. De aici şi diferența de costuri de aproximativ 
630.000 de lei, sumă la care se adăuga şi un preț mai mare cu 50-80% la 
materialele de construcţie, care au fost achiziționate de antreprenor abia 
după o jumătate de an de la semnarea contractului. În finalul raportului, 
avocatul Vasile Pahone făcea câteva considerente personale privind profilul 


11 Mircea Gelu Buta, Adrian Onofreiu, Din intimitatea unei arhive, Ed. Charmides, Bistriţa, 2013, p. 35. 
12 Făcute, luate; aici, cu sensul de a returna banii împrumutați. 

103 Anexa 8, doc. nr. 29. 

104 Idem, doc. nr. 31. 

105 Ibidem. 

și activitatea preotului Aurel Monda și propunea ca lucrările pentru 
edificarea bisericii să fie continuate, pentru că altfel, parohia „ar fi păgubită 
cu sute de mii de lei”1%. 

În luna septembrie 1925, Consistoriul Diecezan din Cluj a pus în 
discuţie raportul avocatului Dr. Vasile Pahone cu privire la construcția 
bisericii din Borgo-Bistrița, dar şi punctul de vedere al parohului Aurel 
Monda, care atrăgea atenția asupra comportamentului abuziv al Dr. Vasile 
Pahone, „ce a sosit în comună fără să anunţe pe nimeni”, convocând o parte 
din comitetul parohial, „în timp ce murise un frate al meu și starea 
sufletească în care mă găseam nu era proprie ca să fiu tras la răspundere în 
faţa poporenilor și prin aceasta să mi se ştirbească autoritatea de paroh şi 
de conducător al comunităţii bisericeşti”. Preotul Aurel Monda recu- 
noștea că, împreună cu membrii comitetului parohial, au fost „seduși prin 
devizul superficial, făcut înainte de război de arhitectul loan Pamfile și mai 
apoi de d-na arhitectă Elena Preda, care pentru fundamente a luat zidărie 
în mortar de var, iar expertul a insistat pentru ciment în fundamentul 
întreg, dat fiind că s-au aflat izvoare de apă la fundament” 108, 

De asemenea, din devizul arhitectului loan Pamfile a lipsit cupola, fapt 
ce a generat un conflict între antrepriză şi comitetul parohial şi „cu toate 
rugămintele noastre către d-na Sasu să facă un deviz special pentru cupolă, 
n-a făcut, ci a făcut o schiță pentru cupolă, dar deviz n-a voit să facă, 
spunând că are să lucre după prețurile majorate”!%. O altă cauză „a 
dezastrului financiar” era considerat contractul superficial întocmit de 
Protopopiatul Bistriţa, care nu a apelat la un jurist, așa cum s-a cerut din 
partea Consistoriului. Aceasta a dus la situaţia în care antreprenorul, 
sprijinit de arhitecții Otto Pflander și Emil Leheni, „a majorat preţurile cum 
a voit el”11. În ce privește avansul care ar fi trebuit dat antreprenorului, 
avocatul Vasile Pahone persista într-o eroare pe care nu o putea susține. În 
final, parohul sublinia că situaţia nu trebuia văzută în culori negre, aşa cum 
a descris-o avocatul Vasile Pahone, întrucât parohia şi comuna politică, 


10% Ibidem. 
107 Idem, doc. nr. 34. 
108 Ibidem. 
10 Ibidem. 
110 Ibidem. 

având suficiente proprietăţi, puteau să-şi achite datoriile și să finalizeze 
construcţia bisericii!!!. Referitor la cuantumul acestor datorii, preotul Aurel 
Monda preciza că de la banca „Albina” din Cluj a fost împrumutată suma 
de 1.500.000 lei, de la banca „Aurora” - 51.000 lei, de la Banca Centrală din 
Bistriţa - 100.000 lei. Restanţele către firma „Elena Preda & Sasu” se ridicau 
la aproximativ 40.000 lei, iar preotul Aurel Monda a împrumutat parohiei o 
sumă de peste 8.900 lei!!2. 

Problemele ridicate în ședința Consistoriului din Cluj, pe marginea 
raportului avocatului Vasile Pahone, au fost discutate într-o şedinţă a comi- 
tetului parohial din Borgo-Bistriţa, în prezenţa protopopului Grigore Pletosu, 
primarului Toader Ghiţan, secretarului comunal loan Suceava, parohului 
Aurel Monda şi membrilor Constantin Cionca, Gavril Cot, Leon Someșan, 
loan Neuc, Vasile Hăngan, loan Moişan, Vasile Ciurea, Ștefan Pavel, Mihai 
Purcil, Grigore Beşa, Nicolae Sereţan, Dănilă Cionca, Filimon Georza, Alexa 
Ciurea, loan Pavel, Ștefan Ciurea şi loan Buzdug. Cu această ocazie, 
membrii comitetului parohial au dezaprobat observaţiile făcute de avocatul 
Vasile Pahone în faţa Consistoriului şi au respins acuzele aduse parohului 
lor, considerându-le nefondate: „Referitor la acuzele și la judecata d-lui 
Vasile Pahone despre aptitudinile și capacitatea de serviciu şi conducere a 
preotului Monda - se preciza în document - comitetul nu numai că nu le 
împărtăşeşte, dar le respinge şi cere dovedire. Preotul nostru este omul 
nostru de absolută încredere și de bună credinţă..., este un preot demn și 
harnic atât în biserică, cât şi afară de biserică, la slujbele sale e căutat de 
credincioşi şi din alte parohii, sub dânsul, ca capul (sic!) nostru s-a început 
clădirea bisericei şi sub conducerea d-sale dorim să se sfârșească. În lucrările 
de până aici el s-a purtat, s-a îngrijit şi a suferit ca un mucenic...” 115. 

În urma acestei şedinţe, protopopul Grigore Pletosu a înaintat Consisto- 
riului punctul său de vedere cu privire la acuzele pe care Dr. Vasile Pahone 
le aducea parohului Aurel Monda, considerându-le „mai mult de natură 
informativă particulară”!!+. În ce privește întocmirea contractului, protopo- 


pul Grigore Pletosu preciza că acesta a fost redactat după modelul celui 


11 Ibidem. 

112 Idem, doc. nr. 35. 
113 Idem, doc. nr. 38 
114 Idem, doc. nr. 41. 

aprobat în anul 1914 de către Consistoriu și „alcătuit întru toate cu observa- 
rea strictă a regulilor stilistice practice cu privire la actele publice și private, 
fiind realizat în colaborare cu unul din cei mai destoinici juriști români ai 
noştri de astăzi, profesor la Facultatea de Drept a Universităţii din Cluj” 1’. 

La rândul său, ing. Gavril Lungu, într-o scrisoare adresată Consistoriu- 
lui din Cluj, dezvăluia „maşinaţiunile” firmei „Elena Preda & Sasu”, săvâr- 
şite încă de la organizarea licitaţiei pentru construirea bisericii și faptul că 
„s-a lucrat cu intrigi, minciuni, subminări și cu toate mijloacele posibile și 
imposibile, până ce antreprenorul a ridicat frumoasa sumă de 1.890.272 lei, 
din care 762.000 lei în mod nejustificat, fără o verificare prealabilă şi fără de a 
se fi executat în timpul acesta ceva din lucrări”!!6, socotind că „scopul antre- 
prenorului de a pescui în ape tulburi a reușit pe deplin”!7. În ceea ce privește 
raportul avocatului Vasile Pahone, acesta era considerat „plin de greșeli şi 
contraziceri”1'5, pus, probabil, în slujba antreprenorului. În consecinţă, ing. 
Gavril Lungu recomanda ca acțiunile abuzive să fie sesizate justiției. 

Într-o scrisoare din luna octombrie 1925, adresată Consistoriului din 
Cluj, preotul Aurel Monda cerea permisiunea de a-l da în judecată pe 
avocatul Vasile Pahone, considerându-se calomniat de către acesta, atât în 
calitate de preot, cât și de omt”. 

Pentru a justifica cheltuielile făcute de către epitropul loan Pavel, 
preotul Aurel Monda informa Consistoriul din Cluj că acesta s-a deplasat, 
la propunerea comitetului parohial, pentru a pertracta la Bucureşti și Cluj 
împrumuturi bancare necesare continuării lucrărilor bisericii!?!. 

În ședința din 5 noiembrie 1925, membrii Consistoriului au luat în 
discuţie remunerarea protopopului Grigore Pletosu pentru întocmirea 
documentelor privitoare la construcţia bisericii din Borgo-Bistriţa. În urma 
dezbaterilor, protopopul a fost apostrofat că, datorită îndatoririlor oficiale 
pe care le avea în calitate de conducător, nu putea beneficia de venituri 
materiale suplimentare și era rugat să restituie în 30 de zile cei 6910,50 lei 


115 Ibidem. 
116 Idem, doc. nr. 40. 
17 Ibidem. 
118 Ibidem. 
19 Ibidem 
1% Idem, doc. nr. 42. 
121 Idem, doc. nr. 50. 

încasaţi de la biserica din Borgo-Bistriţa!?. Ca răspuns la această hotărâre, 
protopopul Grigore Pletosu cerea Consistoriului „a suspenda executarea 
acelei sentințe, căci eu, fără a mă folosi de toate remediile de drept, nu pot 
restitui acea sumă, la care Comitetul, ca oferită de dânșii, nu mai reflec- 
tează”!5. La cererea protopopului Grigore Pletosu, membrii comitetului 
parohial, rediscutând problema diurnelor atribuite protopopului, recunoş- 
teau că acestea au fost plătite „la propunerea lor, pentru redactarea docu- 
mentelor în cauză, astfel că nu pretind restituirea sumei” 1%, arătându-se de 
asemenea indignaţi de pretenţiile Consistoriului de a retrage banii pe care 
membrii comitetului, loan Pavel şi Vasile Hăngan, i-au folosit în deplasarea 
de la București și Cluj, pentru contractarea unor împrumuturi bancare!%. 

La începutul lunii noiembrie, avocatul Vasile Pahone informa 
Consistoriul din Cluj despre efectuarea plății de 402.000 lei de către parohia 
Borgo-Bistriţa firmei „Elena Preda & Sasu” 1%. 

Printr-o adresă oficială, episcopul Nicolae Ivan îi solicita ing. Suceava, 
arhitect consistorial, să se pronunţe în problema noului proiect al cupolei 
bisericii din Bistricioara. În acest sens, preotul Aurel Monda punea la 
dispoziția autorităţilor bisericeşti planurile originale, devizele de cheltuieli, 
cât şi proiectul pentru cupolă, întocmit de firma „Elena Preda & Sasu”1%. 


5.7. Recursul protopopului Grigore Pletosu 


L a începutul anului 1926, protopopul Grigore Pletosu a declarat 
recurs la hotărârea Consistoriului de a restitui „foloasele necuve- 
nite”, adresând Consistoriului un memoriu cu istoria de până atunci a 
construcției bisericii din Borgo-Bistrița. Recapitulând faptele, preciza că 
„fruntaşa comună bisericească Borgo-Bistrița în tractul Bistriței, demult 
plănuieşte a-şi ridica o nouă biserică corespunzătoare populației şi 
împrejurărilor de astăzi. La 1914 a prezentat plan și deviz Prea Veneratului 
Consistor arhidiecesan, dar lucrarea nu s-a început din cauza războiului... 


12 Idem, doc. nr. 54. 
1% Idem, doc. nr. 60. 
124 Idem, doc. nr. 59. 
1235 Idem, doc. nr. 66. 
126 Idem, doc. nr. 56. 
17 Idem, doc. nr. 57. 
1% Idem, doc. nr. 62. 


87 


Bistriţa Bârgăului. Lupta familiei Monda pentru Biserică, Şcoală şi Națiune 


În anul 1923, demersurile s-au făcut din nou şi toate lucrările au trebuit să 
se modifice după împrejurările schimbate. S-a publicat licitaţie, s-a ţinut 
concurs și lucrul s-a dat în întreprindere. Cu întreprinzătorul s-a încheiat 
contract şi lucrarea s-a început cu aprobare consistorială”!%, În continuare, 
protopopul recunoștea că, „nefiind specialist în treburi avocăţeşti”, 
contractul nu a fost întocmit profesionist, dar a cedat la insistenţele 
comitetului parohial. De fapt, nici nu putea să îi ceară cineva acest lucru 
unui protopop, „fost profesor de stilistică practică..., care întocmește 
ocazional un contract”, În ce privește observaţia că încasarea onorariului 
nu s-ar încadra cu îndatoririle unui protopop, argumenta prin aceea că 
„între grelele împrejurări de astăzi, un protopop nu poate trăi numai din 
idei” şi se întreabă retoric „oare cum cadrează cu atribuţiile idealiste ale 
unor funcţionari superiori bisericeşti cumulul de două, trei sau patru 
slujbe, toate destul de bine retribuite?”13. În continuare, protopopul recu- 
noaşte că „n-a păcătuit nicicând contra idealismului, dar nici materialis- 
mului n-am fost închinător”, dovadă că la vârsta de 78 de ani, după o 
muncă de 48 ani, „se află trăind între condiţii destul de modeste”!?. La 
imputaţia că nu a depus destulă osteneală, răspundea că mai mult decât 
munca fizică contează „combinaţiile mentale”, pe care trebuie să le faci 
atunci când întocmești documente, efort pe care comitetul parohial, 
apreciindu-l, l-a recompensat din proprie iniţiativă”. 

În încheiere, protopopul Grigore Pletosu își manifesta mâhnirea pentru 
decizia luată de Consistoriu. „Nu trebuie să fie cineva un stilist consumat ori 
psiholog în ale limbei și stilului, căci și cel mai elementar începător în ale 
stilisticei și în ale psihologiei limbei încă va putea ușor descoperi în această 
forțată motivare intențiunea ascunsă de care a fost condusă ședința în 
termenii folosiți la adresa unei persoane din organismul nostru bisericesc, în 
vârstă de 78 de ani, care a muncit cinstit și a dezvoltat o activitate de 48 de 
ani ca profesor, preot, protopop; va descoperi anume o bună porțiune de 
prigonire, de umilire și sărăcire pentru ca să-și înăbușe orice convingere 


personală și independentă” 1%. 


12 Anexa 7, doc. nr. 1 
130 Ibidem. 
131 Ibidem. 
1% Ibidem. 
133 Ibidem. 

În ședința Consistoriului eparhial din Cluj din luna ianuarie 1926, a 
fost ascultat credinciosul bisericii ortodoxe din Borgo-Bistriţa, Andrei Neuc, 
care cerea „o dovadă cu care să se justifice înaintea comitetului parohial şi a 
oamenilor peste tot că dânsul n-a făcut până azi nici o arătare contra 
epitropilor loan Pavel și Vasile Hăngan”, cum că aceștia au făcut cheltuieli 
nejustificate în deplasarea lor la Bucureşti și Cluj!%. 

Întrunit în şedinţă extraordinară în 28 februarie 1926, comitetul 
parohial, format din parohul Aurel Monda şi membrii loan Suceavă, Gavril 
Cot, Niculai Serețan, Ion Neuc, Ion Moișan, Constantin Cionca, Ştefan 
Ciurea, Ştefan Pavel, Toader Ghiţan, Leon Someşan, Filimon Georza, Alexa 
Ciurea, Vasile Ciurea, Grigore Beşa, Cifor Capotă, Constantin Cerceja, 
Cirilă Spumă și Vasile Hăngan, a hotărât în unanimitate să cedeze Direcţiei 
Silvice „delniţile de lângă Ion Ghiţan și Macavei Brumă cu suma de 90.000 
lei, adică nouăzeci mii lei, cu rezerva aprobării din partea Veneratului 
Consistor din Cluj” 135. 

În vederea luării unor decizii corecte, Consistoriul din Cluj a delegat pe 
protopopul Reghinului, Dumitru Antal, să se deplaseze în comuna Borgo- 
Bistriţa pentru „a decide în chestiunea cheltuielilor făcute de epitropii loan 
Pavel și Vasile Hăngan cu ocazia deplasărilor la Bucureşti şi Cluj” 136. După 
săvârşirea Sfintei Liturghii, a fost întrunit comitetul parohial și s-a dat citire 
actelor doveditoare ale sumelor cheltuite (diurne, pauşale de călătorie, 


134 Idem, doc. nr. 3. Epitropului loan Pavel, în baza deciziei comitetului parohial luată în ședința 
extraordinară din 21 februarie 1926, i s-a votat „o diurnă de 155 lei, afară de tren și quartir”; 
A.N.B-N., fond Oficiul parohial ortodox român Bistrița Bârgăului, reg. inv. nr. 4, protocol de 
şedinţă ale comitetului parohial 1926-1935, f. 5. „Descărcarea” oficială de cheltuilei a misiunii 
celor doi s-a făcut în ședința extraordinară a comitetului parohial din 7 martie 1926 în sumă 
totală de 18.485 lei; Ibidem, f. 7. 

135 Idem, doc. nr. 4. Aceasta după ce în ședința extraordinară a comitetului parohial din 24 
ianuarie 1926 s-a decis ca până la valorizarea parchetului de pădure acordat de comuna 
politică „Pe Pârâul Moisi”, în suprafață de 180 jug., să se ia un împrumut de la Banca 
Naţională sau de la oricare altă bancă, urmând ca atunci când „banii se vor încasa de pe 
pădure, să se trimită la banca de unde s-a luat împrumutul, ca să se acopere datoria”; A.N.B-N., 
fond Oficiul parohial ortodox român Bistrița Bârgăului, reg. inv. nr. 4, proces-verbal din 24 
ianuarie 1926, f. 2. De asemenea, vinderea locurilor lui Gâţan și Macovei Brumă era deter- 
minată de necesitatea „ca să se poată face fabrica”. În același timp, comitetul a decis că era 
necesar ca „să se poată găta biserica, e de lipsă ca să se vândă ceva locuri bisericești”, idee 
aprobată de comitet, care a decis vinderea locurilor „Râtul Poștei”, „Ciurcăul” și „Valea 
Bârnilor” în licitaţie publică”; Ibidem, procesul-verbal din 14 februarie 1926, f. 4. 

156 Anexa nr. 7, doc. nr. 5. 

cheltuieli neprevăzute), care totalizau 18.485 lei. Adunarea a aprobat în 
unanimitate cheltuirea banilor, iar şedinţa s-a încheiat cu îndemnul proto- 
popului Dumitru Antal către localnicii din Borgo-Bistriţa, „de a face tot ce 
le stă în putere pentru a isprăvi o dată biserica”. 

În zilele următoare, protopopul de Reghin a înaintat Consistoriului din 
Cluj un raport în care arata că „în tot sinodul nu s-a aflat un singur glas 
care să ridice protest contra acestei hotărâri, cu toate că mă aşteptam, după 
ce aflasem că o mică parte dintre săteni sunt contra lui Vasile Hăngan, ales 
primar în actualele alegeri comunale. Sinodul a decurs în cea mai bună 
ordine și toți au aprobat numitele cheltuieli..., pentru că de pe urma lor s-a 
obținut împrumutul la Banca Naţională, de 300.000 lei”1%. Referitor la 
cheltuielile pe care Consistoriul le considera nejustificate, în raport se arăta 
că acestea „au provenit din cheltuielile făcute cu purtarea pe la diferite 
ministere a d-lui ministru Alexandru Lapedatu şi a deputatului Victor 
Moldovan, pentru obținerea împrumutului, și nu le pot justifica decât prin 


mărturia lor, căci de la birjari şi uşieri nu au putut cere chitanțe” 19. 


5.8. Situaţia lucrărilor în anul 1926 


in acelaşi raport aflăm stadiul lucrărilor de edificare a bisericii 

din Borgo-Bistriţa în luna martie 1926. „Zidul bisericii e ridicat 
tot, în afară de cupolă. Acoperite sunt numai turnurile, restul sunt provi- 
zoriu cu scânduri şi hârtie gudronată, ruptă în mai multe locuri. Biserica 
este nepodită, netencuită, preciza raportul. O parte din materialul trebuitor 
continuării lucrărilor restante e asigurat... Lucrările de până acum sunt bine 
executate, mai puțin ferestrele, care sunt înguste și nesuficiente pentru a da 
lumină unei biserici aşa de mari; altarul îndeosebi va fi foarte întunecos” 1%. 


De asemenea, era semnalat faptul că firma „Elena Preda & Sasu” a omis 


157 Ibidem. 

138 Idem, doc. nr. 6. 

159 Ibidem. 

14 Jbidem. Stadiul lucrărilor a fost prezentat şi în ședința extraordinară a comitetului parohial din 
30 ianuarie 1926, când reprezentantul firmei E. I. Sasu, „domnul Sasu în persoană a prezentat 
membrilor din comitet 7 consemnări de câștig, dimpreună cu 6 schiţe și totodată, prezintă situația 
recapitulativă despre lucrările executate până în ziua de azi”; A.N.B-N, fond Oficiul parohial 
ortodox român Bistrița Bârgăului, reg. inv. nr. 4, procesul-verbal din 30 ianuarie 1926, f. 3. 

cupola din planul iniţial și „a prezentat un deviz suplimentar pentru 
zidirea acesteia, care costă în plus vreo câteva sute de mii de lei”, 
Antreprenorul „până în prezent a primit suma de 1.906.272 lei, deci cu 
524.156 lei mai mult..., iar dacă se admite pretențiunea antreprenorului de 
150.000 lei peste suma primită până acum, după mine neîntemeiată, 
biserica ajunge să coste dublu decât fusese dată în întreprindere...”!?. Pe 
baza acestor constatări, protopopul de Reghin propunea Consistoriului „o 
anchetă amănunțită a întregii lucrări de până acum şi îndeosebi o revizuire 
strictă a plăţilor făcute antreprenorului peste sumele contractate” 18. 

Referitor la situaţia financiară a parohiei Borgo-Bistriţa, s-a constatat că 
încasările din contribuţiile credincioșilor pe anul 1926 au totalizat 98.640 lei, 
sumă din care s-au achitat o parte din datorii. Obligaţiile restante la data 
controlului au fost de 1.544.000 lei, din care, „1.400.000 lei către Banca 
„Albina”; 29.000 lei către Banca „Aurora”; 115.000 lei către Banca Centrală 
din Bistrița”! Sumele necesare pentru achitarea acestor datorii urmau să 
fie obţinute din contribuţiile enoriașilor, vinderea terenurilor bisericii și a 
unei suprafețe din pădurea comunală cedată parohiei, valorificarea 
materialului lemnos de pe cele 180 iugăre pădure de molid și fag, „pentru 
care se așteaptă aprobarea ministerială și a Direcţiunii Silvice grănice- 
reşti”1%, o sumă din cota-parte destinată comunei Borgo-Bistriţa din fondu- 
rile grănicereşti, valorificarea terenului expropriat de la biserică pentru 
construirea fabricii de cherestea a Direcţiei Fondurilor Grănicerești, 10% 
din reținerile făcute antreprenorului pentru construcție. 

După calculele protopopului, banii care urmau să intre în posesia 
parohiei erau suficienți „ca să se să isprăvească biserica, cu pictură cu 
tot”14%, În final, se atrăgea atenţia că „anul acesta, la tot cazul trebuie să 
continue zidirea cupolei și acoperirea cu tinichea, ca să nu se ruineze 


zidurile” 17. 


141 Anexa 7, doc. nr. 6. 
142 Ibidem. 
143 Ibidem. 
144 Ibidem. 
145 Ibidem. 
146 Ibidem. 
147 Ibidem 

La sfârşitul lunii martie 1926, comitetul parohial din Borgo-Bistriţa a 
organizat în școala confesională din comună o ședință extraordinară, 
pentru prezentarea dării de seamă a epitropului loan Pavel privind colecta 
făcută în favoarea bisericii. Suma adunată de la credincioși a fost una 
modestă, de 811 lei, epitropul argumentând că, în comunele vecine în care a 
fost, oamenii au refuzat să contribuie, „zicând că comuna Bistriţa Bârgăului 
e comună grănicerească și are tangenta!‘ cea mai mare” 1%”, 

După licitaţii repetate, parohia a reuşit să vândă patru suprafeţe de 
teren: „Prisaca de la Valea Bârnelor” lui lon Cioancă a lui Teodor, contra 
sumei de 65.000 lei; „Râtul poştei” către biserica greco-catolică din Borgo- 
Bistriţa, contra sumei de 250.000 lei; „Ciurcăul” lui Zaharie Prigon, cu suma 
de 50.350 lei; „delnițele din Capul satului, de lângă Ion Ghiţan” Direcţiunii 
Silvice din Bistriţa, cu 90.000 lei”:5%. Mulţumit că eforturile de a repune 
lucrurile pe un făgaș normal începeau să dea roade, preotul Aurel Monda a 
transmis Consistoriului din Cluj spre aprobare contractele de vânzare- 
cumpărare şi procesele-verbale încheiate cu ocazia licitaţiilor. 

La data de 28 aprilie 1926, asesorul consistorial loan Suceavă 
transmitea Consistoriului Eparhial din Cluj câteva recomandări privind 
continuarea lucrărilor bisericii din Borgo-Bistriţa, între care construirea 
cupolei în conformitate cu planul original, acoperirea bisericii și turlelor, 
montarea crucilor, paratrăznetului şi ferestrelor, lucrări care se impuneau 
pentru ca intemperiile din sezonul rece să nu afecteze construcția!”?. 

Prin adresa nr. 34 din 11 octombrie 1926, Consiliul Mitropolitan din 
Sibiu informa Consiliul Eparhial Cluj că, în urma deliberării, apelul 
protopopului Grigore Pletosu din Bistriţa privind restituirea onorariului 
încasat pentru întocmirea contractului de construcţie a bisericii din Borgo- 
Bistriţa a fost respins, cu menţiunea că „este sigur incompatibil cu funcţi- 
unea oficială a protopopului să primească pentru redactarea de acte făcute în 


148 Cota-parte din fondurile grănicerești care îi revenea fiecărei comune. 

1% Anexa 8, doc. nr. 7. Epitropul loan Pavel a prezentat, în ședința extraordinară a comitetului 
bisericesc din 25 martie 1926, „Pentahuza” (condica) în care a început a colecta și a strâns suma 
de 811 lei. Epitropul raporta că „banii încasaţi sunt de faţă la el și banii îi va vărsa în casa 
bisericii”; A.N.B-N, fond Oficiul parohial ortodox român Bistrița Bârgăului, reg. inv. nr. 4, 
procesul-verbal din 30 ianuarie 1926, f. 8. 

15 Anexa nr. 8, doc. nr. 12. 

151 Idem, doc. nr. 9, 10, 11. 

152 Idem, doc. nr. 13. 

interesul bisericilor de sub jurisdicțiunea sa onorar de la aceste biserici”15, În 
urma acestei hotărâri, protopopul Grigore Pletosu s-a angajat să restituie 
suma de 6.910,50 lei către Epitropia din Borgo-Bistriţa „din retribuţia de 
salar protopopesc direct și personal”15%. 

În același timp, firma „Elena Preda & Sasu” a trimis, în data de 22 aprilie 
1926, o scrisoare comitetului parohial, în care anunţa intenţia ca, în 26 aprilie, 
să înceapă construirea schelelor la biserică „ca astfel, de la 1 mai să se poată 
apuca de lucru”. Totodată, cerea de la membrii comitetului „planurile 
cupolei, ca să poată face detailurile şi copia cupolei”. Intenţia firmei a fost 
obstrucționată de faptul că atât planurile, cât şi devizurile nu erau aprobate 
de Consistoriul din Cluj. Drept urmare, comitetul parohial a decis „ca la 
firma E. I. Sasu să-i scrie ca încă să nu vină la lucru din motivul de mai sus și 
totodată, hotărăsc şi deleagă pe membrul din comitet, Vasile Hangan, 
primar, ca să meargă la Cluj cu contractele și, și să spună starea lucrurilor la 
Veneratul Consistoriu”15. 

Consistoriul nu a aprobat firmei antreprenoare planurile de refacere a 
cupolei şi a decis ca aceasta să nu primească cauţiunea depusă, până la 
terminarea lucrărilor. De asemenea, a trimis „aprobate şi cenzurate 
devizele de speze cu privire la edificarea cupolei şi a restului lucrărilor ce 
sunt de executat la noua biserică, conform hotărârii şi cererii membrilor din 
comitetul parohial ținute în 26 octombrie 1925"1%. 

Deoarece se apropia anotimpul ploios şi biserica nu era acoperită, 
comitetul parohial a decis „ca să ceară de la Banca Naţională din Bucureşti 
un împrumut de 1.000.000 lei, ca astfel să se poată continua edificarea noii 
biserici”. Pentru „esoperarea împrumutului”, s-a decis delegarea parohului 
Aurel Monda, care să călătorească la Bucureşti, „pe lângă o diurnă de 200 
lei/zi și spesele de tren”!”. 


15 Idem, doc. nr. 19. 

15 Idem, doc. nr. 21. 

15 A.N.B-N, fond Oficiul parohial ortodox român Bistrița Bârgăului, reg. inv. nr. 4, procesul-verbal 
din 25 aprilie 1926, f. 12. 

15 Ibidem, procesul-verbal din 2 mai 1926, f. 14. La sfârșitul şedinţei „a sosit d-l. Sasu cu doamna”. 
Parohul Monda le-a împărtășit concluziile Consistoriului din Cluj, la care Sasu a răspuns că 
„nu poate face următoarele lucrări la edificarea bisericii după preţurile corese în deviz cu roșu 
din partea Veneratului Consistoriu, cu privire la acoperiș de tinichea, deoarece sus numita 
firmă a încheiat un contract cu măiestrul Brechner din Bistriţa, conform devizului de speze 
prezentat de sus numita firmă”. În același timp, comitetul parohial i-a predat spre studiu „7 
bucăţi de planuri, două devize și două schiţe”; Ibidem, f. 15. 

157 Ibidem, procesul-verbal din 11 iulie 1926, f. 18. 

În luna mai 1927, preotul Aurel Monda a înaintat Consiliului Eparhial 
din Cluj un memoriu în care descria situaţia lucrărilor „la edificarea noii 
biserici din parohie”1%. Suma de 6.380.267 lei, care a fost investită până în 
acel an, o considera mare, pentru că ea conţinea și dobânzile de la împru- 
muturile bancare luate de-a lungul timpului. În anul anterior, s-a reuşit 
finalizarea cupolei, acoperirea în totalitate a bisericii și tencuirea turnurilor. 
Datorită vremii nefavorabile, nu s-au putut termina lucrările de acoperire şi 
tencuire „a parcanei dimprejurul cupolei”1%, care continua să fie acoperită 
cu pânză. În plus, mai rămâneau de tencuit partea exterioară și interioară a 
bisericii, montarea uşilor și ferestrelor, precum şi facerea pavimentului!%. 

Pentru ca aceste lucrări să fie finalizate, comitetul parohial a cerut un 
ajutor de 500.000 de lei de la comuna politică, care, deşi l-a votat, nu a putut 
să-l onoreze datorită „crizei de bani”16!, În această situaţie, parohul Aurel 
Monda „a făcut o rugare D-lui ministru Goldiș prin D-l. subsecretar de Stat 
Dr. Victor Moldovan, ca să binevoiască a mijloci un împrumut de la Banca 
Naţională de 2-3.000.000 lei cu 6% şi fără girul vreunei bănci”!*. Pentru 
girarea împrumutului, urma să fie vândută o suprafață de pădure, a cărei 
valoare a fost evaluată la 3.500.000 lei!%. 

Luni, 6 mai 1929, episcopul Nicolae Ivan al Clujului a vizitat biserica 
ortodoxă aflată în construcţie în orașul Bistriţa, declarându-se „foarte 
mulțumit de mersul lucrărilor conduse de d-l. arhitect loan Sas”1%. Cu 
aceeași ocazie, după ce a luat masa de prânz la domiciliul avocatului Vasile 
Pahone, s-a deplasat în comuna Borgo-Bistrița pentru a inspecta stadiul 
lucrărilor la noul lăcașul de cult!%. 


15 Anexa 9, doc. nr. 1. 

15 Ibidem. 

15 Toate acestea după ce, în ședința extraordinară a comitetului parohial din 13 martie 1927, s-a trimis 
o adresă firmei „E. I. Sasu”, prin care era rugată „să binevoiască a mai aștepta”, „întrucât priveşte 
continuarea la edificarea bisericii, membrii având în vedere că, deocamdată, nedispunând de bani, 
hotărăsc ca să nu se continue lucrul, până ce or avea bani (s.n.); A.N.B-N, fond Oficiul parohial ortodox 
român Bistrița Bârgăului, reg. inv. nr. 4, procesul-verbal din 13 martie 1927, f. 30. 

Ibidem. În motivarea cererii se arăta că „arunc asupra credincioșilor nu se mai poate face, 
deoarece au cedat șlagul de pe «Șoimul» pe 4 ani de zile, au cedat mai departe, pârâul «Moisi» 
şi «Arşiţa», au făcut şi arunc asupra credincioşilor de 200.000 lei și au contribuit cu cărăușia”, 
de aceea, era necesar din partea comunei politice să acorde „o sumă de 5 până la 600.000 lei”; 
Ibidem, procesul-verbal din 12 decembrie 1926, f. 26. 

12 Anexa 9, doc. nr. 1. 

163 Ibidem. 

154 Săptămâna”, Bistriţa, anul II, nr. 20, sâmbătă, 11 mai 1929, p. 4. 

1% Ibidem. 

La solicitarea protopopului Grigore Pletosu, în luna iulie 1929, epis- 
copul Nicolae Ivan a intervenit la Ministerul Cultelor pentru a mijloci 
acordarea împrumutului de la Banca Naţională, însă răspunsul autorităților 
centrale a fost nefavorabil, pe motiv că „fondul pentru ajutorarea bisericilor, 
înscris în bugetul acestui Minister, este complet epuizat” 166, 

În această situaţie, în ședința comitetului parohial din 8 septembrie 
1929, a fost prezentată „lista statorită de comisia esmisă de membrii 
adunării parohiale cu privire la aruncul ce s-a hotărât din partea adunării 
parohiale, cu privire la acoperirea datoriilor ce s-au făcut cu edificarea noii 
biserici” 167, 


5.9. Stadiul lucrărilor bisericii din Borgo-Bistrița în anul 1930 


L a data de 23 ianuarie 1930, un grup de localnici din comuna Bis- 
trița Bârgăului a înaintat prefectului județului Năsăud, Dr. Vasile 
Butta, un memoriu în care sesiza că „nu mai pot suporta cheltuielile mari ce 
ni se impun”! pentru a acoperi împrumuturile contractate de comitetul 
parohial, în vederea finalizării lucrărilor la biserica din comună, „fiind 
timpurile grele, scumpete mare şi produsele noastre fără nici un preț”!*. 
Aceştia atrăgeau atenția despre angajarea de către comitetul parohial a 
unor „cheltuieli zadarnice” şi datorii prea mari, biserica rămânând 
„neisprăvită... şi cu o datorie de 2-3 milioane lei” 1, şi-şi exprimau totodată 


15 Anexa 10, doc. nr. 1. Comitetul parohial a uzat şi de legăturile cu „domnul director de Operă 
Constantin Pavel, ca să-l însoțească pe preot la minister (de Interne - n.n.); A.N.B-N, fond Oficiul 
parohial ortodox român Bistriţa Bârgăului, reg. inv. nr. 4, procesul-verbal din 22 mai 1927, f. 31. 

167 Lista cuprindea un număr total de 361 locuitori; sumele impuse erau de la 1.000 până la 10.000 
de lei, cu un total general preliminat de 1.351.800 lei, din care s-a încasat suma de 264.009 lei; 
Ibidem, d. 7/1877-1948, ff. 39-45. În același timp, în adunarea din 8 decembrie 1929, o comisie s-a 
deplasat în pădurea „Șoimul” pentru ca, împreună cu primarul Ion Năuc, să decidă împărțirea 
„Șlagurilor cedate bisericii, dimpreună cu taxatorul, care a măsurat șlagul din nou”, deoarece 
tot aici aveau repartiție în proporţie de 30% şi greco-catolicii. De aceea, s-a propus alegerea 
unei comisii, „ca să se înțeleagă cu greco-catolicii , cu privire la împărţirea șlagurilor”; Ibidem, 
proces-verbal din 8 decembrie 1929, f. 69. Tot în luna decembrie 1929, „membrii comitetului 
hotărăsc ca să se facă sorții, ca să se poată distribui proprietarilor”, iar acolo unde „se poate 
întâmpla să aibă câte unul soarte rea, și atunci să o dee la aceea la care comisiunea a constatat 
că soartea e rea, iar restul care va rămâne, să se împartă”; Ibidem, reg. inv. nr. 4, proces-verbal 
din 29 decembrie 1929, f. 70. 

1 Anexa 11, doc. nr. 1. 

1% Ibidem. 

170 Ibidem. 

nemulțumirea că nu au beneficiat de suficiente parcele de pădure pe care să 
le exploateze pentru a acoperi contribuţia pentru biserică. În această 
situaţie, condiționau susținerea continuării lucrărilor la biserică de primirea 
„competenţei anuale din șlaguri”'!, cu scutire de taxe. Dacă lucrurile nu 
s-ar întâmpla aşa, credincioşii amenințau că „sunt hotărâți a trece la 
confesiunea unită, iar alții, a-şi părăsi satul...”!72. 

Câteva zile mai târziu, Prefectura judeţului Năsăud s-a adresat 
episcopului Nicolae Ivan cu rugămintea de a dispune o anchetă, „pentru a 
linişti spiritele”, Însărcinat cu verificarea situaţiei a fost desemnat 
revizorul eparhial Dumitru Antal, care, în urma vizitei făcute la Bistriţa 
Bârgăului în zilele de 15 și 16 martie 1930, a întocmit un raport în care arăta 
că „motivul principal al nemulțumirii unora dintre credincioși provine din 
cauza că despre cheltuielile și veniturile zidirii bisericii nu s-a făcut până în 
prezent nici o desocotire”!4, întrucât gestiunea bisericii era ținută separat, 
iar acestea nu au fost cuprinse în darea de seamă anuală a parohiei. În plus, 
reclamanțţii „fac agitaţie acum în popor”, astfel încât contribuţia (sic!) 
solicitată credincioşilor să fie înjumătăţită, deşi primăria comunală le-a pus 
enoriaşilor la dispoziţie valorificarea a 2.980 mê de lemn din stocul pe anul 
în curs, iar o bună parte din ei își onoraseră deja partea de contribuţie. 

Revizorul eparhial Dumitru Antal solicita ca veniturile și cheltuielile 
privitoare la zidirea bisericii să fie prezentate în cadrul adunării generale 
parohiale, care urma să desemneze o comisie responsabilă cu revizuirea și 
continuarea lucrărilor. S-a decis ca din comisie să facă parte preotul Aurel 
Monda, Ion Galbin, lacob Ghivan, Petre Baci, Mihai Purcil, Dumitru Pasere 
al lui Ioan, Panti Simon Drăgan, Dumitru Condrea, Ștefan Ciurea, Ion Năuc 
al lui Nicolae şi loan Pavel al lui Luca, care s-au angajat ca, după Paşti, să 
prezinte un raport detaliat despre situaţia bisericii”. 


171 Ibidem. Parchete destinate spre tăiere anuale, în funcţie de perioada de revoluţie, conform 
amenajamentelor silvice. 

12 Anexa 11, doc. nr. 1.. Datorită acestei situaţii, în ședința comitetului parohial din 26 ianuarie 1930, 
la sugestia deputatului Tudor Dan, „comitetul parohial, având în vedere greutăţile pe care le au 
de suportat oamenii, hotărăște ca aruncul să se reducă la jumătate, iar pentru ca să se poată 
termina noua biserică, să se ceară de la comuna politică un ajutor de 2.000.000, pe care d-l. 
deputat Tudor Dan îl va esopera ca împrumut de la Direcţiunea Silvică, solvabile în rate anuale, 
amortizabile în decurs de 5-10 ani, aconto tangentei comunei politice”; A.N.B-N, fond Oficiul 
parohial ortodox român Bistriţa Bârgăului, reg. inv. nr. 4, procesul-verbal din 26 ianuarie 1930, f. 73. 

1733 Anexa 11, doc. nr. 2. 

174 Idem, doc. nr. 3. 

175 Ibidem. 

Întrucât până la acea dată suma cheltuită pentru edificarea bisericii a 
fost mult mai mare decât devizul original - de aproape patru ori, lucrările 
au fost sistate din lipsă de fonduri. Mai rămăsese de făcut, „în interior, 
plafonul de scânduri, corul, să se tincuiască şi podească, iar în exterior, să 
se tencuiască pereţii de la streaşină în jos, iar în partea dinainte, numai de la 
ferestre în jos”1%, totul fiind evaluat la 700.000 de lei!7. 

În luna martie, propunerile adunării parohiale din Borgo-Bistriţa au 
fost discutate şi aprobate de către Consiliul eparhial din Cluj, care reco- 
manda revizorului eparhial Dumitru Antal să facă demersuri pentru înca- 
sarea sumelor datorate de credincioşi, primărie şi Direcţia Silvică. La 
rândul său, protopopul Grigore Pletosu solicita Consiliului eparhial să 
intervină la Prefectura județului Năsăud pentru a dispune încasarea restan- 
telor de la enoriaşi cu ajutorul organelor administrative. În încercarea de 
a pune capăt disensiunilor, preotul Aurel Monda s-a adresat Consiliului 
eparhial cu rugămintea de a înjumătăţi contravaloarea contribuţiei 
bisericești pentru anul 1929 și cu propunerea ca diferenţa să fie solicitată 
comunei politice, în vederea reluării lucrărilor la biserică. Totodată, a fost 
transmisă autorităţii bisericești de la Cluj lista restanţierilor la plata 
contribuției 180. 

Fără a se lăsa intimidaţi de grupul nemulțumiţilor, grup condus de 
primarul Ştefan Pavel şi Gavril Cottis!, comisia responsabilă cu revizuirea și 
continuarea lucrărilor s-a întrunit în casa parohială, unde era prezent 
protoiereul Gheorghe Oprean, venit la Borgo-Bistriţa în calitate de misionar 
eparhial. Acesta a comunicat că, în urma verificărilor „toate socotelile şi 
toate documentele de casă s-au aflat în bună regulă”, fapt pentru care 
„Comisiunea de verificare acceptă socotelile controlate și dă parohului 
Aurel Monda cuvenita absolvare”, rămânând în sarcina consiliului parohial 
să recunoască sumele cheltuite în favoarea bisericii!*?. Aceasta a fost făcută 
la începutul lunii iulie, când protoiereul Gheorghe Oprean şi parohul Aurel 


176 Ibidem. 

177 Ibidem. 

17% Idem, doc. nr. 4. 
1% Idem, doc. nr. 6. 
180 Idem, doc. nr.7, 8. 
181 Idem, doc. nr. 9. 
1% Idem, doc. nr. 11. 

Monda au prezentat în faţa credincioşilor „socotelile bisericești” de până 
atunci!®, 

Cu această ocazie, protoiereul Gheorghe Oprean a prezentat o infor- 
mare episcopului Nicolae Ivan despre situația parohiei Borgo-Bistrița, în 
care a sosit în data de 29 iunie 1930 și unde, contrar uzanțelor, nu a fost 
așteptat la gară de primarul Ştefan Pavel. În această situaţie, a fost nevoit să 
meargă pe jos până la biserică, unde a oficiat slujba religioasă alături de 
preotul Aurel Monda. În zilele următoare, a reușit să verifice gestiunea cu 
edificarea bisericii, lucru care nu se făcuse din anul 1923, adică de la 
debutul lucrărilor. Dacă la început oamenii au fost foarte agitaţi din cauza 
neglijării și întârzierii acestei verificări, „ațâțați de preotul uniat Zagrai şi 
de notarul tot uniat Lolici”, au început să-l bănuiască pe preotul Aurel 
Monda şi pe unii membri ai consiliului parohial de gestionarea incorectă a 
banilor, situaţie în care „cinci familii au trecut de la ortodocşi la catolici” 18. 

După ce s-au făcut însă verificările necesare și au fost prezentate 
public, protoiereul Gheorghe Oprean s-a convins că oamenii urmau să se 
liniştească, în afară, poate, „de câteva coade de topor în mâna popii uniat, 
care e şi conducătorul unei bănci populare!* şi în mâna notarului, care în 
mod mișelesc și lucrând după culise, astfel voeşte să arate șefilor lui uniaţi 
că își face datoria”1%, În urma explicaţiilor pe care le-au primit, „oamenii au 
rămas liniștiți şi toate hotărârile organelor parohiale s-au votat cu 
unanimitate de voturi, chiar și în adunarea parohială, la care au luat parte 
sute de bărbaţi, convocați la adunare cu toba satului”!%. Referindu-se la 
părintele Aurel Monda, protoiereul făcea următoare observaţie: „În general, 
l-am găsit destul de bine, dar adevărul este că e cam slăbit pentru o parohie 
aşa mare, aşa că i-ar prinde foarte bine un capelan cu sau fără drept de 
succesiune. Deocamdată, sprijin bun are acolo pe învățătorul Tudorancea 


183 Idem, doc. nr. 12. 

18 Corect, greco-catolici. 

15 Banca „Bistricioara”. Vezi documentele acesteia la A.N.B-N., Colecţia de cooperative şi bănci 
populare — bănci, d. 13/1923-1932 şi la Adrian Onofreiu, Istoricul cooperației de credit din județul 
Bistrița-Năsăud, Ed. George Coșbuc, Bistriţa, 2004, p. 83, poziţia nr. 9. O mai veche instituţie 
cooperatistă aici s-a înființat sub denumirea de Reuniunea de consum Bistrița Bârgăului, în anul 
1913; Ibidem, p. 49. 

18 Anexa 11, doc. nr. 15. 

187 Ibidem. 

din Vechiul Regat, care s-a căsătorit de curând cu o învăţătoare tot din 
Vechiul Regat şi care e în război cu notarul uniat pentru ocuparea unui post 
de învăţătoare. Fiecare doreşte postul pentru soţia lui”1%. 

Tot în luna iulie, parohia Borgo-Bistriţa a fost vizitată de Andrei 
Buzdug, profesor la Academia Teologică din Cluj și membru în Adunarea 
Eparhială pentru Valea Bârgăului, care îşi propusese să stea peste vară „în 
această parohie şi îndeosebi în duminici și sărbători” și, alături de părintele 
paroh Aurel Monda, „prin predici să îi întărească pe credincioși în legea 
strămoșească şi să îi încurajeze pentru a duce la îndeplinire opera măreaţă, 
biserica noastră”1%. 

În toamna anului 1930, Consiliul Judeţean Năsăud comunica primăriei 
Borgo-Bistrița hotărârea prin care „va primi din beneficiul net pe anul 1929 
suma de 871.222 lei, față de suma de lei 533.222 înscrisă în bugetul 
comunal”, această diferență de 338.000 lei urmând a fi destinată ajutorării 
bisericilor din comună (70% ortodoxă română; 30% greco-catolică). De 
asemenea, era anulată decizia consiliul comunal, de contractare a unui 
împrumut bancar în valoare de 2.300.000, pentru achitarea datoriilor 
bisericii!%. Decizia forului judeţean este comunicată Ministerului de resort 
de către Alexandru Pălăgeşiu, preşedintele delegaţiei Consiliului Judeţean 
Năsăud, cu menţiunea că „biserica ortodoxă din Borgo-Bistriţa va primi 
acest ajutor anual până când îşi va putea achita toate datoriile şi dobânda, 
pe care le are cu edificarea bisericii”. Alexandru Pălăgeșiu nu i-a ascuns 
ministrului Valer Moldovan că a fost vorba despre „o chestiune foarte 
delicată și dificilă” şi îl ruga „să îl liniștească pe episcopul Nicolae Ivan că 
delegaţia județului nostru, deşi compusă din patru uniți și un sas, a tratat 
cu cea mai creștinească dragoste chestiunea bisericii surori şi ar fi un păcat 
să fim bănuiţi de confesionalism” 12. 

În luna noiembrie 1930, Banca Centrală pentru Industrie şi Comerţ Cluj 
a trimis prin filiala din Bistriţa o informare către Consiliul eparhial Cluj că a 
acționat în instanţă biserica ortodoxă din Bistricioara pentru nerespectarea 
termenelor de plată a împrumutului de 1.117.000 lei, contractat pentru 


188 Ibidem. 
1% Idem, doc. nr. 14. 
1% Idem, doc. nr. 17. 
11 Idem, doc. nr. 18. 
1% Ibidem. 

zidirea bisericii". În aceste circumstanţe, consiliul parohial din Borgo- 
Bistriţa a ajuns la concluzia că era necesar să solicite intervenţia specialiştilor 
Consiliului eparhial din Cluj pentru obţinerea „unui împrumut de 1.610.000 
lei, cu interese reduse, pentru a ne putea acoperi datoriile făcute cu edificarea 
noii biserici”1*. Această măsură era necesară în condiţiile în care ajutorul în 
valoare de 1.610.000 lei, votat de comuna politică, putea fi acordat doar în 
tranșe, în decurs de mai mulţi ani, iar „băncile la care suntem datori ne-au 
provocat ca în termen de o lună, adică până la 1 ianuarie 1931, să achităm 
toate datoriile, pentru că în caz contrar ne împrocesuează” 195, 

După ce, conform promisiunii, profesorul Andrei Buzdug - originar, de 
altfel, de pe Valea Bârgăului - şi-a petrecut vara în parohia Borgo-Bistriţa, a 
trimis o informare episcopului Nicolae Ivan, în care trecea în revistă 
demersurile pe care parohia le-a făcut pentru obţinerea fondurilor necesare 
finalizării construcției bisericii!% și cerea decontarea cheltuielilor ocazionate 
de deplasare!”. 


5.10. Bătălia pentru obținerea de noi fonduri 


L a începutul anului 1931, Direcția Regională Silvică din Bistrița, 
responsabilă cu administrarea pădurilor celor 44 de comune 
grănicerești din ținutul Năsăudului, s-a angajat public să achite ratele și 
dobânzile acelui creditor care va acorda Primăriei comunei Borgo-Bistriţa 
un împrumut „pentru acoperirea trebuinţelor sale urgente..., care va fi cel 
mult 2.800.000 lei”!%. Sumele pentru amortizarea creditului urmau să fie 
vărsate anual din cota-parte care îi revenea comunei Borgo-Bistriţa în 


calitate de comună grănicerească!”. 


1% Idem, doc. nr. 19. 

1% Idem, doc. nr. 21 

1% Ibidem. La cererea antreprenorului Sas, de a-i fi prezentată o situaţie la zi a cheltuielilor pentru 
zidirea bisericii, preotul Aurel Monda a citit jurnalul bisericii, din care rezulta că au fost 
cheltuiţi aproximativ 3.1172.617 lei și mai rămâneau de plată 829.392,35 lei; A.N.B-N, fond 
Oficiul parohial ortodox român Bistrița Bârgăului, reg. inv. nr. 4, procesul-verbal din 19 octombrie 
1930, f. 78. 

1% Anexa 11, doc. nr. 23. 

19 Idem, doc. nr. 25. 

19% Anexa 12, doc. nr. 1. 

1% Ibidem. 

Printr-o adresă oficială, directorul băncii „Aurora” din Năsăud, Leon 
Scridon sen., i-a transmis episcopului Nicolae Ivan o informare despre 
situaţia creditului acordat parohiei din Borgo-Bistriţa, care ajungea la suma 
de 485.000 lei, plus dobânzi în valoare de 47.580 lei. Se preciza că debitorul 
nu şi-a respectat angajamentul de a restitui creditul în termenul stabilit, de 
şase luni de zile”, În această situaţie, „prelungirea şi pe mai departe a 
împrumuturilor acordate bisericii din Bistriţa Bârgăului şi mănăstirii din 
Fântânele până la primirea tangentelor din partea comunei Bistriţa Bârgă- 
ului de la Direcţia Regională Silvică din Bistriţa, în împrejurările grele 
economice de astăzi, ar însemna să ne pună în situaţia de a nu putea 
satisface multiplele noastre angajamente bancare”2!. În încheiere, PS 
Nicolae Ivan era rugat să facă demersurile cuvenite pentru preluarea aces- 
tor împrumuturi din partea altor instituţii de credit??. Acesta l-a delegat pe 
consilierul eparhial Andrei Ludu să ia legătura cu deputatul Victor 
Moldovan, subsecretar de stat la Ministerul de Interne, pentru „a aranja 
chestiunea în favorul parohiei, adică să constate că cheltuielile ordinare ale 
comunei politice se pot acoperi complet din veniturile ei ordinare, aşa că 
tangenta comunei de la Direcţia Regională Silvică poate fi concesionată în 
întregime parohiei pentru neplătirea datoriei ei, fără orice restricţii din 
partea delegaţiei judeţene, ca în trecut” 20, 

În luna martie 1931, inspectorul general administrativ Laurenţiu Căpu- 
şian de la Cluj a fost trimis pentru „a cerceta chestiunea privitoare la ajutorul 
ce urmează a se da bisericii ortodoxe din Borgo-Bistriţa de către comună” 2%, 
În urma verificărilor făcute, acesta a înaintat Directoratului Ministerial IV din 
Cluj un raport despre conturile de gestiune ale instituţiei, sumele alocate 
bisericilor din comună și demersurile făcute pentru contractarea unui 
împrumut de 2.300.000 lei, în vederea finalizării lucrărilor la noua biserică, 


2% Idem, doc. nr. 2. 

%1 Ibidem. 

22 Jbidem. 

2% Idem, doc. nr. 3. Nu la fel de optimist era mesajul Oficiului protopopesc din Bistrița către 
parohia Borgo-Bistriţa. După ce amintea de faptul că au fost făcute intervenţii la Directoratul 
Ministerial Cluj, de unde „semne de bine încă nu-s”, parohia era îndrumată să „ia contact cu 
Direcţiunea Regională Silvică din Bistriţa ca să-i achite cât mai mult și mai grabnic din 
tangenta scadentă și cu comuna politică, ca și ea, din alte izvoare, să facă același lucru”. 
Aceasta, fiindcă constatarea era pesimistă: „altă scăpare nu vedem”; A.N.B-N, fond Oficiul 
parohial ortodox român Bistrița Bârgăului, d. 8/1913-1948, f. 20. 

204 Anexa 12, doc. nr. 6. 

aflată în construcție de opt ani?%. Referitor la această vizită, parohul Aurel 
Monda l-a informat pe protopopul Grigore Pletosu că nici el, nici comuna 
politică nu au cunoștință „ca să fi fost susnumitul Inspector”, presupunând 
că documentele au fost consultate la prefectura județului?0. 

În luna aprilie, Delegaţia Consiliului Judeţean Năsăud aprecia că 
acceptarea cedării de către comuna politică „a unei jumătăţi din tangenta 
comunei, ce se cuvine a se încasa de la Direcţia Regională Silvică în 
favoarea bisericilor ortodoxă română (70%) și unită (30%)”, înseamnă că 
aceasta se poate lipsi de respectiva parte din venit şi, conform legii, a fost 
aprobat ajutorul solicitat, în valoare de 1.610.000 lei, cu începere de la data 
de 1 ianuarie 19312. 

Profitând de vacanţa de Paşti, profesorul Andrei Buzdug s-a deplasat 
la Prefectura Judeţului Năsăud, de unde a ridicat documentul referitor la 
finanţarea acordată parohiei din Bistricioara, pentru acoperirea datoriilor 
către Banca Centrală şi Banca „Aurora”. Cu acest prilej, i-a adresat PS 
episcop Nicolae Ivan rugămintea ca, pe baza actului de garanţie al Direcţiei 
Regionale Silvice, precum și a deciziilor Delegației Consiliului Judeţean şi 
consiliului comunal Borgo-Bistriţa, să mijlocească un împrumut bancar 
urgent şi în condiţii avantajoase, în scopul reluării lucrărilor la biserică?%, 
întrucât comuna politică „nu are bani deocamdată” 20, 

În luna aprilie 1931, episcopul Nicolae Ivan adresa deputatului sinodal 
de Bistriţa, Dr. loan Lazăr, rugămintea de a contacta Banca Centrală din 
Bistriţa și Banca „Aurora” Năsăud pentru a negocia prelungirea returnării 
împrumuturilor până când comuna politică îşi putea onora angajamentul, 
conform convenției, „concretizată în aprobarea Delegației Consiliului 
Judeţean Nr. 2742 adm. 322 del. 1931210, 


25 Ibidem. 

2% Idem, doc. nr. 10. 

27 Idem, doc. nr. 8. 

28 Idem, doc. nr. 9. 

2 Idem, doc. nr. 10. Aceluiași i s-a adresat şi comitetul parohial, care a decis să roage „pe PS 
Episcopul Nicolae ca să intervină prin jurist-consult sau prin altă persoană a Veneratului 
Consistoriu Eparhial la vreo bancă, ca să putem primi un împrumut cu procente reduse, pentru a 
ne putea acoperi datoriile făcute cu edificarea noii biserici”; A.N.B-N, fond Oficiul parohial ortodox 
român Bistrița Bârgăului, reg. inv. nr. 4, procesul-verbal din 23 noiembrie 1930, f. 78. 

20 Anexa 12, doc. nr. 13. Vezi și A.N.B.N, fond Oficiul parohial ortodox român Bistrița Bârgăului, d. 
8/1913-1948, f. 22. 

Între timp, preotul paroh Aurel Monda, împreună cu profesorul 
Andrei Buzdug au cerut ajutorul inginerului Eneas Grapini din Bistriţa, 
care le-a promis „că va câştiga din Bucureşti un împrumut pe 20 de ani, cu 
dobânzi reduse”?", 

În data de 26 aprilie 1931, conferința preoțească a tractului Bistriţei a 
fost organizată în parohia Borgo-Bistriţa. Întrucât protopopul-stavrofor 
Grigore Pletosu nu s-a putut deplasa „din cauza bătrâneței”?!?, lucrările au 
fost conduse de preotul Victor Mureşan. Sfânta Liturghie a fost săvârșită în 
curtea şcolii primare din localitate, deoarece biserica era încă în construcție. 
Predica a fost ţinută de profesorul Dr. Andrei Buzdug, care, plecând de la 
textul Evangheliei, s-a referit la adevărul învierii şi la atitudinea 
adevăratului creștin în faţa Mântuitorului lisus Hristos. În încheierea 
cuvântului său, acesta „i-a îndemnat și îmbărbătat pe parohieni să termine 
înălţătoarea biserică ce-şi înalţă spre cer frumoasele turle”25. A urmat 
conferinţa publică „Cultul icoanelor în Biserica Ortodoxă Română, istoricul 
şi diferenţele faţă de alte culte”, rostită la sfârşitul serviciului religios de 
preotul Victor Susa, care a făcut o expunere clară şi convingătoare a 
adevărului despre cinstirea icoanelor. După-amiază, a fost săvârşită Slujba 
Vecerniei de către preoţii I. Buzdug, A. Flămând şi Teodor Ciuruş, acesta 
din urmă vorbind în predica sa despre „Învierea lui Hristos, simbolul şi 
garanţia învierii noastre”. La rândul său, preotul Augustin Pop a susținut 
conferinţa publică intitulată „Viaţa şi activitatea Sf. Mucenic Gheorghe şi 
organizarea tineretului”, iar preoţii M. Georgiu, V. Susa şi Teodor Ciuruş 
au lămurit „Cum se poate justifica principiul naţional în Biserică, pe baza 
Sfintei Scripturi”. În încheiere, preotul paroh Aurel Monda le-a mulțumit 
tuturor pentru munca desfăşurată și i-a invitat pe preoţi la casa parohială 
pentru o şedinţă de lucru, în cadrul căreia au fost luate la cunoștință 


ultimele ordine oficiale2!4. 


21 Anexa nr. 12, doc. nr. 17. În ședința comitetului parohial din 8 aprilie 1931, după ce se menţiona 
că de la judeţ s-a obţinut aprobarea pentru împrumutul acordat de comuna politică, în valoare de 
2.300.000 lei, din care „1.500.000 lei ca ajutor, iar restul ca preţ de cumpărare pentru cumpărarea 
şcoalelor”, s-au exprimat mulțumiri față de implicarea profesorului Andrei Buzdug și care a fost 
rugat să se implice în continuare „pentru espoerarea împrumutului”; A.N.B-N, fond Oficiul 
parohial ortodox român Bistriţa Bârgăului, reg. inv. nr. 4, procesul-verbal din 8 aprilie 1931, f. 84. 

22 „Conferința preoțească din tractul Bistriţa”, în „Renașterea”, anul IX, nr. 22, 31 mai 1931, pp. 6-7. 

215 Anexa 12, doc. nr. 17. 

214 Ibidem. 


103 


Bistriţa Bârgăului. Lupta familiei Monda pentru Biserică, Şcoală şi Națiune 


În şedinţa Comisiei silvice din 22 iunie 1931, instituită pe lângă Direcţiu- 
nea Regională Silvică, s-a constatat „că din cauza crizei financiare, ajutorul 
votat şi prevăzut în bugetul anului 1930, în suma de 200.000 lei, nu a putut fi 
pus la dispoziţia parohiei Borgo-Bistriţa și, tot din acest motiv, nu a putut fi 
trecut drept creanţă neachitată nici în bugetul anului 1931...”25, Întrucât tan- 
genta cuvenită comunei Bistriţa Bârgăului pe anul 1930, în valoare de 435.611 
lei, a fost achitată, primăria comunei nu mai putea avea nicio pretenţie?!e. 

În luna iunie 1931, filiala Bistriţa a Băncii „Aurora” - Societate pe 
Acţiuni din Năsăud, a adresat o scrisoare episcopului Nicolae Ivan, în 
chestiunea achitării împrumutului contractat de parohia Borgo-Bistriţa, 
„deoarece sunt în curs tratative pentru ca parohia să primească de la comuna 
politică un ajutor mai mare pentru achitarea datoriilor”27. Pentru început, 
directorul Leon Scridon sen. arăta eforturile făcute de către bancă, „în spirit 
național şi cu adevărată credinţă”, pentru a sprijini construcţia bisericilor 
ortodoxe din Borgo-Bistriţa, orașul Bistriţa, Tărpiu şi Mănăstirea Piatra 
Fântânele. Conform însă politicilor bancare, acordarea de împrumuturi 
trebuia să aibă garanţia sigură a returnării banilor, iar „credincioşii din 
Bistriţa Bârgăului trebuie să fie convinşi că numai pe această bază se poate 
primi împrumutul și pot ieşi din marele năcaz şi încurcătura în care au 
ajuns”215. Referindu-se la credincioșii din Borgo-Bistriţa, directorul băncii 
făcea observaţia că este o rușine ca aceştia „să nu aducă jertfe materiale 
pentru garantarea împrumutului”2, pentru că parohii cu credincioşi mult 
mai puţini şi mai săraci au reușit să-şi ridice biserici frumoase doar prin 
puterile lor și fără ajutoare de la comunele politice. Dar pentru ca oamenii să 
înțeleagă că nu sunt scutiţi de jertfe, era nevoie de „o muncă uriaşă, 
permanentă, cu adevărată credinţă pentru biserică”20. 

Profesorul Andrei Buzdug l-a informat pe episcopul Nicolae Ivan 
despre discuţia pe care a avut-o cu directorul Băncii Centrale din Bistriţa, 
care, în prezenţa enoriașilor Ştefan Ciurea şi lon Năuc, s-a exprimat că nu 
doreşte să citească scrisoarea de la Consistoriu, spunând că „nu dă nimic pe 


215 Anexa 12, doc. nr. 19. 
216 Ibidem. 

27 Idem, doc. nr. 20. 

218 Ibidem. 

219 Ibidem. 

22 Ibidem. 

vorba Episcopului”2!. În continuare, sugera să fie trimis un inginer de 
încredere, întrucât ahitectul loan Sasu încearcă „să ne joace”, aşa cum a 
făcut cu ing. Gavril Lungu, delegatul Episcopiei, care „n-a controlat nimic 
şi când se deplasa la Bârgău, în loc să-şi facă datoria, se îndeletnicea cu 
pescuitul”22. Referitor la implicarea autorităţilor comunale, făcea menţiu- 
nea că „nu dau nici un sprijin, ba dimpotrivă, ne sunt ostile”2%, dovadă 
fiind faptul că nu doresc „să încaseze aruncul pentru biserica noastră, nici 
secretarul Augustin Lolici şi nici primarul Ştefan Pavel”. Pentru rezol- 
varea acestei situaţii, propunea destituirea primarului şi transferarea 
secretarului, după efectuarea unei anchete din partea Ministerului?%. 

Pentru finalizarea grabnică a lucrărilor, episcopul Nicolae Ivan l-a 
delegat pe consilierul eparhial Vasile Sava pentru a-l informa pe preotul 
Aurel Monda că Episcopia Clujului era dispusă să acorde un împrumut de 
200.000 lei parohiei Borgo-Bistriţa, cu condiţia ca acesta să fie un împrumut 
personal al parohului, pentru care va gira „cu salariul lui întreg de paroh, cu 
începere din 1 august 1931, și cu averea lui mobilă şi imobilă pe care, în caz 
de nevoie, ne va da dreptul să o intabulăm”?%. Propunerea a fost discutată în 
şedinţa extraordinară a consiliului parohial din Borgo-Bistriţa, organizată în 
data de 9 august 1931, în prezenţa asesorului consistorial Vasile Sava, 
parohului Aurel Monda și membrilor Gavril Cott, Anton Cerceja, Niculai 
Serețan, Ion Moişan al Tomii, Grigore Bega, Ștefan Ciurea, Mihai Purcil, Leon 
Someşan, Constantin Cerceja, Vasile Hăngan, Macedon Ţigăroi, Petre Laba, 
Andrei Ghiţan şi Ion Ţarcă. Aceştia s-au învoit să dea „în întreprindere 
parţială” lucrările care au mai rămas, pentru ca „să se poată face slujbă la 
începutul lui noiembrie”%, dar nu se simțeau obligaţi să atribuie în 
continuare licitaţia firmei „Elena Preda & Sasu”. De asemenea, se obligau „ca 
parohia să deie toate cărăuşiile de la gară şi prundişul”?2. 


21 Idem, doc. nr. 35. 
22 Ibidem. 
5 Ibidem. 
224 Ibidem. 
25 Ibidem. 
2% Idem, doc. nr. 24. 
27 Idem, doc. nr. 26. 
28 Ibidem. 
22 Ibidem. 


105 


Bistriţa Bârgăului. Lupta familiei Monda pentru Biserică, Şcoală şi Națiune 


În schimb, cereau Consiliului eparhial să delege un expert „care să 
cenzureze toată lucrarea făcută de D-l loan Sasu şi să stabilească câtă 
cantitate a lucrat şi cât ar fi costul, pentru toate lucrările executate până 
azi”?%. Se sublinia că, după părerea arhitectului Gutwirth?!, cupola bisericii 
nu era în pericol să se prăbușească, „aşa cum pretinde Dl. loan Sasu”2%, 
fiind afectată doar tencuiala din jurul turnuleţelor şi a cupolei, din cauza 
„insuficienţei lucrărilor de tinichigerie”2%. În această situaţie, consiliul 
parohial a obligat pe antreprenorul „Elena Preda & Sasu” să completeze 
toate lucrările de tinichigerie şi cărămida deteriorată din cauza umezelii și 
să o înlocuiască cu cărămidă nouă. În urma discuţiilor, preotul Aurel 
Monda a acceptat să garanteze împrumutul cu averea sa şi s-a angajat să 
plătească dobânzile din salariu, cu menţiunea că „de restul salarului nu 
poate abzice, fiindcă n-are cu ce trăi”, pentru că o parte a salariului îi era 
sechestrată de Banca Centrală din Bistriţa?%. 

Deputatul Victor Moldovan l-a sprijinit pe preotul Aurel Monda, 
solicitând, în numele parohiei, suspendarea procesului intentat de Banca 
Centrală din Cluj şi s-a angajat ca, până la sfârşitul lunii octombrie 1931, 
Societatea „Regna” să achite în contul bisericii suma de 400.000 lei. 

În luna septembrie 1931, membrii consiliului parohial, printre care 
primarul Ştefan Pavel, Gavril Cott, Macedon Ţigăroi, Ştefan Ciurea, Mihai 
Purcil, Leon Someşan, Niculai Sărăţan, Constantin Cerceja, Toader Ghiţan, 
Petre Laba, Anton Cerceja, Grigore Beşa, loan Năuc 1. N, Dumitru Georza, 
Gavril Dămian, loan Flore, Ştefan Cerceja, Ion Ispravă, Ioachim Pavel, 
Grigore Preluţ, Vasile Preluţ, Dănilă Bugnari, Andrei Ghiţan, Petrea Cottu, 
loan Pavel al Luchii, Ion Moişan a T, Dănilă Cionca, Ion Năuc, loan Turja, 
au înaintat un memoriu episcopului Nicolae Ivan, prin care îl informau că 


Banca Centrală din Cluj, prin sucursala din Bistriţa, cu greu a putut fi 


%0 Ibidem. 

231 Idem, doc. nr. 30. 

22 Idem, doc. nr. 26. 

23 Ibidem. 

234 Ibidem. 

235 Idem, doc. nr. 29. Vezi pe larg și în A.N.B-N, fond Oficiul parohial ortodox român Bistrița 
Bârgăului, reg. inv. nr. 4, procesul-verbal din 9 august 1931, ff. 86-87. 

2% Anexa 12, doc. nr. 25. 


106 


Biserica „Sfântul Nicolae” din Bistricioara 


oprită să le scoată bunurile gajate la licitație”. Comuna politică era 
incapabilă să ajute parohia, întrucât „este cu totul paralizată şi se află în 
situaţia de a nu-și plăti funcţionarii încă din luna mai 193028. Singura 
scăpare pe care o vedeau oamenii era acordarea unui împrumut din partea 
episcopiei, cu care să se poată achita datoria către bancă, în caz contrar, 
averile lor urmau să fie scoase la licitaţie. Odată averile scăpate, „fiecare 
credincios îşi va da seama că nu are ce mai aştepta binele prin distrugerea 
aproapelui său şi atunci cu toţi uniţi în puteri vom satisface datorinţele ce 
mai avem, încasându-se aruncul şi putând achita toate datoriile rămase, 
putând termina și biserica”2%. 

În urma unei atenţionări din partea Episcopiei Clujului, de a prezenta 
situaţia lucrărilor neexecutate la biserica în construcţie din Borgo-Bistriţa, 
firma „Elena Preda & Sasu” a răspuns că întregul dosar se afla la oficiul 
parohial şi menţiona că, deși „multele tărăgăneli cu plătirea lucrărilor 
efectuate au dus firma la toată ruina”, totuşi, nu au fost intentate procese, 
ceea ce dovedește „munca noastră cinstită, ce am depus-o până acum la 
clădirea altor 25 de biserici”24!. 

La solicitarea episcopului Nicolae Ivan, preotul Aurel Monda a trimis 
la Episcopie întreaga documentaţie cu privire la construcția bisericii din 
Borgo-Bistriţa, începând din anul 192322. Între timp, conducerea Băncii 
„Aurora” din Năsăud a comunicat PS Nicolae Ivan faptul că, din cauza 
crizei economice, comuna politică Borgo-Bistrița nu putea să onoreze 
angajamentele luate în vederea plătirii datoriilor. Dacă până la acea dată 
„banca s-a forţat să evite procesul, care pe lângă aceea că e împreunat cu 


%7 La 3 noiembrie 1931, Consiliul Eparhial Ortodox Român Cluj expunea într-o adresă către Banca 
Centrală pentru Industrie și Comerț Cluj urmările „aranjării cu bine a acestui debit în felul 
prezentat de D-voastră este o imposibilitate”, cu triplă semnificaţie: „morală, provocând resens și 
agitație cu urmări neprecalculabile în popor; materială, fiind inoperantă azi o astfel de 
reîncasare și juridică, contravenind dobânzile exagerate legii contra cametei”. În continuare, se 
recomanda ca banca să procedeze după formula: capital inițial împrumutat; lei 651.100 lei; 
minus replătirile, de 311.631 lei; rest de plată, 339.449 lei; plus 14% dobânzi capitalizate, 
475.372 lei; în total datoria bisericii, de 814.821 lei”; A.N.B.N, fond Oficiul parohial ortodox român 
Bistrița Bârgăului, d. 8/1913-1948, f. 28. 

2 Anexa 12, doc. nr. 36. 

2 Ibidem. 

240 Idem, doc. nr. 39. 

21 Ibidem. 

22 Idem, doc. nr. 41. 

foarte mari cheltuieli, dar în cazul concret produce foarte mari nemulțumiri 
și cauzează răzvrătiri între credincioşi şi conducătorii parohiei, spre marea 
pagubă a bisericii şi slăbirii credinței”, era momentul ca „Înalt Prea 
Sfinţia Voastră să binevoiţi a găsi o altă soluţie pentru achitarea datoriei 
băncii noastre”24. În continuare, se arăta că „în comuna Bistriţa Bârgăului 
este şi o parohie unită, în care, deşi numărul credincioşilor e numai a treia 
parte faţă de credincioşii parohiei ortodoxe, a reuşit să-şi ridice o biserică 
frumoasă”%5,. În această situaţie, credincioşii din ambele confesiuni din 
comună, judecând aceste chestiuni, „fac asemănare între situaţia bisericii 
ortodoxe şi a celei unite și trag concluziuni nefavorabile pentru biserica 
ortodoxă”2%, existând posibilitatea să se facă prozelitism pe această temă. 
Conducerea băncii considera că singura soluție pentru stingerea datoriilor 
era achitarea lor din fondurile Episcopiei?. 

Preotul Aurel Monda a revenit cu solicitarea către Consiliul Eparhial 
din Cluj pentru acordarea unui împrumut în valoare de 1.610.000 lei, cu 
care să acopere datoriilor bisericii către bănci, care, așa cum atenționa 
profesorul Andrei Buzdug, „au calculat procente neomeneşti, în medie 
30%, aşa că în vremurile grele pe care le trăim, e imposibil a le achita”2*. 

Întrucât scadența împrumuturilor se apropia, băncile creditoare au 
adresat Consiliului Eparhial cereri de restituire a banilor?%. Consiliul 
Eparhial a răspuns că, înainte de toate, trebuiau recalculate dobânzile, care, 
în procent de 30%, duceau la sume fabuloase, avertizând că pentru a 
preîntâmpina situaţiile neplăcute care pot apărea din punct de vedere 
moral, material și juridic, era nevoie „a revizui contul acestei datorii, 


reducând interesele la 14% şi scăzând de la proces spesele acestuia”2!. În 


243 Idem, doc. nr. 42. 

244 Ibidem. 

245 Ibidem. 

246 Ibidem. 

247 Ibidem. 

248 Idem, doc. nr. 44. 

29 Idem, doc. nr. 45. 

25 Idem, doc. nr. 46, 47. 

231 Idem, doc. nr. 48. „Schema” de calcul pentru cele două bănci, trimisă de Consistoriul Eparhial 
din Cluj era următoarea: „capital inițial, lei 310.000; minus plăţile efectuate, 260.000 lei; rest de 
plată, 50.000 lei, plus 14% dobânzi capitalizate, 237.240 lei, în total, datoria bisericii ar fi 287.240 
lei; A.N.B.N, fond Oficiul parohial ortodox român Bistrița Bârgăului, d. 8/1913-1948, f. 29. În 

răspunsul Băncii Centrale pentru Industrie şi Comerţ se recunoştea că 
„interesele încasate prin anii 1926-1928 au fost urcate, dar nu trebuie uitat 
un lucru, anume acela că toate băncile în acel timp bonificau deponenţilor 
interese care atingeau şi percentuaţia de 20 la sută, în consecinţă era natural 
ca să perceapă interese urcate, pentru că chiria ce dânsele o plăteau pentru 
bani era urcată”22. În ce privea propunerea de reducere a dobânzilor, filiala 
bistrițeană se declara a nu fi în măsură să ia o decizie, întrucât aceasta 
cădea în competenţa centralei?%. 

În scrisoarea de răspuns a băncii „Aurora” din Năsăud, se făcea 
observaţia că în anii 1926, 1927, 1928 şi 1929, „până la intrarea în vigoare a 
Legii contra cametei”2%, s-au luat în calcul interesele instituţiei, așa cum au 
procedat și restul băncilor. La avertizarea bazată pe consideraţii de ordin 
moral, material şi juridic, se sublinia că, prin felul în care a fost socotită 
dobânda, nu au fost încălcate legile existente, iar „pentru încasarea 
creanţelor, institutul caută să folosească toate mijloacele posibile pentru a 
evita cheltuieli de proces şi a înlătura astfel multe nemulțumiri” ?s, 
concluzionând că faţă de biserică s-a procedat moral, iar banca nu avea 
nicio vină pentru faptul că „ani de-a rândul, dobânzile n-au fost plătite”%. 
În final, se propunea acceptarea unei tranzacţii, „care ar consta în reducerea 
intereselor la 14% pe toată durata împrumutului din partea noastră, iar din 
partea Prea Sfinţiei Voastre, în capacitarea debitorului de a accepta această 
reducere de interese pe socoteala noastră”27. 

În şedinţa extraordinară din luna noiembrie 1931, membrii consiliului 
parohial, Aurel Monda, lon Năuc, Grigore Beşa, Ştefan Ciurea, Dănilă 
Cionca, Ştefan Pavel, Ion Moişan al Tomii, Filimon Georza, Vasile Hăngan, 
Anton Cerceja, Mihai Purcil, Macidon Ţigăroi, Petre Laba, Andrei Ghiţan, 


şedinţa comitetului parohial din 15 noiembrie 1931, s-a comunicat intervenţia Consistoriului 
Eparhial din Cluj la Banca Centrală, ca să se reducă dobânda de 30% la 14%, adică de la suma 
de 1.504.000 lei la suma de 814.821 lei, iar la Banca „Aurora”, de la suma de 543.000 lei la 
287.240 lei; Ibidem, reg. inv. nr. 4, proces-verbal din 15 noiembrie 1931, f. 91. 

252 Anexa 12, doc. nr. 49. 

253 Ibidem. 

254 Idem, doc. nr. 51. 

255 Ibidem. 

25 Ibidem. 

257 Ibidem. 

„primesc propunerea pe care a făcut-o Prea Veneratul Consiliu Eparhial 
atât Băncii Centrale, cât şi Băncii Aurora”%8, cu observaţia că „biserica nu a 
procurat nici un fel de material, ci antreprenorul loan Sasu a luat bani de la 
bancă pentru procurarea de materiale”%, aceste datorii fiind preluate de 
către biserică. Din punct de vedere procedural, se făcea observaţia că firma 
„Elena Preda & Sasu” nu a pus timbre pe chitanţele predate oficiului de 
casă a bisericii, aşa cum prevedea legea, invocând de față cu notarul loan 
Suceava că urma să o plătească la Percepția din Bistriţa?%. 

La propunerea Băncii Centrale din Bistriţa, preotul paroh Aurel Monda 
a fost invitat, împreună cu o delegaţie autorizată a consiliului parohial, 
pentru a discuta în mod direct problema datoriilor?!. Avocatul Petru Meteş 
din Cluj, consultat în privinţa litigiului, a propus Consiliului Eparhial ca să 
fie angajat un avocat din Bistriţa „pentru a studia dosarul şi a da un sfat în 
deplină cunoştinţă de cauză”2%. 


5.11. Litigiul parohiei Borgo-Bistriţa cu firma „Elena Preda & Sasu” 


a începutul anului 1932, Consiliul Eparhial din Cluj l-a delegat pe 

L arhitectul eparhial Leo Bohăţiel să se deplaseze în comuna Borgo- 
Bistriţa, pentru a întocmi o situație completă a sumelor cheltuite până la 
acea dată cu edificarea noii biserici şi necesarul pentru finalizarea 
construcției. Raportul, făcut pe baza măsurătorilor de la faţa locului și a 
deconturilor puse la dispoziţie de firma „Elena Preda & Sasu”, a fost luat în 
discuţie de Consiliul parohial din Borgo-Bistriţa în şedinţa extraordinară 
din ziua de 8 mai 1932, care a constatat mari inadvertenţe între devizele de 


258 Idem, doc. nr. 52. 

% Ibidem. 

20 Ibidem. 

2! Idem, doc. nr. 54. 

22 Idem, doc. nr. 55. Între timp, presa anunţa că în data de 23 august 1931 „se va sfinţi biserica 
română unită din Borgo-Bistriţa”; „Gazeta Bistriţii”, Bistriţa, anul XI, nr. 19, 7 august 1931, p. 3, 
anunţ reluat; Ibidem, nr. 20, 17 august 1931, p. 2 şi detaliat prin relatarea festivităților, la care a 
participat și preotul ortodox Aurel Monda, „care, prin cuvinte bine simţite, își exprimă 
fericirea că poate saluta pe capul bisericii surori (episcopul Iuliu Hossu - n.n.), în consonanţă 
cu „omagiile preoţimii ortodoxe de pe Valea Bârgăului; Ibidem, nr. 21, 5 septembrie 1931, p. 1. 
Tot în luna septembrie, în data de 21, a fost sfinţită și biserica ortodoxă din Rusu Bârgăului; pe 
larg, în Ibidem, nr. 20-24, 16 octombrie 1931, pp. 1-2. 

23 Anexa 14, doc. nr. 1. 

cheltuieli întocmite, pe de-o parte, de ing. Gavril Lungu și antreprenorul 
„Elena Preda & Sasu”, iar pe de altă parte, de arhitectul eparhial Leo 
Bohăţiel. Membrii consiliului parohial erau de părere că toate aceste docu- 
mente contradictorii ar avea scopul „de a fi storşi de bani din partea firmei 
antreprenoare”2%4. În final, decontul lucrărilor, făcut de Dr. Leo Bohăţiel, nu 
a fost aprobat, fapt adus la cunoștința Consiliului Eparhial din Cluj. Cu 
aceeași ocazie, preotul paroh Aurel Monda a înaintat un tabel cu debitorii 
către băncile de la care au fost contractate împrumuturi: „Banca Centrală din 
Bistrița - 1. Leon Someșan, Niculae Sereţan, Ion Moişan a Tomii (80.000 lei); 
2. Vasile Hăngan, Aurel Monda, loan Pavel a Luchii (120.000 lei); 3. Aurel 
Monda, loan Pavel a Luchii, Ștefan Pavel a Luchii (80.000 lei); 4. Ştefan 
Ciurea, Filimon Georza, Alexa Ciurea (80.000 lei); 5. Gavril Cott, Ion 
Moişan a lui Vasile, Ion Năuc a lui Niculae (80.000 lei); 6. Cifor Capotă, 
Grigore Beşa, Ionică Năuc a lui loan, loan Sasu, Elena Sasu (120.000 lei); 7. 
Toader Ghiţan, Dănilă Cionca, Ştefan Pavel (77.300 lei); 8. Dănilă Cionca, 
Ştefan Pavel, Toader Ghiţan, loan Sasu, Elena Sasu (40.000 lei); 9. Petre 
Laba, Mihai Purcil, loan Pavel a Luchii, loan şi Elena Sasu (40.000 lei); 10. 
loan Pavel a Luchii, Aurel Monda, loan Moişan, Vasile Hăngan (40.000 lei); 
11. Aurel Monda, loan Pavel, Cifor Capotă (80.000 lei); 12. Constantin 
Cerceja, Andrei Năuc, Petre Laba, loan şi Elena Sasu (40.000 lei); 13. 


%t Idem, doc. nr. 2. Hotărârea comitetului parohial a fost aceea de a ruga „Prea Veneratul 
Consistoriu Eparhial să facă bine a lua în cercetare pe arhitectul conducător Lungu în ce 
priveşte edificarea bisericii, a aprobării planului și devizului defectuos de construcţie, pe care 
plan l-a aprobat Prea Veneratul Consistoriu Eparhial, la propunerea susnumitului arhitect, cu 
toate că acest plan/deviz nu a conţinut întreagă construcţia bisericii”. În continuare, era 
acuzată reaua credinţă a arhitectului, care intenţionat ar fi făcut defectuos planul „lăsând afară 
lucrări principale, bunăoară, cupola etc., așa ca ulterior, să putem fi storși din partea firmei 
antreprenoare, ceea ce se dovedește după sumele achitate susnumitei firme”. Firma a luat 
biserica în licitaţie cu suma de 1.382.116 lei şi a ajuns, după expertiza arhitectului Leo Bohăţiel, 
să întocmească un deviz de lucrări în sumă totală de 3.113.611 lei, deşi parohul Aurel Monda 
achitase firmei suma totală de 3.663.193 lei. De aceea, comitetul parohial nu a aprobat 
decontarea lucrărilor de zidire a bisericii făcute de Leo Bohăţiel. Pentru a înştiința Consistoriul 
despre situaţie, a fost delegat preotul Aurel Monda „să ducă acest proces-verbal la Cluj”; 
A.N.B-N, fond Oficiul parohial ortodox român Bistrița Bârgăului, reg. inv. nr. 4, procesul-verbal 
din 8 mai 1932, ff. 98-99. Rezultatul a fost „angajarea d-lui Avocat din Bistriţa Butta Vasile, ca 
reprezentat și apărător înaintea instanțelor judecătoreşti și bisericeşti în chestiunea procedurii 
pentru convertirea datoriilor bisericii în baza legii pentru asanarea datoriilor agricole”; Ibidem, 
d. 8/1913-1948, f. 35. 

265 Anexa 14, doc. nr. 2. 

Constantin Cerceja, Constantin Cionca, Andrei Năuc, loan și Elena Sasu 
(40.000 lei); 14. Moişan Ion a lui Vasile, Gavril Cott, loan Năuc a lui Niculae, 
loan și Elena Sasu (40.000 lei); 15. Aurel Monda, Constantin Cerceja, 
Constantin Cioancă (40.000 lei); 16. Mihai Purcil, Petre Laba, Aurel Monda 
(40.000 lei); 17. Filimon Georza, Alexa Ciurea, Ştefan Ciurea, loan și Elena 
Sasu (40.000 lei); 18. loan Moişan a Tomii, Leon Someşan, Niculae Sereţan, 
loan şi Elena Sasu (40.000 lei); Banca „Aurora” - 1. Gavril Cott, Dănilă 
Cionca, Mihai Purcil (65.000 lei); 2. Ştefan Pavel a Luchii, Vasile Hăngan, 
loan Moișan a lui Vasile (95.000 lei); 3. Aurel Monda, loan Pavel a Luchii, 
Ştefan Ciurea (115.000 lei); 4. loan Năuc a lui loan, Grigore Beşa, Filimon 
Georza (55.000 lei); 5. Leon Someșan, Mihai Purcil, loan Moișan a Tomii 
(90.000 lei); 6. Aurel Monda, loan Pavel a Luchii, Grigore Beşa (44.000 lei); 
7. Dănilă Cionca, Nicolae Serețan, Ştefan Ciurea (70.000 lei); 8. Vasile 
Hăngan, Gavril Cott, Cifor Capotă (80.000 lei); Banca „Bistricioara” - 1. Aurel 
Monda (92.000 lei); 2. Vasile Hăngan (111.000 lei); 3. loan Năuc a lui loan 
(50.000 lei); 4. loan Pavel a Luchii, Vasile Prălut, Pantilimon Ciurea, Cirilă 
Spumă (116.000 lei)?ee. 

În luna iulie 1932, Protopopiatul Bistriţa a fost informat de către Epis- 
copie că a fost emis Ordinul nr. 4740 / 4 Iulie 1932, prin care Consistoriul 
decidea ca litigiul dintre parohia Borgo-Bistriţa şi firma „Elena Preda & 
Sasu” să se rezolve în instanță?7. Câteva zile mai târziu, Elena Preda a 
adresat un memoriu Consiliului Eparhial din Cluj, în care cerea anularea 
deciziei, întrucât „lipseşte adevărul” în afirmaţia că firma ar fi acţionat cu 
rea-credinţă?t. Mai mult, se considera o victimă supusă la presiuni, doar 
pentru a nu se achita „pretenţiile pentru munca prestată”2%. În continuare, 
făcea referire la inconsecvenţa expertului arhitect Leo Bohăţiel, care a 
prezentat un al doilea raport de expertiză, total defavorabil firmei de 
construcții. Pentru evitarea procesului și a neplăcerilor, Elena Sasu ruga 
aplanarea conflictului”. 


26 Idem, doc. nr. 3. 
27 Idem, doc. nr. 6. 
28 Idem, doc. nr. 7. 
269 Ibidem. 
270 Ibidem. 

În jocul de interese intră jandarmul plutonier major Nicolae Găină, 
originar din Borgo-Bistriţa, care a adresat patriarhului Miron Cristea o 
scrisoare, prin care cerea să se intervină pentru finalizarea lucrărilor de la 
biserica ortodoxă din comuna natală”!. Patriarhul a răspuns că respectiva 
chestiune cădea în competența Eparhiei Clujului și că îl va ruga pe 
episcopul Nicolae Ivan să se implice în rezolvarea situaţiei semnalate?7?. 

La solicitarea Consiliului Eparhial din Cluj, preotul Aurel Monda reia 
relatarea incidentului petrecut în data de 21 iunie 1925, când Dr. Vasile 
Pahone a convocat pe membrii Consiliului parohial în şedinţă, fără a-l 
anunța. În urma protestelor, preotul Aurel Monda a fost ameninţat cu 


” 


cuvintele: „Las’, că-ți arăt au ție!”. Întâmplarea a fost adusă la cunoștința PS 
episcop Nicolae Ivan, care „a spus că nu l-a delegat pe Dl. Vasile Pahone”?5. 

Pentru rezolvarea litigiului cu parohia Borgo-Bistriţa, firma „Elena 
Preda & Sasu” a angajat pe avocatul Mihăilaş ca să-i reprezinte interesele?4. 
În încercarea stingerii datoriilor, preotul Aurel Monda, împreună cu consi- 
lierii Gavril Cot, Ştefan Ciurea și Augustin Lolici au încercat să îl convingă 
pe directorul Victor Precup, al Direcţiei Silvice Bistriţa, să urgenteze „a da 
din banii ce are comuna politică de a primi ca tangentă, ca astfel să poată fi 
ajutată biserica”?5. Acesta i-a trimis la avocatul Tudor Dan, preşedintele 
Societăţii „Regna”, care le-a spus că „acum sunt în târg cu o societate care 
vrea să cumpere pădurile” şi în momentul în care va primi banii, o să-i 
dirijeze spre comuna politică, iar până atunci, propunea ca aceasta să gireze 
împrumutul bancar de care avea nevoie biserica din Borgo-Bistriţa. 

Întrucât termenul de plată a datoriilor se apropia, iar enoriașii care au 


girat împrumutul riscau să fie executaţi de bănci, consiliul parohial a solicitat 


21 Idem, doc. nr. 9. 

22 Idem, doc. nr. 10. 

23 Idem, doc. nr. 11. Divergenţele dintre comunitate, pe de o parte, Consiliul Eparhial, pe de altă 
parte și alții implicaţi în aplanarea conflictului s-au manifestat și atunci când, la solicitarea 
Consistoriului, de a trimite concluzia comitetului parohial din 26 octombrie 1925, împreună cu 
cele două schiţe de plan și cele două dovezi ale cupolei, membrii comitetului au decis ca să le 
trimită „în copie, având în vedere că documentele sunt importante”; A.N.B-N, fond Oficiul 
parohial ortodox român Bistrița Bârgăului, reg. inv. nr. 4, procesul-verbal din 2 mai 1932, f. 101. 

274 Anexa 14, doc. nr. 14. 

275 Anexa 15, doc. nr. 1. 

ajutorul episcopului Nicolae Ivan, fie pentru a facilita un împrumut de la o 
instituţie bancară, fie pentru a media amânarea plăţii scadente”. 

La cererea enoriașului Ioachim Pavel, de a fi scutit de plata contribuţiei 
pentru construcția bisericii, consiliul parohial a reluat discuţia din 12 iulie 
1931, când, sub prezidiul Dr. Andrei Buzdug, s-a hotărât „ca la acei care au 
solvit aruncul întreg să li se restituie jumătate, atunci când se va încasa 
aruncul întreg de la toţi oamenii” şi a decis respingerea acestor cereri, cu 
menţiunea că cei care nu se vor conforma, vor fi dați în judecată?7. 

La solicitarea firmei „Elena Preda & Sasu”, de a-i fi pusă la dispoziţie 
situaţia definitivă a deconturilor pentru lucrările la biserică, întocmită de 
arhitectul eparhial Leo Bohăţiel, membrii consiliului au hotărât „să nu o 
predea nici antreprenorului, nici comunei politice, iar dacă are trebuinţă de 
deconturi, să meargă la preot acasă şi să le copieze, atenționându-l pe 
paroh să nu le dea din mână şi copierea să se facă în prezenţa unui membru 
din Comitetul parohial”2%8. 

La sfârşitul lunii martie 1933, profesorul Andrei Buzdug, membru în 
Consiliul de Administraţie al Societăţii „Regna”, i-a comunicat PS Nicolae 
Ivan că Regiunea Silvică din Bistriţa a primit de la guvern un împrumut de 
3 milioane lei și îl ruga să intervină „ca în mod excepţional să se dea 
bisericii noastre din Bistriţa Bârgăului suma de 200.000 lei, pentru ca să se 
poată termina şi să nu se ruineze”?7. Episcopul i-a adresat avocatului 


27 Ibidem. Oficiul protopopesc din Bistriţa recomanda părerea jurisconsultului eparhial, potrivit 
căruia „litigiul dintre biserica din Bistriţa Bârgăului şi antreprenoarea Elena P. Sasu referitor la 
clădirea bisericii este atât de complicat şi reclamă dovediri largi, care se pot face numai în justiție, 
astfel, singura soluţie este, ca față de procesul pus în vedere parohiei de către antreprenor, ca parohia să 
se apere cu argumentele sale juste, angajându-și un avocat în Bistrița, care va studia amănunțit 
chestiunea şi va face scriptele în proces (s.n.); A.N.B-N, fond Oficiul parohial ortodox român Bistrița 
Bârgăului, d. 8/1913-1948, f. 40. 

277 Anexa 15, doc. nr. 1. 

28 Ibidem. 

29 Idem, doc. nr. 3. Îndemnul Oficiului protopopesc din Bistriţa era acela ca „parohia să-și 
încaseze arenzile, repartiţiile și să solicite insistent de la comuna politică cel puţin o parte din 
ajutorul de 1.610.000 lei, cu care s-a obligat față de biserica noastră de acolo”. Motivația era 
aceea că „e imposibil, ca voind un sat întreg și de frunte, cum este Bistriţa Bârgăului și mai 
ales, cu un preot bine situat, cum este actualul nostru paroh Aurel Monda, să nu se poată 
regula datoriile bisericii cu cambii noi, spre a nu pierde beneficiile legii conversiunii 
datoriilor”; A.N.B-N, fond Oficiul parohial ortodox român Bistrița Bârgăului, d. 8/1913-1948, f. 47. 
În același timp, comitetul parohial recomanda ca „aceea care au subscris pe cambiile ce s-au 
făcut cu edificarea noii biserici să intre în legea conversiunii, ca astfel biserica să fie scutită de 

Tudor Dan o scrisoare, prin care îi cerea sprijinul. În răspunsul său, acesta îi 
mărturisea PS Nicolae Ivan că a fost „pătruns de o mustrare de conştiinţă, 
că poate în situaţia în care sunt, nu aş fi făcut destul pentru a ajuta acolo 
unde este absolut necesar pe bunii credincioşi, care au ajuns în grele 
năcazuri, datorită calităţii lor de buni fii ai lui Dumnezeu, jertfind mult 
pentru lăcaşuri de rugăciuni şi închinare”2%. 

În continuare, îi prezenta situaţia societăţii „Regna”, pe care o cataloga 
drept „o cetate ce a înveninat deopotrivă pe intelectuali şi ţărani cu puterea 
banului, care a cedat numai în spasmurile morţii, lăsând o pagubă de peste 
214 milioane lei”, preluată „drept moştenire în cursul lunii iunie 1932, cu 
credința în Dumnezeu că voi avea puterea şi energia, alături de alţi buni 
creştini, să salvăm cele 44 comune grănicereşti de la dezastrul ce ameninţă 
mai stăruitor şi zi de zi, ... la care sunt complici și o mică parte dintre preoţii 
noştri”?81, Se preciza că eforturile pentru salvarea averilor grănicereşti au dat 
roade, iar Prefectura județului Năsăud urma să centralizeze datoriilor celor 
44 de comune grănicereşti, întrucât „se intenţionează ca acestea să fie 
preluate de Direcţia Silvică în contul tangentelor comunelor”. În final, 
avocatul Tudor Dan dădea asigurări că „va ţine seamă de greutăţile cu care 
se luptă comunele politice şi bisericeşti şi vom face tot ce este omeneşte 
posibil în ajutorarea lor”, de îndată ce situaţia financiară se va îmbunătăţi??. 

În luna iunie, Protopopiatul Bistriţa a solicitat Episcopiei Clujului să 
transmită Consiliului economic al Patriarhiei Române cererile preotului 
Aurel Monda pentru acordarea unui sprijin financiar bisericii din comuna 
Borgo-Bistrița?5. De asemenea, era cerut acordul Consiliului Eparhial 
pentru „întreprinderea unei colecte în întreagă ţară, în favoarea terminării 
bisericii”2%4. Pentru a da un exemplu, enoriaşul Chifor Rus, „din dragoste 
faţă de legea noastră străbună şi nemaivoind să vadă biserica noastră aşa 
umilită şi săracă, stând alături de cea unită care e bogat înzestrată, iar a 


jumătatea datoriilor, iar restul să fie solvit din banii ce biserica îi are de primit, ca astfel, aceea 
ce au subscris cambiile, să fie asiguraţi din partea bisericii şi a celorlalți credincioși”; Ibidem, 
reg. inv. nr. 4, procesul-verbal din 29 mai 1932, f. 103. 

280 Anexa 15, doc. nr. 4. 

281 Ibidem. 

282 Tbidem; vezi și doc. nr. 5. 

28 Idem, doc. nr. 6. 

284 Idem, doc. nr. 7. 

noastră lăsată în părăginire”, se oferea să gireze cu propria avere garanţia 
unui împrumut bancar?5. 

În ce privește diferendul ivit între biserica din Borgo-Bistriţa şi 
antrepriza „Elena Preda & Sasu”, parohia a dat cauza avocatului Dr. loan 
Lazăr din Bistriţa, care a sfătuit-o să nu înceapă procesul, întrucât 
respectiva antrepriză „e îngreunată de datorii şi să o lăsăm pe ea să ne 
împrocesueze”, aşa cum a propus Consiliul Eparhial?. 

La solicitarea făcută către Consiliul Central Bisericesc al Patriarhiei, 
acesta a răspuns Consiliului Eparhial din Cluj că nu mai avea nici o sumă 
disponibilă, întrucât a dat din fondurile sale suma de un milion de lei 
pentru ajutorarea parohiilor sărace din cuprinsul Eparhiei Clujului, cu 
condiţia ca această sumă să fie restituită de celelalte eparhii în anumite cote, 
ori abia dacă au fost restituiți 230.000 lei. 

În luna octombrie, profesorul Andrei Buzdug a comunicat PS Nicolae 
Ivan că Regiunea Silvică Bistriţa a trimis comunei politice Bistriţa Bârgăului 
suma de 170.000 lei, însă notarul Augustin Lolici (greco-catolic, sic!) „nu 
voieşte să dea nici un ban pentru biserică, spunând că are alte datorii de 
acoperit aşa că banii se vor cheltui şi biserica noastră rămâne tot în 
mizerie”3%5, În continuare, sugera episcopului ca „Subsecretarul de stat Dr. 
loan Pop să fie rugat ca să scrie sau să-l cheme la Cluj ocazional pe notarul 
Augustin Lolici din Bistriţa Bârgăului şi să îi dea avertismentul recerut, 
pentru ca astfel să-şi facă datoria faţă de biserica noastră, iar dacă n-ar 
executa ordinul, să fie transferat, pentru că funcţionarii uniţi lucrează de-a 
dreptul împotriva intereselor noastre”2%. De asemenea, a făcut propunerea 
să se intervină prin ministrul Alexandru Lapedatu la prefectul județului 
Năsăud, Dumitru Nacu, care să mijlocească în aşa fel lucrurile, încât 


285 Idem, doc. nr. 8. 

2 Idem, doc. nr. 9. Vizita preotului Aurel Monda la domiciliul antreprenoarei Elena C. Sasu din 
Bistriţa pentru găsirea unei soluţii convenabile celor două părți a rămas fără rezultat, deoarece 
aceasta a refuzat să ia act de documentele oficiale, „a răspuns că nu subscrie nici o dovadă şi că 
biserica o putem împrocesua, și că Dumnezeu vede, și că, a mai zis și îndrugat alte vorbe”; 
A.N.B-N, fond Oficiul parohial ortodox român Bistrița Bârgăului, reg. inv. nr. 4, proces-verbal din 
24 iulie 1932, f. 105. 

237 Anexa 15, doc. nr. 10. 

2% Idem, doc. nr. 12. 

2% Jbidem. 

„consiliul comunal din Bistriţa-Bârgăului să decidă prin vot suma de 
300.000 lei pentru terminarea bisericii ortodoxe, sumă pe care să o avanseze 
Casei Autonome a Pădurilor Statului din tangenta comunei, ce-i revine pe 
anul în curs”2%. În cele din urmă, Ministerul de Interne i-a comunicat 
episcopului Nicolae Ivan că prefectul judeţului Năsăud a reușit să convingă 
consiliul comunei Borgo-Bistriţa ca să modifice bugetul „prin majorarea 
fondului pentru deschiderea de credite, pentru a putea astfel achita 
bisericei o parte din ajutorul ce este obligat să-l dea”2!. 

În primăvara anului 1934, membrii consiliului parohial, „având în 
vedere că datoria bisericii s-a făcut pentru edificarea bisericii şi nu pentru 
cei care au girat, hotărăsc ca în ziua de 30 aprilie, d-nii. notar Lolici, Aurel 
Monda, Gavril Cott şi Ştefan Ciurea să meargă în Bistriţa şi să întrebe pe un 
avocat sau un judecător că, potrivit art. 42-43, s-ar putea trece datoria de pe 
cavenţi (giranţi) pe biserică, care este debitorul de drept, socotindu-se, 
respectiv, recalculându-se capitalul cu reducerea dobânzilor şi aprobarea 
moratoriului amintit la art. de mai sus, ca astfel, giranţii să nu intre în 
conflict cu legea converciunii”2%. 

În luna iulie 1934, preotul Aurel Monda a informat Consistoriul despre 
faptul că, la începutul anului, membrii consiliului comunal au hotărât să ia 
un împrumut de 1.000.000 lei în contul tangentei de la Casa Autonomă a 
Pădurilor Statului, din care 500.000 lei să revină bisericilor. În comisia 
pentru contractarea împrumutului au fost desemnaţi notarul, primarul şi 
parohul comunei, care au fost sfătuiți de prefectul Dumitru Nacu să ceară 
ajutorul senatorului Nicoale Bejan, care avea şi calitatea de deputat 
bisericesc în Consiliul Eparhial. Între timp, avocatul Tudor Dan a încercat 
să medieze diferendul financiar între parohie şi antreprenor, fără însă ca 


lucrurile să devină clare. Intrucât promisiunea că „va termina biserica”, 


2% Anexa 16, doc. nr. 1. 

21 Anexa 15, doc. nr. 13. 

22 A.N.B-N, fond Oficiul parohial ortodox român Bistriţa Bârgăului, reg. inv. nr. 4, proces-verbal din 
29 aprilie 1934, f. 128. Răspunsul l-a primit consiliul parohial de la avocatul Vasile Butta, care 
„le-a dat informaţiuni şi îndrumări ca biserica, ca persoană juridică de drept privat, care nu are 
scop lucrativ, poate și trebuie, în conformitate cu art. 1 din Legea pentru lichidarea datoriilor 
agricole și urbane, să intre în conversiune, și ca atare, fără amânare, trebuie să facă declarația 
în cauză, ca pentru toate declaraţiile ce are, să intre în conversiune”; Ibidem, proces-verbal din 1 
mai 1934, ff. 129-130. 

făcută de enoriașul Chifor Rus, se lăsa așteptată, comitetul parohial a decis 
chemarea acestuia pentru „a da socoteală cu colecta făcută, căci la caz 
contrar, suntem siliți a-l da parchetului”2%. 

Protopopul Victor Mureşan l-a contactat pe avocatul Tudor Dan, care 
s-a angajat să facă intervenţiile necesare ca parohia din Borgo-Bistriţa să 
câştige banii necesari să-şi plătească datoria şi să termine biserica. Temerile 
sale le-a împărtăşit episcopului Nicolae Ivan, spunându-i că „dacă nu ar fi 
politica la mijloc, poate una din soluţiile propuse ar fi realizabilă, dar nu 
cred, întrucât Dr. Tudor Dan n-a încercat dezlegarea acestei probleme când 
era guvernatorul averilor grănicereşti şi avea toată posibilitatea de-a face 
rosturi bisericii din Borgo-Bistriţa. Puternicii zilei de azi vor pune piedici 
acţiunilor D-sale sub pretextul că, fiind apărătorul firmei „Elena Preda & 
Sasu”, în cazul în care va primi o sumă, o va sechestra în favoarea firmei”24. 

În luna octombrie 1934, preotul Aurel Monda comunica Consiliului 
Eparhial că a fost achitat onorariul expertului Leo Bohăţiel și că s-au trimis 
două atenţionări firmei „Elena Preda & Sasu” pentru reluarea lucrărilor la 
biserică sau, în caz contrar, să restituie suma de 458.873 lei. La sugestia 
preotului paroh, doisprezece fruntași ai comunei s-au deplasat la prefect, 
cerându-i din nou să dea ordin notarului Lolici ca din bugetul comunei să 
pună la dispoziţia bisericii suma necesară pentru aranjarea datoriilor, „ca 
astfel să se poată beneficia de legea conversiunii”%5, În ce priveşte colecta 
făcută de enoriaşul Chifor Rus, acesta a prezentat un proces-verbal din care 


reiese că a colectat 2.795 lei, pretinzând ca 10% să îi revină lui?%. 


2% Anexa 16, doc. nr. 3. 

24 Idem, doc. nr. 4. Fapt confirmat de scrisoarea acestuia, ca reprezentat al firmei „loan și Elena 
Sasu”, „prin care provoacă biserica ca în termen de 8 zile că-i achite suma de 1.033.413 lei, care 
la caz contrar, vor împrocesua biserica”; A.N.B-N, fond Oficiul parohial ortodox român Bistrița 
Bârgăului, reg. inv. nr. 4, proces-verbal din 8 iulie 1934, f. 131. 

25 Anexa 16, doc. nr. 5. Ca o măsură suplimentară, pentru anul 1935 s-a decis ca fondul pentru 
zidirea bisericii să fie administrat separat de cel al parohiei, cu următoarea alcătuire: la intrate, 
2.439.324 lei; la ieșite, 2.439.324 lei; A.N.B-N, fond Oficiul parohial ortodox român Bistrița 
Bârgăului, reg. inv. nr. 4 proces-verbal din 27 ianuarie 1935, f. 135. 

2% Anexa 16, doc. nr. 5. 

5.12. Eforturi pentru finalizarea lucrărilor la biserica ortodoxă 
din Bistrița Bârgăului 


L a inițiativa protopopului Victor Mureșian, în luna august 1935 s-a 
întrunit consiliul şi adunarea parohială din Bistrița Bârgăului 
pentru conceperea unei strategii, în vederea terminării bisericii din 
comună?”. În acest scop, a fost invitat inginerul-şef al judeţului, Friedrich 
Kelp, care, în urma unei expertize, a stabilit lucrările strict necesare pentru 
darea în folosinţă a bisericii. Bugetul existent la acea dată era compus din 
50.000 lei, ajutor din partea Consiliului Eparhial Cluj; 25.000 lei, donația 
preotului Aurel Monda, la care se adauga contribuţia credincioşilor, cu 
„fereşti, uşi, lucru în natură, bani şi un eventual ajutor de la Cooperativa 
„Regna”2%. 

În luna septembrie, o delegaţie din Bistriţa Bârgăului, formată din 
preotul Aurel Monda, primarul Nicolae Găină și consilierii Ştefan Ciurea, 
Dănilă Cionca și Gavril Cot, au contactat antrepriza „Elena Preda & Sasu” 


27 După ce, în prealabil, în 14 mai 1935, Oficiul parohial a înaintat un memoriu Ministerului 
Cultelor și Artelor. În partea introductivă, se arăta că debutul lucrărilor de construire a bisericii 
s-a făcut începând cu anul 1923, cu ajutorul comunei politice şi cu ajutorul credincioșilor, dar 
că, în decursul timpului, aceștia nu au mai putut contribui la acest efort. De aceea, a fost 
necesar să se facă împrumuturi care au acumulat, în total, o datorie de 2.600.000 lei, redusă, în 
urma aplicării legii conversiunii, la suma de 1.350.000 lei. Factorii care au diminuat implicarea 
credincioşilor și a comunei politice au fost criza de bani, consecințele inundaţiilor din anul 
1933, „care au distrus drumul și recolta a fost nimicită”, iar în anul întocmirii memoriului, 
apele s-au revărsat din nou. Pe lângă aceste urmări nefericite a acţiunii factorilor naturali, se 
adăugau caracteristica vieţii zilnice a locuitorilor, aceea că se ocupau „cu pădurăritul, în cea 
mai mare parte”. De aceea, era solicitată suma de 200.000 lei „pentru lucrările mai urgente, cu 
care sumă am putea termina în mod provizoriu, sfântul locaş şi credincioşilor din această comună 
le-am putea deschide Sfânta Biserică, ca să-şi afle mângâierea sufletească (s.n.)”; A.N.B-N, fond 
Oficiul parohial ortodox român Bistrița Bârgăului, d. 8/1913-1948, ff. 60-61. 

Anexa 17, doc. nr. 3. La aceste sume s-au adăugat din partea Ministerului Agriculturii și 
Domeniilor o sumă de 50.000 lei, astfel că parohia dispunea de o sumă totală de 125.000 lei. La 
acestea s-au adăugat donațiile credincioșilor, concretizate în donația lui Ştefan Ciurea, 
„material de tei pentru fruntariul bisericii”; Ștefan Cioanca „materialul pentru padimentul 
bisericii”; „uşa principală a bisericii”, datorată contribuţiei lui Nicolae Găină, Macedon Țigăroi, 
Ştefan Ciurea și Pavel Echim; Ilie Ciurea, învățător pensionar, „uşa de la altar din zidul 


29 


& 


bisericii”; Ion Moișan al Tomii, „o fereastră de cele mici”; Ion Pavel, „o fereastră de cele mici”. 
În afară de aceste donaţii, credincioșii au promis să mai facă donaţii „când se face începerea 
lucrului”; A.N.B-N, fond Oficiul parohial ortodox român Bistrița Bârgăului, reg. inv. nr. 4, proces- 
verbal din 29 august 1935, ff. 141-142. 

pentru a finaliza lucrările începute la biserica din comună. Firma a răspuns 
însă „că nu se simte datoare cu această lucrare şi că va continua lucrările 
dacă se va afla o modalitate de aplanare a diferendului dintre ea şi biserică 
pe o cale paşnică. În caz contrar, antrepriza va intenta proces bisericii”2%. În 
această situaţie, protopopul Victor Mureşan a consultat Consiliul Eparhial, 
pentru a fi sfătuit în decizia ce urma să o ia. În cele din urmă, parohia a 
ajuns la o înţelegere cu antreprenorul, care „se obligă să termine interiorul 
bisericii, conform devizului aprobat de Consiliul Eparhial”, căruia urmau 
să-i fie solicitați „banii promişi, ca să putem începe lucrările la noua 
biserică” 30, 

Într-o scrisoare ulterioară, se aduceau precizări despre condițiile care 
au dus la împăcarea dintre biserica din Bistrița Bârgăului și antrepriza 
„Elena Preda & Sasu”. Era vorba de plata către antreprenor a sumei de 
150.000 lei, în curs de trei ani (1 ianuarie 1936 - 1 ianuarie 1939), iar 
diferența de până la un milion de lei firma urma să o doneze bisericii. În 
consecinţă, firma „Elena Preda & Sasu” s-a oferit să reia lucrările din 
interiorul bisericii, conform devizului întocmit de inginerul șef al județului, 
Friedrich Kelp, cu preţul de 251.829 lei%?. 

În acest sens, la 25 septembrie 1935, s-a semnat un contract între 
parohia ortodoxă română Bistriţa Bârgăului, reprezentată prin preotul 
Aurel Monda şi membrii Gavril Cott, Niculai Găină, Ştefan Ciurea, şi firma 
„Elena Preda & Sasu”, care avea ca obiect executarea lucrărilor de cons- 
trucţie a bisericii ortodoxe din localitate, cu un deviz în care antreprenorul 
se angaja să finalizeze lucrările în conformitate cu condiţiile impuse de 
Consiliul Eparhial5%. 


29 Anexa 17, doc. nr. 3. 

3% Ibidem. 

31 Idem, doc. nr. 4. 

32 Idem, doc. nr. 5. 

%5 Idem, doc. nr. 6. Textul „Obligaţiei” prevedea că: „1. Antreprenoarea se obligă să termine 
pentru suma paușală de 251.828 lei interiorul bisericii, cu condiţia ca, fără podul de dedesupt, 
să ne dea cheile de la biserică în mână, conform devizului de speze aprobat de Veneratul 
Consistoriu Eparhial sub nr. 5.889/1935, cu următoarea modificare și anume, la caz, să nu se 
facă podul de beton armat, ci din grinzi de stejar, Lemnul de stejar uscat, adică grinzile, le dă 
susnumita firmă. Așezarea lor, precum și lucrul, se execută de numita firmă. Diferenţele ce 
rezultă de la betonul armat se vor folosi la tencuirea tinzilor și stâlpii de la intrare, precum și 
betonarea, între stâlpi, care nu sunt luate în deviz. 2. Membrii comitetului de edificare se 

La sfârşitul lunii septembrie, administratorul protopopiatului, Victor 
Mureşan, a venit cu explicaţii despre modul în care a fost selectată 
antrepriza „Elena Preda & Sasu”, justificând că „pe D-l Vidican nu l-am 
putut anunţa în timp aşa scurt şi nu putea înainta ofertă aşa urgent, având 
lucrări în Maramureş”, iar ofertele celor patru antreprenori, Schuster, 
Adleff, Grapini şi Loor, au fost considerate că „nici una nu este mai 
favorabilă ca a firmei Sasu” 3%, 

În luna octombrie 1935, protopopul Zaharia Manu, împreună cu admi- 
nistratorul protopopiatului, Victor Mureșan, au fost delegați de Consiliul 
Eparhial din Cluj pentru a stabili stadiul lucrărilor și situaţia financiară a 
parohiei. Aceştia au constatat că parohia datora antreprenorilor loan şi 
Elena Sasu suma de 150.000 lei, pe care era obligată să i-o plătească în 
decurs de trei ani. Datoria avea acoperire din partea comunei politice, care 
a cumpărat școlile confesionale ale bisericii în schimbul unui „parchet de 
poduri”3%, în valoare de 300.000 lei. În plus, parohia a beneficiat de ajutoare 
din partea Consiliului Eparhial (50.000 lei), donația preotului Aurel Monda 
(25.000 lei), ajutor de la Ministerul Cultelor (100.000 lei)% şi Ministerul 
Domeniilor (50.000 lei). 

Într-o scrisoare ulterioară, protopopul Zaharia Manu aducea lămuriri 
la problema pădurii primite de parohie pentru completarea veniturilor, 
specificând că Consiliul parohial nu l-a valorificat, ci „l-a distribuit 
credincioşilor în proporţia aruncului în bani făcut pentru biserică, ca 
Doamne sfinte, să fie mai uşuraţi şi mai cu râvnă să-şi achite aruncul”'3%8. De 


asemenea, constata că dacă o parte din credincioşi și-au achitat contribuţia 


deobligă a-i da firmei nisipul necesar, prundișul și cărămizile necesare, la întreaga lucrare. 
Totodată, numita firmă se deobligă a repara lucrările care sunt stricate la acoperiș și exterior”; 
A.N.B-N, fond Oficiul parohial ortodox român Bistrița Bârgăului, reg. inv. nr. 4, proces-verbal din 
25 septembrie 1935, f. 148, Vezi și contractul - însoţit de devizul de lucrări - încheiat între 
parohie și firma E. I Sasu, la 17 septembrie 1935, în Ibidem, d. 8/1913-1948, ff. 66-71. 

304 Anexa 17, doc. nr. 7. 

%5 „Șlagul”, cum îi zic în partea locului, adică un parchet de pădure primit de parohie pentru 
valorizarea materialului lemnos, în scopul zidirii bisericii. 

3 Consemnat la data de 29 septembrie 1935, când comitetul parohial „a luat la cunoștință și aduce 
cele mai sincere mulțumiri Onoratului Minister de Culte pentru suma donată”; A.N.B-N, fond 
Oficiul parohial ortodox român Bistrița Bârgăului, reg. inv. nr. 4, proces-verbal din 29 septembrie 
1935, f. 149. 

37 Anexa 17, doc. nr. 8. 

308 Idem, doc. nr. 9. 

integral după ce şi-au luat partea de pădure, alţii însă nu au plătit sau nu 
au vrut să își ia partea de pădure. Ulterior, restanţierilor le-a fost redusă 
contribuţia la jumătate, iar „acum, cei cari au plătit integral cer diferenţa şi 
au împrocesuat pe preot”%%. În final, propunea ca parchetul să fie vândut 
„cu bani în mână fie chiar şi credincioşilor, dar mai bine negustorului, 
pentru a se încasa bani buni”. Pentru efortul depus, protopopul Zaharia 
Manu cerea ca să-i fie plătită „deplasarea diurnă şi spese de drum... prin 
reţinere din salarul preotului” 310, 

În data de 26 noiembrie 1935, preoul Aurel Monda l-a înștiințat pe 
episcopul Nicolae Ivan că au fost terminate principalele lucrărie de la 
biserica din comună, astfel încât „poate fi dată sfintei sale destinațiuni” 3" 
și-l invita să satisfacă dorinţa credincioșilor, de a o sfinți în ziua de 6 
decembrie, cu ocazia praznicului Sfântului Ierarh Nicolae*?. 

La începutul lunii decembrie, Protopopiatul Bistriţa anunţa Consiliul 
Eparhial din Cluj că, din motive neprevăzute, sfinţirea bisericii din Bistriţa 
Bârgăului s-a amânat pentru duminică, 8 decembrie 193555. Întrucât 
episcopul Nicolae Ivan nu s-a putut deplasa datorită vârstei înaintate, pentru 
oficierea Sfintei Liturghii a fost delegat profesorul Andrei Buzdug, care a fost 
asistat de parohul Aurel Monda, administratorul protopopial Victor 
Mureşan şi preoţii loan Suceava, I. Spânul, Teodor Ciuruş, loan Buzdug, N. 
Cristea și A. Man. Astfel, parohia Bistriţa Bârgăului îşi vedea realizată cea 
mai mare dorinţă, iar noul locaş de cult, ridicat în stil bizantin, asemănător 
catedralei din Sibiu, a fost sfinţit în prezenţa unui mare număr de credincioşi. 

Predica rostită de profesorul Dr. Andrei Buzdug, măreţia Sfintei 
Liturghii, precum şi răspunsurile date de corul din Mijlocenii Bârgăului, 
sub conducerea preotului Augustin Pop, au făcut ca bucuria credincioşilor 
să fie nespus de mare:!f. Cu această ocazie, au fost evidenţiate eforturile 
susținute ale parohului Aurel Monda, ale comunităţii de credincioşi din 
Bistricioara, derulate pe parcursul a aproape zece ani de zile. Lucrările, înce- 


309 Ibidem. 

310 Ibidem. 

31 Idem, doc. nr. 12. 

312 Ibidem. 

313 Idem, doc. nr. 13-14. 

314 Teodor Ciuruș, „Sfinţirea bisericii din Bistriţa Bârgăului”, în „Renașterea”, anul XIV, nr. 3, 19 
ianuarie 1936, p. 3. 

pute în anul 1926, nu au fost însă lipsite de probleme. După ridicarea ziduri- 
lor și acoperișului, pe fondul crizei survenite în anul 1931 și a dificultăţilor de 
ordin intern, construcția a fost oprită și a fost reluată numai după intervenţia 
P.S. episcop Nicolae Ivan care, sprijinit de membrii Consiliului Eparhial și de 
senatorul Atanasie Bejan, a reuşit să obţină un ajutor bănesc de la stat, în 
sumă de 100.000 de lei. Astfel, lucrările au fost continuate, iar biserica, 
terminată provizoriu, costurile totalizând 6.000.000 de lei 315. 

Deși sfinţirea bisericii a avut loc, ceea ce a permis enoriașilor să folo- 
sească noul lăcaș de cult, recepţia oficială a lucrărilor s-a lăsat însă 
aşteptată, lucru solicitat, de altfel, la începutul anului 1936 de preotul Victor 
Mureșan, administratorul Protopopiatului Bistrița®6. 

În data de 3 februarie 1936, a decedat episcopul Nicolae Ivan și în locul 
vacant de arhiereu a fost ales Nicolae Colan. Acestuia i-a adus administra- 
torul Protopopiatului Bistriţa precizări referitoare la datoriile parohiei Bis- 
trita Bârgăului, care, „deşi reduse prin conversiune, iar pretenţia antrepre- 
norului «Elena Preda & Sasu» de asemenea redusă prin bună învoială, de la 
un milion lei la 150.000 lei, plătibilă în 3 rate anuale a câte 50.000 lei, tot nu se 
pot plăti, întrucât biserica nu dispune de alte resurse decât de pretenţia de la 
comuna politică, care nu îi poate da numai o parte din tangenta ce primește 
de la cooperativa „Regna” şi cu aceea abia plătește interesele după datoria de 
la bănci”3. Se atrăgea atenţia că, în situaţia nerespectării termenelor de 
plată, parohia şi-ar putea pierde dreptul de a beneficia de facilitățile acor- 
date, riscând, în plus, şi un proces cu antreprenoruls!s. 


315 Ibidem. 

316 Anexa 18, doc. nr. 1 

317 Idem, doc. nr. 2. De altfel, la 7 noiembrie 1936, Oficiul Protopopesc din Bistriţa a trimis oficiului 
parohial din Bistriţa Bârgăului o înştiinţare de la Consiliul Eparhial din Cluj, în care era 
exprimată opinia „privitoare la constrângerea prin somaţie și justiție a comunei politice Bistriţa 
Bârgăului, pentru a-și achita datoria de 2.300.000 lei față de parohia noastră de acolo”. 
Documentul concluziona că „deoarece din actul convenției — încheiat sub nr. 2.742/322 din 1931 
n.n. — nu rezultă clar unele împrejurări juridice și anume: dacă comuna mai poate reveni 
asupra ajutorului votat la 31 octombrie 1930 și dacă 1⁄2 tangentă s-a cedat parohiei drept plată, 
sau numai s-a constituit garanță pentru asigurarea plăţii; pentru aceste motive, ar fi bine, ca 
parohia să consulte un avocat bun din Bistriţa, puindu-i la dispoziţie toate elementele necesare 
judecății și în baza celor chibzuite, să se procedeze în justiție”; A.N.B-N., fond Oficiul parohial 
ortodox român Bistrița Bârgăului, d. 8/1913-1948, f. 81. 

518 Anexa 18, doc. nr. 2; vezi şi doc. nr. 3. La data de 23 noiembrie 1936, antreprenorul a trimis 
comitetului bisericesc, prin avocatul Vasile Butta, somaţia prin care solicitau achitarea imediată 
a sumei de 150.000 lei, în 3 rate anuale de câte 50.000 de lei, scadente la data de 11 septembrie a 
anului respectiv. Cum biserica nu și-a onorat prima rată la termenul stabilit, avocatul Vasile 


123 


Bistriţa Bârgăului. Lupta familiei Monda pentru Biserică, Şcoală şi Națiune 


Consiliul Eparhial a cerut preotului Aurel Monda o situaţie „despre 
angajamentele de ajutorare a bisericii de către comuna politică, precum şi 
un tablou care cuprinde situaţia la zi a pretențiilor şi datoriilor bisericii”, soli- 
citând, în final, ajutor pentru a încasa din partea comunei politice sumele res- 
tante, obţinute din vânzarea către aceasta a şcolii confesionale din comună*?. 
În caz contrar, se punea problema acționării acesteia în judecată??. 

În şedinţa extraordinară a consiliului parohial din 7 martie 1937, la care 
au participat parohul Aurel Monda şi membrii Ioachim Pavel, Ştefan 
Ciurea, Macidon Ţigăroi, Ilie Găvan, Nicolae Găină, Andrei Găţan, Dănilă 
Bugnari, Simion Beşa, Dănilă Cionca, Gavril Cott, Ion Pavel, Vasile 
Hăngan, Anton Cerceja, Ion Ispravă, Leon Someşan, Ion Galbân și Ion 
Ciurea, s-a propus „că ar fi bine să se aducă arhitectul consistorial, Dr. Leo 
Bohăţiel, pentru recepţionarea lucrărilor executate la biserică în decursul 
anului 1935 şi 1936 de către firma «Elena Preda & Sasu»”*!. Recepţia a avut 
loc în data de 31 mai 1937; au fost de față reprezentanţii antreprenorului, 
parohiei, protopopiatului și episcopiei“. 

La sfârşitul lunii martie 1937, biserica din Bistriţa Bârgăului a reuşit să 
ajungă la o înţelegere cu comuna politică, în sensul că aceasta a hotărât să 
preia toată datoria bisericii, ceea ce urma să fie aprobat de forul tutelar, 
prefectura judeţului”. 

În ziua de 12 decembrie 1937, a încetat din viaţă, după o boală scurtă, 
părintele Aurel Monda din Bistriţa Bârgăului, în vârstă de abia 54 de ani, 
care a slujit cu vrednicie la altarul Domnului timp de 28 de ani, câştigându-şi 
iubirea credincioşilor, stima preoţilor din tract şi prețuirea conducerii 
eparhiale, iar pierderea lui era regretată de toţi cei care l-au cunoscut*?4. 
Parohia a fost preluată de părintele loan Suciu*%, venit din parohia Cușma. 


Butta anunţa că antreprenorii puneau în vedere comitetului parohial că „consideră nulă și 
nevalabilă tranzacţia prin care V-au redus creanța și în consecință, Vă anunţă că m-au 
încredințat cu înaintarea procesului prin care înțeleg să-și validideze față de D-vs. întreaga 
pretențiune de 999.804 lei”; A.N.B-N., fond Oficiul parohial ortodox român Bistrița Bârgăului, 
d. 8/1913-1948, f. 82. 

319 Anexa 18, doc. nr. 4. 

%0 Idem, doc. nr. 5-6. 

321 Idem, doc. nr. 7. 

32 Idem, doc. nr. 12. 

33 Idem, doc. nr. 10. 

324 „+ Preotul Aurel Monda”, în „Renașterea”, anul XV, nr. 52, 26 decembrie 1937, p. 7. 

325 Anexa 18, doc. nr. 22. La 4 iunie 1938, acesta prezenta într-un memoriu adresat ministrului 
Cultelor situaţia datoriilor făcute pentru construirea bisericii. Potrivit documentului, biserica 

Într-o încercare de sinteză din 8 februarie 1939, adresată Prefecturii 
județului Năsăud, preotul loan Suciu făcea un excurs în trecut și apoi pre- 
zenta radiografia la zi a situaţiei lucrărilor la biserică. „Timpul torcându-și 
firul — consemna preotul loan Suciu - s-a ajuns la 15 noiembrie 1938, când 
băncile din nou ne-au asaltat cu o serie de provocări, cerându-ne nu numai 
rata scadentă, ci şi rata din noiembrie 1937 (s.n.)”. După ce menţiona suma 
de 120.000 lei acordată ca un prim ajutor, preotul adăuga că era din nou 
constrâns să apeleze „spre ajutorul atât de binevoitor al Domniilor Voastre, 
rugându-Vă să binevoiţi a dispune comunei ca să ne dea un acont de circa 
50.000 lei, pentru a putea sta față împrejurărilor” 36. 

În ajutor a venit şi încheierea tranzacţiei cu arhitecţii Elena și loan Sasu 
din Bistriţa, din data de 30 mai 1939, prin care biserica se obliga să achite da- 
toria redusă față de aceştia, în sumă de 280.000 lei, „care se va plăti din suma 
votată ca ajutor pe seama bisericii din partea Comisiei Silvice grănicereşti 5%. 

În anul 1940, primăria localităţii a decis să autorizeze Direcţia Silvică din 
Năsăud „să achite datoriile Bisericii Ortodoxe Române din Bistriţa Bârgăului 


avea de achitat datorii la: a) Banca Centrală S.A Bistriţa: 716.975 lei; b) Aurora: 299.887 lei; 
Banca populară „Unirea” din Prundu Bârgăului: 150.000 lei; Firma E. I. Sasu din Bistrița: 
203.000 lei; Ing. Kelp din Bistriţa: 2.000 lei; Ing. Grapini din Bistriţa: 2.000 lei; Notarul public 
Sbârcea din Bistriţa: 2.000 lei. În același timp, se constata că „biserica nu posedă nici sesiune 
bisericească, și nici parohială, deoarece înaintaţii le-au vândut, așa că astăzi, nu numai că nu 
avem terenuri care să aducă ceva venit la biserică, dar nu are parohia nici sesiune parohială 
pentru preot. La credincioși nu putem apela, nici a-i constrânge pentru ajutor, căci este 
constatat că și-au făcut datoria față de Biserică și nu-i din vina lor că au ajuns în starea de plâns 
în care se află, ci din vina conducătorilor”; A.N.B-N., fond Oficiul parohial ortodox român Bistrița 
Bârgăului, d. 8/1913-1948, f. 90. Memoriul a fost prezentat în sinteză Consiliului Eparhial din 
Cluj la 12 iulie 1938, Ibidem, f. 95 şi Comisiei de Opt din cadrul Direcţiei Silvice Bistriţa, la data 
de 29 iulie 1938, Ibidem, f. 99. Raportul pe anul 1938 consemna faptul că „nu s-a lucrat nimic. 
Cauza că nu s-a lucrat nimic se datorește faptului că, deși s-au primit din tangentă de la 
comuna politică suma de 122.431 lei în decursul anului 1938, acești bani s-au plătit ratele scadente 
la diferitele bănci unde biserica noastră este datoare (s.n.); Ibidem, f. 110. 

326 Ibidem, f. 114. 

37 Ibidem, f. 121. În adresa de înaintare a tranzacţiei către Consistoriul Eparhial din Cluj, erau 
amintite și etapele de construire a bisericii. Arhitecţii au lucrat la biserică „din temelie și până în 
starea aflătoare în prezent. Lucrarea s-a efectuat în două etape. Prima lucrare s-a început în anul 
1923 şi a durat până în 1928, de la care lucrare biserica a rămas datoare cu suma de 999.804. În 
anul 1935, s-a început a doua lucrare, din care lucrare biserica a rămas din nou datoare cu suma 
de 64.607 lei”. În încheiere, preotul Suciu exprima speranța că „dacă, până la 1 iulie 1939 biserica 
va putea ridica suma de 400.000 lei - votată de Direcţia Silvică din Năsăud ca ajutor pentru 
plătirea datoriilor bisericii - și va plăti firmei 280.000 lei, biserica se achită față de susnumita firmă 
de toate pretențiile băneşti ce le-a avut faţă de biserica noastră (s.n.); Ibidem, f. 116. 

față de băncile creditoare, și anume - Banca Centrală de Industrie și Comerţ 
Cluj - Sucursala Bistriţa: lei 496.617; Banca «Aurora» Bistriţa: lei 237.171; 
Banca «Unirea» Prundu Bârgăului: lei 164.228”. Suma totală de 898.017 lei 
trebuia să o rețină din „tangenta comunei în zece rate, achitate în 4 ani”'5%8. 

Preotul loan Suciu, după câţiva ani de la instalare, a făcut un nou apel 
către Episcopie pentru acordarea unui ajutor, datorită „crudei realităţi” în 
care se afla biserica, după 20 de ani de când antecesorul, preotul Aurel 
Monda, „în înţelegere cu epitropia, consiliul şi adunarea parohială şi cu 
aprobarea forurilor competente, au început lucrările la noua biserică, pe care 
necesitatea o impunea şi o impune. Încurajaţi în avântul lor de ajutoare 
promise de comuna politică, fondurile grănicereşti, precum şi unele partide 
politice, au început lucrările la o biserică care reclama sume peste puterile lor 
proprii”. Întrucât promisiunile au rămas în mare parte neonorate, iar 
capitalul împrumutat s-a majorat, era nevoie de un ajutor de 10.000 pengo*?. 

Un bilanț al implicării Societăţii femeilor ortodoxe din comună în 
sprijinirea construirii bisericii arăta că, în anul 1939, a confecționat un steag 
în valoare de 7.500 lei, iar pentru ca biserica să aibă o înfăţişare frumoasă, în 
anul 1942 au fost plantați în grădina din jurul bisericii 80 de pomi fructiferi. 

În anul 1944, părintele paroh loan Suciu informa Episcopia că a reușit 
să achite întreaga datorie restantă a bisericii și să tencuiască zidul pe 
dinafară3, În vara anului 1950, printr-o colectă benevolă de la credincioşi, 
s-a reușit pictarea interioară a bisericii, lucrare care a costat 160.000 leit. 


328 Ibidem, f. 126. 

3 Anexa 18, doc. nr. 20. La aceasta s-a adăugat solicitarea din 13 aprilie 1943, adresată Consiliului 
Administrativ al Societăţii „Regna”, pentru un ajutor în sumă de 5000. Pengă; A.N.B-N., fond 
Oficiul parohial ortodox român Bistrița Bârgăului, d. 8/1913-1948, f. 144. 

% Lucrarea a fost reluată în anul 1948, când s-a încheiat contractul cu Toader Moldovan, pentru 
„continuarea lucrărilor de tencuire și ajustare a exteriorului bisericii, conform planului și 
lucrărilor anterioare. Lucrarea se va începe la data de 24 august 1948 și va continua atâta timp 
cât vor fi fonduri necesare (pentru câţi metri pătraţi vor fi fonduri ale bisericii, sau din colecte), 
lucrarea înțelegându-se a se face fără întrerupere, plata făcându-se proporțional cu efectuarea 
lucrării”; Ibidem, f. 160. 

31 Anexa 18, doc. nr. 28. 

Imagini 


Borgo-Bistriţa — panoramă, începutul sec. XX 


Biserica ortodoxă din Borgo-Bistriţa — sec. XIX 

Familia Monda, în jurul mamei Ioana (dreapta jos) 
Rândul I: Iacob (învăţător) 
Rândul II: Simion (protopop), Ileana (căs. Avram), Andrei (medic) 
(Ulei pe pânză, Vereş S., Viena, 1886) 

PS 2 


Dr. Andrei Monda (1838-1924) 
(Ulei pe pânză, Vereş S., Viena, 1886) 

Imagini 


Pr. Vasile Pavel şi familia Pr. Simion şi Raveca Monda — n. Buzdug (1890) 


Biserica ortodoxă din Colibiţa (sec. XIX) 

Familia învățătorului Iacob Monda (1910) 


Ludovica, 
soția învățătorului Iacob Monda (1940) 


132 


Imagini 


Av. Camil Velican (primar Alba Iulia), Ioana Şimon, Georgeta Velican (n. Şandor), 


Av. Ioan Monda, Rafila Monda (n. Şandor), Elena Giurgiuman (nepoată) 
Sângeorz-Băi (1928) 

Bisirilz - Besztercze 
Rumenishe Kirhe = Român templom 

Casa familiei Dr. Andrei şi Rafila Monda (stânga) 
Piaţa Unirii, Bistrița (începutul sec. XX) 


Cavoul fam. Dr. Andrei şi Rafila Monda — Cimitirul ortodox român din Bistrița 

Familia protopopului greco-catolic Liviu şi Raveca Greabu (n. Monda), 
Mărioara şi Leonida (rândul de jos) 
Silvia, Flaviu, Titus, Radu, Liviu (rândul din spate) 


Aurora-Augustatoare (Monda) şi Constantin Partene 

Maria Partene (căs. Telcean - stânga), Grigore Ilişiu 
Hortensia Partene (căs. Hojda), Constantin Partene 


Proprietatea familiei Hojda de la Anieş (începutul sec. XX) 


136 


Imagini 


Maria (n. Monda), Silvia (căs. Buta), Grațiana, Grigore Ilişiu 


Graţiana, Maria (n. Monda), Silvia Ilişiu (căs. Buta) 

Pr. Aurel Monda şi soția Olivia (n. Butnariu) - 1910 


Casa fam. pr. Aurel Monda — Bistriţa Bârgăului 

Constantin Pavel — Bistriţa Bârgăului (1922) 


Horă duminicală — Borgo-Bistriţa (începutul sec. XX) 

Primarul Simion Buta (stânga jos) şi consilierii 
Ion Moişan, Andrei Hangan, Gavril Badiu (1920) 


Ştefan Pavel a Luchi - epitrop Borgo-Bistriţa 

Biserica greco-catolică din Borgo-Bistriţa 


Familia pr. greco-catolic Pantilimon Zagrai 


George, Maria Pentronela (căs. Găină), Eugenia (n. Monda), 
Pantilimon, Valeria (n. Coşbuc), Adina (căs. Spiridonescu) 

Pr. Aurel Monda Prot. Grigore Pletosu 
(1884 - 1937) (1848 - 1934) 


PS Episcop Nicolae Ivan 
(1855 - 1936) 


Pr. Prof. Andrei Buzdug Av. Vasile Pahone 
(1891-1939) (1869 - 1931) 

Biserica ortodoxă din Borgo-Prund (începutul sec. XX) 


Pr. Iuliu Suceava, pr. Nicolae Şoneriu, pr. Aurel Monda 
Slujba de Bobotează Borgo-Prund (1935) 

Biserica Ortodoxă „Sfântul Nicolae” 
din Bistrița Bârgăului 


Pr. Aurel Monda şi pr. loan Suciu, 


Pictură — Biserica Bistriţa Bârgăului 

Cavoul familiei Monda - Bistrița Bârgăului 


Anexa 1 


Document nr. 1 


Nr. 2.557 a. 1858 


Arătarea 
Obiectelor de lipsă la construirea Șematismului diecezan 
a Episcopiei gr-cat. din Gherla 


1. Numirea parohiilor și a filiilor, românească, germănească și ungurească: 

a) Borgo-Tiha. 

b) Borgo-Moroșeni. 

c) Borgo-Bistriţa. 

2. Parohia e veche sau nouă? Încetat-au vreodată şi când, apoi, când s-a restatorit? 
S-au întors la unire și când? Tot așa și despre filiile ei. 

a) Parohie veche, fundată cu începutul unirii, regulată la militarizare, la anul 1787. 

b) Parohie la anul 1804, prin strămutarea mai multor familii din Tiha erectă. 

c) Parohie la anul 1783, erectă, cu prilejul militarizării. 

3. Biserica şi casa parohială de piatră, cu boltitură!, ştocătură?, scânduri sau de 
lemn? Cine şi cu a cui speze edificată? În stat bun sau ruinos. Biserica, cu turn de piatră 
sau de lemn? Tot așa și de bisericile din filii, de sunt. 

a) Biserica este de piatră, cu turn de piatră, în stil frumos, edificată și boltuită de la 
anul '852-'856, cu spesele comunităţii făcută. Casa parohială este de lemn, făcută la anul 
1839. 

b) Biserica este de lemn, făcută la anul înființării parohiei şi se află în stare bună, 
reparată la anul 1855. Casă parohială nu este. 

c) Biserica este de piatră, cu stocătură și turn de lemn, făcută la anul '847-'857 din 
spesele sătenilor și colecte de la binevoitori. Casa parohială e de lemn, făcută prin 
poporeni în anul 1847. 


1 Tavan. 
? Partea care înconjoară la exterior tavanul, de regulă din scândurele de lemn. 

4. Școala este de piatră sau de lemn? De când este şcoală în parohie sau în filie? 
Cine au edificat-o și fundat-o? 

a) Școala este de lemn, cu o odaie de învățătură, însă cu două despărțăminte, 
făcută prin comunitate la anul '830. 

b) Şcoala este de lemn și s-a făcut prin comună la anul 1835, cu o clasă. 

c) Școala este de lemn, cu o odaie în care pruncii greco-catolici, cu neuniții, capătă 
învățătură (s.n.) şi s-a făcut la anul '835. 

5. Numele, co-numele şi caracterul patronului bisericii în parohie sau în filii? Încât 
şi, de când este patron? 

a) Nu este alt patron, fără, comuna. 

b) Nu este alt patron, fără, numai comuna. 

c) Nu este alt patron, fără, numai comuna. 

6. MatricoleleS de când s-au început în parohie sau în filie? De când se află? 

a) De la anul 1812, cu 12 noiembrie început. 

b) Se află de la anul 1810. 

c) Se află de la anul 1802, în 16 iunie început. 

7. Numele și co-numele parohului, administratorului? 

a) Grigore Moisil, paroh. 

b) Grigore Rusu, paroh; cantor, Ştefan Rusu. 

c) Nichifor Cioanca, paroh. 

8. Numele și co-numele cantorului şi al învățătorului? 

a) loan Dologa, cantor și învăţător. 

b) Ștefan Rusu, cantor; Nicolae Rusu, învăţător. 

c) Simion Popandron, cantor; Ilie Anisia, învăţător. 

9. Numărul pruncilor de ambele sexe preste tot și câți umblă la școală? 

a) 268 peste tot; 153, umblători la școală. 

b) 68 prunci de ambe sexe; 49, care umblă la școală. 

c) 24, preste tot, umblă. 

10. Ţine-se școala de duminică la cei mai de vârstă? 

a) Se ţine, la așa numiții repetitori. 

b) Se ţine. 

c) Se ţine. 

11. Numărul sufletelor gr-cat, rom-cat, greco-neuniţi, confesiune augustală, helve- 
tică, unitariană, de lege mozaică, în parohie și în filii și, de ce națiune? 

a) In matre‘: 1533, greco-catolici; 7 rom-cat; 10 neuniţi; 2 helvet; 8 evrei; în total, 1.567. 
Greco-catolici și neuniţi, români; 7 rom-cat; 10 neuniţi; 2 helvet; 8 evrei, unguri; evrei. 

b) In matre: gr-cat, 503; rom-cat, 5; evrei, 4. Greco-cat, români; rom-cat, poloni; evrei. 

c) In matre: gr-cat, 328; rom-cat, 24. 

In filii: 

a'). Borgo-Prund: gr-cat, 55; rom-cat, 40; evrei, 8. 


3 Registre, denumite protocoale, pentru consemnarea datelor de stare civilă pentru botezaţi/ născuţi, 
cununaţi/căsătoriți şi morţi/decedați. 
+ Parohia-mamă, spre deosebire de filii. 

b'). Suseni: - 

c'. Joseni: gr-cat, 6. 

d. Mijloceni - 

e. Tihuţa: gr-cat, 10. 

f. Rus: gr-cat, 9. 

12. Aceştia toţi, au biserică sau casă de rugăciune, școală și câți prunci şcolari? 

a) N-au nici o biserică, afară de românii uniți. 

b) N-au nici o biserică. 

c) Neuniţii au biserica lor, ceea ce alte confesiuni, nu. Școală au uniţii, 123, umblă 71. 

13. Depărtarea parohiilor de la scaunul episcopesc sau protopopesc şi depărtarea 
filiilor de la parohia matre, de câte ore şi mile, de parohie? 

a) 16 2/8 miliare depărtată de reședința episcopească. 6 ore depărtată de scaunul 
vicarial. 

b) 17 6/8 miliare depărtare de reședința episcopească şi 7 Y de scaunul vicarial. 

c) 16 3/8 miliare depărtată de reședința episcopească și 6 ore de scaunul vicarial. 

14. În jurul parohiei sau filiilor sunt edificări vechi, nouă, memorabile, mănăstiri, 
biserici ruinate, peşteri, spelunci, scalde, ape minerale, fodine” de metale și sare? 

a) Nu sunt nici una din acestea. 

b) Nu se află de astfel. 

c) — 

15. În loc întâmplatu-s-au evenimente istorice? Bătăi? Sunt fabrici, manufacturi, 
negoaţe? 

a) În 27 februarie şi 20 iunie 1849 bătaie între insurgenții maghiari și ruși. Fabrica 
de hârtie în vecina Prund. 

b) În 5 februarie 1849 s-au prins prin col. Urban batalion de 3-400 de insurgenți 
unguri, cu un maior și 2 tunuri. 

c) — 

16. Numele comitatului și cercului în care se află parohia sau filia? 

a) Cercul Bistriţa, pretura Borgo-Prund, mai înainte, 2-lea Regiment de graniță român. 

b) at supra. 

c) Cercul Bistriţa, pretura Borgo-Prund. 

Anul, luna ziua nașterii și sfințirii preotului? 

a) Preotul s-a născut în 12 ianuarie 1814 și ordinat în 24 și 26 ianuarie 1845, prin 
Ilustritatea Sa, Domnul Episcop loan Lemeny. 

b) Preotul s-a născut în 20... anul 1785, s-a sfinţit în dec. '811, prin Excelenţa Sa, 
Domnul Episcop loan Bob, în Blaș. 

c) Preotul s-a născut în 28 iulie 1809, ordinat în 24 decembrie 1837. 

Nota: Originalul în arhiva bisericii din Tiha-Bârgăului, scrisul, al preotului 
Grigore Moisil, vicarul de mai târziu. 
Serviciul Judeţean Bistriţa-Năsăud al Arhivelor Naţionale, fond Anton Coșbuc, d. 87, f. 75. Publicat 


A 


la Adrian Onofreiu, „Descrierea unor localități bârgăoane în anul 1858”, în „Anuarul Bârgăuan. 
Ştiinţă, cultură, arte și literatură”, anul IV, nr. 4, 2014, pp. 60-62. 


5 Galerii de mină. 

Document nr. 2 


„Prea o sfinţite şi pre luminate Domn Nouă Pre Milostiv Stăpân, Trimit la Preosfinţitu! 
pre acest diac Pop Ştefan din Bârgău din poporu din Suseni care cu ajutoriu milostiv doreşte 
de darul Preoţiii de va fi dela D-zeu chiemat la această treaptă a S. preoţiii. Şi noi 
încredințându-ne prin oameni vrednici de crezut mai ales parochul satului din Suseni, 
preotul Nichita au dat ateştaţie pentru diacu la noi precum vrea şi zice că ieste diacu cu 
nume bun şi nu ştie nici o cauzie să aibă diacul de care apără sfânta Pravilă care-l 
înstreinează dela darul Preoţiii. Aşişderea jupanul Lupu Zacharie birăul satului ctitorul 
sfintei Biserici dela tău îl pofteşte la biserica sa să fie preot, iar pe călugăr nu-l pofteşte mai 
mult să le slujască pentru că tot în crâciumă șade mai mult şi noi îl ştim că ieste diacu bun şi 
nu ieste iobag ci ieste diacu slobod fecior de preot. 

Pentru aceasta carea şi să roagă cu plecate metanii la Preosfinţitul precum şi alţi dieci au 
avut milă de darul S. Preoţii dela Preosfinţitul şi el să aibă această milă şi aşa adeverim precum 
sănt parochieni dea putea trăi un preot, întru aceaste rămâind al Preosfin. 

Plecat şi smerit. 

1772 Nov. 19 

Dat în rus. 

Ioan P. Protopop 

Seki şi eu namernicu Popa Akindin dela Joseni” 

Pe verso poartă următoarea adresă: „Preosfinţitului şi pre luminatului Domnului 
Domn Sofronie Chirilovici pravoslavnicul Archiereu al neuniţilor a tot Ardealul... nouă pre 
milostiv Stăpân cu plecate metanii In Sibiu să se ţină” Pr. T. Ciuruş€. 


Document. nr. 3 


Inclitei Comisiuni administratoare a fondurilor şcolare grănicerești 
In Năsăud! 


Dacă facerea de bine și ajutorul în necesitate - chiar de au și numai impresiune 
momentană asupra acelui pentru care s-au făcut - excită în dânsul un sentiment de 
recunoștință și gratitudine, împreunat cu reverinţa către binefăcători; cu cât mai tare și mai 
plăcut însă poate impresiona acea binefacere și acel ajutor, care au o influenţă durătoare, ba, 
chiar pentru toată viaţa asupra primitorului, de la care ajutor, depinde toată fericirea 
temporană... 

Cu cât „ai plăcut poate să fie pentru acesta păstrarea „suvenirei” binefăcătorilor și 
patronilor săi, și văzându-le urmările cele favoritoare, să-i palpite în sânu-i mulțumitor și în 
inimă recunoştinţa, și o reverință profundă, care natura însăși i le impune de o datorință 
către ai săi favoritori, cu spirite așa nobile, adevărat creștinești... 

Din această cauză şi eu, simțindu-mă mișcat, aduc Inclitei Comisiuni cu adâncă 
reverință una intimă „mulţumită”... pentru binefacerea-i și ajutor - adică stipendiul cu care 


é Teodor Ciuruș, „Un document istoric”, în „Renașterea”, anul IX, nr. 22, Cluj, 31 mai 1931, pp. 4-5. 

m-a favorat până în anul trecut, fără de care eram, poate, prin soarta-mi vitregă, precum 
mulţi studenți români care, durere!, neavând nici un ajutor, sunt siliți a se retrage de la 
templul muzelor și așa, apoi, se prăpădesc în labirintul întunecos al neștiinţei, apun, zic, ca 
grânele și florile frumoase, care pentru lipsa de rouă și umezeală, se uscă, deja de la început 
constrâns, a întoarce spatele acelui Olimp fericitor - Gimnaziului - care acum de când nu 
m-am bucurat de acea favoare graţioasă a mult Inclitei Comisiuni, îmi este închis cu o poartă 
de fier... 

De aceea, umilit subscrisul îndrăznesc de a mai îndrepta o obiendă rugare către Inclita 
Comisiune administratoare a fondurilor școlare grănițerești, ca să binevoiască a mă 
împărtăși și pe anul venitor cu acel ajutor de 60 florini și a impune necesităţii... 

Pe anul venitor, fiindcă sunt și ca teolog la Teologia din Sibiiu, voi continua cele două 
clase gimnaziale în loco, la Gimnaziul de stat, ca privatist, sau, dacă nu mi s-a putea altfel 
împărtăși ajutorul - ca student ordinar - despre ce, mă oblig îndată ce voi sosi acolo, a înștiința 
pe Onorata Comisiune prin o adeverinţă de la direcţiunea gimnazială... 

Cauza, că nu trimit testimoniul scolastic din Bistriţa de pe a VI-a clasă este că acela se 
află în prezent la Direcţiunea Gimnaziului de Stat, la care încă m-am fost înscris în anul 
trecut, dar din cauza paupertăţii, neputând plăti didactrul”, nu am putut nici să depun 
examenul semestrial... 


Simion Monda, teolog de a Il-a. 


A.N.B-N., fond Administraţia fondurilor grănicereşti năsăudene, d. 2.537/1866-1884, ff. 12-13. 


Document nr. 4 
Inclita Comisiune administratoare de fondurile școlare centrale grănițereşti! 


Spre a corespunde provocării din 25 noiembrie 1876, nr. 502/c.f.s.5 primită în 1™a 
ianuarie a.c., mă grăbesc cu cel mai profund respect a-mi da răspunsul justificator faţă de 
arătarea d-lui. diriginte Iacob Onea, făcută asupra-mi în 19 noiembrie nr. 46. 

Inclită Comisiune! 


În 15 noiembrie 1876 lăsând la 3 ore după amiazi să iasă pruncii afară spre recreere, 
subscrisul am ieșit în acel interval al prelegerii în coridorul școalei despre drum, unde se 
afla deja d. învăţători Teofil Morariu şi Macedon Flămând. Aceștia, între altele, mi-au 
împărtășit o hârtie convocatoare la conferința după 4 ore, din partea d-lui. diriginte. Am 
citit-o, și după citire, fiind timpul de a intra în prelegere, am predat-o d-lui. notar al 
conferinţei, Macedon Flămând spre păstrare. Acesta fiind însă ocupat și neputând-o lua de 
la mine din mână, am pus-o cu frumosul pe banca ce se afla în zisul coridor, zicând că nu 
voi putea lua parte la conferință, având la 4 ore o afacere momentoasă, ceea ce, ca domnii 
învățători numiţi se poate împărtăși şi d-lui. diriginte, le-am făcut-o cunoscut. 


7 Taxa şcolară. 
8 Comitetul fondurilor școlare. 


151 


Bistriţa Bârgăului. Lupta familiei Monda pentru Biserică, Şcoală şi Națiune 


Este neadevărată aserțiunea d-lui diriginte că nu ași fi luat notițe despre convocarea 
d-sale., deoarece am citit-o și încă, şi acuma-mi mai sunt recente în memorie cuvinte din aceea. 

Asemenea, este neadevărat și aceea, că a-ș fi aruncat-o jos, deoarece am pus-o cu 
frumosul pe banca numită și, fără de a-mi trece baremi prin minte ca să vatăm cu aceea pe 
d-l. diriginte. Tot una dată mi-am făcut și observarea, că ar face bine dirigintele dacă și-ar 
lăsa datina de a împărtăși convocările numai la momentul când să se ţină conferințele, căci 
prin aceasta, ne aduce de multe ori în coliziune. 

Afacerea pentru care nu am putut participa la conferința din chestiune a fost în cauza 
căsătoriei mele, şi adică: 

Atunci, în 15 noiembrie, venind d-l. Ușeriu de la Sângeorgiu și trecând în o afacere a 
d-sale. La Bistricioara, fiind încă înainte de 2 ore, ne-am întâlnit din întâmplare. Aceasta o 
doream mai de mult, voind a-l ruga să-mi asiste, ca nun, la cununie. Cu ocaziunea aceasta i-am 
şi făcut dorinţa cunoscută, la ce însă, d-sa., neavând și consensul d-nei. sale , nu mi-a putut 
da un rezultat pozitiv, ci a zis, ca la 4 ore, se va întoarce îndărăpt și atunci, să merg apoi cu 
el acasă, spre a ne putea coînţelege și cu dn-sa. și, la cazul de învoire, și despre celelalte, ce 
vor fi de lipsă, cu atât mai mult, cu cât dânsul la 5 ore trebuie să plece iar la Sângeorgiu și nu 
ne vom putea întâlni până în ziua cununiei. 

Așa s-a și întâmplat. După %4 la 4 ore m-a cercat la școală și fiind cu trăsura, a rugat 
încă pe d-l. Flămând de a-mi face cunoscut. Conform coînțelegerii premerse, după ce am dat 
pruncilor una bucată de legendar spre citire până la 4 ore, la 10 minute înainte de 4 ore, am 
ieșit din școală, lăsând pruncii să citească în liniște și am mers în afacerea menţionată, fără 
de a putea conturba și pe d-l. diriginte în prelegere, ca să-mi cer concesiunea d-sale. 

Este neadevărată afirmaţiunea d-lui. diriginte că ași fi ieșit din școală cu 3⁄4 ore înainte 
de finirea prelegerii, precum și aceea, că aș fi dimis” pruncii acasă, deoarece din școală am 
ieșit numai cu 10 minute înainte de 4 ore, iar pruncii au rămas până s-a tras clopoţelul. 
Acestea le poate adeveri d-l. Ușeriu și domnii învăţători numiţi, fiind de faţă. 

Dacă d-l. diriginte ne împărtășea convocarea baremi la 2 ore, atunci între ore, la 3, 
puteam a-mi face complimentele d-lui. diriginte. 

În ceea ce privește afirmarea d-lui. diriginte că a-ș comite des abnormităţi, asemenea 
este neadevărată și provine numai din maliţia și di ura personală ce o nutrește, nu știu din 
ce motiv? Faţă de subsemnatul. 

Până la conferinţa din chestiune, de când sunt învăţător, nu am absentat nici de la una 
conferință, nici de la una afacere, unde am trebuit să lucrăm, în concret, și aceasta, de una 
parte, ca să-mi arăt supunerea conform jurământului depus oficiului direcțional, iar de altă 
parte, ca să nu venim în neplăceri prin dispunerile precipitate a d-lui. diriginte, de ce însă, 
cu toate acestea, nu am scăpat, lucrând d-sa. fără consensul întregului corp didactic. 
Aceasta, şi d-sa., la o adică, nu o va putea nega, deși în arătarea d-sale. Răutăcioasă, afirma 
contrariul. 

Asemenea, nici de la prelegere, nici una oră nu am absentat, ca să nu mă pot escuza, și 
să-mi lipsească motivul bine cuvântat. Dacă d-l. diriginte stie şi a știut abnormităţi comise 
din parte-mi, a trebuit din oficiu să mi le facă cunoscute, , ceea ce nu a făcut însă nici odată, 
a trebuit să le expună faptice, spre convingere, ca să mă pot îndrepta și rectifica. Eu cred 
sigur, că până acum mi-am dat toată silinţa spre a corespunde oficiului, atât în școală cât și 
în afară, pe deplin. 


°’ Trimis. 

De posed sau nu abnormităţi pe terenul pedagogico-didactic, cred că acestea le vor fi 
aşternut baremi cât de puţin și d-nii. comisari foști la examene și conştiincios, le vor fi referat 
şi Inclitei Comisiuni, ca să binevoiască a face combinaţiune între păreri. 

Poate d-l. diriginte ţine de abnormitate tractarea pruncilor cu iubire părintească și află 
de bună metoda d-sale., „dresetoare”, prin care a devenit școala urâtă atât pruncilor, cât şi 
părinţilor. Aceasta se poate deduce și din împrejurarea că, în anii trecuți, erau în clasa a I-a și 
a Il-a, la 60-70 de elevi, iar în a III-a și în a patra, la 20-30, acum însă, abia sunt în a I-a și a Il-a, 
20-30, şi în celelalte, de la 10-15. Mai lămurit și demn de crezământ este un exemplu pe care 
însumi l-am experiat: întrebând în vara trecută pe un prunc de la școala poporală din 
comuna noastră, că merge-va la școală în Prund, mi-a răspuns: „Ba, nu voi merge, că Oanea 
bate prea rău băieţii”. 

În fine, dacă s-a ivit vreo divergență și discordie între învăţători, acestea totdeauna au 
fost numai între diriginte și învăţători, fiind pricinitorul d-sa., dirigintele, prin purtarea-i 
drastică și fără de tact și rutina recerută, dacă s-a făcut vreo plânsoare asupra învăţătorilor, 
aceea a fost asupra dirigintelui, ca cauzator (sic!). Despre acestea se află acte, cu care se 
poate documenta. 

Expunând astfel adevărul față de arătarea d-lui. diriginte, neadevărată și emanată 
numai din confundarea cauzei cu persoana, rog cu cea mai profundă stimă pe 

Inclita Comisiune 

Ca să binevoiască a lua grațios cele expuse în consideraţiune și a face, în interesul școlii 

noastre, deciziunea insta și meritorie. 

Borgo-Bistriţa, în 3 ianuarie 1877. 

Al, Inclitei Comisiuni, devotat stimător, 

Simion Monda, m.p., învăţători. 


Document nr. 5 


La deschiderea unei şcoale 


Cuventare rostită de protopresbiterul on. Greg. Pletosu, profesor gimnasial în 
Năseud, cu ocasiunea sfințirii școlei confesionale gr.-orientale din Borgo-Bistriţa 


Onorat public! 


Fiecare local şcolar, care se ridică din nou, trebuie să fie o ocazie de mare bucurie pentru 
noi toţi, şi aceasta pentru cuvântul că, fondarea şi ridicarea de noi şcoli este o dovadă vădită 
despre râvna pe care o au cei ce fac acest lucru, pentru progresul culturii poporului; iar această 
râvnă este un semn netăgăduit de vitalitate, căci cel ce fuge de întuneric şi năzuieşte către 
lumină, intră în viaţă „a trecut de la moarte la viaţă”. Drept aceea şi serbările şcolare sunt 
totdeauna un fapt care înveseleşte inimile tuturor participanţilor. Ele sunt serbări culturale 
comune deopotrivă şi celor care conduc generaţiile în dezvoltarea lor, şi celor care se dezvoltă 
sub influenţa binefăcătoare a conducătorilor. 


1 A.N.B-N,, fond Administrația fondurilor grănicereşti năsăudene, d. 2.537/1866-1884, ff. 41-43. 

Suntem adunaţi aici, cler şi popor, ca să săvârşim un act de mare însemnătate: Să 
instalăm şi să dăm întrebuinţării şcoala din nou clădită în această comunitate creştină, din 
dărnicia poporului şi înălțată în această formă pompoasă după gustul şi sub nemijlocita 
priveghere a conducătorilor lui, iar apoi să constatăm, şi singuri că le dăm mărturie despre 
râvna pentru progresul în cultură a populaţiunei creştine ortodoxe, din această comună, fii 
vrednici ai bisericii ortodoxe şi membri de frunte în organismul ţării. 

Şi când facem această instalaţiune, daţi-mi voie, ca să reamintesc cerinţele, ce facem 
peste tot unei şcoli bine organizate şi şcolii confesionale ortodoxe în particular. 

Născută din trebuinta firească de a veni într-ajutor familiei întru rezolvarea problemei de 
creştere, şcoala, ca aşezământ cultural, este de două feluri: educativă şi specială. 

Şcoala specială, ca un fel de profesiune, serveşte scopurilor particulare ale traiului, este 
şcoală pentru pâine şi numai indirect serveşte şi scopurilor culturale. 

Singur şcoala educativă serveşte scopurilor culturale în genere. Pentru aceea, aceasta 
formează temelia educaţiunii şi a culturii unui popor, a unei naţiuni, şi prin aceasta a ţării, a 
statului, pentru că şcoala educativă, mai ales şi înainte de toate, are să formeze bărbaţii şi 
pătura socială, pe care are să se razime organizmul social atât bisericesc, cât şi cetățenesc, are 
să formeze poporul ca să poată deveni un factor vrednic în organizmul social şi cultural. Un 
lucru trebuie să stea întipărit în mintea noastră a tuturor: în şcoala educativă intră copii şi 
din şcoală ies bărbaţi. 

Şi la şcoala educativă aparţine şi şcoala primară sau elementară. De aceea, cu toţii 
trebuie să o considerăm ca un loc sfânt, de care nimic rău să nu se atingă şi în care copiii 
noştri din fragedă tinereţe să nu vadă, să nu audă şi să nu înveţe, decât ce e bun şi de folos 
sufletului şi trupului. Închipuirea că în şcoală trebuie să se învețe, cum se zice, „numai 
carte”, este greşită, căci cartea multă, dacă nu e aşezată pe fundament bun, moral, nu are 
valoare, ba devine chiar periculoasă societăţii. 

Deci nimic din ceea ce se petrece în şcoală nu trebuie să ne fie indiferent. Cel mai mic 
lucru încă îşi are importanţa sa. Mai cu seamă astăzi, când trăim în grele vremuri, nouă 
Românilor, nu ne poate fi nimic indiferent din cele ce se întâmplă în şcoală. Şi mai cu seamă 
nouă, Românilor ortodocşi din această ţară, care având şi susţinând şcolile noastre 
confesionale pe bazele autonomiei bisericeşti, nu ne este permis ca să trecem cu vederea 
ceva din cele ce se petrec în şcoală, cu deosebire acum, când se pare, că avem să trecem prin 
grele încercări şi când simţim amarnice scurtări chiar de la fraţi, cari sub false şi lustruite 
pretexte, fără drept caută a se vâri în cele mai lăuntrice ale noastre şi năzuiesc pe toate căile 
a ne da în lături! 

Şi din acest punct de vedere, dară am crezut, că va fi bine, ca să ne amintim acele 
cerinţe, pe care le cerem noi de la şcolile noastre confesionale, când e vorba să servească 
scopurilor, pentru care sunt întemeiate şi susţinute. Şi ce cerem noi de la o şcoală, despre 
care zicem că este bine organizată? Cerem teri lucruri: 

a) ca în dânsa să domnească ordinea; 

b) ca în dânsa să se cultive adevărul; 

c) ca în dânsa să se cultive sentimentul datoriei. 

Ordo est anima rerum. Ordinea este prima cerinţă, care se adresează deopotrivă educato- 
rilor, institutorilor, ca şi elevilor şi şcolarilor, este primul exerciţiu spre practicarea virtuţii şi 
ar putea fi înscrisă pe fiecare edicitiu şcolar ca un îndemn pentru fiecare, care intră în acela. 

În anii de şcoală, ordinea e de o însemnătate capitală, căci atunci omul se găseşte într-o 
dezvoltare continuă fizică, intelectuală şi morală, în care săriturile şi omisiunile produc 
lacune, ce nu se mai pot umple, pentru că se pierde un timp preţios, care nu se mai întoarce. 

Ordinea începe cu curăţenia trupului şi a sufletului. Ordinea priveşte desăfârşirea 
lucrărilor. Intrarea punctuală în clasă şi ieşirea din aceea ne învaţă a nu amâna pe mâine ce 
putem şi ce trebuie să facem astăzi: ne învaţă a face, ca toate lucrările noastre să fie depline, 
iar nu ciuntite, ne învaţă a respecta orele de muncă. Când ordinea intră în obiceiurile de 
toate zilele, ascultarea datorată legii devine uşoară. Şi unde domnesc liniştea şi activitatea, 
cu tendinţa ei spre cele bune, iar unde există această activitate, lenea nu are lăcaş, ci fuge cu 
toate deprinderile ei cele rele, cu toate consecinţele ei vătămătoare caracterului omenesc. 

Cu un cuvânt, ordinea este sufletul şcolii, care voieşte să deie roade bune, să formeze 
generaţiuni pătrunse de ideea bunului, oţelite în virtute. Şi numai asemenea generaţiuni 
sunt în stare a lucra cu spor şi cu priinţă spre binele obştesc. 

Şi oare ce să zicem despre educatorii şi învățătorii care ar cuteza a iscodi motive pentru 
a putea absenta de la şcoală, care s-ar face că cred, că ei au dreptul la absentare? Minciuna 
aici este unită cu dezordinea. Şi urmările sunt fatale. Căci din ziua, în care aceste două 
păcate se stabilesc în şcoală, putem zice că şcoala nu mai există. Învățătorul care nu vine 
regualt la şcoală, care pierde ore de prelegere sau care nu foloseşte timpul cu conştiinţă, se 
face culapbil, mai întâi de toate, îşi pierde prestigiul şi autoritatea. Dar el face şi pe şcolar să 
creadă, că orele care îi mai rămân, îi sunt de ajuns pentru a expune toată materia, şi că 
munca şi silinţa pot fără nici un pericol să deie pasul plăcerii sau lenei, care imediat fac 
erupţiune cu tot cortegiul lor de rele obiceiuri. A fugi de adevăr şi a se deda minciunii este 
deci un mare păcat în contra şcolii. 

Dar adevărul a mai născut încă alte două virtuţi: justiţia sau dreptul şi echitatea. 
Justiţia stabileşte respectul, ce datoreşte fiecare aproapelui său şi prin aceasta respectul 
libertăţii şi respectul ordinei. Justitia regnorum fundamentum. 

Echitatea izvorând din principiul juridic şi moral: suum cuique tribuere, stabileşte 
competinţele de drept, pe care susţinători şi autorităţi le datoresc celor aplicaţi în serviciu ca 
echivalent în proporţie de muncă prestată. 

A înfrânge, a ştirbi sau chiar a denigra şi aceste datorinţe este de asemenea un mare 
păcat împotriva şcolii, păcat care conduce la egoismul ce învăluie dreapta pătrundere şi 
judecata minţii şi dă naştere celui mai mare viciu omenesc, minciunii, care numaidecât ne 
abate de la adevăr şi datorie. 

A treia cerinţă ce suntem în drept a face şcolii, despre care se zice că e bine organizată, 
e să cultive şi să întărească, în şcolari sentimentul datoriei, ca oameni, ca cetăţeni şi ca mem- 
bri ai vreunei corporaţiuni. Ori în ce ţară am trăi, oricărui popor aparţinem, ori în ce cerc al 
activităţii omeneşti ne-am afla, datoria e nedespărţită de noi. Şi oare unde însă îndeplinirea 
datoriei poate mai uşor a se învăţa şi a se practica decât în şcoală? De timpuriu şi pe 
nesimţite datoria devine plăcerea cea mai mare, căci în îndeplinirea ei găsim pacea şi liniştea 
sufletească. Datoria face ca şcoala să devină centrul activităţii învăţătorilor şi şcolarilor. 

Înainte de drepturi omul are datorinţe, căci cu acestea el se naşte. Şi oare nu sunt cele 
dintâi datorinţele noastre cele către Dumnezeu, pe care este întemeiată toată viaţa noastră? 
Nu dau oare aceste datorii impulsiunea cea bună la acţiunile omului? Şi conştiinţa despre 
tot ce datorim Făcătorului şi Ţiitorului a toate nu este ca izvorul nesecat al tuturor virtuţilor? 
Din aceste datorinţe decurg într-un mod logic şi natural toate celelalte datorii: către noi 
înşine şi către ceilalţi oameni, datoriile către părinţi, către educatori şi făcătorii de bine, şi în 
fine toate acelea, care se nasc din diferitele situaţiuni ale vieţii şi din diferitele poziţii sociale 
în care ne aflăm. Un edificiu întreg de datorii se ridică dinaintea omului, cu atât mai înalt şi 
mai impunător, cu cât înaintăm în viaţă sau ocupăm o poziţie mai înaltă şi mai în vederea 

tuturor. Şi unde în alt loc se poate pune temeiul împlinirii datorinţelor, mai cu succes decât 
în şcoală? 

lată dar, că puntele unghiulare ale edificiului şcolar ca aşezământ cultural sunt 
ordinea, cultul adevărului şi sentimentul datoriei. Cugete fiecare dintre noi la consecinţele 
acestor virtuţi, precum şi la consecinţele păcatelor, ce le sunt opuse. 

Generaţiile conduse de sentimentul profund al ordinii, de cultul adevărului şi al 
datoriei vor fi tari, energice şi vor fi pline nu numai de dorinţa binelui, ci vor avea 
convincţia de a-l şi face. Adevărul e unul şi etern, şi ordinea întăreşte paşii făcuţi în 
cunoaşterea adevărului. Dar cine se socoate liber de datorie, şi-a pierdut cărarea în lume. 
Cine îşi ia de călăuză minciuna, ipocrizia şi demagogismul, dezordinea şi nesocotirea 
datoriilor sale de om, ca creştin, ca cetăţean şi ca membru în societate, acela nu poate merge 
decât slăbind; iar o generaţie dedată acestor rele e incapabilă de fapte sănătoase, de fapte 
mari şi generoase. 

Mai ales noi, popor mic şi într-o poziţie geografică grea, avem neapărata trebuinţă de 
caractere oţelite în conştiinţa, în admiraţia şi în practica virtuţilor pentru a nu slăbi nici 
înaintea amenințărilor, nici dinaintea ademenirilor şi pentru a păşi cu siguranţă în 
dezvoltarea noastră culturală. lar aceia, cărora li se adresează în prima linie datoria de a 
apuca această cale sunt părinţii şi educatorii. Să căutăm dar a da copiilor noştri şi în această 
privinţă exemplul cel bun. Să fim severi cu ei pentru a nu-i lăsa să se alunece pe poteci 
lăturalnice, iar mai înainte de toate, să fim severi cu noi înşine şi să păstrăm în mintea 
noastră adevărul, că ce facem pentru şcoală, pentru noi facem, pentru neamul nostru, pentru 
biserică şi patrie, pentru binele şi viaţa noastră. 

Şi acum, cuvine-se ca cu ocaziunea acestor serbări solemne să ne facem reamintirile 
faţă de principalii factori, care prin aranjarea lor, pricină de veselie au dat inimii noastre. 
Aşadară, sfinţind această şcoală şi dându-o spre întrebuințare, ca să stea tare şi neclintită, 
luminătoare şi strălucitoare, să amintim la primul loc pe vrednicul conducător şi părinte 
sufletesc al acestei de Dumnezeu scutită comunitate bisericească ortodoxă, pe Părintele 
Simeon Monda, parohul comunei şi protopresbiterul tractului. 

A doua amintire o datorim comitetului parohial, care ca senat şcolar a stat într-ajutor 
ca această clădire să se succeadă, încât să poată fi multora de model. 

lar a treia amintire este pentru credinciosul şi de cultură iubitorul popor creştin 
ortodox din această comunitate, din a cărui dărnicie s-a ridicat această clădire, carea are să-i 
fie monument nepieritor pentru toate veacurile. 

Să sperăm deci şi să codim cu încredințare, că această şcoală va fi templu pentru practi- 
carea lor în interesul neamului nostru, spre binele Bisericii şi pentru prosperarea patriei 
noastre. Să sperăm, că în dânsa se va cultiva adevărul şi binele, spre lauda şi spre mărirea 
Dumnezeului nostru celui viu, care nu ne-a dat de pradă vremilor trecute şi nu ne va da nici 
celor venitoare, căci el este Dumnezeul nostru şi noi suntem poporul Lui. Amin”!!. 


11 Grigore Pletosu, „La deschiderea unei școle. Cuventare rostită de protopresbiterul on. Greg. 
Pletosu, profesor gimnasial în Năseud, cu ocasiunea sfințirii şcolei confesionale gr.-orientale 
din Borgo-Bistriţa”, în „Telegraful Român”, Anul XLVI, numerele: 84, Marţi 4/16 August, 
Sibiiu, 1898, p. 338; nr. 85, Sâmbătă, 8/20 August, Sibiiu, 1898, p. 342; nr. 86, Marţi, 11/23 
August, Sibiiu, 1898, p. 347; nr. 88, Marţi, 18/30 August, Sibiiu, 1898, pp. 354-355. 

Document nr. 1 


Testamentul Dr. Andrei Monda şi completarea acestuia 
de către soţia Rafila Monda, născută Şandor — 1932 


Judecătoria Mixă Bistriţa 
Secţia Succesorală 
Nr. G. 1.135/1926/26 


Încheiere 
care înlocuieşte şi extrasul din procesul-verbal al dezbaterii succesorale 
conform articolului 29 din Legea XVI/1896 
În cauza succesorală a defunctului I Dr. MONDA ANDREI, fost locuitor în Bistriţa, 
decedat în Bistriţa la 29 ianuarie 1926, înregistrată sub nr. G. 1.136/1926 la care 
s-a conexat cauza succesorală a defunctului II văduva lui Dr. ANDREI MONDA, 
născută RAFILA ŞANDOR, fosă locuitoare în Bistriţa, decedată în Bistriţa la 8 aprilie 1932, 
înregistrată sub nr. G. 3.065/1932 


Judecătoria 

Având în vedere notele de la dosar şi procesul-verbal al dezbaterii succesorale 
încheiat de d-l. notar public Dr. loan Gustav Rosenthal în Bistriţa la 20 octombrie 1932, 
aprobat în ce priveşte interesele minorilor Eduard Medhyesi şi Edita Medhyesi din 
comuna Stânceni, judeţul Mureş, de către Secţia Tutelară de pe lângă Tribunalul Mureş 
prin hotărârea nr. 316 din 30 martie 1935; 

Văzând că moştenitoare rămasă după Dr. ANDREI MONDA constă, conform 
datelor specificate în inventarul respectiv din : 

A. Starea activă : 


1. Imobile în valoare de... eee nenea eee lei 75.000 
2. Mişcătoare în valoare de... anna mem 
Totalul activului : nenna i lei 75.000 
B. Statul pasiv : 

Conform inventarului din .......<< nenea eneeneeeeeenee case LE 56.100, 
Valoarea curată a acestei succesiuni fiind de .......... lei 17.500 

Văzând că moştenitorii rămaşi în urma defunctei văd. Dr. Andrei Monda, născută 
Rafila Şandor, constă, conform datelor specificate în inventar din : 
A. Stare activă : 


1. Imobile în valoare de ..........ccmeueeesaea e eee. lei 1.127.100 


2. Mişcătoare, în valoare de ...........uauuaaaea.... lei 61.401 

Totalul activelor : ........mcc eee nenea cane Ei 1.188.501 
B. Statul pasiv : 

Conform inventarului ......cc nene eee eee aeeee++Ei 151.288 


Valoarea curată a acestei succesiuni fiind astfel 1.037.213 lei, 

Văzând că, îndreptăţită la succesiunea defunctului Dr. Andrei Monda este, în baza 
testamentului comun şi reciproc făcut de Dr. Andrei Monda şi soţia sa născută Rafila 
Şandor, în Sângeorzul Român, la data de 27 iulie 1913, înaintea notarului public Dr. B. 
Körössy din Bistriţa sub nr. 293/1913: văduva defunctului, adică Rafila Dr. Andrei 
Monda, născută Şandor, ca moştenitoare testamentară universală şi că această succe- 
siune nu a fost predată: 

Văzând că îndreptăţită asupra întregii succesiuni rămase în urma defunctei văd. 
Dr. Andrei Monda, născută Rafila Şandor este, în baza testamentului făcut de acum 
numita lăsătoare în Bistriţa, la 19 mai 1930, înaintea notarului public Dr. Simion 
Sbârcea, sub nr. 165/1930 şi a declaraţiei de modificare şi înregistrarea testamentului 
din 9 aprilie 1932, făcută de tot aceeaşi lăsătoare înaintea notarului public Dr. Simion 
Sbârcea din Bistriţa sub nr. 108/1932 : 

Doamna Georgeta Dr. Velican, născută Şandor, nepoată de frate a defunctei soţie 
de avocat, domiciliată în Alba-lulia, judeţul Alba, cu drept de proprietate asupra între- 
gii moşteniri; 

Văzând că la averea succesorală mai sus constată s-a declarat de moştenitoare sub 
condiţiunea beneficiului de inventar şi sub titlul de testament, cu drept de proprietate 
asupra întregii succesiuni şi cu obligământul de a îndeplini — în cadrul dispoziţiilor 
referitoare ale testamentelor susmenţionate — şi legatele stabilite prin aceste testamente: 
Dan Georgeta Dr. C. Velican, născută Şandor. 

Văzând că la rândul lor, legatarii testamentari au declarat că primesc, în confor- 
mitate cu dispoziţiile testamentare, legatele făcute lor; 

Văzând că, cu executarea testamentului şi a declaraţiei de modificare şi întregirea 
testamentului este însărcinat D-l. avocat Dr. Camil Velican din Alba-Iulia, care a accep- 
tat această sarcină, 


În baza acestor considerente 
Dispune 
I. 

Predă unicului moştenitor testamentar universal: 

Georgeta Dr. Camil Velican, născută Şandor, nepoată de frate a defunctei, soție de 
avocat, domiciliată în Alba-Iulia, în deplină proprietate, sub beneficiu de inventar: 

1. Toate bunurile mişcătoare rămase în urma defunctei Rafila Dr. Monda, născută 
Şandor şi inventariate sub pozițiile A. 1-61, I-35, I-53, I-8&, mai departe, aurariile 
inventariate pe pagina II a inventarului sub pozițiile 1-3, în valoare de 6.700 (şasemii- 

şaptesute) lei, apoi numerarul inventariat pe această pagină, în sumă de 3.489 (treimii- 
patrusuteoptzecişinouă) de lei, precum şi hârtiile de valoare, şi anume: 

a) 20 bucăţi de acţii de la STRUNIORUL S.A pentru exploatarea de lemne din 
Bistriţa, eliberate pe numele lui Dr. Andrei Monda, purtând numerii 2.462-2.481, a 500 lei; 

b) 1 buc. de la BANCA PATRIA pentru credit, comerţ şi industrie din Blaj, eliberată 
pe numele Dr. Andrei Monda, nr. 5.457, a 500 lei; 

c) 21 buc. acţii de la Banca Centrală pentru Comerţ şi Industrie S.A Cluj, a 500 lei, 
purtând numerii 36.117, 74.011-74.014, 74.016-74.030; 

d) 10 buc. acţii de la SPERANȚA, Institut de Credit şi Economii S.A. din Prundu 
Bârgăului, a 200 coroane, cu numerii 330-339, eliberate pe numele Dr. Andrei Monda; 

e) 10 buc. acţii de la BANCA AGRARĂ Cluj, a câte 1.000 lei, eliberate pe numele 
Dr. Andrei Monda şi purtând numerii 2.040-2.049; 

f) 3 buc. acţii de la BANCA ROMÂNEASCĂ S.A Bucureşti, eliberate la purtător, în 
valoare de după bursă, de 250 lei, purtând numerii 23.604-23.808; 

g) 4 buc. acţii de la COROANA, Institut de Credit şi de Economii Cluj, a 500 lei, 
eliberate pe numele Dr. Andrei Monda şi purtând numerii 1.402-1.405; 

h) 239 buc. acţii de la MUREŞANA, Institut de Credit şi Economii din Reghin, a 
câte 100 lei, eliberate pe numele Dr. Andrei Monda şi purtând numerii 3.006-3.245 şi tot 
de la această bancă, 25 buc. acţii, eliberate pe numele Rafila Monda, cu numerii 2.316- 
3.340, şi de 100 de lei fiecare; 

i) 5 buc. acţii de la PRIMA ARDELEANA, Societate Anonimă de Asigurare Cluj, a 
500 lei, eliberate pe numele Dr. Andrei Monda şi purtând numerii 18.618-18.622; 

k) 10 buc. acţii de la ECONOMUL, Institut de Credit şi de Economii Cluj, a 500 lei, 
eliberate pe numele Dr. Andrei Monda şi purtând numerii 1.641-1.650; 

|) un titlu provizoriu de la banca AURORA din Năsăud asupra a 50 acţii de 100 lei, 
purtând numerii 317/1929, care hârtii de valoare se află toate sub îngrijirea executorului 
testamentar, Dr. Camil Velican, avocat, domiciliat în Alba-Iulia; 

2. bunurile succesorale imobiliare rămase în urma defunctului Dr. Andrei Monda 
şi soţia sa, născută Rafila Şandor, şi anume: 

a) imobilul cuprins în coala funduară nr. 4.617 din Bistriţa, sub A + Nr. de ordine 
1, Nr. top. 1.642, 1.643, înregistrat în întregime pe numele defunctei Rafila Dr. Andrei 
Monda, născută Şandor; 

b) imobilele cuprinse în coala funduară nr. 2.764 a comunei Sângeroz-Băi, sub A + 
Nr. de ordine 1,2,3, Nr, top. 6.340, 6.341, 783 şi anume, atât porţiunea lui Dr. Andrei 
Monda, cât şi porţiunea soţiei sale, născută Rafila Şandor; 

c) imobilele cuprinse în coala funduară nr. 1.505 din Sângeroz-Băi, sub Nr. de 
ordine 1,2, Nr, topo. 6.328, 6.329/2 şi anume, atât porţiunea lăsătoarei Rafila Dr. Monda, 
născută Şandor, cât şi cea a lăsătorului Dr. Andrei Monda, 

d) imobilul cuprins în coala funduară Nr. 920 din Sângeroz-Băi, A + Nr. de ordine 
9, Nr. top. 5.789 şi anume, porțiunile ambilor legatori; 

e) imobilele cuprinse în coala funduară Nr. 921 din Sângeroz-Băi, sub A +, Nr. top. 
763, 764, 781, 6.332/1, 6.332/2, 6.332/3, însărcinată însă camera de către verandă, care s-a 
despărțit din sufrageria din imobilul aflător în comuna Sângeroz-Băi, cu dreptul de 
uzufruct viager al Ioanei Şimon, născută Vrăsmaş; 

II. 

Constată că susnumita moştenitoare universală are de executat, conform dispoziţi- 
ilor testamentului şi a declaraţiei de modificare şi înregistrare a testamentului, amintite 
mai sus, şi anexate amândouă în copie, ca parte integrantă a acestei încheieri, în favorul 
legatarilor: 

1. Asociaţia Medicilor din Bistriţa, reprezentată prin d-l Dr. Iulian Chitul, medic 
primar în Bistriţa, ca administratoarea Fondului Căminului Medicilor din Bistriţa. 

2. Biserica ortodoxă română din Bistriţa. 

3. Biserica ortodoxă română din Bistriţa Bârgăului, judeţul Năsăud. 

4. Biserica ortodoxă română Pietriş, judeţul Mureş. 

5. Dr. loan Monda, avocat, Bistriţa. 

6. Asociaţiunea pentru Literatura Română şi Cultura Poporului Român, Despărţă- 
mântul Bistriţa, reprezentată prin D-L. Emil Domide, director de liceu în pensie, Bistriţa. 

7. Văduva Elena Şuteu, născută Monda, Bistriţa Bârgăului. 

8. Soţia lui Liviu Greab, născută Raveca Monda, Bistriţa. 

9. Grigore Ilieşiu, născută Monda Măriuţa, soţie de notar comunal Iad, judeţul Năsăud. 

10. Constantin Partene, născută Aurica Monda, domiciliată în comuna Maieru, 
judeţul Năsăud. 

11. Varvara Joja, născută Ionel, Sângeroz-Băi, judeţul Năsăud. 

12. Ioana Şimon, născută Vrăsmaş, Bistriţa. 

13. Marioara Ştefănuţ, casnică, Bistriţa. 

14. Medgyes Eduard şi Medgyes Editha, minori, reprezentaţi prin tatăl lor Medgyes 
Petru, proprietar, domicilat în comuna Stânceni, judeţul Mureş. 

15. Soţia lui Medgyes Petru, născută Hortensia Şandor, domiciliată în Stânceni, 
judeţul Mureş 
obligă pe executorul testamentar Dr. Camil Velican, avocat în Alba-lulia, să aducă la 


legatele stabilite prin sus amintitele dispoziţii de ultimă voinţă şi îl 


îndeplinire aceste legate în cadrul dispoziţiilor testamentare, sub sancţiunile legale. 


III. 

Obligă pe sus numita moştenitoare testamentară universală, ca în termen de 15 
zile, sub sancţiunile legale, să depună la această instanţă timbre fiscale în sumă de lei 
12. 121 şi timbre de aviaţie, în sumă de lei 264. 

b) Să prezinte, conform art. 18 din Constituţie, certificatul de naţionalitate de la 
primăria competentă; 

c) să justifice plata impozitului succesoral sau să prezinte dovada de la Admi- 
nistraţia Financiară competentă că lăsământul este scutit de acest impozit. 

Totodată, lichidează d-lui. Notar public Dr. loan Gustav Rosenthal din Bistriţa, 
drept taxe şi onorariu pentru dezbaterea succesiunii suma de lei 22.628 şi obligă pe 
moştenitoarea testamentară universală să achite suma aceasta în termen de 15 zile, sub 
urmările execuţiei silite. 

Dată în Camera de Consiliu, 

Bistriţa, la 17 septembrie 1935 

Ioan Odaischi, m.p. judecător. 

Numărul actului 165/1930 

Modificat şi întregit cu actul 108/1932 — Bistriţa, la 5 aprilie 1932. L.S. Dr. Simion 
Sbârcea, notar public. 


ACT DE NOTARIAT PUBLIC 

Noi, Dr. Simion Sbârcea, notar public în Bistriţa, la recercare, ne-am prezentat în 
ziua mai jos indicată la locuinţa doamnei Rafila Dr. Monda, născută Şandor, situată în 
Bistriţa, Piaţa Unirii, unde de noi în persoană cunoscut, doamna văduva după Dr. 
Andrei Monda, născută Rafila Şandor, privatieră domiciliată în Bistriţa, în faţa noastră 
şi în prezența martorilor de act de testament, Dr. Linul Gheorghe, avocat şi Dr. Leon 
Bârsan, medic, ambii domiciliaţi în Bistriţa, pe care îi cunoaştem de asemenea în 
persoană şi care în tot timpul gestiunii au fost încontinuu, deodată împreună de faţă, a 
declarat cu viu grai şi personal şi ne-a recercat să dresăm cuprins într-un act de notariat 
public ca ultima ei voinţă, următorul ei 


TESTAMENT 

1. Eu, văduva după Dr. Andrei Monda, născută Rafila Şandor, cu mintea sănă- 
toasă şi conştiinţa clară, din absolut libera mea voinţă, neinfluenţată de nimeni, la cazul 
morţii mele dispun asupra întregii mele averi mişcătoare şi nemişcătoare, după cum 
urmează: 

Întreaga mea avere constă din imobilele pe care le am în oraşul Bistriţa, din imo- 
bilele mele din Sângeorz-Băi, din mobilier, acţiuni, hârtii de valoare, numerar şi aurarii 
şi argintării. Dispun ca întreaga mea avere imobilă, precum mobilierul, la timp potrivit, 
după moartea mea, să fie vândută şi respectiv valorificată, iar suma ce se va obţine să 
se împartă în modul următor: 

I. ca legat testez 

A. Suma de 500.000 lei, în valoarea pe care o au banii azi, fiind aceasta şi dorinţa şi 
voinţa fie iertatului meu soţ, Dr. Andrei Monda, ca „Fondul pentru edificare unui 
cămin al medicilor din oraşul Bistriţa”, care va avea destinaţia, ca în localurile lui să se 
ţină şedinţele medicilor din oraş şi judeţ, să se ţină conferințe medicale, iar cu timpul 
având mijloacele necesare, să fie transformat într-o baie populară cu odaie de ordinat, 
în care de două ori pe săptămână să se ordineze gratuit pentru săraci şi pentru lipsiţii 
de mijloace. 

Suma aceasta de 500.000 lei şi dobânzile va fi administrată de Asociaţia medicilor 
din Bistriţa şi până la ridicarea edificiului, va fi depusă spre fructificare la o bancă sigură. 

b) Suma de 30.000 lei o testez ca legat pentru crearea unui fond religionar „Fondul 
religionar Andrei şi Rafila Monda”, bisericii ortodoxe din Bistriţa-Bârgăului, din dobân- 
zile căreia se va oficia în fiecare an în ziua de 18 august un parastas pentru odihna 
sufletelor Andrei şi Rafila. 

c) Tot ca fond religionar şi sub titlul „Andrei şi Rafila” testez ca legat bisercii 
ortodoxe române din Bistriţa-Bârgăului suma de 40.000 lei, cu aceea, ca în fiecare an să 
se oficieze de ziua Tăierii Capului Sfântului loan Botezătorul un parastas pentru 
odihna sufletelor răposaţilor: Ioan, Ioana, Toader, Iacob şi Ludovica, Raveca, Palagia şi 
Chirila, Todora şi Cifor, Maria, Simion şi Raveca, Maria şi Petrea, Andrei şi Rafila, 
Ileana şi loan, Toader şi Nastasia, Maria şi Galacteon, loan şi Livia, George şi Mărioara. 

d) Mai departe, testez ca fond religionar sub titlul „Fondul religionar Andrei şi 
Rafila”, bisericii ortodoxe române din comuna Pietriş, judeţul Mureş, suma de 30.000 
lei, cu aceea, ca în fiecare an, în ziua de Sfânta Maria Mică! să se oficieze un parastas 
pentru odihna sufletelor răposaţilor loan şi Varvara, Toader şi Nastasia, Maria şi 
Galacteon, Andrei şi Rafila şi Petrea. Observ că de la toate trei fondurile religionare 
menţionate în prezentul act, pct. 1, b,c,d, se va întrebuința din dobânzile fondurilor 
respective taxa dublă a stolei reglementare pentru preotul care va oficia parastasul şi 
pentru cantor, iar restul dobânzilor anuale sunt a se împărţi în fiecare an, în ziua mai 
sus la legate, săracilor din şcoala comunală, prin preotul respectiv. 

II. Asupra averii şi respectiv, sumei care va rămâne după achitarea legatelor 
amintite în punctul acesta sub I, dispun după cum urmează: 

a) Nepoatei mele Georgeta Dr. Velican, născută Şandor, cu domiciliul în Alba- 
Iulia, îi testez suma de 500.000 lei, apoi partea mea din averea ce mi se compete?, 
conform testamentului defunctei mele surori Maria Şagău şi a soţului ei Galacteon 
Şagău, din moşia din Cueşd (Pietriş); mai departe, îi testez aurariile şi argintăria mea, 
hainele de pat şi albiturile, cu acel obligământ ca din obiectele subscrise să facă fetiţei 
nepoatei mele, Hortenzia Medgyesi, născută Şandor, cu ocazia căsătoriei acelei fiice, un 
cadou corespunzător, iar din hainele de pat şi din albituri să predea, rudeniilor soţului 
meu, conform stării fiecăruia, cât va crede de cuviinţă, făcând o parte mai bună 
nepoatei Aurora, măritată Pop Artene şi îi testez tot nepoatei mele Georgeta Dr. 
Velican, născută Şandor, pe tot timpul vieţii ei, uzufructul, respectiv dobânzile după 
toate acţiunile şi hârtiile mele de valoare, acest uzufruct numai atunci însă, când nu ar 
obveni? necesitatea vinderii hârtiilor de valoare, după cum se va prevedea în punctul I, 
III, al acestui testament. 

b) Copiilor celor doi ai nepoatei mele Hortenzia Medgyesi, născută Şandor, 
domiciliată în comuna Stânceni, judeţul Mureş, îi testez fiecăruia câte 100.000 lei, totul 
deci, 200.000 lei, cu acea condiţiune însă, ca aceste sume să fie depuse la o bancă solidă, 
în fiecare an dobânzile au să se capitalizeze, până când copiii vor deveni majori, 
neavând dreptul nici părinţii, nici tutorii copiilor a se atinge, nici de capital şi nici de 
dobânzi; capitalul cu dobânzile se vor preda fiecărui copil în ziua când vor deveni 
majoreni. La caz dacă vreunul din copii aceştia ar muri înainte de a deveni majoreni, 
suma testată lor, împreună cu dobânzile, o testez reprezentantului în Bistriţa al 
Asociaţiei pentru Literatura Română şi Cultura Poporului Român (ASTRA), după cum 
se va specifica mai jos. 

c) La Ioana Simion, născută Vrăsmaş, nepoatei soţului meu de prezent domiciliată 
în Bistriţa, îi testez suma de 200.000 lei 

d) Nepoţilor de la fraţii şi surorile decedatului meu soţ, Dr. Aurel Monda, le testez 
la fiecare câte 10.000 lei. 

e) La Varvara Ionel, măritată Joja din Sângeorz-Băi îi testez dreptul de uzufruct 
viager asupra căsuţei din parc, aflătoare în Sângeorz-Băi, precum şi hainele de pat pe 
care voi muri. 


1 8 septembrie. 
2 Revine. 
3 Interveni, ivi. 

f) Chipurile şi fotografiile familiare ale familiei Monda le testez şi las în grija lui 
Dr. loan Monda, avocat în Bistriţa şi loanei Şimon, născută Vrăsmaş. 

g) Dispun mai departe ca în casele aflătoare în comuna Sângeorz-Băi, asupra celor 
două camere să aibă uzufructul până când vor fi în viaţă, nepoatele: Georgeta Dr. 
Velican şi loana Şimon, născută Vrăsmaş şi după vinderea acelor case. 

III. În cazul dacă din averea mea nemişcătoare şi din mobilier nu s-ar putea realiza 
aşa un preţ, ca din acelea să se poată acoperi legatele din punctele I, II, se vor vinde şi 
hârtii de valoare şi dacă nici cu preţul acestora nu s-ar acoperi sumele de mai sus, se 
vor plăti în primul rând legatele stabilite în punctul 1.I, iar restul se va împărţi între 
moştenitorii amintiţi în punctul 1, II, literile a,b,c, şi d în mod procentual, iar la cazul 
dacă valoarea netă a masei succesorale ar întrece sumele testate în punctul 1, I şi II, se 
va înființa din suma întrecătoare o fundaţiune sub denumirea: „Fundaţiunea Dr. 
Andrei Monda şi soţia Rafila Şandor” care va avea menirea, ca din dobânzi să se aju- 
tore copiii de la şcolile academice şi universitare din cele două familii Monda şi Şandor 
şi alţi copii talentaţi săraci şi care fundaţiune va fi administrată de Despărţământul 
Bistriţa al Asociaţiei pentru Literatura şi Cultura Poporului Român (ASTRA). Acestei 
fundaţiuni, care va avea sediul în Bistriţa, îi revin hârtiile de valoare asupra cărora se 
dispune la punctul 1, II. 

a) Privitor la uzufructul lor în favoarea nepoatei mele Georgeta Dr. Velican, 
născută Şandor. Tot acestei fundaţiuni îi revin dobânzile după sumele testate copiilor 
nepoatei mele Hortenzia Medgyesi, născută Şandor, în caz dacă aceştia ar deceda 
înainte de a deveni majoreni, proprietatea sumei fiind a ASTRE-i, după cum am dispus 
în punctul 1, II, b. 

2. Eu, subsemnata văduvă după Dr. Andrei Monda, născută Rafila Şandor, dispun 
mai departe, ca nici unul din moştenitorii mei testamentari menţionaţi în acest testament 
şi nici legatarii şi nici fundaţiile nu vor putea pretinde partea ce li se cuvine în baza 
acestui testament, până când nu se vor vinde casele, pentru a se putea obţine prețul real 
al lor şi că la plata sumelor se va lua în considerare valoarea pe care o au banii azi. 

3. Dispun mai departe eu, văduva după Dr. Andrei Monda, născută Rafila Şandor 
ca, acela dintre moştenitori mei testamentari, care nu ar respecta întru totul 
dispoziţiunile mele testamentare de faţă, ar fi nemulţumit sau ar ataca acest testament 
sub orice motiv, să nu primească nimic, iar partea lui testată lui, rămasă astfel liberă, să 
se adauge la „Fundaţiunea Dr. Andrei Monda şi soţia Rafila Şandor”, menţionată în 
punctul 1, III, al acestui document. 

4. De executori testamentari ai acestui testament numesc prin acesta pe Dr. Camil 
Velican, avocat al soţiei acestuia, născută Georgeta Şandor, care vor executa punctual 
toate dispoziţiile luate de mine în acest testament şi care vor putea, din masa mea 
succesorală, să-şi detragă+ spesele lor efective înainte de plătirea sumelor testate. 

Despre ce subsemnatul notar public am dresat acest act de notariat public, l-am 
citit şi explicat partidei testatoare în prezența martorilor de act de testament numiţi, 
care în tot timpul gestiunii au fost, în continuu, deodată, împreună de faţă şi după ce, 
testatoarea în faţa noastră şi în prezenţa martorilor a declarat cu grai viu şi personal că 


1Să beneficieze de sumele ce le reveneau prin testament. 

este întru toate dresat conform cu voinţa sa, l-a aprobat şi în faţa noastră şi a martorilor 
l-a subscris cu mâna proprie, după care ei, martorii, au iscălit acest act cu mâna proprie 
în faţa noastră. 

Adeverim că la susceperea5 acestui act s-au respectat întru toate punctual 
dispoziţiunile art. 82 din Legea XXXV/1874. 

Bistriţa, în ziua de 19 (nouăsprezece) a lunii mai, anul 1930 (unamienouăsute- 
treizeci). 

Văd. Rafila Dr. A. Monda, m.p.; Dr. Gheorghe Linul, m.p.- martor testamentar; Dr. 
Leon Bârsan, m.p.- martor testamentar; L.S. Dr. Simion Sbârcea, m.p. — notar public. 

Noi, subscrisul notar public certificăm în mod autentic, cum că această copie — 
dresată pe seama Judecătoriei Mixte Bistriţa, pentru publicare — consună din cuvânt în 
cuvânt cu documentul notarial original, păstrat în arhiva noastră sub nr. 165/1930. 

Bistriţa, la 13 (treisprezece) aprilie 1932 (unamienouăsutetreizecişidoi); taxa de 
timbru: 669 lei. 

Acest testament s-a publicat în ziua de azi în întregime. 

Bistriţa, la 14 aprilie 1932. L.S. I. Osischi, judecător. 

Numărul actului 108/1932. 


ACT DE NOTARIAT PUBLIC 

Noi, Dr. Simion Sbârcea notar public în Bistriţa, la recercare, ne-am prezentat în 
ziua mai jos indicată la locuinţa doamnei Rafila Dr. Monda, născută Şandor, situată în 
Bistriţa, Piaţa Unirii, unde de noi în persoană cunoscute doamna: Văduva după Dr. 
Andrei Monda, născută Rafila Şandor privateră, domiciliată în Bistriţa, în faţa noastră şi 
în prezenţa martorilor de act de testament, Dr. Linul Gheorghe, avocat domiciliat în 
Bistriţa şi Dr. Bârsan Leon, medic domiciliat în Bistrița, pe care îi cunoaştem în 
persoană şi care în tot timpul gestiunii au fost în continuu, deodată, împreună de faţă, a 
declarat cu viu grai şi personal şi ne-a recercat să dresăm cuprins într-un act de notariat 
public, ca ultima ei voinţă următoarea 


DECLARAȚIE DE MODIFICARE 
ŞI ÎNTĂRIREA TESTAMENTULUI 


1. „Eu, văduva lui Dr. Andrei Monda, născută Rafila Şandor, cu mintea sănătoasă, 
cu conştiinţa clară, din absolut libera mea voinţă, neinfluenţată de nimeni, fac prin 
aceasta următoarele modificări la testamentul meu, făcut în 19 mai 1930 în faţa 
notarului public din Bistriţa, Dr. Simion Sbârcea şi dresat de acesta într-un act de 
notariat public, sub numărul actului 165/1930: 

A. Mai întâi de toate numesc de erede universal asupra întregii averi mişcătoare şi 
nemişcătoare care va rămâne după moartea mea, ori unde s-ar afla acea avere şi orice 
numire ar purta, pe nepoata mea, soţia lui Dr. Velican Camil, născută Georgeta Şandor, 
care va moşteni întreaga mea masă succesorală, conformându-se întru toate dispoziţiu- 
nilor mele cuprinse în testamentul menţionat, precum şi dispoziţiunilor cuprinse în 
prezentul act, care formează completarea celui dintâi. 


5 Redactarea, întocmirea. 

B. După aceasta modific dispoziţiunile mele cuprinse în punctul 1, I. a al testamen- 
tului meu în aşa fel, ca pentru „Fondul pentru edificarea unui cămin al medicilor din 
oraşul Bistriţa” testez ca legat suma de 100.000 lei şi nu 500.000 lei, cum era prevăzut în 
testament, care fond va fi administrat de prim medicul judeţean al judeţului Năsăud, 
dacă acela va fi de naţionalitate română, iar dacă va fi de altă naţionalitate, va fi 
administrat de acel medic român din Bistriţa, pe care îl vor designa‘ colegii săi. 

Celelalte dispoziţiuni din testament, cuprinse în punctul 1. I, a,b,c,d, rămân întru 
totul neschimbate. 

b) Punctul II din testament îl modific şi respectiv îl completez după cum urmează: 

Moştenitoarea mea universală va plăti din averea mea, respectiv din masa 
succesorală, copiilor nepoatei mele Hortenzia Medgyesi suma designată la punctul II b 
al testamentului, conform dispoziţiunilor din acel punct, apoi Ioanei Şimon, născută 
Vrăsmaş, suma menţionată în punctul II c, precum şi eventualele cheltuieli efective, pe 
care aceasta le-a avut cu administrarea averii, apoi va plăti la Raveca Greabu, născută 
Monda, 40.000 lei, la văduva Ileana Şuteu, la Dr. loan Monda şi la Măriuţa Ilie, câte 
20.000 lei, la Aurora Partene din Maieru 30.000 lei şi la Mărioara Ştefănuţ, 50.000 lei ca 
legate, mai departe, va împărți argintăria în patru părţi, primind din acelea serviciul 
pentru şase persoane loana Şimon, născută Vrăsmaş, pentru şase persoane, Mărioara 
Ştefănuţ, pentru şase persoane fiica nepoatei mele Hortenzia Medgyesi, născută Şandor 
şi pentru şase persoane, eredei mele universale, Georgeta Dr. Velican, născută Şandor. 

Albiturile şi hainele de pat le vor împărţi între rudenii ereda mea universală 
Georgeta Dr. Velican şi loana Şimon, născută Vrăsmaş, după cum vor afla de bine, 
ţinând seama şi de starea materială a rudeniilor, după ce vor fi dat Mărioarei Ştefănuţ o 
plapumă de mătase, un cearşaf de plapumă, două perini cu feţe, un cearceaf de pat cu 
dantele, iar Varvarei lonel, măritată Joja, plapoma de glot roşu din Sângeroz-Băi cu un 
cearşaf şi o pernă. 

Punctul e II din testament îl schimb şi respectiv modific în aşa fel, ca Varvara 
Ionel, măritată Joja din Sângeroz-Băi va avea uzufructul viager asupra grădinii pe care 
o are şi azi în folosinţă cu casă cu tot, până în pârâu şi până la casa cea mare, iar 
dispoziţiunea privitoare la hainele de pat pe care voi muri menţionată în acest punct, o 
scot din vigoare. 

Privitor la tablourile familiare menţionate în punctul f. II dispun ca tablourile din 
Cueşd să le îngrijească Georgeta Dr. Velican, născută Şandor, iar celelalte, Dr. loan 
Monda şi loana Şimon, născută Vrăsmaş, aşa după cum am dispus în testamentul meu. 

Toate celelalte dispoziţiuni cuprinse în punctul II al testamentului, care nu vin în 
contrazicere cu dispoziţiunile mele din acest act rămân în vigoare şi în special ţin să 
menţionez, că averea din Cueşd va fi în întregime a nepoatei mele Georgeta Dr. 
Velican, născută Şandor, precum şi uzufructul după hârtiile mele de valoare, rămânând 
în vogoare şi dispoziţiunile privitoare la cadoul ce este de a se face fiicei nepoatei mele 
Hortenzia Medgyesi, cu ocazia căsătoriei acesteia. 

c) Punctul 1, II din testament, în urma dispoziţiunilor mele de mai sus se modifică 
în aşa chip, ca „Fundaţiunea Dr. Andrei Monda şi soţia Rafila Şandor” menţionată în 


* Desemna. 

acest punct se va înfiinţa şi respectiv, se va alimenta din hârtiile de valoare amintite 
acolo şi dacă ar obveni cazul prevăzut de punctul 1 II b, privitor la moartea copiilor 
nepoatei mele Hortenzia Medgyesi înainte de a deveni majoreni, căzând de la sine 
dispoziţia mea din acel punct privitoare la sumele care întrec legatele prevăzute în 
testament, acele sume revenind moştenitoarei mele universale. 

4. Rămân în vigoare în întregime dispoziţiunile mele cuprinse în punctele 2,3 4, 
din testamentul menţionat şi dispun şi cu această ocazie, ca averea ce va rămâne după 
mine să se vândă numai atunci când va avea valoarea corespunzătoare şi nici un 
moştenitor şi nici legatarii nu vor putea pretinde sumele testate lor, numai după ce se 
va valorifica averea şi rămân în vigoare toate dispoziţiunile din testamentul meu, care 
nu sunt în contrazicere cu dispoziţiunile acestui act. 

Drept care subsemnatul notar public am dresat acest act de notariat public, l-am 
citit şi explicat partidei recercătoare în prezenţa martorilor de act de testament 
susnumiţi şi care în tot timpul gestiunii au fost în continuu, deodată, împreună de faţă 
şi după ce testatoarea în faţa noastră şi în prezența martorilor a declarat cu grai viu şi 
personal că este dresat întru toate conform cu voinţa sa, că este declaraţia sa de modifi- 
care şi întregire a testamentului ei, care cuprinde în sine ultima ei voinţă, l-a subscris cu 
mâna ei proprie, după care şi martorii au iscălit acest act cu mâna lor proprie şi în faţa 
noastră. 

Adeverim că la susceperea acestui testament s-au respectat întru totul dispozițiu- 
nile art. 82 din Legea XXXV/1874. 

Bistriţa, la 5 aprilie 1932. 

Rafila Dr. Monda, m.p.; Dr. Gheorghe Linul, m.p.- martor testamentar; Dr. Leon 
Bârsan, m.p. — martor testamentar. L.S. Simion Sbârcea, m.p.- notar public. 

Noi, subsemnatul notar public certificăm în mod autentic cum că această copie — 
dresat pe seama Judecătoriei Mixte Bistriţa pentru publicare — consună din cuvânt în 
cuvânt cu documentul notarial original, păstrat în arhiva noastră sub nr. actului 
108/1932. 

Bistriţa, la 13 aprilie 1932. Taxa şi timbru: 504 lei. 

Acest testament s-a publicat în ziua de azi în întregime. 

Bistriţa, la 14 aprilie 1932. L.S. I. Odsischi, judecător. 


A.N.B.-N., fond Protopopiatul ortodox Bistrița, d. 1293/1926, ff. 1-8. Publicat în Bistrița Bârgăului. 
Contribuţii documentare, volum îngrijit și adnotat de Mircea Gelu Buta, Adrian Onofreiu, Ed. 
Eikon, Cluj-Napoca, 2010, pp. 300-315. 

Document nr. 1 


Protocol 


Luat în conferinţa confidențială ţinută în Năsăud la 16 iunie 1908 în aula Gimnaziului 
Superior cu fruntașii din fostele comune grănițereşti convocați de Ciril Deac, 
vicar foraneu episcopesc, ca prezident al fondurilor, loan Pecurariu, profesor gimnazial, 
ca secretar ad-hoc, în urma concluzului din 31 mai 1908 a comisiunii esmise 
de Comitetul fondurilor din 30 martie 1908 sub punctul V al protocolului 


În urma convocatorului, la 10 ore înainte de amiazi s-au întrunit în aula gimna- 
zială următorii: 

1. Ciril Deac, vicar foraneu, membru de comitet și Comisiune administratoare; 2. Dr. 
Dumitru Ciuta, avocat, prezidentul Comitetului și Comisiei administratoare; 3. Simion 
Pop, prefectul fondurilor; 4. Dr. Nestor Şimon, secretar și controlor de fonduri; 5. Petru 
Tofan, perceptorul fondurilor, și următorii, locuitori în Bistriţa: 6. Dr. Leon Scridon, 
protonotar comitatens și membru de comitet şi comisie; 7. Dr. Victor Onișor, avocat, 
membru în comitetul fondurilor; 8. Dr. George Linul, avocat, membru de comitet; 9. 
Gerasim Domide, preot, membru de comitet şi Comisia administrativă a fondurilor; 
Monor: 10. Simion Tanco, preot gr-cat., membru de comitet; 11. George Todoran, învăţător 
fundaţional; 12. Simion Tanco, econom; Gledin: 13. Octavian Harșan, preot gr-cat.; 14. 
Romul Cincea, învăţător; 15. Vasile Tonca, econom; Șieuț: 16. loan Mihăilaș, preot gr-cat.; 
17. George Suciu, econom; 18. loan Câmpean, econom; Nușfalău: 19. loan Pop, protopop 
gr-cat., membru de comitet; 20. loan Luca, econom; Sântioana: Iuliu Pop, preot gr-cat.; 
Toader Posmușan, econom; Nepos: 23. Dionisie Istrate, învăţător pensionar; 24. Petre 
Rognean, învățător; 25. Bota Silivan, proprietar; 26. Marica Ezechil, proprietar; Feldru: 27. 
Emil Ștefănuţ, preot gr-cat.; 28. Toader Scridon, econom; 29. Grigore Neamţ, învăţător; 30. 
Octavian Doci, învăţător; 31. loan Sângeorzan, învăţător; 32. Gavril Ilieş, econom; Ilva- 
Mică: nu a fost nimeni; Sângeorz: nu a fost nimeni; Maieru: 33. Dănilă Sânzian, notar, 
membru de comitet; 34. Petre Ilieș, casier comunal și proprietar; 35. Anchidim Partene, 
proprietar; 36. Adeodat Coruţ, proprietar; 37. Dumitru Avram, proprietar; 38. Anton Rus, 
proprietar; Rodna-Nouă (Şant): 39. Pamfil Grapini, protopop onorific gr-cat.; 40. Tit 
Mureşan, notar comunal; 41. Pantilimon Domide, proprietar; 42. Iosif Ilieș, proprietar; 
Rodna-Veche: 43. Dănilă Mălai, preot gr-cat., membru de comitet; 44. Silvestru Mureșan, 
învăţător pensionar; 44. Simion Precup Domide, proprietar; 45. Filip Filipoi, proprietar; 
46. Onisim Filipoi, proprietar; 47. Dr. Octavian Utalea, avocat; Ilva-Mare: nu a fost nimeni; 

Măgura: 48. Zaharia Bulbuc, preot gr-cat.; St-Josef (Poiana): 49. Ştefan Buzilă, preot gr-cat., 
membru de comitet; Leşu: 50. Leon Coşbuc, preot gr-cat.; 51. Dănilă Pop, notar comunal; 
Năsăud: 52. Dr. Simion Pop, avocat, membru de comitet; 53. Timoftei Matei, econom; 54. 
Clemente Istrate, oficial judecătoresc pensionat; 55. Clemente Grivase, învățător diriginte; 
56. George Mihalca, învăţător; 57. Anton Hangea, învăţător; 58. Mihai Gavriluţ, învăţător; 
59. losif Luchi, maior pensionat, membru de comitet; 60. Macedon Linul, învăţător; 61. 
Ignat Seni, învăţător, membru de comitet; 62. Teodor Șimon, profesor; 63. Alexandru 
Haliţă, profesor; 64. Grigore Pletosu, profesor, membru de comitet; 65. Ştefan Scridon, 
profesor gimnazial; 66. Gavril Scridon, profesor pensionat; 67. Ion Gheţie, director 
gimnazial, membru de comitet; 68. loan Pecurariu, profesor, membru de comitet; 69. Emil 
Domide, profesor, membru de comitet; 70. Emil Mărcuși, profesor, membru de comitet; 
71. Iacob Pop, învăţător pensionar; 72. Vasile Vasilichi, proprietar; 73. Dr. Nicolae 
Drăganu, profesor; 74. George Catarig, proprietar; 75. Dumitru Tomuţa, primar comunal; 
76. Alexandru Pălăgieş, notar comunal; 77. Simion Catarig, proprietar; 78. Leon Pop, 
proprietar; 79. Mihăilă Câtiu, proprietar; 80. loan Nășcuţiu, preot gr-cat., 81. George Rus, 
proprietar; 82. Dr. Pavel Tanco, profesor pensionar, membru de comitet; Bichigiu: nu a 
fost nimeni; Hordou: nu a fost nimeni; Salva: nu a fost nimeni; Romuli: 83. Basiliu Terente, 
membru de comitet; 84. loan Bal, preot gr-cat.; 85. Dumitru Terente, proprietar; 86. Vasile 
Curtuiuș, proprietar; Telciu: 87. Clemente Câmpeanu, casier comunal; 88. lon Pupeză, 
proprietar; Găureni: nu a fost nimeni; Suplai: 89. Spiridon Fetti, învățător pensionar; 90. 
Leon Fetti, învăţător, „membru de comitet; Poieni: 91. loan Rus, preot gr-cat., membru de 
comitet; Zagra: 92. loan Zinveliu, învăţător; Runc: nu a fost nimeni; Mititei: 93. George 
Sărmășan, proprietar; 94. Valeriu Șoldea, proprietar; 95. Simion Mureșan, proprietar; 
Mocod: 96. Valeriu Vârtic, preot gr-cat.; Parva: 97. Vasile Coşbuc, preot gr-cat.; 98. George 
Ciocârlă, învăţător; 98. Pompei Alexi, proprietar; 99. loan Sângeorzan, proprietar; Rebra- 
Mare: 100. Onisim Rotaru, preot gr-cat.; 101. Constantin Suciu, învăţător şi membru de 
comitet; 102. Iacob Pop, proprietar; 103. Victor Sloboda, proprietar; Rebrișoara: 104. Anton 
Precup, preot gr-cat.; 105. Dumitru Linu, primar comunal; 106. Macedon Ciuta, învăţător; 
107. Nicolae Pop, învăţător; 108. Dumitru Irini, învăţător; 109. Ioachim Pop, colector 
comunal; 110. Leon Irini, proprietar; Budacul Român: nu a fost nimeni; Ragla: 111. Vasile 
ledean, proprietar; 112. Vasile Adace, proprietar; 113. Grigore Adace, proprietar; 114. 
Teodor Adace, învăţător; Borgo Rus: nu a fost nimeni; Borgo Joseni: nu a fost nimeni; Borgo 
Mijloceni: nu a fost nimeni; Borgo Suseni: 115. Iacob Tănase; 116. Tănase Ghiţă; Borgo 
Prund: 117. Grigore Vlad, primar; 118. Teofil Uşeri, econom; 119. loan Moișan, econom; 
120. Simion Vrăsmaș, econom; 121. Dr. Nicolae Hăngănuţ, medic, membru de comitet; 
Borgo Bistrița: 122. Pantilimon Zagrai, preot gr-cat.; Borgo Tiha: 123. Ion Dologa, membru 
al Comisiei administratoare și a comitetului; Borgo Mureşeni: 124. Nicolae lanul, învățător; 
125. Vasile Nechiti, preot gr-cat.; Coșna: nu a fost nimeni; Ruși Munţi: nu a fost nimeni; 
Morăreni: nu a fost nimeni. 

1. Vicarul foraneu Ciril Deac, la 10 ore înainte de amiazi deschide conferinţa prin o 
vorbire în care arată că la desființarea graniţei foştii grăniţeri au hotărât ca fondurile să 
nu se împartă și să rămână ca un bun comun al tuturor 44 comune foste grănițereşti. 

S-au înființat școale care s-au susținut până acum, dar în urma răscumpărării 
regalului de crâşmărit, venitele au scăzut așa, încât a trebuit să se sisteze școalele 
triviale din Sângeorz, Zagra şi Telciu. 

Dar cu toate acestea, trebuinţele s-au înmulțit an de an, dar veniturile, în urma 
convertirii obligaţiunilor de stat, iarăși au scăzut, așa încât Fondul central scolastic în 
tot anul a lucrat tot cu deficit. 

Ministerul de Culte şi Instrucţiune Publică a esmis în anul trecut pe d-l. 
Chmilevarki Endre, controlor din gremiu, care a stat în Năsăud câteva luni și în fine, şi 
acesta a tras atențiunea Comisiei administratoare că așa nu mai poate merge. 

Conferinţa de astăzi s-a convocat pentru ca fruntașii din toate 45 comune să se 
convingă despre starea fondului și să se consulte cum că, în ce mod s-ar putea ajuta. 

Pentru ca să se poată consulta, roagă conferinţa ca să se constituie, alegându-și un 
prezident şi unul ori doi notari, ad-hoc. 

La propunerea d-lui. Dr. Victor Onișor: 

Ad. 1. Cu unanimitate se aleg, de președinte ad-hoc, Ciril Deac, vicar foraneu episco- 
pesc, ca notari ad-hoc: Dr. Nestor Şimon, secretarul fondurilor și Dr. Simion Pop, avocat. 

2. Prezidentul ad-hoc cu verificarea protocolului conferinței de astăzi însărcinează 
pe Gavril Scridon, profesor pensionar, Teofil Șimon, profesor gimnazial și Iosif Luchi, 
maior pensionat. 

Ad. 2. Se ia spre ştire. 

3. Prezidentul ad-hoc primul cuvânt îl dă lui Dr. Victor Onişor, membru de comitet, 
care în un expozeu mai lung descrie toată starea financiară a fondului, arătând cum că, în 
deceniul următor, toate spesele anuale a Fondului central scolastic s-ar urca la 140.000 
coroane, iar veniturile, la 110.000 coroane, deci se arată 30.000 coroane, deficit anual. 

După acest expozeu, Dr. Dumitru Ciuta face unele întregiri și dă explicări, apoi 
urmează Pamfiliu Grapini, care din cele expuse deduce că trebuie s-o susţinem numai 
aceea, ce pute, și fondul scolastic să rămână în cadrul testamentului bătrânilor grăniţeri, 
adică în cadrul Instrumentului fundațional. Nimeni să nu se supere pe propunerile ce se 
vor face. 

Dr. Leon Scridon citind, arată decursul conferinței din 31 mai a.c., comisiunii 
esmisă de comitet. Înşiră greutăţile ce stau în cale la o eventuală cerere pentru nou 
ajutor din venitul pădurilor comunale ce se administrează cumulativ, pentru că din 
venitul acelor păduri, afară de ajutoarele votate Fondului central scolastic, sunt votate 
sume însemnate pentru calea ferată, multe comune au din fondul silvanal anticipații 
pentru biserici, cumpărare de păşuni etc., comunele sunt îngreunate cu repartiții mari 
pentru susținerea școlilor proprii. 

Multe școale confesionale sunt de model și după ce învățătorii vor ajunge în 
salariul statorit de legea nouă, învățătorii vor corespunde şi mai bine. 

Când Fondul scolastic nu a putut susține şcoalele din Sângeorz, Zagra şi Telciu, le-a 
desființat. 

Autonomia fondurilor pretinde că, dacă nu se pot susține toate institutele de învă- 
țământ, Fondul central scolastic să se îngrijească de mijloace de asanare. 

În comisia esmisă de comitet s-au ivit două păreri; ori desființarea şcoalelor funda- 
tionale din Năsăud, Monor şi Borgo Prund, ori cererea unui ajutor din venitul pădu- 
rilor comunale. 

Dr. Victor Onișor, în legătură cu cele predate de Dr. Leon Scridon, comunică de 
asemenea părerile ivite în comisiunea esmisă de comitet şi e de părere, ca să se ceară ca, 
ori din venitul pădurilor să se voteze un ajutor anual de 40.000 coroane, ori comunele 

respective interesate, să contribuie la susținerea şcoalelor amintite, ori, dacă membrii 
adunării vor afla alt mijloc, atunci să-şi spună părerea. 

Se începe o discuţie mai lungă la care iau parte, afară de cei de mai sus, Simion 
Tanco, Iosif Luchi, Ignat Seni, Silvestru Mureșan, Dr. Nicolae Hăngănuţ, Pamfiliu 
Grapini, Dr. Dumitru Ciuta, Pamfil Terente, Pantilimon Domide, Iacob Pop din Rebra, 
Silivan Bota. Dintre aceștia o parte fac propuneri pentru susținerea necondiționată a 
școalelor fundaţionale, fără de a arăta izvoare sigure de venit. 

Iosif Luchi dă în scris următoarea propunere <....>1. 

Prezidentul ad-hoc declară cum că, această propunere abătându-se de la obiectul 
pus în convocatorul conferinţei, nu o admite la pertractare și votare. 

În fine, după ce mai mulți fruntași se exprimă că, comunele nu vor fi aplicate a 
vota noi ajutoare pentru susținerea școalelor, la propunerea lui loan Gheţie, se aduce 
următorul concluz: 

Ad. 3. Conferinţa ia act despre starea îngreunată a Fondului central scolastic şi 
având deplina încredere în Comisiunea administratoare și Comitetul fondurilor, le 
însărcinează ca să aducă bugetul fondurilor în echilibru pe calea cea mai potrivită. 

Conferinţa se finește la 1⁄2 2 ore și prezidentul ad-hoc mulțumind membrilor 
adunaţi, închide conferinţa. 


Expozeu 
Pentru adunarea din 16. VI 1908 
Onorată adunare! 


Scopul pentru care aţi fost rugaţi a osteni până aici este de a vă expune starea grea 
în care se află astăzi Fondul Central Școlar, care susţine trei școli elementare în Năsăud, 
Prund și Monor, asemenea, gimnaziul local. 

Acest fond este azi în o situație așa de grea, că venitele lui nu mai ajung nici pentru 
satisfacerea speselor erezite, cu atât mai puţin este în stare să suporte spesele ce i le 
impune viitorul apropiat. 

Cauzele acestei strâmtorări sunt multe, între care mai principale următoarele: 

Scăderi de venite: provenind din: 

a) împrumutul de 126.000 coroane făcut pentru clădirea edificiului gimnazial, o 
pierdere anuală de 5.800 coroane; 

b) desființarea regalelor, o pierdere anuală de 36.400 coroane; 

c) speze la desființarea regalelor, 60.000 coroane, o pierdere anuală de 2.400 coroane; 

d) pierderile prin convertirea hârtiilor de stat, 5.800 coroane; 

Deci, anual o pierdere de 50.400 coroane. 

Apoi, sporuri de spese, provenind mai ales din mărirea salariilor profesorilor 
gimnaziali în mai multe rânduri, astfel că în ultimii 20 de ani susținerea gimnaziului s-a 
ridicat anual cu 12.000 coroane. De altă parte, în anii din urmă, „spesele de întreținere a 
clădirilor”, care acum 30 de ani nici nu figurau în preliminarii, au crescut în mod simţitor. 
Și deşi actual, aceste speze sunt prevăzute cu 5.000 coroane anual, totuși, nu putem 
acoperi toate lipsurile ce se ivesc. 


1 Marcată în acest fel în textul manuscrisului chiar de cel care a consemnat, Nestor Șimon. 

Aproape toate clădirile fondului fiind edificii vechi, spesele de întreţinere anuale 
nu vor fi suficiente, nici dacă am prevedea anual, 10.000 la acest titlu. 

Astfel, parte, din cauza vechimii clădirilor, parte, din dispoziţiile legilor noi şi din 
împrejurările de trai scumpite, se impun fondului în proximii ani, noi sarcini, pe care 
nu-i în stare a le suporta. 

Situaţia lui concretă e următoarea: 

A. Venite 

4.370 coroane după realitățile din Năsăud, estimate la 37,5 jug=218.077, în 
procente, 0,64%; 560 coroane, după realităţile de la Dombăth, estimate la 1,5 jug=14.000 
coroane, în procente, 4%; 530 coroane după realităţile de la Borgo Prund, estimate la 3 
jug=30.000 coroane, în procente, 1,70%; 4.100 coroane, după realităţile de la Entradam, 
estimate la 7,1 jug=106.000 coroane, în procente, 4%; ....; după realitățile de la Cepari, 
estimate la 117 jug=60.000 coroane, în procente, 0,01%; 9.400 coroane, după realitățile 
din Ceanul-Mare, estimate la 1.035 jug=235.000 coroane, în procente, 4%; ...; după 
realitățile din Monor, estimate la 0,35 jug=27.800 coroane, în procente...; 67.614 coroane, 
hârtii de stat a 4%, 1.671.600 coroane, în procente, 4%; 2.640 coroane, tangenta de 
administraţie, reprezentând cap. , 65.000 coroane, în procente, 4%; 6.000 coroane, 
ajutorul de la comune de azi, 150.000 coroane, în procente, 4%; 330 coroane, tangenta la 
fondul de pensie, 8.325 coroane, în procente, 4%; 4.000 coroane, didactrul? gimnazial, 
100.000 coroane, în procente, 4%; 800 coroane, diferite, 20.000 coroane, în procente, 4%. 

Total: 100.344 venit din realităţi şi drepturi, în valoare de 3.160.742 coroane. 

B. Speze 

Administraţie, azi anual, 10.300 coroane; se recer sporuri anuale de 5.000 coroane; 
întreținerea clădirilor, 5.000 coroane, se recer sporuri anuale de 7.000 coroane; dări şi 
asigurări, 2.000 coroane, se recer sporuri anuale de ...; procese, 600 coroane, se recer 
speze anuale de 400 coroane; pensiuni, 12.700 coroane, se recer sporuri anuale de ....; 
susținerea gimnaziului, 43.000 coroane, se recer speze anuale de 19.000 coroane; 
susținerea școalei din Năsăud, 12.300 coroane, se recer sporuri anuale de 4.000 coroane; 
susținerea școalei din Monor, 4.600 coroane, se recer speze anuale de 1.000 coroane; 
susținerea școalei din Borgo Prund, se recer speze anuale de 1.300 coroane; diferite, 
1.700 coroane, se recer speze anuale de ....; 

Suma totală azi, 99.200 coroane. 

Apoi: 4.000 coroane, la fondul de rezervă, conform statutului, $ 14; 4.000 coroane, 
la fondul de amortizare al clădirilor, în total: 45.900 coroane; în total, 45.900 coroane, 
spor recerut. 

Din experiența de peste 20 de ani putem deduce cu siguranță că administrarea 
unei averi de 3 milioane nu se poate executa cu un personal retribuit anual cu 5.000 
coroane în total, cum este personalul de astăzi. 

Statutele și economia rațională recer ca izvoarele de venit să fie mai bine îngrijite. 
Contrar, mare parte din ele se vor distruge. lar responsabilitatea ce o avem nu permite 
să îngăduim neglijarea proprietăţilor din al căror venite susţinem școalele. 

Mare parte din clădirile fondului fiind aproape de ruină, ni se impune înființarea 
unui fond de amortizare, a cărui capital să balanseze degradarea naturală a clădirilor. 


2 Taxa de înscriere. 

Iar din experienţele trecutului am învăţat că, convertirea hârtiilor de Stat, în care 
este plasată jumătate averea fondului, poate să ne surprindă cu pierderi anuale de zeci 
de mii. Prin urmare, trebuie să înființăm fondul de rezervă, ce de altfel, şi statutul ($ 14) 
ni-l impune. 

Toate acestea, fiind recerințe cardinale a economiei acestui fond, pentru a cărei 
administrare suntem responsabili, trebuie satisfăcute. 

Deci, dacă nu putem afla mijloace de acoperire a tuturor necesităților, urmează că tre- 
buie să descărcăm fondul de acele sarcini, a căror însemnătate este relativ mai secundară. 

Altfel, în afară de coliziunea cu autorităţile superioare, comitem un atentat la 
existenţa, la viața fondului, care nu-i numai al nostru, ci și al tuturor generaţiilor 
viitoare, cărora datori suntem a-l preda, nu numai neştirbit, dar amprentat și fortificat, 
astfel încât să poată rezista la orice încercări. 

Din bunăvoința D-voastră față de școale, acest fond până astăzi beneficiază de un 
ajutor din partea comunelor grănițerești, de anual, 56.666 coroane, din care 6.000 la sporul 
de plată al profesorilor, 24.000, capital fundamental și 26.666, înființarea convictului. 

Preşedintele: Bătrânii, în 1853; că fondul să nu se împartă, să rămână veşnică. lar 
noi am greșit: făcând şcoalele scop, şi fondul, mijloc. Am lucrat cu diferite conscii. A 
venit străinul Minister, a zis: Nu mâncaţi ce v-au lăsat părinții! Voi mâncaţi fondul! Vă voi 
pune sub curatelă! 

Ce-i de făcut? Exprimaţi-Vă! 

Grapini. Mulţumesc pentru alarma făcută în acest moment istoric. La toți. 

Rezultă că trebuie să susţinem ce putem, ori să căutăm izvoare. 

Cere să rămânem în testamentul bătrânilor, păstrând capitalul neatacat. Notează 
că astă adunare este rezerva comisiei, trebuie să-i steie la spate. Aşa se cuvine. Nimeni 
să nu se supere, orice propunere s-ar face. Cere ca, comisia aleasă să propună mijloacele 
de asanare. 

Dr. Scridon. 

În 31 mai s-au exprimat toți membrii comisiei. Oare, aproba-se-va ajutorul nou de 
la comune? Avem azi 56.660. Vrem să mai căpătăm? Ne face și spital. Ne trebuie și 
primărie aici! Face calea ferată. Mai ne trebuie: școală agronomică, industrială. 

Multe comune au din fondul silvic: anticipaţii pentru biserică, cumpărare de 
pășuni etc. Comunele-s îngreunate cu repartiții, execuțiile zilnice te îngrozesc. 

Şcoalele confesionale recer enorme repartiții pe poporul sărac. 

Asupra școalelor fundaționale nu avem nici o înrâurire, decât dreptul de a plăti. 
Ele nu-s școli de model, căci școalele confesionale dau mai mulţi elevi în gimnaziu. 

Fruntaşii noştri nu-şi trimit băieții în Năsăud, ci la şcoalele de stat din Bistrița etc., ori în 
sat (s.n.). 

Dr. Scridon continuă: Multe școli confesionale sunt de model. După aplicarea 
salariului nou, dascălii vor putea corespunde şi mai bine. 

Când n-am putut, noi înșine am desființat școalele St-Georg, Telciu și Zagra, tăind 
în carne vie. 

Alte comune au avut greutăţi; „terenul montan”, le-au suferit. Monorul, Gledinul 
fac școli și biserici fără aruncuri?. 


3 Taxă, impozit suplimentar. 

Împrejurări de sus: autonomia noastră cere ca noi să tăiem, dacă-i trebuință. 

Deci, după stare de azi, nu ne rămâne decât să desființăm școale. 

Însemnătatea gimnaziului: în el am studiat cei mai mulţi, în el ne-am format 
caracterul. Avem datoria să-i asigurăm existenţa, nu să-l atacăm. 

Trebuie să regulăm lefele profesorilor ca și alții, deci venitele ce vor rezulta să le 
aplicăm pentru sporirea lefelor profesorilor! Spre a asigura independenţa acestei 
fortărețe de cultură. 

Propune: desființarea școalelor din Năsăud, Borgo și Monor. 

Dr. Onişor: Ori să umflăm venitele, ori să reducem spesele. 

A fost vorba că înainte de a desființa școalele să se întrebe comunele că, oare n-ar 
fi aplicate a mai da un ajutor ca să nu se desființeze școalele. 

Respectivele comune interesate de aceste școale să le susțină mai departe. 

Dintre toate școalele, gimnaziul este cel mai însemnat, pe el să-l susţinem, iar 
celelalte să le desființăm. 

Vicarul: Ori cei interesaţi mai îndeaproape vor susține școalele, ori ele să se desființeze! 

Crede însă că fondul silvic poate să dee ajutoare ca să le susțină fondul și mai 
departe. Altfel, fondul silvic: ca, cu vite din Perşa etc., calea la Ilva Mare și banii se vor 
duce. Trebuie și acestea, dar și școalele trebuie. Deci nu-i eschisă+ ajutorarea școalelor, 
nu din tangenta școalelor, ci din rezervele comunelor. 

Simion Tanco: Propune să se roage Comisia de 8 ca să stăruiască a căpăta ajutor. 
Eventual, inteligența de azi să contribuie, să ajute fondul. Colecte, ca brădenii. 
Reducerea speselor administraţiei; membrii comisiei să nu ieie diurne. 

Dr. Scridon: Că el n-a propus nimic, ci numai a făcut cunoscută opinia celor 12 inși. 
Arată că aruncurile-s mari la Someşeni, iar la Târgoveni, nu-s. 

N-au făcut nici o obiecţie când s-au făcut școale comunale și de stat în Hordou, 
Salva etc., iar când spune că fondul trebuie salvat, atunci suntem trădători! 

Luchi: Fondul de provente=fond al mengului?; fondul de montur, al hainelor. 
Avem prea multe administrații central, confesionale, gimnaziu şi în Sibiu. 

Propune: Comisia și Comitetul să ieie dispoziţii cerute de starea fondului. Să se 
sisteze cele 3 școale și în locul lor să se facă școale economice în Monor, Prund și 
Năsăud. Dă propunerea în scris. 


4 Exclusă. 

5 Formă preluată din limba germană; menge=cantitate, mulțime; aici, definea izvoarele de venit 
ale fondului de provente: drepturile „regaliene”: crâșmărit, morărit, măcelărit, vânat și pescuit. 
Cele 23 comune someşene și cele două din Valea Șieului (Mărișelu și Sântioana) au fost 
considerate libere înainte de militarizare şi prin urmare, „s-au bucurat de toate drepturile 
recunoscute și admise liberilor”. Alături de „averile lor” au avut „între altele, drepturile regale”, 
pe care „le-au ţinut şi exercitat neîntrerupt”. Prin militarizare nu s-au schimbat și nu s-au alterat 
„cu nimic drepturile străvechi”, ba, mai mult, „cu acele drepturi (regalele — n.n.) au fost investite 
şi comunele militarizate mai târziu” (cele din cercul Monorului, văile Budacului și a Bârgăului, 
considerate iobage înainte de militarizare). „Această stare de drept de avere s-a întărit și prin 
codicele civil austriac”, introdus în graniță la 1 ianuarie 1812; apud. Lazăr Ureche, Fondurile 
grănicereşti năsăudene ..., p. 16, nota 8. 

Seni: Dr. Scridon a zis că școalele confesionale pot substitui școalele elementare. 
Noi românii, să avem școale superflue? Noi avem școale de model, chiar și dacă pe un 
sat sunt 3 şi 4 învăţători. Se lipeşte la părerea vicarului că, lipsa de 40.000 să o plătească 
toate comunele. 

Silvestru Moroşan: Să se ceară de la păduri, să se susțină școalele. 

Dr. Hăngănuț: Închidem școalele toate, apoi va merge bine. Să susţinem gimnaziul, 
dar să-i tăiem picioarele. Nu. Să cruțăm! Gimnaziu-i prea mare. Să băgăm în el și 
normele și să vindem clădirea şcoalei de azi. Fondul de stipendii încă să ajute pe cel 
școlar. Fundatorii au vrut să trăiască și Borgo Prundenii și Târgovenii. Nu merge, unul 
să ia tot, altul să n-aibă nimic. 

Grapini: Să se facă apel mai întâi la cei interesaţi, Borgo şi Monor. Să vedem cât vor 
contribui ei. Comisia să cerce totul spre a susține școalele, nesuccedând, să-și mai convoace 
o conferinţă, ca fiecare să vadă că nu Petru ori Pavel a făcut crima de a asasina școalele. 

Dr. Ciuta: Că-i prea târziu: „Hanibal ante portas”. Comitetul, în iunie curent, 
trebuie să aibă: da ori ba. Nu mai avem ce studia. Exprimaţi-vă, da-ne-veţi da ajutor de 
la comune, ori nu? 

Obştea răspunde: Nu! 

Terente: Au fost şcoale triviale foarte glorioase, azi nu mai au nici o însemnătate? 
Au însemnătate triplă. Propune să se declare, ca aceste școale să se susţină. 

Pantilimon Domide: Din școala din Șanț trimitem copiii în gimnaziu. Noi, 44 
comune, nu dăm câte o mie pe an la Năsăud, Monor şi Prund. 

Pop Ion, Rebra: Aşteptăm ajutoare noi, dar nu aşteptăm noi, de la voi. Năsăudul, 
Prundul, Monorul au șterguri, să-şi ţie școalele. Bravo. 

Bota Silivan, Nepos: Spune asemenea, că comunele (sic!) îs aşa de îngreunate. 

Vicarul: Cred că va fi a se apela la ministru să dee deficitul anual de 40.000. 

Preşedintele: Să se caute votul conferinței cu da, ori ba. 

Gheţie: Scopul este ca să vă informeze despre situația fondului. Să vă spună, că nu-i 
boală de azi, că s-au făcut toţi pașii ca să căpătăm ajutor, dar fără rezultat. Mâine vine 
ministrul şi sistează autonomia. Pentru noi ajutoare, în zadar s-au făcut toți paşii de 
până acum. 

Propune ca concluz (sic!): Conferința ia act de situația grea a fondului şi autorizează 
pe reprezentanţii legali a lua cele de lipsă măsuri, fără amânare. 

Preşedintele: Aţi venit să vă informaţi şi să vă exprimaţi, ca şi comitetul să aibă 
orientare. 

Bârgăoanii, că ei votează. 

Târgovenii, la fel. 

Someșul, că nu dă ajutor de la comunes. 


6 A.N.B-N,., fond Administrația fondurilor grănicereşti năsăudene, d. 147, ff. 163-175. Vezi şi rapoartele 
Comisiei administrative pe cicluri de activitate, în Ibidem, d. 139. Publicat la Adrian Onofreiu, „La 
cumpăna veacurilor și a vremurilor. Contribuiţii documentare referitoare la acrodarea de stipendii 
şi ajutoare din Fondurile Grănicerești Năsăudene (1905-1908)”, în „Arhiva Someșană”, Năsăud, 
seria III, XII, 2013, pp. 125-133. 

Document nr. 1 


Nr. 36/1920 
Chestionar 


Referitor la „Chestionar” apărut în „Foaia Bisericească” nr. 2-3, dtto. 25 decembrie 
1919, vin a raporta următoarele: 

1. Mă cheamă Aurel Monda şi sunt născut în 1 aprilie 1884 în Borgo Bistriţa; am 
studiat în satul natal clasele elementare şi la Şcoala fundaţională din Borgo Prund, 
după aceea am mers la Liceul din Năsăud, unde am studiat 4 clase gimnaziale, iar în a 
5-a clasă gimnazială am studiat la nemţii din Bistriţa! de unde am mers iarăşi la liceul 
din Năsăud, unde am studiat 8 clase gimnaziale şi mi-am făcut examenul de maturitate 
cu calculul de suficient, nr. atestatului de maturitate nr. 28/1906-1907, dtto. VI, 30. 

Examenul de specialitate l-am făcut în Sibiu cu nota generală foarte bine, conform 
atestatului de qualificaţiune nr. 8036 Bis, dtto. 7 iulie 1909. 

Înalt Prea Sfinţitul Arhiepiscop şi Mitropolit Ioan Meţianu m-a hirotonisit de preot 
în 23 septembrie 1909, prin gramata nr. 11.279 Bis, iar în 15 noiembrie 1909 am fost 
introdus în oficiu şi beneficiu prin Mult Onoratul Domn protopop Grigore Pletosu şi de 
atunci servesc în continuu în oficiu; postul de preot l-am obţinut prin alegere de concurs. 

Vorbesc şi scriu româneşte, ungureşte, nemţeşte binişor. Înainte de a fi ales preot 
nu am ocupat nici o funcţiune, iar după ce am fost ales de preot, am îndeplinit funcţi- 
unile preoțești şi am propovăduit cuvântul Domnului; am înfiinţat în sat o reuniune de 
înmormântare, pe care am condus-o până în ziua de azi, am câştigat un ajutor de 80.000 
coroane pentru a ne putea edifica o biserică pe care am şi dat-o în licitare la arhitectul 
Sas, dar din cauză că a izbucnit războiul, nu s-a edificat; am înfiinţat un fond bisericesc 
„Fondul Aurel Simion Monda” pentru înfrumusețarea bisericii şi ajutorarea copiilor 
orfani, dimpreună cu preotul greco-catolic am înfiinţat o reuniune de consum? în 
comună, când am putut şi cât mi-au permis puterile materiale, întotdeauna am donat 
pentru diferite scopuri filantropice. De scris şi tipărit nu am scris. 

Bibliotecă am proprie peste 2.000 volume, toți autori români, din domeniul literaturii, reli- 
giunii, diverse scrieri, autorii clasici germani, autorii clasici latini şi autorii clasici greci (s.n.). 


1 Gimnaziul evanghelic lutheran; traiectul era comun pentru românii cu o stare materială mai 
bună, urmărind în principal contactul cu rigoarea şi disciplina de aici, ca şi însuşirea la un nivel 
înalt a limbii oficiale a cursurilor, limba germană. 

2? Asociaţie de aprovizionare şi desfacere a mărfurilor. 

Gazete abonate am proprii ale mele: „Telegraful Român”, „Românul”, „Renaşterea”, 
„Grai Nou”, „Cuvântul Poporului”, „Ţărănimea”. 

De citit am citit tot ce este de interes general. De pedepsit în cale disciplinară nu 
am fost şi nici de foruri civile. 

Sunt căsătorit cu Olivia Butnariu din Braşfalău:, fiică de preot, în anul 1909, nov. 9; 
copii nu am dar susţin 3 fraţi şi 2 surori care nu au avere proprie, soţia nu ocupă nici o 
funcţiune. 

III. Eclejiet am 2 jug. De la biserică. Avere proprie, după foaia cadastrală am 30 
jug, pe care totdeauna l-am lucrat, 10 jug. Sunt arătoare, iar 20 jug. sunt de fânaţ. 

De la comună primesc în bani, 600 coroane, în natură, nimic. 

Stolele5 sunt : de la botez, 1 florin, de la cununie, 10 florini, de la morţi, 6-10-15 şi 25 
florini, masle, 2-6 florini, feştanie, 5 florini, dezlegare, 50 cruceri, slujbă privată 3-5 florini, 
umblarea cu crucea (botez), 50 cruceri, şi molitva, 50 cruceri şi unii din oamenii care-s în 
stare mai bună, plătesc şi mai bine, iar care e sărman de tot, acela nu plăteşte nimic. 

IV. Biserica s-a zidit în 1845, în lungime de 11 stj., 4 stj. largă, 3 stj. înaltă, s-a zidit 
din piatră şi acoperişul e de lemn, azi se află în stare slabă. Pictura corespunde stilului 
oriental. Biserica e înzestrată cu cele de lipsă, adică veşminte preoțești, cărţi bisericeşti 
şi alte ustensile care toate se află în stare bună. Cor bisericesc este. 

Cantor este şi se plăteşte din veniturile stolare, are decret, deoarece a fost şi 
învăţător în comună şi e în etate de 84 de ani; alţi surescenţi” sunt şi corespund. 

V. Cimitire în comună avem astăzi mai multe, deoarece comuna e împrăştiată şi 
astfel, 3-5 familii au cimitirul propriu; avem afară de acestea, 3 cimitire proprii: în 
grădina bisericii, unul îngrădit şi unul neîngrădit. Crucile sunt de lemn şi piatră şi în 
cimitir sunt plantați pomi. 

Cimitirele sunt ale bisericii greco-orientale, dar se îngroapă şi greco-catolici şi 
romano-catolici, deoarece ei nu au şi totodată, se îngroapă şi străini. 

VI. Biserica are pământ arător 5 jug. 102 stţ?, grădini, 1 jug. 618 stj.?, livezi, 9 jug. 111 
stj.?, păşune, 23 jug. 904 stj.?, neproductiv, 1 jug. 585 stj.?; pământul bisericii se dă în arendă an 
de an la particulari şi venitul anual de pe anul 1919 a făcut 5.991 coroane (s.n.). 

Averi biserica are în acţiuni de stat, 1.400 coroane, în fundaţiuni, 631 coroane, în 
obligaţiuni la privaţi şi interese la particulari, 1.228 coroane 62 fileri şi restul casei, cu 
finea anului 1919, 3.696 coroane, cu totul, 6.976 coroane 38 fileri. Banii bisericii se vor 
depune la bancă. 

Repartiţiile bisericeşti şi culturale sunt făcute asupra credincioşilor după starea 
materială, de la 1-6 coroane şi se urcă anual în suma rotundă de 900 coroane; restanţe 
de pe anii trecuţi nu sunt, fără numai din anul 1919, deoarece comuna politică nu a 
încasat darea pe 1919 şi prin urmare arunculs bisericii nu l-a încasat. Sidoxia” anuală e 
de 145-160 coroane, care s-a trimis regulat. 


5 Blăjeni; nu se precizează care din cele două localităţi, de Jos sau de Sus. 

+ Lot tip pentru dotarea preoţilor. 

5 Taxe pentru diferite servicii religioase, pentru completarea veniturilor preotului. 
6 Necesare. 

7 De ajutor. 

3 Dare, impozit. 

? Taxa la episcopie. 

Biserica din veniturile ei susţine 2 şcoli confesionale cu 2 învăţători, pe care de 
prezent nu-i avem, deoarece încă nimeni nu a concurat la posturile de învăţători, fără 
am denumit unul supleant şi anume, pe Ştefan Vrăsmaş, care s-a născut în Borgo Prund 
în anul 1846, august 2, a studiat la şcoala din Borgo Prund şi Şcoala Normală din 
Năsăud, precum şi pedagogia din Năsăud, iar examenul pedagogic l-a făcut în Sibiu, 
cu progres bun. 

A servit ca învăţător în Ida Mare din 1866-1868, după aceea a servit ca învăţător din 
1868-1872 în Borgo Prund, din 1872-1874, în Borgo Mijloceni, iar din 1874-1889, iar în 
Borgo Prund, iar în anul 1889 a fost pensionat. În anul 1889 a fost ales cantor în Borgo 
Prund, unde a servit până în 10 octombrie 1919; la 2 noiembrie 1919 a fost ales ca învăţă- 
tor supleant în Borgo Bistriţa, cu salariu anual de 1.2000 coroane, lemne de foc şi quartir™. 

S-a căsătorit cu Maria Badiu din Borgo Tiha în 1906, I 29, iar de logodit a fost în 
1890 şi are următorii copii: Ilie, născut în 1898, VII 8, Cornelia, născută în 1902, IV 4, 
Ion, născut în 1904, V 6 şi Dumitru, născut în 1907, X 25. Ştie vorbi româneşte şi 
nemţeşte, se ocupă cu economia. 

Biserica are numai o datorie la învățătorul Ştefan Bărbos cam de 950 coroane, pe 
care i-o poate solvi în tot momentul. 

Socotelile bisericii s-au înaintat şi pe anul 1920, Onoratului Oficiu Protopresbiteral. 
Ratiociniul"! de pe 1917 a fost aprobat. 

VII. Casă parohială biserica nu are, dar preotul are casă proprie corespunzătoare cu 7 odăi, 
în care se află o odaie şi pentru cancelarie (s.n.). 

Şcoala are pământ 1 jug. 266 stj.? grădină, unde se plantează cam 1.000 oltoni?, care se 
împărțesc la oameni (s.n.). Pământul e întăbulat pe biserica greco-ortodoxă şi greco-catolică. 

Şcoala are un fond şcolar cam de 26.000 coroane, care se administrează în Sibiu; 
fiindcă şcolile nu dispun de alte averi, biserica le susţine. Datorii şcoala are 950 coroane 
la învățătorul S. Bărbos, pe care biserica i-o plăteşte. Şcolile au locuinţe pentru trei învă- 
ţători şi sunt edificate din piatră, iar una din lemn. Şcolile sunt corespunzătoare, numai 
trebuie reparate, deoarece miliția”, în timpul războiului, le-a deteriorat. 

IX. Comuna bisericească greco-orientală are 842 bărbaţi şi 907 muieri, cu totul, 
1.749 suflete; are, afară de greco-orientali şi greco-catolici, cam 800 suflete; familii greco- 
orientale sunt 364, cu 40 căsătorii bisericeşti şi civile, cu 6 concubinate; ştiu citi şi scrie 
699 bărbaţi şi 578 femei, cu totul, 1.277 (s.n.). 

Biblioteca parohială este de 36 numere cărţi bisericeşti, din care unele se dau la 
oameni gratuit, spre citire. 

Gazete se abonează în comună : „Foaia Poporului”, cam 20 exemplare, „Țărănimea”, 
în jur de 8, „Patria”, 1 exemplar, „Românul”, 3 exemplare, „Renaşterea”, 2 exemplare, 
„Gazeta Oficială”, 2 exemplare, „Revista Economică”, 1 exemplar, „Telegraful Român”,. 1 
exemplar, „Lamura”, 1 exemplar, „Cuvântul Poporului”, 1 exemplar, „Crai Nou”, 1 


x 


exemplar, „Gazeta Bisericească”, 1 exemplar. 


1 Locuinţă. 

1 Bilanţul. 

12 Pomi altoiţi. 

13 Jandarmeria maghiară. 

X. Comuna. Locuitorii sunt greco-orientali şi greco-catolici, romano-catolici şi 
jidovi. Locuitorii stau bine în privinţa materială, se ocupă cu economia, cu creşterea 
vitelor, cu pădurăritul lemne de foc şi scânduri, truci, care le aduc venituri foarte bune, 
dar nu sunt cruţători de ajuns; în privința morală, au stat, aşa zicând, bine, dar după ce 
a erupt războiul, s-au stricat, ca pretutindeni. 

Locuitorii greco-orientali şi greco-catolici trăiesc bine, deoarece sunt înrudiți laolaltă. 

Comuna a avut o fabrică de lemn, de unde comuna politică avea un venit anual de 
36.000 coroane, dar cu izbucnirea nemulțumirilor din 1918, locuitorii au aprins-o şi 
devastat-o de toti. 

Comerţul de lemne e dezvoltat bine şi aduce oamenilor un venit frumos. 

Comuna mai are o societate de vânătoare ; aici veneau la vânat în vremurile paşnice o 
mulțime de grofi din fosta Ungarie (s.n.); alte societăţi comuna nu are. 

Comuna dă bisericii greco-orientale un ajutor anual de 1.155 coroane, pe care în 
anul 1919 încă nu ni l-a dat, iar şcolii, lemne de foc. 

Comuna are avere în acţiuni cam 20.000 coroane, iar pământ, 39.844 jug, dintre care 
cel mai mult e pădure (s.n.). 

Arunc comunal nu este, afară de acel bisericesc. Comuna Borgo Bistriţa se află, aşa 
zicând, situată între munţi şi la est se mărgineşte cu munţii României, la vest cu 
comuna Borgo Prund, la sud cu comunele Dorolea şi Cuşma, la nord cu comuna Borgo 
Mureşeni şi Borgo Tiha. Râul mai însemnat e Bistricioara. 

Trenul vine în comună, gară este şi în comună, la Pustă, dar mai apropiată este cea 
din Borgo Prund. 

Comuna Borgo Bistriţa e în depărtare de la protopresbiteriat şi capitala judeţului, 
Bistriţa, de 22 km. Comunicațiunea se face cu trenul şi trăsura. Poşta ultimă e în Borgo Prund 
şi în toată ziua primim poşta şi în comună. Telefon încă este în comună (S.n.). 

Societăţi în comună s-ar putea face şi anume: pentru lemne, piatră de edificat, de 
cărămizi, s-ar putea face o societate de a face scălzi de ape minerale, la Gura Izvoarelor, 
unde vin în tot anul o mulţime de nemți şi poate s-ar putea face şi o societate de a exploata 
aur, din muntele Strunior, unde odinioară au fost băi de aur, ceea ce şi azi se poate vedea. 

Mai de lipsă” ar fi ca în comună să facă un magazin de bucate, deoarece ţinutul e 
muntos şi cam rece şi bucate puţine se fac şi oamenii o duc rău în privinţa bucatelor. 

Comuna Borgo Bistriţa se află în judeţul Bistriţa-Năsăud, plasa Iad. 

Oficiul parohial greco-oriental, 

Borgo Bistriţa, la 28 ianuarie 1920. 

Aurel Monda, preot; Ştefan Vrăsmaş, învăţător suplinitor; lacob Monda, cantor!€. 


14 Vezi pe larg descrierea devastărilor din toamna-iarna anului 1918 în zona actualului judeţ 
Bistriţa-Năsăud la Adrian Onofreiu, 1918 — o lume în schimbare, în Bistrița. 90 de ani de la Marea 
Unire, Ed. Barnais, Bistriţa, 2009, pp 38-68; Andreea Salvan, Pavel Tofan — Memorii din 1918, în 
Ibidem, pp. 69-108. 

15 Necesar. 

15 A.N.B-N,, fond Protopopiatul ortodox Bistrița, d. 1187, f. 4-7. Publicat la Mircea Gelu Buta, Adrian 
Onofreiu, „Parohia Bistriţa Bârgăului la începutul sec. al XX-lea în însemnările preotului Aurel 
Monda”, în „Anuarul Bârgăuan. Știință, cultură, arte și literatură”, anul IV, nr. 4, 2014, pp. 123-126. 

Document nr. 1! 


Extras din protocolul 


Luat în ședinta extraordinară a Comitetului parohial gr.or. ţinută la 5/8 Dec. 1921 
sub presidiu ordinar, presenţi următorii: Simion Buta, Ion Moișan, Filimon Georza, Cons- 
tantin Cerceja, Ștefan Ciurea, Toader Ghiţan, Ion Năuc, Constantin Cioncă, Ion Pavel, 
Vasile Hangan, Gavril Cot, Vasile Ciurea, Leon Someșan, Neculai Sereţan, Mihai Purcil. 

Cu verificarea protocolului să concred membrii Gavril Cot, Toader Ghiţan. 

După deschiderea ședinței, presidiul aduce la cunoștința membrilor din Comitet: 

1. Că deoarece preliminariul (unei nouă biserici) vechi nu corespunde amăsurat 
cheltuielilor din ziua de azi, face propunerea ca să se facă un preliminari din nou. 

Membrii din Comitet hotărasc ca să se facă un preliminari din nou, cu facerea 
preliminariului încredințază pre dl. Sasu şi d-na architect Sasu Preda; hotărăsc totodată 
ca pentru preliminari să-i deie 2 procente. La caz când biserica ar lua-o în întreprindere 
tot Sasu, atunci pentru facerea preliminariului să nu-i deie nici o remuneraţie. La caz 
când nu Sas ar lua-o biserica în întreprindere, îi dator acela care va lua-o în întreprin- 
dere ca să-i plătească sus-numitului procente. 

Nemaifiind alte obiecte, protocolul să închie și subscrie: Aurel Monda m.p., 
preşedinte; verificatori: Gavril Cot m.p.; Toader Ghiţan m.p.; Vasile Hangan, notar. 


Document nr. 2 


Estras 


Din protocolul luat în ședința ordinară a Comitetului parohial gr.-or., ţinută la 
2/15 lanuarie sub prezidiul ordinar. 

Prezenţi următorii: Petre Orban, Mihai Purcil, Neculae Sereţan, Gavril Cot, Ştefan 
Ciurea, Ion Năuc, Constantin Cioncă, Simion Buta, Alexa Ciurea, Toader Ghiţan, Ion 
Moişan, Filimon Georza, lon Pavel, Vasile Hangan. 


1 Toate documentele care urmează provin din arhiva Arhiepiscopiei Ortodoxe Române a Vadului, Felea- 
cului şi Clujului - dosar referitor la construirea bisericii din Bistriţa Bârgăului (1921-1950). 

Cu verificarea protocolului se concred membrii: Gavril Cot şi Toader Ghiţan. 

După deschiderea ședinței, presidiul aduce la cunoștința membrilor că arhitectul 
Ion Sasu și soţia Elena a făcut preliminariul bisericei, aşa după cum ar costa în ziua de 
astăzi și îl prezinta membrilor din Comitet, spre a-l lua la cunoștință că ar fi bine ca în 
timpul cel mai scurt să se edifice o nouă biserică. 

AdI. 

Membrii din Comitet hotărăsc unanim ca să se facă o nouă biserică, deoarece 
aceasta pe care o avem se surupă încontinuu și totodată ieu la cunoștință preliminarul 
făcut de dl architect Ion Sasu şi sotia Elena. Având însă membrii din Comitet în vedere 
ca dl Sasu a luat în întreprindere noua biserică din anul 1914, dar fiindcă până în ziua 
de azi s-au schimbat cu totul prețurile, hotărăsc cu unanimitate ca să se escrie concurs 
din nou pentru darea în întreprindere a noii biserici edificânde. 

Licitaţiunea să fie minuendă, întreprinzătorul să pună ca vadiu 5%. 

Hotărăsc mai departe ca licitaţiunea să fie cu oferte închise şi deschise, licitația să 
fie la 20 de zile, pentru ca întreprinzătorul imediat după licitaţie, să deie ca să se scoată 
piatra de lipsă pentru biserică, pentru ca oamenii să o poată aduce. 

Membrii din Comitet își susțin dreptul de a da în întreprindere biserica aceluia 
dintre întreprinzatori, pre care îl vor voi dânșii. 

Totodată, membrii din Comitet se roagă de Prea Veneratul Consistor ca să binevo- 
iască a aproba Planul și Preliminarul de spese pentru edificarea unei nouă biserici. 

Ne mai fiind alte obiecte, protocolul se încheie. 


D.U.S.: Aurel Monda m.p., președinte; verificatori: Toader Ghiţan m.p.; Gavril Cot 
m.p.; Vasile Hangan, notar. 


Pentru conformitate cu originalul 


Oficiul parohial gr.or. Borgo Bistriţa, la 9 Ianuarie 1922 


Document nr. 3 
Consistorul Eparhial Ortodox Român 


Prea Venerat Conzistor diocesan, 


Subscrisul Oficiu parohial alăturat sub % trimit cu tot respectul Planul bisericei şi 
preliminariul de spese Prea Veneratului Conzistor ca să se binevoiască a mi-l aproba 
din nou şi a ne concede spre a edifica o nouă biserică, deoarece biserica pre care o avem 
în ziua de azi cade sub toată critica, încontinuu să surupă și ne putem aștepta ca în 
decursul sfintei slujbe să cadă pre credincioşi. Orice reparaturi s-ar face sunt zadarnice. 
Banii de lipsă pentru edificarea unei nouă biserici nu sunt asiguraţi din partea comunei 
politice. 


Oficiul parohial gr.or. Borgobistriţa, la 5 Februari 1922 

Document nr. 4 


Nr. 55/922 
Venerat Consistor! 


După cererea Oficiului parohial din Borgobistriţa, recomand soluțiunea ce au luat 
pentru clădirea unei nouă biserici. 

Biserica ce au ca cladire nu mai poate fi folosită, deoarece după cum m-am convins 
în mai multe rânduri, se surupă și au devenit contra siguranţei. 

Preliminarul poate fi aprobat pentru ca să poată întreprinde celelalte lucrări. Ei 
vor da materialul de clădire și lucru și-l vor subdrega apoi. 

Planurile sunt deja aprobate de V. Consistor. 

Lucrul e urgent, deci să se aprobe numadecât. 


Bistriţa, 7 Februarie 1922 
Oficiul protopresb. ort. rom., 
Grigorie Pletosu 


Document nr. 5 


Adeverință 


Subscrișii adeverim că am primit de la epitropia gr.-or. din Borgo-Bistriţa cauţi- 
unea depusă din anul 1914 pentru edificarea bisericei. 

În anul curent, ne-a încredinţat comuna Bis. cu facerea unui nou preliminari sau 
deviz de spesă și a hotărât a ne plăti 2% după suma preliminată, adecă după 1.077.128 
lei, 21.545 lei, adică douazecisiunamiicincisutepatruzecisicincilei. În suma sus amintită 
sunt cuprinsă și spesele totale avute cu întreprinderea din anul 1914 şi din anul current. 


Bistriţa, la 22 martie 1922 
Elena Preda, măr. Sasu 

Document nr. 6 


Nr. 55/922 
Prea Venerat Conzistor Diecezan, 


Referitori la Nr. 316/922 trimis din partea Veneratului Conzistor cu privire la 
facerea unei nouă biserici în subscrisa parohie, raportez următoarele: 

Comuna noastră bisericească a cerut de la comuna politică ca să ne dea un ajutor 
de 300.000 lei, ca să ne putem face o biserică nouă. Comuna politică a votat suma de 
300.000 lei, dar rugarea a trebuit înaintată şi D-lui ministru ca să aprobe ajutorul cerut. 

Banii aceştia i-am cerut în anul trecut, pre când nu am avut preliminariul de spese 
așa după cum ar costa biserica în ziua de azi. În anul acesta, având noul preliminari şi 
văzând că noua biserică ne-ar costa 980.000 lei, am cerut din nou de la comuna politică 
10-12.000 mt cub de lemn de brad și molid, pre care lemn comuna politică să le vândă, 
iar banii ce se vor încasa să ni deie ca ajutor bisericei. 

Poporul e aplicat să deie în natură piatra, nisipul, prundul, precum și lemnul nece- 
sar pentru biserica nouă, dar cu condițiunea ca întreprinzătorul să ne spună ce fel de pia- 
tră și cât de mare îi trebuie, precum și nisipul și lemnele necesare. Preţul tuturor a fost 
pus în noul preliminari în suma de 98.000 lei, aşa după cum sunt acum preţurile lor. 

Cărămida se poate face la noi, deoarece s-a făcut pentru școală, casa comunală etc. 
și ar costa cu mult mai puţin decât adusă de la oraș şi atunci oamenii ar aduce-o fără 
plată, de altcum trenul vine până în comuna noastră și șeful gării ar fi aplicat ca să ne 
lese vagoanele până în dreptul bisericei. 

La arhitectul Sasu i-am dat cuadiu îndărăpt și ne-a dat declarațiunea alăturată, sub %. 

Totodată, alătur şi extrasul din protocolul şedinţei prin care membrii Comitetului 
îl încredinţară că să facă un deviz de spese nou. 

Rog pre Prea Veneratul Conzistor ca deocamdată să binevoiască a nu publica edict 
de licitaţiune pentru noua biserică până mai târziu, deoarece aştept rezoluțiunea D-lui 
ministru, precum și a comunei politice, prin care să fim asiguraţi de întreaga sumă de 
lipsă pentru edificarea unei nouă biserici. 


Oficiul parohial gr.or. Borgobistriţa, la 28 Martie 1922 


Document nr. 7 


Domnule Jurisconsult, 


Pentru zidirea bisericei din Borgo-Bistriţa, organele cu cădere au pregătit un plan 
şi preliminar de spese, care a fost aprobat și de Consistorul din Sibiu la 7 septembrie 
1913, Nr. 11832. Epitr. Pre baza aceasta, lucrarea s-a dat în întreprindere, în cale de 
licitaţie publică, arhitectului Sas Preda Ilona. Intrând Statul nostru în răsboiu cu vecinii, 

contractul de zidire nu a mai fost înaintat la Consistor spre aprobare și vadiul de 5000 
cor. a rămas la pronie. După terminarea răsboiului, Comitetul parohial, examinând 
situația - preţurile urcate - a încredinţat pe anteprenor să facă un preliminar nou și acesta 
a şi făcut o copie de pe cel vechiu, fixând preţurile de acum și urcând preliminarul la 
peste un million de la 78.000 coroane. 

Ca să-și asigure sieși un câştig și mai frumos, a eliminat din preliminarul nou şi 
mobiliarul intern, care era prevăzut în preliminarul vechiu. 

În acest stadiu ni s'a adresat parohia ca să aprobăm preliminarul cel nou. Studiind 
chestia din toate părţile, am aflat că înainte de a escrie o noua licitaţie, e bine să aranjăm 
obligamintele față de anteprenor și am îndrumat Comitetul ca sa-i deie vadiul şi, în 
schimb, să ceară de la anteprenor ca nu mai are din contractual vechiu nici un 
obligământ față de biserică. 

Anteprenorul - fost - a dat reversul că a primit vadiul, dar susţine că pentru 
facerea preliminarului nou i s'a garantat 2%, deci 21.545 Lei. 

Cine i-a garantat aceste 2% nu spune nici Comitetul, nici el, iar protocolul verbal 
arăta că așa ar fi avut înţeles cu poporul, că adecă dacă ia el lucrarea în întreprindere, 
nu cere cele 21.545 Lei. 


D-lui Dr. Alexandru Dragomir, 
Jurisconsultul Consist. 
Loco 


În acest stadiu fiind lucrul, biserica ar fi deobligată ori să-i dea lui 21.545 Lei, ori 
vrea, ori nu vrea, ori se găseşte alt reflectant ori nu. 

Vă rugăm să binevoiţi a examina în temeiul actelor de sub % situaţia și a ne da o 
părere în baza căreia să punem biserica la adăpostul acestei apucături, cât se poate de 
nefavorabilă pentru biserica și cu avantagii pentru un anteprenor cum se vede fără 


scrupuli. 


Cluj, la 5 Maiu 1922 


Document nr. 8 


Prea Venerat Consistor Diecezan, 


Subscrisul Oficiu parohial, în numele membrilor din comitetul parohial, vin cu 
rugarea către Prea Veneratul Conzistor ca să binevoiască a ne trimite Preliminariul 
despre biserica noastră, pre care voim să o edificăm, deoarece voim ca să publicăm 


licitaţiune pentru edificarea bisericii. 

Bani pentru edificarea bisericii avem deocamdată 300.000 lei și oamenii voesc a da 
piatra, lemnul, nisipul necesar și cărămida şi totodată voim să facem un arvun de vreo 
300.000 lei asupra credincioșilor și astfel avem lipsă de Preliminariul de speze, pentru a 
ne putea aduna materialul de lipsă, ca la primavară să putem începe la edificarea 
bisericii. 

Rugându-vă ca să binevoiţi a ne trimite Preliminariul, subscriu cu tot respectul. 


Oficiul parohial gr.or. Borgobistriţa, la 25 Septembrie 1922 


Document nr. 9 


Nr. 307/922 


Venerat Consistor, 


Rugarea Oficiului parohial din Borgobistriţa Nr. 147 referitoare la devizul de 
începere. 
Pentru edificarea bisericei se înaintează Ven. Consistor spre competenta rezolvare. 


Bistriţa, 2 Octombrie 1922 
Oficiul protop. ort. rom. 


Document nr. 10 


Nr. 47511/1922 


Telegramă 
Dr. Ilie Beu 
Sibiu 
Rugăm votarea împrumutului cerut de biserica din Borgobistrița de la Albina, 
până își va valoriza biserica pădurea. 


Nicolae Ivan 

Document nr. 1 


Proces verbal 
Copie 


Luat în şedinţa extraordinară a sinodului parohial ortodox din Borgobistriţa ţinută 
la 4 Februarie 1923. După premergerea celor prescrise în Statutul Organic s-au întrunit 
în ziua de astăzi în sfânta biserică membrii sinodului sub presidiu ordinar, care după 
deschiderea ședinței și alegerea celor 2 bărbaţi care fac parte din membrii sinodului 
Toader Ghiţan și Gavril Cot, iar de notari membrului Ştefan Pavel a pus spre pertrac- 
tare următorul obiect, şi anume: 

1. Presidiul aduce la cunoştinţă membrilor din sinod că membrii comitetului 
parohial din şedinţa din 5.18 Decembrie din 1921 au adus următoarea hotărâre şi 
anume findcă preliminarul de spese a noii biserici nu mai corespunde speselor din ziua 
de astăzi, membrii comitetului parohial au aflat de bine ca să încredințeze pe DI Sasu și 
soţia sa Elena n. Preda ca să facă un preliminar nou de spese pentru edificarea unei 
nouă biserici, pentru facerea noului preliminari ei votează 2% din suma întreagă dacă 
Prea Veneratul Consistor va afla de bine să-i voteze sus amintitele %. La caz când D-nul 
Sasu va lua în intreprindere noua biserică, atunci să nu i se deie nici o remuneraţiune. 

Totodată, presidiul aduce la cunoștiință membrilor din sinod că în anul 1922 s-a 
înaintat Prea Veneratului Consistor preliminariul nouăi biserici spre aprobare dar până 
în ziua de azi încă nu am primit preliminariul, totodată face cererea presidiul ca să se 
facă o cerere către Prea Veneratul Consistor ca să binevoiască a aproba preliminarul de 
spese ca să se poată scrie concurs pentru licitarea bisericii în timpul cel mai scurt. 

Membrii sinodului aprobă întrutoate hotărârea ce au adus-o membrii comitetului 
parohial în ședința ținută la 5/18 Decembrie 1921 și roagă pre Prea Veneratul Consistor 
ca să se binevoiască a aproba preliminariul de spese ca să se poată escrie licitațiunea 
publică pentru edificarea unei nouă biserici, deoarece biserica pre care o avem acum 
periclitează viaţa credincioșilor. 

Nefiind alte obiecte, procesul verbal să încheie și subscriu: Aurel Monda m.p., 
președinte; verificatori: Gavril Cot m.p.; Toader Ghiţan m.p.; Ștefan Pavel m.p., notar. 


Pentru conformitate cu originalul, 
Oficiul parohial ortodox român Borgobistriţa, la 20 Februarie 1923 
Aurel Monda, paroh ortodox 

Document nr. 2 
Nr. 55/1923 


Prea Venerat Conzistor Diecesan, 


Alăturat sub % trimit cu tot respectul 2 hotărâri aduse de membrii comitetului 
parohial precum și a sinodului parohial spre a binevoi a decide asupra lor. 

Tot odată, vin a raporta următoarele și anume: 

Biserica noastră în starea în care se află astăzi am încuvinţa viaţa credincioșilor 
noștri, ceea ce a constatat-o comisiunea emisă din partea Preturei, care prin scrisoarea 
de sub Nr. 2094/1922 data 9 Septembrie aduce la cunoștință că biserica periclitând viața 
credincioşilor să fie numaidecât reparată, iar la primavera renovată definitiv, căci la caz 
contrar vor fi necesităţi a aplica dispoziţiile lui 117 art XL din 1859, adecă o vor închide. 

În mod provizor am lăsat ca să întărească biserica prin piloți şi bârne şi fiindcă 
biserica pre care o avem nu mai poate fi reparată deoarece zidurile sunt crepate și fiind 
totodată necorespunzătoare rog pre Prea Veneratul Conzistor ca să binevoiască a ne 
concede a escrie licitațiune pentru noua biserică. 

Totodată aduc la cunoștință că peatra de zidit o avem deja adunată pre locul unde 
voim a edifica noua biserică, iar lemnul necesar încă l-am dat ca să-l lucre ca astfel să-l 
putem aduce, tot odată credincioșii s-au obligat că vor aduce nisipul precum și prundul 
de lipsă pentru noua biserică care ar costa 250.000 lei — 300.000 lei întrucât priveşte 
cărămida deoarece noi nu avem experienţă întru facerea cărămizii credincioşii nu voesc 
a o da fără numai întreprinzătoriul care ar putea să o deie ca să o facă în sat la noi 
deoarece sa mai făcut pre sama şcoalei și a casei comunale. Celelalte lucrări precum 
lucrul de zid, lemn, plev, fereşti etc. să le facă întreprinzătoriul. 

Întrucât privesc banii de lipsă pentru edificare s-au cerut de la comuna politică 
care ne-a votat 300.000 lei si totodată am mai cerut încă 700.000 lei pre care încă îi vor 
vota, deci rog pre Veneratul Conzistor ca să binevoiască a ne concede a escrie 
licitaţiune şi să binevoiască a ne aproba Procesul verbal sau la caz contrar să 
binevoiască Prea Ven. Conzistor a publica licitaţiune pentru darea în întreprindere a 
noii biserici din parohia subscrisă. 


Oficiul parohial ortodox Borgobistriţa, la 5 Martie 1923 
Aurel Monda, preot ortodox 

Document nr. 3 


Proces verbal 


Luat în ședința estraordinară a comitetului parohial ortodox din Borgobistriţa 
ţinută la 4 Martie a.c. sub presidiul ordinar prezenţi următorii: Ion Neuc, Ion Ispravă, 
Niculai Sereţan, Constantin Cerceja, Leon Someșan, Grigore Beșa, Ștefan Ciurea, 
Toader Ghiţan, Ion Pavel, Vasile Hângan, Mihai Purcil, Petre Orban, Ion Moișan. 

Cu verificarea protocolului să concred membrii: Ion Neuc, Ion Pavel. 

După deschiderea ședinței, prezidiul aduce la cunoștință membriilor din comitet 
scrisoarea Veneratului Conzistor de sub Nr.3371/ din 1922 prin care se cere ca să se 
stipuleze Condiţiunile de licitațiune pentru noua biserică. 

Membrii din comitet iau la cunoștință sus numita scrisoare și hotărăsc ca să se escrie 
licitaţiune pentru noua biserică, totodată hotărăsc conform hotărârilor de mai înainte 
precum și hotărârei din ședința sinodului parohial ţinută la 4 Februarie a.c. ca oamenii la 
edificarea nouăi biserici să presteze următoarele și anume: peatra de edificat, lemnul 
necesar pentru acoperirea bisericei (întreg acoperișul afară de tinichea ce se pune pre 
acoperiș), precum şi lemnul pentru schele, mai departe năsipul necesar precum și prundu 
(șoateru) care ar costa suma de 250.000 lei-300.000 lei adusă pre șantieră, iar celelalte să le 
presteze întreprinzătoriul şi anume: cărămida, lucru de zidărie, var, ciment, bărdagi, 
tinigiu, măsărit, lăcătuș, ferestrar; totodată hotărăsc ca licitațiunea să se publice în timpul 
cel mai scurt, ca astfeli biserica să se poată da în intreprindere. 

Ne mai fiind alte obiective, procesul verbal se încheie şi subscriu: Aurel Monda m.p., 
președinte; verificatori: loan Pavel m.p., Ion Neuc m.p.; Vasile Hângan m.p., notari. 


Pentru conformitate cu originalul, 
Oficiul parohial ortodox Borgobistriţa, la 5 Martie 1923 


Document nr. 4 
Nr. 63 


Venerat Consistor! 


Concluziile Comitetului și ale sinodului parohial extraordinar din Borgobistriţa de 
la 4 Februarie a.c. referitoare la adunarea mijloacelor pentru clădirea unei noi biserici, 
precum şi cererea pentru darea în întreprindere prin licitație publică, însoţite de 
raportul informativ a oficiului parohial, se transpun Veneratului Consistor spre 
binevoitoare aprobare. 


Bistriţa, 8 Martie 1923 
Oficiul protopresb.ort.rom. 

Document nr. 5 


Referat 


Prezentându-să planurile și devizul bisericei din Borgobistriţa care au fost apro- 
bate în 1914 să pot primi de bază unei noi licitaţii. 

Devizul prezentat de comitetul parohial şi copiat de D-nul şi D-na Sasu după 
devizul original făcut de d-nul arhitect Pamfile, pe motivul că prețurile din anul 1914 
nu mai corespund împrejurărilor de azi, să respinge. 

În ce privesc pretenţiunea d-lui Sasu, de a să stabili 2% pentru întocmirea devi- 
zului, nu să poate admite, din motivul că domniile lor au pus numai prețurile din anul 
trecut în vederea de a câștiga ei executarea lucrărilor că a fost încredințat cu facerea 
noului deviz pe lângă onorariul de 2% adecă 21.545 lei, în care sunt incluse și spesele 
din 1914, hotărârea comitetului parohial însă este datată din 20 Februarie 1923 și 
devizul prezentat este datat din 9 Ianuarie 1922 și încă de atunci revizuit. 

Prin urmare, procedura este prea evidentă și în răstimpul de încredințare și adu- 
cerea hotărârii pentru stabilirea celor 2%, D-nul Sasu nu a lucrat nimic pe deviz. 

Pentru a fi Consistoriul generos și a evita un proces (în tot cazul va fi câştigat de 
Consistor), propun a se stabili 0.5% după suma de 980.000 lei, adică 4900 lei patrumii- 
nouăsutelei. De obicei, astfel de oferte nu să bonifică anteprenorilor și nici nu au drept 
de a pretinde remuneraţie, afară de cazul când ar fi făcut o înţelegere prealabilă că va fi 
bonificată numerar aceasta şi înțelegerea ar fi aprobată de consistor. 

Nici împrejurarea că a obţinut lucrarea în 1914 nu îl îndreptățește pentru a 
pretinde ceva despăgubire pentru neexecutarea lucrărilor din motivul că răsboiul este 
vis major și lucrările nici nu le-a început. 

Domnilor, mai departe nu sunt îndreptăţit de a subscrie devizul făcut de alții nici 
după întregirea preţurilor, ci numai a prezenta-o ca ofertă făcându-se la devizul 
original. 

Din adeverinţa alăturată să evidenţiază că au plătit vadiul depus în 1914 şi 
totodată cu data de 22 Martie 1922 confirmă. 

Având în vedere că suma lucrărilor să va urca peste un milion de lei, propun ca 
licitaţia să fie ţinută la Consistoriu, fiind de faţă și delegaţii comitetului parohial 
conform cererii consiliului parohial. 

Anteprenorii vor prezenta fiecare un deviz întregit cu preţurile corespunzătoare a 
împrejurărilor de azi. Copiile devizului original se vor da de Consistor în preţul de cost 
şi vor fi întregite și subscrise de anteprenori cu sumele și prețurile oferite. 

Condiţiile de licitaţie să vor stabili și publica conform procesului verbal al 
Comitetului parohial. Consistorul își rezervă dreptul de a decide în ultimă instanță 
despre darea în întreprindere a lucrărilor. 


Cluj, la 4 Aprilie 1923 
Ing. Gavril Lungu 


188 


Anexe 


Document nr. 6 


Condiţiuni de liţitare 
Pentru edificarea Bisericei gr.or. din 
Borgo-Bistrița 


1. Liţitarea să va ţinea în ziua de 3 Mai 1923. 

Să vor primi oferte închise până la oara... eee eee eee 

2. Ofertele să pot prezenta numai la locul și terminul indicat în publicaţiunile de 
liţitare sau în provocarea restrânsă. Oferte telegrafice nu să primesc. 

3. Ofertele iscălite manupropria înaintate în plicuri nevătămate și închise prin 
sigil, sau prin poştă, sau personal, trebuie să conţină prețurile unitare pe lângă cari 
oferantul este aplicat a lua în intreprindere lucrarea cu preţurile de zi a materialelor. 

4. Plusul de cost rezultat din majorarea preţului materialelor manoperei sau 
transportului se va restitui de către edificatori. Deci are drept antreprenorul să 
socotească plusul de cost care se ar ivi din majorarea preţurilor a materialelor, 
manoperei sau transportului față de cele existente la data ofertei. 

Spre verificare serveşte caietul de atașament - jurnal - care cost se conduce la 
lucrări particulare de către antreprenor. Edificatorul este obligat, ca în fiecare zi să 
verifice inducerile prin iscălitura sa, ori să își facă observaţiunile eventuale. Dacă 
edificatorul nu ar subscribe, să consideră luat la cunoștință. 

5. În caz de ieftinire, diferența procurării materialelor încă neasigurate sau 
neprocurate se detrag. 

6. Diferenţele arătate în poziţiile de mai sus, sunt a se lua în considerare deja la 
situaţiile provizorii și sunt a se saloi cu aceste împreună. 

7. Adjudecarea se face de către edificatori în ziua licitării. 

8. Comitetul Bis. gr.or. din Borgo-Bistriţa își susține dreptul a alege dintre 
oferenţi în care are mai mare încredere, fără a lua în considerare prețul moferat. 

9. Oferentul trebuie să alăture la ofert pentru garantarea obligaţiunilor din 
contract și pentru eventuale despăgubiri 100.000 lei în Hârtii de stat ori în libel de 
depunere sau bani gata. 

10. A licita sunt în drept numai arhitecţi, care au calificațiunea recerută pentru a 
edifica biserica. 

11. Antreprenorul este în drept a pretinde situaţie la 1 și 15 fiecăruia luni. La 
situație sunt a se calcula lucrările efectuate în întregime și materialele de construcții de 
pe șantier și a se preda cu trei zile înainte edificatorului. Edificatorul este dator să 
plătească la termen suma verificată în situație. 

12. Colaudarea se face în baza situaţiei definitive... de către antreprenor și este a se 
începe cu ea 8 zile după primire și a să termina fără întrerupere. 

13. Comuna bis.gr.or. din Borgo-Bistriţa își susține dreptul a modifica sau schimba 
planurile. 

14. Comuna bis.gr.or. din Borgo-Bistriţa să obligă a da la faţa locului materialele 
următoare: 


1. Piatra de stâncă bună necesară 
2. Lemne de construcţie în stare rotundă necesare 
3. Lemne de alaș schele 
4. Scânduri de diferite măsuri 
5. Poşte sau dulapi la construcție 
6. Poşte sau dulapi la schele 
7. Nisip la zidit şi la tencuială 
8. Prund la beton 
9. Loc pentru facerea cărămizilor, scândurile necesare 
10. Transportarea materialelor de la gară. 
Rudolf Adleff m.p. 
E. I. Sasu m.p. 


Pentru conformitate cu originalul, 
Oficiul parohial ortodox Borgobistriţa, la 14 Iulie 1924 


Aurel Monda, 
Paroh 


Document nr. 7 


Proces verbal 


Luat în parohia Borgobistrița la 21 Mai 1923 cu începere la 3 ore d. am. în edificiul 
școalei confesionale ortodoxe, în scopul de a da în intreprindere, după edictul escris 
prin licitație publică, clădirea unei nouă biserici pe baza planului și a devizului de 
spese, aprobate de autorităţile bisericești și în virtutea condiţiilor speciale. Planul 
primitiv a fost aprobat la 7 Sept.1913 Nr.11032/ Epit de către Consistorul Arhidiecesan 
din Sibiu și în întregime se susţine. Încuviinţarea licitaţiei a fost dată de Consistorul 
Diecesan din Cluj cu rezoluţia de 16 April 1923 Nr. 951. 

Prezenţi membrii comitetului subscriși mai jos. Licitaţia este condusă de proto- 
popul Grigoriu Pletosu. 

I. După deschiderea ședinței comitetul parohial și în fața celor ce s-au prezentat 
la licitaţie, se constată mai întâi că edictul de Licitaţie a fost publicat în regulă în foile 
„Telegraful Român” din Sibiu în „Patria” din Cluj şi „Gazeta Bistriţei”. 

Apoi se citesc condiţiile de licitare și se arată ceia ce prestează comuna bisericească 
ca material în natură evaluându-se aceasta la suma de ...... 

După aceste, doritorii de a licita sunt poftiți ca depunând vadiul cerut în edictul 
de licitare şi subscriind acest proces verbal acum la început declară că cunosc planul și 
condiţiile de licitare şi tehnice și că fiecare şi-au întocmit devizul de spese după 
prețurile de astăzi, mai declară apoi că le primesc și că în înţelesul acelora voiesc a-şi 

înainta ofertele și a licita. Apoi sunt poftiți a-și legitima şi îndreptăţirea în sensul edic- 
tului de licitare. 


1. 


II. 
1) 


2) 


M. 


Ad I. Au înaintat ofert: 
Firma Elena Preda et Sasu 2. Rudolf Adleff. 

E.I. Sasu m.p. 

Rudolf Adleff m.p. 
Deschizându-se ofertele prezentate, s-au aflat că: 
Firma Elena Preda et Sas depune vadiu în bilet de depunere de la Banca 
centrală și comercială din Bistrița în valoare de 100.000 lei și cere pentru 
lucrarea tuturor lucrărilor suma de 1.382.116 lei. 
Rudolf Adleff depune vadiu în un bilet de depunere de la Banca centrală şi 
comercială din Bistrița în valoare de 100.000 lei și care pentru lucrarea tuturor 
construcțiilor cere suma de 2.140.517 lei 85 bani. 
Neprezentându-se alți oferenți, ofertele intrate să studiază cu concursul D-lui 
Gavril Lungu, inginer, ca delegat al Consistorului Diecesan din Cluj și combi- 
nând ceia ce ar da comuna din al său și ceea ce ar mai putea să se suprime cu 
aceia ca întreprinzătorul să facă și planurile detaliu și cu adaosul ca funda- 
mentul turnurilor, iar a zidurilor până la 50-60 cm înălțime să fie de beton. 


Comitetul primeşte ofertul Elenei Preda et Sasu, cu condiţia ca preţurile să rămână 


fixe, după cum se vor stabili cu comisiunea ce se va încredința cu compunerea contrac- 


tului. 


Planurile de detail au să fie prezentate Consistorului spre aprobare, iar contractul 


e valabil numai după aprobare din partea Ven. Consistor pentru comuna bisericească, 


iar pentru intreprinzător după subscriere. 


Vadiul firmei Elena Preda et Sas cari au primit întreprinderea rămâne depusă la 


oficiul parohial, iar Rudolf Adleff și-a reprimit vadiul. 


Am reprimit vadiul, 
Rudolf Adleff m.p. 


Cu subscrierea contractului se încredințează ca reprezentanţi ai parohiei parohul 
Aurel Monda, Simion Buta, loan Pavel a Luchi, Gavril Cot, Ștefan Ciurea și Vasile Hângan. 
Acest protocol s-a cetit, verificat şi subscris. 


D.U.S. 


Gregoriu Pletosu m.p., Președinte 


Vasile Hangan m.p., Notari 


Ing. Gavril Lungu m.p., delegatul Consistorului Diecesan din Cluj 
Aurel Monda m.p., Paroh 
Elena Preda măr. Sasu m.p., Arhitectă 


Membrii comitetului: Toader Ghiţan, m.p.; Simion Buta, m.p.; Gavril Cot, m.p.; 


Niculae Sărețan, m.p.; Mihai Purcil, m.p.; Ion Moișan, mp.; Ştefan Ciurea, m.p;; 


Constantin Cionca, m.p.; lon Năuc, m.p.; Filimon Georza prin Monda m.p.; Constantin 


Cerceja, m.p.; Leon Someșan, m.p.; Ion Ispravă, m.p.; Tănase Coşofreţ, m.p.; Ion Pavel, 


m.p.; Dănilă Cionca, m.p.; Grigore Beșa, m.p. 

Document nr. 8 


Ofert 
Copie 


Pe baza concursului publicat în „Gazeta Bistriţei”, subsemnaţii ne obligăm a lua în 
întreprindere edificarea bisericei gr.-or. din Borgo-Bistriţa după preţurile unitare ficsate 
în deviz și speţificare de preţuri, sub acea condiţie că diferenţa care s-ar ivi din majora- 
rea preţurilor, a materialelor manoperei sau a transportului să ni să plătească și în caz de 
ieftinire, diferența materialelor încă neasigurate sau neprocurate şi etc. să se subtragă. 

Ca garanţă depunem 100.000 Lei adecă Unasutămiilei în libel de depunere a 
„Băncii Centrale și Comerţiale Bistriţa”. 

Cunoaștem planurile originale, înscrierea devizului, precum și condiţiunile. 

Cu deosebită stimă, 

Bistriţa, la 21 Mai 1923 


Greg. Pletosu m.p.; Aurel Monda m.p., Paroh; Elena Preda mar. Sasu m.p. - 
arhitectă; loan Sasu m.p.; Ing. Lungu. m.p. 


Pentru conformitate cu originalul, 
Oficiul parohial ortodox Borgobistriţa, la 14 Iulie 1924 


Aurel Monda, 
Paroh 


Document nr. 9 


Venerat Consistor! 


Am onoarea a vă raporta că, conform dispozițiunilor Preasfinţiei Sale, am luat 
parte la licitaţia bisericei ortodoxe române din Borgobistriţa, ţinută la 21 Maiu 1923. 

Am constatat că, conform procesului verbal aici alăturat, a sosit numai 2 oferte. Pe 
lângă discreţiune trebuie să declar că din toate semnele a fost evident că cei doi con- 
curenți au fost bine înţeleşi între ei ce privesc preţurile şi sumele ofertelor. Acestea să 
pot documenta cu următoarele: 

1) Garanţia depusă despre 100.000 lei a fost eliberată de aceeași bancă cu același 
număr de libret de Banca de Industrie şi Comerţ din Bistriţa, când este știut că interesul 
concurenței nu admite așa ceva și băncile nici nu eliberează la o lucrare aceeași garanţie 
la doi concurenți. 

2) Preţurile de unitate, afară de zidărie, sunt aproape aceleași la celelalte lucrări. 
Preţurile la zidărie sunt la una din oferte urcate în mod forțat și peste preţurile zilei așa 
că prezintă o diferență de 600.000 lei. 

3) Oferta Sasu este plină de greșeli vădite şi la suma finală este o greșeală de 
110.000 lei în favorul ofertei oferind în loc de 1492116 lei suma de 1382116. 

4) Din toate circumstanţele, este evident că firma Sasu a făcut tot posibilul ca să 
nu se prezinte și firme din Bistriţa şi prezentându-să una ofertă neconcretă și ireală să 
se evidenţieze ... ofertei proprii. 

Revizuind oferta Sasu, am stabilit costul lucrărilor de zidărie, beton, terasamente, 
dulgherie, petrărie, lăcătușerie și tâmplărie în suma de 1.093.238 lei și 29 bani fără 
ferărie și lucrări de tinichigerie, rămânând ca aceste lucrări să se execute în regie prin 
care s-ar cruța 50-60 mii lei. 

Având în vedere că biserica dă tot materialul de schelă și transportul de la gară, 
costul lucrărilor de zidărie s-ar mai putea reduce în înțelegere cu ofertantul cu 5-10% așa 
încît cu suma de un milion de lei să pot executa lucrările sus amintite, iar lucrările de feră- 
rie să pot reduce aplicând beton armat la suma de 100.000 lei, iar lucrările de tinichigerie 
şi acoperiș cumpărând biserica materialul nu mai mult de suma de 200.000 lei. 

În forma aceasta, costul total al lucrărilor ar fi 1.300.000 lei față de oferta firmei 
Sasu de 1.492.116 lei. 

Luând în consideare că amânarea lucrărilor ar avea ca urmare o nouă urcare de 
preţuri pe lângă rezerva celor amintite mai sus, totuşi, propun ca să se încredințeze cu 
executarea lucrărilor firma Sasu din Bistriţa în următoarele condițiuni: 

1. Pe lângă comisia formată din comitetul parohial, în colaborare cu facerea con- 
tractului, un advocat şi un delegat al consistoriului. 

2. Lucrările de fundaţie să fie modificate în sensul că să fie până la 50 cm înălțime 
beton atât la biserică, cât și la turnuri. 

3. Cu controlul executării lucrărilor să se încredințeze afară de Serviciul de 
poduri şi şosele și un expert al Consistoriului. 

4. În contract să fie stabilit că prețurile de unitate sunt fixe și se va calcula după 
cantitățile de fapt executate orice modificare de prețuri și de planuri e valabilă numai 
pe lângă aprobarea Consistoriului și a expertului său. 

5. Firma este obligată a face şi prezenta planurile de detaliu pentru aprobare la 
Consistoriu orice abatere de la planurile și devize să poate face numai cu aprobarea 
Consistoriului și a expertului. 

6. Sub nici un motiv şi nici o formă anteprenorul nu poate cere majorarea de 
preţuri, afară de cele stabilite de Consistor. 

Condiţiile contractului aici alăturat de altcum sunt acceptabile cu modificările care 
să vor face în sensul raportului. 

Să se facă dispoziţiuni pentru plata planurilor și să va stabili că expertul 
Serviciului de poduri şi şosele va primi spesele sale de deplasare stabilite de stat, iar 
expertul Consistorului după normele în vigoare. 


Cluj, la 31 Maiu 1923 
Ing. Gavril Lungu 

Document nr. 10 


Nr. 2256/1923 


„APROBAT” 
Cluj, din şedinţa Consistorului ca senat epitropesc, ţinută la 5 Iunie 1923 


Nicolae, m.p. L. Curea m.p. 
Episcop secretar consist. 


Pentru conformitate cu originalul 
Oficiul parohial ortodox Borgobistriţa, la 26 Iunie 1923 


Aurel Monda, 
Paroh 


Document nr. 11 


Comisiunea încredinţată cu facerea contractului veți ....... Pr. D-voastră 


D-lui 
Dr. Vasile Pahone, 
Advocat Bistriţa 


Consistoriul eparhial din Bistriţa am aprobat darea în intreprindere a zidirii 
bisericii din Borgobistrița și are onoarea a vă ruga pe d-voastră să-l reprezentaţi la 
încheierea (cu firma „Elena Preda & Sasu”) contractului. Instrucţiunile date în această 
cauză se vor comunica de oficiul protopresbiteral din Bistriţa. Ca expert tehnic am 
delegat pe inginerul Gavril Lungu, care se va prezenta în Bistriţa la avizul d-nului 
protopop, care va convoca şi delegaţii parohiei și pe anteprenor după ce vor fi luat 
înţelegere cu d-voastră asupra termenului. 

Avem convingerea că Pr. D-voastră pentru a se feri de orice încurcătură care ar 
putea rezulta din lipsa mijloacelor băneşti. Contractul şi planurile definitive mi se vor 
înainta spre aprobare și ... valoare pentru biserică numai după aprobarea construc- 
torului. 


Cluj, în şedinţa Consistorului 


Consiliul episcopal 
5 Iunie 1923 

Document nr. 12 


D-lui Gavril Lungu, inginer 
Loco 


Consistorul eparhial în şedinţa de azi v-a autorizat să asistați ca expert la înche- 
ierea contractului cu firma „Elena Preda et Sas” din Bistriţa pentru edificarea bisericii 
din Borgobistrița. Binevoiţi a lua contactul cu d-nul protopop Grigore Pletosu care vă 
va aviza o copie...termen. 

Cu partea.... a contractului, am încredințat pe d-nul avocat Vasile Pahone din 
Bistrița. 


Cluj, din şedinţa Consistorului ca expert episcopesc 
5 Iunie 1923 


Document nr. 13 
Telegrama 


Nr. 185 / 5 Iunie 1923 
Consistorul Ortodox Cluj 


Comuna Borgobistriţa reclamă urgent aprobarea licitaţiei bisericei şi contractul. 


Grigore Pletosu 


Document nr. 14 


On. D-le Protopop 
Bistriţa 


Consistorul eparhial, luând în ședința de azi în dezbatere procesul verbal de 
licitaţie a zidirii bisericii din Borgobistriţa, l-a aprobat pe lângă următoarele corecţiuni: 

1. Costul total al lucrărilor nu poate trece peste suma totală oferită de firma 
„Elena Preda et Sas” adică 1.382.116 lei (unmiliontreisuteoptzecişidouămiiunasutășase- 
sprezecelei). 

2. Întrucât se va afla de consult din partea comisiei încredinţată cu facerea con- 
tractului ca lucrările de ferărie și tinichigerie să se facă în regie proprie, admitem aceste 
lucrări însă numai în marginile sumei totale de mai sus. 

3. Lucrările de fundaţie se vor modifica în sensul ca să fie până la 50 cm înălțime 
de la suprafaţa de beton atât la biserică, cât și la turn. 

4. Întrucât se va fixa că preţurile sunt fixe, Consistoriul nu admite urcarea prețu- 
rilor în decursul lucrărilor. 

5. Firma va face şi va prezenta Consistoriului planurile de detalii spre aprobare şi 
orice abatere de la planurile definitive se va putea face numai pe lângă aprobarea Con- 
sistoriului. 

6. Majorarea prețurilor nu se admite. 

7. Cu facerea contractului încredințăm pe d-nul advocat Vasile Pahone și inginerul 
Gavril Lungu ca expert tehnic, iar din partea parohiei vor participa membrii delegaţiei 
prin procesul verbal. 

8. Consistorul își va exercita controlul prin expertul său, inginerul Gavril Lungu. 
Pentru o mai bună orientare, la facerea contractului alăturăm sub % şi o copie de pe 
propunerea expertului nostru. 

Atragem atențiunea parohiei să se îngrijească din vreme de toate mijloacele mate- 
riale necesare. 


Cluj, 5 Iunie 1923 


Document nr. 15 
Telegrama 


Nr.195/18 Iunie 1923 Consistorul diecezan ortodox Cluj 


Rog și procesul verbal despre licitaţia din Borgobistrița prevăzut în devizul de 
aprobare. 


Oficiul protopresbiteral 
Grig. Pletosu 


Document nr. 16 
Telegrama 


Nr. 195/20 Iunie 1923 Consistorul diecezan ortodox Cluj 


Pentru întregirea contractului la Borgobistrița rog actul nostru procesul verbal 
ofertul și devizul la facerea contractului lungu nu e de lipsă. 


Oficiul protopopesc, 
Grigore Pletosu 

Document nr. 17 
Proces verbal 


Luat în ședința comitetului parohial ortodox român din Borgobistiţa, ţinută la 24 
Iunie a.c. sub presidența Dlui protopop tractual Gregoriu Pletosu, presenţi: Aurel 
Monda, Simion Buta,Toader Ghiţan , Ion Pavel, loan Ispravă, Leon Someșan, Ştefan 
Ciurea, Vasile Hângan, Ion Moişan, Constantin Cioncă, Mihai Purcil, Tănase Cosofreţ, 
Grigore Beșa, Neculai Sereţan și D-na arhitectă Elena Preda Sasu. 

Cu verificarea procesului verbal să concred membrii Simion Buta și Toader Ghiţan. 

Obiectul: încheierea contractului cu firma „Elena Preda & Sasu” asupra clădirii 
bisericei ortodoxe din comuna Borgobistrița, pe baza licității ţinută la 21 Mai 1923 şi 
aprobată de Veneratul Conzistor la 5 Iunie 1923 Nr. 2256. 

I. Să ceteşte conclusul Prea Ven. Conzistori de data 5 Iunie 1923 Nr. 2256 și să ia la 
cunoștință cu următoarele rezerve: 

Ad I Comitetul parohial și comisiunea încredințată cu facerea contractului nu 
poate primi punctul 7 și 8 din aceia rezoluţie, deoarece nu să poate angaja la plată 
pentru compunerea contractului la taxa de tarifă pre care o cere advocatul, nici să poate 
angaja pentru controlul nelimitat a ingineriului G. Lungu deoarece ambele aceste 
condiții reclamă spese la care comitetul nu se poate angaja. 

Firma întreprinzătoare constată că în devizul prezentat de dânsa precum și în 
specificațiunea de preţuri inginerul G. Lungu și-a permis a face unele corecturi pre care 
firma nu le recunoaște și protestează, deoarece acele corecturi inginerul G. Lungu și-a 
permis a le face după ce Ofertul a fost primit și licitațiunea efeptuită și enunțată. 

II. Să cetește proiectul de contract compus cu observarea tuturor formelor legale şi 
tind cont de rezoluţia Prea Ven. Conzistoriu prezentat de către comisiunea încredințată 
cu facerea aceluia. 

Ad.II. Se primesc întru toate și se statoresce definitiv și să alătură la acest protocol 
şi în legătură cu aceste ad III - membrii hotărăsc ca numai decât să înceapă 
întreprinzătorul la edificarea nouai biserici. 

Cu aceste procesul verbal să încheie și subscriu: Președinte: Gregoriu Pletosu m.p.; 
Notari ad hoc: Aurel Monda m.p.; Verificatori: Simion Buta m.p., Toader Ghiţan m.p. 


Pentru conformitate cu originalul, 


Oficiu parohial ortodox Borgobistriţa, la 25 Iunie 1923 

Document nr. 18 


CONTRACT 


Între comuna bisericească or. rom. din Borgobistriţa, reprezentată prin parohul 
său Aurel Monda, şi o delegaţie din Comitetul parohial de o parte și între firma „Elena 
Preda-Sasu” întreprinzători de clădiri și arhitect din Bistriţa de altă, precum urmează: 

I. Comuna bisericească ort. rom. din Borgo-Bistriţa pe baza hotărârii Comitetului 
său parohial, adusă în ședința din 21 Maiu 1923, după ce a primit ofertul 
firmei „Elena Preda-Sasu” dă acesteia în intreprindere clădirea unei nouă 
biserici pe locul arătat și în timpul mai jos însămnat, pe baza planului 
elaborat de arhitectul Pamfilie din Sibiu şi aprobat de autoritatea 
bisericească încă la 19 Iulie 1914, sub Nr. 9100/914 - după suprimarea 
galerielor din lăontru şi intrărilor din acele, pe baza condiţiunilor tehnice 
speciale a detailurilor şi a preliminariului de spese (devizul) despre care 
firma intreprinzătoare a declarat că le cunoaşte în amănunte și le primeşte, 
iar firma „Elena Preda-Sasu” prin aceasta ia în intreprindere clădirea nouăi 
biserici pe baza celor înşirate mai sus cu prețurile de unitate hotărâte în 
preliminar (deviz) în suma de 1.382.116 lei adecă unmiliontreisuteoptzeci- 
şidouămiiunasutășasesprezece lei. 

II. Comuna bisericească ort.rom. din Borgo-Bistriţa prestează material de piatră, 
lemn rotund, nelucrat, nisip şi prundiş, schele, scânduri, leţuri, dulapi, loc 
pentru facerea cărămidei și cărăușia de lipsă de la gară Borgosuseni și 
transportarea cărămizilor de la cuptor până la biserică, iar intreprinzătorul, 
cu prețurile unitare conţinute în devizul de spese alăturată la ofertul din 21 
Mai 1923 cu suma de 1.382.116 lei, este obligat a executa toate lucrările de 
construcţie înșirate în deviz şi anume: lucrări de terasamente, zidărie, beton 
şi aşezat petrărie, dulgherie pleverit şi acoperit, tâmplărie, ferărie şi 
lăcătușerie, sticlărie și ornamentica, precum și stativul pentru iconostas în 
cantitățile prescrise în singuraticele poziţii ale preliminariului (devizul) și 
ale detailurilor date, cum şi cu observarea constienţioasă a condiţiilor speciale 
tehnice care toate formează partea întregitoare a acestui contract,- toate cu 
uneletele, mașinile şi lucrătorii sei. 

Se prescrie prin aceasta ca materialul de acoperit - eternit - să fie prima clasă. 

III. Intreprinzătorul va îndeplini lucrările de construcţie arătate în acest contract în 
termin de 3 ani și anume în 1923 să se lucreze cât ar permite timpul favora- 
bil şi să se facă cărămidă și să adune tot materialul necesar spre edificare. 

În anul 1924 toate celelalte lucrări, încât să fie toate sub acoperiș, iar 1925 Cupola 
şi restul lucrărilor, aşă că la 1-15 Semptemvre 1925 toate lucrările să fie de tot terminate 
când intreprinzătorul e dator a da însama noua biserică în starea cât se ține de dânsul. 

Dacă intreprinzătoriul nu ar observa acest termin pentru întârzierea ce ar urma 
din vina lui, va plăti pentru fiecare zi un penal de 500 lei care i se va subtrage din 
sumele de plată fără nici o intervenţie judecătorească. 

IV. Lucrările de fundaţie se statoresc în sensul ca să fie până la 0,50 cm înălțime de 
la suprafața de beton, atât la biserică, cât şi la turnuri. Firma trebuie ca 
preţul unitari al betonului din fundaţie să îl inducă în Jurnal de clădire 
după ce devizul alăturat la ofert nu conţine preţul unitar pentru facerea 
betonului. 

Firma va face pentru Consistoriu şi va prezenta planurile de detail spre aprobare 
și ori ce abatere de la planurile definitive se va putea face numai pe lângă aprobarea 
Consistoriului. 

V. Întru cât costul total al lucrărilor nu poate trece peste suma totală oferită de 
firma „Elena Preda-Sasu” adecă 1.382.116 lei / unmiliontreisuteoptzecişido- 
uămiiunasutășasesprezece lei / preţurile de unitate se declară de fixe și 
amajorarea prețurilor nu să admite. 

Preţurile de unitate fixate în Devizul alăturat la ofert din anul 1923, 21 Mai numai 
atunci sunt obligatoare pentru firma „Elena Preda-Sasu” ca preţuri definitive fixe când 
Comuna bisericească gr.or. din Borgo-Bistriţa, conform hotărârii sale, ar antiţipa o 
sumă de bani — conform preţurilor — pentru cumpărarea a tot materialul necesar (pleu, 
fier, eternit, sticlă, cue etc.) momentan după subscrierea contractului de la 1 Iulie 1923. 

VI. Plata lucrărilor executate se va face proporţional și în raport cu înaintarea 
lucrărilor, iar despre lucrările isprăvite intreprinzătorul va compune o 
consemnare de câștig cu provocare la posturile din preliminari și cu 
indicarea exactă a cantității de lucrări executate cu preţurile de unitate 
fixate în deviz, alăturat la oferta din 1923 21 Mai. Consemnarea va fi 
controlată de arhitectul conducător, iar suma de câștig lichidată la 1 și 15 
fiecăruia luni. La situaţie sunt a se socoti sau a calcula lucrările efectuite în 
întregime şi materialele de construcție de pe șantier și a se preda cu 5 zile 
înainte edificatoriului. Edificatoriul este dator să plătească la termen suma 
verificată în situaţie după subtragere de 5% cotei de Colaudare. 

VII. Ca asigurare că obligamentele cuprinse în acest contract și în anexele lui se 
vor observa punctuos şi riguros, intreprinzătorul a depus în cassa bisericei 
o cauţiune de 100.000 lei în un libel de depunere care va rămâne acolo până 
se va efeptui colaudarea lucrărilor intreprinse și intreprinzătorul va fi 
satisfăcut tuturor obligamintelor din acest contract. Afară de aceia să va 
mai subtrage din câștig case 5% ca rată de colaudare care de asemenea va 
servi ca asigurare până la îndeplinirea întru toate a acestui contract. Aceste 
procente se vor depune și vor rămânea la bancă şi nu vor putea fi ridicate 
decât deodată cu suma de cauțiune, dară în schimb să pot prin antreprenor 
cu libel de depunere sau cu hârtii de valoare corespunzătoare. 

VIII. Întreprinzătoriul este răspunzători pentru orice defect sau lipsă constatată în 
calitatea sau cantitatea construcției pâna la predarea definitivă. După 
terminarea tuturor lucrărilor şi deodată cu anunţarea terminării, 
intreprinzătoriul va înainta o socoteală formală în care vor fi consemnate 
toate lucrările de construcție executate în înțelesul acestui contract în 
ordinea preliminariului și cu provocarea la poziţiile din el însoţindu-le cu 
planurile de executare necesare la colaudarea lucrărilor. Această socoteală 
va fi controlată de arhitectul conducător și colaudători. 

Colaudarea se va face după 8 zile după terminarea lucrărilor și supra colaudarea 
sau colaudarea definitivă la an din ziua colaudări la care termen intreprinzătoriul și-a 
căpăta întreaga garanţie îndărăpt în caz dacă lucrările corespund. 

Pentru lucrări făcute rău, cu intenţia de câștig și dovedite la colaudare, intreprin- 
zătoriul rămâne răspunzători cu garanţia personală încă trei ani. 

IX. Pentru ori ce pagubă ce ar veni în decursul clădirei, rămâne răspunzător singur 
intreprinzătorul şi dacă din această cauză nu s-ar putea observa termenele 
pentru terminarea lucrărilor are drept la prelungirea acelora. 

X. Dacă în decursul clădirei s-ar ivi necesitatea de a se face anumite modificări la 
lucrările prescrise ori adauguri în plus (Mehrarbait) ori suprimări 
(Minderarbeit), aceste se pot face numai cu învoirea dată în scris de Comitetul 
parohial la comisiunea de clădire și cu ştirea arhitectului conducător. 
Lucrări făcute în contra acestei dispoziţii nu vor fi nici recunoscute, nici 
plătite, iar dacă pe bază de cerere ulterioară intreprinzătorul ar executa și 
astfel de lucrări a căror preţ de unitate nu este cuprins în preliminari, prețul 
acelora se va stabili prin analogie cu preţurile din preliminar dacă cumva 
nu s-a făcut de mai înainte învoiala în scris cu Comitetul parohial. 

XI. Consesiunea de lipsă de la autorităţi pentru clădirea bisericei şi după termina- 
rea de a putea fi dată în folosință precum și spesele împreunate cu aceasta, 
priveşte pe Comuna bisericească gr. or. din Borgo-Bistriţa. 

Intreprinzătoriul răspunde înaintea autorităţilor pentru siguranţa vieţii și întregi- 
tatea corporală a lucrărilor, cât și pentru taxele de sigurare contra nenorocirilor şi 
pentru caz de boală conform legilor în vigoare. 

XII. Timbrele legale pe acest contract precum și timbrele pe chitanțele de plată, le 
suportă intreprinzătorul, iar spesele cu compunerea şi facerea contractului 
le poarte în părți egale ambele părți contractante. 

XIII. Dreptul reglamentar de inspecționare respectiv controlare a materialului şi 
lucrărilor Consistorul diecesan ca autoritate superioară bisericească îl va 
exercita, prin organul său legal, protopopul tractual și prin arhitectul 
consistorial sau alt delegat al său. 

XIV. Dacă intreprinzătorul nu ar împlini oricare condițiune ori dispozițiune a 
acestui contract pentru judecarea acestei neîmpliniri, competența este a 
Consistorului diecesan ort. rom. din Cluj şi contra hotărârilor aduse de 
acesta intreprinzătorul nu are drept a ridica escepțiuni sau remedii de 
drept, iar comuna bisericească pre baza acelor hotărâri are dreptul ca fără 
nici o intervenţie să poată lua construcțiunea bisericei de la intreprinzător şi 
a o continua ori în regia proprie ori prin alt intreprinzători, - cu ori ce 
preţuri în sarcina intreprinzătorului de mai nainte, în cazul de față firma 
„Elena Preda-Sasu”. 

În acest caz, intreprinzătorul nu are dreptul a ridica nici un fel de pretenziune de 
despăgubire față de biserică, fie aceea de ori ce natură întemeiată pe ori ce titlu de 
drept, iar dacă biserica nu ar putea acoperi cheltuielile de clădire continuate în acest 
mod din cauțiunea cuprinsă, are dreptul a cere regres și despăgubire din ori ce altă 
avere de ori unde a intreprinzătorului. 

XV. Ori ce diferenţe ivite între comuna bisericească şi intreprinzător se vor judeca 
la caz de nevoie de către judecătoria competentă pentru comuna Borgo- 
bistriţa, fără considerare că intreprinzătorul şi-ar muta domiciliul în alt loc. 

XVI. Dacă la terminarea lucrărilor intreprinzătorul nu ar prezenta socoteala de 
încheiere prevăzută în punctul VIII al acestui contract, comuna bisericească 
are dreptul a o face prin arhitectul său, pe socoteala intreprinzătorului. 

XVII. Acest contract s-a compus în două exemplare, dintre cari cel în lei prevăzut 
cu timbru original rămâne în posesiunea comunei bisericești, iar al doilea se 
predă intreprinzătorului. 

Acest contract pentru intreprinzător e obligator îndată după subscriere, iar pentru 
comuna bisericească după aprobarea din partea Consistorului diecesan ort. rom. din 
Cluj. 

După cetire și explicare din cuvânt în cuvânt s-a primit întru toate și s-a subscris 
în față de martori. 


Borgo-Bistriţa, la 25 Iunie 1923 


Document nr. 19 
Nr. 227/923 
Venerat Consistor, 


În alăturare sub % îmi iau voia a înainta spre binevoitoare aprobare contractul 
încheiat de comuna bisericească Borgobistrița cu firma arhitect „Elena Preda-Sas” 
pentru clădirea unei nouă biserici. 

Contractul însoţit de procesul verbal a Comitetului e aproape cel încheiat în 1914 
și aprobat de Prea Ven. Consistor arhivă Nr.9150/914 Ep. Tot cu această firmă 
introducându-se modificările reclamate de împrejurările și preţurile de azi, e compus 
cu observarea formelor legale și ţinând cont de îndrumările date de Vener. Consistor cu 
ordinul din 5 Iunie a.c.Nr.2256. Nu s-au putut urma întrutoate pct.7 căci contractul în 
esență e cel din 1914, iar azi tarifele advocaţiale sunt atât de urcate, încât părțile 
contractate nu s-au putut angaja la sume așa mari, fiindu-le imposibil din cauza marilor 
cheltuieli ce au. 

Notez că lucrările s-au început și fundamentul e deja săpat. 


Rog a se retrimite ambele exemplare prevăzute cu clauzele de aprobare. 
Bistriţa, 27 Iunie 1923 


Oficiul protopresb. Ort. Rom. 
Grigore Pletosu 

Document nr. 20 


Copie 


30 Iunie. Conform chemărei on. comitet bis. din Borgobistriţa, am ezit la fața locu- 
lui de edificare a nouăi biserici ortodoxe. După examinarea planurilor, am cercetat 
canalurile scoasă (ridicate) a fundamentului și am constatat următoarele: 

1. După calculul meu, împovărarea celor 4 stâlpi principali pre care zace întreaga 
greutate a stâlpilor precum și bolţurile între ei și construcția cupolei cade pe un stâlp o 
împovare de 65.000 Kgr. Această greutate după planul original să împărțeşte pe o 
suprafață de 9 mp. Aceasta suprafaţă a fundamentului pentru un stâlp nu corespunde. 
Pe baza calculării, să recere o suprafață de 11 mp pentru un stâlp și la calculul acesta 
cad pre un cm 6 Kgr de împovărare, care împovărare de 6 Kgr să poate face numai la 
un pământ petros, sub care se găsește mal vânăt ca în cazul de faţă. Din cauza de sus, 
suprafaţa fundamentului trebuie mărită cu 0.40 m pe de o lature şi în afunzime cu 0.50 
m, contrar planului original. 

După ce sunt greutăţi cu apa subterană, e necesar pentru a împiedeca o aşezare a 
edificiului inegală, să recere o talpă fundamentală compactă ceea ce să poate ajunge 
numai prin betonare din beton, ciment cu tras mestecat (Nr. 1). Pietrile de vale să pot 
folosi 1/3 parte din cantitatea betonului, de desupt întregi și mai de asupra slobiște. 

Amestecarea să se facă1:8 unul la opt şi cu ciment, şi cu tras. Betonarea să se facă 
în canale din care e scoasă apa, ca să se poată betonul bine comprima. 

Betonarea fundațiilor să se facă până la 0.50 m înălțime de la suprafața 


pământului. 


Ottman Pflander m. p., 
Arhitect. 


Pentru conformitate cu originalul. 

Oficiul parohial ortodox român Borgobistriţa, la 3 Septembrie 1923 
Aurel Monda, 

Paroh ortodox. 

Document nr. 21 


Proces verbal 


Copie 


Luat în ședința comitetului parohial ortodox din Borgobistriţa ţinută la 1 Iulie 
1923 sub presidiul parohului Aurel Monda, presenţi: Simion Buta, Gavril Cot, Mihai 
Purcil, Petre Orban, Toader Ghiţan, Filimon Georza, Ion Pavel, Niculai Sereţan, Dănilă 
Cionca, Grigore Beșa, Grigore Neamţ, Ștefan Ciurea, Leon Someșan, Vasile Hăngan, 
Constantin Cionca, lon Moișan, Vasile Hăngan. 

Cu verificarea procesului verbal să concred membrii: Gavril Cot şi Toader Ghiţan. 

După deschiderea ședinței, presidiu aduce la cunoştinţă membrilor din comitet: 

1. Că poate se vor ivi cazuri de acelea că unii dintre credincioși nu ar voi să se 
supună hotărârei adusă de membrii comitetului parohial ca să aducă lemne, peatră, 
nisip şi alte cărăuşi care are trăsură sau dacă nu are, să lucre 2 zile cu palma, ce ar 
trebui făcut cu aceia. 

Ad.1. Membrii din comitet hotărăsc ca aceia care nu merg cu trăsura ca să aducă 
lemne, nisip, piatră etc. să plătească ziua cu 200 lei, iar cei cari nu vin să lucreze cu ziua 
100 de lei de zi, iar cei cari nu plătesc aruncul să se pedepsească. 

Ne mai fiind alte obiecte procesul verbal să încheie și subscrie: Aurel Monda m.p., 
Preşedinte, Vasile Hăngan m.p., Notari; Verificatori: Gavril Cot m.p., Toader Ghiţan 


Pentru conformitate cu originalul, 

Oficiul parohial ortodox Borgobistriţa, la 2 Iulie 1924 
Aurel Monda, 

Paroh 

Document nr. 22 
Nr. 2651/923 


D-lui 
Dr. Vasile Pahone, adv. asesor. Cons. 
Bistrița 


Oficiul Protopresbiteral din Bistriţa cu raportul său nr. 227 din 27 Iunie crt. ne-a 
înaintat spre aprobare contractul cu privire la darea în intreprindere a zidirei bisericei 
din Borgo Bistriţa, fără a ţinea cont de aceea, că cu Nr. 2256-923 V'am rugat pe Prea On. 
D-Voastră să ne reprezentaţi la încheierea acestui contract, motivând cu aceea că azi 
tarifele advocaţiale sunt atât de urcate, încât părţile contractante nu s'au putut angaja la 
sume așa mari, fiindu-le imposibil din cauza marilor cheltuieli ce au. 

Având în vedere că iurisconsultul nostru este în concediu pe timp mai îndelungat, 
iar cauza este urgentă, alăturat vă trimitem contractele și copia procesului verbal al 
şedinţei Comitetului parohial din Borgo Bistriţa ţinută la 24 Iunie a.c. spre revizuire şi 
opinare, spre a putea aduce hotărârea noastră cu privire la această cauză importantă. 

Instrucţiunile noastre şi dosarul cu privire la încheierea contractului vă rugăm să 
binevoiţi a le lua de la oficiul protopopesc din Bistriţa, căruia cu Nrul nostru 2256-1923 
i-am dat ordin în acest senz. 

Așteptând opinia D-voastră împreună cu actele anexate și mulțumindu-vă pentru 
acest prețios serviciu, primiți vă rugăm asigurarea deosebitei noastre considerațiuni. 


Cluj, la 4 Iulie 1923 
EPISCOP, NICOLAE IVAN 
Anex. 2. Fr. 


Document nr. 23 
13.VIII.1923 


Contul de deplasare 


Despre călătoriile făcute la Borgo Bistriţa şi Bistriţa pentru ridicarea bisericei din 
Borgo Bistriţa. 


1). Spese de lucru și trăsură la gară în Cluj... ceeace 300 Lei 
2). Diurna pe 3 zile a 200 Lei... neneneneneneeeneee nenea nenea 600 Lei 
Total 900 Lei 


Cluj, la 14 august 1923 
Ing. Gavril Lungu 

Document nr. 24 


D-lui 
Alesandru Dragomir 
Advocat 
Loco 


Consistorul la timpul său a aprobat darea în întreprindere a zidirii bisericei din 
Borgobistriţa firmei „Sasu” din Bistriţa şi a rugat pe advocatul DI Vasile Pahone, care e și 
asesor al Consistoriului nostru, să încheie contractul pentru a fi asigurate interesele biseri- 
cii noastre. Ori organele parohiale, în frunte cu protopopul tractual, n-au respectat dispo- 
ziţiile Consistorului și au încheiat contractul fără intervenţia D-lui advocat Vasile Pahone. 

Fiind vorba de interese însemnate, vă transpunem sub % contractul și vă invităm 
să anunţaţi dacă prin clauzele lui sunt îndeajuns de apărate interesele bisericii din 
Borgobistriţa şi a ne face propunerea dacă îl putem aproba sau nu. 


13.VIII.1923 
Ing. Gavril Lungu 


Document nr. 25 
28 August 1923 


Subsemnatul, invitat de parochia ort. română din comuna Borgobistriţa, am eșit în 
ziua de azi la faţa locului pentru revideare şi verificarea „Situaţiei de câștig” a antepre- 
norului Elena Preda m. Sasu, întocmită pentru lucrările terminate până în ziua de azi la 
construirea bisericei ort. rom. din Borgobistrița. 

După ce am controlat dimensiunile indicate în schița alăturată Situaţiei şi vizibilă în 
natură (pentru dimensiunile invizibile este responsabil comitetul bisericesc ca organ de 
control), am cores poziţiile situaţiei, făcând la fiecare din poziții următoarele observaţiuni: 

La poz. 1) După corectura dimensiunilor, am constatat 256.99 m? lucru de pământ 
cu preţul unitar aprobat cu contract de 20.00 Lei, deci total verificat 5139.80 Lei. 

La poz. 2) S-a cores cubatura la 30.40 më, iar, declarând DI părinte Monda că preţul 
unitar de Lei 60.00 este aprobat de comitet, s-a verificat suma de 1824 Lei. 

La poz. 3) S-a cores dimensiunile, aflând cubatura totală 287.39 m’. Declarând Dl. 
părinte Monda că acest preț unitar nu este aprobat nici de Comitet, nici de Consistoriu 
și fiind lucrările gata executate în mod corespunzător, fac propunerea că preţul unitar 
impus de anteprenor cu 800 Lei pe m? să se verifice, rămânând ca diferenţa între preţul 
unitar aprobat de Consistor şi aceste de 800 Lei să se conteze la Situația proximă sau să 
se detragă din cele 5% cari vor fi reținute din această Situaţie. În acest fel, să verifică cu 
prețul unitar indicat de anteprenor suma de Lei 229.912. 

La poz. 4) Luând seama de conţinutul procesului verbal din 21 Maiu 1923, betona- 
rea la 50 cm înălțime de la suprafața pământului a fost hotărâtă, chiar impusă prin acel 
proces verbal. Deci întreaga cubatură coresă 37.19 m: să verifică cu preţul unitar de 800 
Lei, sub condiţiunile menţionate mai sus la acest preţ, iar având în vedere că acest 
betonaj a necesitat schele, propun a i se acorde un plus de 100 Lei la preţul unitar 
aprobat la fundamente pentru cubatura de 22.31 ms, făcând aceasta total 2231.40 Lei. 

Plata a acestei sume rămâne însă în suspenză până la aprobarea Consistorului. 
Deci la această poziţie se verifică numai 37.19 m? a 800 Lei, total 29.852 Lei, accentuând 
şi la aceasta observaţia făcută în alineatul precedent. 

La poz. 5) Cubatura soclului să cores la 140.66 m: cu prețul unitar 270 Lei pe m° 
Contractat, verificând suma totală cu 37.978.20 Lei. 

La poz. 6) Având în vedere că devizul preliminar indică aici numai 27.77 m? lucru 
de pământ pentru reumplerea golurilor între ziduri până la suprafaţa soclului, iar 
anteprenorul a indicat la această poziție 253.96 m’, am constatat următoarele: Evident 
că autorul devizului preliminar a socotit astfel, ca pământul scos din gropile săpate 
pentru fundament se va arunca imediat spre înlăuntru pentru scopul umpluturei sus- 
menţionate și numai diferența insuficienței a acestei umpluturi, adică 27.77 m? i-a 
contat ca lucru efectiv. Având în vedere că suprafaţa între unele ziduri este așa mică, că 
executarea umpluturei până la suprafaţa soclului în felul proiectat de autorul devizului 
era imposibil în întregime, ci numai cam 15% după părerea mea, deci propun ca din 
cubatura de 253.96 m? contată de anteprenor să se verifice 85%, adică 215.87 m? cu 
preţul unitar contractat de 15 Lei total 3238.05 Lei, care sumă se va plăti însă numai 
după aprobarea propunerei mele de comitet şi consistor. 

La poz. 7) Cantitatea aici verificată este varul, care se găseşte pe şantier, aprovizionat 
de anteprenor. Prin lichidarea sumei din această poziţie varul trece în posesiunea 
bisericei și această sumă i se va detrage anteprenorului din întreaga sumă prevăzută în 
devizul original și contract pentru lucrări cu var, după ce aceste vor fi complet executate. 

La poz. 8) Cantitatea lemnelor aici indicate, după ce declară epitropul Ion Pavel, 
că răspunde și certifică pentru exactitatea cubaturei să verifică în prețul indicat de 
anteprenor, rămânând ca această sumă să i să detragă anteprenorului din prețul 
lucrărilor din cărămizi, după ce acestea vor fi complet executate. 

La poz. 9) Cantitatea lemnelor cioplite în diferite dimensiuni, 410 m.l. în scopul 
construirei acoperișului, să verifică, rămânând ca această sumă să i se detragă ulterior 
din preţul lucrărilor a acoperișului, când acesta va fi executat complet. 

Atrag însă atențiunea comitetului ca organ supraveghetor că este responsabil 
pentru materialul de var din poz.7), cărămizile din poz. 8) și lemnele cioplite din poz.9), 
cari vor trebui depozitate astfel, ca să fie în supraveghere continuă, fiind aceste 
materiale proprietatea bisericei și totodată garanţia pentru sumele anticipate 
anteprenorului în contul lucrărilor de zidărie și acoperiş. 

În urma acestora, se face următoarea contare: 


1.) Suma câştigului bun de plată... eee 357,306.00 Lei 
2.) Reţinerea 5% ca rată de colaudare............ceenenenneneneneeenenenenenenaa ae 17,865.00 Lei 
3.) Reţinerea sumei deja plătite anteprenorului ........cece ceeace 206,519.50 Lei 
Totalul:reținerilor:. scie a cota al nl 0 cita 224,384.50 Lei. 


Anexe 


Plata care se va face în numerar în baza Situaţiei și observațiunilor mele făcute la 
poziţiile acestei: Situaţii annie sea goanei căci di ar sa 132,921.50 Lei 
adică unasutătrezecișidouămiinouăsutedouăzecișiunulei 50 bani. 

Nu se cuprind aici sumele pentru cari am indicat rezerva aprobării a consistorului. 
Pentru exactitatea cubaturilor şi operaţiunilor matematice sunt responzabil. 


Borgobistriţa, la 28 August 1923 
Ing. Dipl. Emil Leheni, 
Serviciul de poduri și șosele Bistriţa 


Document nr. 26 
Nr. 157/923 


Prea Venerat Conzistoriu Diecezan! 


Alăturat sub % trimit cu tot respectul Procesul verbal a membriilor din comitetul 
parohial ortodox, dimpreună cu observarea făcută de arhitectul Ottman Pflander cu 
privire la schimbarea fundamentului a nouăi biserici, rugând pre Prea Veneratul 
Conzistor ca să binevoiască a le aproba. 

Tot odată înaintez spre aprobare şi Consemnarea de câștig a Firmei Preda dimpre- 
ună cu Observările făcute de inginerul de edile din Bistriţa, Emil Leheni. 


Oficiul parohial ortodox român Borgobistriţa, la 2 Septembrie 1923 
Aurel Monda, 
Paroh 


Document nr. 27 
Nr. 24/ 1X.1923 


Veneratului Consistor! 


La adresa nr 3830/1923 am onoarea a vă raporta, că am fost 2 zile întregi la fața 
locului și despre cele constatate am dresat un proces verbal, care va fi prezentat din 
partea Părintelui A. Monda în copie legalizată spre aprobare. 

Cu această ocaziune, am constatat următoarele: 

1. Lucrările s-au executat în bune condițiuni și fără defect în ce priveşte mate- 
rialul şi lucrul mulțămită controlului sever și obiectiv executat din partea părintelui A. 
Monda. 

2. Lucrările executate în plus și s-a stabilit suprafaţa justă şi meritată, cantităţile şi 
dimensiunile acreditate pe comitet de D-nul E. Preda Sasu sunt exagerate și nemotivate 
şi sunt ca să justifice la recepționare. 

În privinţa asta a trebuit să las chestiunea în suspans și în speranţa că se vor plăti 
ca să nu împiedic continuarea lucrărilor de zidărie care sunt în plin avânt. 

3. Tendinţa fiecărui de a urca preţurile este foarte mare ...... şi lacunele lăsate în 
contract şi dictat chiar de firmă permit aceasta.Am dat de înțeles şi ar fi bine ca şi 
Consistorul să facă tot posibilul ca lucrările de zidărie să fie continuate și terminate în 
toamna aceasta. 

4. Propun ca Consistorul să intervină atât la comună și forurile administrative 
(prefect etc.), cât şi la regiunea silvică ca să primească încă 300-400.000 lei pentru anul 
curent, că preţurile să pot urca în anul viitor. 

5. Lucrări în plus escontate între suma de 150.000 lei și s-a plătit 380.000 lei fiind 
zidul gata numai până la ferestre. 

6. Părintele A. Monda merită toată lauda și sprijinul pentru zelul care a pus 
pentru biserică, însă este foarte desgustat de greutățile puse de firmă, încurajată şi 
sprijinită de alți şi chiar contra lui, voia să decline toată răspunderea mai departe. 

La intervenţia mea, a renunțat la aceasta şi din parte-mi propun ca Consistorul să 
deie depline puteri pentru conducerea chestiunilor zidirei rezervându-și numai dreptul 
de control și de aprobare. 

7. Faţă de firmă trebuie multă atenţie și precauţiune din motivul că acestea vor 
scoate avansuri mari și a executa numai lucrările mai bine plătite, iar la lucrările mai 
grele să le lase în sarcina bisericei. 

În cazul că ar fi lucrările făcute şi ar sta bani la dispoziţie încă în anul acesta s-ar 
putea pune sub acoperiș, ce ar fi un mare avantagiu că în viitor prețurile la tot cazul vor 
fi mai urcate. Am primit în spese de deplasare 580 Lei. 


Cluj, la 22 Septembrie 1923 
Ing. Gavril Lungu 


Document nr. 28 


Nr. 179/1923 


Prea Venerat Conzistoriu diecesan! 


Alăturat sub % trimit cu tot respectul copiile următoare și anume: Copia de pre 
Procesul verbal a Comitetului parohial ținut la 1 Iulie a.c. copia de pre Procesul verbal a 
arhitectului Pflander și a inginerului Leheni, precum și copia de pre procesul verbal a 
ingineriului Gavril Lungu, pre care ne-am văzut necesitați a le lua din cauză că la noua 
biserică edificândă s-au ivit unele modificări, pre cari rog ca să binevoiţi a le aproba. 


Oficiul parohial ortodox Borgobistriţa, la 16 Octombrie 1923 


Aurel Monda, 
Paroh ortodox 

Document nr. 1 


De la Subprefectura Judeţului Bistriţa-Năsăud 
Nr. 247-1924 subpref. 


Primăria comunală Borgo Bistrița 


La Nr. 1736-1923 D-Voastre în chestiunea costruirii bisericei gr.ort. din Borgo- 
Bistriţa, Vă comunicăm mai jos câteva lămuriri și îndrumări pentru viitor. 

Veţi binevoi pe viitor a întocmi un jurnal separat de casă cari să conţină toate 
actele justificative de plată, fără a se refera la construirea bisericei din chestiune. Deci 
veţi cere actele justificative despre spesele avute până acum de la comitetul parohial, le 
veți jurnaliza și o copie a acestui jurnal cu copiile documentelor le veţi înainta 
Subprefecturei, spre decidere până max. în 1 Martie 1924. 

Veţi constata exact că cele 468.000 lei plătite comitetului parohial pe ce s-a spesat 
din partea acestui comitet, luând documente despre fiecare eşit şi în urmă reîncasând 
eventual rest de bani încă nespesat și reînapoindu-le chitanţele provizoare.- Evident, că 
pe viitor toate plăţile le va face numai comitetul comunal în baza documentelor 
revidiate și iscălite de inginerul reprezentant al Subprefecturei. 

Alăturat totodată Vă transpunem situația primă și a doua a lucrărilor executate până 
acum, ambele de noi. Suma finală a acestor două situaţii se verifică cu suma finală de 578, 
427, 57 lei; Neputând constata din raportul D-Voastre suma exactă care i s-a plătit 
antreprenorului până acum, având numai indicaţiile antreprenorului unilaterale, veți 
binevoi a constata cu supremă exactitatea din documentele, care le veţi primi de la 
comitetul parohial, suma exactă plătită antreprenorului până acum ne veţi detrage aceia 
sumă din suma verificată la finea situaţiei a doua fiind apoi restul acestei detrageri suma 
încă bună de plată care i-o puteți solvi imediat antreprenorului. În urmă ne veți raporta și 
această sumă plătită împreună cu înaintarea jurnalului de casă nou întocmit. 

Situaţiile anexate le veți anexa acelui jurnal original cu acte justificative. Pe viitor 
situațiile întotdeauna vor fi înaintate subprefecturei spre verificare, deci nu se vor mai 
înainta Consistorului acelei biserici. 

În general, din punct de vedere tehnic, dispoziţiuni prealabile numai de către 
expertul nostru se vor putea lua pe viitor, fiind acest inginer însărcinat cu conducerea 

lucrărilor și semnarea jurnalului de șantier. Deci ori şi ce lămurire din punct de vedere 
tehnic atât comitetul bisericesc, cât și antreprenorul va primi de la inginerul nostru, iar 
în chestiuni principale vom decide noi în baza propunerii D-Sale. 

În general, cetind jurnalele de șantier, observăm o neglijență nemotivată din 
partea comitetului parohial în ce privește aprovizionarea materialelor de şantier. Prin 
această neglijenţă s-a consumat o sumă considerabilă de bani, având în vedere pe urmă 
că a lipsit controlul tehnic continuu până acum observăm, că comitetul de multe ori a 
adus hotărâri în chestiuni de caracter absolut tehnic, a căror apreciere justă nici de cum 
nu poate cădea în cadrele judecății a acelui comitet fără membru cu cunoștințe tehnice. 
Espertizele făcute de inginerul Consistorului comunal și parohial ca pe viitor să aibă un 
conductor tehnic continuu. 

Pentru viitor, în chestia conducerii lucrărilor, luăm următoarele dispoziţiuni: 

1. Începerea lucrărilor ne veţi raporta-o înainte cu 7 zile. 

2. Inginerul conducător al Subprefecturei va controla săptămânal o dată lucrările, 

va contrasemna jurnalul de șantier luând dispozițiunile tehnice necesare. 

3. Ori şi ce abatere de la planul și devizul original se va putea executa numai cu 
aprobarea noastră, la propunerea inginerului nostru conducător. 

4. Reprezentantul comitetului parohial va semna zilnic jurnalul de șantier pentru 
luare la cunoștință a observărilor inginerului nostru, precum și a observărilor 
antreprenorului în ce privește aprovizionarea materialelor de şantier. 

5. Având în vedere că contractul s-a încheiat între comitetul parohial și antrepre- 
nor, acest comitet parohial rămâne pe mai departe dator să furnizeze materia- 
lele necesare la fața locului la timpul său prin muncă publică repartizată pe 
credincioșii acelei biserici. 

Vă rugăm ca aici să atrageţi serios atențiunea comitetului bisericesc ca să evite ori 
şi ce întârziere de neglijență, deoarece pagubele ar putea fi considerabile, în caz că nu 
să aprovizionează materialele la timp. Furniturile încă este dator comitetul parohial a le 
executa conform contractului, deci necesitatea acestora comitetul parohial va lua-o la 
cunoștință prin contra semnarea jurnalului zilnic de șantier. 

6. Preluarea materialelor provizor se va face de către un membru a comitetului 
comunal sau a primăriei, care se va conforma apoi definitiv de către inginerul 
nostru la inspecția săptămânală. 

7. Orice plată se va face direct din partea primăriei, pe baza documentelor contra 
semnate de delegatul nostru. 

8. Detailurile cu poloi vor fi întocmite de către antreprenor și înaintate nouă 
despre supra cenzurare din punct de vedere al rezistenței. 

Vă retrimitem totodată două jurnale de şantier, contractul aprobat, specificarea de 
prețuri, două situaţii de plată, ofert antreprenorului, ca să le păstraţi la primărie. Pentru 
planurile bisericii veți trimite ocazional pe un delegat al D-Voastre la Subprefectura de 
le va putea prelua la Domnul inginer Emil Leheny la serviciul de Poduri și Șosele. 

Vă rugăm să-i comunicaţi atât parohiei, cât și antreprenorului prin adresă oficioasă 
pasagiile prezentei adrese care i-i interesează direct. 

Dispoziţiunile luate cu adresa noastră Nr.7384 se referă și la lucrările de reparaţie 
executate la biserica gr.cath.din Borgo-Bistriţa, deci veţi cere de urgenţă recepţia acestor 

lucrări de la Subprefectură, veţi întocmi asemenea un jurnal de casă separat, după ce aţi 
achitat întreg ajutorul votat acestei biserici despre repartizarea sumelor spesate în baza 
actelor justificative încasate de la comitetul parohial 

Bistriţa, la 5 februarie 1924 

P. Subprefect: Dr. Albert Krautner m.p. 

Pentru conformitate cu originalul, 

Borgo-Bistriţa, la 29 Maiu 1924 

Secretar comunal, Suceava m.p. 


Document nr. 2 
N2 


Estras 


Din procesul verbal susceput în ședința extraordinară a Comitetului comunal 
Borgobistrița din 10 Februarie 1924. 

Prezenţi: Toader Ghiţan, primar, Ion Suceava secretar, Constantin Cioncă, Andrei 
Cioncă, Ion Pavel a Luchi, Moişan Ion 1. Vasile, Ispravă Ion, Nauc Ion 1. Niculae, Pavel 
Ştefan, Nauc Ilie, Ciurea Ștefan, Someşan Leon, Parasca Ştefan, Cifor Capotă, Ion Zaharie, 
Petre Prigon, Moişan Ion a Tomi, Monda Aurel, membri ai reprezentanței comunale. 

Preşedintele, după ce constată, că şedinţa a fost legal convocată deschide ședința. 
De verificatori să alege Monda Aurel și Moișan Ion a Tomi, membri ai reprezentanței 
comunale. 

Obiect 7-1924 

Primarul comunal comunică, că se apropie primăvara și astfel şi sezonul de 
edificat, adică pentru comuna noastră de continuat lucrările de edificare a bisericilor 
din comună. Să impune căutarea de resurse materiale pentru a putea continua aceste 
lucrări. Cu deosebire continuarea lucrărilor la biserica gr.ort.va reclama în anul curent 
o sumă de ca 500.000 lei. Fața de această trebuință, biserica poate conta numai pe suma 
de aproximativ 100.000 lei - care îi va rămânea după achitarea datoriilor contractate din 
suma de 300.000 lei rămasă de plată din ajutorul de 700.000 lei votat în anul trecut ca 
ajutor din partea comunei. 

Pentru acoperirea trebuinței de 400.000 lei, primarul propune a se hotarî vânzarea 
tăieturei de lemn de construcție scadentă pe anul 1924. 

Această vânzare propune a se face pentru înconjurarea formalităţilor îndelungate și 
pentru a permite locuitorilor din comuna să ia parte la cumpărare în modul îndatinat în 
comunele săsești din judeţ, care metodă în aceste comune a dat rezultate practice bune. 

Anume, o comisiune emisă de reprezentanță comunală va vinde în licitaţie publică, 
la fața locului în pădure, fiecare lemn separat celui care va oferi prețul cel mai mare. 
Prețul de strigare va fi conform cubajului, cerându-se propunerea Ocolului Silvic 
pentru fixarea preţului unui mè. La licitaţie vor putea lua parte numai locuitorii din 
această comună. 

După dezbateri cu unanimitate să aduce următoarea 


Hotărâre 


Pentru asigurarea continuării lucrărilor de edificare la bisericile din comună pe 
anul 1924, să hotărăşte vinderea în licitaţie publică a materialului lemnos din tăietura 
de construcție a comunei scadentă pe anul 1924. 

Licitaţia să va face la faţa locului de o comisiune delegată la timpul său de către 
reprezentanţă. Să va vinde fiecare lemn separat, prețul de strigare fiind comform cu 
volumul lemnului. Preţul de unitate va fi stabilit de Ocolul Silvic. La licitație nu pot lua 
parte decât locuitori din comună. 

Ocolul Silvic să recearcă a preda tăietura comunei pe anul 1924, cât mai urgent 
posibil, pentru a nu să sista lucrările la biserica din lipsă de numerar. 

Ne fiind alte obiecte de pertractat. 

Şedinţa se închide şi procesul verbal se semnează: D.U.S - Ion Suceava m.p., 
Secretar; Toader Ghiţan m.p., Primar; Aurel Monda şi Ion Moişan a Tomei m.p., 
Verificatori. 

S-a semnat și edat din original 

Borgobistriţa, la 11 Februarie 1924 


Nr. 583-1924 

Subsemnata primărie comunală certifică oficial că această hotărâre a fost expusă la 
casa comunală din 11 Februarie 1924 până la 25 Februarie 1924, adică 15 zile şi contra 
acestei hotătâri nu s-a înaintat recurs. 

Borgobistrița, la 26 Februarie 1924 

Ion Suceava m.p., Secretar comunal 

Toader Ghiţan m.p., Primar 


Document nr. 3 


Preavenerabil Consistor, 


Am întocmit la cererea parohiei din Borgobistriţa, în anul 1913, un proiect de bise- 
rică pentru una mie persone, iar recompensa cuvenită nu am primit până în present 
sub cuvânt că atunci când vor primi un ajutor din partea Judeţului, vor achita dânşii 
costul proiectului de 2%, adică 2 procente din suma estimată. Acea sumă a fost pe acele 
timpuri 70.000 coroane, iar astăzi se ridică la cel putin 700 mii lei și mai sus. 

Rog deci pe P.V.Consistor a dispune ca după ce am informaţii ca parohia a ajuns 
să înceapă lucrările de construcţie, să mi se dea recompensa cuvenită pentru întocmirea 
acestui proiect. 

Asigurând pe P.V.Consistor de bunăvoința și respectul cuvenit, rămân recunoscător. 


Sibiu, 7 martie 1924 
Pamifile, arhitect consistorial 

Document nr. 4 


Proces verbal 


Luat în ședința extraordinară a comitetului parohial ortodox din Borgo Bistriţa, 
ținută la 11 Mai a.c sub prezidiu ordinar, prezenţi următorii: Gavril Cot, Ion Moişan, 
Constantin Cionca, Alexa Ciurea, Filimon Georza, lon Suceava, Vasile Hăngan, Ştefan 
Ciurea, Ștefan Pavel. 

Cu verificarea procesului verbal să concred membrii: lon Suceava și Gavril Cot. 

După deschiderea ședinței, presidiu aduce la cunoștință membrilor: că lucrările la 
noua biserică s-au început în 5 Mai a.c și fiind că comuna politică ne-a fost votat 700.000 
lei, banii sunt aproape gata; aduce la cunoștință mai departe că a cerut din nou un 
ajutori şi comuna politică ne-a votat tăietura de pădure de pre anul 1924-25 şi până ce 
se va vinde tăietura - circa 15 jugere pădure brad, molid și ca lucrările la noua biserică 
să nu se întrerumpă, presidiu face propunerea membriilor ca să se ia un împrumut de 
400.000 lei-500.000 lei ca astfel lucrările să nu se întrerumpă și biserica să nu vie în 
conflict cu întreprinzătoriul. 

Membrii din comitet hotărăsc ca să se ia un împrumut de 400-500.000 lei de la o 
bancă şi încredinţară pre Aurel Monda și loan Suceava cu esoperarea împrumutului, 
iar cu subscrierea obligaţiunei încredințează în numele bisericei pre Aurel Monda, 
Toader Ghiţan, Ion Moişan a T, Gavril Cot, Ștefan Ciurea, Vasile Ciurea, Ion Ispravă, 
Constantin Cioncă, Alexa Ciurea, lon Pavel a Luchi, tot odată hotărăsc ca banii să nu se 
redice deodată, fară numai după cum va cere trebuinţă. 

Presidiu aduce la cunostinţă că biserica veche ar fi bine ca să se strice și materialul 
din ea să se folosească la edificarea noii biserici. 

Membrii din comitet aproabă ca vechia biserică să se surpe și materialul 
corespunzător să se întrebuințeze, iar serviciul divin să se facă în o sală de a școalei 
confesionale. 

Ne mai fiind alte obiecte procesul verbal să închie și subscrie. D.U.S: Aurel Monda 
m.p., Preşedinte; Vasile Hăngan m.p., Notari; Verificatori: lon Suceava m.p., Gavril Cot 


m.p. 
Pentru conformitate cu originalul 


Oficiul parohial ortodox Borgo-Bistrița, la 14 Maiu 1924 
Aurel Monda, paroh 

Document nr. 5 
Nr. 78/1924 


Prea Venerat Consistoriu Diecezan, 


Alăturat sub % trimit cu tot respectul Copia de pre hotărârea membriilor din 
comitetul parohial ţinută în sedinţa de 11 Mai a.c ca se binevoiţi a o aproba şi a ne sta în 
ajutor spre a putea primi de la vreo bancă un împrumut de 400-500.000 lei pentru 
edificarea noii biserici, pre timp del/2 ani și tot odată ne rugăm ca se binevoiţi ca 
biserica veche să se strice și materialul corespunzător să se întrebuinţeze. 


Oficiul parohial ortodox Borgobistrița, la 14 Mai 1924 
Aurel Monda, 
Paroh 


Document nr. 6 


Proces verbal 
Copie 


Luat în şedinţa extraordinară a comitetului parohial ortodox român din Borgo- 
bistrița ţinută la 6 Iunie 1924 sub presidiu ordinar, presenți următorii: Ion Suceavă, 
Toader Ghiţan, loan Pavel, Niculai Sereţan, Filimon Georza, Mihai Purcil, Leon 
Someșan, Constantin Cionca, Ștefan Ciurea, lon Neuc, lon Moișan, Vasile Ciurea, Alexa 
Ciurea, Vasile Hăngan. 

Cu verificarea procesului verbal să concred membrii Ion Suceava și loan Pavel. 

După deschiderea ședinței, presidiu ceteşte jurnalul a nouăi biserici edificânde din 
14 Iunie prin care firma E.1.Sasu cere ca să se majoreze prețul atât a lucrărilor, cât şi a 
lemnarilor cu 40%. Membrii comitetului, la propunerea Dlui loan Suceava, hotărăsc cu 
privire la urcarea preţului ca să ceară din partea arhitectului propunerea în scris ca în 
ce măsură să li se urce plata şi apoi membrii comitetului vor decide. 

Ne mai fiind alte obiecte procesul verbal se încheie și subscrie. D.U.S.: Aurel 
Monda m.p., Preşedinte; Vasile Hăngan, Notari; Verificatori: loan Suceava m.p.; loan 
Pavel m.p. 


Pentru conformitate cu originalul 

Oficiul parohial ortodox român Borgobistriţa, 22 Februarie 1925 
Aurel Monda, 

Paroh 

Document nr. 7 


Proces verbal 


Dresat azi în 9 (nouă) Iunie 1924 în Borgobistrița. 

Subsemnatul, în prezența subsemnaţilor, prezentându-mă la faţa locului pentru 
deslușirea mai multor chestiuni tehnice a edificării bisericei gr.-orientale, fac 
următoarele constatări: 

1. Verificând situaţia de câștig, Nr. III a antreprenorului, în ziua de 30 Mai 1924, 
ad poziția neverificată Nr. 17 observ următoarele: După ce vor fi recepționate scoabele 
de reprezentantul bisericei la număr, propun a i se solvi antreprenorului 3 lei per 
bucată pentru folosirea lor în schele. 

2. Referitor la poziţia 18 a situaţiei, antreprenorul va face o consemnare din 
datele jurnalului de șantier despre toate lemnele cumpărate până în prezent, arătând 
cantitatea şi prețul fiecărei cumpărări în parte. Această consemnare va fi verificată de 
mine și admițând preţul de 600 lei pe stânjen, va fi calculat plusul (desigur, făcând 
detragerile pentru cele cumpărate mai eftin) care îl compete pe antreprenor. Această 
consemnare va fi supusă comitetelor bisericeşti şi comunale spre aprobare, adecă 
plusul calculat de mine, și în caz de aprobare i se poate solvi definitiv antreprenorului. 
În baza punctului Nr.6 a publicaţiei de licitaţie, această diferență adjudecată de mine va 
fi solvită imediat de comună, adică fără aşteptarea aprobărilor diferite, considerându-se 
drept avans până la decurgerea procedurilor de aprobare. În caz că aprobările vor 
introduce esenţiale modificări în cele propuse de mine, detragerile cuvenite se pot face 
din proxima situaţie a lucrărilor. Această consemnare va fi condusă pe mai departe de 
antreprenor, verificându-se fiecare cumpărare nouă din partea bisericei. Aceste vor fi 
induse în jurnalul compus în punct 5 a prezentului proces verbal. 

3. Referitor la poziția Nr. 21 a situaţiei, antreprenorul va întocmi o analiză de 
preţuri analoagă celei anexate ofertei, în care să se arete diferenţele atât în orele de lucru a 
lucrătorilor, cât și în materiale, ca să se poată face o adjudecare și verificare bazată pe date 
fixe. La materiale, cari se indică ca mai scumpe faţă de analiza prețurilor anexată ofertei, 
se vor prezenta actele justificatoare - chitanţa cu care s-a cumpărat aceste materiale. 

Această nouă analiză va fi verificată de mine, ca apoi diferenţa propusă de mine la 
finea verificării să i se achite antreprenorului ca avans și care avans numai atunci va fi 
considerat ca drept solvit antreprenorului după ce ambele comitete bisericești şi 
comunale își vor da consimțământul la propunerea mea. În caz contrar, se va proceda 
asemenea ca la punct 2 al prezentului proces verbal. 

4. Rog primăria comunală, ca pentru deslușirea a mai multor chestiuni discutabile 
din punct de vedere juridic să înainteze subprefecturei următoarele acte spre opiniare: 

1. Contractul 
Oferta antreprenorului 
Analiza prețurilor 
Condiţiile de licitare 
Procesul verbal dresat la licitație 

Intenţionez intercalarea unui nou punct în contract referitor la modalitatea achitării 
diferenţelor ivite din scumpirea materialelor și lucrului, după ce jurisconsultul județan 
îşi va face propunerea juridică cuvenită. Insist pe lângă primăria comunală din ordine 
superioare, ca să înainteze actele susmenţionate în cel mai scurt timp posibil pentru evi- 
tarea eventualelor diferende, care s-ar putea ivi din întârzierea superfluă a acestei 
deslușiri. 

5. Antreprenorul de acum înainte va conduce un jurnal atașament, în care va 
înregistra după vechime toate actele justificative atât a lucrătorilor, cât şi a materialelor 
cumpărate de antreprenor, deci toate cheltuielile unde s-ar putea ivi vreo diferență de 
preț unitar faţă de cel contractat, ca adjudecarea diferenţei să se poată executa fără 
obstacole. 

Deci aceste acte justificative vor fi: 

1. Liste de plată 

2. Chitanţe facturi de materiale 

3. Chitanţe facturi pentru transporturi 
4. Chitanţe pentru lucrări cu bucata 

Toate actele justificative vor trebui contrasemnate de organul central al bisericii, 
iar la inspecţiile ce le voi face, se vor verifica din partea mea. 

Atrag atențiunea deosebită a antreprenorului la conducerea conștiincioasă a acestui 
jurnal-ataşament impus în punctul 4 a condiţiilor de licitaţie spre accelerarea procedurii 
de verificare a situațiilor. 

6. În ce privește dorinţa comitetului bisericesc la construirea corului de fete pe 
ambele laturi a bisericei, ca aceasta să se execute conform planului, observ următoarele: 
în punctul I al contractului este clar indicată neglijarea a acestui cor deoparte și de altă 
parte executarea lui cu intrare dinspre interiorul bisericei pe cum dorește comitetul 
bisericesc, este din punct de vedere tehnic inexecutabil neprezentând în acest caz cele 
patru turnulețe suficientă rezistență presiunii laterale a arcurilor cupolei. Aceste turnu- 
leţe vor trebui construite pline şi i se poate atribui ca greșală de construcţie proiectato- 
rului, cari nu le-a proiectat pline. 

În caz, că totuși insistă comitetul bisericesc pe lângă construirea corului de fete, 
inginerul consistorului va trebui să prezinte schiță cu detalii și cu calcul static pentru 
demonstrarea posibilităţii tehnice a rezoluţiei dorită de comitet. 

7. Rog comitetul bisericesc, ca să binevoiască a interveni consistorului a esmite 
grabnic pe arhitectul său şi a mă avisa despre sosirea D-niei lui spre a putea lua contact în 
chestiuni tehnice. Eşirea inginerului Consistorului este de o natură absolut urgentă, 
având în vedere că, stadiul lucrărilor ajunge la punctul unde se ivesc chestiuni de caracter 
ingineresc important și unde coînţelegerea celor doi ingineri controlori - este interesul 
bunului mers al lucrărilor. Neavând alte observaţii, închei prezentul procesul verbal. 

D. m. s., Ing. Emil Leheni m.p., Ing. al Serviciului de poduri și șosele, reprezentan- 
tul Subprefecturei. 

Cerând antreprenorul, ca să i se elibereze un avans de 50.000 lei, propun solvirea a 
acestui avans, având poziţii nesolvite și lucrări supraexecutate în această valoare 
aproximativă. Ing. E. Leheni m.p. 

Ieu la cunoștință asemnarea sumei de 50.000 lei. 

Aurel Monda m.p.; E.loan Sas m.p. 

Pentru conformitate cu originalul 

Oficiul parohial ortodox Borgobistriţa, la 16 Iunie 1924 

Aurel Monda, Paroh 


Document nr. 8 


Referat 


Venerat Consistor! 


În zilele 28-30 Iunie şi 1 Iulie 1924, prezentându-mă la Borgo Bistriţa pentru 
controlarea lucrărilor de construcție a bisericei, am constatat urmatorele: 

1. Lucrările de construcţii au progresat destul de bine, până la înălțimea de 7.20 m, 
aproape la cornișa principală, în condițiuni bune, corespunzătoare tuturor cerințelor 
tehnice, mulțumită controlului sever și a conducerei conștiincioasă a părintelui Aurel 
Monda. S-a spesat suma de 735.000 lei, pentru antrepriză, afară de materialele prestate 
în natură de comuna bisericească. Comuna politică a prestat un ajutor de bani de 
700.000 lei. 

Din partea Serviciului tehnic de poduri și șosele Bistrița, lucrările au fost controlate 
de Dl. Ing. Emil Leheni. 

2. Am constatat că firma antreprenoară „Elena Preda-Sasu” face fel de fel de greu- 
tăți pentru conducerea locală în ce priveşte materialele prestate de biserică, caută fel de 
fel de modalități pentru a putea găsi titluri de majorare a preţurilor fără de a lua în 
considerare avantajele de care se bucură prin transportul și materialele prestate de 
comună. Critică toate planurile, conducerea tehnică face încontinuu observări atât la 
cantitate, cât și la timpul când să furnizează materialele şi intenționează modificări de 
construcții care să-i servească de bază pentru a cere majorarea prețurilor. 

3. Prima cerere a fost majorarea preţurilor la zidărie, după părerea mea nemoti- 
vată, din motivul că în loc de 60 cm a pus la 90 cm înălțime, 3 rânduri de cărămidă în 
grosime de 21 cm, a aplicat în loc de 100 bucăţi cărămizi abia 60-65 bucăţi la metru cub, 
aşa că chiar dacă s-ar fi urcat prețul cărămizii, a pus o cantitate mai mică decât cea 
propusă. La manoperă asemenea nu s-a urcat spesele, fiincă plata muncitorilor în 
mediu nici în anul acesta nu este mai urcată (în urma lipsei de muncă) decât în anul 
trecut. La zidăria din cărămida pură s-ar părea motivată cererea, dacă nu s-ar fi stabilit 
categoric preţurile pe baza ofertei stabilite de firmă și nu ar fi făcut oferta pe baza 
conoscinţelor reale a împrejurărilor locale. 

Ca concluzie, urcarea de preţuri la zidărie nu se poate admite fiind preţurile de 
bază potrivite și contra timpului în care se zidește, cel mult să fie avizat preotul 
beneficiar și conducerea tehnică pentru constatarea pe baza datelor câștigate prețurilor 
de materiale şi manoperă și să fie supuse la recepţia lucrărilor pentru examinare. 

La lucrările de fundaţie Consistoriul și așa a aprobat un plus de lucrări la care 
firma a primit preţuri foarte bune, prestând tot materialul biserica, afară de ciment. 

4. Firma să fie îndrumată cu toată rigoarea la respectarea contractului și 
continuarea lucrărilor, că la cazul contrar fără nici o intervenţie judecătorească după 
constatarea lucrărilor controlate de experții bisericei să va lua lucrarea și se va 
încredința lucrarea altui antreprenor pe contul firmei. 

5. În ce privește hotărârea Comitetului că se va acorda diferenţa de prețuri la 
materialele care nu s-a comandat din lipsă de parale, Consistoriul aprobă hotărârea în 
ce priveşte prețul plevului, întrucât se va dovedi că, de fapt, s-a urcat preţurile și 
dovezile vor fi controlate și verificate de experții Consistoriului. 

6. Consistoriul autorizează Comitetul parohial a cere intervenţia Serviciului de 
poduri şi şosele din Bistrița pentru controlul lucrărilor şi din partea bisericii 
propunerile expertului în ce priveşte majorarea de preţuri este încă supusă aprobării 
Consistoriului, având datorinţa de a examina lucrările din punt de vedere tehnic şi a 
verifica situaţiile pe baza actelor oficiale. 

7. Orice refuz de a executa dispozițiunile date de conducătorii bisericii va aduce 
cu sine rezilierea contractului cu firma și nerespectarea conclusiunilor Consistoriului 
asemenea va avea aceeași urmare. 

8. Plăţile situaţiilor se vor face cu respectarea tuturor formalităţilor prescrise, 
trebuie detrasă 5% garanţie, plătită taxa de 1,5% pentru timbru şi înregistrare după 
sumele plătite, dovada despre plata impozitelor față de stat și comună. 

9. Numaidecât Comitetul parohial va lua măsuri prin experți pentru constatarea 
precisă a lucrărilor executate până acum și a raporta care este situaţia faptică, cât este 
costul lucrărilor până acum și eventualele diferende de unde s-au ivit. 

10. Întrucât se va vedea că antrepriza încearcă și mai departe tărăgănarea 
lucrărilor şi nu va lucra cu forțe satisfăcătoare, i se va detrage lucrarea, constatându-se 
cantităţile executate. 

11. Se aprobă că la acoperiș, având în vedere îndoiturile cele multe, să fie acoperit 
în totalitate numai cu tinichea. 


Cluj, la 2 Iulie 1924 
Ing. Gavril Lungu 

Document nr. 9 


Extras din Procesul verbal 


Luat în şedinţa comitetului parohial ortodox român din Borgobistriţa ţinută la 1 
Iulie 1924 sub presidiu parohului Aurel Monda; presenți următorii membrii: Simion 
Buta, Gavril Cot, Mihai Purcil, Petre Orban, Toader Ghiţan, Filimon Georza, loan Pavel, 
Niculai Sereţan, Dănilă Cionca, Grigore Beșa, Grigore Niamţ, Leon Someșan, Ştefan 
Ciurea, Vasile Hăngan, Constantin Cionca, Ion Moișan. 

Cu verificarea procesului verbal se concred membrii Gavril Cot şi Toader Ghiţan. 

După deschiderea ședinței, presidiu aduce la cunoștință membrilor IV. că e de lipsă 
ca să se aleagă 2 membrii care să umble după cărăuși și alte afaceri pentru noua biserică. 

Ad.IV. Membrii comitetului hotărăsc că loan Pavel și Ştefan Pavel să steie la 
biserică când va cere trebuinţă pre lângă diurnă de 100 lei la zi. 

Ne mai fiind alte obiecte, procesul verbal să încheie și subscrie. D.U.S.: Aurel 
Monda m.p., Președinte; Vasile Hăngan m.p., Notari; Verificatori: Gavril Cot m.p;; 
Toader Ghiţan m.p. 


Pentru conformitate cu originalul 
Oficiul parohial ortodox român Borgobistriţa, la 1 Novembre 1925 


Document nr. 10 


Venerat Consistor! 


Cu ocazia începerii lucrărilor la biserica din Borgobistriţa, la fundaţie a fost invitat, 
la propunerea firmei „Sasu”, D-l Baumeister Pflander din Bistriţa, care pe bază ilegală 
şi-a socotit și încasat diurna pentru o jumătate de zi, făcând o expertiză proastă şi 
necorespunzătoare din punct de vedere tehnic, care a avut ca urmare urcarea speselor 
atât la fundaţie, cât și la turlele care formează şi piloni pentru arcurile bisericii. 

DI. Pflander, fără nici un calcul tehnic, și-a scris a ordonat să se zidească turlele 
pline, care a urcat spesele zidăriei considerabil, fără nici un rost. 

Dispoziţiunile ca să nu se zidească pline nu au fost luate în considerare de firmă și 
am impresia că şi părerea D-lui Pflander a fost inspirată de antreptiza „Elena Preda- 
Sasu”. 

Propun ca să se intervină prin Prefectura județului Bistrița, ca să plătească 
îndărăpt 6000 lei din suma ridicată bisericei din Borgobistriţa, stabilindu-se pentru 
deplasarea de o jumătate de zi 2000 lei spesă și diurnă. 

În cazul contrar, să se facă proces, pentru replătirea sumei de 6000 lei. 


Cluj, la 3 Iulie 1924 
Ing. Gavril Lungu 

Document nr. 11 
Nr. 114/1924 


Prea Venerat Consistoriu diecesan, 


Alăturat sub % înaintez în copie hotărârea de la Subprefectura Judeţului Bistrița- 
Năsăud Nr. 247/924 cu privire la ajutorul votat din partea comunei politice prin care să 
ingerează administraţia sus amintită în afacerile bisericei noastre, care nu sunt compe- 
tente. 

Totodată înaintez în copie sub % Procesul verbal adresat în 9 Iunie a.c. de către 
inginerul Leheni a județului Bistriţa-Năsăud, prin care își esprimă părerile sale asupra 
edificării nouăi biserici spre a binevoi Prea Veneratul Conzistor ca să decidă. 

Totodată rog pre Veneratul Conzistor ca să binevoiască a aproba hotărârea mem- 
brilor din şedinţa ţinută la 1 Iulie 1923, cu privire la acei credincioși cari nu-și îndepli- 
nesc datoriile față de noua biserică edificândă. 

Procesul verbal de mai sus nu l-am trimis spre aprobare până în ziua de azi, 
deoarece în comuna noastră sunt 2 confesiuni și nu am vrut ca să fac ca cei remitenți să 
treacă la cealaltă confesiune. 

Prea Venerat Conzistor, Vă rog ca să binevoiţi a decide în timpul cel mai scurt 
posibil, deoarece să pot evita unele neplăceri pre cari le pot suferi credincioşii parohiei 
noastre. 

Hotărârea Subprefecturi și a inginerului Leheny nu le-am înaintat până acuma 
deorece subscrisul paroh am fost așteptat pre Dl arhitect al Prea Veneratului Conzistor 
ca să-și esprime părerile sale. 


Oficiul parohial ortodox Borgobistriţa, la 4 Iulie 1924 
Aurel Monda, 
Paroh 


Document nr. 12 


Domniei Sale D-lui 
Victor Dimitriu, 
administrator financiar Cluj 


Vă rugăm să binevoiţi a plăti mandatele de plată D-lui Ing. Gavril Lungu din 
motivul că a fost esmis din partea Consistoriului din Cluj în o misiune oficială urgentă 
la zidirea bisericii din Borgo-Bistriţa pe zilele din 28-30 Iunie și din cauza aceasta nu s-a 
prezentat pentru ridicarea sumelor mandatate. 


Cluj, 4 Iulie 1924 

Document nr. 13 
Nr. 4109/1924 


Primăria comunală 
Borgobistrița 


Copie 


La raportul Dvoastre Nr. 1736/1923 am onoare a vă comunica, că jurisconsultul 
judeţan este de părere că lămurirea acestui contract nu privește comuna, ci biserica care 
a încheiat contractul. Prin urmare, biserica să consulte pe un advocat sau pe juriscon- 
sultul Consistorului, dacă majorarea prețurilor este o pretensiune a antreprenorului și 
să lămurească juristul respectiv, pe ce cale s-ar putea anula întereg contractul și încheia 
un nou contract. În sensul părerii a acelui Dl jurist pe urmă va proceda espertul nostru 


în consecinţă. 


Bistriţa, la 8 Iulie 1924 
Subprefect, ss. Dr. Al. Palagiess, m.p. 


Pentru conformitate, 
Ing. Emil Leheny m.p. 


Pentru conformitate cu originalul 
Borgobistrița, la 15 Iulie 1924 


Document nr. 14 


Onorat 
Comitet parohial Borgobistrița 


Am onoarea a Vă oferi ca să supraveghez construirea bisericei ortodoxe române 
din Borgobistriţa, obligându-mă a participa și a executa și recepţia lucrărilor la fine 
pentru 1,5% din suma fiecărei situaţii de câștig ce va urma de acum înainte. Pentru 
această sumă mă deoblig a controla lucrările după cum cere necesitatea (cca tot la 7 
zile), a verifica situaţiile, a da sfaturi şi păreri tehnice de orice natură, verificarea 
detailurilor pregătite de antreprenor și orice alte însărcinări informative tehnice. 
Cunosc deja mersul lucrărilor din conducerea de până acum ca delegatul 
Subprefecturei și cred că pentru Dv. va fi mai convenabil a avea pe conducător, care 
deja este introdus în amănuntele chestiunii. Cred că v-aţi convins și până acum de 

conştiincioasa muncă ce am depus în interesul bisericei și așteptând preţiosul Dvoastre 
răspuns, am rămas cu deosebită stimă. 


Borgobistrița, 10 Iulie 1924 
Ing. Emil Leheni m.p. 


Pentru conformitate cu originalul 
Oficiul parohial ortodox Borgobistriţa, la 14 Iulie 1924 


Aurel Monda, 
Paroh 


Document nr. 15 


Mult Onorat Comitet bis. Gr.or. 
Borgobistrița, 


De multe ori v-am fost rugat prin jurnalul clădirei, să binevoiţi a lua la cunoștință 
urcarea de preț cu 30% la ziditura micstă, dară în zădar. Din 29 Mai s-a notat în jurnal 
aceasta și răspuns definitiv nici până în ziua de azi nu mi s-a dat. Oare ce însemnătate 
are tărăgănarea aceasta? 

Noi am așteptat cu putință - lucrând mai departe cu pagubă enormă, ce s-a 
adovedit plătind muncitorii în prezenţa Dl preot A. Monda și adovedind şi urcarea 
materialelor ce nici nu ne-a fost datorinţa, fiindcă aceasta nu prescrie nici contractul, 
nici condiţiile de licitare și etc. Cererea noastră este legală și deplin îndreptățită 
deoarece, conform contractului, prețurile de unitate ofertate în anul 923, 21 Mai nu mai 
sunt fixe și obligatoare pentru noi. Dară de aceia nu am voit a proceda după slova rece 
a contractului fără ne-am adresat cătră Dvoastră că cu înţelegere reciprocă să se 
isprăvească cauza aceasta în liniște și pe cale pașnică, fiindcă acesta este prințipiul 
nostru: a încerca şi a căuta pacea până unde se poate. Dar vedem că încercarea şi 
așteptarea noastră a fost până acuma zădarnică. 

Nu vă întoarceţi cătră noi nici cu o scânteie de încredere, barem că aţi de pus un viitor 
a sufletelor Dvoastră o avere, o bunătate neespusă în mânurile noastre: clădirea bisericei! 

De la noi atârnă soliditatea , treinicia clădirei şi așa fala și îndestularea sufletească 
a Dvoastră. Dară în loc să fim sprijiniți - ca în toate comunele unde am lucrat pâna 
acuma, fiindcă este a 18-a biserică care o clădim că cu ajutorul Dlui, să putem sfârși 
lucrarea fără nici o primejdie, bine și solid suntem torturați, S-a tratat cu noi ca cu 
bandiții, ne-a învinovăţit cu seducere, am umblat ofensată ca în viața mia niciodată şi 
nu ştiu că pre ce bază, din ce motiv, cine sau ce este inițiativa? Destul de dureros. Poate 
aceasta este mulțămirea că până acuma am lucrat bine, frumos, neisecționabil nici cei 
mai mare voinţă rea nu ne-a putut afla nici o greșală; am muncit, stând permanent la 
lucru, conducându-l cu ce mai mare atențiune, conştiincios și pre lângă munca grea și 
răspunderea mare, am perdut în 9 săptămâni peste 100.000 lei. D-l inginer Leheny a 
propus 20% de adaugere de scumpete, dară noi aceste nu le putem primi. Şi celea 30% 
sunt puţine de abe de eșim şi cu acest preţ azi. Ştiţi bine că toate începând de la chibrite 
-trenul şi etc. s-a urcat ... din anul trecut. 

Ne adresăm dară la conștiința Dvoastre, că unde și cine ar pofti jertfa aceasta care nici 
nu suntem în stare a o împlini și să nu fie legală și contractual statorită pretensia aceasta? 

Azi aşteptăm şi ne rugăm de rezultat definitiv, deoarece până acuma tot aceiaşi 
răspuns am primit de la On. Comitet ori ce am cerut ori ce am propus, că Comitetul nu 
admite să așteptăm până veţi câştiga sfatul de la DI ingineri consistorial. La aceia ați 
avut deja timp din 29 mai altcum în causa sus amintită a fost DI ing. şi la fața locului 
peste 4 zile, fără să i se fi clarificat acestea. 

Rugăm dară un rezultat fix pentru ca să ne putem acomoda pre viitori. Ce privește 
lucrarea de dulgherie, trebuie ca să fie aceasta încă clarificată în prezent, deorece 
lucrarea nu se poate executa conform planurilor, că construcția prevăzută în plan este o 
imposibilitate pentru care nu se poate lua nici o răspundere; trebuie construită de tot 
altcum, care formă constructivă cere de trei-patru ori mai mult lucru ca acela din plan. 
Din cauza aceasta, devine o diferență mare de preț precum și din cauza că lucrarea de 
dulgherie în anul curent s-a urcat cu 40-50%. 

Deoarece răspunsul Dvoastre a hotărî pre viitori modul acomodării noastre, vă 
rugăm să vă esprimaţi fix, precis și vederos pre toate cererile și întrebările noastre in 
notate în jurnal și la celea sus înșirate. 


Cu deosebită stimă, 
Borgobistriţa, la 12 iulie 1924 
E.I. Sasu. 


Pentru conformitate cu originalul 
Oficiul parohial ortodox Borgobistrița, la 21 iulie 1924 


Aurel Monda, 
Paroh 


Document nr. 16 


Proces verbal 


Copie (Extras) 


Luat în ședința extraordinară a comitetului parohial ortodox din Borgobistriţa 
ținută în 13 Iulie 1924 sub presidiu parohului Aurel Monda, presenți următorii 
membrii: Constantin Pavel, loan Suceava, loan Moișan a T. loan Pavel a Luchi, Niculai 
Sereţan, Toader Ghiţan, Constantin Cionca, Ștefan Pavel, loan Ispravă, Filimon Georza, 
loan Neuc, Constantin Cerceja, Mihail Purcil, Ştefan Ciurea, Vasile Hăngan. 

Cu verificarea procesului verbal să concred membrii loan Suceava şi loan Pavel. 

După deschiderea ședinței, presidiu aduce la cunoștință membrilor observarea 
făcută din partea firmei „E.I. Sasu” cu privire la imposibilitatea executării lucrărilor de 
dulgherie conform planului. 

Ad.IV. Membrii comitetului încredințează pre sus amintita firmă ca să facă planu- 
rile de detail și acele să le încredinţeze arhitectului bisericesc ca să le examineze și să-și 
deie părerea. 

Ne mai fiind alte obiecte procesul verbal să încheie și subscrie. D.U.S.: Aurel 
Monda m.p., Preşedinte; Vasile Hăngan, Notari; Verificatori: loan Suceavă m.p.; loan 
Pavel m.p. 


Pentru conformitate cu originalul 
Oficiul parohial ortodox român Borgobistriţa, la 22 Februarie 1925 


Aurel Monda, 
Paroh 


Document nr. 17 


Proces verbal 


Luat în ziua de azi în 13 Iulie 1924 în ședința extraordinară a comitetului parohial 
ortodox din parohia Borgobistrița, sub presidinţa parohului Aurel Monda. 

Prezenţi următorii membrii: Constantin Pavel, Ion Suceavă, Ion Moișan a T, Ion 
Pavel a Luchi, Niculae Săreţan, Toader Ghiţan, Constantin Cioncă, Ștefan Pavel, Ion 
Ispravă, Filimon Georza, lon Năuc, Constantin Cerceja, Mihai Purcil, Ștefan Ciurea, 
Vasile Hangan. 

După deschiderea ședinței, presidiu aduce la cunoștință membrilor de comitet 
hotărârea luată în ședința comitetului ţinută la 6 Iunie 1924, prin care Firma Sasu îşi 
cere majorarea preţurilor la ziditura mixtă cu 30%; totodată, aduce presidiul la 
cunoștință că la propunerea arhitectului Leheni esmis din partea județului să i se deie 
sus-amintitei Firme o urcare de 20%. 

I. Membrii din comitet, luând în considerare propunerea Dlui Inginer E. Leheni, 
hotărăsc cu unanimitate a se acorda Firmei intreprinzătoare o majorare de 20% atât la 
zidăria mixtă, cât şi la lucru de dulgherie a preţurilor de unitate, cu reserva aprobării 
ulterioare a Consistoriului. Majorarea hotărâtă se acoardă intreprinzătorului, începând 
cu consemnarea de câștig, Nr. 4. 

Preaveneratul Consistor este rugat din partea membrilor comitetului ca să binevo- 
iască ca aprobarea mai sus amintită să o primească și să o sancționeze ca o întregire a 
contractului încheiat între biserică și intreprinzător. 

Comitetul își motivează purcederea de a aproba numai 20% față de 30% cerute de 
intreprinzători că espertul DI Arhitect Leheni a propus după o esaminare minuțioasă a 
lucrurilor 20% spor, ceea ce pentru comitet, venind din partea autorităților de control şi 
deoarece suntem legaţi de aprobarea ulterioară a Consistoriului, a fost silit să o pri- 
mească. 

Comitetul îl invită ca să primească cu bună voinţă sporul acesta de 20% și să 
continue lucrul mai departe în mod tot așa de cinstit și solid ca și până acuma. 

II. Presidiu aduce la cunoștință membrilor, că amăsurat hotărârii luate în ședința 
din 11 Mai a.c., prin care se încredințează parohul Aurel Monda și DI Suceavă, ca să 
esopereze un împrumut dela vreo bancă ca să se poată pune biserica sub acoperiş în 
anul curent, până ce se va vinde tăietura comunală votată din partea membrilor 
comitetului comunal; că banca Albina cu regret ne anunţă în scrisoarea de 7 Iulie 1924 
că nu poate să ne deie împrumutul cerut de 500.000 lei. 

Membrii din comitet având în vedere importanţa lucrului hotărăsc unanim, ca să 
se ieie un împrumut de 700.000 până în 800.000 lei. Cu esoperarea împrumutului se 
încredinţează parohul Aurel Monda și loan Pavel a Luchi. Având în vedere necesitatea 
de a plăti pe Firma Elena Sasu, încredințează pe paroh, ca să esopereze imediat suma 
de 160.000 până în 200.000 sub orice condiţie și de la oricare bancă din suma sus- 
amintită de circa 800.000 lei. Membrii comitetului hotărăsc, ca cu subscrierea obliga- 
țiunii în numele bisericei ortodoxe și subscrierea cambiului să încredinţeze toți membrii 
comitetului parohial. 

III. Presidiu comunică membrilor din comitet oferta inginerului E. Leheni de la 
serviciul de edile de la judeţul Bistriţa-Năsăud, prin care își ofereşte serviciul de a 
controla lucrările bisericei conform ofertei alăturate la acest proces verbal. 

Membrii din comitet primesc oferta Dlui Inginer Leheni ca pentru supravegherea 
lucrărilor colaudare să îi achite (un) 1,5 % din suma fiecărei situație de câștig ce va 
urma de acum înainte, cu reserva însă, că biserica este obligată a plăti acest onorar 
numai odată adecă în total 1,5% chiar și în cazul când DI Inginer ar supraveghea 
lucrările atât ca delegat a Subprefecturii, cât și ca delegat a Consistoriului, dacă Prea 
Veneratul Consistor va afla de bine. 

IV. Presidiu comunică membrilor din comitet observarea făcută din partea Firmei 
cu privire la imposibilitatea esecutării lucrărilor de dulgherie conform planului; păre- 
rea intreprinzătorului alăturată la acest Proces-verbal. 

V. Membrii comitetului încredințează pe sus-numita Firmă, ca să se facă planurile 
de detail şi acele să le încredinţeze arhitectului bisericesc ca să le examineze şi șă-şi deie 
părerea. 

Presidiu aduce la cunoștință membrilor că deoarece unii dintre membrii comite- 
tului bisericesc nu pot lua parte la toate şedinţele din cauza necesităților și a greutăților 
ce le au, fiind chiar timpul lucrului de câmp, propune ca să se aleagă dintre membrii 
comitetului o comisiune mai restrânsă, constatatoare din 6 până în 8 membri. 

Membrii din comitet, având în vedere cele spuse de presidiu, primeşte propu- 
nerea și alege pe următorii: Ion Suceavă, Toader Ghiţan, Vasile Hangan, Ion Moişan, 
Constantin Cioncă, lon Năuc, lon Pavel, Ștefan Pavel, Ştefan Ciurea, lon Ispravă, 
Neculae Sărăţan, Mihai Purcil. 

Presidiu aduce la cunoștința membrilor din comitet statorirea dării de cult pre 
1924. 

Membrii comitetului aprobă ca să se facă consemnarea dărei de cult pre 1924 şi 
încredințează pe epitropie cu facerea ei. 

Cu verificarea procesului verbal se concred membrii loan Suceavă și loan Pavel. 

Nemai fiind alte obiecte, procesul verbal se încheie și subscrie. D.U.S.: Aurel 
Monda m.p., Preşedinte; Vasile Hangan m.p., Notari; Verificatori: Ion Suceavă m.p.; Ion 
Pavel m.p. 


Pentru conformitate cu originalul 
Oficiul parohial ortodox Borgobistriţa, la 14 Iulie 1924 


Aurel Monda, 
Paroh 


Document nr. 18 
Nr. 120 / 924 


Prea Venerat Conzistoriu diecesan, 


Primind din partea comunei politice hotărârea Subprefecturei de sub Nr. 4109 / 
924, alăturată la acest raport — în copie %, cu tot respectul rog pre Prea Veneratul 
Conzistoriu ca să binevoiască a ne recomanda vre un jurisconsult care să studieze 
Contractul încheiat cu firma E.I. Sasu 

Alăturat sub în copie autentificate din partea subsemnatului Oficiu parohial 
următoarele acte: 

1. Contractul 

Procesul verbal despre licitarea bisericei 
Oferta firmei 
Specificaţiunea de prețuri 
Condiţiile de licitare 
Procesul verbal luat în ședința comitetului parohial ţinută la 13 Iulie a.c. 


NOUE e N 


Oferta inginerului Leheny de la Oficiu de edile a județului Bistrița 

Rog pe Veneratul Conzistor ca în timpul cel mai scurt să binevoiască a aduce o 
hotărâre ca astfel să evităm unele neplăceri deoarece susnumita Firmă continuu ne 
amenință cu proces. 


Oficiul parohial ortodox român Borgobistrița, la 14 Iulie 1924 


Aurel Monda, 
Paroh 

Document nr. 19 


Proces verbal 
Copie 


Luat în şedinţa comitetului parohial ortodox din Borgobistriţa ţinută la 20 Iulie 
1924, presenţi On. Domn asezor Dr. Vasile Sava, On. Domn Gregoriu Pletosu, ing. DI 
Lungu, Aurel Monda, Constantin Pavel, lon Năuc, Gavril Cot, Ştefan Ciurea, Leon 
Someșan, Grigore Beșa, C. Cerceja, loan Suceavă, loan Pavel, Niculai Sereţan, Filimon 
Georza, Vasile Hăngan, Teodor Ghiţan, Ştefan Pavel. 

Cu verificarea procesului verbal să concred membrii Vasile Hăngan și Gavril Cot. 

On. Domn. Dr. Vasile Sava prin o vorbire îndeamnă membrii comitetului parohial 
ca să ajute şi mai departe pre paroh ca să se poată termina noua biserică şi în numele 
Ven. Conzistor le mulțumește pentru sprijinul dat, mai departe aduce la cunoștință că a 
fost trimis din partea Ven. Consistoriu ca să clarifice diferențele ivite între biserică şi 
Firma Sasu precum şi diferenţele ivite între Subprefectură şi biserică. 

I. După deschiderea ședinței, presidiu aduce la cunoștință membrilor din comitet 
că deja în ședința din 13 Iulie, la propunerea ing. Leheny, a aprobat ca Firmei Sasu să i 
se deie 20%, cu rezerva aprobării Ven Conzistoriu. 

AdI. Membrii comitetului își susțin întru toate hotărârea adusă în ședința din 13 
Iulie a.c. cu rezerva aprobării Ven. Conzistoriu. 

II. Aduce la cunoștință că în 15 Iulie parohul Aurel Monda, D1 Bejan director de 
Bancă şi On. Domn asesor Dr. V. Sava au fost la Banca Naţională din Cluj pentru 
esoperarea unui împrumut conform hotărârei adusă în ședința de 13 Iulie a.c. 

Ad II Membrii comitetului își susțin întru toate hotărârea adusă în ședința din 13 
Iulie a.c. şi totodată hotărăsc ca parohul A. Monda să esopereze ca pădurea votată din 
partea comunei politice să se aproabe din partea forurilor competente și până ce să va 
putea valoriza pădurea amintită, membrii comitetului parohial se roagă de Prea Ven. 
Consistoriu a le vota un împrumut de 400 - 500.000 lei, căci la caz contrar membrii 
comitetului parohial sunt siliți a sista lucrul bisericei, ceea ce ne-ar cauza unele 
neplăceri cu Firma Sasu; totodată membrii comitetului hotărăsc ca cu rugările cerute să 
meargă parohul Aurel Monda, DI Andrei Buzdug și primariul Toader Ghiţan. 

Ne mai fiind alte obiecte procesul verbal să încheie și subscrie 

D.U.S.: Dr. Vasile Sava m.p., Delegat consistorial; Aurel Monda m.p., paroh; 
Verificatori: Vasile Hăngan m.p., Gavril Cot m.p. 


Pentru conformitate cu originalul 
Oficiul parohial ortodox Borgobistriţa, la 21 Iulie 1924 

Document nr. 20 


Proces verbal 


Dresat în 20 Iulie 1924 la oficiul Parohial din Borgobistriţa în cauza cererei de 
majorare a preţurilor prezentate de Firma E.I. Sasu referitor la lucrările ce sunt a se 
executa la biserica din Borgobistriţa cu începere la situaţia a III-a de plată, prezenţi DI 
asesor consistorial Dr. Vasile Sava, Aurel Monda, inginerul Lungu şi din partea firmei 
E.I.Sasu. 

Nr.1. Comisarul Consistorial arată că a ieşit la faţa locului în urma însărcinării 
Ven. Consistor de a cerceta la faţa locului dacă cererea de majorare de preţuri este 
motivată şi îndreptăţită arată pe baza actelor de aprobare a Ven. Consistoriu Nr. 
3490/1923, 2256/1923 majorarea preţurilor nu este admisă. Consistoriul a considerat 
suma totală din contract de suma pauşală pentru cantităţile fixate în deviz. 

Firma arată că a fost silită să ceară majorarea preţurilor pre baza contractului şi a 
jurnalului deoarece în anul trecut nu s-a lucrat din lipsă de material atât cât s-ar fi putut 
şi pe baza scumpetei şi propun ca să se observe contractul, însă diferenţa de preţuri la 
materiale şi manoperă să se restituie. 

Comisarul Consistorial să declară că asupra propunerei acesteia trebuie să decidă 
Consistoriul. 

D.U.S.: Vasile Sava, asesor consistorial; Elena Preda Sasu; Aurel Monda, Paroh 


Document nr. 21 


Nr.1120/1924 
De la Primăria comunei mari Borgobistriţa 


Certificat comunal 


Semnata Primărie comunală certifică oficial, că mai jos notații membrii ai Comite- 
tului parochial din Borgobistriţa posedă următoarea avere, care valorează sumele mai 
jos notate: 


1. Monda Aurel, preot, posedă 24 jug. pământ, casă, vite, valorează Lei 800.000 

2. Ghiţan Toader, primar, posedă 15 jug. pământ, casă, vite, valorează Lei 400.000 
3. Ciurea Ştefan posedă 97 jug. pământ, casă, vite, valorează Lei 1.000.000 

4.Pavel Ion a Luchi posedă 11 jug. pământ, casă, vite, valorează Lei 300.000 
5.Pavel Ştefan a Luchi posedă 10 jug. pământ, casă, vite, valorează Lei 300.000 

6. Năuc Ion a lui Niculae posedă 32 jug. pământ, casă, vite, valorează Lei 800.000 
7. Moișan Ion a Tomii posedă 34 jug. pământ, casă, vite, valorează Lei 800.000 

8. Georza Filimon posedă 11 jug. pământ, casă, vite, valorează Lei 300.000 

9. Ispravă Ion posedă 22 jug. pământ, casă și vite, valorează Lei 450.000 

10. Cerceja Constantin posedă 22 jug. pământ, casă și vite, valorează Lei 500.000 

11. Someșan Leon posedă 15 jug. pământ, casă și vite, valorează Lei 300.000 

12. Orban Petre posedă 39 jug. pământ, casă și vite, valorează Lei 500.000 

13. Purcil Mihai posedă 21 jug. pământ, casă și vite, valorează Lei 400.000 

14. Hangan Vasile a lui Dtru posedă 10 jug. pământ, casă, curte și vite, valorează 
Lei 300.000 

15. Beșa Grigore posedă 20 jug. pământ, casă și vite, valorează Lei 400.000 

16. Sereţan Niculae posedă 36 jug. pământ, casă şi vite, valorează Lei 600.000 

17. Grigore Neamţ posedă 8 jug. pământ, casă și vite, valorează Lei 200.000 

18. Cioncă Dănilă posedă 43 jug. pământ, casă şi vite, valorează Lei 800.000 

19. Pavel Constantin posedă 15 jug. pământ, casă, moară, valorează Lei 400.000 


Drept care s-a eliberat prezentul certificat 


Borgobistrița, la 22 Iulie 1924 


Document nr. 22 


Venerat Consistor! 


În legătură cu referatul meu din 2 iulie 1924, referitor la clădirea bisericei din 
Borgo Bistriţa, pe baza deplasărei din 19-21 Iulie, am onoarea a întregi raportul nou 
după cum urmează: 

DI. Dr. Vasile Sava, asesor, în persoană s-a convins de cele cuprinse în raportul meu, 
întrucât corespund adevărului și realităţii. În ce priveşte modul de executare a lucrărilor, 
nu am avut nimic de escepționat şi această împrejurare am luat-o în favorul firmei când 
propun unele abateri de la rigoarea contractului și a hotărârilor date în materie. 

1. La cererea firmei pentru urcarea preţurilor de unitate, am onoarea a vă raporta 
că în comparaţie de seria de preţuri alăturată la contract, nici un material nu s-a 
scumpit afară de cărămida de Bistriţa şi cimentul de Turda. Lemnele de foc pentru 
arsul carămizilor din Borgo-Bistriţa în medie nu s-a urcat peste 600 de lei, cât este 
prețul original. Manopera și plata zidarilor nu s-a urcat, fiind mare lipsă de muncă şi 
zidari fără lucru în abundență. Împrejurarea că antrepriza a avut și lucrători mai eftini 
în anul trecut decât preţurile din analiza de facturi asta e o împrejurare norocoasă 
pentru antrepriză, dar la nici un caz nu-i serveşte de titlu pentru urcarea prețurilor. 

La fundaţie s-a acordat o majorare de preţuri considerabilă, unde firma a avut un 
câştig destul de frumos. Circa 80-100.000 lei. Varul costă cb fabrică 8-9.000 lei, vagonul 
cb fabrică și firma are în seria de prețuri 11.000 lei la vagon. 

2. Sigur, împrejurarea că în anul trecut din lipsă de materiale și de bani nu s-a 
putut pune dispoziţie la timp, s-au sistat lucrările la începutul lui Octombrie, serveşte 
de o împrejurare atenuantă, fiind recunoscută şi de comitet, din care îşi poate forma 
oarecare titlu de bază pentru o despăgubire moderată, având în vedere că firma a ştiut 
înainte că fiind lucrare publică, nu se pot pune materiale la curs la dispoziţie, chiar şi 
dacă ar fi prevăzut în contract. 

După părerea mea, în anul curent a avut material suficient totdeauna, potrivit 
numărului muncitorilor şi materialul de schelă este suficient numai trebuie ca materia- 
lul folosit să fie cruțat ca și cum ar fi din material propriu. 

3. Luând în dezbatere hotărârea comitetului și cererea antreprizei, propun ca 
despăgubirea pentru întârzierea materialelor şi ca diferență pentru înălțimea de la 
patru metri în sus următoarele modificări de preţuri la lucrări de zidire: 

a.) 20% suprasolvire peste preţurile ofertei și a contractului aprobat la poziţiile 7. 
și 8. al devizului, la zidul mixt de la înălțimea de 2.80 m până la 4.00 m partea deasupra 
a cordonului; 

b.) 20% la poziţiile 9,10 şi 11 al devizului și diferenţa de preţ la ciment, plătindu-se 
în plus valoarea efectivă a cordonului pus la arcurile de cărămidă. 

Peste suprasolvirea de la a) şi b). 

c.) 5% suprasolvire de înălțimea la zidurile mixte peste 4 m în sus, poziţiile 7 şi 8; 

d.) 10% suprasolvire de înălțime la zidurile şi arcurile de cărămidă pusă de la 4 m 
în sus, la poziţiile 9-10 și 11 al devizului. 

Aceste prețuri sunt valabile până la cornișa principală partea din sus, atât la 
turnuri, cât şi la biserică şi cupolă. 

Poziţiile celelalte ale devizului rămân valabile și obligatoare. 

4. La lucrările de dulgherie, luând în considerare că s-au făcut unele modificări la 
planuri în interes de soliditate şi s-a ordonat înălțarea acoperișului cu 50 cm, propun o 
urcare de preţuri de 10% la toate poziţiile, având în vedere că modificările reclamă mai 
mult lucru și ferărie şi cu observarea că fima e obligată a da toate cuiele, șuruburile şi, 
în fine, în preţuri este cuprins și baterea scândurilor pe acoperiș şi măsurătoarea ce va 
face la suprafaţa orizontală cu preţurile majorate cu 10% şi peste suma aceeasta nu 
poate sub nici un titlu altă suprasolvire. 

5. La lucrările de tinichigerie, nu se aprobă nici o suprasolvire, luând însă în 
considerare că toată suprafaţa acoperişului va fi acoperită în loc de eternit cu tinichia, 
se stabileşte prețul de unitate în suma de 320 lei la mertu pătrat (în loc de 280 lei), 
rămânând celelalte preţuri în vigoare, conform devizului și contractului. 

La cazul că antrepriza nu primește prețul de unitate urcat cu 20 lei, pentru 
lucrările de tinichigerie, lucrările se vor da din mână liberă maestrilor respectivi de 
tinichigiu fără intervenţia antreprizei, conform contractului care autorizează comitetul 
a le face în regie proprie. 

6. Toate celelalte preţuri rămân neschimbate și obligatoare pentru firmă. 

Modificările acestea însă sunt obligatoare numai la cazul că firma va face 
declaraţie că le primesc și că nu va mai cere alte urcări de preţuri, totodată va face 
declaraţie că acceptă toate condiţiunile Consistoriului, publicate sub nr. ....... , la 
aprobarea contractului le primesc de obligatoare și de acceptate. 

7. În cazul că antrepriza va primi prețurile de unitate urcate și va semna 
declaraţiile cerute și acceptă condiţiile contractului aprobate de Consistoriu de valabile 
și obligatoare, pe viitor pentru aplanarea oricăror diferenţe de preţuri, să încredințează 
părintele Aurel Monda, Ing. Emil Leheni și arhitectul Consistoriului care vor stabili la 
caz de nevoie noi prețuri și le vor supune spre aprobarea Consistoriului numai la 
recepţia lucrărilor. 

8. Adausul de prețuri însă se va plăti numai la terminarea lucrărilor sau după cum 
va permite situația materială a bisericei și nu are dreptul a pretinde firma nici un 
interes de întârziere, tot asemenea cu aprobarea aceasta antrepriza este despăgubită 
pentru toate întârzierile de plată de până acum și altă despăgubire nu poate pretinde 
sub nici un titlu. 

9. La cazul că firma nu primeşte soluţia oferită, contractul se declară de reziliat şi 
sistându-se lucrările, se vor calcula în regie sau prin alt antreprenor, dându-se lucrările 
din mână liberă cu intervenţia arhitectului Consistorului. 

Se va face de experţi ai Consistoriului decontarea lucrărilor executate pe baza 
devizului şi a contractului original și se va stabili o despăgubire justificată despre 
pretențiunile antreprizei din întârzierea materialelor, despăgubirea însă la nici un caz 
nu poate fi mai mare cu urcarea de prețuri propusă prin acest referat. 

10. Întrucât tendinţa de a specula situaţia a antreprizei este evidentă, rog onoratul 
Consistoriu a proceda cu toată rigoarea pentru a evita orice diferend la cazul că va mai 
continua lucrările. 

Tendinţa firmei a fost la ofertă a pune preţuri mari la zidărie, ca să aducă biserica 
în situaţie încurcată și atunci ușor se vor majora celelalte preţuri, şi așa, treptat, să 
ajungă la beneficii nejustificate, fără nici un risc. 

11. Situaţiile și ratele se vor plăti numai cu preţurile originale şi suprasolvirile se 
vor plăti ca rată ultimă la recepţionarea lucrărilor cu 5% detrase din situaţie. 


Cluj, la 24 Iulie 1924 
Ing. Gavril Lungu 


Document nr. 23 


Venerat Consistor! 


În ce privește cererea Ing. Leheni referitor la controlarea lucrărilor la biserica din 
Borgo-Bistriţa, suma de 1,5% este prea mult și funcționarii Serviciului de poduri și şosele 
sunt obligaţi a face aceste lucrări pe lângă conturi de deplasare oficială, mai departe 
biserica trebuie să plătească și spesele de deplasare a arhitectului Consistoriului. 

Propun să primească stabilire sumei de 1,5%, dar nu numai pentru control, ci şi 
pentru recepţionarea lucrărilor la terminare și având în vedere că de la comună a 
primit după suma celor 3 situaţii spesele de control, în viitor să fie împărţită între 
arhitectul Consistoriului și ing.Leheni în proporţia următoare: Ing. Gavril Lungu va 
primi din suma de 1,5% 0.60%, iar ing. Leheni 0.90%, având în vedere că vine mai de 
multe ori, dar este și mai aproape. 

În suma aceasta sunt cuprinse toate spesele de deplasare și sunt obligaţi a face și 
recepționarea lucrărilor. 


Cluj, la 24 Iulie 1924 
Ing. Gavril Lungu 


231 


Bistriţa Bârgăului. Lupta familiei Monda pentru Biserică, Şcoală şi Națiune 


Document nr. 24 


Referat 


În 26 iulie 1924 am plătit (părintelui) parohului din Borgo Bistriţa, Aurel Monda, 
100.000 lei şi am primit un cambiu numai subscris, dar neîntregit. 


Suciu, 
Cassa Consistoriului Diecezan greco-ortodox Român 


Document nr. 25 


Proces verbal 
Copie 


Luat în şedinţă extraordinară a comitetului parohial ortodox din Borgobistrița 
ţinută la 27 Iulie 1924 sub presidiul parohului Aurel Monda; prezenţi următorii: Toader 
Ghiţan, loan Pavel, Niculae Sereţan, Ştefan Pavel, Grigore Neamţ, Dănilă Cionca, Alexa 
Ciurea, Ion Neuc, Vasile Ciurea, Mihai Purcil, Constantin Cerceja, Grigore Bega, Ştefan 
Ciurea, Ion Ispravă, Gavril Cot, loan Suceava, Vasile Hangan, loan Moișan. 

Cu verificarea procesului verbal să concred membrii loan Suceavă, Ștefan Pavel. 

I. După deschiderea ședinței, presidiu aduce la cunoștință membrilor schimbarea 
ambelor odăi de la nave, conform proiectului prezentat de firma E.I.Sasu și aprobat de 
inginerul Lungu. Membrii comitetului primesc întru toate propunerea inginerului Lungu. 

II. Presidiu aduce la cunoștința membrilor din comitet conform propunerii ingine- 
rului Leheni și subscrisă din partea lui cu privire la executarea acoperișului conform 
Jurnalului de clădire din 4 Iulie Nr. 5. Membrii comitetului aprobă propunerea ingine- 
rului Leheni cu privire la acoperiș (vezi Jurnalul de clădire din 4 Iulie Nr. 5). 

III. Presidiu aduce la cunoștință membrilor din comitet propunerea inginerului 
Lungu cu privire la acoperișul de la corpul principal a bisericei că se va face cu 50 cm 
mai înalt conform Jurnalului de clădire a bisericii din 19-21 Iulie. Membrii comitetului 
aprobă hotărârea inginerului Lungu cu privire la acoperiş. 

Ne mai fiind alte obiecte procesul verbal să încheie şi subscrie. 

D.U.S.: Aurel Monda m.p., Președinte; loan Pavel m.p., Notari; Verificatori: Ştefan 
Pavel m.p., loan Suceavă m.p. 


Pentru conformitate cu originalul 

Oficiul parohial ortodox român Borgobistriţa, la 22 Februarie 1925 
Aurel Monda, 

Paroh 


232 


Anexe 


Document nr. 26 


Sibiu, 31 Iulie 1924 
PREA SFINŢIA TA! 


Confirm primirea telegramei Preasfinţiei Tale referitor la creditul cerut de biserica 
din Borgo-Bistriţa. Cu regret trebue să comunic, că cererea a fost rezolvată nefavorabil 
încă în şedinţa dela 1 Iulie a.c. 

Profit de ocaziune a împărtăşi Preasfinţiei Tale, că criza de numerar ne sileşte a 
face tot mai mare selecţiune între clienți, menajând în rândul intâiu pe clienţii vechi. 
Criza de numerar la băncile româneşti văd că o agravează şi oamenii noştri, între cari 
nu locul din urmă îl ocupă bisericile cu depunerile lor, biserici pe cari institutul nostru 
în curs de 52 ani le-a menajat şi ajutat. Chiar şi acum aproape nu este zi, în cari să nu 
dăm ajutor vreunei biserici. În schimb, unele biserici şi-au ridicat banii dela noi şi i-au 
dus la bănci străine. Biserica din Blașfalăul-de-Jos încă şi-a ridicat depunerea cu toată 
intervenţia Preasfinţiei Tale, iar consistoarele ne cer dobânzi tot mai mari după 
depunerile lor şi ne silesc a lucra şi noi cu dobânzi uzurare. 

Nu ştiu unde vom ajunge în felul acesta. Bineînţeles, tote acestea nu pot scădea 
dragostea noastră pentru biserica strămoşească. 

Sărutând dreapta Preasfinţiei Tale, semnez 


Cu distinsă stimă: 
ss. indescrifrabil 


Document nr. 27 


Proces verbal 
Copie 


Luat în ședința extraordinară a comitetului parohial ortodox din Borgobistriţa 
ţinută la 3 August 1924 sub presidiu parohului Aurel Monda, presenţi: loan Ispravă, 
Niculai Sereţan, Ștefan Ciurea, Filimon Georza, Ion Năuc, Constantin Cerceja, Mihai 
Purcil, Toader Ghiţan, loan Pavel, Ștefan Pavel, Gavril Cot. 

Cu verificarea procesului verbal să concred membrii loan Năuc și loan Pavel. 

I. După deschiderea ședinței, presidiu cetește Jurnalul bisericei de clădire din 25 
Iulie a.c. I. prin care inginerul Leheni face propunerea ca antreprenorul să fixeze 
prețurile la lucrările ce se vor executa în anul acesta. Membrii comitetului primesc 
propunerea inginerului Leheni de data 25 Iulie a.c. 

II. Presidiu aduce la cunoștință membrilor observările făcute de firma E. Preda cu 
privire la cruci și parafulger. Membrii comitetului hotărăsc ca crucile la turnuri la 
cupolă și la altar să se facă din fer și nu din plev, parafulger să se puie la ambele 
turnuri, cât şi la cupolă. 

Ne mai fiind alte obiecte, procesul verbal să încheie și subscrie. 
D.U.S.: Aurel Monda m.p., Președinte; Ştefan Pavel m.p., Notar; Verificatori: Ion 
Năuc m.p., loan Pavel m.p. 


Pentru conformitate cu originalul 

Oficiul parohial ortodox român Borgobistriţa, la 22 Februarie 1925 
Aurel Monda, 

Paroh 


Document nr. 28 


Venerat Consistor Eparhial, 


În conformitate cu însărcinarea verbală a P.Sf. Sale Domnului Episcop m-am 
prezentat pe ziua de 20 Iulie în parohia Borgobistriţa împreună cu Domnul Inginer 
Gavril Lungu a controla lucrările executate până acuma în jurul zidirii bisericii și a 
cerceta și diferendul ivit între biserică și întreprinzătorul Elena I. Sasu referitor la 
majorarea preţurilor. 

Am constatat următoarele: 

1. Lucrarea zidirii bisericii este până în prezent solid executată și ajunsă aproape 
de corniș. 

2. Firma Elena I. Sasu a cerut și își susține și acuma cererea de a i se majora 
prețurile la lucrări cu 30% pentru zidărie, iar la acoperiș, la dulgherie asemenea să i se 
majoreze prețurile cu sume şi mai mari. 

Eu am atras atenţiunea firmei că Consistoriul a aprobat contractul și condițiunile 
de licitație numai pe lângă preţul total fix de 1.382,166 lei. Antrepriza se provoacă la 
condițiunile de licitaţie şi la punctul 5 din contract, în baza cărora, de fapt, ar avea 
dreptul de a cere majorarea preţurilor în caz de scumpirea materialelor. Resoluțiunea 
consistorială care fixează preţul de 1.382,166 lei spun că nu li s-a comunicat şi că nu au 
cunoștință de ea. Pe contract în clausul de aprobare e spus însă că contractul se aprobă 
numai cu condițiunile din adresă. 

Ca motiv pentru urcarea preţurilor invocă fapul că nu li s-a predat de biserică 
materialele necesare la termen și așa acestea s-au scumpit și lucrările au întârziat. 

În genere, am constatat că organele noastre n-au observat instrucţiunile noastre 
date cu ocaziunea aprobării condiţiunilor de licitaţie și aşa au rămas multe ușiţe de 
scăpare pentru urcarea prețurilor. 

Inginerul Lehenyi din Bistriţa a propus comitetului parohial să majoreze preţurile 
la ziderie cu 20% începând cu situația a patra. 

Comitetul parohial, prin hotărârea sa de la 13 Iulie 1924, a acceptat această 
soluțiune pe lângă rezerva aprobării ulterioare a contractului. 

Inginerul Consistoriului, în raportul său de la 2 Iulie, este în contra majorării 
prețurilor, iar în raportul său de la 24 Iulie 1924 admite și el majorarea preţurilor la 
unele categorii de materiale, după cum urmează: 

a.) 20% suprasolvire peste preţurile ofertei și a contractului aprobat la poziția 7 și 8 
al devizului la zidul mixt de la înălțimea de 2,80 m până la 4 m partea deasupra 
cordonului; 

b.) 20% la poziţiile 9, 10 şi11 al devizului de diferenţa de preţ la ciment, plătindu-se 
în plus valoarea efectivă a cimentului pus la arcurile de cărămidă; 

c.) 5% suprasolvire de înălțime la zidurile mixte peste 4 m în sus la poziţiile 7 şi 8; 

d.) 10% suprasolvire de înălțime la zidurile şi arcurile de cărămidă pusă de la 4m 
în sus la poziţia 9, 10 și 11 din deviz; 

e.) Aceste preţuri să fie valabile până la cornișa principală partea din sus, atât la 
turnuri, cât şi la biserică şi cupolă; 

Poziţiile celelalte ale devizului să rămână valabile și obligatoare. 

f.) La lucrările de dulgherie, inginerul consistorial propune o urcare de 40%, 
antrepriza cere 120%, dând firma toate materialele şi săvârșind toate lucrările fără a 
putea pretinde altă despăgubire. Măsurătoarea se va face la suprafaţă orizontală; 

8.) La lucrările de tinichigerie să nu se aprobe nici o suprasolvire luând însă în 
considerare că toată suprafaţa acoperișului va fi acoperită în loc de eternit cu tinichia, 
se stabilește preţul de unitate de 320 lei la mp în loc de 280, rămânând celelalte prețuri 
în vigoare conform devizului și contractului; 

La caz că antrepriza şi-ar primi această urcare de preţuri, să se facă lucrările în regie. 

h.) Toate adausele propuse mai sus să se plătească deodată cu rata ultimă și cu 
replătirea cauțiunei. 

Inginerul Lehenyi cere pentru controlarea lucrărilor un beneficiu de 1,5%. 

Inginerul consisterial propune ca din acestă sumă să se acopere și toate cheltuielile 
sale de inspecție, dându-se 60% lui și 90% inginerului Lehenyi. 

Subscrisul pentru soluţionarea definitivă a chestiunii propun ca să se primească 
majorarea de preţuri propusă de Ing. Gavril Lungu și dacă antrepriza nu se învoieşte, 
după ce vom cere și părerea iurisconsultului consistorial, să i se abzică lucrarea, 
plătindu-se după deviz ce a executat până la aceea dată, iar restul lucrărilor să se dea 
separat în întreprindere după categoriile de lucrări. 

Notez că toate greutăţile rezultă din faptul că biserica nu are banii necesari la 
dispoziţie şi așa antrepriza pune biserica tot mereu în întârziere. 

Consistorul a dat acestei biserici la mâna sa proprie și pe lângă cambiu, un 
împrumut de 100.000 pe 3 luni, până îşi va vinde biserica pădurea. 

Banca Albina precum și celelalte bănci au refuzat un împrumut pentru această 
biserică, aşa că şi din acest punct de vedere ar fi consult ca să se mai sisteze lucrările, 
dar așa ca antrepriza să nu poată ridica pretențiune pentru întârziere. 

În privința interpretării contractului, se va cere părerea domnului iurisconsult 
consistorial. 

Am mai constatat la această biserică că la naos s-au aplicat două ziduri paralele, 
creîndu-se două camere inutile care strică şi aspectul, și .... biserica în mod simţitor. 
Sunt de părerea ca să se caseze acești pereţi, neavând nici un rost și fiind și nepractici. 

Propunerile inginerului consistorial şi a Inginerului Lehenyi, precum și hotârârile 
comitetului parohial referitoare la urcarea de preţuri sunt acluse la acest act, precum și 
hotârârile referitoare la ridicarea unui împreumut şi la remunerarea controlorului 
expert, asemenea şi cererea de majorare de preţ a anteprizei. 

În privinţa remunerării controlorilor experți, propun ca să deie din suma de 1,5 % 
0,50% Inginerului Gavril Lungu, care are să se prezinte pentru această sumă în fiecare 
lună cel puţin o dată la Borgobistriţa pentru control. Iar inginerului Lehenyi 1%, având să 
se prezinte în fiecare săptămână odată și de câte ori va fi reclamat de comitetul parohial. 

Pentru această plată vor avea să facă toate lucrările de conducere şi control, 
inclusiv colaudarea. 

Cheltuielile expertului Pflandler să se stabilească în suma de 2.000 lei și diferența 
de 6.000 lei să se restituie. 

Protopopul tractual să ne arate de ce a încasat suma de 5.000 lei pentru facerea 
contractului şi să i se stabilească diurna cuvenită. 

Spesele mele au fost diurna pe 3 zile 600 lei și bani de drum 200 lei pe care i-am 
încasat ca anticipație şi propun să se pună în contul acestei biserici. 


Cluj, la 6 August 1924 
Vasile Sava, asesor consistorial 


Document nr. 29 


Adeverinţă oficială 


Adeveresc oficios că loan Pavel a Luchi, loan Ispravă și Gavril Cot din subscrisa 
parohie sunt îndreptăţiți de membrii comitetului parohial de a merge la Cluj pentru a 
cere de la ven. Consistoriu un împrumut de 200.000 lei. 


Oficiul parohial ortodox român Borgobistriţa, la 25 August 1924 
Aurel Monda, 
Paroh 


Document nr. 30 


Casieria Consistoreală Cluj 


Nr. 5512 din 29 august 1924 


Cu cele cinci cambii ale credincioşilor noștri din Borgo-Bistriţa te vei prezenta la 
directorul băncii „Albina”, aici cerând să-ţi plătească în numerar contravaloarea lor de 
100.000 lei, după detragerea dobânzii pe trei luni, provocându-te la promisiunea 
numitului Director ce a făcut secretarului nostru în acest senz. 

Banii îi vei păstra în cassă, contându-i la tranzitori ori predându-i reprezentan- 
țiilor parohiei pe lângă subscrierea lor la primire, când vor veni aici în zilele proxime. 

Am primit 5 cambii de la epitropia din Borgo-Bistriţa subscrise, spre păstrare. 

Onor. Oficiu Parohial ortodox român Borgo-Bistriţa 

Anexat îţi trimitem cinci tipărituri ale „Albinei”, în caz vei răspunde la toate 
întrebările şi le vei subscrie ca urgent, ca să putem validita cele 5 cambii pentru 
ridicarea împrumutului de 100.000 lei, în scopul zidirei bisericii. 

Tipăriturile le vei aduce aici de urgenţă, când vei putea ridica și numerarul 
împrumutului din chestiune. 


Com. of. 
Epitropul din Borgobistriţa, Ion Pavel, lasă la oficiul de cassă 5 cambii în total de 
100.000 lei pentru a ridica banii de la „Albina” și a se trimite bisericii din Borgobistriţa. 
Datele convenţilor: 
„Ion Pavel, soția Raveca Laba - 2 boi, 4 vaci, 35 iugăre pământ şi casă; 
. Gavril Cot, văduv - casă, 40 iugăre pământ, 2 cai, 2 boi, 4 vaci; 
„Ion Ispravă, soţia Gafica Pasăre - are casă, 2 boi, 2 cai, 4 vaci, 40 iugăre pământ; 
„Dănilă Cionca, nevasta Ioana Prigon - casă, 2 boi, 2 cai, 6 vaci, 50 iugăre pământ; 
. Teodor Ghiţan, nevasta Tincuţa Cerceja - casă, pământ 40 iugăre, 2 cai, 6 vaci; 
„Ion Moișan, Babanu Măriuca - casă, pământ 40 iugăre, 2 cai, 6 vaci; 
„Ion Neuc al lui Nicolae, Pop Ana - casă, pământ, 35 iugăre, 4 cai, 6 vaci; 
. Ion Suceavă, secretar comunal, soția Rozalia Borbely - 2 vaci; 
„Nicolae Sereţan, soția Pavel Maria - 60 iugăre pământ, 2 boi, 2 cai, 6 vaci; 
. Ştefan Ciurea, soția Popandron Paraschiva - 70 iugăre pământ, 2 case, 2 cai, 4 
boi, 6 vaci; 
. Vasile Ciurea, soţia Ioana Ciurea - casă, pământ 35 iugăre, 2 cai, 2 boi, 4 vaci; 
. Constantin Cioncă, soția Spumă Măriuca - casă, pământ 25 iugăre, 2 cai, 3 vaci; 
. Ion Moișan a T., văduv - casă, 30 iugăre pământ, 2 cai, 4 vaci; 
. Holbură Macedon, soția Spân Ileana - 2 case, 15 iugăre pământ, 2 vaci; 
. Andrei Neuc, văduv - 25 iugăre pământ, 2 cai, casă, 2 vaci. 


9 END II RUNG 


= 
O 


RRR == 
OI PO NR= 


Vasile Sava 


Document nr. 31 


Proces verbal 
Copie 


Luat în ședința extraordinară a comitetului parohial ortodox din Borgobistriţa ţinută 
la 21 Septembrie 1924 sub presidiu parohului Aurel Monda, presenţi următorii: Toader 
Ghiţan, loan Moișan, Mihai Purcil, loan Pavel, Vasile Hăngan, Vasile Ciurea, loan Năuc, 
Constantin Cerceja, Dănilă Cionca, Ştefan Pavel, Niculae Sereţan, Filimon Georza. 

Cu verificarea procesului verbal să concred membrii Ştefan Pavel şi loan Năuc. 

După deschiderea ședinței, presidiu aduce la cunoştinţă membrilor din comitet; 

I. Rugarea firmei E.I.Sasu prin care cer urcarea preţurilor acceptate de prim ingi- 
nerul orășenesc Dahinten, Kelp, Pfandler. Membrii din comitet aprobă întru toate speci- 
ficațiunea de preţuri a III-a, a IV-a şi aV-a verificată de inginerul Leheni și resping 
propunerea inginerilor din Bistriţa Kelp, Dahinten și Pffandler. 

Ne mai fiind alte obiecte procesul verbal să încheie și subscrie. 

D.U.S.: Aurel Monda, Președinte; Vasile Hangan m.p., Notari; Verificatori: Ştefan 
Pavel m.p.; loan Neuc m.p. 


Pentru conformitate cu originalul 

Oficiul parohial ortodox român Borgobistriţa, la 22 Februarie 1925 
Aurel Monda, 

Paroh 


Document nr. 32 


Extras din Procesul verbal 


Luat în şedinţă extraordinară a comitetului parohial ortodox român din parohia 
Borgobistrița ținută la 21 Septembre 1924 sub presidiu parohului Aurel Monda presenţi 
următorii membrii: Toader Ghiţan, loan Moișan, Mihai Purcil, loan Pavel, Vasile 
Hăngan, Vasile Ciurea, lon Neuc, Constantin Cerceja, Dănilă Cionca, Ștefan Pavel, 
Niculai Sereţan, Filimon Georza. 

Cu verificarea procesului verbal se concred membrii Ștefan Pavel şi loan Neuc. 

După deschiderea ședinței presidiu aduce la cunoștința membrilor din comitet I 
că a trimis pre epitropul Ioan Pavel la Bucureşti cu rugările pentru vinderea pădurei 
comunale scadentă pre anul 1924 și susnumitul a esoperat aprobarea din partea Dlui 
ministru cu condiţia ca pădurea să se vândă în licitare publică, şi totodată aduce la 
cunoștință că susnumitul epitrop a avut spese de drum și întreţinere pre timp de 8 zile 
3400 lei. 

Membrii din comitet aprobă ca epitropului loan Pavel să i se deie suma de 3400 lei. 

Ne mai fiind alte obiecte procesul verbal să încheie și subscrie. 

D.U.S.: Aurel Monda m.p., Preşedinte; Vasile Hăngan m.p., Notari; Verificatori: 
Ştefan Pavel a L. m.p.; loan Neucl. N. m.p. 


Pentru conformitate cu originalul 

Oficiul parohial ortodox român Borgobistriţa, la 1 Novembre 1925 
Aurel Monda, 

Paroh ortodox 

Document nr. 33 


Proces verbal 
Copie 


Luat în ședința extraordinară a comitetului parohial ortodox din Borgobistriţa 
ținută la 28 Septembrie 1924 sub presidiu parohului Aurel Monda, prezenţi: loan 
Suceava, Toader Ghiţan, Ştefan Ciurea, Mihai Purcil, Alexa Ciurea, loan Năuc, Ştefan 
Pavel, Ion Moişan, Ion Pavel, Vasile Hăngan. 

Cu verificarea procesului verbal să concred membrii Ştefan Pavel şi loan Năuc. 

I. După deschiderea ședinței, presidiu aduce la cunoștință membrilor din comitet 
observările făcute la 15 Septembrie a.c. de inginerul Leheni cu privire la construcția 
cupolei. Membrii comitetului, având în vedere că în anul acesta s-au luat împrumut de 
700.000 lei, având în vedere că banii aceștia sau spesat la edificarea bisericei conform 
chitanţelor și a jurnalului de clădire a bisericei, hotărăsc ca în anul acesta să nu se 
lucreze la construirea cupolei, totodată hotărăsc ca firma E.I. Sasu să facă schiţa cupolei 
precum și planul și devizul de spese ca să le poată înainta spre aprobare, membrii 
comitetului întreabă pe susnumita firmă că cât ar costa facerea planului, devizului de 
spese a cupolei. 

Ne mai fiind alte obiecte procesul verbal să încheie şi subscrie. 

D.U.S.: Aurel Monda m.p., Preşedinte; Vasile Hăngan m.p., Notari; Verificatori: 
loan Năuc m.p.; Ştefan Pavel m.p. 


Pentru conformitate cu originalul 

Oficiu parohial ortodox român Borgobistriţa, la 22 Februarie 1925 
Aurel Monda, 

Paroh 


Document nr. 34 
Nr. 162/1924 


Prea Venerat Consistor Diecezan, 


Referitor la nr. 5512-1924 dată de 15 Septembrie a.c cu tot respectul înaintez cele 5 
tipărituri ale „„Albinei”, în care se arată starea materială a membrilor din comitet care 
au subscris cambiile pentru împrumutul de 100.000 lei în scopul zidirii bisericei. 


Oficiul parohial ortodox român Borgobistriţa, la 29 Septembrie 1924 
Aurel Monda, 
Paroh 

Document nr. 35 
Copie 


Ministerul de Interne Direcţiunea Comunală 
Nr. 23183/C1924 


Domnule prefect! 


La Nr. 5253-1924 relativ la exploatarea unui parchet din pădurea comunală Borgo- 
Bistriţa, cu scopul ca din preţul realizat să se contribuie la edificarea bisericei ort. rom., 
Vă facem cunoscut că Ministreul nu are nimic de obiectat asupra acestei propuneri și în 
consecință aprobă în principiu vânzarea parchetului de lemne în chestiune, care se va 
face prin licitaţie publică, conform dispoziţiunilor art. 72-83 din legea contabilităţii 
publice și îndeplinirea formalităţilor tehnice silvice, urmând ca actele să ni se înainteze 
la timp pentru aprobarea definitivă. Se restituie anexele 


p. Ministru s.s. Cons., Popescu. 
Director general: ss. indescifrabil 


PRETURA PLASEI IAD 


Nr. 2320/924 
D-lui 
Secretar! 
Borgobistriţa 
Vă comunicăm în copie ordinul de mai sus a Ministeriului de Interne Direcţiunea 
Comunală, referitori la hotărârea Nr. 7 din 10 Februarie 1924 adusă de reprezentanța 


comunală din Borgobistriţa pentru luare la cunoștință și confirmare. 
Bistriţa, la 1 Octomvrie 1924 
Gondesch, m.p., 


Primpretor 


Pentru conformitate cu originalul 
Borgobistriţa, la 14 Noiembrie 1924 

Document nr. 36 


Proces verbal 
Copie 


Luat în ședință extraordinară a comitetului parohial ortodox din Borgobistriţa 
ţinută la 12 Octombrie 1924 sub presidiu parohului Aurel Monda, presenți: Gavril Cot, 
Constantin Cionca, Grigore Beșa, Mihai Purcil, Leon Someșan, loan Moișan, loan Pavel, 
Ştefan Pavel. 

Cu verificarea procesului să concred membrii Gavril Cot, Constantin Cionca. 

I. După deschiderea ședinței, presidiu aduce la cunoștința membrilor şi ceteşte 
Jurnalul de clădire a bisericii din 7 Oct 8, 9, Octombrie 1924 cu privire la construcția 
cupolei. Membrii din comitet hotărăsc ca propunerea inginerului Leheni să o primească 
dacă Ven. Consistor va afla de bine ca să o aprobe. 

Ne mai fiind alte obiecte procesul verbal să încheie și să subscrie. 

D.U.S.: Aurel Monda m.p., Preşedinte; Ștefan Pavel m.p., Notari; Verificatori: 
Gavril Cot m.p.; Constantin Cionca m.p. 


Pentru conformitate cu originalul 

Oficiul parohial ortodox român Borgobistriţa, la 22 Februarie 1925 
Aurel Monda, 

Paroh 


Document nr. 37 


D-lui Aurel Monda, 
Preot ortodox Borgobistrița 


Consistorul eparhial ţi-a acordat On. D-tale în ziua de 26 Iulie 1924 un împrumut 
de una suta mi lei cu termen de 3 luni adică până la 26 oct.1924 din fondurile 
consistorului pe lângă garanţia ..... 

On D-ta n-ai restituit acești bani în termenul fixat, în consecinţă te invităm să 
binevoiești a ne înainta această sumă cu dobândă de 14% în termen de 10 zile, căci şi 
consistoriul are nevoie de bani pentru acoperirea cheltuielilor sale de organizare. 


31 octombrie 1924 
Vasile Sava 

Document nr. 38 


Onoratului Comitet a Bisericei Ortodoxe Române 
din Borgobistrița 


Subsemnatul, Inginer Emil Leheni, însărcinat din partea D-Voastre cu conducerea 
construirei bisericei ort. din Borgobistrița, pe baza motivelor mai jos invocate, am 
onoarea a Vă ruga să binevoiţi a-mi acorda un premiu de 20.000 lei pentru conducerea 
lucrărilor bisericei în decursul anului 1924. 

Atunci când m-am angajat la conducerea lucrărilor pentru suma de 1,5% a sumei 
situaţiilor, credeam că o să se lucreze, de o mai importantă valoare, fiind astfel şi 
retribuția mea mai mare. 

Dar, vedeţi Vă rog, nici valoarea materialului prestat de D-Voastre nu este socotit 
în suma după care eu primesc procentele de 1,5 %, cu tot că aceste materiale şi lucru să 
ridică la o importantă valoare. 

În decursul anului curent, de la data când conduc eu personal lucrările, am primit 
şi mai am să primesc în total circa 19.000 lei începând de la situaţia a IV-a (a M-a 
situaţie a fost plătită Serviciului de poduri şi şosele). 

Să vedem acum, ce am lucrat eu pentru această sumă? 

Conform semnăturei jurnalului de şantier, am făcut controlul lucrărilor în total de 
17 ori la faţa locului ceea ce mi-a întrebuințat total 20 zile (călătorind de 3 ori numai a 2-a 
zi înapoi). Pentru verificarea situaţiilor am întrebuințat în afară de ieşirea la fața 
locului, în Bistriţa încă la a V-a 1 zi, la a VI-a 3 zile, și la a VII-a 1 zi, total 5 zile. Pentru 
verificarea calculului static a detailurilor, interesări după prețuri pe la diferiți furnizori 
în total circa 5 zile. 

Întocmirea expertizei pentru esoperarea împrumutului de 1.700.000 lei mi-a cerut 3 
zile plus 1 zi călătorie anume pentru acest scop la Borgobistrița. (Întocmirea acestei 
expertize de fapt nu intră în obligaţiunea mea în contul celor 1,5% deoarece eu sunt obli- 
gat numai la conducerea tehnică și verificarea situaţiilor). Pe urmă pentru recapitularea 
tuturor lucrărilor executate în anul trecut și cel prezent, întocmind toate situaţiile într-o 
singură situaţie şi desemnând din nou toate planurile a lucrărilor executate până acum, 
ceea ce trebuie să fac în proximul viitor, îmi va cere minimum 10 zile bine și des lucrate. 

Prin urmare totalul zilelor efectiv lucrate este în interesul bisericei în anul curent 
43 zile, pentru care am primit şi am să primesc încă total circa 19.000 lei. Detrăgând 
cheltuielile avute cu călătoriile circa 3000 lei, rămân 16.000 lei. Împărțit 16.000 cu 43 zile, 
să vine rotund 370 lei pe zi. 

Domnilor! Un simplu zidar la București are azi 500 lei pe zi și eu, Inginer 370 lei. 

Dar, Onorat Comitet! Unde este răsplătită responsabilitatea mea enormă, ce veți 
cunoaşte-o din cele de mai sus, dacă pentru zile muncite, fără responsabilităţi și 370 lei 
pe zi este puţin. 

Domniile Voastre ştiţi, că antreprenorul nu are preţuri fixe unitare, ci eu, din 
aprecierea mea trebuie să lichidez ceea ce se cuvine. D-l Preşedinte al Comitetului, D-1 
părinte şi D-l episcop ştie ce certuri avusem totdeauna la verificarea situaţiilor cu 

antreprenorul, detrăgându-i fără milă ce numai a fost posibil, realizând astfel un câștig 
cruțare de cel puţin 200.000 lei pe seama bisericei. Dar ori şi când, atât în fața 
Consistorului, cât eventual și în faţa tribunalului eu sunt acela care sunt responsabil 
pentru fiecare leu plătit antreprenorului. Vedeţi, Vă rog, răspunderea mea? 

Dar și toate construcțiile sunt îndreptate, conduse de mine, toate detailurile sem- 
nate de mine, şi orice s-ar surupa, orice ar fi excepționat, eu voi fi tras la răspundere, 
căci eu sunt responsabil prin semnare planurilor, deci sunt responsabil de o clădire de 
valoare în milioane. 

În rezumat în mâinile mele ați depus D-Voastre enormă sumă ce se cheltuiește pe 
biserică și în mâinile mele a-ți depus bună reușita a frumoasei biserică ce să clădeşte. 

Şi vă întreb, Onorat Comitet, oare sunt plătite toate aceste prin cei 370-400 lei pe zi 
ce mi să vine? 

Vă rog să vă reamintiţi că arhitectului (și nu Inginer - arhitect) Pflander i-ați plătit 
pentru o singură ieşire suma de 8000 lei! El mi-o afirmat că dacă l-aţi fi încredinţat cu 
conducerea vă cerea 10% din suma situaţiilor. Oare este suficient cel 1,5% ce primesc eu? 

În caz că mi-aţi aproba cei 20.000 lei ceruți de mine prin prezenta cerere, mi s-ar 
veni circa 800 lei pe zilele lucrate de fapt şi aş suporta cu plăcere responsabilitatea, ce o 
să am în sarcina mea, cu tot că renumerația rămâne încă tot modestă față cu munca și 
responsabilitatea mea. 

Onorat Comitet! Nu sunteți obligat a-mi aproba cererea mea, sunteţi în drept a mă 
respinge, și eu pentru aceea rămân cel vechiu, făcându-mi şi pe mai departe obligațiu- 
nile mele cu același zel și conștiință, ca și până acum. 

Dar nu vreau să cred, că D-Voastre, cari aţi fost foarte îndestuliți cu conducerea 
mea, ba chiar și forurile bisericeşti superioare a D-Voastre, mă veţi putea refuza. După 
ce ați auzit motivele mele, după ce apelez la aprecierea D-Voastre sunt sigur că nu mă 
veți refuza şi veţi avea în mine și pe mai departe un muncitor zelos și conştiincios, care 
plin de recunoştinţă va fi folos de a fi încredinţatul și devotatul D-Voastre. 

Primiţi Vă rog asigurarea deosebitului meu respect ce vi-l păstrez, al D-Voastre 
devotat, 


Inginer, Bistriţa, la 2 Noiembrie 1924 
Emil Leheni 


Document nr. 39 


Proces verbal 
Copie 


Luat în şedinţă extraordinară a comitetului parohial ortodox din Borgobistrița 
ținută la 9 Noiembrie 1924 sub presidiu parohului Aurel Monda, presenţi: Toader 
Ghiţan, Ion Moișan, Ion Pavel, Dănilă Cionca, Vasile Ciurea, Ştefan Pavel, Niculai 
Sereţan, Petre Orban, Filimon Georza, Grigore Beşa, Leon Someșan, Constantin Cerceja, 
Ion Năuc, Ștefan Ciurea. 

Cu verificarea procesului verbal se concred membrii Ștefan Pavel şi Ion Moișan. 

După deschiderea ședinței presidiu aduce la cunoștință membrilor din comitet 
cererea inginerului Leheni alăturată prin care cere 20.000 lei remuneraţie. Membrii 
comitetului având în vedere lucrul ce l-a prestat DI inginer Leheni în decursul 
edificărei nouăi biserici, având în vedere că acuma nu poate să-i deie sus-amintita 
sumă, hotărăsc ca să-i deie remuneraţia de 20.000 lei după ce se va termina edificarea 
nouăi biserici și dacă Ven. Conzistor va afla de bine ca să o aprobe. 

Ne mai fiind alte obiecte procesul verbal să încheie și subscrie. 

D.U.S.: Aurel Monda, Președinte; loan Pavel, Notari; Verificatori: Ştefan Pavel a L. 
m.p.; loan Moișan m.p. 


Pentru conformitate cu originalul 

Oficiul parohial ortodox român Borgobistriţa, la 22 Februarie 1925 
Aurel Monda, 

Paroh 


Document nr. 40 


Aurel Monda, 
Paroh 


Nr. 186/924 


Prea Venerat Consistori diecesan, 


Prin Nr. 6925 — 1924 de data 4 Nov. a .c. sunt provocat din partea Prea Sfinţiei Sale 
Nicolae ca în termen de 10 zile să achit suma de 100.000 lei precum și interesele la ceia 
ce vin cu rugarea către Veneratul Conzistor ca se binevoiască a-mi prelungi termenul 
deja espirat până ce vom putea vinde pădurea. 

DI Ministru ne-a aprobat ca se vindem pădurea cu condiţia ca să se facă licitație 
publică ceia ce se poate vedea din copia alăturată sub % şi până ce se va face licitația 
mai trec 2 luni de zile. 

Rog pre Ven Consistori ca să binevoiască deci a-mi prelungi termenul de plată 
deja espirat. 


Oficiul parohial ortodox român 
Borgobistrița, la 14 Noiembrie 1924 


Aurel Monda, 
Paroh 

Document nr. 41 


Extras din 
Procesul verbal 


Luat în ședința extraordinară a comitetului parohial ortodox român din Borgobis- 
triţa ţinută la 30 Novembre 1924 sub presidiu ordinar, presenți următorii: Leon Someșan, 
Constantin Cerceja, Ion Moișan, Toader Ghiţan, loan Pavel, Constantin Cionca, Niculai 
Sereţan, Ștefan Ciurea, Mihai Purcil, Dănilă Cionca, Ion Neuc, Filimon Georza, Vasile 
Ciurea, Vasile Hăngan. 

Cu verificarea procesului verbal se concred membrii Ștefan Pavel, Ştefan Ciurea. 

După deschiderea ședinței, presidiu aduce la cunoștință membrilor II că amăsurat 
hotărârei din ședința anterioară a scris Dlui deputat Dr. V. Moldovan pentru a 
interveni la DI ministru de culte pentru a ne vota un împrumut de 1.500.000 lei 
deoarece debitorii bisericei încontinuu ne provoacă ca să achităm datoriile contrase 
(făcute) cu edificarea nouăi biserici, mai departe face propunerea, ca să trimită biserica 
unu sau doi delegaţi la Bucureşti ca să se intervină cu Dl. Dr. Moldovan ca să se capete 
împrumutul cerut, ca astfel biserica să nu aibă proces cu debitorii. 

Ad. II. Membrii comitetului hotărăsc ca în causa împrumutului să meargă la 
București lon Pavel a Luchi și Vasile Hăngan ca să esopereze împrumutul cerut tot 
odată membrii comitetului hotărăsc ca la ambii delegaţi să li se plătească spesele de 
tren şi diurnele de 200 de lei la unul. 

Ne mai fiind alte obiecte procesul verbal să încheie și subscrie. 

D.U.S.: Aurel Monda m.p., Preşedinte; Vasile Hăngan m.p., Notari; Verificatori: 
Ştefan Ciurea m.p.; Ştefan Pavel a Luchi m.p. 


Pentru conformitate cu originalul 
Oficiul parohial ortodox român Borgobistriţa, la 1 Novembre 1925 


Aurel Monda, 
Paroh ortodox 

Document nr. 42 
Nr.192/ 924 


Stimate Dle inginer, 


Am primit epistola Dvoastră prin care îmi cereţi ca să vă dau plenipotenţa ca 
Dvoastră să-mi ridicaţi de la Oficiul de cassă conpetința mea de salar la care vin a 
răspunde cu toată stima că nu mie personal mi-aţi lucrat, ci bisericei și dacă totuşi Ven. 
Consistor se va învoi ca Dvoastră să-mi detrageţi salariul meu, atunci improcesnez pre 
On. Oficiu de cassă. 

Cu privire la cupolă voi aduce la membrii comitetului și ei vor decide. 


Cu stimă, 
Oficiul parohial ortodox Borgobistrița, la 4 Decembrie 1924 


Aurel Monda, 
Paroh 


246 


Anexa 8 


Document nr. 1 


Extras din Procesul verbal 


Luat în şedinţa extraordinară a comitetului parohial ortodox român din parohia 
Borgobistrița ţinută la 7 Ianuarie 1925 sub presidiu parohului Aurel Monda presenți: 
Ion Neuc, Constantin Cioncă, Toader Ghiţan, Leon Someșan, Mihai Purcil, Niculai 
Sereţan, Ion Moişan, Ștefan Pavel, Petre Orban, Grigore Beșa, Gavril Cot, loan Suceavă, 
Alexa Ciurea, Ștefan Ciurea. 

Cu verificarea procesului verbal se concred membrii Ștefan Pavel și Ştefan Ciurea. 

După deschiderea şedinţei presidiu aduce la cunoştinţă membrilor I că ar fi bine 
ca cineva din membrii comitetului să meargă la Cluj la Banca Naţională și Albina ca să 
se intereseze de împrumutul cerut de 1.500.000 lei de la Banca Naţională din Bucureşti, 
pentru ca să nu se plătească interese mari la diferite bănci unde avem împrumuturi. 

Ad.I. Membrii comitetului hotărăsc ca parohul Aurel Monda și epitropul Ioan 
Pavel să meargă la Cluj și să se intereseze de împrumutul cerut de la Banca Naţională 
pre lângă diurna și spese de călătorie de 400 lei de persoană. 

Ne mai fiind alte obiecte procesul verbal să încheie și subscrie. 

D.U.S.: Aurel Monda m.p., Președinte; loan Pavel m.p., Notari; Verificatori: Ştefan 
Pavel m.p.; Ștefan Ciurea m.p. 


Pentru conformitate cu originalul 
Oficiul parohial ortodox român Borgobistriţa, la 1 Novembre 1925 


Aurel Monda, 
Paroh ortodox 

Document nr. 2 
Nr. 984/1925 


Domnului Inginer Dordea 
Loco 


Înainte de a pertracta cu firma Elena Sasu diferendul ivit în jurul edificării bisericii 
din Borgobistrița, dorim să întrebăm Camera de Comerţ din Cluj asupra urcării 
prețurilor la material şi manoperă de la anul 1923 până la finele anului 1924. 

Vă rugăm deci să binevoiți a ne formula întrebările necesare la care are să 
răspundă Camera de Comerţ. Am vorbit cu D-l Negruţiu și ne-a spus să-i prezentăm 
aceste întrebări. 


16.1.1925 
Dr. Vasile Sava 


Document nr. 3 


Nr. 142 antet 7238 / 1924 
D-lui Dr. Alexandru Dragomir, 
Advocat 
Loco 


În alăturare sub % vă transpunem întreg dosarul construirii bisericii din Borgobis- 
trița cu rugarea să binevoiți a descinde în această parohie și a lua contactul cu antre- 
priza acestei biserici, firma Elena Sasu, pentru a stabili un acord referitor la continuarea 
lucrărilor, dat fiind că această antrepriză cere o majorare de prețuri peste cele fixate în 
dosarul de bază. 

Despre rezultatul la care ați ajuns ne veți raporta restituind dosarul împreună cu 
eventualul contact ce s-ar încheia pentru a-și da Consistoriul aprobarea. 


23.1.1925 
Dr. Vasile Sava 

Document nr. 4 


D-lui Inginer Nicolae Dordea 
Loco 


Antrepriza zidirii bisericei din Borgobistriţa, firma Elena Sasu, cu derogare de la 
dispoziţiile contractului și a aprobării date de noi, cere o exorbitantă mărire de prețuri 
pentru lucrările de la această biserică. 

În consecință, am delegat pe jurisconsultul nostru consistoral, DI. Dr. Alexandru 
Dragomir, să descindă în parohia Borgobistriţa și să încerce o împăcare între parohie şi 
antrepriza bisericii. 

Vă rugăm deci cu toată onoarea să binevoiţi a însoţi pe delegatul nostru de mai 
sus în această parohie mâine, Sâmbătă, pentru a controla lucrările executate și socotelile 
lor și a i sta întru ajutor D-lui Dr. Alexandru Dragomir în toate chestiunile tehnice cari 
reclamă o expertiză specială. Pentru cunoaşterea timpului plecării și a mijloacelor de 
călătorie, vă rugăm să luaţi contactul decât cu Dl. Dr. Al. Dragomir. 


23. I. 1925 
Dr. Vasile Sava 


Document nr. 5 


Venerat Consistor! 


În urma delegaţiei pentru aranjarea litigiului cu Elena P. Sasu, arhitecta bisericii 
din Borgo-Bistriţa, am onoarea a Vă prezenta următorul raport asupra celor întreprinse 
de mine, împreună cu Dl Ing. Dordea. 

Pentru a câştiga o situaţie clară a stării faptice, am studiat cu de-amănuntul 
condiţiile contractului și anexele aceluia, iar pe urmă am analizat minuţios situațiile de 
plată prezentate până acum de către arhitectă în număr de 7, am constatat cantitățile 
trecute în situaţii ca efeptuite, le-am asemănat cu cantităţile prevăzute în deviz, pentru a 
vedea cari sunt lucrările întrecătoare — fie din motivul că nu erau deloc trecute în deviz, 
fie că se prezintă cu cifre mai mari decât cele din Deviz. În procesiunea acestor constatări, 
am făcut o calculaţie de cost după unitățile din deviz şi am asemănat-o cu cifrele cerute 
de arhitectă prin situaţiile de plată, evidențiind astfel diferenţele cari sunt puse în litigiu. 

În baza acestei proceduri, am stabilit rezultatele pe cari le consemnăm în tabloul 
alăturat la acest raport. 

Din acest tablou reiasă, că cifra de cantități prevăzută în deviz a fost depășită la 
toate unităţile lucrărilor terminate, iar îndeosebi la unele diferența este enormă şi 
întrece ori ce percent uzual, admis de normele în vigoare pentru lucrări publice. 

Astfel, estragem din tablou următoarele unități și cifre majorate ca exemple: 

Umplătura de pământ în interiorul clădirii era prevăzută în deviz cu 27.77 m? şi 
este trecută în situații cu 215.87 m3. 

Zidăria de peatră la soclu prevăzută în deviz cu 270 lei m? s-a executat 140,66 m în 
loc de 89,20 m? cantitatea din deviz. 

Stratul izolator de astfalt a crescut de la 88,08 mp la 250 mp. 

Zidăria mixtă de peatră și cărămidă arsă, prevăzută în deviz cu 520 lei mê, s-a 
executat 638,45 m? în loc de 344,50 m3 cantitate din deviz. În schimb, zidăria de la brâu 
în sus prevăzută cu 410 lei în deviz în cantitate de 291,24 m? nu acuză nicăieri în situații 
şi se pare că s-a înlocuit cu zidăria mai scumpă de 520 lei preţ de unitate. 

Zidăria la etagiul II prevăzută în deviz cu prețul de 560 lei m? s-a executat 481,76 m? 
în loc de 107,18 m? deci o majorare de 370 m’ faţă de deviz. 

Zidăria la arcuri prevăzută cu 600 lei s-a executat 120,81 m? în loc de 100,49 mè. 

Ferărie în ancore s-a executat 3446,34 kg. în loc de 2106,69 kg. Tot la această ferărie 
la articolul așezarea ancorelor găsim 3388,50 kg în loc de 526,66 kg. din deviz. 

Construcția acoperișului la turnuri prevăzută cu 300 lei de mp s-a executat 41,76 m? 
în loc de 31,68 m? din deviz. 

Afară de aceste majorări de cantităţi, sunt articole cari s-au schimbat înlocuindu-se 
cu alte materiale. 

Astfel, articolul zidărie de peatră brută în fundament, prevăzută în deviz cu 274 lei 
de m? la o cantitate de 226,19 ms, s-a înlocuit cu un beton simplu de fundaţie cu 800 lei m? 
la o cantitate executată de 341,84 m? deci un spor însemnat și la cantitate, și la preț. 

Această înlocuire este aprobată și de Ven. Consistor. 

În afară de aceste sporuri, sunt unele lucrări, cari nu erau deloc prevăzute în deviz. 


Astfel: 

- Săpătura de pământ la fundaţie cu 60 lei m în loc de 20 lei de m? la o cantitate de 
30,40 më. 

- Întrebuințarea de scoabe cu o chirie de 5 lei pe bucată la 2059 scoabe. 

- Acoperitul cu hârtie gudronată a acoperișului bisericii trecută cu 40 și 48 lei m? la o 
cantitate de 678,88 m2. 

- Acoperitul coamelor cu tablă de zinc, trecută cu 200 lei pe ml la o cantitate de 87 ml. 

Mai menţionăm unele poziţii din situaţii cari de asemenea nu au nici un articol în 
deviz: 

Lemne în plus la arderea cărămizilor, ciment la zidăria în arcuri (la care altfel cere 
şi spor de preț la lucrarea efeptuită cu acest ciment), transformarea arcurilor, vârfuri de 
aramă la turnuri, cruci de tablă de zinc, parafulger, aşezarea parafulgerului — pe cari le 
trece în situații în baza unor note de cumpărare. 

În ce privește coperişul s-au schimbat total unităţile din deviz și s-a făcut un plan 
nou în dimensiuni mai mari şi cu preţuri duble. Aceasta afirmative la îndemnul D-lui 
ing. Lungu. 

Credem că aceste câteva exemple ne servesc de plină orientare , pentru a stabili, că 
estensiunea lucrărilor, prevăzută în deviz a fost radical depășită, așa încât baza de 
orientare inițială, care a servit pentru judecarea puterilor de plată a unei comune 
bisericești, a dispărut cu totul şi s-a produs şi prin această procedare un desechilibru a 
puterii de finanţare pentru comitetul parochial. 

Dar cauzele acestui desechilibru nu sunt numai majorările de cantităţi şi lucrări, ci 
acela a fost provocat mai ales prin majorarea preţurilor din deviz .Asupra acestei 
chestiuni vom preda întâi starea faptică stabilită de noi, rămânând ca conclusiunile și 
critica să o adaugem la urmă. 

Analizând acum situaţiile de plată din punct de vedere al preţurilor convenite am 
stabilit următoarele: 

Situaţiile Nr. I şi II s-au alcătuit în baza preţurilor unitare stabilite în deviz, aci nu 
este nici o majorare de preţuri. Aceste cuprind lucrările din anul 1923. 

Situaţiile Nr. III şi IV sunt alcătuite cu o majorare a prețurilor unitare de 20% şi 
cuprind lucrări până la 10 Iulie 1924. 

Situaţiile Nr. V și VII sunt alcătuite cu totală abatere de la preţurile unitare iniţiale, 
cuprind unităţi de analiză cu totul nouă și preţuri noi cu majorări până la 60-70%. Aci 
devizul inițial este cu totul delăturat. 

Istoricul acestor majorări l-am stabilit ulterior din procesele verbale a comitetului 
bisericesc şi din jurnalul de zi (carnetul de şantier) pe care-l deţine intreprinzătoarea şi 
ni la cedat numai spre vedere. Schițăm pe scurt în următoarele acest istoric: 

La 22 Mai 1924, intreprinzătoarea cere comitetului parochial să-i aproabe o 
majorare de 30% la preţurile unitare din deviz. Comitetul la început ezitează, dar mai 
târziu în urma inzistenţelor antreprizei și mai ales îndemnat de opiniile inginerului de 
control la 12 Iulie 1924, acceptă o majorare de 20%, începând cu lucrările din situaţia IV. 
Hotărârea comitetului parochial s-a înaintat Ven. Consistor spre aprobare. 

Întreprinzătoarea nu este mulțumită și înzistă pentru majorare mai mare chiar 
decât cea de 30% cerută. 

Inginerul de control scrie la 4 August 1924, din proprie iniţiativă o adresă către 
intreprinzătoare, prin care îi cere să-i arate o justificare a majorării cerute în baza unei 
analize minuţioase a prețurilor. Intreprinzătoarea pregătește o nouă analiză de prețuri 
în bază de unități nouă, în cari nu să mai păstrează articolele din deviz și specificaţiile 
prevăzute acolo, ci își formează unități și preţuri noi sprijinite pe principiul, că cu cât 
clădirea să urcă mai sus, lucrările sunt a se executa mai scump. Dar în deosebi sunt 
defavorabile bisericii aceste nouă unități din motivul, că au la bază o altă împărțire a 
lucrărilor de zidărie pentru a putea scoate mai scump lucrările de cărămidă, unde 
întrepriza era datoare să dea și materialul. 

Acest deviz nou nu l-am găsit în parochie și n-am găsit nici vreun proces verbal 
prin care comitetul parochial ar fi aprobat acest deviz. Este un singur exemplar cores cu 
roşu de inginerul de control și să află în mâinile intreprinzătoarei, care nouă ni l-a 
prezentat numai spre vedere. Cetind jurnalul de zi, am găsit că inginerul de control 
propune spre primire comitetului noul deviz, iar părintele Monda cam la începutul lui 
Septembrie 1924, trece în jurnalul de zi o declaraţie în care spune, că Comitetul 
parochial a aprobat și a primit noul deviz. 

Din dosarul Ven. Consistor am constatat că acest nou deviz n-a fost înaintat nici 
când spre aprobare. 

În resumat situaţiile sunt alcătuite conform prețurilor convenite între intreprinză- 
toare și comitetul parochial în baza opiniilor inginerului de control, fără a avea însă nici 
una aprobare a Ven. Consistor. Inginerul de control trecând peste aceasta lipsă a verificat 

cu cerneală roșie prețurile calculate ilegal de către intreprinzătoare și a stabilit la sfârşitul 
fiecărei situații sumele de plată cu caracter definitiv. Am găsit chiar în carnetul de şantier 
o observațiune a inginerului de control către Comitetul parochial, prin care îi face 
acestuia imputare pentru ce nu a achitat sumele verificate de el în situaţia V, dând astfeli 
în mâna antreprizei o dovadă, că comitetul nu este în curent cu obligațiunile sale. 

Pentru a avea o orientare asupra diferențelor de preţ, am încercat să stabilim măcar 
aproximativ cât ar costa lucrările efeptuite până acum dacă s-ar fi ţinut seamă de preţurile 
din deviz. La această calculație am considerat ca bune cantitățile efeptuite, chiar și celea 
afară de deviz cu prețurile arătate de intreprinzătoare și am găsit că în acest fel i-ar reveni 
intreprinzătoarei suma de 1.388.569,79 lei. Față de această sumă situaţiile înaintate 
prezintă o pretenziune de 1.859.720.46 lei în care nu este cuprinsă garanţia de 5% detrasă 
conform contractului. Obiectul litigiului ar fi aşadar o sumă de aproape 600.000 lei. 

Dar credem că această sumă nu este cea exactă, căci trebuie să dificultăm situațiile 
prezentate și din motivul că sunt alcătuite totdeauna numai parțial pentru lucrările 
executate de la o situaţie la alta și nu în mod recapitulativ, ceea ce credem că a dat naștere 
la multe erori. Anume am constatat că sumele resumative a situațiilor nu pot fi exacte, 
fiindcă făcând calculul costului total după preţurile din deviz și majorând această sumă 
cu un percent prezumat nu corespunde costului total indicat de antreprenor. 

Pentru a putea lămuri exact şi minuţios situaţia tehnică ar fi necesar: 

1. Să se prezinte o măsurătoare exactă şi completă a lucrărilor executate. 

2. În baza acestei măsurători să se alcătuiască din nou situaţii recapitulative, 
toate sau cel puţin două , una la sfârșitul situaţiei Nr. III, în care să fie separat 
arătat costul lucrărilor executate după preţurile din deviz și a materialelor 
aprovizionate după preţurile din analiza atașată la deviz, și alta la sfârşitul 
situaţiei a VII, în aceleași condițiuni, pentru a putea stabili diferența lucrărilor 
executate, la care eventual să se aplice un % de majorare. 

Neputând noi avea timp să facem exact aceste lucrări, cari necesită o muncă de 
câteva săptămâni, ne-am mulțumit cu starea faptică pe care am putut-o constata din 
documentele ce le aveam la îndămână și astfel cunoscători ai stării faptice acum, ne-am 
dus întâi la domiciliul D-nei arhitecte Elena Sasu însoțiți de părintele Monda și de DI 
protopop Pletosu, pe care l-am rugat să ne stea într-ajutor. Aci am expus starea faptică 
constatată de noi și am cerut esplicaţii de la D-na Sasu. 

D-Sa în resumat ne-a răspuns următoarele: 

„În privinţa cantităților, nu am făcut de capul meu nici un fel de majorare a 
cantităţii, ci am lucrat exclusiv după îndrumările și indicaţiunile inginerilor de control 
și a comitetului parochial. Despre hotărârile acestora posed dovezi în scris, fiindcă sunt 
toate trecute în jurnalul de zi. Îmi iau voie a schiţa câteva exemple: 

Construcţia acoperișului s-a schimbat total în urma ordinelor date de D1 Ing. 
Lungu, ca acela să fie cu 50 cm făcut mai înalt. Am executat această schimbare, deşi 
aveam lucrările aproape gata făcute conform planului din deviz. 

În deviz stâlpii pe care se reazămă arcurile cupolei erau prevăzuţi să rămână goi, 
mi s-a dat însă de către D-nii ingineri de control îndrumarea să-i fac plini. 

Cu ocaziunea săpăturilor fundamentului s-a adus un inginer specialist, care a 
opiniat o majorare a lucrărilor prevăzute în deviz și aplicarea betonului. 

Mi s-au comandat două cămăruţă în stânga și în dreapta intrării. 

Nu am trecut în situaţii zidărie cu 410 lei, din motivul că aceasta era prevăzută ca 
zidărie mixtă și din ordinele inginerilor de control a trebuit să execut din cărămidă 
pură, evident că nu am putut să o fac pe același preţ. 

Mai amintesc că măsurătoarea atașată la deviz este absolut greşită şi de aici 
provine în mare parte diferenţa la cantităţile executate. Pentru măsurătoarea greșită eu 
nu răspund. 

Faţă de această apărare noi am susţinut că întreprinzătoarea nu putea executa 
lucrări în plus, fără aprobarea Ven. Consistor, la ce D-Sa ne-a reflectat că conform 
puctului XI din contract comitetul parochial avea anticipată autorizaţia Consistorului 
de a dispune aşa după cum s-a făcut”. 

Am trecut pe urmă cu discuţiile la chestiunea prețurilor. Asupra acestora D-na 
Sasu şi-a precizat următorul punct de vedere: 

„Comuna bisericească era datoare conform punctului V, din contract să ne antici- 
peze deja la încheierea contractului sumele necesare pentru procurarea materialului 
brut, în care caz preţurile din deviz ar fi rămas fixe. Cum comuna n-a împlinit acest 
obligament, preţurile nu mai sunt fixe, ci noi avem deplina latitudine a le fixa 
corespunzător prețurilor cu cari ne procurăm acum materialul, și după cum suntem și 
noi obligaţi să facem plăţile. 

Preţurile trecute de noi în situaţii au fost verificate de inginerul Tribunalului și pe 
urmă acceptate de inginerul de control. Au fost supuse deliberării comitetului parochi- 
al și au fost în mod definitiv confirmate după cum dovedește jurnalul de zi. Noi nu 
aveam nici o trebuință să mai cerem vreo aprobare de la consistor, fiindcă Consistorul 
aprobând contractul, a dat deplină autorizație Comitetului să hotărască complectările 
necesare în cursul lucrărilor. 

Nu putem reproduce aici toate discuţiile urmate cu D-na Sasu pe multe chestii de 
detaliu până noaptea târziu a zilei de Sâmbătă. D-na Sasu a rămas neclintit pe lângă cere- 
rea să i se achite complet preţurile cerute. Am găsit de consult să întrerupem tratativele şi 
să ne deplasăm a doua zi Duminecă la Borgo-Bistriţa pentru a esamina lucrările efeptuite. 

În Borgo-Bistriţa Dl. Ing. Dordea a găsit că clădirea este destul de solid executată, 
dar a descoperit nouă abateri de la devizul original. Anume până când în devizul 
original erau prevăzute după un strat de peatră de mărime 60 cm, un strat scurt eșit în 
afară de cărămidă, în clădire s-a executat stratul de peatră în lățime de 90 cm. Cunoscut 
fiind că peatra o prestează parochia era evident că această schimbare s-a făcut aseme- 
nea în defavoarea comunei bisericești. 

Am esaminat procesele verbale a Comitetului parochial de la începerea clădirii 
încoace şi am constatat că biserica a primit de la comuna politică un ajutor de 700.000 
lei şi că în lipsă de alte fonduri, a fost de multe ori în grele situaţii financiare, trebuind 
să ridice împrumuturi cu condiții oneroase, pentru a face până acum la mâna 
intreprinzătoarei plăţi efective în sumă de cca. 1.300.000 lei. Deși credem că partea 
financiară ar trebui radical examinată de către Ven. Consistor nu am avut timp destul a 
ne ocupa cu pași intreprinși de biserică pentru procurarea de noue fonduri de la 
comuna politică, prin cedarea aşa numitei tangente, dar din informaţiunile verbale am 
constatat că şi aceasta resolvare întâmpină greutăți şi va da ocazie la multe zbuciumări. 

Ne-am grăbit a ne întoarece la Bistriţa, unde în după-amiaza zilei de Duminecă am 
reluat tratativele cu D-na Sasu, pe cari le-am continuat până târziu seara și regretăm că 
nu am putut să ajungem la nici un acord. D-na Sasu nu este aplicată să cedeze nici un 
ban fiindcă spune că în acest caz ar fi complet ruinată. 

D-sa a ridicat bani pe împrumut de la bănci și de la particulari pentru ca să-şi 
procure materialele, fiindcă parochia nu i-a anticipat nimic. Nu numai că a trebuit să 
plătească dobânzi enorme, dar unii creditori au dat-o în judecată și i-au făcut cheltuieli 
cari se ridică la sume fantastice. Ne-a spus plângând că este imposibil să cedeze. 

Între astfel de împrejurări, noi neputând să ne pronunțăm pentru acceptarea 
pretenţiunilor D-nei Sasu în întregime, n-am putut nici încheia vreun acord. Am spus 
că vom supune cauza Ven. Consistor, care se va pronunţa în curând. Am rugat pe D-na 
Sasu să vină la Cluj, pentru a urma eventual aici tratativele de împăciuire. 

În ce privește lucrările în viitor, am declarat că Consistorul nu va mai admite 
procedura de până acum de a i se cere ulterior după executarea lucrărilor majorări de 
prețuri. D-na Sasu a declarat, că în alte condițiuni nu poate continua lucrarea, căci în 
situația de azi nu-și poate face un calcul înainte. 

Ca încheiere doresc a pune câteva concluziuni juridice: 

Studiind contractul şi rezoluţiunea Ven. Consistor, sunt de părere că Ven. Consistor 
a acceptat în întregime punctul V din contract fiindcă prin hotărârea Nr. 3490/1923 s-au 
modificat numai unele dispoziţii din punctul III și XIII al contractului, restul rămânând 
definitiv. Observaţiunea din resoluţie privitoare la preţurile fixe nu alterează punctul 
V, din contract, fiindcă și în acest punct dispune că prețurile sunt fixe. Nestrămutarea 
preţurilor era însă pendentă de o prestaţiune a parochiei pe care aceasta nu a 
îndeplinit-o. În consecință, conclusiunea mea este că intreprinzătoarea are drept să 
ceară majorare de preţ. 

Nu pot să aprob însă abaterea de la deviz în ce priveşte specificaţiile și articolele 
acolo prevăzute, căci această procedură scoate complet din vigoare contractul original 
şi devizul care este o parte întregitoare al aceluia. În acest fel dacă s-ar admite s-ar 
anula complet favorul obținut de parochie prin licitaţia publică, de a beneficia de 
prețurile celea mai reduse prin concurs liber. 

Opiniunea mea este așa dar ca să i se acoarde intreprinzătoarei o majorare de 
prețuri, însă numai percentual, majorându-se preţurile din devizul original. 

În acest scop este necesar să se constate prin experţi care este percentul de 
scumpire de la anul 1923 până la anul 1924 și acest procent să se acorde. 

Cred că este necesar ca Ven. Consistor să se pronunţe cât mai curând pentru a 
evita un proces, care după am impresiile ameninţă fără amânare această parochie. 

Rog Ven. Consistor că întru cât necesită alte lămuriri ori informaţiuni mai 
detailate să binevoiască a ni la cere, fiindcă materialul pe care îl raportăm este prea vast 
şi uşor au putut rămânea chestiuni neclarificate. 

Alăturăm nota de cheltuieli pe care cu onoare Vă rugăm să binevoiţi a o lichida. 


Cluj, la 30 Januar 1925 
Alexandru Dragomir 

Rezumat 


Presupunând de bune și exacte măsurătorile făcute de inginerul de control, în 
baza cărora s-au făcut situaţiile de plată avem: 

1. Valoarea după deviz a lucrărilor executate, prevăzute în devizul original lei 
956.658,55; 

2. Valoarea betonului de fundaţie aprobat de Ven. Consistor: lei 273.472,00; 

3. Valoarea lucrărilor neprevăzute în deviz, după preţurile arătate în situații: lei 
57.885,24; 

4. Valoarea lucrărilor şi materialelor suplimentare socotite cu prețurile din situații: 
lei 84.850; 

5.Valoarea materialelor aprovizionate prevăzute în ultima situație provizorie Nr. 
VII, cu preţurile de acolo: lei 15.704. 

Total lei: 1.388.569,79 

Faţă de această sumă pretenţiunile antreprenorului, după situaţiile întocmite în 
număr de 7, până în prezent și după reținerea de 5% garanţie sânt: lei 1.859.720,46. 
Garanţia de 5% reţinută - 97.880,02 lei; Pretenţiune totală - 1.957.600,48 lei 


Cluj, 30 Ianuarie 1925 


Document nr. 7 


Nr. 633/1925 
Primit adresele 
Cluj 11/11 1925 
Ioan Pavel 


Onorat oficiu parohial 
Borgobistriţa, 


Din raportul delegaților noștri D1. Alexandru Dragomir şi inginerul Dordea reiese că 
la edificarea bisericii din Borgobistrița, contrar dispoziţiilor noastre luate cu ocaziunea 
aprobării contractului, antrepriza Elena Sasu a depăsit angajamentele luate de biserică 
prin contract şi deviz atât în ce privește construcţiile lucrărilor, cât şi prețurile finite 
făcând iluzoriu întreg, contractul și îngreunând peste măsură situaţia materială a parohiei. 

Pentru trasarea acestei chestiuni de o concretă însemnătate pentru terminarea cu 
bine a lucrărilor şi pentru a înconjura sarcinile prea mari pentru biserică, Consistoriul cre- 
de că parohia Borgobistriţa trebuie să se pună de acord cu antrepriza asupra prețurilor 
şi cantităților din trecut pâna la situaţia a III-a ... şi de aceea invit pe parohul și epitropia 
locală să se prezinte în ziua de 26 Februarie 1925 la orele 9 în .... Consistoriului împre- 

ună cu D-na Elena Sasu spre a vedea dacă se poate stabili un acord pe care să îl poată 
aproba și Consistoriul. Veţi aduce cu dumneavoastră devizele și toate actele ce aveţi 
asupra zidirii acestei biserici. 

Până la intervenirea acestui acord, veţi sista orice plată către antrepriză sub 
sarcina răspunderii materiale a comitetului și epitropiei parohiale. 

După ce nici măsurătoarea lucrărilor executate nu este clară, ne vom îngriji ca să 
se facă noi măsurători şi .. banii acestora noi situații. 

În acest scop vom căuta un expert tehnic care să facă aceste lucrări. Totodată, vă 
invităm să achitaţi oficiului nostru de cassă suma de 100.000 lei dată preotului Aurel 
Monda cu împrumut tot în favorul bisericii, căci se apropie primăvara şi Consistorul 
are nevoie de aceşti bani pentru continuarea lucrărilor la exterior. 


Din ședința Consistorului epitropesc, în 9 Faur 1925 
SS indescrifrabil 
31.1.1925 


Document nr. 8 


Onorat oficiu de cassă! 


Suma de 1410 lei plătiți D-lui Dr. Alexandru Dragomir pentru delegaţia de la 
Borgobistriţa se va conta în sarcina Parohiei Borgobistrița, de la care are să fie încasată. 


Din ședința Consistoriului ca senat epitropesc, ţinută în 9 Faur 1925. 


Dr. Vasile Sava, asesor consistorial 


Document nr. 9 


On. D-le Protopop 
Bistrița 


Din raportul D-lor delegaţi ai Consistoriului, D-l Alexandru Dragomir și Inginer 
Dordea reiese că la edificarea bisericii din Borgobistriţa s-au comis grave omisiuni, 
executându-se lucrări în plus necuprinse în deviz și majorându-se prețurile lucrărilor 
fără aprobarea Consistoriului. Întru asemenea împrejurări nu se poate continua 
lucrarea fără a se cauza mari prejudicii bisericii din Borgobistriţa atât prin ... din trecut 
și prin eventualele lucrări viitoare. 

Contractul și devizul iniţial au fost total nesocotite atât de antrepriză, cât şi de 
organele parohiale și cele de control. Consistorul văzând această situație a sistat 
deocamdată până la limpezirea chestiunii plăţile către antrepriză, avizând despre 
aceasta oficiul parohial din Borgobistriţa să binevoiţi pe P. On. Dumneavoastră pe 
parohul local și epitropia din Borgobistriţa ca împreună cu D-na Elena Sasu pe care o 
vei aviza... pe lângă dovada care se va înainta aceeași să vă prezentaţi la Consistoriu în 
ziua de 26 Faur 1926 la orele 9 a. m spre a cere împreună să stabilim un acord atât 

referitor la lucrările din trecut, cât şi la cele viitoare căci fără intervenţia acestui acord 
nu credem posibilă continuarea lucrărilor. 

D-na Elena Sasu este nevoită să-și aducă cu sine toate actele ce are referitor la 
această lucrare. 


Din şedinţa Consistoriului epitropic 
9 Faur 1925 


Document nr. 10 


Referat 
Venerat Consistor! 


În legătură cu clădirea bisericei din Borgo-Bistriţa, am onoare a vă raporta că 
începând de la licitația publică și de la aprobarea planurilor am atras atenţiunea Ven. 
Consistor asupra lucrurilor ce se petrec acolo, în decursul lucrărilor asemenea am 
înaintat observările mele într-un raport amănunţit şi motivat. Mi s-a spus că răposatul 
primar a fost cauza tuturor relelor, dar lucrurile au mers pe aceiași cale mai departe. 

Comitetul parohial este la dispoziţia părintelui Monda și voinţa sa este sfântă în 
comitet şi toate se petrec după intenţiile Sale. Nu voesc a mă amesteca în partea admi- 
nistrativă a chestiunii; țin însă a reveni asupra lucrurilor care mă privesc personal. 

Prezenţa mea a fost postav roșu în ochii preotului Monda de la început, fiindcă a 
știut că eu văd clar lucrurile și s-a nizuit să aibă alt controlor care lucrează la intenţiile 
sale și care să onoreze toate pretențiile anteprenorilor justificate și nejustificate. Contrar 
dispozițiunilor din contract, s-a luat alte dispozițiuni. 

De la început s-a ferit să plătească spesele de deplasare sub pretextul că nu sânt 
parale, pe când Domnului arhitect din Bistriţa, D-lui Pflander, a plătit pentru o singură 
deplasare 8000 lei, d-lui Ing. Leheny după fiecare situație 1,5% după suma situaţiei, fără 
aprobarea Consistoriului. 

Pe baza unui raport prezentat Consistoriului, s-a hotătât ca subsemnatul să 
primesc 0,6% după sumele situaţiei și pe baza aceasta am înaintat părintelui Aurel 
Monda chitanţele în regulă încă în decembrie 1924, cu rugarea că în cazul când îi este 
incomod de a trimite bani prin poștă de la Borgobistriţa, să trimită o autorizaţie la 
Caseria Consistorului ca suma să fie detrasă din salariu la timpul său. 

La cererea mea a primit răspunsul aici alăturat care este jignitor pentru mine cu 
atât mai vârtos că eu am jerfit timp și parale în interesul zidirei bisericii și în loc să mi 
se restituie sumele, sunt tratat cu astfel de scrisori. 

Binevoiţi totodată a interveni să fie plătite spesele de deplasare pe baza conturilor 
prezentate la parohia Borgobistrița și să se corecteze din scrisorile mele prezentate 
bisericei ca întrucât am meritat astfel de răspunsuri. 


Cluj, la 12 Februarie 1925 
Ing. Gavril Lungu 

Document nr. 11 


Filară de imanuare 


Adeveresc că am primit rezoluţia Ven. Consistor eparhial ort.rom. din Cluj de data 
9 Februarie 1924 Nr. 633, comunicată cu scrisoarea Oficiului protopop. ort. al Bistriţei 
Nr. 95 din 16 Februarie 1924. 


Bistriţa, 16 Februarie 1925 


Document nr. 12 


Venerat Consistor Cluj! 


Am onoarea a vă ruga să binevoiţi a-mi acorda spesele de deplasare de la Borgo- 
bistriţa (controlarea lucrărilor bisericii) în sumă de 1350 lei și anume: 

1. Spese de tren 600 lei. 

2. Diurnă pe 3 zile 750 lei. 

Total: 1350 lei. 


Cluj, la19 Faur 1925 
Cu stimă, Ing. Dordea 


Document nr. 13 


Onorat Comitet Bisericesc! 


Prin adresa On. Oficiu Protopresbiterial Ort. Român din Bistriţa dată la N-rul 
92/1925 sunt invitată, ca - la dorința Venerabilului Consistor din Cluj - să mă prezint în 
faţa acestuia în Cluj în ziua de 26 Februarie 1925 pentru a discuta, căuta şi găsi o soluţie 
pașnică a diferendului existent afirmativ între subsemnata antreprenoară și On. 
Comună Bisericească, diferend care - conform adresei Ven. Consistor - s-ar datori 
gravelor omisiuni și abateri comise la edificarea bisericei D-Voastre şi constatate 
afirmativ de D-nul Inginer Dordea asistat de D-nul advocat Dr. Dragomir din Cluj, 
delegații Ven. Consistor din Cluj. 

Din conţinutul adresei comunicate mie sub N-rul de mai sus rețin, că Ven. 
Consistor este de părere că subsemnata am procedat de rea credință la edificarea 
bisericii din comuna Borgobistrița, urcând pe de-o parte nemotivat și prea exagerat 
preţurile unitare stabilite în devizul de lucrări și executând pe de altă parte fără a avea 
autorizațiunea cuvenită lucrări în plus, socotind și pentru aceste lucrări o sumă mult 
mai exagerată decât suma ce mi s-ar fi cuvenit. 

Învinuirea aceasta pe care mi-o aduce Ven.Consistor este apsolutamente nefon- 
dată și lipsită de orice bază reală. 

Eu am satisfăcut întru toate obligaţiunile mele contractuale. Astfel On. Comitet 
bisericesc ştie prea bine, că în înţelesul contractului încheiat cu On. Comuna Biseri- 
cească (punct V.) aceasta a fost obligată să-mi pună la dispoziţie cel mai târziu până la 
15 Iulie 1923 o sumă corespunzătoare pentru achiziționarea materialelor necesare edifi- 
cării pe preţul existent la data încheierii contractului şi aceasta pentru motivul că 
prețurile de unitate fixate în deviz tocmai în baza contractului numai în acest caz erau 
pentru mine obligatorii, având doar numai în chipul acesta posibilitatea de a preveni o 
eventuală urcare de preţuri, care de fapt a și intervenit între timp. On. Comună Biseri- 
cească din motive foarte bine cunoscute On. Comitet Bisericesc n-a satisfăcut această 
obligaţiune contractuală, ci în lipsă de numerar și pentru a nu plăti o dobândă imensă 
pentru suma considerabilă ce-o pretindeam, n-a fost în măsură să-mi pună la dispoziție 
avansul, pe care în înţelesul contractului aveam tot dreptul să-l cer, şi atunci în înțelesul 
contractului urcarea prețurilor de unitate era perfect justificată și admisibilă. 

Stabilit fiind odată, că în urma acestora am fost îndreptăţită la majorarea preţurilor 
de unitate stabilite la încheierea contractului, se pune chestiunea dacă s-au comis sau nu 
omisiuni, abateri sau chiar fraude la stabilirea acestor preţuri de unitate majorate în 
înțelesul contractului nostru. Învinuirea aceasta care se desprinde din adresa Ven. 
Consistor, făcută în baza unei afirmative anchete, se răsfrânge nu numai asupra persoanei 
mele, a D-nului arhitect conducător, încredințat cu controlul şi verificarea diferitelor 
situații de plată și lucrări, ci și asupra On. Comitet Bisericesc din Borgobistrița. 

Onorat Comitet! Cred, că nu trebuie să accentuez în fața On. Comitet că n-am 
întreprins nici o lucrare în plus fără avizul D-nului arhitect conducător și aprobarea On. 
Comitet Bisericesc. Tot astfel toate preţurile de unitate majorate au fost găsite ca fiind 
de-o parte admisibile în înţelesul contractului, iar de altă parte pe deplin justificate și 
dovedite astfel că în urma avizului D-lui arhitect conducător aceste de fapt au fost toate 
aprobate de On. Comitet Bisericesc ca fiind bune spre plată. Controlul prevăzut în 
punctul VI. al contractului s-a exercitat și prin urmare nu resta decât ca On. Comună 
Bisericească să plătească fără amânare și întocmai lucrările executate și verificate, așa 
după cum este obligată prin contract. Din lipsă de numerar plăţile scadente nu s-au 
făcut la timp, cu toate că subsemnata aveam tot dreptul să pretind plata situațiilor 
verificate, totuși văzând situaţia financiară anevoioasă a Comunei Bisericești, am 
așteptat luni de zile în astfel de condițiuni, ca pentru a putea face față obligaţiunilor 
mele de plată am împrumutat bani de la cămătari, cari mi-au cauzat pe lângă dobândă 
de uzură și cheltuieli de judecată oribile. Am așteptat după paralele mele și n-am dat în 
judecată On. Comună Bisericească, cu toate că aveam tot dreptul la acesta. 

Acuma, drept mulțumită pentru ţinuta mea loială manifestată față de On. Comună 
Bisericească trebuie cu regret să constat că în baza unei afirmative anchete făcute în 
absenţa mea, mi se aduc învinuiri pe care nu le merit și le resping; cu toată hotărârea 
cuvântului. Am făcut muncă cinstită n-am speculat pe nimeni cu atât mai puţin pe On. 
Comună Bisericească. 

În urma celor mai sus, declar hotărât în faţa On. Comitet Bisericesc, care repre- 
zintă partea contractantă, Comuna Bisericească, că nu sunt câtuși de puţin dispusă să 

pun în discuţie lucrările deja efectuate şi verificate, cât şi preţurile de unitate majorate, 
stabilite și aprobate de On. Comitet Bisericesc, și în consecință - având în vedere că 
subsemnata am contractat cu Comuna Bisericească Ortodoxă Română din Borgobistrița 
care este ea singură obligată față de mine - respectuos rog On. Comitet Bisericesc: 

Să binevoiască a examina de urgenţă cele mai sus expuse de mine în legătură cu 
adresa Ven.Consistor din Cluj şi să aducă o hotărâre, că aprobă sau nu toate lucrările 
executate până în prezent și verificate, cât şi majorarea preţurilor verificate, înțelegând 
că să nu se aducă nici o modificare lucrărilor executate în trecut şi care au fost declarate 
de bune spre plată. 

De la răspunsul şi hotărârea pe care va aduce-o On. Comitet Bisericesc depinde că 
mă voi prezenta sau nu în fața Ven. Consistor din Cluj. Dacă On. Comitet Bisericesc nu 
va aduce o hotărâre în înțelesul cererei mele, și va înţelege să revină asupra hotărârilor 
trecutului subsemnata sunt ferm hotărâtă să reziliez contractul, cerând pe cale 
judecătorească pe lângă plata sumelor deja scadente spre plată, şi rebonificarea pagubei 
suferită din partea On. Comunei Bisericești prin neexecutarea strictă a dispozițiunilor 
contractului. 


Bistriţa, la 20 Februarie 1925 
Cu deosebită stimă, 
Elena I. Sasu 


Document nr. 14 


Camera de Comerţ și Industrie Cluj 
Nr. 446/1925 


Veneratului 
Consistor Eparhial Ortodox Român, Cluj 


În posesiunea recercării Dvoastre Nr. 1158-1925, din 19 Februarie a.c, avem 
onoarea a vă încunoștința că am dispus procurarea datelor necesare, însă asupra 
termenului fixat de Dvoastre 24. Februarie a. c.) nu vă putem asigura, deoarece 
procurarea datelor reclamă un timp mai lung chiar din motivul că acele se referă 
pentru regiunea Bistriţa. 

Primiţi, Vă rugăm, asigurarea distinsei noastre stime și considerațiuni. 


Cluj, la 21 Februarie 1925 


Președinte, ss. indescrifrabil 
Secretar gen., ss. indescrifrabil 

Document nr. 15 


Nr. 95/925 
Venerat Consistor! 


Cu provocare la ordinul Ven. Consistor din 9 Februarie Nr. 633, îmi iau voia a 
înainta sub % dovada despre împlinirea aceluia. 

Încât pentru invitarea ce să face și subscrisului de a lua parte la ancheta din 26 
Februarie a.c. să fiu escurat dacă din împrejurări neînlăturabile nu voi putea urma 
acelei invitări. Dar și de altcum prezența mea acolo ar avea tare puţină însemnătate, 
căci în toată afacerea subscrisul, afară de conducerea licitaţiei și facerea contractului 
care a fost aprobat fără nici o modificare, n-am avut nici un amestec, nici rol. Ven. 
Consistor nu mi-a dat nici o delegaţie specială, inginerul consistoral nu m-a avizat 
niciodată când a exid la faţa locului și a fost tare de multe ori; și tot așa nici inginerul 
județean, şi nici proprietarii, şi nici întreprinzătorii n-au reclamat conlucrarea 
subscrisului decât doară incidenţial au întrebat una ori alta. Acestea toate au adus cu 
sine că subscrisul în toată afacerea aceasta n-am avut nici o ingerinţă. 

Deci prezența mea acum în această anchetă ar fi fără rost. 


Bistriţa, 22 Februarie 1925 
Oficiul protop. ort. Rom. 


Grigore Pletosu, 
Protopop 


Document nr. 16 


Proces verbal 
Copie 


Luat în ședința extraordinară a comitetului parohial ortodox din Borgobistriţa 
ţinută la 22 Februarie 1925 sub presidiu parohului Aurel Monda, prezenţi: Ștefan 
Ciurea, Constantin Cionca, Ion Moișan, Filimon Georza, Grigore Beşa, Leon Someșan, 
loan Suceava, Toader Ghiţan, Ion Pavel, Niculae Sărăţan, Ştefan Pavel, Vasile Hăngan. 

Cu verificarea procesului verbal se concred membrii Ion Pavel și Ștefan Ciurea. 

După deschiderea ședinței, presidiu aduce la cunoștință membrilor din comitet: 

1. Scrisoarea Veneratului Conzistor de sub Nr.633/1924 data 9 Februarie, prin care 
provoacă pre paroh şi epitropia ca în 26 Feb. la ora a.m. să se prezinte în Cluj la Ven. 
Conzistor cu toate documentele aparținătoare la edificarea noii biserici tot odată 
comunică că vor sista orice plată către antreprinzători sub sarcina răspunderei materiale a 
comitetului și a epitropiei parohiale. Membrii comitetului iau la cunoștință scrisoarea 
Veneratului Conzistor și hotărăsc ca pre 26 Februarie să se prezinte la Ven. Conzistor. 

Tot odată membrii comitetului își susțin întru toate hotărârile aduse în şedinţele 
de 13 Iunie 1924, din 6 Iunie, din 13 Iulie, din 27 Iulie, din 3 August, din 21 Septembrie, 
din 28 Septembrie, din 12 Octombrie și din 9 Noiembrie 1924. Totodată membrii 
comitetului roagă pe Veneratul Conzistor ca să binevoiască a aproba toate hotărârile 
aduse de membrii comitetului parohial în timpul cel mai scurt posibil, ca astfel să se 
evite procesul ce s-ar ivi între biserică şi antrepriză. 

Tot odată membrii comitetului hotărăsc și roagă pe domnul inginer Leheni ca să 
binevoiască a se prezenta pe 26 Februarie a.c. la Cluj, ca să dea informaţiile de lipsă 
pentru clarificări tehnice. 

Tot odată membrii din comitet hotărăsc ca în ziua de 26 Februarie să binevoiască 
ca comisiunea esmisă să spună Prea Veneratului Conzistor ca la caz de proces, membrii 
comitetului nu iau nici o răspundere. 

2. Presidiu aduce la cunoștință membrilor că a dat la Dna E.I.Sasu jurnalul nouăi 
biserici și l-a cerut de la Dna Sasu îndărăpt, da nu a vrut să-l dea. Membrii comitetului 
hotărăsc ca Dna Sasu să îi deie parohului jurnalul de clădire. 

Ne mai fiind alte obiecte procesul verbal să încheie și subscrie. 

D.U.S.: Aurel Monda m.p., Preşedinte; Vasile Hăngan m.p., Notari; Verificatori: 
Ştefan Ciurea m.p.; loan Pavel m.p. 


Pentru conformitate cu originalul 
Oficiul parohial ortodox român Borgobistriţa, la 22 Februarie 1925 
Aurel Monda, paroh 


Document nr. 17 
Nr. 55/1925 


Prea Venerat Conzistor! 


Alăturat sub % înaintez cu tot respectul copie de pre hotărârile aduse de membrii 
comitetului parohial la ședințele luate de dânşii. Toate hotărârile s-au adus în urma 
sfaturilor date de Dnii ingineri Leheny și Lungu înscrise în jurnalul de clădire a bisericii 
nouă edificânde. Copiile de pe hotărârile date de Dnii ingineri nu pot să le alătur la 
procesele verbale deoarece jurnalul de clădire l-am dat D-nei Sasu, dovadă am în scris 
de la ea că l-a primit şi acum nu vrea să mi-l dea. Nu le-am înaintat hotărârile mai 
înainte deoarece am așteptat ca Veneratul Conzistor să aprobe sau să respingă 
hotărârea membrilor din comitet adusă în şedinţa de 13 Iulie 1924. 


Oficiul parohial ortodox român Borgobistriţa, la 25 Februarie 1925 


Aurel Monda, 
Paroh 

Document nr. 18 


Proces verbal 


Dresat în 26 Faur 1925 în chestiunea aplanării deferendului ivit între biserica din 
Borgobistriţa şi antrepriza acestei biserici firma Elena Sasu. 

Prezenţi: Dr. Vasile Sava asesor consistorial, Dr. Alexandru Dragomir, Inginer 
Gavril Lungu, inginer Dordea, parohul Aurel Monda, epitropii Ştefan Ciurea și Ion Pavel. 
Din partea antreprizei loan Sasu și inginerul Emil Leheny invitat de parohie. Doamna 
Elena Sasu nu s-a prezentat. Asemenea nu s-a prezentat nici Domnul Protopop Grigore 
Pletos. 

Nr. 1. Se dă cetire raportului experților consistoriali Dr. Alexandru Dragomir și 
Inginer Dordea pentru a se lua la cunoștință de cei prezenți. 

Reprezentanţii Consistoriului arată că din acest raport iese clar că antrepriza a 
depăşit în măsură mare cantitățile de lucrări fixate în devizul original şi i-au făcut 
urcări de preţuri cu începere de la situaţia a treia fără aprobarea comitetului parohial 
care a aprobat urcarea numai de la situația a IV, şi anume 20%. Nici această urcare n-a 
fost încă aprobată de Consistor. 

Urcarea de la situaţia a V-a începând care ajunge la unele lucrări până la % % n-a 
fost aprobată nici de comitet, nici de Consistor în mod expres, iar în cazul când s-ar fi 
aprobat de comitet, această urcare cu deviz și analiză nouă scoate complet din vigoare 
contractul inițial. 

Asesorul Dr. Vasile Sava arată că Consistorul dorește să ajungă la o înțelegere cu 
antrepriza asupra lucrărilor executate şi de aceea face următoarea propunere: 

1. Lucrările executate şi cuprinse în situaţia I, II şi III să se considere făcute cu 
preţurile din devizul original. 

2. Lucrările ulterioare începând cu situația a V-a să primească o majorare de preţ 
de cel mult 20%. 

3. Să se facă noi măsurători și în baza acestora situaţiile de mai sus. 

Domnul Ion Sas declară că nu primește sub nici o condițiune propunerea 
Consistorului și cere să i se plătească situaţiile aşa cum au fost prezentate. 

Neputându-se ajunge la înțelegere. pertractările se sistează și se încheie prezentul 
proces verbal. 

Document nr. 19 


Nr. 33/1925 


Venerat Consistor Eparhial 


Loco 


Azi s-au prezentat la ordinul Consistorului în biroul meu parohul din Borgobistriţa, 
împreună cu doi epitropi și Ion Sasu ca reprezentant a firmei Elena Sasu din Bistriţa. 
Au mai fost prezenţi și Dl. Dr. Alexandru Dragomir, Gavril Lungu și Inginerul Dordea 
și Emil Leheny. 

Am invitat firma Sasu să-şi scadă pretenţiunile de urcare de preţ la lucrările de la 
biserica din Borgobistriţa începând cu situaţia Nr. 4 la cel mult 20%. Ion Sasu a refuzat 
categoric orice pertractare în această chestiune, arătând că toate urcările de preţ și de 
lucrări au fost aprobate de Comitetul parohial ceeia ce se și evidenţiază din hotărârile 
comitetului prezentate de preotul Aurel Monda. 

Comitetul parohial, după cum a declarat epitropul Ion Pavel, se teme de urmările 
unui eventual proces și nu e aplicat a-și asuma răspunderea. 

Deoarece nici o hotărâre de a comitetului nu a fost aprobată de Consistor, sunt de 
părere că Consistorul nu poate să-și asume nici o răspundere în această chestiune. Să 
invite deci comitetul și sinodul parohial să decidă în cauză pe răspundere proprie. 

Consistorul nu poate aproba o majorare mai mare de 20% și dacă comitetul acordă 
o majorare mai mare, Consistorul declină de la orice răspundere. Să se trimită 
Comitetului și expertiza Dl. Dr. Al. Dragomir și a inginerului Dordea. 


Cluj, la 26 Faur 1925 
Dr. Vasile Sava 

Document nr. 20 


CAMERA DE COMERȚ ŞI INDUSTRIE CLUJ 
Nr. 446/1925 


Veneratului 
Consistor Eparhial Ortodox Român Cluj 


La adresa Dv. Nr. 1158. din 19/11/ 1925, avem onoare a vă încunoştința, că în 


judeţul Bistriţa-Năsăud în anul 1924 sunt următoarele urcări procentuale față de anul 
1923 şi anume: 


SălahOri sase za casio ză ic css Urcare CUL si centi ici tă ca it ta 50% 
Zilati isi citita iata ca ir EaTrE:CU riscanta e nuca 15% 
Dülg heti soora sup Sasa banat UrCare CU cena anna 40% 
Transporturi... nenea enee nenea eee urcare cU ricin aa a că 25% 
Cărămidă de mână..... cecene UrCare:CU i ia ci caca caiete cica 50% 
Cărămidă de fabrică.........mce ceace Urcare CU inani 30% 
Valorouse nrin iza azuga tit dedus urcare Civenna iaz ta ta 25% 
Lemnărie de brad în grinzi 

Şi în. SCÂNduri posicione Urcare CUL sista atatia 40% 
Ferărie/ fer lat, traverse................. urcare CU ceeace case en 7,5% 
Carton gudronat....... ceeace urcare CUL: css cada dci apa aa 15% 
(EUL EI: ia a oa d A002ă da ăi scădere... nenea eee ee 15% 


Cluj la 4 Martie, 1925 


Președinte, ss. indescifrabil 
Secretar general, ss. indescifrabil 


Document nr. 21 
Nr. 64/ 925 


Prea Venerat Consistor diecesan 


în Cluj 
Referitor la scrisoarea trimisă sub Nr. 1376-1925, vin a raporta următoarele: 


Inginerul Leheni a primit din cassa bisericei suma de 154.77 lei 50 bani — pentru 
controlul făcut la noua biserică și mai are de primit încă 13.306 lei 50 bani. 
Susnumitul inginer a fost la faţa locului după cum a cerut necesitatea lucrărilor şi 


anume, regulat a cercetat şi controlat mersul lucrărilor la 14 zile, iar când s-a ivit 
trebuinţa a venit şi la 7 zile odată sau de 2 ori. 


De la Bistriţa până la Borgobistriţa sunt 24 km 50 m. 

La DI protopop Grigore Pletosu am dat pentru facerea Contractului 5.000 lei și mai 
cere încă 2.000 lei. 


Oficiul parohial ortodox român Borgobistriţa, 11 Martie 1925 
Aurel Monda, 
Paroh 


Document nr. 22 


Nr. 73/925 
Prea Venerat Consistor 
în Cluj 


Alăturat sub % înaintez cu tot respectul, Copia de pre Procesul Verbal a membriilor 
din comitetul parohial ţinută în şedinţa de 15 Martie 1925, prin care membrii cer ca 
Prea Veneratul Consistor să aprobe ca școala din sat să o vândă Statului, ca astfel să 
poată termina noua biserică. 


Oficiul parohial ortodox român Borgobistriţa, la 16 Martie 1925 
Aurel Monda, 
Paroh 


Document nr. 23 


Referat 


La oficiul cassei a incurs azi suma de lei 109.334,39 de la epitropia bisericei din 
Borgo-Bistriţa, capital și interese. Am predat două cambii în alb și una obligaţie de 
100.000 lei. 


Cluj, 19.]11.1925 
Vasile Sava 
Casa Consistoriului Diecezan Ortodox Român Cluj 


Document nr. 24 


Ven. Consistor! 


În chestiunea zidirei bisericei din Borgo-Bistriţa am prezentat contul de deplasare 
despre suma de 5.700 lei, binevoiţi a dispune comitetului parohial plata urgentă a 
acestei sume. Un raport referitor este depus la dosar. 


Cluj, la 6 Mai 1925 
Ing. Gavril Lungu 

Document nr. 25 


Contul de deplasare 


Despre revizuirea şi controlarea lucrărilor de construcţii a bisericei din Borgobistrița. 
Deplasarea la faţa locului de 6 ori în anul 1923 și 1924 în lunile Octombrie, Mai, 
Iunie, August, Septembrie și Octombrie. 
1. Spese de trăsură în Cluj la gară de 6 ori la plecare 20 lei - 120 lei. 
2. Idem la sosire de 6 ori a 20 lei - 120 lei. 
3. W Bilet de tren Cluj-Borgobistriţa tour-retur de 6 ori a 240 lei - 1440 lei. 
4. Diurna pe 18 zile socotind la fiecare călătorie 3 zile, a 250 lei - 4500 lei. 
Suma totală - 6180 lei. 
Ridicat ca avans 1000 lei. 
Restul - 5180 lei. 
Facerea rapoartelor şi a expertizelor şi pentru îndrumările și instrucțiunile date 
referitor la zidire 0,5% după costul lucrărilor executate de 800.000 lei - 4000 lei. 
Suma totală: 9180 lei. 


Cluj, la 7 Mai 1925 
Ing. Gavril Lungu. 


Document nr. 26 


Nr. 242 
Venerat Consistor! 


În alăturare sub % se trimite rugarea parohului Aurel Monda din 28 Maiu a.c. Nr. 
92 spre competentă rezolvare. 


Bistriţa, 31 Maiu 1925 
Oficiu protopresb. ort. rom. 
Grigore Pletosu, 

Protopop 

Document nr. 27 


Nr. 94/925 
Prea Venerat Consistor diecesan! 


În anul 1924 cu data de 1.X. mi s-au reținut subscrisului paroh din competinţa mea 
pentru Dl asesor Dr. Sava 800 lei conform adeverinţei On. Oficiu de cassă și acum cu 
data de 10.1V.1925 conform ordinului Veneratului Consistor de sub Nr. 500/924 iarăși 
mi s-au reținut din competinţele mele 800 lei pentru Dl. Dr. Sava. 

Prea Venerat Consistor, așa cred că aici este o eroare, deoarece de două ori mi s-au 
detras conpetinţele pentru DI. Dr. Sava. 

Rog deci pre Prea Veneratul Consistor ca să binevoiască a cerceta la On. Oficiu de 
cassă și banii să binevoiască a mi-i trimite. 


Oficiul parohial ortodox român Borgobistriţa, la 28 Mai 1925 
Aurel Monda, 
Paroh 


Document nr. 28 


Ven. Consistor! 
Preasfinte Părinte Episcop! 


Conform ordinului Consistorului Nr. 2979/1925 am provocat din nou biserica din 
Borgo Bistriţa pentru plata sumei de 4980 lei stabilită ca spese de deplasare în ședința 
din 2 lunie a Consistorului ca senat epitropesc, dar în zădar că suma nici până azi nu a 
fost trimisă. 

Arhitectul Pflander a primit pentru o singură deplasare de o jumătate de zi 8000 
lei, plătite imediat, Inginerul Leheny peste 15.000 lei încă din anul trecut, iar arhitectul 
consistorului nici chiar spesele efective, asta nu mai e indolenţă, ci chiar rea credinţă și 
lipsă de respect şi de disciplină faţă de hotărârile Consistorului. 

Vă rog; cu supunere să binevoiţi a dispune plata sumei de 4980 lei din salariul părin- 
telui Monda ca avans care se va restitui la caz că suma va fi trimisă de comitetul parohial. 

Am așteptat destul, am și eu angajamentele mele și nu pot aștepta ani întregi, 
atunci când serviciile mele în interesul clădirei bisericei nu sunt plătite cu suma de mai 
sus, iar salariul ce-l am de la Consistoriu este bagatel pentru, care nu pot satisface toate 
capricele unor comitete parohiale. 

În cazul că nu se admite, binevoiţi a-mi acorda un avans de 2000 lei ca anticipație 
pe luna viitoare, din salariul de la Consistor. 


Cluj, la 4 Iulie 1925 
Ing. Gavil Lungu 

Document nr. 29 
Nr. 303 


Venerat Consistor! 


Cu provocare la ordinul din 11 Iulie a.c. Nr. 4363 îmi iau voia a raporta 
următoarele: 

1. Referitor la zidirea bisericei din Borgobistrița, aceea se află tot în acel stadiu în 
care s-au încheiat lucrările în toamna anului 1924, și care se poate cunoaște din 
rapoartele, pre cari le vor fi făcut delegaţiile consistoriale. În anul acesta, până în 
prezent, lucrările sunt sistate, nu se lucră din lipsă de parale, până se vor plăti datoriile 
contrase de la Banca Naţională. E acoperită provizor, la cupolă nu s-a lucrat. 

2. Referitor la stările din Caila raportez: E adevărat că am fost acolo în 28 Iunie 
a.c. am inspectat școala şi învăţământul religionar. În chestia pocăiţilor mi s-a spus că 
sunt în decreștere. Asupra cantorului II, atunci n-a ridicat nime nici o plângere. Nici 
acolo, nici la Oficiu nu s-a prezentat nime ca să se plângă asupra lui. Și cum nu cunosc 
plângerile judecate asupra lui la Ven. Consistor, am cerut acum informaţii de la preot 
asupra purtării ca să pot lua măsuri în consecinţă. A fost informat și unul din misionarii 
tractuali a se deplasa acolo şi a cerceta starea lucrului. Sunt între oameni şi dușmănii 
personale. 

3. Încât pentru celelalte inspecții din trim. II, s-au făcut inspectarea școlilor și a 
afacerilor administrative bisericești. 


Bistriţa, 15 Iulie 1925 
Oficiul protopresb. ort. rom. 
Grigore Pletosu, 

Protopop 


Document nr. 30 


Venerat Consistor! 


Cu ordinul Nr. 4106 din şedinţa ţinută în 8/VII, parohia din Borgo-Bistriţa a fost 
provocată să plătescă suma de 4980 lei spesele mele de deplasare din anul trecut. 

Având în vedere că termenul de 15 zile a trecut fără a trimite bani, vă rugăm cu 
supunere să dispuneţi conform hotărârei Consistorului plata acestei sume din salariul 
preotului, pe motivul că am așteptat destul pentru suma aceasta, care în mare parte 
sunt bani de spese efective. 


Cluj, la 25 Iulie 1925 
Ing. Gavril Lungu 


269 


Bistriţa Bârgăului. Lupta familiei Monda pentru Biserică, Şcoală şi Națiune 


Document nr. 31 
24 august 1925 


Biroul advocaţial Dr. Vasile Pahone, Bistriţa 
Prea Sfințite Domnule Episcop! 


Fiind încredinţat de Prea Sfinţia Voastră de a cerceta motivul diferendului de plată 
între parohia noastră din Borgobistrița și antreprenorii loan și Elena Sas din Bistriţa 
încredinţaţi cu edificarea bisericei din susnumita parohie, îmi iau voia a înainta cu 
deplin respect următorul Raport. Înainte de a trece în expunerea chestiunei, Vă rog să 
nu îmi luaţi în nume de rău, că am întârziat, pentru că împrejurările mi-au fost de atare 
natură încât pe lângă cea mai mare sforțare nu am putut ajunge să îl fac mai curând. 
Am fost și sunt aşa de ocupat, încât nu am putut să-mi finesc nici cura impusă pentru 
restabilirea sănătăţii mele sdruncinate, aşa că am fost silit să întrerup și, ajuns acasă, 
primul lucru mi-a fost să fac acest raport. 

Și cum trecând la obiect îmi iau voia a Vă preda următoarele: În ziua de 21 Iunie 
a.c. m-am deplasat în comuna Borgobistriţa dimpreună cu antreprenorul loan Sas și cu 
D-l inginer de la Serviciul judeţean de poduri şi şosele, Emil Leheni, și am vizitat 
biserica ce se edifică, rugând pe domnul antreprenor să-mi răspundă la următoarele 
întrebări: 1. Să-mi arete D-l antreprenor toate lucrările îndeplinite cu abatere de la 
planul și devizul pe baza cărora a primit edificarea; 2. Cât face suma acestor lucrări 
îndeplinite cu abatere de la plan și deviz şi cine l-a încredinţat cu îndeplinirea lor? 3. De 
unde vine computarea lucrurilor cu o diferență de aproape de 60-100%? 

La aceste întrebări, am primit următoarele deslușiri despre cari m-am convins 
personal. La prima întrebare mi-a spus și arătat, că fundamentul bisericei a fost 
proiectat să fie făcut cu var, dar în urma unei hotărâri a Comitetului parohial aduse pe 
baza îndrumărilor arhitectului Otto Pflander - fundamentul s-a făcut întreg din beton, 
ceea ce a dat o deosebire de circa 250.000 Lei. Stâlpii cupolei au fost proiectaţi în plan 
goli pe dinăuntru, ceia ce asemenea s-a revocat în urma părerii aceluiași expert și s-au 
umplut, s-au făcut mai afunzi și mai laţi şi anume mai afunzi cu 50 cm şi mai laţi în 
periferie cu 40 cm, ceia ce a dat o diferență asemenea de 230-240.000 Lei, iar majorarea 
cubaturei de săpături o diferenţă de circa 5.000 Lei, aşa că numai aceste două poziţii au 
dat o diferență de preţ de circa 480 — 500.000 Lei. În plan și deviz nu era prevăzută 
umplutura bisericei decât cu pământul eșit din săpătura fundamentului, ceia ce nu s-a 
putut efeptui neconcezându-o expertul. Așa a trebuit să pună umplutură alta, pentru 
care s-a spesat circa 5.000 Lei. Mai departe iar s-a arătat că zidurile corurilor laterali sau 
făcut în grosime de 60 cm pe când în plan și deviz era proiectate în grosime de 45 cm 
grosime care nu putea suporta sarcina. Aici deosebirea de preţ ar face circa 6.000 Lei. 
Am văzut, că s-au dărâmat doi pereţi de la intrare subt cor, ori dărâmarea lor și 
regularea în altă formă a ajungerii corurilor au dat o deosebire de preț de circa 20.000 
Lei. Mi s-a arătat că s-a ridicat coperișul la corpul principal cu 50 cm. Desfacerea 

coperișului și lucrarea lui de nou a dat o deosebire de preț de circa 20.000 Lei. Observ, 
că nimerirea grosimei zidurilor la corurile laterali de la 45 cm la 60 cm, apoi dărâmarea 
zidurilor de la intrare şi în fine ridicarea coperișului s-a făcut la propunerea D-lui 
expert Gavril Lungu, inginer. S-a făcut abatere de la plan la zidirea cupolei, întrucât s-a 
propus din partea expertului Leheni ca cărămizile să fie așezate în tencuială de ciment 
şi nu de var, ceea ce a dat o deosebire de circa 100.000 Lei. Tot la propunerea acestui 
domn expert, zidul interior de la intrarea în biserică s-a făcut de 45 cm grosime și nu de 
30 cm cum era în plan. Deosebirea de preț a fost de 5000 Lei. Din schimbarea 
construcțiunii tocmirilor de la intrare, cari erau prea slabe, a rezultat o deosebire de 
preţ de 20.000 Lei. 

Vârful de aramă la turnuri, crucile pe turnuri şi parafulgerul nu au fost oferite de 
antreprenor, executarea acestora a dat o deosebire de preț de circa 25.000 Lei a provenit 
o diferenţă de preţ de 20.000 Lei pentru învelișul cu margini de tinichea ţincuită, ceea ce 
nu a fost prevăzut în plan și deviz. Apoi 4000 Lei a fost diferență provenită din plusul 
cantității de fier de la legături și zidărie. Aceste diferenţe laolaltă computate au dat o 
sumă de circa 620-630.000 Lei. 

Și aici ţin să observ că toate schimbările amintite s-au ordonat de experţi puși de 
comună și s-au aprobat de comitetul parohial, dar mai presus de toate ţin să observ, că 
schimbările s-au îndeplinit și după cât eu am putut ca laic să observ și după explicaţiile 
date de Dl. Leheni, în a cărui simţ de onestitate nu mă pot îndoi nice o clipă barem, au 
fost necesare, observ și aceia că Dl. inginer Pamfiliu a greșit foarte mult la compunerea 
devizului D-sale. A indicat cantităţi greşite şi totdeauna subt dimensiunile luate în 
plan. Construcţia cupolei a fost lăsată cu totul afară. 

Toate defectele au fost observate de Dl. inginer Lungu, care a ordonat schimbările 
şi corectarea lor, greșite însă în concluzile ce le trage, așa că D-sa a dat mult nutremânt - 
sau să zicem pământ priincios - la neînțelegerile obvenite pe deoparte între comună şi 
antreprenor, de altă parte între oamenii de control și antreprenor precum și parohie. Dar 
pe lângă diferenţele de mai sus, mai este o împrejurare cu mult mai gravă care a dat însă 
la deosebirea de preţ și la plusul din chestiune și care pledează pe lângă antreprenor și 
aceia este că, cu ocaziunea luării în intreprindere a edificării, parohia s-a deobligat să-i 
dea anticipație de 700.000 Lei pentru câștigarea materialului, și parohia nu s-a ţinut de 
această condiţie, ceea ce a adus cu sine intrarea în vigoare a dispoziţiunilor cuprinse în 
punctul V. al contractului, adecă nerespectarea preţurilor unitari contractuali. Și e lucru 
just pentru că materialul pe care l-a câştigat cu una jumătate de an mai târziu, l-a plătit 
antreprenorul cu 50-80 % mai scump. Aşa se are lucrul. 

După ce am văzut toate, m-am dus în școala confesională unde erau adunați mai 
mulți credincioși membrii din Comitet și primarul, cărora le-am spus scopul venirii 
mele în comună și lansându-mă în dezbatere mai amănunțită cu ei despre edificarea bise- 
ricei, m-am convins despre următoarele: M-am convins că ei au avut și au cunoștință 
despre toate schimbările şi abaterile de la plan și că acelea au fost făcute nu numai cu 
ştirea și învoirea lor, a comitetului și sinodului, ci cele mai multe la directa lor dorinţă. 
Am aflat că e adevărată afirmaţia antreprenorului, că parohia nu i-a pus la dispoziție 
antreprenorului bani de lipsă conform contractului și că antreprenorul a lucrat cu bani 
împrumutaţi din bănci. Recunosc că antreprenorul are drept la pretenţiunile sale și în 

consecință nu sânt îndreptăţiți a-i contesta pretențiunile, iar la caz de proces, parohia ca 
singură vinovată necondiţionat ar pierde procesul. 

După ce am aflat toate acestea i-am întrebat că de ce nu au făcut repartiție pe 
credincioși şi le-am adus exemple ca alte parohii cu mult mai mici, și parohii sărace ş-au 
ridicat biserici fără nici un ajutor străin și atunci mi-au spus că acelea au avut un cap, 
au avut cine să-i conducă, iar ei nu au avut și nu au nici un conducător. La aceste le-am 
răspuns că cum să nu aibă, doar acolo e preotul, atunci au urmat o generală tăcere. În 
fine, unul mai îndrăzneț a spus că merge după preot, pe care nu-l chemasem din cauza 
că în aceia oră îi repauzase un frate. 

Preotul Aurel Monda a venit însă nu s-a putut vorbi cu el. Începând cu vorbe 
nedemne de un preot, şi insultând pe însuși Prea Sfinţia Sa și pe toți superiorii lui, a 
declarat, că el nu stă de vorbă cu nimene. Aurel Monda e un preot morbos, neapt nice 
pentru serviciul divin, nice de serviciul preoţesc preste tot. Sunt convins că sub acest 
preot, parohia noastră nice când nu va edifica, și va perde şi edificiul care stă negata şi 
fără coperiș. Morbul preotului îl face să fie în scârbă cu toată lumea și urât de 
parohienii lui. Apoi nu îl pot numi și ţine de om absoluta de încredere. Suma 
computată în 200.000 Lei pentru nisip la biserică liferat de el, când tot nisipul, conform 
părerii experților nu face mai mult doar jumătate preţul, e un motiv puternic de a te 
îndoi de bunăcredinţa lui. În consecință, aici trebuie luate măsurile de lipsă, ca să se 
edifice biserica numaidecât, sau cel puţin să se acopere, ca să nu se păgubească parohia 
cu sute de mii de lei. Trebuie pus în fruntea parohiei un preot cum se cade, căci altcum 
ne vor părăsi credincioşii trecând la catolici, cari lucră din răsputeri în direcțiunea 
aceasta. Și până atunci trebuie căutat un președinte al comitetului dintre mireni, care să 
ia conducerea lucrărilor administrative bisericești și să se îngrijească de edificarea 
bisericei. Preotul mi-a dat exemplul cel mai eclatant, că el însuşi a fost cel dintâi, care 
nu numai nu a dat nici un cruceriu din al său pentru edificare, ci a fost şi este cel mai 
mare contrar al repartiției, ori comuna Borgobistrița e una din cele mai avute parohii 
din judeţ. 

Antreprenorul după ce s-a sistat edificarea, care i se extradea cauţia, și eu propun 
să i se satisfacă imediat cererii, căci la caz contrar începând proces, îl câștigă și se vor 
face spese multe în sarcina parohiei. Cu un cuvânt, starea lucrurilor în această parohie e 
pe cât se poate nefavoritoare intereselor noastre bisericești și trebuie luate măsurile de 
lipsă de urgență, altcum vom avea triste urmări. 

Acesta este în scurt raportul pe care îmi iau voia a-l înainta Prea Sfinţiei Voastre. 
Cu aceasta vă rog să binevoiți a primi asigurarea sentimentelor mele de fiască 
supunere. Dr.V. Pahone m.p. advocat. 


Bistriţa, 24 august 1925 
Av. Vasile Pahone 

Document nr. 32 
Filera de imanuare 
Recunosc că am primit ordinul consist. din 31.VIII. a.c. Nr. 5759, comunicat cu 


scrisoarea oficiului protopresb. a Bistriței Nr. 351/ 1925 


Borgobistriţa, la 6 Septembrie 1925 
Aurel Monda, 
Paroh 


Document nr. 33 
Nr. 356/ 925 


Venerat Consistor! 


În alăturarea sub % îmi iau voia a înainta cu recomandarea spre a fi aprobate hotă- 
rârile organelor bisericeşti din Borgobistriţa referitor la vinderea unor realități biseri- 
ceşti și referitor la un arunc făcut cu scopul de continuare a lucrărilor la biserica începută. 

Motivele ce aduc sunt reale și propun ca să se aprobe. 

Aruncul făcut, după lista prezentată s-a aprobat deja sub acest număr prin Oficiul 
protopresbiteral. 


Bistriţa, 9 Septembrie 1925 
Oficiul protopresb.ort. rom 


Grig. Pletosu, 
Protopop 

Document nr. 34 


Proces verbal 


Copie 


Luat în Cancelaria Consistorului Diecesan la 11 Septembrie 1925. Prezenţi subscrișii. 
Obiect: Chestia zidirii bisericei din Borgobistrița. 1. Asesorul consistorial Dr. Vasile 
Pahone cu raportul prezentat aici la 24 August crt. arată stadiul în care se găsește 
zidirea bisericei din Borgobistriţa arată, că edificiul se găsește afară de cupolă, pus sub 
coperiș provizor, arată că comitetul parohial a încuvinţat la lucrările de până acum spor 
de lucrări evaluate de experţi la 630.000 lei peste deviz și peste contract, arată că asupra 
poporului nu s-a făcut nici o repartiție şi comuna bisericească până aici a cheltuit suma 
de 700.000 lei, cât a avut la începerea lucrărilor şi a mai contras și un împrumut de 11/2 
milion de la Banca Naţională și 51.000 L. de la Banca Aurora și că toți acești bani de 
2.251.000 L. s-au epuizat total și în anul acesta lucrările s-au sistat din lipsă de fond de 
clădire. 

Arată mai departe că îi face impresia, că în decursul zidirei s-a făcut și risipă așa 
de între altele s-a cheltuit pentru nisip 200.000 L, când faptic acest articol nu poate costa 
această sumă și la acest punct ridică chiar și bănuieli asupra preotului Aurel Monda. 
Acelaşi asesor arată mai departe că, parohul a avut o atitudine necuvincioasă atât la 
adresa lui, ca comisar consistorial, cât și la adresa Episcopului său şi cere ca în fruntea 
comitetului, să se așeze o altă persoană mai cu tact. 

Parohul Aurel Monda își începe ziua de azi aici, face următoarele declarațiuni 
drept răspuns la învinuirile ridicate împotriva sa: 

1. N-am fost necuviincios nici față de Dl. comisar şi mai puţin față de Arhiereul 
meu. Dl Comisar venise în comună fără să fiu avizat și chiar în ziua și ora când D-sa 
pertracta chestia zidirii bisericei cu o parte din membrii comitetului parohial în școală, 
murise un frate al meu și starea sufletească în care mă găseam nu era proprie, ca să fiu 
tras la răspundere în fața poporenilor şi prin aceasta să mi se ştirbească autoritatea de 
paroh şi de conducător al Comunităţii bisericești. 

2. În meritul finanțării zidirei bisericii, recunosc, că n-am avut experienţele, cari le 
am astăzi, pentru că atunci de sigur că eram mai precaut, ca să nu încep o zidire cu 
suma de 700.000 L, ce aveam şi zidirea după toate semnele va costa cel puţin 3 milioane 
lei. Înainte de toate am fost sedus prin devizul superficial, făcut înainte de război de 
arhitectul loan Pamfilie şi apoi și mai mult m-a sedus D-na arhitectă Elena Preda, care 
pentru fundamente a luat zidărie în mortar de var, iar expertul a insistat pentru ciment 
în fundamentul întreg, dat fiind că s-au aflat izvoare de apă la fundament. Eu credeam, 
că diferenţa între zidăria cu var şi ciment nu poate să facă un plus de lucrare de 250.000 
L, cât cere arhitecta și cât îi recunosc arhitecţii. Tot asemenea arhitecta a făcut devizul 
pentru stâlpii de peatră ce țin cupola goli, iar la executare a pretins să facem stâlpii în 
plin, arătându-se și aici un plus de 250.000 L. Alte sporuri de lucrări mai puțin 

însemnate încă se urcă la 130-140.000 lei. Din devizul D-lui Pamifilie, original a lipsit 
cupola și aici iarăși s-a născut un conflict între antrepriză şi comitet şi cu toate 
rugămintele noastre către D-na Sas să facă un deviz special pentru cupolă, dar n-a 
făcut, ci a făcut o schiță pentru cupolă, dar deviz n-a voit să facă, spunând că are să 
lucre după prețurile majorate. 

A mai contribuit la dezastrul nostru și contractul în doi peri și neprecizat, făcut de 
părintele protopop, și nu de un jurist, cum se cerea din partea Consistorului, și acest 
contract pentru care eu nu iau nici o răspundere, ne-a dat legaţi de mâini și de picioare 
pe mâna antreprenorului care a majorat preţurile cum el a voit, fiind el sprijinit de 
arhitecţii Pflander și Leheni, care plătiți de biserică, s-au pus în slujba antreprenorului, 
recunoscându-i la unele lucrări chiar prețuri mai mari, decât le cerea antreprenorul. 

Cum că noi biserica ne-am fi legat prin contract, ca să dăm antreprenorului o 
anticipație de 700.000 L, ca să procure material, nu este adevărat pentru că cum puteam 
noi la o lucrare dată în sumă paușală de 1.300.000 L, să anticipăm unui antreprenor mai 
bine de jumătate, ca să umblăm cu pălăria în mână după el. Mă mir că DI. Dr. Pahone 
de unde a scos în raportul său această pretenţie cu nimic motivată a antreprenorului. 
Că n-am forțat repartiție pe popor e adevărat, pentru că contrarii bisericii noastre atâta 
aşteptau ca să se facă nemulțumire în popor, ca să pescuiască în tulbure şi mulțumită 
lui D-zeu, acestor contrari nu le-au succes să facă rupere în popor. 

Eu nu văd situaţia în colori așa negre și așa disperată cum a văzut-o Dl. Pahone. 
Noi avem astăzi de exploatare 4 șlaguri din pădurea comunală „Șoimul” care ne va da 
cel puţin 900.000 L curat. Vom mai vinde cu aprobarea Veneratului Consistor școala cea 
veche de la Podul Sălăgeanului cu 30-40.000 Lei și o parte din locurile bisericii cu 
600.000-700.000 L şi cu acestea vom plăti toate datoriile și vom putea eventual, chiar și 
termina zidirea bisericii mai ales că avem și o repartiție votată de Comitet și sinod de 
196.000 L. Mai am nădejde să exoperez de la comuna politică încă 3 șlaguri, și aşa vom 
aduce comuna bisericească iarăși la starea înainte de începerea zidirei, fără să se 
producă vreo perturbaţiune în popor. Că s-ar fi făcut risipă la adunarea materialului nu 
pot recunoaşte pentru că de fapt toți cei ce au adus nisip trăiesc şi pot dovedi cât nisip 
au adus și câţi bani au primit pe lângă cvită. 

Fiind eu atacat în cinstea mea atât de grav, rog să se ancheteze și să fiu tras în 
cercetare disciplinară şi dacă voi fi vinovat, să fiu suspendat de la oficiu și beneficii. 
Cum că sunt nemulțumiți poporenii, încă se va dovedi cu ocaziunea investigaţiunii. De 
încheiere rog să se constate că în comună aproape n-am nici un ajutor și începerea 
lucrării nu eu am forţat-o, ci fostul primar Buta și cu Sas. Cetindu-mi-se din cuvânt în 
cuvânt fasiunea mea, o consider de corect luată și subscriu procesul verbal. D.s.m.p. 
Aurel Monda m.p., paroh în Borgobistriţa. 

Nicolae Ivan m.p., Episcop; Aurel Monda, paroh în Borgobistriţa; Aurel Todoruţiu, 
m.p., notar de la rândul 10. 


Pentru conformitate: 
Laur. Curea, Secretar consistorial 

Document nr. 35 
Nr. 131/925 


Prea Venerat Consistor! 


Conform ordinului Prea Sfinţiei Sale Episcopului Niculae alăturat înaintez cu tot 
respectul sub % în copie jurnalul de clădire a nouăi biserici. 

Tot odată vin a raporta că biserica are următoarele datorii și anume la Banca 
Albina din Cluj - suma de 1.500.000 lei, interesele sunt plătite până în 5.1.1926. La 
Banca Aurora - 51.000 lei, interesele au fost plătite până în 7.1V.1925 și îndată ce voi 
încasa din aruncul făcut asupra credincioşilor voi regula interesele dimpreună cu 
capitalul. Cu DI Director de la Aurora am vorbit și ne așteaptă până ce vom putea plăti. 

La Banca Centrală din Bistriţa am luat acuma în 30 Septemvre 100.000 lei pre cari 
dinpreună cu banii încasaţi de la credincioși din aruncul făcut de 34.000 lei i-am trimis 
la Banca Albina pentru a ne putea regula interesele. La Banca Centrală s-a plătit 
interesele pre 2 luni adecă până în 30 Novembre 1925. 

Firma Preda susține că mai avem să-i dăm interese şi capital restant pentru lucru 
35.000 lei-40.000 lei. 

Subscrisul paroh am împrumutat la biserică 8.977 lei 14 bani. 

Alte datorii biserica nu are. 


Oficiul parohial ortodox român Borgobistriţa, la 3 Octombre 1925 
Aurel Monda, 
Paroh ortodox 


Document nr. 36 
Nr. 373/ 925 


Venerat Consistor! 
În alăturarea sub % îmi iau voia a înainta copia jurnalului de clădire a bisericei din 


Borgobistriţa, fără documente, cerut cu ordinul 5564/925. 


Bistriţa, 7 Octombrie 1925. 
Oficiul protopresb.ort. rom. 
Grig. Pletosu, 

Protopop 


Cluj, la 10 Octomvrie 1925 

Document nr. 37 


Dlui Gavril Lungu, inginer 
Cluj 


Am onorul a Vă comunica că am primit de la Biserica Borgo-Bistriţa pentru Dv. 
3283 lei 25 bani adică treimiidouăsuteoptzecișitrei lei 25 bani prin poștă la 11 August 
1925. 


Cu stimă, 
Alexandru Kis, 
Advocat 


Document nr. 38 


Proces Verbal 


Luat în faţa locului Borgo Bistriţa în 11 Octombrie 1925 pe temeiul ord. Cons. de 
data 15 Septembrie 1925 Nr. 5564, pentru lămurirea unor chestiuni cuprinse în raportul 
D-lui Dr. Vasile Pahone, advocat în Bistriţa, către Preasfinţitul Domn Episcop Diecezan 
şi pe temeiul procesului verbal luat la 11 Septembrie a.c. în cancelaria conzistorială cu 
Părintele Aurel Monda. 

Presenţi: Protopresbiterul Gregoriu Pletosu, delegat conzistorial. Membrii comite- 
tului: loan Suceava, Teodor Ghiţan, Constantin Cioanca, Gavril Cot, Leon Someșan, 
loan Neuc, Vasile Hăngan, loan Moișan, Vasile Ciurea, Ștefan Pavel, Mihai Purcil, 
Grigore Beșa, Nicolae Sereţan, Dănilă Cionca, Filimon Georza, Alexa Ciurea, epitropii: 
loan Pavel și Ştefan Ciurea. Se numesc bărbaţi de încredere loan Suceava și Teodor 
Ghiţan, secretar ad hoc loan Buzdug. 

Intrându-se în meritul lămuririlor: 

I. Mai întâi se cetește ord. Preaveneratului Conzistor citat mai sus cu anexele lui, 
raportul Dlui Dr. Vasile Pahone și procesul verbal luat la 11 Septembrie a.c. în 
cancelaria conzistorului. Drept lămuriri membrii comitetului declară următoarele: 

1. După cercetările și anchetările de mai înainte nu ţinea nimenea că este 
trebuinţă și de ceie ce s-a făcut 21 Iunie a.c. prin DI.Dr. Vasile Pahone. Noi nu l-am 
cerut şi nu l-am chemat pentru nici o treabă și nici nu am fost încunoștiințați prin 
nimenea nici de cătră Preaveneratul Conzistor, nici de cătră Onoratul Oficiu Presbiteral 
și nici de Onoratul Oficiu Parohial. 

2. Că Dsa a găsit un număr de oameni prin preajma clădirii a fost întâmplător, 
căci fiind Duminică oamenii ies la drum mai de poveşti, mai de alte treburi şi de regulă 
cam în apropierea cancelariei comunale. Membrii de comitet nu au fost adunaţi afară 
de patron, iar și aceia nechemaţi reglementar. 

3. Ceia ce constată Dl. Dr. Pahone în raportul Dsale referitor la schimbările făcute 
la zidire e adevărat, că acelea s-au făcut cu știrea și cu învoirea şi la dorința comitetului 
și a sinodului, fiindcă s-au aflat de lipsă pe baza propunerilor făcute de experţi 

4. Cu suma hotărâtă de 700.000 lei nu ne-am obligat separat decât numai după 
cum se vede din punctul 5 al contractului ca să-i dăm banii pentru procurarea mate- 
rialului. 

5. În chestia repartiției comitetul declară și dă lămurirea, că după ce au dat și 
multe prestații în natură, au crezut că repartiţia să se facă numai mai la urmă precum 
s-a şi făcut acum, dar atunci nu pentru aceia nu s-a făcut, că nu am avut cap şi 
conducător, ci pentru că am socotit că încă nu i-a venit timpul. 

6. Referitor la arătarea că Părintele Monda s-ar fi purtat necuviincios și că ar fi 
insultat pre Prea Sfinţia Sa, comitetul nu are nici o cunoştinţă și cei cari întâmplător au 
fost de față nu au auzit nici o vorbă nedemnă. Însuși Părintele Monda declară, că după 
ce DI Pahone şi-a voit a-i arăta acte de justificare, ar fi zis numai atât, că-n parohie la el 
este totul şi că fără de încunoștiințare și fără de hârtii justificatoare nu stă de vorbă şi 
s-a depărtat. 

7. Referitor la acuzele şi la judecata Dlui Pahone despre aptitudinile şi capacitatea 
de serviciu și conducere a Preotului Monda, comitetul nu numai că nu le împărtășește, 
dar le respinge și cere dovedire. Preotul nostru este un preot demn și harnic atât în 
biserică, cât şi afară de biserică, la slujbele sale e căutat de credincioși şi din alte parohii, 
sub dânsul ca capul nostru s-a început clădirea bisericei și sub conducerea Dsale dorim 
să se sfârșească. În lucrările de pînă aici el s-a purtat, s-a îngrijit și a suferit ca un 
mucenic. Despre Sf. Sa, Părintele Monda până acum n-a zis nimeni nici o vorbă slabă. 
Nemulţumiri și tulburări în popor nu sunt, noi dimpotrivă ţinem la Dsa și nu putem 
nicidecât ca să auzim așa o judecată ca și aceia exprimată de DI. Pahone. Domnul 
Părinte dacă se simte atins noi, îl rugăm să-și ceară satisfacție. 

8. Răspunsul dat de Părintele Monda la procesul verbal față de clădire, de mate- 
rial etc. îl acceptăm. Observaţia că contractul a fost compus ,„ în trei peri”, privește pe 
V. On. Domn Protopop care l-a compus, iar răspunderea o au cei ce l-au subscris și 
aprobat. 

9. Nu este adevărat cum că Părintele Monda ar fi liferat nisip de 200.000 lei, căci 
tot nisipul abia suc la suma 28.000 lei pre care l-am adus diferiți oameni după plata 
statorită de comitet precum să poată vedea în jurnalul de plată, deci și din acest punct 
de vedere Părintele Monda este omul nostru de absolută încredere şi de bună credinţă. 

În sfârșit declarăm cum că raportul prezentat de DI.Dr. Pahone Prea Sfinţiei Sale 
nu ne privește pre noi. 

Cu aceste procesul verbal s-a încheiat și subscris din partea comitetului prin 
bărbaţii de încredere loan Suceava și Teodor Ghiţan. 


D.U.S.: Preşedinte: Grig. Pletosu 

Paroh ort. rom.: Aurel Monda 

Secretar: loan Buzdug 

Bărbaţi de încredere: loan Suceava, Toader Ghiţan 

Document nr. 39 


Ven. Consistor! 


La ordinul Consistoriului Nr. 2979/1925 parohia din Bistriţa a trimis în loc de 4980 
lei numai suma de 3283 lei 25 bani prin urmare numita parohie îmi datorește încă cu 
suma de lei 1625. 

Binevoiţi a îndemna biserica să îmi plătească suma de mai sus și alătur scrisoarea 
Dlui advocat Kis din care este evident că am primit numai suma de 3283 lei 25. 

Pentru a putea face ven. Consistor o icoană clară despre spesele primite vă alătur 
tabloul despre spesele experţilor plătite de biserică: 

1. Arhitectul Pamfilie pentru planuri și deviz 

1924 Iunie 28 lei 1416 
2. Ing. Gavril Lungu pentru deplasări 
1923 Sept 2 lei 900. 
1924 Sept 26 lei 1000. 
1925 August 11 lei 3283,25 
Total: lei 5183,25 
3. Baumaisterul Pflander din Bistriţa pentru o deplasare de 1⁄2 zi 
1923 Oct 24 lei 8200 
4. Inginerul Leheny 
1923 Aug 17 lei 600 
1923 Sept 20 lei 580 
1924 Iunie 12 lei 6329,02 
1924 August 13 lei 4618,48 
1924 Sept 26 lei 3000 
1925 Martie 21 lei 13306,50 
Total: lei 28434 

Mai are Ing. Leheny aprobaţi 20.000 lei adecă douăzecidemii lei aprobaţi de Comi- 

tetul parohial pentru zelul şi munca depusă în jurul zidirei bisericei sub rezerva aprobării 


Consistoriului. 
5. DI protopop Pletosu pentru facerea contractului 
1923 Oct 24 5000 lei 
1925 Maiu 14 lei 2110,50 


Total: 7110 lei 50 bani 
Întrucât suma de 1695 lei nu se va plăti în decurs de 8 zile de la data de azi, voi 
împrocesua biserica Borgobistriţa. 


Cluj, la 13 Oct. 1925 
Ing. Gavril Lungu 

Document nr. 40 


Ven Consistor! 


Referitor la zidirea bisericei din Borgobistrița, binevoiţi a urmări toate referatele 
mele de la aprobarea lucrărilor și veţi putea convinge că am prevăzut toate ce se vor 
petrece în jurul acestei zidiri, am atras atențiunea Ven. Consistor, însă nu s-a luat 
măsuri destul de severe pentru evitarea neînțelegerilor. 

Scopul antreprenorului a pescui în apă tulbure a reuşit pe deplin. 

1. La aprobarea lucrărilor devizul pe baza cărora s-a ţinut licitaţia publică a fost 
întocmit de însuși firma Preda şi Sasu, pe baza devizului întocmit de DI Pamfilie și de 
prezent îl face pe Pamfilie vinovat pentru unele greşeli a acestui deviz cât pretins şi 
plată pentru acest deviz la cazul că nu i se va aproba lucrarea, care nefiind justificată nu 
a fost aprobată de Consistoriu. 

2. La licitaţia publică sa văzut clar toate mașinaţiunile firmei Sasu, fiind numai 
încă un reflectant care în mod foarte evident a fost intreprinsul firmei Sasu, punând 
Sasu și garanţia pentru el care a fost imediat retrasă deodată cu oferta, aşa că oferta lui 
nici nu a fost prezentată Consistorului. 

3. Preţurile unitare a firmei Sasu a fost destul de urcate mai ales la zidărie, pentru 
care prețuri să putea face lucrarea pe lângă un câștig normal, având în vedere că firma 
nu a dat afară de cărămidă, var şi ciment nici un material de construcții. Biserica a dat 
peatra, nisipul, prundișul, toată lemnăria și tot materialul de schelă. 

4. Încurcătura principală s-a făcut la încheierea contractului unde dispozițiunile 
favorabile antreprenorului s-a trecut în contract din hotărârea Consistoriului, iar cele 
nefavorabile nu și fără considerare că unele puncte sunt în contrazicere. 

5. Pentru lămurirea unei chestiuni importante pentru care nu s-a încheiat 
contractul prin DI advocat Dr. Pahone unii membri a comitetului și mi se pare chiar şi 
DI Protopop Pletosu și părintele Monda a afirmat că Dlor cunosc foarte bine pe DI 
avocat și că le-a cerut 60.000 lei zis șasezecimiilei pentru încheiere. 

6. Afirmațiile Dlui avocat că eu aș fi fost cauza neînțelegerilor este culeasă din vânt 
și nu corespunde adevărului. Am fost postav roșu în ochii tuturor fiindcă am văzut clar 
în cărţile lor și am văzut ce se petrece, despre care am raportat fidel atât în scris şi verbal. 

7. Toate dispoziţiunile propuse de mine referitor la unele modificări la planuri şi 
lucrări s-au făcut la timp așa că în urma acestor dispoziţiuni firma nu a avut nici o 
pagubă chiar nici spese mai mari, din motivul că dând biserica materialul, lucrul nu a 
costat mai mult. Nu-i adevărat că eu nu am luat măsuri la timp pentru mărirea 
înălțimei acoperișului cu 50 cm. 

8. S-a lucrat cu intrigi, minciuni, subminări şi cu toate mijloacele posibile și 
imposibile până ce antreprenorul a ridicat frumoasa sumă de 1.890.272 lei (unmilion- 
optsutenouăzecimiilei) din care 762.000 lei în mod nejustificat fără o verificare 
prealabilă și fără de a se fi executat în timpul acesta ceva din lucrări. 

9. Despre controlul executat de DI. Ing. Leheny nu mă exprim; propun însă să se 
ceară intervenţia Direcţiunei de poduri și şosele din Cluj, pentru a ancheta și cerceta 
procedura Dlui. 

10. În ce privesc concluziile expertizei luate de Dl. Ing. Dordea și DI.Alexandru 
Dragomir, după părerea mea sunt greșite din motivul că Dlor nu constată precis 
cantitatea lucrărilor executate și făcând comparaţia cantitativă numai pe baza indicaţiilor 
date de antrepriză care pot fi şi greşite sau false. Nu a fost făcută examinarea preţurilor 
din devizul original și compararea acestor prețuri cu situația faptică și luând de fondate 
și de bune motivele firmei pentru cererea de urcare de preţuri. 

Lucrările de zidărie erau trecute cu preţuri urcate în devizul original și ridicate, 
chiar în vederea campaniei, care s-a petrecut și nici decât nu este motivată și justă urcarea 
de prețuri, cu care se putea executa lucrarea în mod cinstit. Am urmărit în tot timpul 
plăţile făcute la zidari, care variau între 150-180 lei la zi și a avut unul sau 2 lucrători care 
a primit peste 200 lei la zi, dar numai la lucrări mai importante și mai grele. O singură 
bază şi punct de plecare este comitetul care a aprobat totul însă aprobările acestora fără 
consistoriu după părerea mea nu au nici o valoare care este evident și din Contract. 

Suma contractului a fost 1.390.000 lei, lucrările aprobate la fundaţie a fost cca. 
130.000 lei total 1.520.000 lei, având în vedere lucrările restante, antreprenorului nu să 
putea plăti mai mult decât 1.128.000 lei, iar restul de 400.000 lei după înaintarea 
lucrărilor. Afirmația că eu aș fi ordonat un plan nou la acoperiș nu este adevărat, s-a 
propus înălțarea cu 50 cm a acoperișului și s-a aprobat și de comitet, asta s-a făcut în 
înțelegere cu Dna Preda și nu s-a aprobat nici o suprasolvire pentru aceasta fiindcă a 
fost propusă şi cerută chiar de Dna Preda. 

11. În ce priveşte raportul Dlui advocat Pahone, e plin de greșeli și contraziceri. 

a) Nu este adevărat că construirea cupolei este lăsată afară din deviz asta e 
invenţia Dnei Preda. Construcţia cupolei este proiectată în construcţie de fer şi 
luată după greutate în deviz. 

b) Anticiparea sumei pentru materiale nu se referea la lucrări de zidărie, ci la 
ferărie la cupolă și material de tinichigiu, și întrucât acest material nu s-a 
procurat la timp antreprenorul avea drept în cazul cel mai rău la diferenţa de 
preţ la 100 kg plev sau fer și atât mai mult nu. 

c) Nu este adevărat că antreprenorul nu a primit bani suficienţi pentru executarea 
lucrărilor din contră a primit mai mult decât a trebuit şi nu a procurat nici un 
material din bani împrumutaţi pentru această lucrare. Valoarea materialelor 
prestate de antreprenor la lucrările terminate până la acoperiș nu s-au urcat 
până la suma de 200.000 lei, pe când antreprenorul a ridicat 1.200.000 lei. 

Din banii primiţi să putea aproviziona materialele, scopul antreprenorului a fost 

însă a stoarce bani fără a lucra. 

12. Garanţia antreprenorului nu se poate elibera până la terminarea lucrărilor și 
atunci numai după ce va trece timpul cât garantează antreprenorul pentru lucrări. 

13. Antreprenorul trebuie provocat la executarea contractului și în cazul contrar 
trebuie continuate lucrările în contul lui și imediat împrocesuat pentru pagubele ce a 
cauzat bisericei. 

14. După părerea mea, toată cauza trebuie predată justiţiei și procurorului, că aici 
s-a făcut abuzuri care numai așa se pot remedia. 


Cluj, la 14 Octombrie 1925 
Ing. Gavril Lungu 

Document nr. 41 


Nr. 367/1925 
Venerat Consistor! 


Cu provocare la ordinul Ven. Consistor Nr. 5564 din 16 Septembrie a.c., îmi iau 
voia pre lângă restituirea alegatelor a înainta procesul verbal dresat cu ocazia deplasării 
la faţa locului Borgobistriţa, în scopul de a procura lămuriri de la Comitetul parohial în 
chestiunile relatate în raportul prezentat P.S.Sale DI.Episcop de DI. Dr. Vasile Pahone 
referitor la clădirea bisericei de acolo și referitor la acuzele ridicate contra parohului 
Aurel Monda, precum şi referitor la răspunsul acestuia dat la procesul verbal din 11 
Septembrie a.c. în cancelaria V. Consistor. 

Comitetul parohial convocat în regulă s-a prezentat în număr complect și a dat 
declaraţiile și lămuririle în mai multe puncte, precum se poate vedea în procesul verbal. 
Pe urmă declară că raportul Dl. Dr. Pahone, fiind de natură mai mult informativă 
particulară pentru P. S. S.Dl. Episcop și după ce despre delegaţia Dsale, ei n-au avut 
nici o încunoștințare și nici Dsa nu și-au legitimat-o, pre dânșii ca comitet nu-i privește. 

Cu acest prilej însă să-mi fie permis a nu trece cu vederea o împrejurare, care fiind 
foarte la persoana subscrisului. E vorba de depoziţia Păr. Monda, dată la procesul verbal 
cu cuvintele: 

„A mai contribuit la dezastrul nostru şi contractul în doi peri și neprecizat, făcut 
de părintele protopop și nu de un jurist cum se cerea din partea Consistorului, și acest 
contract pentru care eu nu iau nici o răspundere, ne-a dat legaţi de mâini și de picioare 
pe mâinile antreprenorului”. 

Ven. Consistor ! Faţă de această depoziţie și faţă de această superficială şi intenţio- 
nată judecată, ori între ce împrejurări a fost dată la procesul verbal, eu protestez și o 
resping. Acest contract, compus de subscrisul, la cerere şi după stăruința Păr. Monda și 
a Comitetului parohial, ca să nu li se facă spese mari advocaţiale, e alcătuit întru toate 
cu observarea strictă a regulelor stilistice practice cu privire la actele publice și private; 
a fost compus în colaborare şi cu consultarea unuia din cei mai destoinici juriști români 
de ai noștri, astăzi profesor de drept la Facultatea de Drept a Universităţii din Cluj. 

Acest contract este același, mutatis mutandis, care tot în această intreprindere a 
fost aprobat fără observări la anul 1914 de către Prea Veneratul Consistor arhidiecesan 
din Sibiu; acest contract a fost primit şi subscris cu toată răspunderea, atunci ca și 
acum, de către Comitetul parohial din Borgobistriţa în frunte cu Dl. păr. Aurel Monda; 
Acest contract a fost prezentat și pre temeiul referadei făcută cu competenţă juridică de 
către Dl. referent doctor în drept a fost aprobat de către Ven. Consistor diecesan fără 
nici o observare, nici măcar stilistică ori de interpuncţie și a fost prevăzut cu clauzele de 
aprobare. 

În urmare, un contract făcut în regulă primit și subscris de contractanţi, apoi 
aprobat de toate forurile și organele în drept, nu poate fi judecat ca făcut în doi peri. Şi 
cum autorul redactor are răspunderea numai până ce lucrarea sa e primită și subscrisă 

de contractanţi, iar de aici înainte răspunderea trece pe cei ce l-au primit şi subscris 
precum şi asupra organelor cari l-au prevăzut cu clauzele de aprobare; aşa judecată „ în 
doi peri” exprimată asupra acestui contract cu atâta ușurătate și cu intenţie de 
compromitere detractivă, eu o resping cu toată hotărârea. De altminterelea și acum, 
Comitetul a declarat, că a luat răspunderea atunci, când l-a primit şi subscris. 


Bistriţa, 15 Octombre 1925 
Oficiul protopopesc ort. rom. 
Grig. Pletosu, 

Protopop 


Document nr. 42 


Prea Sfinţia Voastră! 


Subscrisul paroh am fost acuzat din partea D-lui. Dr. V. Pahone advocat în 
Bistrița, că am cauzat pagube de 200.000 lei bisericei noastre prin aceia că am livrat 
nisip nouăi biserici edificânde mai departe că nu-s om de încredere a bisericii noastre şi 
că nu-mi fac datorinţa de preot și că nu am făcut nimic pentru noua biserică, cere mai 
departe ca să fiu înlocuit cu altul. Subscrisul am fost citat ca să mă prezint la Prea 
Sfinția Voastră m-am prezentat şi am cerut ca să binevoiţi a ordona ca să se facă 
cercetare contra mea și dacă sunt vinovat, să fiu destituit din postul de paroh, iar de am 
cauzat pagube bisericei, răspund cu averea mea. 

Cercetare s-a făcut și nefiind vinovat subscrisul, precum reiese din Procesul verbal 
luat de către Dl. protopop al tractului Bistriţa, rog pre Prea Sfinţia Voastră a-mi da 
autorizația ca pre Dl. Dr. V. Pahone să-l înprocesuez, deoarece m-a calumniat nu numai 
ca preot, dar şi ca om. 

Prea Sfinţia Voastră Vă rog ca să binevoiţi a-mi trimite o copie de pre scrisoarea 
D-lui Dr. Pahone ca să mă pot justifica înaintea forurilor judecătorești. 

Sunt 16 ani de când sunt preot în această comună și cu conștiința curată pot zice că 
după puterile mele mi-am făcut datorința de preot, ceia ce o dovedesc credincioșii 
bisericei noastre şi aşa cred că oamenii ortodoxi ştiu că ce am făcut pentru biserică ştiu 
mai departe că cât am alergat pentru noua biserică, iar nu după cum mă acuză Dl. Dr. 
Pahone fără de dovezi. 

Crezând că cererea dreaptă îmi va fi luată în considerare de către Prea Sfinţia 
Voastră subscriu cu supunere fiască. 


Borgobistrița, la 24 Octombrie 1925 


Aurel Monda, 
Paroh ortodox 

Document nr. 43 
Nr. 413/ 925 


Venerat Consistor! 


Cu provocare la ordinul Ven. Consistor din 26 Octombrie a.c. Nr. 6067, îmi iau 
voia a da lămuririle ce mi se cer referitor la sumele din două poziţii ale jurnalului de 
clădiri a parohiei Borgobistriţa, - 5000 + 2110,50 lei precum urmează: 

Da, e adevărat şi fapt real că subscrisul am ridicat acele sume la intervalele ce se 
cunosc şi pre lângă dovada ce mi s-a cerut. Contractul eu l-am compus și făcut după 
cererea părților contractante. Și cred că eram competent a-l face atât după poziţia mea 
ca protopop a lor, cât și pentru competinţa cunoştinţelor stilistice, de care dispuneam. 

Suma ridicată reprezintă numai 0,5% de la suma contractată şi cu 0,5% nu face nime 
un contract de peste un milion, și a fost oferită de comitetul parohial pentru ca să fie scu- 
tiți de cheltuieli mai mari, cari după tariful advocaţial i-ar fi urcat la câteva zeci de mii de lei. 

Suma contractată era 1.382.116 lei, iar 0,5% face 6910,50 lei. Restul de 200 din suma 
totală de lei 7110,50 care era sub discuţie era o modestă diurnă de deplasare tot în 
chestiile bisericei. 


Bistriţa, 1 Noiembrie 1925 
Oficiul protopr. ort. rom. 
Grigore Pletosu, 
Protopop 


Document nr. 44 


Paușal de călătorie 


Subscriși recunoaștem că cu călătoria la București în cauza cu împrumutul de 
1.500.000 am avut următoarele spese și anume: 
Trenul ase socata ada a i 


Mâncarea 
Sala de dormit 
Trăsura x 


Diurne pentru 2 persoane a 200 lei 8 z 


A E a 9 > 


Spese neprevăzute... nenea enma nene 
OLali se ccicaicaci zicea 0 ouă cita dc dadea 8085. 


Despre ce adeverim și subscriem. 
Borgobistrița, la I.XI.1925 

Ioan Pavel, ep. ort. 

Vasile Hăngan 

Document nr. 45 


Paușal de călătorie 


Subscrisul adeveresc că cu călătoria la Cluj în causa cu împrumutul de 1.500.000 la 
Banca Naţională am avut următoarele spese: 
1. Trenul mers și reîntors jumătate C1.II 220 lei 


2. Mâncare 80 lei 
3. Odae de dormit 100 lei 
400 lei 


Pre care sumă recunosc că am primit-o conform hotărârei membrilor din comitet. 


Borgobistrița, la 1 Novembre 1925 
Aurel Monda, 
Paroh ortodox 


Document nr. 46 


Paușal de călătorie 


Subscrisul adeveresc că cu călătoria la Cluj în cauza cu împrumutul de 1.500.000. 
lei la Banca Naţională am avut următoarele spese. 
1. Trenu mers şi reîntors 240 


2. Mâncare 60 
3. Odae de dormit 100 
400 


Pre care sumă recunosc că am primit-o conform hotărârii membrilor din comitet. 
Borgobistriţa, la 1 Novembre 1925 


Ioan Pavel, 
Ep. ort. 

Document nr. 47 


Paușal de călătorie 


Subscrisul adeveresc că cu călătoria la București în cauza cu împrumutul de 
1.500.000. la Banca Naţională la Guvernatori am avut următoarele spese și anume: 


1. Trenu m-a costat 964 
2. Mâncarea 446 
3. Sala de dormit 560 
4. Trăsura 640 
5. Diurne 10 zile a 100 lei 1000 
6. Spese neprevăzute 390 
4000 


Despre ce adeveresc și subscriu 


Borgobistriţa la I.XI.925 
Ioan Pavel, 
Ep. ort. 


Document nr. 48 


Adeverință 


Adeveresc că am stat la edificarea nouăi biserici conform hotărârii membrilor din 
comitetul parohial ortodox român din Borgobistriţa 30 zile a 100 lei va să zică 3000 lei 
pre cari sumă recunosc că i-am primit din casa bisericii ortodoxă despre ce subscriu. 


Borgobistrița, I Noemvre 1925 


Ioan Pavel, 
Ep. ort. 

Document nr. 49 


Paușal de călătorie 


Subscrisul adeveresc că cu călătoria la București în cauza cu vinderea pădurei am 
avut următoarele spese şi anume: 


1. Trenul m-a costat 642 
2. Mâncarea 369 
3. Sala de dormit 480 
4. Trăsura 480 
5. Diurne 8 zile a 100 lei 800 
6. Spese neprevăzute 629 
3400 


Despre ce adeveresc și subscriu. 


Borgobistriţa, la I Noemvre 1925 
Ioan Pavel, 
Ep. ort. 


Document nr. 50 
Nr. 148/925 


Prea Venerat Consistor, 


La recercarea Prea Veneratului Consistor de sub Nr. 6067-1925 data 26 Octombre 
a.c., ca să justific cu procesele verbale ale comitetului parohial că loan Pavel a avut 
autorizaţia să facă atâtea drumuri la Cluj şi Bucureşti, subscrisul raportez şi înaintez cu 
tot respectul sub % în copie hotărârile membrilor din comitetul parohial prin care loan 
Pavel se autorizează ca să meargă la Cluj și București în afacerile bisericei. 

La poziţia jurnalului 168, susnumitul, pentru ce a fost la Bucureşti, unde împreună 
cu Dl. deputat Victor Moldovan a esoperat de la DI. Ministru aprobarea ca să se liciteze 
pădurea scadentă pre 1924/ 925, a primit conform paușalului de călătorie suma de 3400 
lei, aprobată din partea membrilor din comitetul parohial; a trebuit ca cineva din partea 
bisericei să meargă ca să se roage de Dl. Ministru ca să aproabe licitarea pădurei 
scadentă. Conform planului de tăiere a Direcţiunei silvice, pădurea care se distribuie 
anual oamenilor nu este ertat să se vândă în licitaţiune, ci să se distribuie locuitorilor 
din comună spre reparări de case și edificări, de aceea a trebuit să meargă epitropul I. 
Pavel. Subscrisul paroh nu am putut merge, deoarece am fost legat de Oficiu având a 
face funcțiuni și tot odată a trebuit ca să stau la biserică să supraveghez lucrători și 
lucrările efeptuite. 

La poziţia jurnalului Nr. 173, susnumitul a primit 3000 lei diurne pentru ce a stat 
30 zile la biserică, unde subscrisul l-am trimis prin sat ca să umble pre la oameni ca să 
aducă, lemne, nisip, var, ciment, cu un cuvânt ca să umble după cărăuși ca să aducă 
cele de lipsă la edificarea nouăi biserici. 

La poziţia jurnalului bisericei nouă de sub Nr. 186, susnumitul dimpreună cu 
Vasile Hăngan, conform hotărârei membrilor din comitetul parohial, au fost delegați cu 
DI. Dr. Victor Moldovan ca să meargă în București la DI. Ministru pentru a esopera un 
împrumut de 1.500.000 ca să ne putem acoperi cheltuielile făcute cu noua biserică. Am 
(contras) luat împrumuturi din diferite locuri (Bănci) cu percente de 30% şi văzând că 
percentele la bănci sunt mari, am crezut că este mai bine ca să intervenim la Dl. 
Ministru ca să ne dea un împrumut cu % reducere ca astfel să nu fie biserica scurtată. 

La poziţia Nr. 198, subscrisul paroh am fost la Cluj dinpreună cu epitropul I. Pavel 
la Banca Naţională ca să vedem că primim împrumutul cerut de la Dl. Ministru. Dl. 
Director a Bănci Naţionale ne-a spus că fără de a ne gira vreo Bancă nu poate să ne deie 
împrumutul. Subscrisul paroh mi-am socotit spese de drum întreținere în Cluj 2 zile 
400 lei și loan Pavel 400 lei pre cari bani membrii comitetului i-au aprobat. 

Observ că subscrisul paroh am umblat pentru biserică atâtea drumuri când în 
Bistriţa, când la Cluj, ba am fost și la Borsec la Prea Sfinţia Sa în afacerile nouăi biserici, 
am stat încontinuu la edificarea nouăi biserici, am alergat și după lemne, piatră etc și 
nu am cerut nemica de la nimenea, după cum o știu destul de bine oamenii, căci 
datorinţa mea de preot a fost ca să umblu pentru biserică; atunci m-am văzut silit ca să 
cer 400 lei, pre care sumă o restitui îndărăpt bisericei dacă Prea Veneratul Consistor nu 
o aproabă. 

La poziţia jurnalului 210, loan Pavel a mers la Cluj la Banca Albina, unde Dl. 
Director l-a trimis cu actele la Sibiu și după ce cei de la Sibiu le-au aprobat, s-a dus la 
guvernorul Băncii Naţionale tot cu DI. deputat Dr. V. Moldovan și numai atunci ni s-a 
încuviințat ca să primim împrumutul de 1.500.000 cu 6% de la Banca Naţională, iar la 
Banca Albina din Cluj să-i dăm 4%, va să zică am primit un milion şi jumătate cu 10% şi 
în decurs de 5 ani să-l plătim. 

Observ mai departe, ca cineva din membrii comitetului parohial trebuie să meargă 
la Cluj cu cambiile scadente și 100.000 lei tot la trei luni, mai departe cineva a trebuit ca 
să aducă banii ceruți de la banca Albina și să îi și ducă şi a trebuit ca să trimit pre 
epitropul loan Pavel, care a fost respunzător pentru sumele încredințate lui. 

Fără spese și diurne nimenea nu vrea să meargă. 

Tot odată sub% înaintez și Paușalele de călătorie în original. 

Chitanţele despre sumele primite le am la Oficiul parohial. 


Oficiul parohial ortodox român Borgobistriţa, la 2 Novembre 1925 


Aurel Monda, 
Paroh ortodox 

Document nr. 51 
Nr. 147/925 


Prea Venerat Consistor, 


Alăturat sub % înaintez cu tot respectul copia de pre procesul verbal a membrilor 
din comitetul parohial ortodox ţinut la 26 Octombrie 1925, precum și schița şi devizul 
de speze pentru construirea cupolei la noua biserică, care a fost lăsat afară din devizul 
original, ca Prea Veneratul Consistor să binevoiască a-l da spre censurare arhitectului 
Prea. Ven. Consistor eventual spre modificare. Observ că la schiță precum și deviz 
spesele sunt valabile numai pe anul 1925 și nu pre anul 1926 când vom putea edifica 
noua cupolă. 

Rog pre Prea Veneratul Consistor ca să binevoiască a întreba pe Dl arhitect, că nu 
s-ar putea face o cupolă mai simplă și mai eftină care să nu altereze forma edificiului 
(nouăi biserici). 


Oficiul parohial ortodox român Borgobistriţa, la 2 Novembre 1925 


Aurel Monda, 
Paroh ortodox 


Document nr. 52 


Nr. 417/925 


Venerat Consistor! 


În alăturare sub % îmi iau voia a înainta spre binevoitoare luare la cunoștință jus- 
tificarea cerută cu ordinul Nr. 6067 de la oficiul parohial din Borgobistrița asupra 
speselor și diurnelor plătite de Comitetul parohial epitropului loan Pavel pentru călăto- 
riile intreprinse în afacerile bisericei ce se clădește în acea comună. 


Bistriţa, 4 Noiembrie 1925 
Oficiul protopop. ort. rom. 


Grigore Pletosu 

Document nr. 53 


Nr. 418/925 


Venerat Consistor! 


În alăturare sub % îmi iau voia a înainta spre binevoitoare conurare și aprobare 
schița şi devizul de spese întocmite de firma E. Preda Sas asupra construirii cupolei la 
noua biserică care se clădește în parohia Borgobistriţa. 


Bistriţa, 4 Noiembrie 1925 
Oficiul protopop. ort. rom. 


Grigore Pletosu, 
Protopop 


Document nr. 54 


Nr. 6534/925 


P. On. Domn 
Grigorie Pletos, protopop Bistrița 


În referire la raportul P.O. D-sale oficiul Nr. 413/925 din 1 Nov. a.c. privitor la 
chestiunea ridicării de către P.O. DI a sumei de 7110,50 bani drept pretenziune 
personală pentru facerea contractului de edificare a bisericei din Borgo-Bistriţa în anul 
1923, socotită ca %2 % de la suma contractată plus o modestă diurnă (200 lei) de 
deplasare — te încunoştințăm că această cheltuială de 1⁄2 % de la suma contractată, care 
face 6910,50 lei, ridicată de P.On. Dta, să o încuvințăm și te recercăm prin acest ordin ca 
în termen de 30 de zile s-o restitui epitropiei parohiale din Borgobistriţa pe lângă contra 
chitanţă și cu provocare la acest ordin din motivele: 

1. Nu cadrează cu atribuţiile unui preot și cu îndatoririle oficiale idealiste ale 

unui şef tractual ca pentru facerea unei hârtii, fie ea chiar contract acela, să ia 
6910,50 lei deci o procentuaţie de natura pretențiilor inerente exclusiv 
advocaţilor pur materialicești. 

2. Osteneala depusă de P. On. Dta la 24 Iunie 1923, când s-a făcut acel contract ţi-a 
fost complect remunerată prin „modesta” diurnă de deplasare de 200 lei, de 
asemenea ridicată de P. On. DI, pe lângă spesele de deplasare de protopop ce le 
ai și ridici de la stat. 

3. Că n-ai depus — cu acel prilej — o muncă și osteneală extraordinară o menţionezi 
însuși P. On. Dta în raportul oficial Nr. 367 din 15.X. a .c. trimis aici prin afir- 
maţia: „Acest contract este acelaș mutatis mutandis care tot în această întreprin- 
dere a fost aprobat fără observări la anul 1914 de către P.Ven. Consistor 
arhidiecesan din Sibiu”. Acelaş lucru l-ai afirmat și în raportul Nr. 227/1923. 

4. Căe neuman și incompatibil cu atribuţiile idealiste ale unui preot și cu atât mai 
vârtos ale unui protopop conducător tractual și exemplu de altruism a pretinde 
o sumă exagerată și mai ales când își exercită funcţia sa oficială o constaţi 
însuşi P.On. Dta în afirmaţia din raportul oficial Nr. 227 din 27/VI.1923 de 
cuprinsul; „Nu s-a putut urma întru toate pct.7, căci contractul în execuţie e cel 
din 1914, iar azi tarifele advocaţiale sunt atât de urcate, încât părţile 
contractante nu s-au putut angaja la sume așa mari, fiindu-le imposibil din 
cauza marilor cheltuieli ce au”. 

Durere, acest idealism și altruism S-a desminţit prin pretinderea și ridicarea 1⁄2 %-ului 

din chestiune. 

5. E nejustificabil acel erogat de 1⁄2 % de la suma contractată și din motivul că 
Consistorul nostru — chiar ca să preîntâmpine aceea, ce durere s-a întâmplat, 
adecă de-a putea fi exploatată biserica noastră din Borgobistrița cu facerea 
contractului prin oameni străini de interesele ei, - prin decisul său Nr. 
2256/1923 de data 5.VI1.1923, încredinţase și încă prin oficiul protopopesc al P. 
On. Dtale cu facerea contractului acestuia pe un om de-al bisericei pe DI. Dr. 
Pahone, asesorul consistorial, infirmă credinţa că va face acest contract — dacă 
nu chiar gratuit, fiind vorba de edificarea unei biserici care reclamă jertfe 
extraordinare de la credincioșii săi — cel puţin pentru o sumă de tot modestă — 
iar P.On.Dta contrar decisului menţionat şi fără autorizaţie, căci în procesul 
verbal din 24 Iunie 1923 nu se amintește c-ai fi fost autorizat cel puţin de către 
comitetul parohial cu facerea contractului, l-ai făcut însă gratuit conform 
raportului Nr.227/923, pentru ca ulterior, 24/X.1923 să pretinzi şi ridici 5000 lei, 
iar în 14/V.1925 alți 2110,50 lei când ai fi putut vedea cel puţin cu prilejul 
vizitaţiilor canonice obligatorii, că această biserică a fost necesitată să contragă 
de la bănci împrumuturi de-a dreptul uimitoare pentru ea. 

Când ai ridicat cei dintâi 5000 lei în 24/X.1923 ai fi putut vedea că biserica împru- 
mutase deja; în 22 /1X.1923 lei 10.000 de la Banca Centrală; în 29 /IX .1923 lei 50.000 de la 
Banca Centrală; în 24/X.1923 lei 68.200 de la comuna politică. 

Şi totuși ai ridicat cei 5000 lei ulterior acestora, apoi după alte împrumuturi 
ulterioare fac 2.251.000 lei, ai mai ridicat încă 211,50 lei pentru acel contract gata din 
1914?! 

Regretăm cazul și te invităm să restitui cei 6910,50 lei bisericei din Borgo-Bistrița 
în 30 zile. 


Cluj din şed. Ep. 5/X1.1925 

Document nr. 55 


Proces verbal nr. 20 


Luat în ședința Consistoriului eparhial ortodox român din Cluj, ca Senat Epitropesc, 
ţinută la 5 Noiembrie 1925. 

Nr. 6534. Protopopul Grigore Pletosu din Bistriţa a luat 7110,50 lei pentru înche- 
ierea contractului de dare în întreprindere a zidirii bisericei din Borgo-Bistriţa și 
Consistoriul a încredinţat cu această cauză pe asesorul consistorial Dr. Vasile Pahone, 
Advocat în Bistriţa. 

Protopopul Grigore Pletosu este somat ca în termen de 30 zile să restituie Epitropiei 
Parohiei Borgo-Bistrița suma de 6910,50 lei, în baza motivelor din rezoluţia de pe act. 


SS. Nicolae Ivan, Episcop, 
Laurenţiu Curea, Secretar Consistorial 


Document nr. 56 
Bistriţa la 7 Nov. 925 


Prea Sfințite Domnule Episcop! 


Ca răspuns la adresa Prea Sfinţiei Voastre, adresa prin care binevoiţi a ne întreba 
despre cele 402.000 lei plătite mie din partea parohiei Borgo-Bistriţa, îmi ieu voie a vă 
comunica în scurt că: 

Banii s-au plătit în biroul meu și în fața mea de către parohul Monda și curatorul 
parohiei antreprenorilor loan Sas și Elena, soţia sa. 

La dorința D-lor reprezentanţi ai parohiei eu am preluat banii şi în fața lor i-am 
predat antreprenorilor. Observ că în numerar au fost numai circa 300.000 lei, restul în 
carte de depunere la filiala „Aurora” din Bistriţa, și că această sumă nu a fost dificultată 
aici de Prea Veneratul Consistor și de Prea Sfinţia Voastră. Suma defecultată și anume a 
plusului de muncă și a intereselor și astăzi sta sub resolvire. Raportul trimis de mine se 
referă la plusul de muncă și la interese. 

Primiţi vă rog Prea Sfinte Domnule Episcop asigurarea sentimentelor mele de 
profundă stimă şi devotament, cu sărutări de mâini. 


Av. V. Pahone. 

Document nr. 57 


Consistorul Eparhial Ortodox Român din Cluj 
Nr. 5523-1925 


Domnului 
SUCEAVA, inginer 
Arhitect consistorial, Cluj 


Vă înaintăm în anexa cu onoare schița, devizul de spese, concluzul Comitetului 
parohial şi raportul informativ al oficiului parohial relativ la construcţia cupolei 
bisericei zidite de nou din Borgo-Bistriţa, spre binevoitoare cenzurare și opinare. 

Întrucât aveţi lipsă și de planul complect al acestei zidiri, reclamându-l, vi-l vom 
cere și transpune. 

Cu anexele. 


Cluj, la 10 Noiembrie 1925 
Nicolae, EPISCOP 


Document nr. 58 


Proces verbal Nr. 21 


Luat în şedinţa Consistorului Eparhial ortodox român din Cluj, ca senat epitropesc, 
ţinută la 20 Noiembrie 1925. 

6622. Actul prin care epitropii din Borgo-Bistriţa Ion Pavel şi Vasile Hăngan caută 
să justifice cheltuielile lor făcute din cassa bisericii cu călătorii la Bucureşti şi Cluj. Li se 
aprobă costul călătoriei pe tren și câte 200 lei diurne. Pentru supravegherea lucrărilor la 
biserică se aprobă 100 lei diurnă. Banii ridicați de epitropi sub alți titli se vor restitui 
bisericii. 

D.O.S. 

ss. Nicolae Ivan, Episcop 

ss. Laurențiu Curea, Secretar Consistorial 


Pentru conformitate cu originalul 
Cluj, la 20 Ianuarie 1926 

Document nr. 59 


Proces verbal 


Extras 


Luat în şedinţa extraordinară a comitetului parohial ortodox român din Borgo- 
bistriţa ţinută la 22 Noiembrie 1925 sub presidiu parohului Aurel Monda, presenţi 
următorii: Ion Pavel a L., Ion Moișan, Niculai Sereţan, Toader Ghiţan, Gavril Cot, 
Filimon Georza, lon Ispravă, Ştefan Pavel, Constantin Cionca, Dănilă Cionca, Grigore 
Beșa, Vasile Hăngan, Mihai Purcil, Ștefan Ciurea. 

Cu verificarea procesului verbal se concred membrii Ion Pavel şi Ion Moișan. 

După deschiderea ședinței, presidiu aduce la cunoştinţă membrilor din comitetul 
parohial: 

I. Rugarea On. Dlui protopop, că Prea Veneratul Consistor prin Nr. 6534/925 
data 5.XI, provoacă pre On. Domn Grigoriu Pletosu ca să restituie epitropiei parohiale 
suma de 6910 lei 50 bani ridicată ca o (jumătate) ⁄2 % pentru facerea contractului pentru 
noua biserică. 

Ad I. Membrii comitetului având în vedere că ei au rugat pre On. Domn Grigoriu 
Pletosu ca să facă contractul, având în vedere că ei i-au propus remuneraţia de 1⁄2 %, 
adecă 6910 lei 50 bani, având în vedere, noi, membrii comitetului, încrederea în On. 
Domn Grigoriu Pletosu că ne va face contractul pentru edificarea nouăi biserici cum se 
cade, noi, membrii comitetului, i-am oferit 2 % pentru munca prestată de On. Domn 
protopop fiind că nu putem suferi ca să nu lucreze în cinste, deci noi nu reflectăm, nici 
nu așteptăm și nici nu pretindem ca să ni se restituie suma sus amintită, deoarece cu 
această sumă nu suntem ajutaţi întru nimica. 

Ne mai fiind alte obiecte procesul verbal să încheie şi subscrie. 

D. U. S.: Aurel Monda m.p., Președinte; Vasile Hăngan m.p., Notari; Verificatori: 
Ion Moișan m.p.; Ion Pavel m.p. 


Pentru conformitate cu originalul 
Oficiul parohial ortodox român Borgobistriţa, la 22 Noiembrie 1925 


Aurel Monda, 
Paroh ortodox 

Document nr. 60 


Cătră 
Veneratul Consistor Eparhial Ortodox Român Cluj 


Nr. 428/925 
Venerat Consistor! 


Primind subscrisul ordinul Ven. Consistor de data 5 Noiembrie a.c. Nr. 6534, prin 
care sunt condamnat a restitui epitropiei parohiale din Borgobistrița suma de 6910 lei 50 
bani ridicată drept onorar oferit de comitetul parohial pentru lucrările prestate cu darea 
în intreprindere a clădirii bisericii și pentru facerea contractului atât acum, cât şi în 1914, - 
fără a mai justifica acest onorar de 1⁄2 % de la suma contractată, prin analizarea motivării 
acestei sentințe, - îmi iau voia a provoca aici sub spre binevoitoare considerare hotărârea 
Comitetului parohial din Borgobistriţa de data 22 Noiembrie a.c. adusă în această afacere. 

Pre temeiul acestei hotărâri a Comitetului parohial, rugând Ven. Consistor ca să 
binevoiască a reveni asupra acestei sentinţe, rog totodată cu tot respectul pe Ven. acelaș 
ca să binevoiască a suspenda executarea acelei sentinţe, căci eu, fără a mă folosi de toate 
remediile de drept, nu pot restitui acea sumă, la care Comitetul, ca oferită de dânșii, nu 
mai reflectează. 


Bistriţa, 25 Noiembrie 1925 
Oficiul protopopesc ort. rom. 


Grig Pletosu, 
Protopop 


Document nr. 61 


Advocat Dr. T. Popescu 
Cluj, str. Regina Maria nr. 19 
Către Veneratul Consistor Eparhial Ortodox Român Cluj 


Venerat Consistor! 


La scripta Dvoastră Nr. 7101-1925 — referitor la neîndreptăţirea protopopului Grig. 
Pletos de a pretinde și ridica 6910 lei 50 bani pentru facerea contractului, vin a Vă 
comunica, că Dl. Protopop a procedat la toată afacerea ca protopop și nu ca advocat sau 
ca antreprenor sau intermediar, deci e foarte curios, ca să-și compute oare-ceva și 
pentru facerea contractului. 

Apoi fiind vorba despre a parochie care geme sub datorii, nice un advocat de 
legea noastră nu şi-ar fi putut computa așa un honorariu, care-l putem numi chiar 
exagerat din toate punctele de vedere. 

Doar Dl. Protopop a putut cel mult să-și compute, dacă a avut spese efective. 

Apoi condiţiile cuprinse în contractul scris i-a incumbat a le studia și a-și da 
părerea asupra acestora, apoi pe hârtie le-a putut pune măcară şi cine fără ca să-l 
honoreză pe respectivul cu 1⁄2 % din substrat, biserica. 

Acesta este chiar un abuz din partea Dlui Protopop. 

E bine și frumos, că comitetul parochial ulterior a aprobat acest demers al Dlui 
Protopop, dar biserica nu poate fi îngreunată și cu aceste spese absolute inutile chiar 
nice în urma hotărârei comitetului parochial. 

Eu cred, că și un advocat cu simţi creştin, s-ar fi îndestulit cu 14 %. — În cazul 
prezent însă, fiind condiţiile contractului stabilite, pentru punerea acestora pe hârtie 
este toată chestie esagerată cu așa o sumă horibilă, plane prin anul 1923. 

Opiniez deci susținerea hotărârei Veneratului Consistoriu din 5 Noiembrie 1925, 
chiar în baza motivelor înşirate în aceasta. 


Cu deosebit respect, 
Av. Dr. T. Popescu 


Document nr. 62 


Nr. 157/925 


Prea Onorat Oficiu protopresbiteral, 


Alăturat sub % aduc în persoană „Planurile originale” în nr. de 7, precum și devizul 
original făcut de Pamfilie şi devizul de spese a nouăi biserici din subscrisa parohie 
luată în intreprindere de firma E.I.Sasu, conform cererei Prea Veneratului Conzistor de 
data 23 Noiembrie a.c. Nr.6910, spre a fi utilizate la studierea noului proiect de cupolă. 

Tot odată sub % aduc și o schiță de cupolă Nr.1 precum și devizul de spese prezen- 
tat de Firma E.I.Sasu pentru noua cupolă a bisericii, ca să binevoiţi a le înainta Prea 
Ven. Conzistor. 

Mai departe vin a raporta că Firma E.I.Sasu pretinde ca să îi dau cauţiunea de 
100.000 lei depusă în libel de la Banca Centrală din Bistriţa; am adus la cunoştinţa mem- 
brilor din comitet în ședința de 29 Noiembrie a.c. și au hotărât ca să ceară informaţie de 
la Veneratul Consistor ca să dăm sus amintitei Firme libelul de 100.000 lei sau nu. 

Rugând pre Onoratul Oficiu protopresbiteral ca să binevoiască a înainta Prea Ve- 
neratului Consistor planurile, devizele precum și proiectul despre noua cupolă, subscriu 
cu tot respectul. 


Oficiul parohial ortodox român Borgobistriţa, 
la 2 Decembrie 1925 


Aurel Monda, 
Paroh ortodox 


Prez. 3. XII. 925 
439/925 

Document nr. 63 
Nr. 439/ 925 
Venerat Consistor! 
Cu provocare la ordinul din 23.XI. a.c. Nr. 6910, îmi iau voia a înainta sub % lucră- 
rile cerute din Borgobistriţa împreună cu raportul oficiului parohial în care sunt înșirate. 
Planul original cerut este pe 7 table mari și grele, cari reclamă o pachetare deo- 


sebită ca pachet și se vor exporta ca pachet de greutate. 


Bistriţa, 4. XII. 925 
Oficiul protopresb. Ort. rom. 


Grigore Pletosu, 
Protopop 


Document nr. 64 
Nr. 461/ 925 
Venerat Consistor 
În alăturarea sub % îmi iau voia a înainta situațiile de plată, 7 la număr depuse 
aici, după ordinul Ven. Consistor din 20 Noiembrie a.c. Nr. 6622 de cătră Oficiul 
parohial ort. din Bistriţa Bârgăului asupra plătirilor de până acum, făcute cu clădirea 


bisericei de acolo. 


Bistriţa, 8 Decembrie 1925 
Oficiul protopresb. Ort. rom. 


Grigore Pletosu, 
Protopop 

Document nr. 65 
Nr. 7101/ 925 


On. DI. Dr. Toader Popescu, 
Adv. Jurisconsult cons. Cluj 


Dosarul constatator din cele 4 acte de sub % relativ la neîndreptăţirea protopopului 
Grig. Pletos din Bistriţa de-a pretinde și ridica 6910,50 lei pentru facerea contractului de 
edificare a bisericei din Borgo-Bistriţa avem onoarea a Vi-l transpune sub % spre opinare. 


Cluj, din şed. ep. 11. XII. 925 


Document nr. 66 
Nr. 488/925 


Venerat Consistor! 


În alăturarea sub % îmi iau voia a înainta spre binevoitoare considerare concluzul 
Comitetului parohial din Bistriţa Bârgăului adus referitor la ședința Ven. Consistor din 
20.XI. a.c. Nr. 6622, prin care membrii acelui comitet loan Pavel și Vasile Hăngan erau 
judecaţi ca să restituie anumite sume cheltuite cu deplasarea lor la București și Cluj 
pentru contragerea unor împrumuturi cerute la continuarea clădirii bisericei și în care 
concluz Comitetul roagă Vener. Consistor ca abstând de la acea amendare să binevo- 
iască a suspenda executarea acelei sentințe. Motivele fiind reale, Ven. Consistor este 
rugat a le lua în considerare cu atât mai vârtos că membrii comitetului, solidar ar fi 
declarat, că ei la caz contrar sunt gata a-şi depune cu toții mandatele, ceea ce tocmai 
acum ar fi în detrimentul conlucrării cu bună înţelegere la continuarea lucrărilor pentru 
terminarea bisericei începute. 


Bistriţa, la 29 Decembrie 1925 
Oficiul protopop ort. rom. 


Grigore Pletosu, 
Protopop 

Document nr. 67 


Jurnalul de casă pe anii 1923, 1924, 1925 


Protoprezbiteratul Bistriţei, parohia Borgo-Bistriţa 


10 martie 1923 

Din casa bisericii, din aruncul făcut asupra credincioşilor - intrate - 31.001,75 lei 

La „Gazeta Bistriţei” pt. Licitarea sf. Biserici - ieşite - 130 lei 

La „Telegraful Român” pentru licitare - ieșite- 240 lei 

La S. Buta şi A. Monda pt Cluj la Ven. Consistor - ieșite - 400 lei 

La V. Moldovan și soţie pt ce au scos 44 stâlpi de piatră pt. Biserică - ieșite - 10.800 lei 

La Suciu şi Moisa pt 12 şi 1⁄2 stj piatră - ieșite - 2.250 lei 

La I. Covaciu pt 2 și 1⁄ stj piatră - ieșite - 625 lei 

La Pui 1 şi 2 stj piatră - ieșit - 375 lei 

La Iuga pt 1 și 1⁄ stj piatră de la Badiu - ieşite - 300 lei 

La Pavica Moişan pt. locul de unde s-a scos piatra - ieşite - 300 lei 

La D-tru Ciurea pt. ce a făcut 78 br. 50 bârne a 15 - ieșite - 2.010 lei 

La „Patria” pt. licitarea noii biserici - ieşite - 1.120 lei 

Porto - ieşite - 16 lei 

La D-tru Ciurea și soției pt. ce au făcut 541 buc. lemne - ieşite - 6.492 lei 

Pt. surupatu lemnelor de pe coacăz - ieșit - 7.760 lei 

La prim pretoru Gordoș spese pentru concesiunea edificării noii biserici - ieșite - 
350 lei 

La Ing. Jud. Leheni spese pt. concesiunea edif. Bisericii - ieșite - 350 lei 


30 Iulie 1923 

Din cassa bisericii pt. noua bis. - intrate - 8.220 lei 

La M. Pastor și A. Moldovan pt. scoaterea apei din fundament - ieșite - 80 lei 

La M. Pastor şi A. Moldovan pt. ce au ajutat la descărcarea varului - ieşite - 80 lei 
La T. Cerceja pt. ce au făcut 344 dulapi 1182 sc. - ieşite - 3.284 lei 


27 lunie 1923 

La I. Orban pt. 20 căruţe prundiș a 20 lei - ieșite - 400 lei 

La A. Hangan şi P. Orban 23 căruţe prundiș a 20 lei - ieșite - 460 lei 
La P. Orban 11 căruţe prundiș a 20 lei - ieșite - 220 lei 

La I. Bodaşcă 8 căruţe prundiș - ieșite - 160 lei 

La D. şi I. Neamţ 52 căruţe prundiș - ieșite - 1.642 lei 

La I. Orban 20 lăzi prundiș a 25 lei - ieşite - 600 lei 

La I. Bodaşcă 22 lăzi prundiș - ieşite - 550 lei 

La Năuc T. 48 lăzi prundiș - ieşite - 1.200 lei 

La A. Ghiţan 11 lăzi prundiş - ieșite - 275 lei 

La S. Buta pt. ce a mers la București cu rug. bis. - ieşite - 1.500 lei 

La V. Orban a adus o bârnă - ieșite - 50 lei 

La I. Neamţ 2 lăzi prundiș - ieșite - 50 lei 

Intrate - 39.221 lei 

leșite - 43.467 lei 

La cei de la tren pt. ce au venit până lângă bis. cu 1 vagon ciment - ieșite - 300 lei 
La firma Preda pentru lucru - ieșite - 6.000 lei 


6 lulie 
La firma Preda pentru lucru - ieșite - 10.000 lei 


2 Iulie 
La firma Preda pentru lucru - ieșite - 16.000 lei 
De la comuna politică din ajutor - intrate - 100.000 lei 


24 Iulie 
La firma Preda pentru lucru - ieșite - 15.000 lei 


28 Iulie 
La firma Preda pentru lucru - ieşite - 52.240 lei 


17 August 

La firma Preda pentru lucru - ieșite - 20.000 lei 

La Toma Tanca pt. locul unde se fac cărămizi - ieșite - 200 lei 
La Ing. Leheni pt. inspectarea bisericii - ieşite - 600 lei 

De la comuna politică din ajutoriu - intrări - 292.000 lei 


31 August 

La firma Preda pentru lucru - ieșite - 50.000 lei 

La firma Preda pentru lucru (ciment) - ieșite - 94.799 lei 

La Banca Centrală interese din 15 August pt. ciment - ieșite - 1.864 lei 


2 Septembrie 

La firma Preda pentru lucru - ieşite - 75.402 lei 

La Ing. Lungu pt. ce a fost la licitare - ieșite - 900 lei 

La T. Năuc și D. Năuc pt. 42 lăzi nisip a 25 - ieșite - 1.050 lei 


7 Septembrie 

La I. Orban 4 lăzi nisip - ieșite - 100 lei 

La T. Tanca pentru locul unde se fac cărămizile - ieșite - 1.800 lei 
Pe anul 1923 - 2.000 lei 

La firma I. Preda pt lucru - ieșite - 36.500 lei 


300 


Anexe 


13 Septembrie 

La I. Tîrnoveanu pt ce a păzit cărămizile o noapte - ieșite - 50 lei 
La A. Hangan 3 lăzi nisip - ieşite - 75 lei 

La cei de la tren pt. ce au adus un vagon cărămizi - ieşite - 300 lei 


18 Septembrie 
La I. Neamţ pentru 4 lăzi nisip - ieşite - 100 lei 


20 Septembrie 
La Ing. Leheni spese de deplasare - ieșite - 580 lei 


21 Septembrie 
La A. Hangan 22 lăzi năsip a 25 - ieșite - 550 lei 


22 Septembrie 
Bis. ca împrumut de la Banca Centrală Bistriţa - intrări - 10.000 lei 


29 Septembrie 

Bis. ca împrumut de la Banca Centrală Bistriţa - intrări - 50.000 lei 
La T. Neuc 16 lăzi năsip - ieșite - 400 lei 

La Badiu pt. ce a căutat petrari - ieșite - 70 lei 

La Firma E. I. Sasu pt. lucru - ieşite - 51.050 lei 

La Banca Centrală un cambiu - ieșite - 200 lei 

La C. Mare, A. Ghiţan, B. Spin 60 lăzi năsip - ieșite -1.500 lei 


6 Octombrie 
La Firma I. Preda pt. lucru - ieşite - 9.000 lei 


18 Octombrie 

S-au vândut 242 părechi lătunoi a 4 lei - intrate - 1.452 lei 
Intrate 492.673,75 lei 

leşite 490.097 lei 

La A. Hangan pt. 6 lăzi năsip - ieșite - 150 lei 


24 Octombrie 

Comuna politică ne dă imprumut acont ajutorului - intrate - 60.000 lei 

La D-tru Georza 5 lăzi nisip - ieșite -125 lei 

La DI G. Pletosu, Protopop, pt. contract - ieșite - 5.000 lei 

La firma Preda pt. lucru - ieșite - 50.000 lei 

La T. Cerceja pentru ce a tăiat 505 poște a 2 1 50 h 148 scânduri a 2 lei pt. bis. - 
ieşite- 1.558,50 lei 

V. Urs cumpără de la bis. 51 perechi lătunoi a 6 lei - intrate - 348 lei 

La D. Covaciu și soție pt ce au scos din Dealul Paserei 30 stj piatră - ieșite - 9.840 lei 

La Dr. Venderfy pt. arhitectul Pflander - ieșite - 8.200 lei 

De la com. politică un împrumut - intrate - 8.200 lei 
De la D. Covaciu pt 1⁄2 stj piatră - ieşite -165 lei 


Anul 1924 


28 Februarie 

La C. Lupşor şi V. Spîn pt. ce au făcut 206 lemne pt. noua bis. - ieșite - 7.210 lei 

La D . Covaciu și M. Adam pt. 1 zi de lucru la piatra bis. când s-a adus - ieșite - 100 lei 
La D. Ciurea pt. 82 bucăţi lemne de pe Sonin 235 lei - ieşite - 2.870 lei 

La firma Preda pentru lucru - ieșite - 1.620 lei 


7 Mai 
De la com. politică dă un ajutor - intrate - 85.816,97 lei 
La firma I. Preda pt. lucru - ieşite - 85776,97 lei 


24 Mai 

De la com. politică din ajutor - intrate - 15.000 lei 
La firma I. Preda - ieşite - 9.000 lei 

La firma I. Preda - ieşite - 6.000 lei 


2 Iulie 
De la comuna politică din ajutor - intrate - 45.124,03 lei 
La firma Preda pt. lucru - ieșite - 45.124 lei 


12 Iunie 

Comuna politică dă din ajutori - intrate - 50.000 lei 

La firma I. Sasu pt. lucru - ieșite - 50.000 lei 

De la comuna politică au incurs din ajutorul votat - intrate - 6.329,02 lei 
La Ing. Leheni pt. control - ieșite - 6.329,02 lei 

Pentru surupatu zidului la vechea biserică - ieșite - 100 lei 

La T. Cerceja pt. ce au tăiat 600 dulapi poşte - ieșite- 1.800 lei 

Intrate - 763.491,77 lei 

leşite - 781.065,52 lei 


20 Iunie 

La T. Tanca pt locul unde s-au făcut cărămizile pe 1924 - ieșite - 1.500 lei 
Din cassa bis. la noua bis. - intrate - 16.550 lei 

La D. Covaciu pt. scosu pietrei 7 stj1/2 și drum - ieșite - 2.980 lei 

La Ștefan Ciurea pt. 25 bile - ieșite - 230 lei 

La Dtru Condrea pt. locu unde s-au tras trunci bir. bis. - ieșite - 1.500 lei 


22 Iunie 
La I. Sălăjan pt. ce au dus_.... și trunchi de la școală la moară - ieșite - 200 lei 

24 Iunie 

La A. Ghiţan pt. 30 lăzi năsip a 50 lei - ieşite - 1.500 lei 

De la com. politică din ajutoriu - intrate - 20.629,98 lei 

De la comuna politică să ia împrumut - intrate - 30.000 lei 


27 lunie 
La Firma I. Sasu pt. lucru - ieşite - 25.000 lei 


28 Iunie 

La firma I. Sasu pt. lucru - ieșite - 20.500 lei 

La T. Hangan și T. Uşeriu 34 lăzi năsip - ieşite - 1.700 lei 
La arhitectul Pamfilie pt. planul bis. - ieșite - 1.416 lei 


29 Iunie 

La Dtru Georea pt. 10 lăzi năsip - ieşite - 500 lei 
La I. Tigăroi 8 lăzi năsip - ieşite - 400 lei 

La I. Pavel pt. ce au stat la bis. - ieșite - 2160 lei 


11 Iulie 

De la Banca Centr. s-a luat împrumut - intrate - 25.000 lei 

La firma I. Sasu - ieșite - 25000 lei 

Un cambiu la banca centrală - ieşite - 42 lei 

De la Banca „Aurora” împrumut interese pe o lună - intrate - 20.500 lei 

La firma Sasu pt. lucru - ieșite - 20.100 lei 

S-a vorbit pe telefon cu Banca „Albina” din Cluj pt. împrumut - ieşite - 34,75 lei 
La M. Năuc pt 22 bile la noua biserică - ieșite - 1.300 lei 


24 Iunie 

De la Ven Consist. s-a luat împrumut - intrate - 100.000 lei 

Un cambiu - ieșite - 200 lei 

De la Banca „Aurora” împrumut - intrate - 25.000 lei 

Interese - ieșite - 500 lei 

La T. Tanca pt. locul de cărămizi s-a dat - ieșite - 500 lei 

La Banca „Aurora” un cambiu 4 cară piatră a 100 - ieşite - 50 lei 
La A. Ghiţan 66 lăzi năsip, 4 care poște a 50 - ieşite - 3.940 lei 
La com. politică se solveşte împrumuturile - ieşite - 30.000 lei 


28 Iulie 
La firma I. Sasu pt lucru - ieşit - 50.000 lei 


29 Iulie 
S-au cumpărat scânduri horjite 246 bucăţi din Bistriţa - ieșite - 10.500 lei 

31 Iulie 

S-au cumpărat 151 dulapi 59 sponi - ieșite - 96.530 lei 
Intrate - 1.001.171,75 lei 

leșite - 999.538,27 lei 


1 August 

La I. Griga pt. ce au cumpărat scânduri din Bistriţa pt bis. - ieşite - 300 lei 
La A. Ghiţan 34 lăzi nisip - ieșite - 1.700 lei 

La P. Orban lI pt 3 căruţe var ce a adus din Suseni - ieșite - 300 lei 
Un cambiu s-au cumpărat - ieşite - 200 lei 

De la Banca „Aurora” împrumut - intrate - 53.300 lei 

Interese 3 luni - ieșite - 3.240 lei 

La firma I. Sasu pt. lucru - ieșite - 50.000 lei 

La I. Ghiţan, I. Bodaşcă 30 lăzi nisip - ieşite - 1.500 lei 

S-au vândut bârne rele din vechea biserică - intrate 200 lei 

La V. Spîn şi C. Lupșor pt făcutul truncilor - ieșite - 4.800 lei 

La Lechinţan s-au vândut 40 perechi lătunoi a 6 lei - intrate - 240 lei 
La firma I. Sasu pt. lucru - ieșite - 30.000 lei 


13 August 

De la Banca „Aurora” împrumut - intrate - 96.700 lei 

Interese până în 9 Nov. 1924 - ieșite - 5.560 lei 

La Ing. Leheni pt. control - ieşite - 4.618,48 lei 

La T. Cerceja pt ce au făcut 167 poşte şi scânduri - ieșite - 3.041 lei 


14 August 
La firma I. Sasu pt. lucru - ieșite - 25.000 lei 


15 August 
I. Cerceja donează la bis. - intrate - 1.000 lei 


20 August 
La firma E. I. Sasu - ieșite - 4.000 lei 


22 August 

La Banca „Aurora” interese după 25.000 - ieşite - 1134 lei 
Un cambiu pt 50.000 lei - ieșite -100 lei 

De la Banca „Aurora” împrumut - intrate - 100.000 lei 
Interese - ieșite - 6.000 lei 

La firma E.I. Sasu pentru lucru - ieșite - 24.920 lei 

La firma E.I. Sasu pentru lucru - ieșite - 21.240 lei 

La T. Tanca 20 lăzi nisip 

23 August 

De la Banca „Albina” Cluj împrumutul - intrate - 100.000 - ieșite - 1.000 lei 
Interese - ieșite - 6.000 lei 

Un cambiu pt. 20.0000 - ieșite - 1000 lei 

La I. Pavel, G. Cot, I. Ispravă pt. ce au fost la Cluj - ieșite - 1.000 lei 

La firma E.I. Sasu pt. lucru - ieșite - 5.000 lei 

La firma E.I. Sasu pt. lucru - ieșite - 5.000 lei 

Intrate 1.302.611,75 lei 

leșite 1.247.297,75 lei 


6 Septembrie 
La V. Spin, C. Lupşor pt. facerea truncilor și bârnelor 150 buc. - ieșite - 4000 lei 
La T. Tanca, P. Orban, G. Beşa 41 lăzi nisip - ieşite - 2.050 lei 


12 Septembrie 
La firma I. Sasu Preda pt. lucru - ieșite - 20000 lei 


13 Septembrie 
La I. Tanca pt. 15 lăzi nisip - ieșite - 750 lei 
La I. Pavel pt ce au fost la Cluj, București pt. împrumut - ieşite - 3.400 lei 


19 Septembrie 

De la Banca „Albina” Cluj - intrate - 100.000 lei 
Interese - ieșite - 5.600 lei 

La firma E.I. Sasu - ieșite - 90.000 lei 


26 Septembrie 

La T. Tanca 35 lăzi nisip - ieşite- 1.750 lei 

La I. Pavel pt. ce au stat la biserică 30 zile - ieșite - 3.000 lei 
La Ing. Leheni pt. control T. consem. - ieșite - 3.000 lei 

La Todora Tanca 48 lăzi nisip - ieșite - 2.400 lei 

La V. Spin, C.Boru Lupșor pt. fac. lemnelor - ieșite - 3.125 lei 
La Dtru Georza pt ce au tras trunchi la bis. - ieșite - 1.210 lei 
La P. Năuc pt. ce au tras trunchi bis. - ieșite - 4.000 lei 

La Dr. Sava pt vizitaţie conf. Ord. Ven. Cons. - ieșite - 800 lei 
La Inginerul Lungu - ieșite - 1.000 lei 


9 Noiembrie 

Din cassa bis. la noua bis. - intrate - 3.690 lei 
Pentru un stânjen lemne - ieșite - 800 lei 

La T. Cerceja pt. ce au tăiat... - ieșite - 3050,50 lei 


23 Noiembrie 
La „Albina” interese 23/VI - 7.1.925 - ieşite - 3.000 lei 
La I. Pavel pt. ce au mers la Cluj - ieşite - 416 lei 

7 Decembrie 

La I. Pavel și V. Hangan pt. București... - ieşite - 8.085 lei 
Cambriu la Banca „Albina” Cluj - ieșite - 210 lei 

Cambriu la Banca Centrală Bistriţa - ieșite - 430 lei 

De la Banca Centrală - intrate - 4.000 lei 

De la Ștefan Ciurea s-a luat împrumut - intrate - 2.000 lei 
Un cambriu la Ven. Consist. - ieșite - 200 lei 

S-a vândut un car de scânduri - intrate - 2.750 lei 

S-a vândut lătunoi 108 perechi a 5 lei - intrate - 540 lei 

S-au cumpărat 12 perechi bile de la Ciurea - ieșite - 1.200 lei 
La I. Suceava pt. Bistriţa, Cluj ce a fost - ieșite - 2.200 lei 

La I. Pavel pt. ce au dus cambiile la Bistriţa - ieșite - 72 lei 
Din cassa bis au ..... la noua bis. - intrate - 4.724 lei 

La A. Monda şi I. Pavel pt. Cluj un împrumut de 1.500.000 - ieşite - 800 lei 
Intrate - 1.420.315 lei 

leşite 1.413.846,25 


13 Ianuarie 1925 

S-au luat împrumut de la Banca Centr. Bistriţa - intrate - 6.000 lei 

S-au cumpărat cambii la Banca „Albina” pt. 1.500.000 - ieșite - 6.000 lei 

S-a luat datoria firmei Sasu de la Centr. - intrate - 90.000 lei 

S-a plătit la firma E.1.Sasu - ieșite - 90.000 lei 

De la Banca Centr. din Bistriţa - intrate - 70.000 lei 

La firma E.I. Sasu - ieșite - 70.000 lei 

29 Ianuarie 

S-a luat de la Banca „Aurora” împrumut - intrate - 200.000 lei 

S-a dat la firma E. I. Sasu pt. lucru - ieșite - 200.000 lei 

S-a luat împrumut de la „Albina” Cluj - intrate - 200.000 lei 

La epit. I. Pavel pt. ce a fost la Cluj de 2 ori - ieşite - 800 lei 

S-a plătit la Banca „Aurora” datoria - ieșite - 200.000 lei 

La epit. I. Pavel pt. Cluj, București și afaceri cu împrumut - ieșite - 4.000 lei 
I. Pavel când a fost la București a luat împrumut de la C. Pavel - intrate - 3000 lei 
I. Pavel aduce de la Banca „Albina” - intrate - 500.000 lei 

I. Pavel solvește la C. Pavel datoria - ieșite - 3.000 lei 


7 Martie 1925 

La Banca Centrală se plătesc toate dat. - ieșite - 301.650 lei 
La „Aurora” se plătesc din datorii - ieșite - 195.100 lei 

S-a luat un registru pt. colecta bisericii - ieșite - 114 lei 


16 Martie 1925 


S-a vândut plevu de pe turnu vechii biserici - intrate - 500 lei 
S-a dat epit. conf. citări Ven. Consist - ieşite - 500 lei 

18 Martie 1925 

La Palagica Cosofreţ pt. 23 trunchi ce i s-a tras de pe Părăul Cocoșului - ieșite - 690 lei 
Ion Pavel aduce din Cluj, Banca „Albina” - intrate - 1.500.000 lei 

Interese 100 de zile - ieșite - 41.700 lei 

S-au plătit la Banca „Albina” datoriile - ieşite - 924.610 lei 

S-a plătit datoria la Ven. Consist. cu interese - ieșite -109.334,39 lei 

La epit. I. Pavel pt. ce a fost la Cluj după bani - ieșite - 400 lei 


21 Martie 1925 

La Ing. Leheni pt. control Nr. V. VI.VII. - ieşite - 13.306,50 lei 
S-a depus la Banca „Aurora” - ieșite - 202.000 lei 

S-a ridicat de la Banca „Aurora” - intrate - 202.000 lei 


28 martie 1925 
S-a dat la Dr. Pahone pt. firma Preda Sasu - ieșite - 402.000 lei 


29 Martie 1925 

S-a solvit la T. Tanca 25 lăzi nisip rest din 1924 - ieșite - 1.250 lei 

S-a solvit la I. Ciurea împrumutul - ieșite - 2.000 lei 

La Ștefan Ciurea pt. cornuri, grinzi, bile - ieșite - 6.200 lei 

Intrate 4.191.815,75 lei 

leșite 4.188.501,14 lei 

Din cassa bis. au incurs la noua bis. - intrate - 4.900 lei 

Conf. Ord. Ven. Consist. s-a solvit la Dr. Sava, Dragomir - ieşite - 3.560 lei 
Ion Purcel donează la biserică - intrate - 850 lei 


14 Mai 1925 

La DI. G. Pletosu pt. contract - ieșite - 2.110,50 lei 

La Dtru Năuc i s-au dat pt. ce au adus piatra cu carul său - ieșite - 900 lei 

Ofic de cassă Vesus ... 780 lei, care din eroare s-au detras de două ori pt Dl. Sava - 
intrate - 780 lei 

Din cassa bis au incurs pt. noua bis. - intrate - 3.000 lei 


25 Iulie 1925 

S-a cumpărat cambii pt. Banca „Albina” - ieşite - 300 lei 

S-a plătit la Dr. Nemeș pt Ing. Lungu - ieșite - 3.285,25 lei 
Porto - ieşite - 26 lei 

La epit. I. Pavel pt. Cluj ce a fost cu cambiile - ieșite - 400 lei 
S-a cumpărat 2 legături pânză pt. acoperit - ieșite - 340 lei 
S-au cumpărat cambii pentru 100.000 lei - ieșite - 200 lei 

S-au cumpărat 6 cambii a 500 lei pt 1.500.000 - ieșite - 3.000 lei 

30 Septembrie 1925 

S-a luat împrumut de la Banca Centrală - intrate - 100.000 lei 

Interese pe 2 luni - ieșite - 5000 lei 

Din aruncul făcut asupra credincioșilor s-a încasat - intrate - 34.500 lei 


1 Octombrie 1925 

S-a plătit la Banca „Albina” Cluj - ieşite - 134.000 lei 
La epit. I. Pavel pt. Cluj cu banii - ieşite - 500 lei 
Intrate 4.335.845,75 lei 

leşite 4.344.822,89 lei 

mai 8.977,14 


Au intrat 4.335.845 lei 75 bani 

Au eșit 4.344.825 lei 89 bani 

Au eşit cu 8.977 lei 14 bani mai mult, pe cari i-am împrumutat de la subscrisul. 
Pentru conformitate cu originalul să extradeţi conform originalului jurnalului 
de clădire de la 1-249. 


Oficiul parohial ort. Rom. Borgobistriţa, la 3 Oct. 1925 
Aurel Monda, Paroh ort. 


Pentru conformitate cu originalul s-a cetradat conform originalului Jurnalului de 
clădire de la 249. 


Cluj, la 5.11.1926, Secretar Consistoral 

Document nr. 1 


Venerat Consistor Eparhial! 


Faţă de ședința Veneratului Consistor eparhial din Cluj ca senat epitropesc Nr. 
6534 din 5 Noiembrie 1925, susținută şi în Consistorul plenar din 29 Decembrie 1925 
Nr. 7639, prin care subscrisul sunt judecat a restitui comunei bisericești din 
Borgobistriţa suma de 6910,50 lei onorarul de 1⁄2 % pentru facerea contractului de 
întreprindere a zidirii bisericii celei noi, - sentinţă jignitoare şi îngreunătoare pentru 
mine ca protopop, voind a mă folosi de remediile de drept, în termenul legal, îmi iau 
voia a înainta recurs pre care rog cu toată supunerea a-l promova Prea Veneratului 
Consistor Metropolitan pre care-l rog cu tot respectul a anula sentința adusă de Nou- 
Senat epitropesc și menţinută și de Consistorul plenar. 

Recursul îmi iau voie a-l motiva în scurt precum urmează: 

Prea Venerat Consistor metropolitan! Fruntaşa comună bisericească Borgobistriţa în 
tractul Bistriţei, demult plănuiesc a-și ridica o nouă biserică corespunzătoare populaţiei 
și împrejurărilor de astăzi. La 1914 a prezentat plan și deviz Prea Veneratului Consistor 
arhidiecesan, dar lucrarea nu s-a început din cauza războiului. 

La 1923 demersurile s-au făcut din nou și toate lucrările au trebuit să se modifice 
după împrejurările schimbate. S-a publicat licitaţie, s-a ţinut concurs şi lucrul s-a dat în 
întreprindere. Cu întreprinzătorul s-a încheiat contract şi lucrarea s-a început cu apro- 
bare consistorială. 

Toate aceste lucrări s-au îndeplinit sub conducerea subscrisului ca protopop tractual 
şi cu autorizaţia Vener. Consistor eparhial din Cluj. Contractul de întreprindere, e ade- 
vărat, la rugarea și insistența Comitetului parohial, l-am făcut subscrisul, pre care 
acceptat de Comitet, Vener. Consistor l-a aprobat întru toate fără nici o observare, chiar 
și în punctul despre plătirea speselor de contract. Și aceea e adevărat că Ven. Consistor 
a recomandat persoana sa agreată, dar comitetul în cunoştinţă nemijlocită s-a ferit de 
enormele spese după tariful advocaţial. 

Sentința Nr. 6534 din 5 Noiembrie 1925 s-a adus în Senatul epitropesc a Consisto- 
rului din Cluj după doi ani de la facerea și aprobarea contractului, fără altă ascultare ori 
cercetare decât numai după răspunsul afirmativ, dat oficios la întrebarea că cine a făcut 
contractul? Faţă de aceasta am făcut cerere de revenire sub Nr. 428, susținută cu 

concluzul Comitetului parohial din 22 Noiembrie 1925 pre care Ven. Consistor eparhial 
n-a mai pertractat în Senat, ci a dus-o în ședința plenară din 29 Decembrie 

Prea Venerat Consistor metropolitan! Să-mi fie permis a observa, că eu ca 
protopop nu am făcut contractul purtând profesiunea de ...... schreiber în treburi 
advocaţiale, nici nu m-am obtrudat — ordinul consistorial prin care recomandă pe Dl. 
Dr. Pahone, l-am dat în copie - ci am fost rugat de comitet și ei mi-au oferit onorarul de 
1 % precum se vede din concluzul aceluia din data de 22 Noiembrie 1925, acludat aici. 

Că în 16 ani, un protopop, fost profesor de stilistică practică, își mai pune în 
practică cunoștințele, făcând ocazional, un contract, nu ţin că ar fi așa de mare 
contravenţie față de legea advocaţială, dacă nu se caută anume... 

Prea Ven. Consistor metrop. Mi se impută în motivarea destul de forțată a 
sentinţei că „nu cadrează cu atribuţiile unui preot şi îndatoririle oficiale idealiste a unui 
șef tractual ca pentru facerea unei hârtii, fie ea chiar contract, să ieie plată de natura 
pretențiilor inerente advocaţilor pur materialiști”. Din construirea acestei fraze ar urma 
că să facă, da, cadrează, dar fără plată ori onorar. Înţeleg să nu cadreze cu îndatoririle 
unui protopop, care între grelele împrejurări de astăzi, nu poate trăi numai din idei, 
lucrări care stau afară de atribuţiile oficiului, dar oare nici cele ce rezultă tocmai din 
acela ca conducător? Şi întreb că atunci cum cadrează cu atribuţiile idealiste ale unor 
funcţionari superiori bisericeşti cumulul de 2,3,4 slujbe toate destul de bine retribuite? 

Eu personal n-am păcătuit nicicând contra idealismului, dar nici materialismului 
n-am fost închinător, dovadă că la vârsta de 78 de ani, după o muncă de 48 ani, mă aflu 
trăind între condiţii destul de modeste. 

Mi se impută că am exagerat onorarul, căci era destul 200 lei diurna de deplasare. 
Onorariul a fost oferit de cei interesaţi, cari au știut să aprecieze munca, iar diurna n-a 
fost cu ocazia contractului, ci a licitaţiei. Spesele de deplasare ce se dau protopopului — 
40 lei la zi — e ştiut că se dau pentru inspecții şi nu ajung, nici pentru trăsură de la 
locuinţă la gară, iar aceasta nu era inspecţie. 

Mi se mai impută că nu am depus muncă și osteneală extraordinară. Poate că nu 
am depus muncă fizică, dar nici nu m-am mărginit a complecta numai o hârtie tipărită- 
tip, și am muncit cinstit cu combinaţii mentale, încât să rezulte un lucru corect, exact, 
pe care Ven. Consistor neaflându-i nici o scădere, s-a aflat îndemnat a-l aproba, chiar şi 
în punctul speselor de contract şi n-a ridicat excepţie că de ce nu l-a făcut persoana 
recomandată de Ven. Consistor. 

Mi se impută că e nejustificabil acel eroget de ⁄2 % de la suma contractului de lei 
1.382.100, pe motivul că recomandând Ven. Consistor altă persoană, de ce l-am făcut 
tocmai subscrisul. 

Vezi! Asta-i asta! Nu e iertat oricui a face nici bine. 

La această păcătuire nu mai răspund nimic, decât că Comitetul parohial a știut ce 
face atunci, când m-a rugat să le fac contractul și mi-au oferit voluntar onorariul de 1⁄2 %, 
la a cărui restituire conform conclusului acludat aici, nu mai reflectează pe motivul că 
prin aceasta tot nu sunt ei ajutaţi întru nimic. 

Asupra altor amănunte forțate în motivare și mai mult ori mai puţin nepotrivite în 
o astfel de chestie scoasă ca din senin după 2-3 ani la iveală, nu mă mai estind, ele și așa 
vor rămânea în greutatea şi vor apăsa conştiinţa celor ce le-au utilizat. 

Prea Venerat Consistor metropolitan! 

Nu trebuie să fie cineva un stilist consumat ori psiholog în ale limbei și stilului 
căci și cel mai elementar începător în ale stilisticei și în ale psihologiei limbei, încă va 
putea ușor descoperi în această forțată motivare intențiunea ascunsă de care a fost 
condusă ședința în termenii folosiți la adresa unei persoane din organismul nostru 
bisericesc în vârstă de 78 de ani, care a muncit cinstit și a dezvoltat o activitate de 48 de 
ani ca profesor, preot, protopop; va descoperi anume o bună porțiune de prigonire, de 
umilire și sărăcire pentru ca să-și înăbușe orice convingere personală și independentă. 

Prea Venerat Consistor metropolitan! Pe temeiul celor desfăşurate în cele de sus, 
rog cu tot respectul ca Prea Veneratul Consistor metropolitan să binevoiască a anula 
Sentința Vener. Consistor eparhial din Cluj Nr.6534/925 și a Consistorului plenar Nr. 
7639/925 respective a hotărârii suspendarea executării acelora. - Alătur 100 lei taxa 
revizuirii. 

Bistriţa, 12 lanuar 1926 

Cu tot respectul, 

Grigore Pletosu, protopop 


Document nr. 2 
Ad. Nr. 270- 1926 


Consemnarea actelor anexate la dosarul 
recursului domnului Gr. Pletos din Bistriţa contra 
decis Consistorial nr. 6534 — 1925. 


Nr. crt. / Nr. consistorial / Meritul / Observări 


1. 2256-923 - Actul Consistorial din 5-VI.1923. 

2. 3490-923 - Contract de zidirea bisericei din Borgo-Bistriţa. 

3. Procesul verbal al Comitetului parohial din Borgo-Bistriţa de la data de 4-VII.1923. 
4. 2651-923 - Adresa Consistorului către Dr.V. Pahone de data 4-VII.1923. 

5. 2651- 923 - Raportul Oficiului protopopesc din Bistriţa Nr. 227-923 din 27-1.1923. 
6. Jurnalul de cassă despre construcția zid. bis. din B. Bistriţa de data 3-.X.1925. 

7. Nr.131-1925 - Raportul Oficiului Parohial despre datoriile Bisericei de data de 

3.X.1925. 

8. 6067-925 - Actul consistorial din 24-X.1925. 

9. 6534-925 - Raportul oficiului protopopesc Bistriţa Nr. 413- 1925 din 1-X1.1925. 
10. 6534-925 - Extrasul din șed. Consistoriului epitropesc de data 5-X1.1925. 
11. 6534-925 - Decisul din şed. Consistoriului epitropesc de data 5 Noiembrie 1925. 

12. Raportul Nr. 148-1925 din 2 Noiembrie 1925 al Oficiului parohial din B.Bistriţa 
cu 6 documente de cassă și cu încă 4 concluze ale comitetului parohial. 

13. 6622-925 - Raportul Nr. 417.925 din 4 Noiembrie 1925 al oficiului Protopopesc 
Bistriţa și decisul consistorial din 20 Noiembrie 1925. 

14. 6622-925 - Extras din şedinţa Consistorului epitropesc din 20 Noiembrie 1925. 

15. 7101-925 - Raportul Nr. 428-1925 din 25 Noiembrie 1925 al oficiului protopopesc 
Bistriţa. 

16. 7639-925 - Raportul jurisconsultului consistorial și Decisului Consistorial din 
29.XI1.1925. 

17. 7639-925 - Extrasul din şedinţa Consist. Epitropesc din 29 Decembrie 1925. 

18. 270-926 - Recursul protopopului Gr. Pletos cu lei 100 în plic și concluzul Comi- 
tetului parohial din B.Bistriţa de data 22 Noiembrie 1925. 


Cluj, la 20 Ianuarie 1926 


Din încredințarea P.S. Sale, D-lui episcop 
Dr. Vasile Sava, as. Cons. 


Document nr. 3 


Proces verbal 


Luat la Consistorul eparhial din Cluj la 26 Ianuarie 1926. Presenţi subscrișii. 

Se prezintă credinciosul bisericii ortodoxe din Borgo Bistriţa Andrei Neuc şi 
arătând că la informaţiile date comitetului parohial de acolo de către epitropul loan 
Pavel, că Andrei Neuc ar fi făcut arătare la Consistor contra epitropului și a lui Vasile 
Hăngan și că în urma acestei arătări, numiții au fost provocaţi de Consistor să restituie 
bisericei partea nejustificabilă a cheltuielilor lor de la București, întreg comitetul 
parohial, precum și alți poporeni cred acest svon al lui loan Pavel și în urmare îl privesc 
pe Andrei Neuc cu neîncredere și cam mânioși; cere ca Ven. Consistor să-i dea o 
dovadă cu care să se justifice înaintea comitetului parohial şi a oamenilor peste tot, că 


dânsul n-a făcut până azi nici o arătare contra nimănui nici la Consistor, nici la alt for. 


D.U.S. 
Andrei Neuc 


Asesor Consistorial, ss. indescifrabil 

Document nr. 4 


Proces verbal 
Copie 


Luat în şedinţa extraordinară a comitetului parohial ortodox român din Bistriţa 
Bârgăului, ţinută la 28 Februarie 1926 sub presidiul parohului Aurel Monda; presenţi 
următorii: loan Suceavă, Gavril Cot, Niculai Sereţan, Ion Năuc, Ion Moișan, Constantin 
Cionca, Ştefan Ciurea, Ştefan Pavel, Toader Ghiţan, Leon Someșan, Filimon Georza, 
Alexa Ciurea, Vasile Ciurea, Grigore Beșa, Cifor Capotă, Ion Moișan, Constantin 
Cerceja, Cirilă Spumă, Vasile Hăngan. 

Cu verificarea procesului verbal se concred membrii lon Suceavă loan Năuc. 

După deschiderea ședinței, parohul aduce la cunoștință membrilor că din partea 
Direcţiei Silvice din Bistriţa a fost trimis DI inginer Tomae pentru a face târg cu locurile 
care le are biserica ortodoxă, unde voiesc a face fabrica de feresteu, mai departe presen- 
tându-se Dl. inginer, care aduce la cunoștință membrilor că e împuternicit din partea 
Direcţiunei silvice ca să cumpere locurile bisericei ortodoxe şi oferă pe locuri 90.000 lei 
(cu rezerva aprobării din partea Direcţiei silvice). 

Membrii comitetului, după o discuţiune, cu unanimitate aduc următoarea 
hotărâre, ca să cedeze Direcţiei Silvice următoarele parcele adecă delnițile de lângă Ion 
Ghiţan şi Macavei Brumă cu suma de 90.000 adecă nouăzecimii lei, cu rezerva aprobării 
din partea Veneratului Consistor din Cluj. 

Cu subscrierea contractului să concred următorii membrii: parohul Aurel Monda 
şi epitropul Ioan Pavel. 

Ne mai fiind alte obiecte procesul verbal să închide şi subscrie. 

D.U.S.: Aurel Monda m.p., Preşedinte; Vasile Hăngan m.p., Notar; Verificatori: Ion 
Năuc m.p.; lon Suceavă m.p. 


Pentru conformitate cu originalul 

Oficiul parohial ortodox român Bistriţa Bârgăului, 
la 5 Mai 1926 

Aurel Monda, paroh 

Document nr. 5 
Proces verbal 


Luat în ședința extraordinară a sinodului parohial ţinută în capelă în ziua de 7 
Martie 1926. 

Această ședință a fost convocată prin delegaţie de pr. Aurel Monda în ziua de 28 
Febr. 1926, în conformitate cu ordinul oficiului protopopesc din Reghin Nr. 276, dat în 
baza ordinului Ven. Consistor Nr. 486-1926, prin care protopopul Dumitru Antal a 
primit autorizaţia şi delegaţia oficială a convoca şi conduce un sinod parohial 
extraordinar în Bistriţa Bârgăului pentru eliberare asupra concluzului comitetului 
parohial de aici cu data de 20 Decembrie 1925. 

Şedinţa a fost precedată de sfânta liturghie. Presidentul protopopul Dumitru 
Antal constatând membrii în număr recerut pentru a putea aduce hotărâri valide, 
declară ședința de deschisă și invită sinodul să aleagă un notar și doi membrii de 
încredere. Sinodul alege ca notar pe dl Simion Morariu, iar ca membrii de încredere pe 
Andrei Neuc și Ştefan Ciurea. 

Preşedintele aduce la cunoștința sinodului parohial că a primit însărcinare 
oficioasă de a convoca și conduce un sinod parohial extraordinar care să hotărască 
asupra concluzului comitetului parohial din 20.XI1.-1925 în legătură cu ordinul Ven. 
Consistor Nr. 6622- 1925. Pentru a avea cunoștință deplină obiectului asupra căruia va 
trebui să delibereze, președintele ceteşte sinodului actele de cheltuieli, diurne și paușale 
de călătorie date pentru diferite delegaţii epitropului loan Pavel și membrului Vasile 
Hăngan și anume: 1) chitanţa de la poziţia jurnalului de cassă Nr.168 de lei 3400 pentru 
călătoria lui loan Pavel la Bucureşti, cu care ocaziune a cheltuit cu trenul 642 lei, 
mâncare lei 369, hotel lei 450, trăsură lei 480, diurne 8 zile a 100 lei 800, spese 
neprevăzute lei 629, în total lei 3400; 2) chitanța Nr. 186 de lei 8085, pentru un drum la 
București cu stare de 8 zile a lui Ion Pavel și Vasile Hăngan cu trenu lei 2176, mâncare 
701 lei, hotel 678 lei, trăsura lei 500, diurne pe 8 zile lei 3200, spese neprevăzute lei 530, 
în total lei 8085; 3) chitanța Nr. 210 de lei 4000 pentru al doilea drum făcut la București 
în chestia împrumutului bisericii din partea epitropului loan Pavel și adecă trenul lei 
964, mâncare 446 lei, hotel 560, trăsură 640 lei, diurne 10 zile a 100 lei (1000) și spese 
neprevăzute 390 în total 4000; 4) chitanţa de lei 3000 remuneraţie dată epitropului loan 
Pavel pentru supravegherea lucrărilor bisericii în două veri de-a rândul. 

Preşedintele cetește tot odată și hotărârile aduse de comitet privitor la aceste 
cheltuieli, precum și actul din Consistor Nr. 6622 prin care au fost excepţionate o parte 
din aceste cheltuieli, iar la încheiere hotărârea adusă de comitet în legătură cu prezentul 
ordin, prin care comitetul a hotărât să roage pe Ven Consistor să aproabe aceste 
cheltuieli așa după cum s-au făcut, fără nici o replătire din partea epitr. loan Pavel și 
Vasile Hăngan. 

Sinodul parohial luând în dezbatere amănunțită toate cele spuse de preşedinte şi 
după ce discută fiecare cheltuială în parte și o află justificată cu aprobarea prealabilă a 

comitetului, decide unanim și aprobă hotărârea comitetului parohial adusă în ședința 
din 20.VII.1925, aprobând în special fiecare din cheltuielile făcute și cuprinse la jurnalul 
de casă sub Nr.168 în sumă de lei 3400, sub Nr.173 de lei 3000 Nr.186 lei 8085 și sub 
Nr.200 lei 4000- fără nici o excepţionare. 

Epuizându-se ordinea de zi , preşedintele ridică ședința cu un cuvânt de îndemn 
către săteni de a face tot ce le stă în putere pentru a isprăvi o dată biserica. 

Drept care s-a încheiat prezentul proces verbal care după cetire se verifică și subscrie 

D.C.U.S.: Dumitru Ciuta, Preşedinte; Simion Morariu, Notar; Bărbaţi de încredere: 
Ștefan Ciurea, Andrei Neuc. 


Document nr. 6 


Oficiul Protopresbiterial 
Ortodox Român 
Reghin Nr. 276 


Prea Veneratului 
Consistoriu Eparhial Cluj 


Referindu-mă la ordinul nr. 486-926, am onoarea a vă raporta că în ziua de 7 
Martie a.c. am ţinut ședință cu sinodul parohial din Bistriţa Bârgăului, a cărui deciziuni 
sunt cuprinse în anexatul proces verbal. Sinodul a aprobat fără nici o excepționare, 
toate cheltuielile făcute de delegaţii comitetului Ioan Pavel și Vasile Hangan. În tot 
sinodul nu s-a aflat un singur glas care să ridice protest contra acestei hotărâri, cu toate 
că mă aşteptam, după ce aflasem că o mică parte dintre săteni sunt contra lui Vasile 
Hangan, ales primar în actualele alegeri comunale. Sinodul a decurs în cea mai bună 
ordine şi toți au aprobat numitele cheltuieli, dacă odată s-au făcut și de pe urma lor s-a 
obţinut împrumutul la Banca Naţională prin ceea ce biserica a câștigat cel puţin 300 mii 
lei. De asemenea, au aflat de justificată remuneraţia de 3000 lei ce i s-a votat și dat 
epitropului loan Pavel pentru supravegherea, două veri de-a rândul, a lucrărilor de 
zidire a bisericii. 

Cheltuielile excepţionate de Veneratul Consistor, în afară de suma de mai sus, 
după declaraţia delegaţiilor, au fost provenite din cheltuielile făcute cu purtarea pe la 
diferite ministere a dlui Ministru Lepădatu și a deputatului Moldovan, la obţinerea 
împrumutului, și nu le pot justifica decât prin mărturia lor, căci de la birjari și ușieri nu 
au putut cere chitanţe. Impresia mea este că nici unul nu a căutat să profite în contul 
bisericii, ci numai răsplătirea ostenelei lor, la care nu a voit să se angajeze nimeni în 
afară de ei. 

Având în vedere hotărârea sinodului și împrejurările între care s-au făcut 
cheltuielile excepționate, precum și rezultatul obținut după ele, propun aprobarea lor, 
așa după cum le-a aprobat și sinodul, și comitetul parohial. 

II. Conform îndrumării primite, am examinat situaţia de astăzi a edificării bisericii, 
constatând următoarele: 


315 


Bistriţa Bârgăului. Lupta familiei Monda pentru Biserică, Şcoală şi Națiune 


1. Zidul bisericii e ridicat tot, în afară de cupolă. Coperite sunt numai 
turnurile, restul sunt provizoriu cu scânduri și hârtie gudronată, ruptă în mai 
multe locuri. Biserica este nepodită, netencuită. 

Din materialul trebuitor continuării lucrărilor restante, au scândurile de poditură, 
poşte, trunchi, piatră, cărămizi, o parte. Pentru materialul de acoperit şi ferestre de fer, 
au avansat suma de lei 50 mii ca să fie cumpărate de antreprenor. Lipseşte nisipul, 
varul și cărămizile o parte. 

Lucrările de până acum sunt bine executate. Sunt numai la loc rău puse ferestrele. 
În proiect au fost puse două rânduri de ferestre, părându-li-se prea multe, pe cele de 
dedesupt, largi și luminoase, le-au astupat şi au lăsat numai rândul de sus, înguste și 
nesuficiente pentru a da lumină unei biserici așa de mari. Altarul îndeosebi va fi foarte 
întunecos, cu ferestrele de etaj și din lumina cupolei va străbate prea puţină lumină în 
altar. 

III. Am mai aflat şi o chestiune foarte încurcată a cupolei și a plăţilor făcute în plus 
antreprenorului, peste ceea ce prevede contractul. 

1. Chestiunea cupolei. Zidirea cupolei, din motive inexplicabile, antre- 
prenorul zice că, din eroare, nu a fost cuprinsă în deviz. Ce priveşte cupola, e 
luat tot, parte de lemn, coperiș și e lăsat afară zidul, adecă partea principală și 
cea mai costisitoare. Este în schimb indicată în contract unde la înșirarea 
executării lucrărilor se zice: „iar în anul 1925, cupola și restul lucrărilor așa ca 
la 1-15 Septembre toate lucrările să fie terminate”. Zidirea cupolei nefiind 
cuprinsă în deviz, cum biserica a fost dată în intreprindere după preţurile 
unitare din deviz, antreprenorul a prezentat un deviz suplimentar pentru 
zidirea cupolei, care se urcă la vreo câteva sute de mii și a fost înaintat spre 
aprobare Ven. Consistor. 

2. Contractul a fost încheiat pe preţuri de unitate hotărâte în preliminar, 
în suma de lei 1.382.116. Antreprenorul până în prezent a primit suma de lei 
1.906.272 — deci cu 524.156 mai mult, cu toate că pct. V din contract prevede: 
„preţurile de unitate se declară fixe și o majorare a prețurilor nu se admite”. Se 
adaugă însă în același pct. „preţurile de unitate fixate în devizul alăturat la 
ofert în anul 1923 Mai 21, numai atunci sunt obligatoare pentru firma El. 
Preda-Sasu, ca preţuri definitive fixe când, comuna bisericească din B. Bârgăului, 
conform hotărârii sale, ar anticipa o sumă de bani, conform preţurilor pentru 
cumpărare de tot felul de materiale necesare (pleu, fer, eternit, sticlă, cuie etc.), 
momentan după subscrierea contractului de la 1 Iulie până la 15 Iulie 1923”. E 
deci foarte lămurit că urcarea preţurilor se referă numai la materiale şi 
nicidecum la prețul lucrului. 

Antreprenorul, fără a ţinea seamă de condiţiunile contractului, deja la a treia 
prezentare a foilor de câștig, le-a prezentat cu o urcare a preţului lucrului la început de 
20%, apoi de 30%, până la 50%, formulându-și o pretenţiune de 150 mii chiar peste 
suma primită până acum. Epitropia bisericii a plătit antreprenorului toate urcările de 
preţuri, deoarece așa i-a îndrumat d-l ing. Gavril Lungu. Aprobare specială din partea 
Ven. Consistor, cu toate că au cerut de fiecare dată, nu au pentru nici o plată făcută în 
plus. 

Antreprenorul îşi motivează urcările cu neprimirea avansului stipulat în pct. V din 
contract. Epitropia i-a plătit în cursul anului 1923 suma de lei 477.441 lei, adecă a treia 
parte din suma contractată, cu toate că contractul l-a primit ca aprobat la data de 12 Sept. 
1923. Antreprenorul s-a apucat de lucru înainte de aprobare, la semnarea lui, obligativita- 
tea parohiei revine însă numai după aprobarea forurilor ei superioare și deci învinuirea 
adusă de antreprenor cade. Nu am avut la îndemână devizul, căci extrăgeam preţul mate- 
rialelor din deviz, cari nu pot fi mai mari ca suma dată de epitropie în cursul anului 1923. 

În felul acesta și dacă se admite pretențiunea antreprenorului, după mine neînte- 
meiată, biserica ajunge să coste dublu decât fusese dată în intreprindere și numai 
pentru o întârziere de câteva luni. Ori cât s-ar fi urcat preţurile, e inadmisibil pentru un 
timp aşa de scurt o urcare de peste 100%, ba dacă socotim ce va costa de aici înainte 
terminarea zidirii, urcarea prețului ajunge la 200%, căci după spusele preotului, pentru 
terminare vor mai trebui vreo 2 4 milioane. În baza acestor constatări sumare făcute de 
noi, se impune o anchetă amănunțită a întregii lucrări de până acum și îndeosebi o 
revizuire strictă a plăţilor făcute antreprenorului peste sumele contractate. Această 
cercetare se poate face chiar la Ven. Consistor unde se află în copie toate actele. Şi dacă 
antreprenorul va fi aflat vinovat, să i se ia lucrarea, căci iată ce prevede pct. XIV din 
contract: „Dacă intreprinzătorul nu ar împlini oricare condițiune ori dispozițiune a 
acestui contract, pentru judecarea acestei neîmpliniri competenţa este a Consistoriului 
Diecesan ort.rom. din Cluj și contra hotărârilor aduse de acesta, întreprinzătorul nu are 
drept a ridica excepțiuni ori remedii de drept, iar comuna bisericească, pe baza acelor 
hotărâri, are dreptul ca fără nici o intervenţie să poată lua construcțiunea bisericii de la 
intreprinzător şi a o continua prin alt întreprinzător, cu orice prețuri în sarcina antrepre- 
norului de mai înainte, în cazul de față firma El.Preda Sasu. În acest caz, antreprenorul nu 
are dreptul a ridica nici un feliu de pretenţiuni de despăgubire faţă de biserică fie aceia de 
orice natură, întemeiată pe orice titlu de drept, iar dacă biserica nu ar putea acoperi 
cheltuielile de clădire continuate în acest mod din cauţiunea cuprinsă, are dreptul a cere 
regres şi despăgubire din orice altă avere de oriunde a intreprinzătorului. 

IV. Deodată cu examinarea situaţiei clădirii, am examinat și situaţia financiară a 
parohiei și am constatat că biserica, din repartiţia de lei 196.250, s-a încasat până la data 
de 7 Martie numai suma de lei 98.640. Din suma încasată s-au achitat o parte din 
datorii. Vânzarea locurilor bisericii (aprob. V.Cons. nr. 5557-925) încă nu s-a efeptuit, 
neprimind preţuri convenabile. 

Epitropia are următoarele datorii: 

a) la Banca Albina (împrum. Banca Naţională): lei 1.400.000. — regulat cam- 
bialicește până la data de 15 Iunie a.c.; 

b) la Banca Aurora: lei 29.000 — neregulată; 

c) la Banca Centrală din Bistriţa: lei 115.000 neregulată; 

d) În total: lei 1.544.000. 

Perspective de încasări pentru acoperirea acestor datorii și suportarea chel- 
tuielilor lucrărilor restante la biserică ar fi următoarele: 

a. din repartiţia lei 90 mii (pentru încasare s-a cerut intervenția administrativă) 

b. din prețul pădurii comunale cedate bisericii pe anul 1924, lei 250 mii, 
încasarea e în curgere. Tot din pădurea comunală, partea cedată pe 1925, vândută 
şi aceasta în valoare de lei 300.000. 

Tot comuna a votat pe seama bisericii 180 jugh. pădure molid și fag, pentru care se 
aşteaptă numai aprobarea ministerială şi a Direcţiunii Silvice grănițăreşti, şi de pe care 
se prevede o încasare de cel puţin 1 1⁄2 milion de lei peste cel mult un an de zile. 

Pe lângă cedare de pădure, comuna va vota bisericii pe anul 1927 peste un milion 
lei bani gata din tangente (cota parte) din fondurile grăniţerești. 

c. Lei 600-700 sute de mii se vor primi din prețul pământului expropriat de 
la biserică pentru fabrica de cherestea a Dir. Fond. Grăniţăreşti care se face în 
comuna Bistriţa-Bârgăului. Contractul e trimis spre aprobare Ven. Consistor. 

d. Mai sunt şi 190.627 lei 10% din reţinerile făcute antreprenorului din 
banii primiţi până acum și care vor forma rata ultimă de plată. În total 3.930.627, 
din care subtrăgându-se datoriile cu eventualele procente, mai rămâne un esce- 
dent de aproximativ 2 milioane, din care dacă se va regula chestia antreprenoru- 
lui, vor putea pe uşor să isprăvească biserica, cu pictură cu tot. 

În anul acesta, la tot cazul trebuie să continue zidirea cupolei şi coperirea cu 
tinichea ca să nu se ruineze zidurile. 

Acestea sunt constatările ce le-am făcut în conformitate cu delegațiunea avută la 
Bistriţa Bârgăului, pe care cu onoare le supun aprecierii Veneratului Consistorui. 

Anexă un proces verbal. 


Reghin, 15 Martie 1926 
Protopop 


P.S. Pentru executarea delegaţiunei avut spese efective lei 400, autobus, trăsuri şi 
trenul şi zilele de 6, 7 și 8 Martie a.c. 


Document nr. 7 


Proces verbal 
Extras Copie 


Luat în ședința extraordinară a comitetului parohial ortodox român din Bistriţa 
Bârgăului, ţinută la 28 Martie 1926 în școala confesională, sub presidiul parohului 
Aurel Monda; prezenţi următorii: loan Suceavă, Ştefan Pavel, Grigore Beșa, Gavril Cot, 
Ion Moişan, Dănilă Cioncă, Filimon Georza, Niculai Sărăţan, Vasile Ciurea, Leon 
Someșan, Constantin Cerceja, Vasile Hăngan, Ion Pavel, Toader Ghiţan. 

Cu verificarea procesului verbal să concred membrii Ștefan Pavel şi Ion Moișan. 

După deschiderea şedinţei, parohul aduce la cunoștință scrisoarea On. Oficiu 
protopopesc de sub nr. 119/926 data 14.III, prin care, la ordinul Veneratului Consistor 
de sub Nr. 872/926, provoacă pe enoriașul și epitropul lon Pavel ca să-şi dea socoteală 
că a făcut colectă pentru biserică şi ce sumă a încasat şi cu banii ce s-a făcut? Arătând 
membrilor din comitet, şi tot odată parohul este îndrumat ca procesul verbal să-l înain- 
teze Veneratului Consistor. 

Epitropul Ion Pavel se prezintă înaintea membrilor din comitet prezentând Panta- 
huza (Condica) cu care a colectat și strâns suma de 811 lei, adecă optsuteunuspreze- 
celei, după aceea epitropul raportează că în celelalte comune unde a fost l-au refuzat ca 
să-i deie ajutor zicând că comuna Bistriţa Bârgăului e comună grănițerească are 
tangenta cea mai mare și așa să meargă acasă. Mai departe epitropul raportează că 
banii încasaţi sunt la el de față și banii îi va vărsa în cassa bisericei. 

Membrii comitetului iau la cunoștință cele spuse de epitropul loan Pavel şi îi aduc 
mulțămită. 

Ne mai fiind alte obiecte procesul verbal să încheie și subscrie. 

D.U.S.: Aurel Monda m.p., Președinte; Vasile Hăngan m.p., Notari; Verificatori: 
Ştefan Pavel m.p.; Ion Moişan m.p. 


Pentru conformitate cu originalul 
Oficiul parohial ortodox român, 
Bistriţa Bârgăului, la 29 Martie 1926 


Aurel Monda, 
Paroh ortodox 


Document nr. 8 
Nr. 119/926 


Venerat Consistor! 


În alăturarea sub % îmi iau voia a înainta procesul verbal a Comitetului parohial 
din Bistriţa Bârgăului din 28 Martie a.c. luând socoteală cu epitropul loan Pavel asupra 
colectei cu care a fost încredințat. 


Bistriţa, 7 April 1926 
Oficiul protopop. ort.rom. 


Grigore Pletosu, 
Protopop 

Document nr. 9 


Către 
Prea Veneratul Consistor al Eparhiei 
Clujului, Vadului și Feleacului 
Cluj 


Subsemnaţii Prigon Zaharie și Cott loan lui Simion, domiciliați în comuna Bistriţa 
Bârgăului, rugăm cu fiiască supunere să binevoiți a aproba contractul anexat de 
vindere și cumpărare prin care biserica ort. rom. din comuna noastră ne vinde și noi 
cumpărăm imobilele înscrise în coala fundoară Nr. 646 a comunei Bistriţa Bârgăului 
subt Nr. Top. 2586 şi 2587 pe preţul de lei 50,350. 

Pentru sprijinirea cererei noastre, ne luăm îndrăzneala a aduce la cunoștința Prea 
Veneratului Consistor că acest preţ s-a ajuns pe cale de licitație publică și după a treia 
licitaţie, astfel că un preț superior acestuia biserica nu poate în nici un caz să realizeze, 
dat fiind că acest imobil este aproape neproductiv, coastă petroasă și în mare parte 
stufiş des, așa că nu e potrivit nici de pășune, nici de fânaţ și numai cu multă muncă se 
va putea face ceva din el. 


In speranţa aprobării semnăm: 


Cu fiiască supunere, 
Zaharia Prigon 
Ioan Cottu lui Simion 


Bistriţa Bârgăului, la 20 Aprilie 1926 


Document nr. 10 


Către 
Prea Veneratul Consistor al Eparhiei Clujului, Vadului și Feleacului 
Cluj 


Subsemnaţii Cioanca loan lui Toader și soția născ. Vrăsmaș Maria, domiciliați în 
Bistriţa Bârgăului, rugăm cu fiiască supunere să binevoiţi a aproba contractul anexat de 
vindere și cumpărare încheiat între biserica ort. rom. din comuna noastră cu 
subsemnaţii, în baza căruia subsemnaţii cumpărăm imobilele foste proprietatea acestei 
biserici, înscrise în coala fundoară Nr. 442 şi 1709 a comunei Bistriţa-Bârgăului. 

Pentru vânzarea acestor imobile s-a ţinut licitaţie publică în 2 rânduri, întrucât 
pentru prima oară licitaţia nu a avut rezultat. Rezultatul licitaţiei a fost aprobat și de 
comitetul parohial, şi de sinodul parohiei, astfel că pentru a fi actul valid să recere 
numai aprobarea prea veneratului Consistor. 

Pentru sprijinirea cererei noastre, ne luăm îndrăzneala a menţiona că imobilul 
cumpărat este în suprafață de circa 4 jug. cad. ca calitate este însă cu totul inferior, fiind 
pământ de poderiu, pe care cresc numai mesteceni și preţul de 65,000 lei îl dăm numai 
în urma faptului că acest imobil este vecin cu moşia noastră. 


In speranţa aprobării semnăm: 


Cu fiiască supunere, 
Ioan Cioancă a lui Toader 
Maria Cioancă, n. Vrăsmași 


Bistriţa-Bârgăului, la 20 Aprilie 1926 


Document nr. 11 
Nr. 77/926 


Prea Venerat Consistor, 


Conform hotărârei membrilor din comitetul parohial și a sinodului parohial, apro- 
bate din partea Veneratului Consistor sub Nr. 5557 data 12 Septembrie 1925, cu privire 
la vinderea locurilor a bisericei ortodoxe din Bistriţa Bârgăului, subscrisul paroh 
înaintez sub % patru Contracte şi procesele verbale, precum și procesele de licitaţiune 
cu privire la vinderea locurilor, ca Prea Veneratul Consistor să binevoiască a le aproba. 

Tot odată înaintez şi o copie după procesul verbal luat în şedinţa de 25 April 1926, 
prin cari membrii comitetului se roagă de Veneratul Consistor ca să binevoiască a ne 
preda planurile și devizele înaintate spre aprobare în decursul anului 1925. 

Crezând că rugarea membrilor va fi aprobată din partea Prea Veneratului 
Consistor, subscriu cu tot respectul. 


Oficiul parohial ortodox român 
Bistriţa Bârgăului, la 25 April 1926 


Aurel Monda, 
Paroh ortodox 


321 


Bistriţa Bârgăului. Lupta familiei Monda pentru Biserică, Şcoală şi Națiune 


Document nr. 12 


Consistoriul Eparhial Ortodox Român din Cluj 
Nr. 2471 - 1926 


Prea Onorat Oficiu Protopopesc 
Bistrița, 


Aprobăm și transmitem sub % spre afacere ulterioare următoarele concluze cu 
cele 4 contracte de vânzare a imobilelor bisericii din Bistriţa Bârgăului: 

1. Imobilul „Prisaca de la Valea Bârnelor”, lui Ion Cioancă lui Teodor, cu 65.000 lei; 

2. Imobilul „Râtul poştei”, bisericii greco-catolice, cu 250.000 lei; 

3. Imobilul „Ciurcăul”, lui Zaharie Prigon,, cu 50.350 lei; 

4. Delniţele din Capul satului de lângă Ion Ghiţan, Direcţiunei Silvice din Bistrița, 

cu 90.000 lei. 

Despre vânzarea delniţei de la Macavei Brumă cu 26.897 lei, să ni se promoveze 
contractul - care acum nu ni s-a adus prin delegatul Vasile Hăngan, primar, - precum și 
concluzul comitetului parohial şi de licitaţie, care încă lipsește. Lipsește acest concluz și 
relativ la celelalte delnițe de sub punct 4. 

Sumele incurse se vor depune și se vor întrebuința succesiv în proporţia conti- 
nuării lucrărilor de edificare a bisericei, în care scop pe On. Dta ești poftit a exercita un 
control cât mai des și mai strict. 

Cluj, din şedinţa Consiliului eparhial secţia economică ţinută la 28 Aprilie 1926. 


Episcop, Nicolae 
Secretar, Laurenţiu Curea 
Nr. 8 — 1926 


Document nr. 13 
Nr. 8/1926 


Venerat Consistor Eparhial Cluj, 


În resolvirea ordinului DV Nr. 7415-1925, anexat, am onoare a Vă restitui 

proiectele, devizele și dosarul referitor la construirea bisericii din Borgo-Bistriţa. 

Tot odată propun următoarele: 

1. Planul original să nu se modifice prin construirea cupolei după schița 
prezentată de antreprenor, ci cupola să fie executată în dimensiunile şi forma 
originală. Această construcție se poate executa favorabil în beton armat (schiţa 
anexată este întregită cu dimensiunile betonului și a fierului). În devizul 
referitor am revizuit prețurile şi cele necorespunzătoare le-am modificat cu 

roşu, așa că aceste prețuri unitare sunt acceptabile, cantitățile însă se vor 
modifica corespunzător dimensiunilor stabilite ale cupolei. Lucrările cupolei să 
fie terminate în anul curent însă numai în ce privește lucrările de zidărie, 
dulgherie și înveliș aşa ca construcţia să nu sufere în urma intemperiilor. 

2. Referitor la restul lucrărilor, având în vedere atât situaţia financiară a parohiei, 
cât și necesitatea de a se feri partea gata a construcției de ruinare, este a se face 
în anul curent învelirea întregei biserici şi a turlelor la cari este a se face și 
tincuirea esterioară, precum și așezarea ferestrelor. Bineînţeles că se vor așeza 
mai înainte toate crucile și parafulgerul. Aceste lucrări se pot executa prin 
antreprenorul vechiu în baza preţurilor unitare din devizul transpus mie sub 
Nr. DV, 1080-1926, revizuite şi trecute în deviz cu roşu. Cantităţile din deviz 
nu sânt obligatorii pentru nici o parte. 

3. Astfel, în baza acestora, parohia va face înţelegere cu antreprenorul şi dacă 
acesta nu ar succede atunci parohia va cere oferte pentru lucrările 
susmenționate de la alți antreprenori prin inginerul controlor angajat. 

4. Referitor la restituirea garanţiei, propun a se reținea până la decontarea defi- 
nitivă care va urma după terminarea lucrărilor eventual în cazul continuării 
lucrărilor prin alt antreprenor. 

5. Verificarea lucrărilor de până acuma este făcută de inginerul controlor angajat 
de parohie și nu o putem face neavând la dosar contractul încheiat între 
parohie și antreprenor. 


Cluj, la 28 aprilie 1926 


Document nr. 14 


Recunosc a fi ridicat eu de la V. Consistor actul Nr. 2470/1926 cu toate anexele sale, 
spre a le duce în persoană la oficiul protopopesc al Bistriţei. 


Cluj, 28 Aprilie 1926 
Vasile Hăngan 


Document nr. 15 


Recunosc a fi ridicat eu în persoană — ca delegatul comitetului parohial din Bistriţa 
Bârgăului toate anexele actului Nr. 2471/ 926 spre a le duce în persoană la oficiul 
protopopesc al Bistriţei. 


Cluj, la 28 Aprilie 1926 
Vasile Hăngan 

Document nr. 16 


Oficiul Protopresbiterial 
Ortodox Român Reghin 
Nr. 481 


Prea Veneratului 
Consistoriu Eparhial Cluj 


Referindu-mă la ordinul nr. 1708, am onoarea a trimite chitanța pentru schițarea 
speselor de deplasare la Bistriţa Bârgăului, conform delegaţiei nr. 486. 

Pentru înconjurarea speselor trimiterii taxelor de publicare a concurselor din 
Jebeniţa, Deleni și Idicel pădure, Vă rog să binevoiţi a dispune casseriei să rețină din 
această sumă taxele de 300 Lei. 

Reghin, 14 Mai 1926 

Protopop, 

Dumitru Antal 


Document nr. 17 
Nr. 175/926 


Venerat Consistor! 


În alăturare sub % îmi iau voia a înainta spre binevoitoare aprobare concluzele 
Comitetului parohial din Bistriţa Bârgăului pentru vinderea unor parcele Direcţiei 
silvice din Bistriţa şi contractul încheiat cu advocatul G. Linul din Bistriţa. 


Bistriţa, 16 Maiu 1926 


Oficiul protopopesc ort.rom. 
Grigore Pletosu, 
Protopop 


Document nr. 18 


Venerabil 
Consiliu eparhial ort. rom. Cluj, 


La cererea Ven. Consiliu eparhial din 22 Martie a.c. Nr.1708/926, restituim în 
original Contractul de zidirea bisericii ort. rom. din Borgo-Bistriţa, care a fost anexat la 
dosarul cauzei disciplinare a D-lui protopop Grigore Pletosu. 


Sibiu, 6 Iulie 1926 

Document nr. 19 


Nr. 34/926. Mitr. 
Ven. Consiliu Eparhial Cluj, 


Consiliul mitropolitan, deliberând asupra apelului protopopului Grigorie Pletosu 
din Bistriţa, înregistrat la Cons. Eparhial din Cluj la 19.1.1926 sub Nr. 270 şi îndreptat 
contra hotărârilor aceluiași Consiliu Nr. 6534 și 7639/925, în temeiul motivelor expuse 
mai jos şi a celor invocate în hotărârile primei instanţe, decide respingerea apelului și 
confirmarea hotărârilor atacate. Motive: 

Este sigur incompatibil cu funcțiunea oficială a protopopului să primească, pentru 
redactarea de acte făcute în interesul bisericilor de sub jurisdicţiunea sa, onorar de la 
aceste biserici. 

Tratându-se de clădirea unei biserici, cheltuielile ivite cu redactarea contractului 
de întreprindere cad sub prevederile art. 9 lit. e./ şi o/ din Regulamentul pentru admi- 
nistrarea afacerilor epitropești, iar hotărârile de asemenea natură, potrivit art. 10 din 
acelaș Reglm. trebuiesc din oficiu să se prezinte sinodului parohial și apoi la Consiliul 
eparhial spre revizuire şi confirmare şi aceasta înainte de a se executa concluzul; din 
actele de la dosar însă nu rezultă, că s-ar fi observat dispoziţiunile categorice citate mai 
sus, ci rezultă tocmai lipsa acestor condițiuni esenţiale pentru valabilitatea plăţii sumei 
de lei 6910,50 bani cu titlu de onorar. 


Sibiu, din şedinţa Consiliului mitropolitan de la 11 octombrie 1926 


Secretar mitr.susbt. Arhiepiscop și mitropolit. 


Document nr. 20 
Consistorul Arhidiecesei ortodoxe române de Alba-Iulia și Sibiu 
Nr. 64/926 
Nr. 346 
Venerat Consiliu Eparhial! 


Conchisele corporațiunilor noastre bisericești din Bistrița Bârgăului, consiliul şi 
adunarea parohială, prin care cer încuviințarea să poată contrage un împrumut de 
2.000.000 lei de la Banca Populară din Bistriţa Bârgăului cu 14 % se înaintează sub % 
Ven. Consiliu eparhial spre bunăvoitoare aprobare. 


Bistriţa, 11 Oct.1927 


Oficiu protop. ort. rom. 
Grigore Pletosu, 
Protopop 

Document nr. 21 
Nr. 345/1926 


Venerat Consiliu Eparhial! 


Cu provocare la rezoluția Vener. Consiliu Nr. 6407 din 4 Noiembrie a.c., prin care 
se împărtășește hotărârea Ven. Consiliu metropolitan Nr. 34 din 11 Octombrie a.c. în 
chestia de recurs a subscrisului contra pedepsei de restituire a sumei de 6910,50 lei 
pentru facerea contractului de clădire a bisericei din Bistriţa Bârgăului, îmi iau voia a 
declara că, dacă nu e cu putinţă altcum, voiu restitui suma către epitropia din Bistriţa 
Bârgăului, de unde s-a ridicat după înţelegere. Cum însă această pedeapsă atinge pe 
protopopul tractual, așa restituirea sumei se va face din retribuţia de salar protopopesc 
direct și personal. 


Bistriţa, 19 Noiembrie 1926 
Oficiul protopop. ort. rom. 


Grigore Pletosu, 
Protopop 

Document nr. 1 


Nr. 85/927 
Prea Venerat Consiliu Eparhial, 


Referitor la scrisoarea Prea Veneratului Consiliu Eparhial de sub Nr. 3359/927 data 
9 Mai cu privire la edificarea nouăi biserici din subscrisa parohie, raportez cu tot 
respectul următoarele și anume: 

1. Până în ziua de azi s-au investit în noua biserică suma de 6.380.267 lei 03 bani, 
cu observarea că în decursul lucrărilor aproximativ s-au luat de la diferite Bănci suma 
de 3.000.000 lei ca împrumut şi s-a replătit, de aceeia se ridică la o sumă aşa de 
considerabilă edificarea nouăi biserici. 

În anul 1926 s-au cheltuit 2.035.444 lei 14 bani din suma de 6.380.267 lei 03 bani, cu 
observarea că iarăși s-au luat împrumuturi, în parte s-au replătit, s-au lucrat conform 
situaţiilor de câștig în sumă de 1.872.187,19 lei censurate de inginerul Judeţului. 

În decursul anului 1926, s-a făcut cupola s-au pus fereștile la cupolă afară de sticlă, 
s-a acoperit întreaga biserică cu plev, s-au tincuit 2 turnuri dinainte și s-au pus fereştile 
la ele, mai departe s-au tincuit şi s-au terminat cele patru turnișoare dinprejurul 
cupolei, s-a tincuit cupola întreagă, afară de una parcană care se afla la baza cupolei, 
care din cauza frigului şi a timpului nefavorabil, nu s-a putut termina în decursul 
anului 1926; jur împrejurul cupolei la bază trebuie tincuită acea parcană și acoperită cu 
plev și nu cu pânză, după cum este acuma. 

La noua biserică mai este de lucru, tencuitul în parte pe dinafară, așezatul ușilor, 
ferestrelor şi tencuitul în lăuntrul bisericii, precum şi facerea padimentului la biserică. 

Pentru a putea continua lucrările la noua biserică, am cerut un ajutor de la 
Comuna politică de 500.000 lei în toamna anului trecut. Comuna ne-a votat banii ceruți 
în primăvara anului curent, dar din cauza crizei de bani, nu am primit nici un ban şi 


astfel deocamdată nu putem lucra la noua biserică. 


327 


Bistriţa Bârgăului. Lupta familiei Monda pentru Biserică, Şcoală şi Națiune 


Aduc mai departe la cunoștință Ven. Consiului Eparhial că pentru ca lucrările să 
se poată termina la noua biserică, subscrisul am făcut o rugare D-lui Ministru Goldiș 
prin Dl. subsecretar de Stat Dr. V. Moldovan, ca să binevoiască a ne mijloci un 
împrumut de la Banca Naţională de 2- 3.000.000 lei, cu 6% şi fără girul vre unei bănci, 
dar răspuns încă nu am primit și de aceia trebuie ca să plec la București, ca să văd cum 
stă afacerea cu împrumutul cerut. Pentru acoperirea acestui împrumut, avem aprobată 
vinderea unei păduri de 3.500.000 lei, care este aprobată de toate forurile competente 
după mari greutăți. 


Oficiul parohial ortodox român 
Bistriţa Bârgăului, la 15 Mai 1927 


Aurel Monda, 
Paroh ortodox 

Document nr. 1 


Nr. 307/929 


Venerat Consiliu Eparhial! 
În alăturare sub % îmi iau voia a înainta cu recomandare spre a fi considerată la 
intervenirea cererii comunei noastre Bistrița Bârgăului, adresată Domnului Ministru 


pentru ajutor la continuarea și desăvârşirea bisericei acum în clădire şi construcție. 


Bistriţa, 28 Iunie 1929 
Oficiul protop. Ort. rom. 


Grigore Pletosu, 
Preot 

Document nr. 2 
Nr. 29519 
Prea Sfinţite, 


La adresa Prea Sfinţiei Voastre Nr.4703 din a.c., avem onoare a vă încunoștința că 
fondul pentru ajutoare de biserici, înscris în bugetul acestui Minister, este complet 
epuizat, așa că nu se poate satisface cererea comunităţei bisericeşti din comuna Bistrița 
Bârgăului. 


Primiţi, vă rugăm, Prea Sfinţite, asigurarea deosebitei noastre consideraţiuni. 


Ministru, ss. indescifrabil 
Director General, ss. indescifrabil 


Prea Sfinţiei Sale, 

P. Sf. Nicolae Ivan, 

Episcop Ortodox Român al Eparhiei Clujului, Vadului și Feleacului 
24 Jul. 1929 

Document nr. 1 


Subsemnaţii locuitori ai comunei Bistriţa Bârgăului 
Judeţul Năsăud 


Cu profund respect venim înaintea Domniei-Voastre cu plângerea următoare: 

Noi, locuitorii comunei Bistrița-Bârgăului, de confesiune ortodoxă, am voit a ne 
face și noi un local de rugăciune, adecă o biserică, la care lucrările s-au început de 
câțiva ani și totuși nici astăzi nu o avem mântuită. Cauza ar fi următoarea: 

Domnii din Comitetul Parohial greco-oriental, la începutul lucrărilor, nu și-au dat 
seama de ceeia ce vreau să facă, au lucrat fără de nici un rost, după cum se va constata 
din cele mai jos spusă şi anume: 

Noi, locuitorii Comunei, am fost impușşi cu toate cărăușiile materialului necesar, ca 
lemn, piatră, nisip etc., pe cari le-am făcut cu cea mai mare plăcere, fără nici o plată. Ba 
am mai fost impuși şi la un arunc comunal, de la 250-2000 lei de cap de familie, cari 
iarăși fără opunere ne-am supus. Pe lângă aceasta, șlagurile comunale, competența 
noastră a locuitorilor, pe 4 ani s-au vândut iarăşi, încasându-să o sumă oarecare. Afară 
de aceasta, s-a mai vândut încă 150 jugăre de pădure cu suma de două (2 milioane si 
jumătate lei), tot pentru acoperirea cheltuielilor edificărei bisericei, la cari ne-am dat cu 
toţii învoirea. 

Însă cu toate acestea, biserica a rămas neisprăvită şi noi acum avem o datorie de 2- 
3 milioane lei, pe cari noi nu știm cum s-a făcut, destul că acum noi suntem din nou 
impuși la aruncuri spre a acoperi din datorie 1 milion și jumătate, care s-a împărțit pe 
toată confesiunea gr. orientală și pe care arunc populaţia nu-l mai poate suporta, fiind 
timpurile grele, scumpete mare și produsele noastre fără nici un preţ. S-a fost adus o 
hotărâre că la aruncul ce să va face de 1 milion și jumătate, să ni să dea şi nouă 
locuitorilor pădure de unde să avem un mic isvor de câștig, ca să putem mai ușor 
suporta datoria, așa că noi locuitorii ne-am obligat a plăti suma sus amintită în 
schimbul cubicelor ce ni s-ar compete din aceia pădure, pus fiind cubicul de la 150-250 
lei, însă hotărârea a rămas pe hârtie, noi am primit cubice, dar foarte puţine, așa ca azi 
ni se vine cubicul, nu 250 lei, ci 1000 lei la care noi nu ne putem obliga, deoarece 
materialul făcut și adus la ferăstău, îl putem vinde numai cu 500 lei cubicul cel mult. 

Dacă noi nu am fi contribuit la edificarea bisericei cu nici un arunc, acum, la aruncul 
prezent, nu am zice nimic, l-am achita chiar și cu pierderi, însă noi cât am fost în stare 
ne-am făcut datoria creştinească către biserică, contribuind cu tot ceea ce am putut, însă 
acum nu mai putem suporta cheltuielile mari ce ni se impun. 

Conducătorii edificării bisericei știm că ne vor da seamă de banii cheltuiţi, dar ar fi 
trebuit la început să pună seama pe materialul ce-l folosesc, nu să facă cheltuieli 
zădarnice, cari în loc de a să face numai odată, s-au făcut de 2 ori. Apoi s-au apucat de 
lucru fără a avea bani, așa că deodată au împrumutat sume foarte mari, la cari nu au 
putut suporta procentele. Ar fi fost mai bine să valorizeze mai întâi pădurea în 
întindere de 220 jugăre, spre a-și forma un fond ca să poată începe lucrările, iar nu cu 
bani împrumutaţi cu procente grele, iar pe noi ceștialalți locuitori, ne-au respins de la 
ședințele și hotărârile Domnia lor, spre a nu avea cunoştinţă de ceia ce să face, până 
acum când ne-au băgat în datorii de nu mai știm ce să facem și cum să mai trăim. Ni 
s-au mai spus că pe noi nu ne priveşte, dar acum datoria ne priveşte numai pe noi și la 
Domnia lor puţin le pasă, noi suntem datori să plătim. 

Am mai avea încă plângerea şi dorința că competenţa anuală din șlaguri să ni să 
dea nouă, având mare nevoie, însă fără plată ca mai înainte, iar dacă Domnii membrii 
ai Comitetului bisericesc îşi vor motiva cheltuielile legal şi vor fi în dreptul de a ne 
impune plata șlagului, competenţa anuală, atunci nu ne opunem. 

În baza greutăților ce ne-au venit pe cap, o parte din credincioși sunt hotărâți a trece 
la confesiunea unită, iar alţii spre a-şi părăsi satul, ne mai putând face față nevoilor. 

Deci, pentru toate acestea, venim înaintea Domniei-Voastre cu această plângere şi 
rugăminte spre a afla o modalitate, pentru a înconjura neplăcerile ce s-ar ivi în comună 
prin revizuirea lucrărilor şi a cheltuielilor ce s-au făcut cu edificarea bisericei, la cari 
până la mântuire mai avem încă multe cheltuieli. 

Fiind în convingerea că umila noastră cerere va fi ascultată și împlinită rămânem 
cu cel mai mare respect. 


23 Ianuarie 1930 


Tot odată, oareșcare material adus pentru alașuri și alte lipsuri mari pentru 
biserica s-au dus în alte părţi particulare şi nu în folosul bisericii, iar Domnii 
conducători nu și-au dat seama de ceea ce au fost încredinţat, și așa materialul au 
rămas perdut să dovedeşte prin Simion Coșofreț. 


Plângerea înaintată de Subsemnaţii: 

Ion Hangan, Ștefan Baci, Filip Hângan, Vasile Galben, Şteff Acxente, Petre Spumă, 
Ion Spumă, Petre Pavel a T., George Gâvan, Cirilă Spumă, Macsin Șteff, Ion Ispravă a 
T., Vasile Georza, Ion Pavel a T., Gavril Ţăgăroi, Pantilimon Drăgan, Grigore Pavel, 
Pantilimon Georza, Toader Năuc, Toma Tanca, Miron Spumă, Ion Furja 1. C., Ion Orban 
a. N., Petre Ciuria, Toader Orban, locim Pavel, Vasile Drăgan, Ion Orban, Ion 
Papandron, Ion Turja, Macidon Pavel, Dumitru Gâţan, Simion Turja, Dumitru Ture, 
Vasile Șniaga, Samoilă Turja, Acxina Halostă, Mihăilă Şniaga, Pantilimon Ture, 
Dumitru Pavel a I., George Jauca, Simion Simioanca, Ion Rogină, Acxente Andrei, 
Tănasă Ilieş, Acxente Găină, Ion Georza, Ion Flore, Dumitru Şteff, Petre Bloandă, 

Niculai Moişan, Leon Gâţa, Larion Găină, Ioana Pavel văd., Grigore Sălăgian, Ion Găină 
l. Vasile, Condria Dumitru, Dumitru Pasere, Petre Moldovan, Pavel Ion 1. C, Măriuca 
Jauca, Niculai Albu, Gavril Zaharie, Vasile Gabor, Toader Georza, Ion Zaharie, Ion 
Spumă l. Vasile, Ion Gordon, Ion Pasere, Niculai Baci, Toma Pasere, Neculai Pasere, Ion 
Parască, Gârdea Zaharie, Parasca Miron, Ion Galben. 


Document nr. 2 


Prefectura Judeţului Năsăud 
Nr. 1099/930 


Prea Sfinţiei Sale 
Domnului Nicolae Ivan, 
Episcopului Clujului și Feleacului 
Cluj 


Alăturat avem onoare a Vă trimite reclamaţia locuitorilor comunei Bistrița-Bârgăului 
în original, rugându-vă să binevoiţi ca pentru liniștirea spiritelor a dispune de urgență 
o anchetă în senzul reclamaţiei. 


Bistriţa, la 20 Februarie 1930 
Prefect, 
Dr. Vasile Butta 


Document nr. 3 
Referat 


Prea Sfinţite Stăpâne, 


Pentru îndeplinirea delegației Nr. 1822-1930, în zilele de 15 și 16 Martie, am fost în 
parohia Bistriţa Bârgăului. 

După ce în ziua de Sâmbătă 15 Martie c. m-am informat asupra situațiunei, am 
constatat că motivul principal al nemulțămirii unora dintre credincioși provine din 
cauza că despre cheltuielile și veniturile zidirei bisericii nu s-a făcut până în prezent 
nici o desocotire, nici parţială, nici generală. Zidirea s-a început în anul 1923 şi până 
acum s-au cheltuit aproximativ vreo 8 milioane lei. Fiind gestiunea zidirii bisericei 
purtată aparte, cheltuielile și veniturile ei nu s-au înglobat la raţiociniul parohial anual. 
Cheltuielile fiind mari, împătrite decât devizul original, de sine înţeles au provocat 
nedumeriri şi bănuieli în popor, mai ales după ce văd că de un an biserica n-a progresat 
nimic şi până la terminare mai este nevoie de cel puţin 700.000 lei. 

Am aflat deci de necesar, ca înainte de a intra în orice feliu de anchetă a nemulţu- 
mirilor ivite între credincioşi, să se facă verificarea generală a veniturilor și cheltuielilor 
zidirii bisericii până în prezent și să se supună cunoștinței și aprobării adunării 
generale parohiale dându-se descărcare gestionarilor. 

În ziua de Duminecă 16 Martie, după Sfânta Liturghie în adunarea parohială 
ţinută, la care au participat majoritatea celor scriși în plângerea 1822-1930, am făcut 
această propunere, care s-a aprobat în unanimitate, alegându-se o comisiune compusă 
din 8 membrii, plus preotul și epitropii și un delegat al Ven. Consiliu Eparhial, ce 
urmează să se numească. Dacă mi se va da mie această însărcinare, aș putea să o 
îndeplinesc la începutul lunii Aprilie, ca pe a doua zi de Paști să se poată convoca 
adunarea parohială. Pe pr. A. Monda l-am rugat să întocmească o dare de seamă despre 
întreaga lucrare de zidire a bisericii, pentru a ne uşura lucrarea. 

2) În cursul anului trecut, neavând bani, nu s-a putut nimic lucra la biserică. La 
zidire mai trebuie să se facă în interior plafonul de scânduri, corul, să se tincuiască şi 
podească, iar în estern să se tincuiască pereţii de la strașină în jos, în partea dinainte 
numai de la fereștrii în jos. 

Pentru a se ajunge la banii trebuitori continuării lucrărilor şi plătirii datoriilor ce 
mai sunt, s-a făcut o repartiție de 1.351.000, în așa feliu că celor repartizaţi li s-a dat şi 
lemne din stocul de 2980 m. cubi primite de la primăria comunală. Cei scriși în 
plângerea 1822-1930 fac agitaţie acum în popor ca repartiţia aceasta să fie scăzută la 
jumătate. Majoritatea parohienilor însă este pe lângă menţinerea repartiției integrale, 
mai ales că o bună parte din ea s-a și încasat. 

Pe lângă acești bani, parohia mai are de primit de la primărie, pentru edificiul 
școalei, suma de 500.000 de la Direcţiunea silvică 200.000 lei deja votaţi; de la primărie 
ca ajutor promis — cu șansa deplină de aprobare — lei 1.600.000 — în total cu repartiție cu 
tot ar fi venituri lei 3.651.000. Datorii are încă următoarele: 


La banca Centrală fil. Bistriţa lei 1.117.000 
Banca Bistricioara lei 270.000 
Banca Aurora lei 430.000 
Antreprenor lei 300.000 
Total lei 2.117.000 


Datoria de la Banca Albina se plătește direct de Soc. Regna până la Aprilie 1931, de 
aceea pe aceasta nici n-am socotit-o. 

Dacă încasările se vor putea face la vreme, fără întârzieri prea mari, este şanză să 
se poată acoperi toate datoriile şi să rămână bani și pentru terminarea completă a 
bisericii. 

Prin noile alegeri comunale s-a ales ca primar cantorul bisericii noastre, încât avem 
în el tot sprijinul. 

Cu ajutorul lui Dumnezeu și cu puţin noroc, pot ajunge ca la sfârșitul anului 
acestuia să-și vadă biserica terminată și datoriile lichidate. 


Cluj, la 18 Martie 1930 


Revizor eparhial, 
Dumitru Antal 

Document nr. 4 


Consiliul eparhial ortodox român din Cluj 


Nr. 2482-1930 


P. On. D. Dumitru Antal, revizor eparhial 


Hotărârea Adunării parohiale extraordinare din Bistriţa Bârgăului de data 16 


Martie a.c, prin care s-a ales o comisie de 8 plus parohul și epitropii, sub cari s-a început 


și să continuă zidirea bisericei azi în curs, care comisie condusă de delegatul eparhial 


numit să revizuiască minuţios întregă gestiunea de până azi a zidirii bisericii și situaţia 


verificată și concretizată în socoteli și acte să o prezinte apoi unei proxime adunări 


parohiale spre aprobare şi înlăturare a oricărei nedumeriri, o aprobăm și remitem 


organelor parohiale din Bistriţa Bârgăului, pe lângă notificarea că: 


1) 


2) 


3) 


4) 


Delegatul Eparhial în chestiune este tot P.O.D. Dumitru Antal revizor eparhial, 
numit din nou cu această adresă; 

Organele parohiale respective, parohul, consiliul şi epitropia parohială, se 
îndatorează ca fără amânare să pregătească toate conturile de venituri, 
cheltuieli de până azi privitoare la zidirea acestei biserici, apoi repartiţiile, 
daniile, planurile, devizele, contractele cu antrepriza s.c., aşa ca în ziua când 
P.O.D. delegat își va anunţa deplasarea în Bistriţa Bârgăului și va convoca 
comisia de revizuire în şedinţă, această comisie să aibă la îndemână întreg 
materialul de revizie. 

Organele parohiale vor urgenta la primăria comunală şi la Direcţiunea silvică 
un termen cât mai apropiat a achitării contribuţiilor acestora la zidirea bisericei 
şi vor solicita și repartiţia restantă de la credincioşii bisericei noastre și 
termenul cel mai scurt posibil. 

Parohul, după terminarea acestor lucrări, va aviza pe P.O.D. delegat eparhial. 
Comisia de revizuire a gestiunii zidirii bisericii va aviza și asupra campaniei de 


continuare a lucrărilor de zidire din a.c. 


Delegatul Eparhial va fixa şi convoca atât comisia de revizuire, cât şi proxima 


adunare parohială extraordinară din chestiune, după ţinerea cărora ne va înainta 


raportul asupra situaţiei cu concluzele luate. 


Cluj, la 22 Martie 1930 


Episcop, Nicolae 

Document nr. 5 
Nr. 87/ 930 


Prea Stimate D-le Revizor Eparhial! 


Conform Ordinului Prea Veneratului Consiliu Eparhial, cu tot respectul vă aduc la 
cunoștință că Sfin. Dvoastră sunteți delegat de a veni în subscrisa parohie pentru 
censurarea raţiunilor cu edificarea nouăi biserici. 

Sfin. Dvoastră puteți veni ori și când. 


Oficiul parohial ortodox român Bistriţa Bârgăului, la 26 April 1930 


Aurel Monda, 
Paroh 


Document nr. 6 


Nr. 182/930 


Venerat Consiliu Eparhial! 


Raportul oficiului parohial din Bistriţa Bârgăului din 11 Maiu Nr. 102, însoțit de 
conspectul de repartiție şi de rezoluţie prefectară Nr. 2314/930, în chestia încasării acelei 
repartiţii, îmi iau voie a-l înainta sub %, cu rugarea ca Ven. Consiliu Eparh. să 
binevoiască a interveni la prefectura județului ca încasarea restanţelor să se poată face 
cu ajutorul organelor administrative. 


Bistriţa, 15 Maiu 1930 
Oficiul protopop. ort. rom. 


Grigore Pletosu, 
Protopop 

Document nr. 7 


Nr. 119/930 
Prea Venerat Consiliu Eparhial, 


Cu tot respectul înaintez un tablou preste credincioșii restanţieri, care nu au solvit 
aruncu pentru edificarea nouăi biserici, dimpreună cu Procesul verbal ținut în ședința 
Consiliului parohial la 9 Iunie a.c. conform ordinului Prea Veneratului Consiliu 
Eparhial de sub Nr. 4016/930, ca să binevoiţi a le înainta Prefecturei județului Năsăud 
spre încasare prin organele ei administrative, deoarece epitropiei noastre nu i-a succes 
a încasa aruncul făcut asupra credincioșilor. 

Tot odată, alăturat trimit și un Proces verbal luat în ședința Consiliului parohial 
ținută la 26 Ianuarie 1930, prin care membrii consiliului parohial hotărăsc că aruncu 
făcut în anul 1929, de 1.357.800 lei, să se reducă la jumătate, iar restul să se ceară de la 
comuna politică, pentru a se putea achita din datorii și a se putea și anul acesta lucra la 
noua biserică. Comuna politică ne-a şi votat un ajutoriu de 1.400.000 lei, ceia ce se poate 
vedea din Procesul verbal dresat la 3 Aprilie 1930 în şedinţa extraordinară a Consiliului 
comunal, pre care îl alătur. 

Prea Venerat Consiliu Eparhial, Vă rog ca să binevoiţi a aproba ca aruncul să se 
reducă la jumătate şi a aproba hotărârea membriilor Consiliului parohial din ședința 
ţinută la 26 Ianuarie a.c. 

Tot odată, înaintez un conspect despre restanţierii cari nu au solvit aruncu ce s-a 
făcut pentru edificarea bisericei în anul 1925, rugându-vă ca să binevoiţi a-l înainta 
Prefecturei județului Năsăud spre încasare. 


Cu tot respectul, 
Oficiul parohial ortodox român 


Bistriţa Bârgăului, la 10 Iunie 1930 


Aurel Monda 
Preot 

Document nr. 8 
Nr. 203/930 


Venerat Consiliu Eparhial! 


Cu provocare la ordinul 4016/930, îmi iau voia a înainta spre binevoitoare 
considerare şi aprobare tabloul restanţierilor cu repartiție pentru clădirea bisericii din 
Bistriţa Bârgăului pe anul 1925 și 1929, dimpreună cu procesele verbale ale Consiliului 
parohial în chestiune. 


Bistriţa, 13 Iunie 1930 
Oficiu protop. ort. rom. 


Grigore Pletosu, 
Protopop 


Document nr. 9 


PROCURA 


Subsemnaţii, membri ai comitetului bisericesc ort. rom. din comuna Bistriţa-Bâr- 
găului, în urma convorbirilor şi pertractărilor noastre avute în cauza situației desperată 
în care se găsește comunitatea noastră bisericească, plenepotențăm pe Cottu Gavril și 
Ştefan Pavel, membri în comitetului bisericesc, să reprezinte cu umilință dolenţele 
noastre în scris şi verbal înaintea Prea Sfinţiei Sale Episcop al Vadului și Feleacului și îi 
împuternicim a contracta orice act în cauza conducerii și administrarea comunităței 
noastre bisericeşti. 


Drept ceea ce semnăm prezenta procură în fața martorilor. 


Martori: Augustin Loliciu, Isip Leaca 

Membri ai comitetului bisericesc: Grigore Beşa, Toader Ghiţan, Gavril Cottu, 
Ștefan Pavel, Ţigăroi Macedon, Moișan Ion 1 N, Constantin Cionca, Ștefan Ciurea, 
Cerceja Constantin, loan Năuc 1. N, Ioachim Pavel, Leon Someșan, Ciurea Alexa, Ciurea 
Vasile, Ciurea Pantelimon, Năuc Ion, 1 I, Ion Moișan, Cifor Capotă, Filimon Georza, 
Dănilă Cionca, Mihai Purcil, Sereţan Niculai, Cerceja Anton, Vasile Hăngan. 


Bistriţa-Bârgăului, la 24 Iunie 1930 

Document nr. 10 


Prea Sfinţiei Sale Episcop al Vadului și Feleacului 
Cluj 


Subsemnaţii, membri ai comitetului bisericesc ort. rom. din comuna Bistriţa Bârgă- 
ului, împuterniciţi prin alăturata procură, în urma faptului că biserica noastră a ajuns la 
cea mai jalnică și grea situaţie ce nu să mai poate tolera, fiind în pragul falimentului și 
ruină materială și morală. 

Averea bisericei ne este distrusă, iar credincioşii zi de zi fac trecere la alte confesi- 
uni şi suntem în pericol a suferi o trecere în bloc, rămânând de badjocură fruntaşa 
noastră comunitate bisericească. În urma pericolului ce ne amenință de-a rămânea o 
parte din credincioși pe drumuri, iar de altă parte a se face trecere de la credința 
noastră strămoșască, la cari lucruri nu mai putem sta nepăsători. 

Scăparea noastră şi întregilor creştini ort. rom. din comuna noastră poate veni 
numai de la ajutorul ce-l așteptăm și ce ar putea veni de la un păstor adevărat, în care 
sufletele creștine să-şi aibă încrederea și să fie un bun organizator şi conducător al 
bisericei din punct de vedere administrativ, care de fapt ne lipsește de multă vreme. 

Având încrederea în Prea Sfinţia Sa Episcopul Vadului și Feleacului, adevăratul 
nostru părinte sufletesc, așteptăm și ne rugăm cu mare umilință ca în cel mai scurt timp 
posibil să primim la conducere o persoană care prin cunoștințele duhovnice și 
legăturile sale politice și sociale să poată duce lucrul la bun sfârșit, scoțându-ne de la 
primejdia ce ne ameninţă zi de zi. 


Rămânem umiliţi, 
Ai Sfinţiei Voastre servi, 
Ştefan Pavel, Gavril Cottu 


Bistriţa Bârgăului, la 25 Iunie 1930 


Document nr. 11 


Proces verbal 


Luat în şedinţa comisiunei de verificare ţinută la 4 Iulie 1930 în casa preotului 
local, la oarele 8 dimineaţa, fiind de față P.O.D. protoereu Gh. Oprean, misionar 
eparhial, preotul A. Monda și membrii comisiei 1. Ion Galbin 2. Iacob Ghivan 3. Petre 
Baci 4. Mihai Purcil 5. Dumitru Pasere 1. loan 6. Panti Simon Drăgan 7. Dumitru 
Condrea 8. Ştefan Ciurea 9. Ion Năuc 1. Nicolae. 

A lipsit vechiul epitrop I. Pavel 1. Luca deși a fost chemat, dar preotul A. Monda a 
zis că se poate ţinea ședința și fără el, deoarece toate documentele se află la oficiul 
parohial. 

La ordinea zilei: 

1. Cercetarea socotelilor cu edificarea bisericei începând din a. 1923 până în pre- 
zent, cetindu-se jurnalul de cassă din posiţie în posiţie şi cercetându-se fiecare 
document. 

Ad.1. S-au aflat toate socotelile şi toate documentele de cassă în bună regulă, afară 
de 1 cambiu de 500 lei de la Banca „Albina” Cluj de la poziția 547 şi două documente 
de cassă de la poziția 506 și 507; adecă documentele prin care s-a plătit la Banca de 
Credit din Bistriţa capital 5000 lei și interese 1650 lei. 

Preotul Aurel Monda spune că va căuta documentele ce lipsesc și întrucât nu le va 
găsi la Oficiul parohial, le va câştiga din nou de la institutele amintite sau va răspunde 
de ele cu averea sa proprie. 

Comisiunea de verificare astfel acceptă socotelile controlate și dă parohului Aurel 
Monda cuvenita absolvare. 

Cerem însă ca Consiliul parohial încă să accepte și să recunoască, că toate 
hotărârile de diferite spese și cheltuieli s-au făcut cu ştirea lor. 


Bistriţa Bârgăului, la 4 Iulie 1930 


Ion Galben m.p, Iacob Ghivan m.p, Baci Petre m.p, Condrea Dumitru m.p, Pasere 
Dumitru m.p, Mihai Purcil m.p, Drăgan Pantilimon m.p, Năuc Ion 1. Niculai m.p, 
Ştefan Ciurea m.p, Protoereu Gh. Oprean m.p misionar eparhial, Aurel Monda preot. 


Pentru conformitate cu originalul 
Oficiul parohial ortodox român 
Bistriţa Bârgăului, la 6 Iulie 1930 


Aurel Monda, 
Preot 


Document nr. 12 
Proces verbal 


Luat în şedinţa consiliului parohial ţinută în 5 Iulie 1930 fiind de față majoritatea 
membrilor din consiliu în frunte cu P.On. Domn protoereu Gh. Oprean, misionar epar- 
hial și parohul A. Monda. 

La ordinea zilei: 

1. Consiliul parohial acceptă toate lucrările comisiei de verificare și aprobă 
socotelile bisericeşti, începând de la edificare; adecă din a. 1923 și până în prezent. 

2. Parohul A. Monda a prezentat și documentele cari, nu s-au aflat cu ocaziunea 
cercetării făcute de comisia de verificare adecă cele de la poziţia 547 şi 506 şi 507. 

Deci acum întreg raţiociniul este conplect și se verifică. 

3. Consiliu să se facă o rugare la P.Sf. Episcop ca să stea în ajutoriu cu puterea sa 
mare, ca parohia să scape cât mai curând de năcazul în care să află. Tot asemenea să fie 
rugat ca să ne dea sprijin şi Dl. deputat Dr. Tudor Dan, căruia dacă va face ispravă să i 
se facă un cadou din partea bisericii. 

4. Ce priveşte aruncul Consiliul parohial văzând greutăţile bănești ale credincio- 
şilor hotărăşte reducerea aruncului celui nou la jumătate şi roagă pre P.V. Consiliu 
Eparhial să aproabe această hotărâre. 

5. Se cere din partea Consiliului să se caute, că în prezent cari sunt datoriile bise- 
ricii şi să răspunde că acele sunt: 1) la Banca Centrală din Bistriţa 1.117.000 lei și 
interesele din 1 Faur 1930. 2) la Banca Aurora 490,000 lei și interesele din 1 Iulie 1930. 3) 
la Banca „Bistricioara” 270.000 lei şi în interesele din a.c. 4) la firma Sasu circa 400.000 
lei total 2.277.000 lei plus interesele lor din a.c. 

Sumele ce avem de primit sunt următoarele 1), de la comuna politică pentru școale 
550.000 lei, 2) de la comună ajutoriu votat 1.400.000 lei, 3) de la Direcţiunea silvică 
200.000 lei total 2.150.000 lei. Aruncul face circa 600.000 lei, dacă se reduce la jumătate 
cum s-a hotărât acum. Parohul și membrii Consiliului promit că se vor sili ca să 
liniştească poporul ca în pace și bună înţelegere să se lucreze mai departe ca sfânta 
biserică să se termine şi parohia să scape de aceste mari greutăţi în care a ajuns cu 
edificarea nouăi biserici. Ne mai fiind alte agende la ordinea zilei, ședința se ridică şi 
procesul verbal se semnează. 

D.U.S.: Cottu Gavril m.p, Ștefan Ciurea m.p, Grigore Beșa m.p, Dănilă Cionca m.p, 
Constantin Cionca m.p, Neculai Serețan m.p, Moișan Ion lui Vasile m.p, Ştefan Pavel 
m.p, Hăngan Vasile m.p, Ioachim Pavel m.p, Mihai Purcil m.p, Năuc Ion m.p, Ion Pavel 
al m.p, Ion Năuc 1N m.p. 

Protoereu Gh. Oprean m.p, misionar eparhial, Aurel Monda m.p, preot, Macidon 
Țigăroi m.p. epitrop, Constantin Cerceja m.p, Leon Someșan m.p, Alecsa Ciurea m.p, 
Pantilimon Ciurea m.p. 


Pentru conformitate cu originalul 
Oficiul parohial ortodox român 
Bistrița Bârgăului, la 6 Iulie 1930 
Aurel Monda, preot 


Document nr. 13 


Proces verbal 


Luat în şedinţa adunării parohiale din Bistrița Bârgăului, ţinută la 6 Iulie 1930 în 
sfânta biserică, fiind de față Prea On. Domn protoereu Gheorghe Oprean, parohul 
Aurel Monda, precum şi majoritatea membrilor adunării parohiale. 

1. Şedinţa conform legii s-a convocat cu opt zile înainte şi s-a început cu chemarea 

Duhului sfânt şi cu o cuvântare potrivită a delegatului Episcopesc Gh. Oprean. 

2. Şedinţa se constituie având de preşedinte pre Prea On. Domn Gheorghe 
Oprean, notar, pre parohul Aurel Monda, iar bărbaţi de încredere pe 1. loan 
Buta şi 2. Axente Găină. 

3. Prezidiul aduce la cunoştinţa adunării că în 4 Iulie a.c. a avut şedinţă comisiu- 
nea de verificare, care a controlat amănunţit toate poziţiile de cassă şi toate 
documentele de cassă referitoare la edificarea bisericei de la început, adică din 
anul 1923 şi până în prezent şi le-a aflat toate în bună regulă, afară de 3 docu- 

mente cari au lipsit atunci. Deci după cum arată şi procesul verbal luat de comi- 
sia de verificare, întreg raţiocinul s-a aprobat şi iscălit de toţi membrii comisiei. 

4. Consiliul parohial a ţinut şedinţa de verificare în 5 Iulie a.c. şi întru toate a 
aprobat lucrările comisiei de verificare şi a făcut şi alte propuneri, precum 
arată procesul verbal care să ceteşte. 

5. Adunarea parohială, după ce vede lucrările şi hotărârile comisiei de verificare 
precum şi lucrările şi hotărârile Consiliului parohial, după unele discuţii, aprobă 
şi dânsa raţiociniul cu edificarea bisericii de la început (1923) şi până în prezent 
şi declară de ale sale toate hotărârile comisiei de verificare şi a consiliului paro- 
hial referitoare la socotelile de edificare a bisericei. 

Cu nădejde, că bunul Dumnezeu, P.Sf. Episcop şi toţi binevoitorii bisericii vor da tot 
sprijinul şi ajutoriul preţios pentru sfânta biserică, şedinţa se ridică şi procesul verbal se 
semnează 

D.U.S.: 

Bărbaţi de încredere: 1. Găină Axente m.p. 2. Buta Ion m.p. 

Protoereu Gheorghe Oprean m.p., misionar eparhial 

Preşedinte Aurel Monda m.p., paroh 


Pentru conformitate cu originalul, 
Oficiul parohial ortodox român 
Bistrița Bârgăului, la 6 Iulie 1930 
Aurel Monda, paroh 


Document nr. 14 
Prea Sfinţiei Sale Părintelui Episcop Nicolae Ivan, Cluj 


Prea Sfințite Stăpâne, 
Venerat Consiliu Eparhial, 


Conform ordinului V.C.E. Nr. 4942 din 4 Iulie, în ziua de 8 Iulie m-am prezentat la 
On. Oficiu Protoprezbiteral din Bistrița și tot în aceeaşi zi m-am deplasat în parohia 
Bistrița Bârgăului. 

Declar însă că eu n-am avut cunoștință de delegația ce s-a prezentat la Prea Sfinția 
Voastră și prin urmare n-am putut face nici o promisiune în ce privește administrarea 
parohiei din chestiune. Eu m-am supus ordinului şi declar mai departe că câțiva uniți 
numai vreau să ne facă greutăți, dar nu le va succede. Voiu sta în această parohie şi 
îndeosebi în Dumineci şi sărbători, prin predici îi voiu întări pe credincioși în legea 
strămoșească și-i voiu încuraja pentru a duce la îndeplinire opera măreaţă, biserica 
noastră. 

Despre toate ce am făcut voiu face raport la timpul său. 


Bistriţa-Bârgăului, la 9 Iulie 1930 
Prof. Andrei Buzdug 

Document nr. 15 


Prea Sfinţite Stăpâne, 


În urma ordinului, de-a merge în parohia Bistrița-Bârgăului pentru a verifica gesti- 
unea financiară a acelei parohii cu edificarea bisericii şi a domoli spiritele agitate, cu cel 
mai profund respect raportez, că am fost acolo din 28 Iunie până în 9 Iulie, în care timp 
am făcut cuvenitele verificări în ședințele comisiei de verificare, ale consiliului parohial 
şi ale adunării parohiale. Despre cele constatate cu onoare alătur procesele-verbale 
respective. 

Afară de parohia Bistriţa Bârgăului, am vizitat şi următoarele parohii: 1) Colibiţa, 
2) Piatra-Fântânelelor, 3) Prundul-Bistriţei, 4) Borgo-Suseni, 5) Borgo Mijloceni, 6) Borgo 
Joseni și 7) lad. Despre acestea însă voiu face alt raport. 

În Bistrița-Bârgăului am fost sosit Duminecă, în 29 Iunie, dar primarul Ştefan 
Pavel, care a fost la P. Sf. Voastră, nu m-a așteptat și deci de la gară am mers pe jos 
până direct la biserică, unde am intrat imediat și eu la slujbă. La finea slujbei am pre- 
dicat și apoi am convocat pe 4 Iulie comisia de verificare, pe 5 Iulie consiliul parohial și 
pe Duminecă 6 lulie adunarea parohială pentru verificarea gestiunii cu edificarea 
bisericii, verificare, care nu se făcuse din a. 1923, adecă de la începutul edificării. 

La început oamenii se vedeau foarte agitați din cauza neglijării și întârzierii acestei 
verificări și ațâțați de preotul uniat Zagrai și de notarul tot uniat Lolici, au început a 
presupune feliu și feliu de pungășii făcute de preotul Monda şi alții. 

În urma acestor agitaţii, au şi trecut de la noi, la catolici 5 familii. 

După ce însă s-au făcut verificările necesare şi după predicile și sfaturile mele, 
cred că se vor liniști, afară poate de câţiva „coade de topor” în mâna popii uniat, care e 
şi conducătorul unei bănci populare și în mâna notarului, care în mod mişelesc şi 
lucrând după culise, astfeli voește să arate șefilor lui uniați că își face datoria. 

Ca un exemplu că oamenii au rămas liniștiți este faptul că toate hotărârile 
organelor parohiale s-au votat cu totalitatea voturilor, chiar și în adunarea parohială la 
care au luat parte sute de bărbaţi (chemaţi pe lângă convocarea din biserică şi cu toba 
satului). 

Ce priveşte părintele Monda, în general l-am găsit destul de bine. Adevărat este că 
e cam slăbit pentru o parohie aşa mare, așa că i-ar prinde foarte bine un capelan cu sau 
fără drept de succesiune. 

Deocamdată, sprijin bun are acolo pe învățătorul Tudorancea din Vechiul Regat, 
care s-a căsătorit de curând cu o învăţătoare tot din vechiul Regat și care e în războiu cu 
notarul uniat pentru ocuparea unui post de învăţătoare. Fiecare voește postul pentru 
soţia lui. Eu i-am promis învățătorului că îi vom da tot sprijinul. 


Cluj, la 9 Iulie 1930 


Cu cel mai profund respect, 
Protopop Gh. Oprean, misionar eparhial 

Document nr. 16 


Prea Sfinţite Stăpâne, 


Consiliul comunal din Bistriţa-Bârgăului a votat pentru biserica noastră din acea 
comună suma de un milion și totodată achitarea școalei, care face 560 mii. Acest con- 
cluz trebuie aprobat de delegația consiliului judeţean din Bistriţa. 

Deoarece biserica amintită are datorii foarte mari și totodată scadente, cu umilită 
supunere Vă rog, Prea Sfinţite Stăpâne, să binevoiţi a face tot posibilul ca hotărârea 
consiliului comunal să fie cât mai curând aprobată. 


Cluj, 28.VIII.30 

Prof. Dr. Andrei Buzdug 

Prea Sfinţiei Sale, 

Părintelui Episcop Nicolae Ivan, Cluj 


Document nr. 17 


Nr.13390 adm./1930 

496 del. 

Se dă cetire încheierei consiliului comunei Bistriţa-Bârgăului Nr. 1917-128/930, prin 
care consiliul votează jumătate parte din tangența de la Direcţiunea XIV Regională 
Bistriţa bisericilor ort. rom. 70% şi gr. cat 30% cu începere din anul 1930, până la achitarea 
ajutorului de lei 2.300.000 plus dobânzile ce vor fi până la achitarea sumei integrale. 

Văzând, că pentru construcţia bisericilor este în bugetul anului 1930 aprobată suma 
de lei 941.090 bani 88. 

Văzând şi declaraţia Direcţiunei Regionale silvice aflătoare la dosarul administraţiei 
jud. Nr. 10967/930, din care se constată că comuna Bistriţa Bârgăului va primi din 
beneficiul net pe 1929 suma de lei 871222 față de suma de lei 533.222 înscrisă în bugetul 
comunal la Art. 7 al veniturilor ordinare. 

Văzând propunerea serviciului financiar judeţean. În virtutea Art. 383 din Legea 
pentru O.A.L., 


Decidem: 


Aprobăm partea încheierei, relativ la votarea ajutorului bisericilor, ort. rom - 70% şi 
gr. cat. - 30% cu modificarea, că ajutorul se va acorda începând de la 1 lanuarie 1931, până 
la achitarea datoriei bisericei în suma de lei 2.300.000 plus dobânzile din ziua de azi, cu 
condiția dacă cheltuielile comunei Bistriţa-Bârgăului nu se vor putea acoperi din venitele 
ordinare, consiliul comunal va putea reveni asupra încheieerei Nr. 1917-128-1930. 

Aprobăm pentru ajutorarea bisericelor și suma de lei 338.000 încasată în plus la 
Art. 7 al veniturilor ordinare anului 1930. 

Anulăm partea încheerei consiliului comunal, prin care a hotărât contractarea 
unui împrumut în suma de lei 2.300.000. 


Despre ce încunoștiințăm primăria comunei Bistriţa Bârgăului. 


Bistriţa, la 31 Octomvrie 1930 

Din şedinţa deleg. Consiliului jud. Năsăud 
Președinte, ss. indescifrabil 

Secretar General, ss. indescifrabil 


Intrat la Primăria comunei mari Borgobistriţa în data de 15.X[.1930, Nr. 2164 


Document nr. 18 
Bistriţa 31.X.1930 


Domnule Ministru! 


Mă grăbesc să Vă comunic, că chestiunea ajutorării bisericei ort. din Bistriţa Bârgă- 
ului a fost soluţionată în ședința de azi a delegaţiei judeţene în mod favorabil. 

Pentru anul în curs, biserica va primi de la comună ca ajutor o sumă de lei 895.363, 
asigurată în buget, iar cu începere din anul 1931, biserica va primi 50% din veniturile 
ordinare ale comunei, pe cari le primește din averile grănicerești, și care face anual 3- 
400 mii lei. Acest ajutor anual îl va primi biserica atâta timp, până când își va putea 
achita toate datoriile și dobânda, ce le are cu edificarea bisericei. 

Domule Ministru! 

Vă rog foarte mult să mă credeţi că a fost o chestiune foarte delicată și dificilă. 
Ocazional îmi voiu lua libertatea personal a Vă refera în această cauză. 

Deocamdată, Vă rog să liniștiți pe P.S. Episcop Ivan că delegaţia județului nostru, 
deși compusă din 4 uniţi şi un sas, a tratat cu cea mai creștinească dragoste chestiunea 
bisericei surori şi ar fi un păcat să fim bănuiţi de confesionalism. 

Primiţi, Vă rog, cele mai respectuoase salutări, de la al Dvs. totdeauna devotat. 


Dr. Alexandru Pălăgeșiu, 
Preș.deleg.cons.jud. 

Document nr. 19 


Banca Centrală pentru Industrie şi Comerţ, Soc. Anon., Cluj 
Sucursale: Alba-Iulia, Bistrița, Haţeg, Sibiu, Turda 

Capital: 50 milioane lei 

Cont de virament la Banca Naţională a României 


Cluj, 1 Noemb. 1930 
Nr. 21105 


Ven. Consistoriu Eparhial Gr. Or. Cluj, 


Ne ţinem de datorie să vă facem cunoscut, că Biserica gr.or. rom. din Bistriţa 
Bârgăului, care a contractat de la noi un credit pentru zidirea bisericii şi pentru care au 
garantat diferiți credincioși, care credit nefiind aranjat de la 31 Ianuarie 1930, - a fost 
împrocesuată din partea filialei noastre Bistriţa pentru suma de lei 1.117.000 și dobân- 
zile restante. 

Binevoiţi a dispune cele ce credeţi de cuviință. 


Cu toată stima, 
Banca Centrală pentru Industrie şi Comerţ S.A. 
Ss. indescifrabil 


Document nr. 20 


Proces verbal 


Luat în şedinţa estraordinară a Consiliului parohial ort. rom. din Bistriţa Bârgăului, 
ţinută la 23 Noembrie 1930, sub presidiul parohului Aurel Monda, prezenţi următorii 
membrii: Ștefan Pavel, Anton Cerceja, Constantin Cionca, Mihai Purcil, lon Purcil, Gavril 
Cott, Ștefan Ciurea, Ion Moișan lui V, Filimon Georza, Leon Someșan, Constantin 
Cerceja, Grigore Bega, Macidon Ţigăroi. 

Cu verificarea procesului verbal să concred membrii: Gavril Cott și Ştefan Pavel. 

După deschiderea ședinței, presidiu aduce la cunoștință membrilor din Consiliu 
că comuna politică ne-a votat bisericei noastre un ajutori de 1.610.000 lei începând cu 
anul 1931 Ianuarie 1, plus dobânzile din ziua de azi, mai departe aduce la cunoştinţă că 
pre anul 1930 comuna politică a votat un ajutori de 276.600 lei. 

Tot odată aduce la cunoștință că comuna politică are să deie bisericei pre anul 
acesta pentru școale suma de 500.000 lei. 

Ajutoriul de mai sus Comuna politică îl va da bisericei până când biserica își va 
putea acoperi datoriile făcute cu edificarea bisericei. Acest ajutori este aprobat din şedinţa 
delegațiunei consiliului judeţean Năsăud de sub Nr.13390 adm. 930 496 del data 31 Oct 
1930, decisiunea este alăturată la acest proces verbal sub %. 

Membrii comitetului iau la cunoştinţă şi având în vedere că Comuna politică nu 
poate să ne deie 1.610.000 lei în anul 1931, ci în decurs de mai mulți ani, - cu garanța 
comunei politice jumătate din tangenta, ce comuna o primește de la Direcțiunea XIV 
Regională din Bistriţa; Comuna politică a primit pre anul 1929 suma din beneficiul net 
871.222 lei de la Direcţiunea XIV Regională din Bistriţa - membrii Consiliului având în 
vedere mai departe că Băncile de la cari s-au luat împrumut pentru edificarea bisericei, 
au calculat % mari și având în vedere că acum ne provoacă ca în termen de 1 lună să 
achităm întreg, capitalul, precum și dobânzile, aduc următoarea hotărâre și anume să 
roagă de Prea Sfţia Sa Episcopul Nicolae și de Prea Veneratul Consiliu Eparhial ca să 
binevoiască a interveni prin jurisconsultul Său sau prin altă persoană la vreo Bancă, 
pentru a putea obținea un împrumut de 1.610.000 lei cu % reduse, ca astfel să putem 
achita datoriile contrase cu edificarea nouăi biserici. Biserica noastră se deobligă a purta 
cheltuielile ce ar obveni cu exoperarea împumutului. 

Ne mai fiind alte obiecte procesul verbal să încheie şi subscrie. 


D.U.S.: Aurel Monda, Președinte; Ţigăroi Macedon, Notari; Verificatori: Pavel 
Ştefan, Gavril Cottu 


Document nr. 21 
Nr. 176/930 
Prea Venerat Consiliu Eparhial! 


Cu tot respectul alăturat sub % înaintez spre aprobare, Procesul verbal al 
Consiliului ort. român din Bistriţa Bârgăului ţinută în ședința din 23 Novembrie a.c. 
prin care membrii se roagă de Prea Sfţia Sa Episcopul Niculae și de Prea Veneratul 
Consiliu Eparhial ca să binevoiască a interveni la vreo Bancă prin jurisconsultul Său sau 
prin altă persoană, ca să putem primi un împrumut de 1.610.000 lei cu interese reduse, 
pentru a ne putea acoperi datoriile făcute cu edificarea nouăi biserici. 

Comuna politică ne-a votat un ajutori de 1.610.000 lei începând cu anul 1931 
Ianuarie 1, dar fiind că suma amintită nu poate să ne-o dea într-un an, ci în mai mulți 
ani, ne vedem siliți din nou a face un împrumut, deoarece Băncile la cari suntem datori 
ne-au provocat ca în decurs de 1 lună adecă până-n 1 lanuarie 1931 să achităm toate 
datoriile, la caz contrar ne înprocesuază. 

Prea Venerat Consiliu Eparhial, Vă rog în numele credincioșilor ca să binevoiţi a ne 
sta întru ajutori pentru a putea obținea un împrumut de 1.610.000 lei. Biserica, respectiv 
credincioșii să deobligă a suporta cheltuielile cu obţinerea împrumutului, Comuna 
politică ne dă garanţa că va acoperi din tangenta anilor viitori suma luată împrumut. 

Crezând că rugarea ne va fi luată în considerare, subscriu cu tot respectul. 


Oficiul parohial ortodox român 
Bistriţa Bârgăului, la 24 Novembrie 1930 


Aurel Monda, 
Paroh ortodox 

Document nr. 22 


Oficiul Protopopesc Ort. Rom. Bistriţa 
Nr. 412/1930 ppesc. 


Venerat Consiliu Eparhial, 


În alăturare sub % îmi iau voie a înainta spre binevoitoare aprobare procesul verbal 
a Consiliului parohial din Bistriţa Bârgăului, care conţine concluzul pentru contractarea 
unui împrumut de lei 1.650.000, răzimat pe hotărârea aprobătoare a Delegației județene 
Nr.496/1930. 


Bistriţa, la 25 Noemvrie 1930 
Oficiul protopopesc ort. rom. 
Grigore Pletosu, 

Preot 


Document nr. 23 


Prea Sfinţite Stăpâne, 
Venerat Consiliu Eparhial! 


Cu privire la delegaţia primită pentru Bistriţa în chestia bisericei noastre din Bistrița- 
Bârgăului, cu onoare fac următoarea dare de seamă: 

De la Regiunea Silvică-Bistrița am obținut un act prin care Regiunea silvică declară 
că dacă comuna Bistriţa-Bârgăului va contracta un împrumut pentru necesitățile sale, va 
vărsa creditorului suma corespunzătoare în fiecare an. Acest act l-am obținut încă în luna 
Iulie, cerându-ni-se de la Delegaţia consiliului judeţean din Bistriţa pentru obținerea unui 
împrumut pe care l-ar face comuna. După ce însă pentru comuna se recer mai multe 
demersuri și aprobări ca să se contragă un împrumut, Delegaţia Consiliului a hotărât ca 
biserica să solicite împrumutul, garantând comuna și Regiunea silvică. În cazul acesta, 
actul care-l prezint va trebui modificat și se va face așa cum va cere banca respectivă. 

Actul care-l prezint este numai copie, originalul fiind la Primăria comunei și care-l 
pot prezenta apoi în câteva zile. 

În Bistriţa m-am prezentat apoi şi am luat contact cu Directorii celor două bănci: 
„B. Centrală” și „Aurora”, unde datorează biserica noastră: la cei dintâi 1.117.000, 
scadenţa a fost 31.1.1930, iar la a doua 485 mii scadentă în luna Iunie. 

Am rugat conducerea acestor două instituțiuni să fie cu puţină răbdare, 
asigurându-i că în cel mai scurt timp vom face tot ce omenește e posibil. 

La aceste bănci negreşit va trebui să achităm cel puțin interesele restante sau 
întreaga datorie și pentru aceasta îmi iau voie să fac următoarea și umilita mea 
propunere: 

Să se intervină la Banca Naţională să mărească reescomptul unei bănci din 
localitate — care va gira pentru noi — cu suma care ne este necesară, ca să nu plătim așa 
mari interese. Cambiile să se iscălească de membrii din consiliul parohial, cari au iscălit 
şi până acum. Avem mai departe procesele verbale ale consiliului comunal din Bistrița- 
Bârgăului, actul de garanţie de la Regiunea Silvică, care dacă va cere trebuinţă se va 
modifica așa cum va pretinde Banca Naţională. 

Așa cred că am putea mai bine soluţiona şi scăpa pe credincioșii noștri din situația 
grea și precară în care se află și atunci la primăvară s-ar putea continua lucrările şi 
termina biserica. 

Al Veneratului Consiliu Eparhial supus fiu. 


Prof. A. Buzdug 
Cluj, 3.X11.930 


Document nr. 24 


Banca Centrală pentru Industrie şi Comerţ S.A. Cluj 
Filiala Bistriţa 

(fostă „Bistriţeana”) 

Telegrame: „Centrala” 

Dosar: Biserica Ort. rom. Bistriţa Bârgăului 


Bistriţa, la 18 Decembrie 1930 
Nr. 15460 


D-sale Domnului 
Andrei Buzdug, profesor 
Cluj, Str. Regele Ferdinand, 98 II 


Stimate Domnule Profesor! 


Cu referire la scrisoarea noastră de ieri Nr. 15428, ajungând în posesiunea decisiunei 
Delegației Consiliului judeţan Nr.13390 adm/1930,/496 del. de la primăria comunei 
Bistriţa Bârgăului, avem onoare a vă remite aceasta decisiune în original cu acea condiţie, 
ca această hotărâre să ne fie restituită de către Dvoastră după ce veți scoate o copie 
legalizată de către notarul public pentru folosința Dvoastră, pentru că comuna nu se 
poate lipsi de ea, Vă încredințăm deci acest act Dvoastră pe responsabilitatea Dvoastră cu 
rugarea ca îndată ce nu veți mai avea lipsă de el să ni-l restituiți. 

Totodată ținem să vă facem cunoscut, că după cum suntem informați de către Dl. 
notar al comunei susmenţionate, Episcopia încă are un exemplar din această decisiune. 


Cu stimă, 

Banca Centrală pentru Industrie și Comerţ S.A. 
Filiala Bistriţa 

Ss. indescifrabil 

Document nr. 25 


Prea Sfinţite Stăpâne, 
Venerat Consiliu Eparhial, 


Cu nr. 4942 de data 4 Iulie c. al Ven. Consiliu Eparhial, mi s-a dat delegaţia de a 
conduce afacerile administrative bisericeşti din parohia Bistrița Bârgăului timp de trei 
luni până la 1 Oct c. În acest interval, a trebuit să fac mai multe deplasări în interesul 
parohiei și îndeosebi în vederea acoperirei datoriei bisericii. Pentru administrare timp 
de trei luni — având în vedere binele bisericii străbune — nu-mi ridic nici o pretenţie, dar 
vă rog ca din cassieria Ven. Cons. Eparhial să mi se achite cheltuielile pentru urmă- 
toarele deplasări: 

Transportul de la B. Bârgăului la P.S.Sa la Sovata dus şi întors 1240 


3 zile diurnă 900 

Transportul 28 August B. Bârgăului la Cluj la DI Valer Moldovan 360 
3 zile diurnă 900 

Transportul 19 Septembrie B. Bârgăului la Cluj la P.S.Sa 360 
3 zile diurnă 900 

Transportul 15 Octombrie Cluj-B. Bârgăului 360 

3 zile diurnă 900 

Transportul 27 Octombrie Cluj- Bistriţa 320 

2 zile diurnă 600 

Transportul 2 Decembrie Cluj — Bistriţa (bilet întreg) 640 

2 zile diurnă 600 


Transportul 25 August B.Bârgăului la Sângeorz la Dl. V. Moldovan (cu notarul și 
Primarul din Bârgău) 300 

1 zi diurnă 300 

Transportul 8, 25, 31 Iulie, 4, 8, 20 August de la B.Bârgăului- Bistriţa 690 

6 zile diurnă 1800 


Cluj, 12 Decembrie 1930 
Prof. Andrei Buzdug 

Document nr. 26 


Prea Sfinţite Stăpâne, 


Venerat Consiliu Eparhial, 


Conform ordinului primit, am intervenit de a vi se expedia cu poșta de azi actul 
de la delegaţia consiliului judeţean Bistriţa în chestia ajutorării bisericei noastre din 
Bistrița- Bârgăului de către comuna politică. Mai curând nu am putut să o fac aceasta 
deoarece o copie n-am primit şi atunci am crezut să se trimită actul care l-a primit 
comuna. 

Vă rog cu umilință, Prea Sfinţite Stăpâne, ca această deciziune a delegaţiei 
Consiliului să se ducă la Dl. Valer Moldovan de un delegat al Prea Sfinţiei Voastre, ca 
să se aranjeze în grabă, deoarece chestiunea aceasta am început-o în 1 Iulie și parohia 
noastră este în mare necaz. 

Dacă i-ar mai fi necesară persoana mea pentru scopul acesta, îmi iau voie a lăsa 
adresa mea: Leșu, p. Ilva Mică, jud. Năsăud. 


Năsăud, 19.XII.30 
Prof. Andrei Buzdug 

Document nr. 27 


Prea Sfinţite Stăpâne, 


Fiindcă la 1 lanuarie 1931 espiră terminul care l-a acordat Banca Centrală din 
Bistriţa pentru datoria bisericei noastre din Bistrița-Bârgăului, ca nu cumva să 
împrocesueze pe credincioşii noştri, rog respectuos a face paşii de lipsă. 

Tot acest lucru binevoiţi, Prea Sfinţite Stăpâne, a-l face şi faţă de Banca Aurora — 
Bistriţa la care datorăm 485 mii lei. - scadenţa luna Iunie 1930. 

Comuna politică acum în prezent nu dispune de bani, dar aşteaptă să primească 
de la Regiunea silvică din Bistriţa, care a solicitat un împrumut mai mare. 


Josenii Bârgăului, la 28 Decembrie 1930 


Al Prea Sfinţiei Voastre supus fiu, 
Prof. Andrei Buzdug 

Document nr. 1 


Declaraţiune 


Direcţiunea Reg. Silv. din Bistriţa administrază pădurile celor 44 comuni grănice- 
reşti din ţinutul Năsăudului, distribuind anual beneficiul net cuvenit fiecăreia în pro- 
porţia averei sale păduroase ce se administrează în această comunitate, care beneficiu 
variază în măsura în care prevederile bugetare au putut fi realizate. 

Una din aceste 44 comuni este şi comuna Bistriţa Bârgăului, care a primit partea sa 
de venit net pe anul 1929, în suma de lei 871.222. 

La dorinţa acestei comuni, care solicită un împrumut pentru acoperirea trebuin- 
telor sale urgente, declarăm în mod obligator, că această Direcţiune va vărsa anual în 
favoarea creditorului care-i va acorda împrumutul cerut, întreg, venitul net, ce se cuvine 
a fi plătit de Casieria acestei Direcţiuni comunei Bistriţa-Bârgăului sub titlu de venit net 
sau aşa zis „tangentă” anuală după pădurile ce administrăm până la amortizarea 
împrumutului contractat, care va fi cel mult 2.800.000 lei, precizând că pentru anul 
1930, i s-a avansat comunei 100.000 lei, astfel vom plăti creditorului numai restul pe 
acest an. 

Drept pentru care s-a eliberat comunei această declaraţiune, pe care o primim de 
obligatorie numai după ce va fi acceptată de Cons. Com. şi aprobată de Aut. Tutel. şi o 
semnăm în faţa altor 2 martori. 


Director, ss. Zegreanu 


Şef de serviciu, ss. Csizek 
Martori: Augustin Loliciu, I. Stejereanu 

Document nr. 2 


Banca „Aurora” Societate pe acţiuni Năsăud 
Filiala Bistriţa 
Bistriţa la 19 Ianuarie 1931 


Prea Sfinţia Voastră Domnule Episcop! 


Cu referire la adresa Nr. 85/1931 Consiliul Eparhial Ortodox Român din Cluj, 
primită în cauza replătirii împrumutului contractat la institutul nostru de către Parohia 
Ortodoxă Română din Bistriţa-Bârgăului, ne permitem respectuos de a pune Prea Sf. 
Voastră în cunoştinţa celor ce urmează: 

Împrumutul contractat de Parohia Ortodoxă Română din Bistriţa-Bârgăului la 30 
Iunie 1930 atingea suma de 485.000 lei, la care sumă urmează să se adauge încă 
interesele de 18%, cari fac până la 31 Decembrie 1930 (suma de) 47.580 lei. 

Fiind banca noastră un institut financiar, care se ocupă eminamente cu acordarea 
de credite mici ţărăneşti şi neavând resurse corespunzătoare de a putea acorda 
împrumuturi mai mari, - cum este cel din chestie - atunci când ni s-a solicitat acordarea 
acestui împrumut, l-am încuvinţat numai sub condiţia expresă, că ni se va replăti inte- 
gral în termen de 6 luni din tangentele ce urma să primească comuna Bistriţa-Bârgăului 
de la Direcţia Regională Silvică din Bistriţa. 

Debitoara nu s-a ţinut de acest angajament, căci împrumutul contractat de mai 
mulţi ani nici astăzi încă nu este replătit. 

Institutul nostru a avut întotdeauna cea mai largă solicitudine faţă de bisericile 
române din ţinutul nostru şi după cum Prea Sf. Voastră bine ştie, am ajutorat clădirea 
bisericii din Bistriţa cu un împrumut de 200.000 lei, Biserica din Terpiu cu 85.000 lei, 
clădirea Mânăstirii din Fântânele cu un împrumut de 150.000 lei. 

Cu toate că am dat dovadă de cea mai mare bună voinţă, totuşi ţinem să 
accentuăm că o prelungire şi pe mai departe a împrumuturilor acordate bisericii din 
Bistriţa-Bârgăului şi mânăstirei din Fântânele până la primirea tangentelor din partea 
comunei Bistriţa-Bârgăului de la Direcţia Regională Silvică din Bistriţa - în 
împrejurările grele economice de astăzi — ar însemna să ne pună în situaţia de a nu 
putea satisface multiplele noastre angajamente bancare. 

În această ordine de idei, punând Prea Sf. Voastră în cunoştinţă imposibilitatea 
acordării unei noi păsuiri, respectuos Vă rugăm, că atât în cauza împrumutului 
Parohiei Ortodoxe Române din Bistriţa-Bârgăului, cât şi în cauza împrumutului 
Mânăstirei Fântânele, să binevoiţi a dispune cât mai urgent posibil facerea demersurilor 
cuvenite pentru preluarea acestor împrumuturi din partea altor institute de credit şi 
aceasta mai ales că în cauza împrumutului de la Fântânele ni s-a adus la cunoştinţă din 
partea celor interesaţi că s-ar fi făcut deja demersuri pentru preluarea acestui împrumut 
din partea institutului financiar Vatra din Cluj. 

Menţionând în sfârşit că pentru cazul nearanjării acestor împrumuturi în sensul 
arătat de noi, suntem spre regretul nostru constrânşi de a acţiona în justiție semnatarii 
cambiilor, ceea ce ar produce în dauna bisericii o explicabilă agitaţie în rândul 
credincioşilor. 

Aşteptăm răspunsul Prea Sf. Voastre şi vă rugăm să primiţi expresiunea înaltelor 
noastre consideraţiuni. 


Banca Aurora, Societate pe acţiuni, Filiala Bistriţa 
Semnătura ss. Leon Scridon 


Document nr. 3 


Referat 


În chestiunea ajutorului de 2.300.000 lei pentru biserica din Bistriţa-Bârgăului de la 
comuna politică respectiv Direcţia Silvică Regională, în 5.II. a .c. am luat contact personal 
cu DI. Dr. V. Moldovan din minister şi DI Hodn inspector general, aceştia au promis că-l 
vor delega la faţa locului pe Inspectorul general adm. Căpuşianu să aranjeze chestiunea 
în favorul parohiei, adică să constate că cheltuielile ordinare ale comunei politice se pot 
acoperi complet din veniturile ei ordinare aşa că tangenta comunei de la Direcţia 
Regională Silvică poate fi concesionată în întregime parohiei pentru neplătirea datoriei ei, 
fără orice restricţii din partea delegaţiei judeţene ca în trecut. 

Deci aşteptăm rezultatul. 


5.11.1931 
Andrei Ludu 


Document nr. 4 


Nr. 845/930 
Onorat Directorat Ministerial Cluj, 


În legătură cu adresa noastră Nr. 9234/930 din 10.1. a.c. şi cu cele promise de 
Dumneavoastră verbal Consilierului nostru referent potoiereu Andrei Ludu în biroul 
dvs. în ziua de 5/Il a.c., că veţi delega pe Dl. Inspector adm. Căpuşianu la Bistriţa şi 
Bistriţa-Bârgăului pentru aranjarea grabnică a împrumutului de 2.300.000 lei pentru 
achitarea neamânată a datoriilor bisericei ortodoxe române de acolo, vă rugăm să 
binevoiţi a ne comunica rezultatul acestei binevoitoare intervenţii şi demers singurul în 
stare de a salva prestigiul acelei biserici. 

Primiti, 

Cluj 26.11.1931 

Semnează, ss. indescifrabil 

Document nr. 5 


Banca „Aurora” 

Societate pe acţiuni Năsăud 
Filiala Bistriţa 

Nr.8/1931 

Bistriţa la 7 Martie 1931 


Prea Sfinţia Voastră Domnule Episcop! 


Cu referire la adresa mult Onor. Consiliu Eparhial Ortodox român de data 10 
Ianuarie 1931 Nr. 85 din 1931, precum şi cu referire la cererea noastră din 19 Ianuarie 
1931 în cauza replătirii împrumutului contractat la institutul nostru de către Parohia 
ortodoxă română din Bistriţa-Bârgăului, cu tot respectul din nou ne permitem a vă ruga 
pe Prea Sfiinţia Voastră Domnule Episcop, că având în vedere motivele ponderoase 
invocate în cererea noastră din 19 Ianuarie a.c., să vă înduraţi a ne împărtăşi cu un 
răspuns în această chestiune. 

Vă rugăm să binevoiţi a primi expresia înaltelor noastre consideraţiuni. 


Banca „Aurora” Societate pe acţiuni Filiala Bistriţa 
Semnătura ss. indescifrabil 


Document nr. 6 


Copie 

Laurenţiu Căpuşianu, 

Inspector General Administrativ Cluj 
Nr.80/ 1931 conf. 


Către Directoratul Ministerial IV, Cluj 
Domnule Director Ministerial, 


Cu referire la adresa Dvs. Nr.8011/1931, restituind adresele Consiliului Eparchial 
Ortodox din Cluj, avem onoare a vă raporta, că transportându-ne la faţa locului şi 
cercetând chestiunea privitoare la ajutorul ce urmează a se da Bisericei ortodoxe din 
Bistriţa Bârgăului de cătră comună şi luând înţelegere cu organele comunei şi a jude- 
tului Năsăud, am constatat următoarele: 

În comuna Bistriţa-Bârgăului este şi biserică ortodoxă română şi greco-catolică. 
Credincioşii ambelor confesiuni jertfesc cu plăcere pentru bisericile lor. 

Controlând conturile de gestiune ale comunei, precum şi actele referitoare la ajuto- 
rarea bisericilor de cătră comuna politică, am constatat că s-au dat următoarele ajutoare: 

1. Prin încheierea consiliului com. Nr. 66/1922 aprobată de județ prin deciziunea 
Nr. 7281/1922, s-a dat Bisericii ort. rom. lei 300.000 şi celei gr.cat. lei 90.000. 

2. Prin încheierea cons. Com. Nr. 20/1923, s-a dat pentru biserici lei 910.000. 

3. Prin încheierea cons. Com. Nr.19/1924 aprobat de judeţ cu Nr.5958/1924, s-a dat 
un ajutor în natură Bisericei ort. rom. 

4. Prin încheierea Nr. 297/1928 aprobată de judeţ cu Nr.13727/1928 pref., s-a dat 
prețul unei păduri vândute în sumă de lei 2.588.000. 

5. Prin încheierea Nr.73/1929 aprobată de judeţ cu Nr. 15817/1929 pref., s-a dat un 
ajutor de lei 100.000, care sumă însă s-a ridicat în anul 1928. 

6. Pentru a veni în ajutorul Bisericilor, din partea comunei s-a cumpărat cu suma 
de lei 1.500.000 edificiile de şcoală, care s-a aprobat de judeţ cu Nr. 20.884/1928 pref. 

Comuna văzând, că Biserica ort. rom. nu s-a putut termina în 8 ani de zile din 
ajutoarele primite, prin deciziunea Nr. 97/1930 a votat pentru Biserici un ajutor de lei 
2.300.000 achitabil din împrumutul ce comuna va contracta. Delegaţia judeţeană însă cu 
deciziunea Nr.11477/1930 a anulat încheierea consiliului comunal susmenţionată. 

Consiliul comunal prin încheierea Nr. 128/1930 hotărăşte din ... chestiunea ajutoră- 
rii Bisericelor, cedând 1⁄2 parte din tangenta ... Direcţiunea XIV Regională Bistriţa 
Bisericilor până la achitarea sumei de 2.300.000 votată prin încheierea de mai sus Nr. 
97/1930 plus dobânzile ce vor fi până la achitarea sumei integrale. Această încheiere a 
fost aprobată de Deleg. Jud. cu Nr.13390/1930, însă cu condiţia dacă cheltuielile comu- 
nei nu se vor putea acoperi din veniturile ordinare, consiliul comunal va putea reveni 
asupra încheierei sale susmenţionate. 

Cum această hotărâre nu a fost acceptată pentru garanţie de către banca Biserica rom. 
ort. din Bistriţa Bârgăului vroia să contracteze un împrumut pentru terminarea bisericei, 
comuna prin încheierea Nr.17/1931 a hotărât din nou că garantează până la concurenţa 
sumei de jumătate parte din tangenta ce primeşte de la Direcţiunea silvică din Bistriţa pen- 
tru achitarea ajutorului de 2.300.000 lei Bisericilor din Bistriţa Bârgăului cu aceea că achi- 
tarea sumelor competente se poate face direct de Direcţiunea silvică bisericilor /anexa 1/. 

Această încheiere aşteaptă aprobarea Deleg. Jud, care nu a putut-o desbate în săptă- 
mâna aceasta, fiindcă în 27 l.c. este alegerea de senator şi conducătorii sunt ocupați. 

Am însă promisiunea tuturora, că Luni 30 l.c. se va desbate şi încheierea consiliu- 
lui comunal va fi aprobată fără condițiuni. Deciziunea de aprobare a Delegației Cons. 
Jud. se va înainta imediat Directoratului Ministerial cu referire la Nr. 8011/1931. 

Notăm, că populaţia comunei este nemulțumită numai de faptul, că de 8 ani a 
jertfit multe milioane în numerar şi altele în natură şi tot nu au biserică terminată. 
Aceasta, conform afirmaţiunilor conducătorilor comunali, se atribuie preotului ort. 
rom. din localitate, pe care îl acuză, că nu a administrat reglementar banii primiţi în 
scopul edificării bisericei. 

Ne având competenţa de a cerceta reclamaţiunile de nemulțumire susamintite, 
pentru liniştirea populaţiei propunem: 

Să se intervină la Consiliul Eparhial Ortodox din Cluj, ca să se termine edificarea 
de aşa lungă durată şi să se explice populaţiei, de cei în drept, contul de gestiune al 
edificărei bisericei. 

Cluj, la 25 Martie 1931 

Inspector General Administrativ, 

/ss/ Laurenţiu Căpuşianu 

4 anexe 

Document nr. 7 


Regatul României 
Directoratul Ministerial al Ardealului Cluj 
Serviciul Internelor Nr.11506/1931 


Către Consiliul Eparhial Ortodox Român Cluj 


La adresele Dvs. Nr. 9234/930 şi 845/931, avem onoarea a vă înainta în anex, copie 
după raportul Nr.8/931, al D-lui Inspector General administrativ L. Căpuşianu, 
însărcinat de noi cu aranjarea împrumutului acordat Bisericei din Bistriţa Bârgăului, 
rugându-vă să binevoiţi a lua măsuri în sensul concluziunilor raportului. 


Cluj, la 31 Martie 1931 


Director Ministerial, ss indescifrabil 
Şeful Serv. Internelor, ss indescifrabil 


Document nr. 8 


Nr. 2742 adm.1931 
321 del 


Luând în deliberare încheierea consiliului comunei Bistriţa-Bârgăului Nr. 17 Pv. 
din şedinţa de la 21 Februarie 1931, prin care clarifică prin încheiere chestia ajutorului 
votat pe seama bisericilor din comună şi-l garantează până la concurenţa sumei ce 
reprezintă jumătate parte din tangenta ce comuna are de primit anual din adminis- 
trarea averilor grănicereşti de la Direcţiunea Regională Silvică ca administratoare a 
acestor averi, până la achitarea deplină a sumei de lei 2.300.000 ce derivă din ajutorul 
votat în suma de lei 1.500.000 şi restul de cumpărare a localurilor de şcoală în suma de 
lei 800.000 ce comuna datorează bisericilor. 

Noi, Delegaţia Consiliului Judeţean, 

Având în vedere că din dosar se constată în fapt următoarele: 

Consiliul comunei Bistriţa-Bârgăului cu încheierea Nr. 97 Pv. din şedinţa de la 14 
Octomvrie 1930, 1/. Cedează 1⁄2 parte din tangenta cuvenită comunei din Direcţiunea 
Regională Silvică bisericilor ort. rom. şi unită română din comună drept ajutor până la 
achitarea sumei de lei 1.500.000 ce se votează ajutor şi până la achitarea sumei de lei 
800.000 cu care datorează pentru achitarea prețului de cumpărare a localurilor de 
şcoală deci până la achitarea sumei de lei 2.300.000 plus dobânzile după această sumă, 
2/. Hotărăşte contractarea unui împrumut de la creditul judeţean şi comunal sau altă 
instituţie bancară în sumă de lei 2.300.000 în scopul de a plăti sumele de la punctul 1. 

Înaintată această încheiere pentru aprobare, delegaţia consiliului judeţean, cu 
încheierea Nr.13390 adm. 496 del. din şedinţa de la 31 Octomvrie 1930 1/. aprobă partea 

aceia a hotărârii pe care am descris-o la punctul 1./ cu modificarea că ajutorul să acordă 
numai cu începere de la 1 Ianuarie 1931 şi dacă între timp cheltuielile comunei nu se 
vor putea acoperi din veniturile ordinare, consiliul va putea reveni asupra încheierii, 2/. 
aprobă şi suma de lei 338.000 încasată în plus la art.7 al veniturilor ord. ale anului 1930 — 
sumă asupra căruia consiliul nu s-a estins în încheierea supusă la timpul său aprobării 
delegaţiei şi în fine 3/. anulează partea privitoare la contractarea unui împrumut în suma 
de lei 2.300.000 — această decisiune nefiind atacată cu apel a rămas definitivă. 

În ziua de 21 Februarie cor., Parochia ort. cu adresa Nr. 46 din 20 Februarie, sesi- 
zează consiliul la plata sumei de lei 500.000 restanţă din preţul de cumpărare a localului 
de şcoală şi a ajutorului de lei 338.000 arătat în decisia de aprobare a delegaţiei 
consiliului judeţean, pe urmă în baza adresei consiliului eparchial Cluj Nr.9334-1930, 
cere ca consiliul să cedeze definitiv şi fără drept de revocare 1/2 parte din tangenta ce se 
cuvine comunei de la Direcţiunea Regională Silvică pentru acoperirea ajutorului votat 
de lei 2.300.000, deoarece numai cu aceste condițiuni comuna bisericească va putea 
ridica un eventual împrumut. 

Consiliul comunei, cu încheierea înaintată pentru aprobare şi care formează obiectul 
acestei deliberări: 1/ garantează cu jumătate tangenta ce i se cuvine anual de la Direc- 
ţiunea Regională Silvică plata ajutorului votat în sumă de lei 1.500.000 şi a restului din 
preţul de cumpărare a localurilor de şcoală în suma de lei 800.000 total 2.300.000 plus 
dobânzile, cu începere de la 31 Octomvrie 1930. Din suma totală revine 70% bisericei 
ortodoxe române şi 30% bisericei unite române, 2/ Autoriză Direcţiunea Regională 
Silvică Bistriţa să achite direct numitelor biserici în proporţia de 70% şi 30% jumătate 
din tangenta anuală, şi 3/. Respinge cererea relativă la ajutorul solicitat de biserica 
ortodoxă în suma de lei 500.000 şi 338.000. 

Această încheiere, comunicată cu reprezentanţii bisericilor, nu a fost atacată cu apel, 
comuna însă o înaintează Administraţiei judeţului pentru a fi supusă deliberării noastre. 

Având în vedere că ajutorul de lei 1.500.000 s-a votat şi aprobat de noi cu decizia 
Nr. 13390 adm. 496 del. în şedinţa de la 31 Octomvrie 1930, că comuna mai recunoaşte a 
fi datoare şi cu suma de lei 800.000 din restul preţului de cumpărare a localurilor de 
şcoală de Stat, că aşa fiind pentru achitarea acestor 2 sume care fac în total 2.300.000, 
cedează jumătate din tangenta anuală ce compete comunei din administrarea 
cumulativă a averilor grănicereşti de la Direcţiunea Regională Silvică, până la achitarea 
totală a sumei de mai sus şi a dobânzilor legali, şi autoriză plata ei numitelor biserici în 
proporţia votată de 70% pentru biserica ortodoxă şi 30% pentru biserica unită, direct de 
către Direcţia Silvică. 

Că comuna este în drept a veni în ajutorul bisericilor şi a vota chiar şi în mod 
permanent sau cel puţin pe o durată mai lungă cheltuieli facultative dacă sunt asigurate 
în acelaşi timp cheltuielile normale şi periodice prin venituri normale şi periodice plus 
cotele adiţionale suplementare ce ar mai fi necesare. 

Că prin cedarea tangentei de jumătate bisericelor consiliul a apreciat că se poate 
lipsi de această parte din venit, că pentru cheltuielile normale consiliul mai poate 
înfiinţa şi cote adiţionale suplimentare cari în sensul art. 430 modificat din L.p.O.A.L. 
pot creşte până la îndoitul celor admise prin Legea veniturilor publice /art 72/ că 
comuna încă nu a uzat nici de acest mijloc de acoperire a cheltuielilor normale că aşa 
fiind aflăm că încheierea consiliului este executabilă şi ea se poate aproba. 

Având în vedere apoi că consiliul ia asupra sa plata dobânzilor după suma de lei 
2.300.000 cu începere de la 31 Octomvrie 1930, că aprobarea ajutorului şi a hotărârei 
anterioare de votarea ajutorului s-a aprobat cu decizia noastră numai cu începere de la 1 
Ianuarie 1931, că aşa fiind şi hotărârea fiind definitivă, numai de la această dată se poate 
admite şi dobânzile firesc fiind că numai de la exigenţa capitalului se pot calcula dobânzi. 

Având în vedere pe urmă că partea aceeia a decisiunei noastre Nr.3390 adm. 496 
del./1930 prin care aprobăm un ajutor de lei 338.000 nu a format nici când obiect de 
discuţie în consiliul comunal, că numai din greşeală s-a impus această sumă care nu a 
format obiectul încheierii consiliului şi având în vedere că consiliul nu recunoaşte 
această sumă nu se mai poate insista din partea autorităţilor tutelare asupra ei, că aşa 
fiind consiliul în această privinţă bine a decis. 

În baza art. 323 din L.p.O.A.L. decidem: 

Aprobăm susmenţionata încheiere a consiliului comunei Bistriţa-Bârgăului cu 
modificarea ca dobânzile după suma de lei 2.300.000 se vor calcula numai cu începere 
de la 1 Ianuarie cor. data exigibilităţii ajutorului. 

Despre ce încunoştinţăm primăria comunei Bistriţa-Bârgăului, şi prin ea consiliul 
comunei şi toţi cei interesaţi contra dovadă de înmânare ce se va ataşa la dosar. 

Din şedinţa ţinută în Bistriţa, la 4 Aprilie 1931 

Din şedinţa Delegației consiliului Judeţului Năsăud. 

Preşedinte; ss. Dr. Alexandru Pălăgeşiu 

Secretar general; ss. Dr. Albert Krautner 


Document nr. 9 


Prea Sfinţite Stăpâne, 


Profitând de vacanţa S. Paşti, m-am deplasat la Bistriţa şi în parohia noastră Bistrița- 
Bârgăului. De la Prefectura Judeţului am ridicat actul prin care ni se aprobă bisericei 
noastre de la comuna politică un ajutor de 1 mil. 610 mii lei cu 1 Ianuarie cor (70% din 2 
mil. 300 mii) pentru acoperirea datoriilor de la Banca Centrală şi Aurora Bistriţa. 

Banca Centrală a împrocesuat consiliul parohial şi în timpul cel mai scurt trebuie 
să achităm şi la Banca Aurora. 

1. De aceea cu profund respect, Vă rog, să binevoiţi a esopera un împrumut 
- în condiţii favorabile, de mai lungă durată şi de urgenţă — de unmilionşasesute- 
zecemiilei în baza actului de garanţie de la Regiunea Silvică Bistriţa (care se află la 
dosar) şi în baza deciziunilor consiliului comunal şi consiliului judeţean. 

2. Rog mai departe a interveni la Dl. Dr. I. Lazăr avocat (Bistriţa) al Băncii 
Centrale, să nu facă cheltuieli de execuţie membrilor consiliului parohial, fiind el 
membru al adunării noastre Eparhiale. 

3. Cu numărul 234 din 18.1.1930 Regiunea Silvică-Bistriţa a votat un ajutor 
bisericii noastre din chestiune 200 mii lei. Ar fi bine să se facă o adresă de mulţu- 
mită şi totodată să interveniţi ca în timpul cel mai scurt posibil să ne achite această 
sumă. 

Ca şi altă dată îmi iau îndrăsneala, a vă ruga cu umilinţă, să binevoiţi a ne acorda un 
ajutor din fondurile Eparhiale, căci atunci imediat putem proceda şi urma exemplul de 
importanţă istorică a Prea Sfinţiei Voastre din 29 Martie cor, promiţându-vă solemn, că 
îmi voi pune la încercare toate forţele ca să terminăm biserica şi prin August cor. să vă 
vedem în această parohie dând destinaţie acestui sfânt lăcaş spre mărirea lui Dumnezeu, 
întărirea credincioşilor noştri şi multumirea Arhipăstorească a Prea Sfinţiei Voastre. 


Dorindu-vă ca sărbătorile Învierii Domnului să le petreceţi sănătos, sunt 
Prof. Dr. A. Buzdug. 
Bistriţa-Bârgăului, 8 April 1931 


Document nr. 10 


Nr. 66/1931 


Prea Onorat Oficiu protopopesc, 


Referitor la scrisoarea trimisă din partea On. Oficiu protopopesc sub Nr. 151/1931 
cu data de 6.IV, prin care ni se împărtăşeşte scrisoarea Prea Ven. Consiliu Eparhial de 
sub Nr. 1658 din 30 Martie a.c., că DI Inspector adm. Căpuşianu s-ar fi deplasat cu 
delegaţie specială de la Directoratul Ministerial din Cluj la Bistriţa-Bârgăului şi ar fi 
aranjat cu consiliul comunal chestiunea şi soluţiunea plătirii datoriilor Bisericei noastre 
prin comuna politică, precum şi raportarea grabnică asupra situaţiei, subscrisul paroh 
raportez următoarele: 

Comuna bisericească ortodoxă a cerut de la comuna politică din loco ca să-i achite 
datoria pentru şcoale mai departe a cerut un ajutori de 1.500.000 lei pentru a-şi putea 
achita datoriile ce le are la Banca Centrală şi Banca Aurora din Bistriţa. Consiliul 
comunal a aprobat ca ajutoriul cerut şi datoria ce o are faţă de Biserică să se achite. 
Hotărârea s-a trimis Consiliului judeţean spre aprobare. 

Consiliul judeţean sub Nr. 2742 adm. 321 del. cu data de 28 Martie a.c. a aprobat ca 
comuna politică să deie bisericilor din Bistriţa-Bârgăului suma de 2.300.000 lei şi anume: 

Bisericei ortodoxe 1.610.000 lei, adecă 70%, iar Bisericii catolice 30%, fiindcă comuna 
politică nu are bani deocamdată, încredinţează Biserica ca să ia un împrumut sub girul 
ei — în care sumă se cuprinde şi datoria ce o are comuna politică pentru şcoale faţă de 
Bis. ort. şi cat. conform contractului. 

Hotărârea Consiliului Comunal, precum şi aprobarea Consiliului judeţean s-a îna- 
intat prin DI. Profesor Dr. Andrei Buzdug direct Prea Sfinţiei Sale Episcopului Nicolae 
a Clujului, pentru a ne sta în ajutori spre a putea primi un împrumut cu percente 
reduse de la vreo Bancă din Cluj sau alt loc, deoarece Banca Centrală din Bistriţa ne-a 
împrocesuat pre membrii Consiliului bisericesc şi cauzează o mulţime de spese (aud că 
şi Banca Aurora voeşte a ne împrocesua). 

Aruncul ce s-a făcut în 1929 s-a trimis de către Veneratul Consiliu Eparhial 
prefecturei judeţului Năsăud, care în anul trecut l-a înaintat Comunei politice Bistriţa 
Bârgăului spre încasare, dar comuna politică până în ziua de azi nu a încasat nici un 
ban, deşi m-am rugat de Dl. Primar. 

Întrucât priveşte că DI inspector Căpuşianu s-ar fi deplasat ca delegat a Directora- 
tului ministerial din Cluj la Bistriţa Bârgăului, subscrisul paroh nu am de ştire, m-am 
informat şi la Comuna politică şi aceia încă nu au de ştire ca să fi fost susnumitul 
Inspector; să poate să fi fost la Prefectura Judeţului, fiind hotărârile Consiliului 
Comunal înaintate acolo din anul trecut spre aprobare. 


Oficiul parohial ortodox român Bistriţa Bârgăului, la 13 April 1931 
Aurel Monda, paroh 


Document nr. 11 


Consiliul Eparhial Ortodox Român Cluj 
Nr. 2669/1931 


Copie 


Prea Onorat Oficiu Protopopesc Bistriţa, 


Cu referire la raportul Nr. 151-1931 în chestiunea aranjării datoriilor bisericei din 
Bistriţa Bârgăului şi a continuării zidirei bisericii, am luat dispoziţiile concretizate în 
adresele de sub % către DI. Dr. I. Lazăr adv. şi deputat sinodal, Dir. Reg. Silvică Bistriţa, 
Of. parohial Bistriţa Bârgăului Nr. P.O.D. Prof. Dr. A. Buzdug. 


Cluj, din şedinţa Consiliului eparhial plenar, ţinută la 15 Aprilie 1931 
Laurenţiu Curea ss., Secretar 

Nicolae ss., Episcop 

Pentru conformitate, Laurenţiu Curea 


Document nr. 12 


Consiliul Eparhial Ortodox Român Cluj 
Nr. 2669-1931 


Copie 


Prea Onoratului Domn Dr. A. Buzdug, Profesor Leşu 


Cu referire la adresa Dvs. din 8.IV. şi 15.IV. a.c, vă comunicăm, că chestiunea 
aranjării datoriilor bisericei din Bistriţa Bârgăului, precum şi a posibilităţii de 
reîncepere şi terminare a zidirii acelei biserici am luat măsurile concretizate în adresele 
către Dl. Dr. I. Lazăr adv. şi deputat sinodal, Direcţiunea Reg. Silvică din Bistriţa şi 
către Oficiul parohial din Bistriţa Bârgăului anexate aici în copie. Concediul de la 
cursurile Academiei Teologice pe zilele 20-22 l.c. ţi se acordă şi te delegăm totodată cu 

conducerea adunării par. extraord. din Bistriţa Bârgăului, convocată - după raportul 
P.O.Dtale pe ziua de 23.IV. a.c. De rezultat ne vei raporta. 


Cluj, din şedinţa plenară a Consiliului eparhial, ţinută la 15 Aprilie 1931 
Laurenţiu Curea ss., Secretar 

Nicolae ss., Episcop. 

Pentru conformitate Laurenţiu Curea 


Document nr. 13 


Consiliul Eparhial Ortodox Român Cluj 
Nr. 2669/1931 


Copie 
Domnului Dr. I. Lazăr, adv. Deputat sinodal Bistriţa 


Fiind informaţi, că Banca Centrală filiala Bistriţa a împrocesuat parohia noastră 
din Bistriţa Bârgăului pentru datoria ei de acolo de 1.117 mii lei, plus dobânzile 
scadente, şi că acelaşi lucru e pe cale de a-l face şi cealaltă bancă Aurora din Bistriţa 
pentru datoria bisericei noastre de 485.000 lei — ne îndreptăm cu apelul nostru stăruitor 
către St. Dvoastră ca faţă de omul, cu cea mai largă solicitudine şi înţelegere faţă de 
nevoile bisericei în general şi faţă de situaţia mai mult decât desnădăjduită a bisericei 
noastre din Bistriţa Bârgăului, rugându-vă să binevoiţi a lua contact personal cu 
Direcţiunile celor 2 bănci menţionate aici şi a le ruga în numele parohiei Bistriţa 
Bârgăului ca să nu-i protesteze datoriile, ci să le acorde prelungirea necesară şi posibili- 
tatea de replătire în înţelesul aranjamentului cuprins în convenţia dintre parohie şi 
comuna politică concretizată în aprobarea Delegației Consiliului judeţean Nr. 2742 
adm. 322 del 1931, anexată sub în copie, şi a Declaraţiunei Direcţiunei Reg. Silvice din 
Bistriţa, anexată de asemenea sub %. 

Credem că aceste 2 acte prezintă deplină garanţie pentru respectivele bănci. Vă 
rugăm totodată să binevoiţi a lua contact şi cu Direcţiunea Reg. Silvică din Bistriţa şi a-i 
solicita bunăvoința ca să facă rost de bani din tangenta cuvenită Bistriţei Bârgăului, în 
măsură cât mai mare, mai urgent şi mai ales posibil, pe cari bani să-i pună la dispoziţia 
parohiei Bistriţa Bârgăului ori direct băncilor creditoare în contul datoriei bisericei. 
Contăm cu toată nădejdea pe binevoitorul şi prețiosul Dvs concurs pentru aranjarea cu 
bine a acestei chestiuni, ce altcum ar provoca desastrul moral şi material al acestei 
parohii nenorocite în situaţia ei de azi. Vă subliniem faptul dureros că altă soluţie de 
ieşire din dilemă nu găsim, fiindcă banca Vatra nu poate, iar B. Naţională, Albina etc. 
nu vrea a acorda azi împrumuturi de milioane, cum ar fi cazul acesta, iar în ceea ce 
priveşte procentul dobânzilor, acesta în temeiul Legei cametei s-a egalat la 14% pentru 
toate băncile, inelevant mari sau mici. 

Nu ne îndoim deloc de altcum în bunăvoința acelor 2 bănci creditoare şi mai ales 
azi, când capitalurile le sunt asigurate, dar chiar şi posibilitatea de o regulată şi grabnică 
reîncasare a lor. 

De rezultat vă rugăm să binevoiţi a ne încunoştința pentru a putea linişti spiritul 
exasperat al giranţilor datoriilor în chestiune. 

Cluj, din şedinţa plenară din 15 Aprilie 1931 

L.S. Nicolae Ivan, Episcop, ss. preşedinte 

Laurenţiu Curea, ss secretar 


Document nr. 14 


Prea Sfinţite Stăpâne, 


Credincioşii noştri din Bistriţa Bârgăului au hotărât ca în 23 cor., ziua Sf. Gheorghe, 
să se întrunească cu toţii şi să se sfătuiască luând măsurile necesare pentru terminarea 
bisericei. La această întrunire am fost chemat şi eu. 

Dacă Prea Sfinţia Voastră aflaţi de bine ca să iau parte şi eu, vă rog; binevoiţi a mă 
concedia pe zilele 21 şi 22 de la şcoală, precum şi de la predica din ziua S. Gheorghe de 
la biserica din Cluj, pe care voiu ţinea-o în Bistriţa Bârgăului. 


Sărutându-vă dreapta, sunt al Prea Sfinţiei Voastre 
Prof. A. Buzdug 
Leşu, 15 April 1931 


Document nr. 15 
Nr. 151/1931 


Venerat Consiliu Eparhial ort. rom. 


Cu provocare la ordinul Nr. 1658 din 30 Martie a.c. în chestia de delegaţie din 
partea Directoratului Ministerial a Dlui Inspector Căpuşanu la Bistriţa Bârgăului, îmi 
iau voie a înainta sub % în original raportul oficiului parohial de acolo Nr. 66-13 Aprilie 
a.c. spre binevoitoare apreciere, în legătură cu hotărârea Consiliului comunal, aprobată 
de Consiliul judeţean şi promovată Vener. Consiliu Eparhial prin DI profesor Andrei 
Buzdug. 


Bistriţa, la 15 Aprilie 1931 


Oficiul protopopesc ort. rom. 
Grigore Pletosu, protopop 


364 


Anexe 


Document nr. 16 


Regatul României 
Directoratul Ministerial al Ardealului Cluj 
Serviciul Internelor Nr. 15.933-1931 


Domniei Sale D-lui Preşedinte al Consiliului Eparhial Ortodox Român Cluj 
Domnule Preşedinte, 


Referindu-ne la adresa d-voastră Nr. 2415-1931, avem onoare a vă înainta spre 
ştiinţă un extract din deciziunea Nr. 2742 adm./1931 321 del. a Delegaţiunei Consiliului 
Judeţean al judeţului Năsăud, primită cu raportul administraţiunii acelui judeţ Nr. 
4807/1931, cu privire la aprobarea hotărârii Consiliului comunal al comunei Bistriţa 
Bârgăului din 21/ Maiu 1931, referitoare la ajutorul votat bisericii ortodoxe române. 


Cu 1 anexă. 

Cluj, la 8 Maiu 1931 

Director ministerial, ss. indescifrabil 

Şeful serviciului internelor, ss. indescifrabil 


Document nr. 17 
Nr. 95/1931 
Prea Onorat Oficiu protopopesc 


Referitor la scrisoarea Prea Veneratului Consiliu Eparhial Nr. 3495 din 29 Mai a.c. cu 
privire la replătirea datoriilor bisericeşti, am onoarea a raporta următoarele şi anume: 

Dimpreună cu Dl. profesor Dr. Andrei Buzdug, care a fost încredinţat din partea 
Prea Ven. Consiliu Eparhial prin scrisoarea de sub Nr. 2669 din 10 April, am fost în 
Bistriţa şi am rugat Băncile la care suntem datori ca să mai aştepte până ce vom putea 
primi un împrumut pre mai mulţi ani. Acoperire avem de la comuna politică 1.610.000 
lei şi interesele din 1 lanuarie 1931, iar de la credincioşi aruncul ce s-a făcut în anul 
1929, care a fost înaintat de Prefectura judeţului Năsăud spre încasare comunei politice 
Bistriţa Bârgăului spre încasare în Septembrie 1930. 

Comuna politică până în ziua de azi nu a încasat nemica de la oameni, deşi am 
rugat primăria ca să se încaseze aruncul. 

Mai departe am mers la Bistriţa cu DI. Dr. Buzdug şi am vorbit cu Dl. Inginer 
Grapini care ne-a promis că ne va câştiga din Bucureşti un împrumut cu % reduse pre 
20 ani, ca astfel să ne putem achita datoriile bisericei şi să ne putem termina biserica. 
Rugările pentru contragerea unui împrumut sunt înaintate şi aşteptăm un răspuns. 


Oficiul parohial ortodox român 
Bistriţa Bârgăului, la 5 Iunie 1931 
Aurel Monda, paroh 

Document nr. 18 


Oficiul Protopopesc Ort. Rom. Bistriţa 
Nr. 227/1931 ppesc. 


Venerat Consiliu Eparhial, 


În temeiul ordinului Ven. Consiliu Ep. Nr.3495 din 29 Mai a.c., îmi iau voie a înainta 
în alăturare sub % raportul preotului Aurel Monda, referitor la modalitatea de replătire 
a datoriilor Bisericii din Bistriţa Bârgăului, spre binevoitoare apreciere şi considerare. 


Bistriţa, la 12 Iunie 1931 
Oficiul protopopesc ort. rom. 
Grigore Pletosu, protopop 


Document nr. 19 


Extras 


Din procesul verbal al Comisiunei silvice instituită pe lângă Direcţiunea Regională 
Silvică, dresat în şedinţa de la 22 Iunie 1931. 

Nr. 75 Pv.1931 91 C.s. 

Se înaintează cererea consiliului eparhial ort. rom. Cluj Nr. 2669 din 15 Aprilie 
cor., prin care solicită achitarea ajutorului de lei 200.000 votat de Comisiunea Silvică cu 
decisiunea Nr.151 Pv. 182 C.s./1929 parochiei ort. rom. din Bistriţa-Bârgăului, precum şi 
achitarea tangentei pe anul 1930. 

Comisiunea Silvică, având în vedere că din cauza crizei financiare ajutorul votat şi 
prevăzut în bugetul anului 1930 în suma de lei 200.000 nu a putut fi pus la dispoziţia 
parohiei, că tot din acest motiv nu a putut fi trecut drept creanţă neachitată nici în 
bugetul anului 1931. 

Că tangenta cuvenită comunei Bistriţa-Bârgăului pe anul 1930 a fost de lei 435.611, 
că această sumă s-a achitat deja primăriei comunei, că aşa fiind din tangentă, comuna 
nu mai poate avea nici o pretenziune. 

Decide: Că nu poate satisface cererea. 


Pentru autenticitate: 
Preşedinte, ss. indescifrabil 
Prefect, Vasile Butta 
Raportor, ss. insescifrabil 

Document nr. 20 


Banca „Aurora” Societate pe acţiuni Năsăud 
Filiala Bistriţa 
Bistriţa, la 26 Iunie 1931 


Prea Sfinţia Voastră Domnule Episcop! 


Cu adresa de data 10 Ianuarie a.c. Nr. 85, Prea Sfinţia Voastră ne-aţi solicitat să 
acordăm o păsuire parohiei Bistriţa-Bârgăului în chestia achitării împrumutului con- 
tractat de la Filiala noastră, deoarece sunt în curs tratative pentru ca parohia să 
primească de la comuna politică un ajutor mai mare pentru achitarea datoriilor ce le-a 
contras pentru clădirea bisericii. 

La această adresă, cu scrisoarea noastră din 19 Ianuarie a.c., ne-am permis a arăta 
Prea Sfinţiei Voastre sprijinul pe care l-a acordat Filiala noastră Bisericii din Bistrița- 
Bârgăului şi celorlalte biserici ortodoxe din oraşul Bistriţa, din Terpiu şi Mânăstirei de 
la Piatra Fântânele. 

Accentuăm şi cu această ocazie că în ajutorarea acestor parohii prin acordarea de 
împrumuturi considerând mijloacele materiale ale băncii noastre — ne-am sforţat peste 
puterile noastre. Am făcut-o cu toată căldura dintr-un punct de vedere mai înalt 
naţional şi adevărată credinţă, având convingerea că şi conducătorii şi credincioşii 
acestor parohii îşi vor face datoria la timp faţă de bancă. 

În acea scrisoare am invocat şi împrejurările, cari ne forţează să insistăm pentru 
achitarea datoriilor şi în special a datoriei ce-o are Parohia Bistriţa-Bârgăului. 

V-am rugat, Prea Sfiinţia Voastră, ca să ne daţi tot sprijinul în soluţionarea acestei 
grele chestiuni. 

Am voit şi voim cu tot preţul să evităm procesul, care pe lângă aceea că este 
împreunat cu mari cheltuieli, dar această procedură produce mari nemulțumiri în sânul 
credincioşilor şi slăbeşte credința faţă de biserică şi conducătorii ei, iar în zilele de 
astăzi, şi mai mult credinţa trebuie întărită şi nu slăbită. 

În 6 Martie a.c., iarăşi v-am rugat în această chestie, dar până acum n-am primit 
nici un răspuns. 

După ce suntem convinşi că Prea Sfinţia Voastră e pătruns de însemnătatea acestei 
cauze, din nou ne îndreptăm către Prea Sfinţia Voastră cu rugămintea ca să binevoiţi a 
căuta modalităţi pentru a asigura câştigarea unui împrumut pe seama Bisericii din 
Bistriţa-Bârgăului, respectiv a comunei politice. 

E lucru cert că banca care acordă împrumutul trebuie să aibă garanţă sigură că 
condiţiunile de plată ale împrumutului vor fi pe deplin asigurate şi că acelea vor fi şi 
observate. Nu mai fiind asigurată această bază, se va putea primi şi împrumutul. 

Vă rugăm, Prea Sfinţite, binevoiţi a lua măsurile necesare ca credincioşii din 
Bistriţa-Bârgăului să fie convinşi că numai pe această bază se poate primi împrumutul 
pot ieşi din marele năcaz şi încurcătura în care au ajuns. 

Trebuie să o spunem, că e o ruşine pentru credincioşii din Bistriţa-Bârgăului cari 
au primit atâtea ajutoare de la comună şi sunt asigurate pentru biserică iarăşi ajutoare, 
să nu aducă şi ei jertfe materiale pentru garantarea împrumutului ce este de a se 
contracta pe un timp mai îndelungat. 

Parohii cu credincioşi cu mult mai puţini, cu mult mai săraci şi-au ridicat biserici 
frumoase numai din puterile proprii, fără ajutoare de la comunele politice. Ori 
credincioşii din Bistriţa-Bârgăului să fie scutiţi de aceste jertfe? 

Ştim că astăzi situaţia materială a ţăranului este foarte grea, dar cauza de mai sus 
care se trage de multă vreme nu mai poate fi amânată ani de zile, fiindcă devine tot mai 
apăsătoare şi cu urmări mai dezastruoase. 

Din aceste considerente, din nou vă rugăm pe Prea Sfinţia Voastră ca să binevoiţi a 
încredința pe D-nul Profesor de academie Dr. Andrei Buzdug, care s-a ocupat cu 
această cauză, - eventual şi pe un alt delegat al Prea Sfinţiei Voastre, cari să continue 
pertractările în chestia împrumutului pe o astfel de bază ca banca să şi poată acorda 
împrumutul cerut, căci altcum toate pertractările sunt inutile. 

Trebuie o muncă uriaşă permanentă, cu adevărată credinţă pentru biserică, pentru 
a convinge credincioşii să se angajeze la primirea condiţiilor băncii, cari asigură achita- 
rea împrumutului. 

Fără jertfa credincioşilor parohiei, nu se va putea ajunge la nici un rezultat. 

Multe lucruri mari şi monumentale aţi săvârşit până acuma Prea Sfinţia Voastră în 
lunga şi rodnica activitate pentru biserică şi neam, avem convingerea că veţi afla calea 
să soluţionaţi şi această cauză care pentru bancă - trebuie să o spunem - în zilele de azi 
este foarte păgubitoare. 

Când vă cerem scuzele pentru acestea, sire, cu tot respectul vă rugăm, Prea Sfinţia 
Voastră, să binevoiţi a ne acorda întreg sprijinul. 


Vă rugăm să primiţi expresiunea înaltelor noastre consideraţiuni, 
Banca Aurora, Societate pe Acţiuni, Filiala Bistriţa, 
Director, Dr. Leon Scridon 


Document nr. 21 


Banca „Aurora” Societate pe Acţiuni Năsăud 
Filiala Bistriţa 
Bistriţa, la 28 Iulie 1931 


Înalt Prea Sfinţite Domnule Episcop! 


Cu referire la cererea noastră din 26 Iunie a.c. în chestiunea datoriei parohiei 
Ortodoxe din comuna Bistriţa-Bârgăului, cu tot respectul vă rugăm Înalt Prea Sfinţite: 

Să binevoiţi a ne încunoştința despre starea acestei chestiuni. 

Vă rugăm să primiţi expresiunea deosebitelor noastre consideraţiuni. 


Banca „Aurora” Societate pe Acţiuni Filiala Bistriţa 
Semnături, ss. indescifrabil. 

Document nr. 22 


Prea Sfinţite Stăpâne, 
Venerat Consiliu Eparhial, 


Parohia noastră Bistriţa-Bârgăului s-a apucat să-şi construiască o biserică; lucrările 
însă din cauza crizei s-au sistat încă în anul 1926, fără ca biserica să fie dată destinaţiei 
şi serviciul divin se face într-o sală mică şi cu totul necorespunzătoare. După ce nu am 
mai putea lăsa să dăinuiască situaţia aceasta, fiindcă ar fi pentru demoralizarea 
credincioşilor noştri, mai ales că fraţii uniţi continuu ne necăjesc, apoi momentan nu 
avem bani şi biserica numai decât trebuie să o terminăm, vă rog ca în contul parohiei 
noastre şi în special pe al meu propriu binevoiţi a ne acorda un împrumut de 200 mii 
lei, ca imediat să ne apucăm de lucrări. 


Cluj, 1 August 1931 


Aurel Monda, paroh 


Document nr. 23 


Prea Sfinţite Stăpâne, 
Venerat Consiliu Eparhial 


Parohia noastră Bistriţa-Bârgăului în scopul construirii bisericei a contractat un 
împrumut de la Banca Centrală- Sucursala Bistriţa. Această datorie se ridică la suma de 
circa 1 mil. 200 mii lei. 

Comuna politică ne-a votat suma de 1 mil. 600 mii lei, obligându-se ca de la 1 
Ianuarie cor. să plătească şi interesele. După ce însă în criza aceasta nu poate comuna 
să-şi încaseze pretenziunea de la Regiunea Silvică - Bistriţa, datoria însă având 
acoperire sigură, vă rugăm umilit să binevoiţi a interveni la Banca Centrală să nu ne 
facă greutăţi sechestru şi cheltuieli inutile, prin aceasta aducându-ne credincioşii în 
situaţii neplăcute, mai ales că parohia noastră este mixtă. 


Cluj, 1 August 1931 


Cu profund respect, 
Aurel Monda, paroh 
Prof. Dr. Andrei Buzdug 

Document nr. 24 


Consiliul Eparhial Ortodox Român Cluj 


Nr. 5241-1931 


Protoiereu Dr. Vasile Sava, consilier eparhial 
Loco 


Te poftesc să te deplasezi de urgenţă la faţa locului în parohia Bistrița-Bârgăului, şi 
anume în o Duminecă ori sărbătoare şi să întruneşti consiliul parohial, - care are să se 
declare, dacă consimte pe răspunderea consiliului ca să dăm în intreprindere parţială 
lucrările de tencuială internă şi de meşanie, uşi, fereşti şi padiment, în aşa feliu ca să se 
poată face slujbă Dzeiască pe la începutul lui Noiemvrie, - şi în caz că consimte să ia 
răspunderea faţă de antreprenorul Sas - noi suntem aplicaţi a acorda preotului Aurel 
Monda un împrumut personal de 200.000 lei garantat: 

a) cu salariul lui întreg de paroh cu începere din 1 August. 
b) cu averea lui mobilă şi imobilă de pe care ne va da obligaţiune, cu dreptul 
de a ne putea la caz de nevoie a o şi întabula. 

Actele recerute să se facă la faţa locului, - şi licitaţia parţială despre lucrări să o 
faceţi cu posibilă grabă, avizând şi pe Sas dacă vrea să ia parte la licitaţie. 

Pentru lucru, plătim banii de aici - până la suma de 200.000, mai mult nu. Fiind că 
ni să spune că cupola ar fi suferit prin ploi oarecari defecte, îţi atragem atenţia şi asupra 
acestei împrejurări, ca eventual ori să o consolidăm, ori să o luăm jos, să nu se 
îmtâmple vreo nenorocire după ce va fi tencuită. 

Poate că ar fi cazul ca să iei cu P. On. D-ta şi un espert controlor, ori Bohăţiel, ori 
Dordea - cari vor fi disponibili, ei îţi pot da apoi şi informaţii asupra Devizului — 


despre lucrările ce sunt a se face, strict necesari. 
Cluj, la 4 August 1931 


Episcop, Nicolae 

Document nr. 25 


Cluj 6 August. 1931 
Onor. Sucursala n/Bistriţa 


Copie 


S-a prezentat la noi dl. Dr. Victor Moldovan, deputat, şi preotul din Bistrița- 
Bârgăului şi au solicitat suspendarea procesului contra Bisericii de acolo. S-au angajat 
să depună inzistenţe pe lângă Regna, ca până la sfârşitul lunii Octombrie a.c. să vă 
plătească pentru contul Bisericei cel puţin 400 mii lei. Am convenit să le dăm amânare 
şi să suspendăm procedura până la 1 Sept. a.c. întrucât veţi primi de la Regna o scri- 
soare că se obligă să plătească cel puţin suma de mai sus, până la finea lui Octombrie 
a.c. pentru biserică. 

Veţi îndruma advocatul să ţină cauza pe loc, iar pe noi ne veţi pune în curent. 


Cu stimă, 
Banca Centrală s.a. Cluj. 
Semnăturile 


Document nr. 26 


Proces Verbal 
Copie 


Luat în şedinţa extraordinară a Consiliului parohial ortodox român din Bistrița 
Bârgăului, ţinută la 9 August 1931 sub presidiul D-lui asesor Consistorial Dr. Sava, 
prezenţi următorii membrii: Gavril Cott, Anton Cerceja, Niculai Sereţan, Ion Moişan a 
Tomi, Grigore Beşa, Ștefan Ciurea, Mihai Purcil, Leon Someşan, Constantin Cerceja, 
Vasile Hăngan, Macedon Tigăroi, Aurel Monda, dintre suplenţi: Petre Laba, Andrei 
Ghiţan şi Ion Ţarcă. 

Cu verificarea procesului verbal să concred membrii Gavril Cot, Anton Cerceja. 

Delegatul Eparhial DI. Dr. Vasile Sava aduce la cunoştinţă Consiliului parohial, că 
a fost trimis de către Prea Sfinţitul Episcop Nicolae cu Ordinul 5241/931 să întrebe 
Consiliul parohial dacă se învoieşte să se deie în intreprindere parţială lucrările de la 
biserică, tincuiala internă, uşi, fereşti, padiment, în aşa fel ca să se poată face slujbă pe 
la începutul lui Novembre a.c. şi în caz că se învoesc, dacă ia răspundere faţă de 
antreprenorul Sas, în acest caz Consiliul Eparhial, pe lângă cele 50.000 lei votate, va mai 
acorda 200.000 lei ca împrumut pre garanţa preotului Aurel Monda. Acest împrumut se 
va restitui la timpul său de Direcţiunea Regiunei Silvice. Pentru darea în intreprindere 
a lucrărilor, se va publica licitaţiune publică şi costul îl va plăti Consiliul Eparhial în 
baza unor situaţiuni de lucrări executate controlate şi verificate de un arhitect expert. 

Consiliul parohial primeşte propunerea Prea Sfinţiei Sale de a se termina biserica cu 
mijloacele de mai sus, obligând parohia să deie toate cărăuşiile de la gară şi prundişul. 

Tot odată, Consiliul parohial cere ca Consiliul Eparhial să deie expertul său care să 
cenzureze toată lucrarea făcută de Dl Sasu şi să stabilească câtă cantitate a lucrat şi cât 
ar fi costul, pentru toate lucrările executate până azi. La licitaţiune poate participa şi DI 
Sasu, dar Consiliul nu se simte obligat. 

Tot odată, să constată că cupola, după părerea D-lui arhitect Gutwirth, nu ame- 
ninţă cu prăbuşirea cum pretinde Dl. Sasu, este stricată, însă tincuiala în jurul turnule- 
telor şi cupolei din cauza insuficienţei lucrărilor de tinichigiu, Consiliul obligă pre 
antreprenorul E.I. Sasu să completeze toate lucrările de tinichigiu şi cărămida stricată 
din cauza umezelii s-o înlocuiască cu cărămidă nouă. 

Tot odată, Consiliul parohial ia la cunoştinţă declaraţia D-lui I. Sasu din 7 August 
1931, în care Dl. I. Sasu degajază de la sine orice răspundere din cauză că nu să termină 
biserica. 

Ne mai fiind alte obiecte, procesul verbal după cetire să încheie şi subscrie. 

D.U.S.: 

Dr.Vasile Sava m.p., delegatul Eparhial; Macidon Țigăroi m.p., notar; Gavril Cott 

m.p., verificatori; Cerceja Anton m.p., verificatori; Aurel Monda m.p., preşedinte ordinar. 


Pentru conformitate cu originalul, 
Oficiul parohial ortodox român Bistrița Bârgăului, la 9 August 1931 
Aurel Monda, paroh ortodox 


Document nr. 27 
Nr. 122/1931 


Licitaţiune 


Pentru executarea lucrărilor restante la biserica noastră din Bistriţa Bârgăului, prin 
prezenta publicăm concurs cu termin de 10 zile de la prima apariţie în ziarul 
„Renaşterea”. Devizul, condiţiunile se pot cunoaşte în cancelaria oficiului parohial ort. 
rom. din Bistriţa Bârgăului. 


Oficiul parohial ortodox român, în conţălegere cu membrii Consiliului parohial. 


Bistriţa Bârgăului, la 9 August 1931 
Aurel Monda, paroh ortodox 

Document nr. 28 
Consiliul Eparhial Ortodox Român Cluj 


Frate Monda! 


Nu ştiu dacă Tu ai greşit la copiere sau e rău conceptul procesului verbal de 
Duminică. În procesul verbal stă: „acest împrumut se va restitui la timpul său de 
Direcţiunea Regiunii Silvice. Pentru darea intreprinderea lucrărilor se va da în licitaţie 
publică etc.”. Sensul trebuie să fie următorul: „Pentru darea în intreprindere a lucrărilor 
se va publica licitaţiune publică”. 

Rog de copiază încă o dată procesul verbal corect, şi să-l trimiţi cu întoarcerea 
poştei aici, ca să înlocuiesc vechiul proces verbal. Totodată, am nevoie de devizul lui 
Sas şi de contract. Trimite-le recomandat. Mai bine ne-ai trimite o copie de pe contract. 
Asemenea să ne trimiţi şi publicarea de licitaţie cu iscălitura comitetului. 


Cluj, la 10 August 1931 


Document nr. 29 


Consiliul Eparhial Ortodox Român Cluj 
Cluj, la 10 August 1931 


Prea Sfinţia Voastră! 


În momentul acesta m-am întors de la Borgo-Bistriţa. Acolo s-a întrunit eri consiliul 
parohial şi a luat la cunoştinţă cu aprobare propunerea PREA SFINŢIEI VOASTRE, de 
a se da împrumut 200.000 lei pe lângă garanţa preotului şi a se termina biserica. De 
asemenea, s-a învoit să se deie lucrarea prin licitaţie şi altei persoane decât lui Sas. A 
mai cerut ca episcopia să trimită expertul său ca să verifice întreagă lucrare a lui Sas, ca 
şi sumele plătite pentru a se constata dacă mai are de primit ceva. 

Se înţelege că în acest caz, spesele expertului să le suporte Eparhia, ei neavând nici 
un ban. 

Buzdug, după ce a plecat de la Cluj, a făcut un deviz, cât ar mai costa biserica până 
la terminare, - devizul l-a făcut Sas - şi costă lei 360.000. Noi am da 250.000 lei, pentru 
rest nu există acoperire. Oamenii sunt total demoralizaţi şi în momentul de faţă nu să 
poate edifica pe un sprijin din partea lor, dimpotrivă am pregăti terenul pentru 
propagandă unită, care caută să pescuiască în ape tulburi. 

Preotul Monda a declarat că garantează împrumutul cu averea sa şi s-a angajat că 
va plăti şi dobânzile din salar, dar de restul salarului nu poate abzice, fiind că n-are cu 
ce trăi. Acum aflu că o parte a salarului este şi sechestrat de Banca Centrală din Bistriţa. 

I-am spus preotului să se ducă la Regiunea Silvică şi să aducă de acolo o declaraţie 
că cele 200.000 lei luaţi în buget se vor vărsa la Eparhie. Consiliului parohial asemenea 
i-am spus acest lucru. 

Sas a trimis o hârtie la Consiliul parohial prin care-i atrage atenţiunea că el nu mai 
răspunde de trăinicia lucrării şi în special de situaţia cupolei. Gutwirth n-a găsit nici un 
pericol iminent. 

E adevărat că Consiliul parohial renunţă la Sas, dar are un contract cu el, pe care nu-l 
pot pretera uşor. Gutwirth a cercetat devizul lui Sas şi a găsit că s-ar putea reduce cu 20%. 

La tot cazul, trebuie consultat un advocat asupra contractului, căci nu e consult să 
mai băgăm parohia încă într-un proces, pe lângă cele cari le va avea pentru datoria de 
circa 3.000.000 lei cât i se pretinde. Până nu avem această părere, nu putem intreprinde 
nimic. Dacă lucrăm cu preterarea lui Sas mai departe, îl scoatem din obligo, şi-i ridicăm 
răspunderea pentru întreaga lucrare plus că ne poate împrocesua. 

În consecinţă, având autorizaţia consiliului parohial de-a publica licitaţia în mână, 
aşteptăm părerea iuris consultului, hotărârea Consiliului eparhial că dă 200.000 lei, şi că 
aprobă şi el să se nesocotească drepturile lui Sas, cu orice risc, şi atunci putem face 
licitaţie şi să dăm lucrarea şi altuia. Oameni fără de lucru se găsesc destui. 

I-am spus preotului că-l voi aviza când vă întoarceţi, şi atunci să vină cu declaraţia 
de garanţă a sa, şi a Ocolului silvic, la Cluj, să perfectăm lucrurile fără grabă şi fără noi 
pericole pentru parohie. 

Până vă întoarceţi PREA SFINŢIA VOASTRĂ, pregătim toate lucrurile şi atunci se 
va decide. 

Biserica la tot cazul trebuie terminată. 


Cu tot devotamentul, 
Dr. Vasile Sava 


Document nr. 30 
Biserica din Bârgău-Bistriţa 


Către Onor Consiliu Eparhial ort. rom. din Cluj 


Am onoare a vă raporta în ce situaţie am găsit Biserica ort.rom. din Bârgău-Bistriţa. 

1. Lucrările de acoperirea cu tinichea nu sunt executate pe cum ar trebui să fie, 
apa care curge de lângă turla mare, bate în toate patru turnulețe de la naos, pentru că 
tinichigiul nu a ridicat şi a îmbrăcat pereţi verticali de la toate patru turnulețe vreo 40 
cm în sus, că când plouă se pătrunde apa pe lângă tencuială în zid şi deja trebuiesc 
scoase cărămizile stricate şi înlocuite aşa şi tencuiala umedă, tot aşa în felul acesta s-a 
mai făcut greşelile de acoperire la frontonul din faţă, deasupra intrării, unde bate apa la 
cornişa principală şi în mai multe alte locuri mai sunt defecte de tinichigiu. 

2. Toate cornişele unde ajunge ploaia sunt necesar de a face acoperirea cu 
tinichea zincat, ca să fie clădirea apărată de apă şi să nu rămână peste iarnă neexecutat. 


374 


Anexe 


3. Pe lângă Biserică, jur împrejur, trebuie să fie terenul planat pe o lăţime de mini- 
mum 1.50 m, făcut cu şanţ de scurgere, la nici un caz să steie ori să să curgă apa la clădire. 

4. La vreo câteva ferestre bate apă pe ziduri, acestea sunt a se închide cu scânduri 
în aşa fel ca să nu ajungă apa la ziduri. 

5. Lucrările de terminare ar trebui cât mai curând începute şi terminate şi prin 
licitaţie făcut un concurs, de a da în Antrepriză, conform realităţii cum se află situaţia 
stării bisericii de acuma. 

Raportul de mai sus binevoiţi a lua la cunoştinţă şi rămân cu tot respectul, 

Arch. Gutwirthh 


Spese de tren cl II. încolo şi înapoi s-a urcat la lei 762 (şaptesuteşasezecişidoi) 
Cluj, la 11 August 1931 


Document nr. 31 


Frate Sava, 


Trimit cu tot respectul Procesul verbal din 9 August a.c. cu modificarea cerută, în 
original, aşa a fost pus după cum am scris în copia care ai dus-o tu, am corectat, tot 
odată am făcut copie de pre Contract, şi am făcut un formular pentru publicare de 
licitaţiune, nu ştiu bun a fi sau ba. Te rog că dacă nu e bun, îl fă tu şi îl dă să-l publice. 
La firma Sasu i-am împărtăşit hotărârea ce s-a adus în 9 August şi a zis către mine că 
mai poate reduce din preţurile puse în deviz şi să îi dăm lui lucrarea. 

Eu am spus că membrii au hotărât ca să publicăm licitare asupra lucrărilor ce sunt 
de executat. Ar fi bine ca să vie înainte de licitaţiune expertul Ven. Consiliu Eparhial, 
care să cenzureze lucrările executate de Sasu. 


Cu drag, Aurel Monda 
Bistriţa Bârgăului, la 13.VIII.1931 


Document nr. 32 


Direcţiunea XIV Regională Silvică Bistriţa 
Serviciul Personalului 
3107/14.VII1.1931 


Consiliul Eparhial Ortodox Român, 


La cererea Dvoastră Nr. 2669/1931, avem onoare a vă trimite hotărârea Comisiunei 
Silvice Nr. 91/1931 spre ştire şi conformare. 


Director, ss. indescifrabil 
Sef de serviciu, ss. indescifrabil 
Anexă: 1 Hotărâre 

Document nr. 33 


Proces verbal 
Copie 


Luat în şedinţa extraordinară a Consiliului parohial ortodox român din Bistriţa 
Bârgăului, ţinută la 16 August 1931, sub presidiu parohului Aurel Monda, prezenţi 
următorii membrii: Ştefan Pavel, Ştefan Ciurea, Filimon Georza, Creţan Niculai, Ionică 
Năuc, lon Năuc, Mihai Purcil, Dănilă Cionca, Pantilimon Ciurea, Constantin Cerceja, 
Grigore Beşa, Alexa Ciurea, Vasile Hăngan şi dintre suplenţi: Petrea Laba, Galbin Ion, 
Ioachim Pavel. 

Cu verificarea procesului verbal să concred Ştefan Pavel şi Ion Năuc 1 N. 

Presidiu, la dorinţa membrilor din Consiliu, ceteşte procesul verbal luat în şedinţa 
de 9 August 1931, ţinut sub presidiu D-lui Delegat Dr. Sava, trimis din partea Prea 
Sfinţiei Sale Episcopului Nicolae, care prin Ordinul Prea S.Sale de sub Nr.5241/1931 
este trimis să întrebe consiliul parohial că e aplicat ca să deie în intreprindere, prin 
licitaţie publică, lucrările ce sunt a se executa la Biserică. Membrii Consiliului au 
hotărât în şedinţa de 9 August 1931 că primesc propunerea Prea Sfinţiei Sale ca să se 
edifice lucrările neexecutate la biserică. 

Tot odată, membrii comitetului au hotărât ca să ceară ca expertul Prea Veneratului 
Consiliu Eparhial să iasă la faţa locului şi să cenzureze toate lucrările executate cu 
edificarea nouăi biserici de firma Sasu, tot odată iau la cunoştinţă ca arhitectul I. Sasu 
abzice de orice răspundere, cu scrisoarea din 7 August 1931 din cauză că nu să termină 
biserica. 

Membrii Consiliului iau la cunoştinţă cele hotărâte în şedinţa ţinută la 9 August 
1931 şi mulţumesc Prea Sfinţiei Sale pentru ajutorul şi sprijinirea arătată faţă de noi 
până în prezent, dar membrii Comitetului, având în vedere că averile lor sunt 
sechestrate de către băncile la cari sunt datori, având în vedere că vitele la toţi membrii 
sunt sechestrate şi târgul să începe acuma, joi, în 20 August 1931, având în vedere că 
membrii Comitetului care au girat cu averea lor atât mişcătoare, cât şi nemişcătoare nu 
îşi pot valora vitele lor din cauza sechestrului, roagă pre Prea Sfinţia Sa şi pre Prea 
Veneratul Consiliu ca să intervină la respectivele bănci ca să se ridice sechestrul. 

Cu privire la hotărârea din 9 August 1931, ca să se continue lucrările neexecutate, 
membrii Consiliului îşi revoacă hotărârea ca lucrările să se continue, până ce Prea 
Veneratul Consiliu şi Prea Sfinţia Sa nu ne vor sta întru ajutori, ca să ne putem scăpa de 
datoriile care le avem şi care apasă asupra membrilor din comitet. La caz după cum 
este criza în ziua de azi, comuna politică, votându-ne ajutoriul de 1.610.000 lei şi 
neputându-l da până la alte timpuri favorabile şi aruncul ce s-a făcut asupra 
credincioşilor din cauza crizei neputându-se încasa, roagă membrii Comitetului ca să 
binevoiască a lua un act de garanţă şi să ne steje întru ajutor ca să putem primi un 
împrumut cu percente reduse, pentru a ne putea acoperi datoriile contrase cu edificarea 
nouăi biserici. 

Membrii Comitetului parohial, dinpreună cu mulţimea credincioşilor, să roagă de 
Prea Sfinţia Sa şi de Prea Veneratul Consiliu pentru ultima dată ca să ne steie întru 
ajutori în timpul acesta periculos în care ne aflăm astăzi, căci la caz contrari, membrii 
Consiliului şi credincioşii sunt siliţi a căuta ajutoriul unei alte confesiuni. 

Tot odată, membrii comitetului hotărăsc ca procesul verbal să-l ducă Ionică Năuc 
şi Ştefan Ciurea pre lângă diurnă care se va statorii de membrii comitetului. 

Ne mai fiind alte obiecte, procesul verbal să încheie şi subscrie. 


D.U.S. 
Aurel Monda m.p., preşedinte 
Hăngan Vasile m.p., notari 
loan Năuc m.p., verificatori 
Pavel Ştefan m.p., verificatori 


Pentru conformitate cu originalul 
Oficiul parohial ortodox român 
Bistriţa Bârgăului, la 16 August 1931 
Aurel Monda, paroh 


Document nr. 34 
Nr. 127/1931 
Prea Venerat Consiliu Eparhial! 


La dorinţa expresă a Consiliului parohial, ţinută în şedinţa de 16 August 1931, 
trimit cu tot respectul Copia de pre Procesul verbal luat în aceeiaşi şedinţă, fără de a-l 
înainta prin forurile competente, spre a se rezolva. 


Cu respect, Oficiul parohial ortodox român 


Bistriţa Bârgăului, la 17 August 1931 
Aurel Monda, paroh 

Document nr. 35 


Prea Sfinţite Stăpâne, 
Venerat Consiliu Eparhial! 


În 23 cor. m-am deplasat în parohia noastră Bistriţa-Bârgăului, de unde cu onoare 
vă fac următorul raport: 

1. Directorul Băncii Centrale din Bistriţa n-a voit să primească scrisoarea P. Sfin- 

tiei Voastre, spunând că „nu dă nimic pe vorba Episcopului”. Martori: Ştefan 
Ciurea şi lon Năuc. 

2. Preotul Monda n-a fost avizat despre ordinul telefonic al P.Sfinţiei Voastre şi 
de aceea n-a venit la Cluj. Aceasta se poate controla că de la Bistriţa nu l-a avi- 
zat nimeni; de aceea şi subsemnatul am plecat din Cluj văzând că părintele nu 
soseşte. 

3. Comisiile ce credeţi că sunt de a se trimite pentru anchetare, să vină cât se poate 
mai grabnic, pentru că vremea înaintează cu paşi repezi, se apropie toamna şi 
atunci timpul nu mai e favorabil pentru lucrări. 

4. Să se trimită un inginer de absolută încredere, deoarece arhitectul Sasu s-a inte- 
resat cam cine poate să vină şi dacă şi ancheta aceasta nu reuşeşte, atunci ne 
joacă el pe noi. La tot cazul, inginerul va găsi foarte multe nereguli, mai ales că 
arhitectul este omul vremii, ştie cum să procedeze şi cu inginerii, iar despre 
delegatul Ven. Consiliu ing. Lungu, pot să spun, că n-a controlat nimic şi când 
se deplasa la Bârgău, în loc să-şi facă datoria, se îndeletnicea cu pescuitul. 

Cred că am fost înţeles, aşa că dintre rânduri se va ceti mai mult şi veţi şti da 
ordinul necesar pentru anchetare. Referitor la anchetă, aş mai avea de spus ceva. Arhi- 
tectul Sasu a declarat că cu 250 mii lei ar termina biserica. N-ar fi bine să-l lăsăm să o 
termine şi numai după aceea să se facă ancheta, ori anchetă acum, iar împrocesuarea 
după terminare? 

5. În mai multe rânduri v-am făcut cunoscut că autorităţile comunale nu ne dau 
nici un sprijin, ba dimpotrivă, ne sunt ostile. Dovadă: nu vreau să încaseze 
aruncul pentru biserica noastră, nici secretarul Augustin Lolici şi nici primarul 
Ştefan Pavel. Dacă secretarul ar fi transferat, iar primarul destituit, atunci cred 
că ne-ar fi mai bine. Pentru a proceda în consecinţă, îmi iau voie a face urmă- 
toarea propunere: 

Avem pe Dl. Meteş subsecretar de stat. Prea Sfinţia Voastră să vă adresaţi lui, 
arătându-i situaţia din parohia menţionată, spunând că atât secretarul comunal, cât şi 
primarul nu se supun ordinului mai înalt de a încasa aruncul pentru biserică, deşi li s-a 
ordonat aceasta din partea Prefecturii şi Administraţiei financiare încă din anul trecut, 
ba ce e mai mult, ei au comunicat ca să nu achite. De aceea să trimită un delegat de la 
Minister să ancheteze cazul şi dacă vor fi aflaţi vinovaţi, secretarul să fie transferat, iar 
primarul destituit. Delegatul acesta ministerial să ia contact cu preotul Monda şi cu 
poporul pentru desluşire şi informaţiuni. 

Înnoindu-mi rugarea ca delegaţiile pentru anchetare să vină cât mai urgent sunt, 
Al Prea Sfinţiei Voastre, Prof. A. Buzdug. 
Bistriţa-Bârgăului la 24 August 1931 

6. Vizitaţia canonică a P.Sf. de la Gherla n-a avut rezultatul dorit, spunând ţăranii 
noştrii despre dânşii, că sunt unguri. Despre aceasta vă voiu comunica verbal 
mai multe. 


Document nr. 36 


Banca Centrală pentru Industrie şi Comerţ, 
Soc. Anon. Cluj 

12901/G. 

Cluj, 25 August 1931 

Nr. 14989. 


Onor. Consiliu eparhial ort. rom. Cluj 
Înalt Prea Sfinte, 


La urgitarea Dvs., avem onoarea a vă face cunoscut, că noi încă la 6 August 1931 
am dat curs adresei Dv. Nr.5241/931, conform copiei alăturate. Deoarece însă nici până 
azi nu avem aviz, că s-ar fi îndeplinit cele cerute de noi, nu vă puteam face o comu- 
nicare în merit. 

Conducerea băncii, în şedinţa din 24 curent, ocupându-se din nou de solicitarea 
făcută din partea I.P.S., a decis, că aprobă o ultimă amânare până la 1 Octombrie 1931 
cu condiţia, ca până atunci să se achite suma de lei 400.000. Dacă în acest termen se 
achită suma de lei 400.000, vom putea da o nouă amânare pe lângă garanţiile cuvenite. 

Şi de astă dată vă asigurăm despre toată solicitudinea noastră faţă de biserică, vă 
rugăm însă să nu scăpaţi din vedere două fapte şi anume, că datoria este restantă de 
mai bine de 1,1/2 an, în care timp nici măcar un leu nu s-a plătit, şi că conducerea băncii 
este făcută responsabilă de către organele de control pentru administrarea averii 
societăţii în felul că admite ca în loc de reducerea creanţei, aceasta să crească zi de zi 
prin dobânzile restante, cari oricum, lunar fac cam 14.000 lei. 

Vă rugăm deci să binevoiţi a lua măsurile necesare pentru aranjarea datoriei. 


Primiti, Înalt Prea Sfinte, asigurarea deosebitei noastre consideraţiuni. 
Banca Centrală pentru Industrie şi Comerţ S.A. 
Semnături, ss. indescifrabil 


1 anexă 

Document nr. 37 


Proces verbal 


Luat în şedinţa extraordinară a Consiliului parohial ort. rom. din Bistriţa Bârgăului 
ţinută la 6 Septembrie 1931 sub presidiu parohului Aurel Monda, prezenţi următorii 
membrii: Ştefan Pavel, Gavril Cot, Mihai Purcil, Anton Cerceja, Constantin Cerceja, 
Niculai Sărăţan, Toader Ghiţan, Ştefan Ciurea, Leon Someşan, Grigore Bega, Ion Năuc | 
N, Macidon Ţigăroi. Dintre suplenţi: Vasile Prăluţ, Petre Laba, Andrei Ghiţan, Ioachim 
Pavel, Ion Ispravă, Dumitru Georza. 

Cu verificarea Procesului verbal să concred membrii Gavril Cot şi Anton Cerceja. 

După deschiderea şedinţei, presidiu aduce la cunoştinţă membrilor că Banca 
Centrală a dat ultimul termen pentru solvirea datoriei 1 Oct. 1931, dacă până atunci nu 
se va plăti cel puţin 400.000 lei, vor ţinea licitaţie asupra membrilor din Consiliu 
subscrişi pre cambii; mai departe aduce la cunoştinţă termenul să apropie, tangenta ce 
o are de primit de la comuna politică de la Direcţiunea Silvică nu e nădejde de a o primi 
în luna Octombrie, roagă pre membrii Consiliului ca să ia ceva hotărâre ca să aranjeze 
cu datoria de la Banca Centrală. 

Membrii Consiliului iau la cunoştinţă şi hotărăsc următoarele: şi anume ca să 
înainteze, prin o comisie de 8-10 persoane constatatoare care să meargă la Prea Sfinţia 
Sa Episcopul Nicolae cu memoriul alăturat la acest proces verbal, prin cari membrii 
Consiliului parohial îşi exprimă dorinţa şi rugarea ca Prea Veneratul Consiliu Eparhial 
şi Prea Sfinţia Sa ca să binevoiască a le vota un împrumut de 1.610.000.lei, cari se vor 
plăti de către Direcţiunea Silvică din Bistriţa aconto tangentei ce o are de primit biserica 
de la comuna politică. 

La caz când nu ne-ar putea vota, atunci să binevoiască a interveni la vreo Bancă 
pentru a putea primi un împrumut de 1.610.000 lei, pentru a ne putea achita datoria la 
Banca Centrală şi a le regula celelalte datorii. 

Hotărăsc mai departe că la aceia membrii care merg la Cluj, ceilalţi membrii care 
nu pot merge să le plătească 100 de lei în numerar, pentru a-şi putea achita autobuzul 
până la Cluj tur retur. 

Ne mai fiind alte obiecte, procesul verbal să ceteşte şi subscrie. 


D.U.S.: Aurel Monda, preşedinte; Macedon Ţigăroi, notar; Gavril Cottu, verifica- 
tori; Anton Cerceja, verificatori. 

Document nr. 38 


Prea Sfinte Părinte, 


Subsemnatul Comitet parochial ort. rom. din comuna Bistriţa-Bîrgăului cu umilinţă 
venim cu următoarea plângere şi rugare. 

După cum bine se ştie, subsemnaţii suntem sechestraţi de cătră Banca Centrală 
Cluj sucursala Bistriţa pentru suma de aproape lei 1.500.000 — datoria bisericii noastre şi 
cu mare greu am putut opri pe susamintita bancă de la Licitaţie, pe lângă promisiunile 
că vom interveni din nou şi ultima dată pe lângă principalul nostru for bisericesc şi 
părintele sufletesc, unde avem ultima scăpare şi singurul în putere de-a ne scăpa din 
gura lupului. 

Comuna politică cât i-a stat cu putință ne-a ajutorat, dar astăzi este cu totul 
paralizată şi ea devenită într-o situaţie de nu este în stare să-şi plătească funcţionarii şi 
servitorii care n-au primit salar de prin luna Mai anului 1930, - aşa că din partea 
comunei până la schimbarea situaţiei financiare - ceea ce nu va fi nici astăzi dară nici 
mâine, - nu putem spera ajutor întru nemica. 

Singura scăpare după cum amintim mai sus este la Prea Sfinţia Voastră şi de aceea 
ne adresăm rugându-vă că după actul de garanţă dat de comună prin încheierea Nr. 97 
din şedinţa de la 14 Octombrie 1930 şi aprobat de cons. jud. cu Nr. 2742 adm. și 321 
del./1931, în baza căruia comuna stă bună pentru suma de lei 1.610.000 - capital plus 
dobânzile de la data de 1 Ianuarie 1931, până la lichidarea întregii datorii de lei 
1.610.000, - pe lângă cedarea a 1⁄2 parte din tangentă, - să binevoiţi a ne împrumuta cu 
această sumă ca astfel să putem achita datoria la banca centrală şi să scăpăm biserica 
din pericol, de asemenea şi averile noastre de licitaţia sigură ce ne aşteaptă la 
întoarcere, dacă nu ducem un rezultat favorabil. 

Dacă din partea Episcopiei nu putem fi împrumutaţi cu suma de lei 1.610.000. - 
rugăm ca Sfinţia Voastră să intervină la careva instituţie bancară ca în baza garanţiei 
amintită mai sus, Episcopia să ridice acest împrumut pentru ajutorarea bisericii noastre. 
Motivul care ne face ca Episcopia şi nu noi să ridice împrumutul în baza garanţiei dată 
de comună este că aşa numai putem aduce în comună armonie şi supunerea 
credincioşilor, cari astăzi strigă şi cu rea credinţă stau pasivi, aşteptând să vadă vân- 
zându-ne averile gospodarilor cari au lucrat în interesul bisericii, crezând ei cu mintea 
lor îngustă că atunci biserica şi ei au scăpat de orice contribuţie şi necugetându-se la 
năcazurile ce ar veni după aceasta. Odată averile subsemnaţilor scăpate, - fiecare credin- 
cios îşi va da seama că nu are ce mai aştepta binele prin distrugerea deaproapelui său şi 
atuncea cu toți, uniţi în puteri, vom satisface datorințele ce mai avem încasându-se 
aruncul şi putând achita datoria la Banca Aurora, iar din competinţa ce avem la 
Direcţiunea Silvică şi restul rămas din arunc am putea achita la banca Bistricioara, astfel 
am scăpa de toate datoriile şi pe urmă uşor am termina şi biserica. 

Rugăm cu umilință pe Sfinţia-Voastră a avea în vedere că fără unire şi ajutor 
reciproc nu se poate face nemica şi în zadar ne veţi lăsa şi pe mai departe în ştirea Dlui., 
fiind bolnavi sufleteşte şi materialmente în aşa măsură, că pentru a scăpa cu viaţă, este 
posibil numai aşa dacă cu voinţă şi energie vom îndeplini singurul program amintit 
mai sus. Credem că intenţia Sfinţiei Voastre nu este de a ne distruge pe aceşti 24 
oameni conducători ai comunei, ceea ce ar fi numai în detrimentul confesiunei noastre, 
producându-se dezbinări şi ar spori certurile şi procesele de validarea drepturilor, 
aducându-ne la distrugere, spre bucuria duşmanilor şi vom fi ajutoraţi acuma în ceasul 
al 11-lea, când un singur cuvânt este decisiv de susţinerea sau distrugerea unei 
comunităţi confesionale, rămânem: 

Prea umiliți servi: Pavel Ştefan, Cottu Gavril, Macedon Ţigăroi, Ştefan Ciurea, 
Mihai Purcil, Leon Someşan, Niculai Sărăţan, Constantin Cerceja, Toader Ghiţan, Petre 
Laba, Anton Cerceja, Grigore Beşa, loan Năuc 1. N, Georza Dumitru, Gavril Dămian, 
loan Flore, Ştefan Cerceja, Ispravă Ion, Ioachim Pavel, Preluţ Grigore, Preluţ Vasile, 
Dănilă Bugnari, Andrei Ghiţan, Cottu Petrea, loan Pavel a Luchi, Ion Moişan a T, 
Dănilă Cionca, Năuc Ion, Turja loan. 


Bistriţa-Bârgăului, la 4 Septembrie 1931 


Document nr. 39 
Nr. 132/1931 
Prea Venerat Consiliu Eparhial! 


Alăturat sub % înaintez, dimpreună cu delegaţii aleşi de Consiliul parohial, cu tot 
respectul, rugarea Consiliului parohial pentru a li se acorda un împrumut de 1.610.000 
lei aconto tangentei ce o au de primit de la comuna politică spre a-şi achita datoria de la 
Banca Centrală din Bistriţa care voieşte a-i licita din cauză că nu şi-au achitat datoria. 

Crezând că rugarea ne va fi luată în considerare subsemn cu tot respectul. 


Oficiul parohial ortodox român 


Bistriţa Bârgăului, la 7 Septembrie 1931 
Aurel Monda, paroh 

Document nr. 40 


Prea Sfinţiei Sale Domnului Nicolae Ivan, episcop ortodox român 
Cluj. Str. Iuliu Maniu, Nr. 36 


Prea Sfinţite Domnule Episcop, 


Confirmând ordinul primit de la Prea. Sf. Voastre Nr. 5922 din 3 Sept. 1931, sub- 
semnaţii ne luăm voie a vă comunica următoarele: referitor la lucrările neexecutate la 
Biserica în construcţie din Bistriţa-Bârgăului. 

Planurile de execuţie exacte şi detailate despre toate lucrările executate până azi, 
cotate şi verificate de inginerul conducător şi controlate de Dl. Ing. Dordea, trimis din 
partea Prea Sf. Voastre, sunt în posesiunea comunei bisericeşti Bistriţa-Bârgăului la 
parohul Aurel Monda. 

Situaţia definitivă asupra lucrărilor executate prevăzute şi neprevăzute în devizul, 
original, de la începutul lucrărilor din 1923-1926, se află de asemenea la com. 
bisericească, la parohul A. Monda. Tot acolo sunt şi devizele din nou aprobate de prea 
Sf. Voastre asupra lucrărilor ce s-au executat în anul 1926 cu situaţiile, planurile de 
execuţie cotate şi verificate cu toate caietele de şantier, jurnalul de clădire cu hotărârile 
consiliului parohial din anul 1923-1926 care toate în original, conf. contractului, nici nu 
puteau fi în posesiunea eventual în păstrarea noastră, ci a Oficiului respectiv a Consi- 
liului parohial ori a comitetului de clădire. 

Deoarece întreg; dosarul pentru clădirea bisericii din Bistriţa Bârgăului se află la 
oficiul parohial din susnumita parohie, rugăm cu tot respectul pe Prea Sfinţia Voastră 
să binevoiţi a ordona oficiului parohial, resp. Dlui A. Monda, parohul locului, să vi le 
prezinte de unde veţi putea afla situaţia întreagă. Altcum, subsemnaţii suntem la ord. 
Prea Sf. Voastre pentru orice informaţii ați avea trebuinţă în direcţiunea aceasta. 

În urmă ne luăm voie a vă notifica, Prea Sf. Părinte, că multele tărăgăneli cu 
plătirea lucrărilor efectuate ne-au dus la totală ruină, ceea ce totuşi nu ne-a determinat 
să intentăm procese, justificate de altfel în toate împrejurările. Am rămânea foarte 
liniştiţi în conştiinţa noastră dacă Prea Sfinţia Voastră v-aţi putea lua informaţiuni 
despre munca noastră cinstită, ce am depus-o la clădirea altor 25 biserici până acum, 
ceea ce ar întări convingerea Prea Sf. Voastre despre garanţia noastră morală. 

În fine, mai notăm că de 5 ani aşteptăm recepţionarea şi plătirea pretensiunei 
noastre juste, iar de 8 ani suntem chinuiţi de fel de fel de comisii, fără a ajunge la un 
rezultat final câtă vreme este contract încheiat legal şi aprobat, care nu stabileşte 
obligamente numai pentru noi ci şi pentru comuna bisericească. 

Acestea toate supunem aprecierii prealabile a Prea Sf. Voastre, cu rugămintea 
respectuoasă să binevoiţi a afla soluţionarea definitivă a acestei chestiuni. 


Sărutând dreapta, rămânem ai Prea Sf. Voastre, 
Cu toată stima Elena, loan Sasu 
Bistriţa, la 7.1X.1931 

Document nr. 41 


Nr. 134/1931 
Prea Venerat Consiliu Eparhial! 


Referitor la scrisoarea din 31 August 1931 de sub Nr. 5690, subscrisul paroh raportez 
cu tot respectul următoarele şi anume: 

Pentru a ne putea aranja datoria ce o avem la Banca Centrală, am cerut sprijinul 
D-lui deputat Victor Moldovan, am mers la Regna şi Direcţiunea Silvică dimpreună cu 
Gavril Cot, Ştefan Ciurea, Mihai Purcil, Grigore Beşa, de mai multe ori şi le-am arătat 
hotărârea Consiliului comunal din Bistriţa Bârgăului, prin care comuna politică ne-a 
votat un ajutor de 1.610.000 lei dimpreună cu interesele din 1 Ianuarie 1931 sub Nr. 97 
data 14 Oct.1930 şi aprobat de Cons. jud cu Nr. 2742 adm. şi 321 del./1931, rugându-i ca 
să binevoiască a ne da o dovadă că până în 1 Octombrie vor plăti la Banca Centrală 
400.000 lei. Mai departe am mers la Cluj cu DI deputat Moldovan la Banca Centrală din 
Cluj şi am rugat pe DI Director ca să suspende sechestul asupra membrilor şi asupra 
salariului meu preoţesc, ne-a promis că dacă vom duce de la Regna sau Direcţia Silvică 
dovada cerută de 400.000 lei şi vom regula cambiile, atuncea va suspenda sechestrul 
pus asupra credincioşilor. Am mers din nou pe la Regna şi Direcţiunea Silvică şi le-am 
spus situaţia tristă în care ne aflăm, au zis ca să le aduc de la comuna politică 
adeverinţă că să învoiesc a li se detrage din tangenta 400.000 lei. 

Am mers acasă şi am făcut rugarea către On. Membrii ai Consiliului comunal ca să 
ne deie cele cerute de Regna, respectiv Direcţiunea Silvică sub Nr.128/1931 data VIII.20, 
arătându-le starea în care ne aflăm membrii consiliului bisericesc, totodată i-am rugat 
că la caz că nu pot a ne da susamintita dovadă, să binevoiască a ne prelua din datoria 
de la Banca Centrală din Bistriţa, Aurora şi Banca Bistricioara până la suma garantată 
de comuna politică care ne-a votat sus amintitul ajutori. 

În 30 August 1931, am convocat membrii Consiliului parohial şi fiind subscrisul 
paroh chemat de Prea Sfinţia Sa Episcop ca imediat să mă prezint la Cluj dimpreună cu 
toate documentele privitoare la edificarea nouăi biserici, am plecat la Cluj, unde am stat 
până în 5 Septembrie, - am încredinţat pe DI notar dimpreună cu primarul Ştefan Pavel 
şi Gavril Cot ca să meargă la Regna şi Direcţiunea Silvică ca să ne deie dovada de 
preluare a datoriei de la Banca Centrală, mi-au spus că nu au putut isprăvi nemica, 
deoarece acolo se face anchetă de către un inspector ministerial. În 7 Septembrie, am 
mers subscrisul şi am cercat să vorbesc cu D-nii Directori şi mi-au răspuns ca să merg 
de altă dată, deoarece acuma au anchetă care va mai dura. 

În 6 Septembrie, membrii Consiliului parohial a esmis o comisiune ca dimpreună 
cu parohul care trebuie să meargă la Prea Sfinţia Sa şi Veneratul Consiliu Eparhial din 
Cluj, pentru a solicita un împrumut pentru acoperirea datoriei la Banca Centrală. 


Cu tot respectul, 
Oficiul parohial ortodox român Bistriţa Bârgăului, la 8 Septembrie 1931 
Aurel Monda, paroh 

Document nr. 42 


Nr. 139/1931 


Prea Venerat Consiliu Eparhial, 


Alăturat trimit cu tot respectul următoarele acte schiţe din anul 1923 până în ziua 
de azi privitoare la edificarea nouăi biserici şi anume: 

19 schiţe de ale nouăi biserici. 

6 planuri de a bisericei. 

7 consemnări de câştig dimpreună cu Recapitularea situaţiilor I-VII. 

1 situaţie despre lucrările executate în anul 1926 dimpreună cu 1 schiţă. 

1 Contractul original dimpreună cu una copie de sub Nr. 2256/923 a Ven. Consiliu 
Eparhial. 

1 Preliminariu de clădire. 

3 Jurnale de clădire din 1923, 1924, 1926. 

1 Copie expertiză. 

1 Condiţiile de licitare. 

1 Declaraţiune a inginerului Leheni în care declară că îşi ia toată responsabilitatea 
tehnică asupra sa. 

1 Specificaţie de preţuri în original. 

1 Ofert a Firmei Preda în original. 

1 Condiţiuni tehnice şi speciale în original 

1 Deviz de spese pentru construcţia cupolei în original aprobat de Ven. Consiliu 
Eparhial sub Nr. 2470/1926. 

Dacă mai trebuiesc ceva documente, subscrisul paroh le voi aduce cu mine în 15 
Septembrie a.c. 


Oficiul parohial ortodox român 
Bistriţa Bârgăului, la 9 Septembrie 1931 
Aurel Monda, paroh 

Document nr. 43 


Banca „Aurora” S.A. Năsăud 
Filiala Bistriţa 


Înalt Prea Sfinţite, 


Înalt Prea Sfinţia-Voastră, în scrisoarea de la 12 August 1931 în chestiunea datoriei 
Bisericii din Bistriţa Bârgăului, aţi binevoit a ne comunica că comuna politică Bistriţa 
Bârgăului s-a angajat să plătească datoria Bisericii împreună cu dobânzile cu începere 
de la 1 lanuarie 1931 şi totodată aţi stăruit să mai aşteptăm până şi biserica îşi poate 
încasa pretenziunile sale de la comuna politică. 

La această comunicare cu tot respectul avem onoare a vă încunoştiința, că comuna 
politică Bistriţa Bârgăului în actuala criză economică şi forestieră, fiindcă e vorba de 
veniturile pădurilor, în timpul cel mai apropiat nu poate să satisfacă angajamentul luat. 

Toate încercările care s-au depus şi depun în acestă privinţă de peste un an de zile 
- după ce criza financiară s-a agravat tot mai tare - nu au dat nici un rezultat, iar 
situaţia în parohie s-a înrăutățit în mare măsură. 

Din acest motiv, cu tot respectul vă rugăm, Înalt Prea Sfinţia Voastră, să binevoiţi 
a găsi o altă soluţie pentru achitarea datoriei băncii noastre. 

După cum am accentuat şi în scrisorile anterioare, banca noastră s-a forțat să evite 
procesul, care pe lângă aceea că e împreunat cu foarte mari cheltuieli, dar în cazul 
concret produce foarte mari nemulțumiri, ba cauzează răsbrătiri între credincioşii şi 
conducătorii parohiei în marea pagubă a bisericii şi slăbirea credinţii. 

Şi, chiar în zilele de astăzi e timpul să se alimenteze nemulțumirile între credin- 
cioşi? Când, pe lângă sărăcia care domneşte, mai joacă un rol nu însemnat: sectele, 
politicianismul, deci învrăjbiri în toate direcţiunile. 

Cu tot respectul cerem scuze Înalt Prea Sfinţiei Voastre, că ne permitem a atinge şi 
o altă împrejurare. 

În comuna Bistriţa Bârgăului este şi o parohie unită, în care deşi numărul credin- 
cioşilor e numai a treia parte faţă de credincioşii parohiei ortodoxe — între împrejurări 
similare ca parohia ortodoxă, şi-a ridicat o biserică frumoasă, adaptând-o în anul acesta 
potrivit împrejurărilor de azi — şi această parohie nu are datorii, prosperează, ba mai 
are şi un capital frumos depus spre fructificare. Parohienii de ambele confesiuni din 
comuna Bistriţa Bârgăului judecă aceste chestiuni, fac asemănare între situaţia bisericii 
ortodoxe şi a celei unite; trag concluziuni nu favorabile pentru biserica ortodoxă. Uşor 
se poate face proseritism pe această temă. 

Deci nu este în interesul Bisericii ortodoxe, precum şi a ordinei şi a bunei linişte în 
acea comună ca această chestiune să se tărăgăneze şi situaţia să se tot agraveze. 

Credem că este în paguba bisericii ca şi banca noastră să pârască, poate, oameni 
nevinovaţi, cari în cea mai bună credinţă au semnat cambii pentru Sfânta Biserică. 
Acum nu e timpul de a căuta greşelile, în prima linie trebuie salvată cauza. 

Înalt Prea Sfinţite, Atotputernicul v-a înzestrat cu distinse calităţi şi bogată expe- 
rienţă în lunga, rodnica şi binefăcătoarea activitate dezvoltată pentru biserică şi neam, 
astfel e de prisos să venim noi cu păreri pentru soluţionarea chestiunei. 

Fiindcă cunoaştem împrejurările, referințele locale, oamenii din multe puncte de 
vedere şi alte multe dedesubturi, în situaţia actuală cu tot respectul îndrăznim a ne 
spune următoarea umilită părere: 

Primul lucru e ca datoria bisericii să se achite din fondurile cari stau sub chiverni- 
seala Înalt Prea Sfinţiei Voastre, pentru a pune capăt proceselor, marilor cheltuieli şi 
multelor nemulțumiri din acea parohie; 

Al doilea lucru e, că pe lângă toate greutăţile ce le întâmpinați Înalt Prea Sfintia 
Voastră în vârsta înaintată, să vă înduraţi a vă deplasa personal în mijlocul credincio- 
şilor din parohia Bistriţa Bârgăului pentru soluţionarea definitivă a chestiunei, fiind 
vorba şi de terminarea clădirii bisericii. 

Avem ferma convingere că Înalt Prea Sfinţia Voastră, venind în mijlocul credincio- 
şilor, pe aceştia îi veţi însufleți pentru cauză, veți înlătura toate greutăţile şi cauza bise- 
ricii va birui. 

Primiţi, vă rugăm, Înalt Prea Sfinţia Voastră, asigurarea deosebitelor considera- 
ţiuni ce vă păstrăm. 


Bistriţa, la 16 Septembrie 1931 
Banca Aurora - Societate pe acţiuni 
Filiala Bistriţa 

Semnături, ss. indescifrabil 


Document nr. 44 
Nr. 198/1931 
Prea Venerat Consiliu Eparhial, 


Conform ordinului Prea Veneratului Consiliu Eparhial de sub Nr. 6073/1931, prin 
care mă provoacă a mă prezenta cu extrasele despre datoriile cari le avem la bănci, 
subscrisul mă prezint cu ele, pre cari cu tot respectul le înaintez sub % şi anume: 

De la Banca Centrală din Bistriţa; 

De la Banca „Aurora” din Bistriţa; 

De la Banca „Bistricioara” din Bistriţa Bârgăului. 

Am încercat atât eu, cât şi delegaţii Consiliului bisericesc ca să putem primi de la 
comuna politică şi de la Regna şi Direcţiunea Silvică din pretenziunea de 1.610.000 lei şi 
din criza de bani care bântuie azi, nu am putut primi nemica şi nu ne putem regula 
datoriile, ba unii din membrii consiliului bisericesc nu voesc a mai subscrie cambii. 

Prea Venerat Consiliu Eparhial, vin din nou cu rugarea pe care o am înaintat din 
partea consiliului bisericesc ca să binevoiţi a ne acorda un împrumut de 1.610.000 lei, ca 
să ne putem regula datoriile bisericii. 


Cu tot respectul, 

Oficiul parohial ortodox român 

Bistriţa Bârgăului, la 20 Septembrie 1931 
Aurel Monda, paroh 

Document nr. 45 


Prea Sfinţite Stăpâne, 
Venerat Consiliu Eparhial, 


În calitate de delegat al Veneratului Consiliu Eparhial pentru aranjarea datoriei 
bisericei noastre din Bistriţa-Bârgăului, îmi iau voie a face următorul raport: 

Biserica noastră a contractat împrumuturi de la Banca „Aurora” şi Banca Centrală 
din Bistriţa. Ambele bănci în decursul timpului au calculat procente neomeneşti, în 
medie 30%, aşa că în vremurile grele pe cari le trăim, e imposibil a le achita. 

De aceea, cu onoare vă rog să binevoiţi a interveni la Băncile menţionate, ca să-şi 
reconstruiască contul datoriei, calculând procente omeneşti, îndeosebi având în vedere 
o instituţiune înaltă, cum e biserica, atunci putând face faţă crizei financiare de astăzi. 


Cluj, 9 Octombrie 1931 
Prof. Andrei Buzdug 


Document nr. 46 


Consiliu Eparhial Ortodox Român Cluj 
Copie 


De pe adresa Băncii Centrale pentru Industrie şi comerţ S.A. Cluj 
De pe adresa Băncii Centrale filiala Bistriţa Mt. 3529 dosar 65, Nr. 5069 - 15. Oct. 
1931, înreg. la Cons. eparhial Nr. 7171-1931 


Onor. Consiliului eparhial ortodox român Cluj 


În posesiunea stim. Dvs Nr. 6450 din 29 Sept. a.c., avem onoare a vă trimite 
alăturat situaţia datoriilor bisericii ort. române din comuna Bistriţa Bârgăului, întocmită 
pentru timpul de la 31 Decembrie 1926 până la data de 30 Septembrie 1931, spre a o 
confrunta cu socotelile ce v-a prezentat numita parohie. 

În cazul că veţi mai avea nevoie de unele lămuriri, cu plăcere vă stăm la dispoziţie 
cu orice informaţiuni şi semnăm. 


Cu toată stima, 
Banca Centrală pentru industrie şi comerţ S.A., filiala Bistriţa 
Indescifrabil, Indescifrabil 


Pentru conformitate, 
Laurenţiu Curea, secretar eparhial 

Document nr. 47 


Consiliul Eparhial Ortodox Român Cluj 
Copie 


De pe adresa Băncii Aurora S.A. Năsăud filiala Bistriţa din 31 Octombrie 1931, 
înregistrată la Cons. eparhial sub Nr. 7218-1931 


Înalt Prea Sfinţite, 


În legătură cu adresa noastră de data 16 Septembrie a.c. şi cu rugămintea verbală 
prezentată Înalt Prea Sfinţiei Voastre de către directorul filialei noastre în ziua de 19 
Septembrie a.c., cu tot respectul vă rugăm să binevoiţi a ne încunoştinţa despre soarta 
cererii noastre în chestia aranjării datoriei Bisericei ortodoxe române din Bistrița 
Bârgăului, deoarece Banca nu voeşte a intreprinde paşii judecătoreşti înainte de a primi 
răspunsul Înalt Prea Sfinţiei Voastre. 


Cu adânc devotament, 
Banca Aurora, Societate pe acţii, filiala Bistriţa 
Dr. Leon Scridon; ss indescifrabil 


Pentru conformitate, 
Laurenţiu Curea, secretar eparhial 


Document nr. 48 


Consiliu Eparhial Ortodox Român Cluj 
Copie 
Nr. 7171-1931 


On. Banca Centrală pt. Industrie şi Comerţ, 
Filiala Bistriţa şi Centrală din Cluj 


Cu referire la adresa Dvs. din 15 Oct. a.c. Nr. 5069, avem onoare să vă comunicăm şi 
încă cu tot regretul, că situaţia de aceeaşi dată anexată adresei, prin care după datoria 
iniţială de la 31 Dec a parohiei Bistriţa Bârgăului, în suma de 651.100 lei, socotiți dobânzi 
de 30% în suma fabuloasă de 1.026.208 lei, deşi scăzând replătirile de 50.000 lei, plus 
246.651 lei, plus 15.000 lei, cari fac în total 311.651 lei, rămâne capital neachitat numai de 
339.449 lei, pe noi ca autoritate supremă de control ne-a indispus în aceeaşi măsură, în 
care pe parohia debitoare a revoltat-o şi fie-ne îngăduit să afirmăm, cu tot dreptul! 

În situaţia dată şi aproape de necrezut pentru noi, ne luăm voia a vă avertiza, că o 
aranjare cu bine a acestui debit în felul prezentat de dumneavoastră este o imposi- 
bilitate: 

1) morală, provocând resenz şi agitaţie cu urmări neprecalculabile în popor; 
2) materială, fiind inoperantă azi o astfel de reîncasare; 
3) iuridică, contravenind dobânzile exagerate legei contra cametei. 

Pentru a preîntâmpina şi evita astfel de eventualităţi neplăcute pentru ambele 
părţi, bancă şi popor vă rugăm stăruitor să binevoiţi a revizui contul acestei datorii, 
reducând interesele la 14% şi abstând de la proces şi spesele aceluia ni s-ar 
prezenta astfel: 


Capitalul iniţial împrumutat 651.100 lei 
Minus replătirile de 311.651 lei 
Rest de plată 339.449 lei 
Plus 14% dobânzi cap. 475.372 lei 
În total datoria bisericii ar fi: 814.821 lei 


Acceptată de Dvs. această tranzacţie, noi ne-am angaja în rolul de intermediari de a 
capacita parohia la consimţire şi la achitarea cât mai neîntârziată posibilă a acestei datorii. 

Soluţia propusă de noi, pe lângă că nu constituie vreo pierdere materială pentru 
banca Dvs., este unica de recomandat în marea criză financiară şi morală de azi. 

În aşteptarea răspunsului Dvs. favorabil, primiţi asigurarea deosebitei noastre 
consideraţiuni. 


Cluj, la 3 Noiembrie 1931 
Nicolae Ivan ss, Episcop L.S. 


Pentru conformitate, 
secretar eparhial 


Document nr. 49 


Banca Centrală pentru Industrie şi Comerţ 
Soc.An.Cluj. 

Nr.3849/AP 

Bistriţa la 9 Noiembrie 1931 

Nr. 5358 


Onor. Consiliu Eparhial Ortodox Român Cluj, 


La stimata D-voastră Nr. 7171/1931 din 3 crt. în cauza datoriei Bisericii Ort. rom. din 
Bistriţa Bârgăului ce o are la Banca noastră, avem onoare a vă răspunde următoarele: 

Calculul făcut de Dvoastră este cât se poate de eronat, iar concluziile trase sunt 
absolut neîntemeiate şi tot atât de greşite. 

Pretensiunea noastră originală de fapt a fost de 651.000 lei şi dacă noi ne-am fi 
încasat această pretensiune la scadenţă, am fi putut-o plasa în condițiuni de aşa natură 
că ne aducea venitele minimale pe care am contat şi contăm şi astăzi. Singura noastră 
greşeală a fost aceea că suma de 651.000 lei să nu o fi prelungit nicidecum şi să fi 
împrocesuat pe debitori imediat după scadenţă, în acest caz nu puteaţi să ne faceţi 
reproşuri de natura pe care ni le faceţi. 

Este adevărat că interesele încasate prin anii 1926-1928 au fost urcate, dar nu tre- 
buie să uitaţi un lucru, anume acela că toate băncile în acest timp bonificau deponen- 
ţilor interese care atingeau şi percentuaţia de 20 la sută, în consecinţă era natural ca să 
perceapă interese urcate pentru că chiria ce dânsele o plăteau pentru bani era urcată. 

lar dacă plăteau chirie urcată, o făceau pentru că era concurenţă şi aşa era 
conjunctura. 

În ce priveşte propunerea Dvoastră, noi nu ne putem declara, nefiind în măsură a 
hotărî asupra ei, vă rugăm a vă adresa Centralei noastre singura în măsură a hotărî. 

Noi ţinem să vă amintim doar atât, că odată ce noi am plătit pe timpul acela şi 20% 
la depuneri, dacă am primi oferta Dvs., ar însemna să avem pierdere efectivă conside- 
rabilă. 

Tinem să amintim şi aceea că noi am cerut să se fixeze licitaţie pe averea imobilă a 
debitorilor noştri şi întrucât chestiunea nu se va termina fără întârziere, în baza ordi- 
nelor ce le avem, vom fi siliţi a şi ţinea licitaţia. 

Ar fi de dorit dacă aţi putea aranja diferendul cu Centrala noastră cât de neîntâr- 
ziat, pentru a evita atâtea şi atâtea cheltuieli. 


Primiţi, vă rugăm, asigurarea stimei noastre 
Cu deosebit respect, 
Banca Centrală pentru Industrie şi Comerţ S.A. 


Document nr. 50 


Banca Centrală pentru Industrie şi Comerţ S.A. 
Cluj 17 Noiembrie 1931 
Nr. 19539 


Onor. Consistoriul diecesan ort. rom. Cluj 


Alăturat avem onoarea a vă remite situaţia datoriilor Bisericii ort. rom. din Bistriţa 
Bârgăului, dacă s-ar fi capitalizat trimestrial cu cel mai urcat procent ce s-a bonificat 
prin Banca Centrală Filiala Bistriţa pe vremea aceea, la depunerile spre fructificare. 


Cu toată stima, 
Banca Centrală pentri Industrie şi Comerţ S.A. 


1 anexă 

Document nr. 51 


Banca „Aurora” S.A. Năsăud 
Filiala Bistriţa 

Telefon Nr. 28. 

Bistriţa la 17 Noiembrie 1931 


Î.P.S.S. Domnului Episcop Nicolae Ivan, Cluj 
Înalt Prea Sfinţite! 


Confirmând primirea adresei Nr. 7171/1931, prin care Înalt Prea Sfinţia Voastră ne 
reproşaţi „excesul de dobânzi” socotite de banca noastră, ne permitem a observa, că 
până la intrarea în vigoare a Legii contra cametei, am socotit drept interese dobânda 
convenţională în proporţie cu interesele ce institutul nostru a fost nevoit să plătească în 
anii 1926, 1927, 1928, 1929 după depunerile institutului şi potrivit felului cum şi alte 
institute solide de categoria noastră, fie din Cluj, fie din localitate au socotit dobânda 
după împrumuturile acordate. 

Scăzându-se dobânda la depuneri în aceeaşi proporţie, am scăzut bineînţeles şi 
interesele la împrumuturi. 

Înalt P.S.S., ca un perfect cunoscător al chestiunilor financiare, ştiţi foarte bine 
situaţia din acele vremuri. 

La avertizarea bazată pe consideraţiuni de ordin moral, material şi juridic ne per- 
mitem de asemenea observaţia, ca prin felul cum am socotit dobânda, n-am contravenit 
la legile existente la data socotirei intereselor şi că institutul nostru, pentru încasarea 
creanţei sale, caută toate mijloacele posibile pentru a evita cheltuieli de proces şi a 
înlătura astfel multe nemulțumiri. Deci faţă de biserică am procedat moral şi nu 
institutul nostru poartă vina, că ani de-a rândul dobânzile n-au fost plătite. 

În această ordine de idei, ne permitem a mai remarca şi împrejurarea, că la con- 
tractarea împrumutului ridicat cu semnăturile cambiale ale fruntaşilor din parohia 
Bistriţa Bârgăului, ni s-a pus în vedere, că împrumutul nu va fi plătit de către parohia 
ortodoxă din Bistriţa Bârgăului, ci din subvenţiile votate de către comuna politică din 
venitul pădurilor, care în anii 1926-1929 a fost considerabil. 

Ştiind astfel că acest împrumut nu-l plăteşte parohia ortodoxă română din Bistriţa 
Bârgăului, bineînţeles am socotit interesele întocmai cum le socoteam şi la alţi debitori. 

Pentru a facilita din partea noastră lichidarea definitivă a acestei chestiuni de 
împrumut — care împrumut până în ziua de azi încă n-a fost acţionat în justiţie, deci o 
dovadă de felul cum am înţeles şi înțelegem să procedăm faţă de parohia ortodoxă 
română din Bistriţa Bârgăului, am refăcut contul de împrumut al debitoarei conform 
tabloului anexat, astfel ca reducând interesele până la 1 Aprilie 1931, chiar şi pentru anii 
1926, 1927, 1928, numai la 18%, iar din 1 Aprilie 1931 la 14%, am socotit aceste interese 
reduse, deşi în anii 1926, 1927 şi parte în 1928 am plătit pentru depozite bancare 18%. 

Astfel reduse interesele, soldul socotit pe 31 Decembrie 1931 ar fi de lei 458.945. 

Înalt P.Sf. Voastră, binevoiţi a ne propune acceptarea unei transacţii, care ar consta 
numai în reducerea intereselor la 14% pe toată durata împrumutului din partea noastră, 
iar din partea Prea Sfinţiei Voastre în capacitarea debitorului de a accepta această 
reducere de interese pe socoteala noastră. 

Ori, înțelegând sub cuvânt de transacţie nu numai o reducere benevolă a drep- 
turilor noastre legalmente constatate, ci şi o propunere concretă de soluţionare a acestei 
chestiuni, vă rugăm să binevoiţi a ne comunica o propunere concretă pentru lichidarea 
prin plată a acestui împrumut, propunere pe care vom supune-o deliberării Consiliului 
nostru de Administraţie. 

Întrucât Înalt Prea Sfinţia Voastră veți înţelege a vă mărgini numai la rolul de 
intermediator în sensul reducerii creanţei noastre, fără a ne face şi o propunere concretă 
de plată, cu părere de rău trebuie să vă comunicăm că în felul acesta ne constrângeți a 
ne adresa justiţiei prin acţionarea împrumutului nostru. 

În aşteptarea răspunsului Înalt Prea Sfinţiei Voastre, vă rugăm să primiţi asigurarea 
deosebitelor noastre consideraţiuni. 


Banca Aurora Societate pe Acţiuni, Filiala Bistriţa 
Semnături, ss. indescifrabil 


Document nr. 52 
Copie 
Proces verbal 


Luat în şedinţa extraordinară a Consiliului parohial ort. român din Bistrița 
Bârgăului, ţinută la 15 Noiembrie 1931, sub presidiu parohului Aurel Monda, presenţi 
următorii: Ion Năuc lui N., Grigore Beşa, Ştefan Ciurea, Dănilă Cionca, Ştefan Pavel, 
Ion Moişan a T., Filimon Georza, Vasile Hăngan, Anton Cerceja, Mihai Purcil, Macidon 
Ţigăroi, Petre Laba, Andrei Ghiţan. 

Cu verificarea procesului verbal să concred membrii Ştefan Ciurea şi Macedon 
Ţigăroi. 

După deschiderea şedinţei, presidiu aduce la cunoştinţă membrilor scrisoarea 
Prea Veneratului Consiliu Eparhial din Cluj de sub Nr. 7171/1931 data 3 Noiembrie, 
prin care se aduce la cunoştinţă membrilor din Consiliu bisericesc, că au intervenit la 
Banca Centrală ca să reducă dobânda de 30% la 14%, adecă de la suma de 1.504.000 lei 
la suma de 814.821 lei, iar de la Banca Aurora de la suma de 543.000 lei la suma de 
287.000 lei. După aceea, parohul ceteşte din jurnalul de cassă al zidirii bisericei, toate 
poziţiile care privesc pe Firma E.I.Sasu antreprenor, evidenţiată în situaţia de la Banca 
Centrală şi B. Aurora. 

Membrii Consiliului parohial primesc propunerea pe care a făcut-o Prea Veneratul 
Consiliu Eparhial atât Băncii Centrale, cât şi Băncii Aurora. Tot odată membrii Consi- 
liului parohial observă că biserica nu a procurat nici un fel de material pentru biserică, 
fără antreprenorul Sas a luat bani de la Bancă pentru procurare de materiale pe cari 
membrii Consiliului ulterior a hotărât ca să-i preieie datoriile de la Banca Centrală. 

Tot odată membrii Consiliului censurează sumele care s-au predat la antreprenorul 
Sas de la începutul edificării bisericii, poziţie de poziţie şi censurează banii după cum i-a 
luat de la Banca Centrală, cu observarea că Firma Sasu nu a pus timbre prevăzute după 
cum cere legea pe chitanţele predate Oficiului de cassă a bisericei. Preotul aduce la 
cunoştinţa membrilor că Firma E.I.Sasu a declarat înaintea preotului şi a notariului loan 
Suceava că taxa pentru timbrele recerute de lege o va plăti la percepţia din Bistriţa. 

Tot odată membrii Consiliului roagă pe Prea Veneratul Consiliu Eparhial ca să 
binevoiască a le sta întru ajutori membrilor din Consiliu şi pe mai departe pentru a 
putea scăpa din năcazul care-l au cu edificarea bisericei. 

Ne mai fiind alte obiecte, procesul verbal să încheie şi subscrie: 

D.U.S.: Aurel Monda m.p., preşedinte; Macedon Țigăroi m.p., notar; Ştefan Ciurea 
m.p., verificator; Ţigăroi Macedon m.p., verificator 


Pentru conformitate cu originalul, 
Oficiul parohial ortodox român 

Bistrița Bârgăului, la 15 Noiembrie 1931 
Aurel Monda, paroh 


Document nr. 53 
Nr.234/1931 


Prea Venerat Consiliu Eparhial, 


Conform ordinului Prea Veneratului Consiliu Eparhial de sub Nr. 7171/1931, 
subscrisul paroh înaintez cu tot respectul Procesul verbal în copie ţinut la 15.XI. de 
către membrii Consiliului parohial, în care acceptă propunerea Prea Veneratului 
Consiliu Eparhial făcută atât Băncii Centrale, cât şi Băncii Aurora, prin care să recere ca 
dobânzile de 30% să se reducă la 14%, tot odată membrii Consiliului censurează toate 
poziţiile de procurări de materiale şi de datorii ale antreprenorului Sas, evidenţiate în 
situaţia de la Banca Centrală pe care le află în consonanţă cu poziţiile din jurnalul de 
cassă al zidirii bisericii. 

Membrii Consiliului esprimă mulţumirile sale pentru intervenţia făcută de Prea 
Ven. Consiliu Eparhial către Băncile sus amintite şi să roagă ca şi mai departe Prea Ven. 
Consiliu Eparhial să binevoiască a le sta întru ajutor, cu deosebire astăzi, când criza 
bântuie atât de groaznic, biserica fiind asigurată că are cu ce îşi acoperi datoriile, dar 
din cauza crizei nu îşi poate acoperi năcazurile care le are, ne rugăm cu tot respectul ca 
să binevoiţi a ne sta întru ajutori. 


Oficiul parohial ortodox român. 
Bistriţa Bârgăului, la 17 Noiembrie 1931 
Aurel Monda, paroh 

Document nr. 54 


Consiliul Eparhial Ortodox Român Cluj 
Nr. 7641-1931 


Domnului Aurel Monda, preot 
Preşedintele Consiliului parohial ort. Bistriţa Bârgăului 


Ieri, 2 Decembrie a.c., ne-a onorat aici cu prezenţa sa DI Dir. Dr. Oct. Sglimbea în 
chestiunea datoriei bisericei din Bistriţa Bârgăului de la Banca Centrală Bistriţa. l-am 
făcut oferta în înțelesul delegaţiei ce ne-a dat P.Sf. Sa, adică reducerea dobânzilor la 
14% şi în consecinţă a datoriei de la 1.504.111 lei la numai 814.821 lei. 

DI Director Dr. Sglimbea spunea că n-are autorizaţia la vreo transacţie prin scăde- 
rea datoriei, apoi că e aplicat să urmeze tratativele pentru găsirea unei soluţii accep- 
tabile şi de către banca şi această soluţie e cea prezentată de Banca Centrală din Cluj 
sub Nr. 19539 din 17 Noiembrie a.c., prin care la cererea telefonică a P.Sf. Sale a arătat 
că situaţia datoriilor bisericei ort. rom. din Bistriţa Bârgăului dacă s-ar fi capitalizat 
trimestrial cu cel mai urcat procent ce s-a bonificat prin B. Centrală filiala Bistriţa pe 
vremea aceea la depunerile spre fructificare, ar fi fost la 31 Dec. 1931 de lei 385.030 şi că 
de o reducere a datoriei sub această sumă nu poate fi vorba. 

Apoi a spus că aşteaptă reînsănătoşirea P. Sf. Sale şi reluarea tratativelor direct cu 
P. Sf. Sa. Doreşte însă ca cel târziu până la 31 Dec. a.c. soluţia să se găsească şi ches- 
tiunea să se aranjeze definitiv. 

De faţă a fost - la aceste tratative - neîntrerupt P.O.D. secretar Cons. Prot. Laur. Curea. 

Presupunând că există bunăvoința Băncii Centrale pentru reducerea datoriei 
bisericei, eşti poftit a te prezenta aici cu o delegaţie autorizată a Consiliului parohial 
pentru a trata direct cu Banca Centrală de aici această chestiune. 

Ziua prezentării aici ne o veţi notifica şi nouă şi băncii Centrale din Cluj din bună vreme. 


Cluj, la 3 Decembrie 1931 
Episcop 


Document nr. 55 


Dr. Petru Meteş advocat 
Cluj, Str. Regina Maria, 47 
Nr. 121/1931 


Venerat Consiliu Eparhial, 


La adresa Nr.7587/1931 în chestia litigiului parohiei Bistriţa Bârgăului cu Banca 
Centrală, am onoare a vă informa că în baza actelor incomplecte trimise mie, nu sunt în 
stare a da opinie sigură cu toată răspunderea cuvenită. 

Legea cameti de la 2/1V.1931 admite numai maximum 14% dobândă convenţională 
scrisă şi 10% dobândă legală. 


395 


Bistriţa Bârgăului. Lupta familiei Monda pentru Biserică, Şcoală şi Națiune 


Iar dobânzile pe trecut, cari nu au fost plătite nici judecate prin sentinţă judecăto- 
rească, nu se pot calcula decât 18% de la 7 Februarie 1929. 

După cum rezultă din actele trimise în cazul acesta, este fixată licitaţie, deci este 
stabilită prin sentinţă o dobândă legală care nu se poate reduce, decât prin o înnoire de 
proces. 

Pentru aceasta ar fi consult să ieie parohia un advocat localnic care să studieze 
dosarul şi să le dea sfatul în deplină cunoştinţă de cauză. 


Cluj, la 5 Decembrie 1931 
Cu stimă, ss. indescifrabil 


Document nr. 56 
Nr. 252/1931 
Prea Venerat Consiliu Eparhial, 


Conform ordinului Prea Veneratului Consiliu Eparhial de sub Nr. 7641/1931, prin 
care preotul şi o comisiune emisă dintre membrii Consiliului parohial să se prezinte la 
Cluj în timpul cel mai scurt, şi cu tot respectul vă aduc la cunoştinţă că în ziua de 13 
Decembrie s-a autorizat din partea membrilor ca preotul şi 2 membrii să meargă la Cluj 
în afacerile bisericei pentru a aranja datoriile contrase de la Banca Centrală, cu 
edificarea nouăi biserici. 

Rog să binevoiţi a ne primi pe ziua de 21 Decembrie a.c. 

Tot odată am înştiinţat şi pe DI Director Sglimbea. 


Cu tot respectul, 

Oficiul parohial ortodox român, 
Bistriţa Bârgăului, la 14 Decembrie 1931 
Aurel Monda, paroh 


Document nr. 57 


Onorat Consiliu Eparchial Cluj, 


Am onoare a raporta că în chestia construcţiei bisericei noi ort. din comuna Bistrița 
Bârgăului, cu ocazia deplasării mele la faţa locului, încă din luna septemvrie am 
convenit cu arhitecta ca să facă despre lucrările executate o decontare în regulă, ceeia ce 
a promis că în decurs de o lună va ajunge în persoană la Cluj. Cum nici până azi nu s-a 
prezentat, vă rog să binevoiţi a urgita decontarea prin protopopiatul Bistriţa. Tot o dată 
rog să binevoiţi a îndruma protopopiatul ca spesele mele de deplasare de 1500 lei să 
încaseze de la architecta, care lucrează şi la biserica din Bistriţa şi să trimită suma prin 
poştă la adresa mea. 


Cluj, la 30 Decemvrie 1931 
Cu stimă, 
Leo Bohăţiel, arch. eparch. 

Document nr. 1 


Onorat 
Consiliu Eparchial Ort. Rom. Cluj, 


Cu referire la adr. No 6029/1931, primind de la dna arhitectă Sasu decontarea 
lucrărilor de zidărie a bisericei din Bistriţa Bârgăului și comparând măsurătoarea cu 
ceia făcută de mine la fața locului, am onoarea a înainta situaţia definitivă a acestor 
lucrări din care reiese că: 

1. Lucrările executate până azi și cuprinse în contractul iniţial costă 3.113.611 lei; 

2. Lucrările în plus executate de antrepriză în urma cantităților rău stabilite în 
devizul inițial, 949.804 lei. 

3. Reparaţia lucrărilor defectuos executate, schimbarea zidului putred la cornișe, 
montarea sghiaburilor necesare, 50.000 lei; 

4. Costul lucrărilor de executat în viitor până la complecta terminare a bisericei, 
412.562 lei. 

Anexez toate planurile de decontare și devizele, precum şi tabloul comparativ 
despre lucrările în plus. 


Cluj, la 17 Februarie 1932 
Cu stimă, 
L. Bohăţiel, arch. eparh. 


Document nr. 2 


Proces verbal 


Luat în şedinţa extraordinară a Consiliului parohial ortodox român din Bistrița 
Bărgăului, ţinută la 8 Mai sub presidiu parohului Aurel Monda; prezenţi următorii 
membrii: Gavril Cott, Ștefan Pavel, Niculai Sereţan, Ştefan Ciurea, Toader Ghiţan, 
Danilă Cionca, Ion Moişan T., Grigore Beșa, Vasile Hangan, Ionică Năuc, Anton 
Cerceja, Andrei Hăngan, Macidon Țigăroi, Constantin Cionca, Mihai Purcil, Ioachim 
Pavel, Augustin Lolici, dintre suplenți: Dumitru Boneu, Ion Ţarcă şi Andrei Ghiţan. 

Cu verificarea procesului verbal să concred membrii Gavril Cot și Ștefan Pavel. 

După deschiderea sedinței, presidiul aduce la cunoștința membrilor II scrisoarea 
Prea Veneratului Consiliu Eparhial din Cluj de sub Nr. 1056 din 1923, prin care 
transpune Oficiului parohial în copie referatul D-lui Dr. L. Bohăţiel, arhitect eparhial, 
asupra situaţiei, constatat de D-sa personal la faţa locului în Borgobistriţa şi din actele 
de decontare ce v-a pus la dispoziție de antrepriza Dna. Preda Sas privitor la lucrările 
zidirii Bisericii de acolo efectuate și de efectuat în viitor, mai departe comunică că 
parohul e dator să convoace consiliul parohial care să examineze direct expertiza 
prezentată de arhitect şi vor lua proces verbal cu escepțiunile pre cari membrii 
Consiliului le vor afla; mai departe comunică că hotărârea adusă o vor prezenta la Cluj 
prin preotul Monda. 

Ad II Membrii Consiliului parohial iau la cunoștință scrisoarea Prea Veneratului 
Consiliu Eparhial şi fac următoarele observări şi anume: 

a) Prea Veneratul Consiliu Eparhial se facă bine a lua în cercetare pre arhitectul 
conducător Gavril Lungu în ce priveşte edificarea bisericei, a aprobării planului și 
devizului defectuos de construcţie pre care plan l-a aprobat Prea Veneratul Consiliu 
Eparhial la propunerea sus amintitului arhitect, cu toate că acest deviz nu a conținut 
întreaga construcție a bisericei și după părerea noastră acest deviz de la început a fost 
făcut defectuos, chiar cu intenția făcut necomplect, lăsându-se afară lucrări principale, 
bunăoară cupola etc., așa ca ulterior să putem fi storzi din partea Firmei antreprenoră, 
ceea ce se dovedește după acte achitate sus amintitiei Firme. 

Firma Sasu Preda a luat biserica în licitaţii cu 1.382.116 lei și acuma, după 
expertiza Dlui Dr. Bohăţiel, lucrările executate până azi coastă 3.113.611 lei, deşi 
parohul, conform chitanţelor, i-a dat la Firma Preda 3.663.193 lei, conform situaţiilor 
verificate de inginerul conducător, Dl. Leheni. 

b) Lucrările în plus executate de antrepriză în urma cantitățiilor rău stabilite în 
devizul iniţial 949.804 lei încă e făcută cu intenţia de rea credință ca suma aceeasta 
enormă să fie calculată ulterior și neobservată la formarea devizului. 

c) Ne miră faptul că Dl. Arhitect pune pentru reparația lucrărilor defectuos 
executate suma de 50.000 lei, ceea ce noi observăm că firma a fost contractată de către 
inginerul conducător și răspunzătoare pentru lucrările executate rău și acuma noi să 
venim să plătim lucrările rău executate de Firma Preda. 

d) În anul trecut, Firma Preda ne-a făcut un deviz de speze ca biserica să fie 
terminată ar fi de lipsă după unele suprimări 250.000 lei, iar acuma Dl arhitect spune că 
ar trebui 412.562 lei. 

Membrii Consiliului parohial, având în vedere observările făcute de mai sus, nu 
pot aproba decontarea lucrărilor de zidire a bisericii făcute de Dl. Dr. L. Bohăţiel de sub 
Nro 6029/1931, tot odată hotărăsc ca parohul Monda să aducă acest proces verbal la 
Cluj. 

Ne mai fiind alte obiecte procesul verbal se încheie și subscrie. 

D.U.S.: Aurel Monda, Președinte; Verificatori: Gavril Cott, Ştefan Pavel; Notari: 
Macedon Ţigăroi 

Document nr. 3 


Nro104/932 
Prea Venerat Consiliu Eparhial, 


Conform Ordinului Prea Veneratului Consiliul Eparhial de sub Nro 1056/932, 
alăturat sub % înaintez cu tot respectul Procesul verbal luat în ședința Consiliului 
parohial ort. român ţinută la 8 Mai a.c cu privire la referatul Dlui arhitect Dr. Leo 
Bohăţiel şi Tablou peste cei care au subscris aceptele bis.ort. române. 

Oficiul parohial ortodox român 

Bistriţa Bârgăului, la 10 Mai 1932 

Aurel Monda, 

Paroh 


Tablou preste debitorii bisericei la Banca Centrala din Bistriţa 

1. Leon Someșan 

Niculae Sereţan 

Ion Moişan a T. 80.000 lei 
2. Hăngan Vasile 

Aurel Monda 

Ioan Pavel a Luchii 120.000 lei 
3. Aurel Monda 

Ioan Pavel a L. 

Ştefan Pavel a L. 80.000 lei 
4. Ştefan Ciurea 

Filimon Georza 

Alexa Ciurea 80.000 lei 
5. Gavril Cot 

Ion Moişan 1.V 

Ion Năuc 1.N 80.000 lei 
6. Cifor Capotă 

Grigore Beșa 

Ionică Năuc 1.I 

Ion Sas 

Elena Sas 120.000 lei 
7. Toader Ghiţan 

Dănilă Cioancă 

Ştefan Pavel 77.300 lei 
8. Danilă Cioancă 

Ştefan Pavel 

Toader Ghiţan 

Ioan Sasu 

Elena Sasu 40.000 lei 

9. Petre Laba 

Mihai Purcil 

Ion Pavel a.L 

Ioan și Elena Sasu 40.000 lei 
10. loan Pavel a.L 

Aurel Monda 

Ioan Moișan 

Hăngan Vasile 40.000 lei 
11. Aurel Monda 

Ioan Pavel 

Cifor Capotă 80.000 lei 
12. Constantin Cerceja 

Andrei Năuc 

Petre Laba 

Ioan și Elena Sasu 40.000 lei 
13. Constantin Cerceja 

Constantin Cioancă 

Andrei Năuc 

Ioan și Elena Sasu 40.000 lei 
14. Moişan Ion 1 Vasile 

Gavril Cot 

Ioan Năuc 1N. 

Ioan și Elena Sasu 40.000 lei 
15. Aurel Monda 

Constantin Cerceja 

Constantin Cioancă 40.000 lei 
16. Mihai Purcel 

Petre Laba 

Aurel Monda 40.000 lei 
17. Filimon Georza 

Alexa Ciurea 

Ştefan Ciurea 

Ioan şi Elena Sasu 40.000 lei 
18. Moișan loan a T. 

Leon Someșan 

Niculae Sereţan 

Ioan și Elena Sasu 40.000 lei 

Tablou preste debitorii care au subscris pentru biserica ort.rom la Banca Aurora 

. Cot Gavril 


Cioncă Danilă 
Purcel Mihai 65.000 lei 


. Pavel Ștefan a L 


Hăngan Vasile 
Moişan loan l Vasile 95.000 lei 


. Aurel Monda 


Ioan Pavela L 

Ciurea Ştefan 115.000 lei 
Năuc loan | loan 

Beşa Grigore 


Georza Filimon 55.000 lei 
. Leon Someşan 

Purcel Mihai 

Ioan Moişan a Tomi 90.000 lei 
. Aurel Monda 


Ioan Pavel a Luchii 

Grigore Beșa 44.000 lei 
Cioancă Danilă 

Serețan Nicolae 


Tablou preste debitorii de la Banca Bistricioara 


Ciurea Ştefan 70.000 lei 
. Hăngan Vasile 

Cot Gavril 

Cifor Capotă 80.000 lei 
Aurel Monda 92.000 lei 
Vasile Hăngan 111.000 lei 
loan Năuc 11. 50.000 lei 
Ioan Pavel a Luchi 


Vasile Prălut 
Pantilimon Ciurea 
Cirilă Spumă 116.000 lei 


Oficiul parohial ortodox român 
Bistriţa Bârgăului, la 10 Mai 1932 
Aurel Monda, 

Paroh 

Document nr. 4 
Nro109/932 


Prea Venerat Consiliu Eparhial, 


Conform ordinului Prea Venerat Consiliu Eparhial de sub Nro 3516/1932 din 18 
Mai înaintez, cu tot respectul, alăturat sub %, Conclusul organelor bisericeşti din 26 
Octombrie 1925 dimpreună cu cele două schițe în original, precum şi două dovezi în 
copie ale cupolei toate 5 aprobate sub Nro 2470-1926 pentru a se putea verifica lucrările 
efectuate în legătură cu cupola. 

Tot odată înaintez Procesul verbal luat în ședința Consiliului parohial ținută la 22 
Mai 1932 cu privire la convertirea datoriilor ce le au oamenii pentru ajutoarea bisericei, 
rugându-vă ca se binevoiţi a-l aproba și a mi-l retrimite. 


Oficiul parohial ortodox român 
Bistriţa Bârgăului, la 23 Mai 1932 
Aurel Monda, Paroh 


Document nr. 5 


Onorat Consiliu Eparhial Cluj, 


Primind cu adresa No. 3945-1932 dosarul lucrărilor de construcţie a bisericei noi 
ort. rom. din comuna Borgobistrița, am onoare a raporta următoarele: 

Am examinat atât contractul încheiat între comuna Borgobistrița și antrepriza 
Elena Preda Sasu, cât şi decontarea prezentată de această firmă referitor la lucrările 
executate până în prezent, precum și aprobările date pentru construirea cupolei şi 
lucrărilor suplimentare. Din contractul punct V reiese că întreaga construcţie a bisericei, 
inclusiv cupola, a fost dată în antrepriză cu suma globală de 1.382.116 lei peste care 
sumă nu se poate trece. Onor. Consistoriu cu No. 2470-1926, luând act că lipseşte 
cupola din deviz și o serie de lucrări suplimentare, a aprobat cu devizul I pentru lucrări 
suplimentare suma de 1.465.421,80+40.000, iar cu devizul II pentru lucrările cupolei 
suma de 779.345 lei, totalul aprobărilor face deci 3.666.882 lei. 

Față de suma aceasta antrepriza prezintă o decontare a lucrărilor în sumă de 
4.057.319 lei, deși conform principiului depus în contract, biserica trebuia să fie 
terminată complet cu sumele mai sus aprobate. Având în vedere că firma a primit 
3.663.193 lei, iar unele lucrări fiind defectuos executate, necesită o reparaţie a cărui cont 
face 50.000 lei, iar de altă parte costul lucrărilor până la completa terminare a bisericei 
face încă 412.562 lei, deci puse aceste sume în comparaţie rezultă că comuna 
bisericească Borgobistrița are o pretenţiune de /412.562+50.000/-3.666.882-3.663.193/ 
„..458.873 lei faţă de firma Elena Sasu. 

Din devizele I și II prezentate de către firma Elena Sasu în comparaţie cu 
decontarea se poate vedea că numita firmă a procedat cu rea credință, deoarece pe 
cantități cu mult mai mici, decât cele de fapt executate, inducând astfel în eroare 
Consiliul Eparhial. De exemplu, conf. deviz. II poz. 1a / se cere aprobare pentru 29 m? 
de beton armat cu preț de 5.500 lei, iar de fapt se execută 42,21m3 - diferența de 50%, 
idem la poz. 2/ se cere aprobare pentru 15,56 mê de beton armat cu 6.000 lei și se 
execută 31,63m= - deci 100% în plus. Cum însă cantităţile la o cupolă nu suferă nici o 
modificare, antrepriza este resonsabilă pentru cantitățile introduse în deviz. Altceva 
este la o fundaţie unde nu se știe la ce adâncime se dă peste un strat bun de fondare, 
deci aci poate varia cantitatea betonului, nicidecum însă la o cupolă cu un desemn 
determinat, deci o diferenţă în cantitate nu poate să fie decât pentru a induce în eroare. 

Stabilind astfel pretenţiunea comunei bisericești Borgobistriţa în sumă de 458.873 
lei specificată mai sus, am onoare a restituit întreg dosarul. 


Cluj, la 9 Iunie 1932 
Cu stimă, Dr. Bohăţiel, arch. eparch. 


Document nr. 6 


Oficiul Protopopesc Ort. Rom. Bistriţa 
Nr. 333-1932. prot. 


Venerat Consiliu Eparhial, 


La ordinul Nr. 4740 din 4 Iulie a.c., îmi iau voie a raporta, că întrucât să cere ca 
antrepriza să se declare pentru una din cele 2 alternative până la 15 Iulie a.c, procedeul 
ordonat nu se va putea efectua până la termenul dat, deoarece ordinul de mai sus a 
sosit la Oficiul protopopesc chiar în ziua de 15 Iulie a.c., când s-a înregistrat și rezolvat 
față de Oficiul parohial din Bistriţa Bârgăului. 


Bistriţa, la 15 Iulie 1932 

Oficiul protopopesc ort.rom. 

Din încredințare, 

Pr. Victor Mureșianu, capel. prot. 

Document nr. 7 
Onorat Consiliu Eparhial Ort. Rom. Cluj, 


În ziua de 20 Iulie a.c., Domnul Aurel Monda, preot în Bistriţa-Bârgăului, cu Dom- 
nul Ștefan Ciurea, membru al comitetului bisericesc ne-a lăsat: 

A./ordinul prea Ven. Consiliu Eparhial, 

B./Raportul Domnului Dr. Bohăţiel şi 

C./scrisoarea oficiului par. din Bistriţa Bârgăului, 3 buc. aici alăturate. 

Ce contrazicere îngrozitoare în fie care scrisoare, în faţă cu aprobările Dvoastre, cu 
hotărârile Comitetului bisericesc, jurnal de clădire, contract, deviz original etc. 

Prima rugare a noastră este ca să binevoiţi a retrage ordinul Dvoastre cu Nr. 4740 cu 
data de 4 Iulie a.c. din care absolut lipseşte adevărul. Afirmarea că am procedat cu rea 
credinţă și am indus în eroare On. Consiliu Eparhial, o respingem categoric. Cei induși în 
eroare am fost noi deja la primul pas la licitare cu devizul original aprobat cu Nr. 
9100/914 pentru edificarea bisericei. Am fost exploataţi până azi, înconjurați de fel de fel 
de presiuni, numai ca se nu ne achite pretenţiunile noastre pentru munca prestată. 

Avem cunoştinţă că decontarea lucrărilor cerute de Comitetul bisericesc au fost 
din nou verificate de câtre Dl. Inginer Bohăţiel cu același rezultat ca şi a Ing. Controlor 
angajat de Com. Bisericesc. Altcum nici nu s-ar fi putut executa lucrarea cu măsurile 
impuse și cu prețurile unitare aprobate de Veneratul Consistor. Unde este această decon- 
tare? Pentru ce s-a ascuns? Unde a dispărut? Și de ce nu s-a arătat antreprenorului, ca 
acelui competent? Am cerut să fie ascultați cu jurământ, atât Domnul preot, cât şi 
membrii comitetului, cari au luat parte la ședința respectivă, când s-a pertractat cauza 
aceasta.Suntem. convinși, că Domnul Dr. Bohăţiel, care are priviri adânci în lucrări de 
intreprinderi și ştie aprecia munca și răspunderea unui antreprenor, la moment a ştiut, 
văzând clădirea, că așa o construcție complect gata costă cel puţin 5.000.000 lei şi că la 
rezultatul decontării de 4.500.000 lei, cu o sigură privire, fără nici o verificare, a fost în clar 
că nu s-a putut săvârşi din partea noastră nici o incorectitudine. Totuși, nu înțelegem ce 
l-a putut determina pe Domnul Ing. Bohăţiel, ca să își schimbe așa brusc părerea față de 
un lucru rezolvat deja anterior de Dsa? Presupunem că nu-i s-a prezentat sau nu a avut 
ştire de ordinul cu No. 2470/1926 în sensul căruia s-a aprobat lucrările cupolei. 

Pentru sprijinirea celor mai sus amintite, aducem următoarele dovezi: 

La raportul B. al D-lui Dr. Bohăţiel punct. |. ne provocăm la paragraful 5 al con- 
tractului aprobat de prea Veneratul Consistor cu No. 3490/923, unde este clar precizat 
cum că suma contractată numai atunci este fixă și obligatoare pentru antreprenor de 
comitetul bisericesc, dacă va cumpăra tot materialul în 15 zile de la data subscrierii 
contractului. Acest obligament Com. bisericesc din Bistrița-Bârgăului nu l-a satisfăcut. 
Ca dovadă servește jurnalul de clădire și procesul-verbal al comitetului bisericesc din 
17 August 1923 ect. 

Aşa dară, suma de 1.382.116 lei din cauza de sus nu poate servi nici la o calculație 
de bază, paragraful 5 în contract s-a stipulat de delegatul Prea Veneratului Consistor, 
care a prevăzut între altele urcarea tuturor materialelor de construcție și manopere. 

Raportul B. zice mai departe, tot sub punctul 1., că cu suma contractată s-a dat în 
intreprindere toată construcţia bisericei și a cupolei, când în devizul original nici nu este 
cuprins construirea cupolei. În „Expertiza” Inginerului controlor angajat de Parochie 
scrie, că „devizul original face impresia, că a fost decopiat de la o altă lucrare asemănătoa- 
re și că poziţiile devizului în cubatură, cantitate de loc nu corespund cu dimensiunile indi- 
cate în plan (expertiza a fost cerută de com. bisericesc şi este datată cu 20 August 1924). 

Ca exemplu: 

Devizul original prescrie la zidirea de la soclu până la cordon o cantitate de 344 m? 
şi de fapt s-a executat după cotele din plan 650 m? şi aşa mai departe....... 

Suma contractată s-a anulat și prin faptul că fundaţia s-a executat din beton și nu 
din piatră, s-a făcut mai adânc, acoperitura de eternic s-a înlocuit cu înveluș de tinichia 
şi alte şi alte. 

La punctul 2 al raportului dat de DI. Dr. Bohăţiel, decontarea noastră cu suma 
finală de lei 4.057.319 este corectă și amănunțit verificată la faţa locului de Inginerul 
controlor angajat de Parochia Bistriţa Bârgăului. Suma lucrărilor până în anul 1925, 
când a expirat şi contractul, este în total achitată de com. bisericesc pe baza odinului 
prea Veneratului Consistor dat telegrafic la Dr. Pahone, ce dovedește procesul verbal al 
comitetului Bisericesc din Bistrița-Bârgăului, dresat la data de 5 Aprilie 1925. 

Lucrări defectuoase nu s-au executat, am avut control permanent, ceia ce dove- 
deşte jurnalul de clădire și așa reținerea de 50.000 lei nu este îndreptățită şi motivată, 
fiindcă ce s-a stricat nu s-a stricat din vina noastră, ci că biserica a stat pe locurile cele 
mai jingaşe, neacoperite aproape trei ani de zile, ce dovedește jurnalul de clădire și 
procesul-verbal al comitetului, luat în ședința de 23 Julie 1928, în care roagă com. bis. să 
facem tot posibilul şi să nu le lăsăm şi să acoperim biserica, căci altcum se ruinează 
total. Am și satisfăcut, la cererea comitetului bisericesc, cu bani împrumutaţi din bancă, 
am lucrat pe baza promisiunilor că în timpul cel mai scurt vom fi achitaţi, ceiace nu s-a 
întâmplat nici până azi. Jurnalul dovedeşte nevinovăția noastră și aceea că comitetul 
bisericesc nu a ținut de la început obligamentele luate asupra sa. 

La punctul 3 al raportului făcut de Dl. Ing. Bohăţiel alătur în copie ordinul 
Consiliului Eparchial ort. rom. D. (cu Nr. 2470/1926), care dovedește că rea credinţă, 
inducere în eroare din partea noastră, ceiace este egal cu înșelătorie, nu s-a întâmplat; 
că cupola nici nu s-a executat după dimensiunile date de noi (vezi ord. 2470/1926, punct 
1.). Am primit o altă schiță de plan cu alte dimenziuni la beton și fer de la Prea Venerat 
Consistor. Schița este subscrisă și făcută de Inginerul Consistoriului, DI. Suceava. 
Originalul este la dosar, la Com. bis., subscris și de şef-inginerii Schânpflug, Kelp şi 
Leheni, iar copia autentificată este la noi. Preţurile unitare s-au modificat în devizul 
înaintat de noi cu „roşu” şi s-a aprobat devizul în prețuri unitare de Prea Veneratul 
Consistor, tot sub nr. de sus, cu ordinul că: „cantităţile din deviz nu sunt obligatoare 
pentru nici o parte”. 

La ordinul a.) cu Nr. 4740 din 4 Julie 1932 a Consiliului Eparchial, în care sunt 
cuprinse îndrumările față de noi, răspundem următoarele, pe lângă celea înșirate deja 
în scrisoarea aceasta: 

Contractul încheiat între noi și comuna bisericească din Bistriţa Bârgăului și aprobat 
în anul 1923 sub No. 3490 pentru noi nu mai este obligator și în senzul lui nici nu 
putem primi ordine. 

Conform paragrafului 3, contractul a fost legat pe trei ani, adecă până în 1925, 15 
Septemvrie și nu pe viață sau până la infinit. Nu este vina noastră că biserica nu s-a 
terminat nici până azi. Cu procedeuri cum s-a purtat față de noi com. bisericesc din 
Bistrița Bârgăului nu să pot găta biserici, că nu lasă Dumnezeu! 

Când a aprobat Prea Veneratul Consiliu Eparchial devizul cupolei Nr. I şi a lucră- 
rilor cari sunt a se mai executa la biserică dev. Nr. II (nu cum numește Dl. Ing. Bohăţiel 
lucrări suplimentare) cu Nr. 2470/1926 Prea Veneratul Consiliu Eparchial a recunoscut 
rezilierea contractului, cu îndrumarea dată la Com. bisericesc: „Va cere oferta pentru 
lucrările de sus și de la alți antreprenori”. Lucrările pe anul 1926 le-am executat numai 
pe baza preţurilor unitare aprobate și pur pe ordinul dat de Onorat Consiliu Eparchial 
cu No. 2470/1926. 

Vă rugăm deci să binevoiţi fără amânare a da ordin sau a esopera ca restul de 
672.576 lei, rămas din lucrările executate în anul 1926, cu dobânzile de 6 ani, să ni se 
restitue în timp de 8 zile dela data acestei scrisori, pentru munca noastră. Am aşteptat 
destul, prin buneţile noastre am ajuns în starea cea mai critică, ne-au ruinat dobânzile 
plătite la bancă pentru bani împrumutaţi la lucrare, că noi nu suntem capitaliști. Afară de 
aceasta, rugăm Prea Veneratul Consistor să ia la cunoștință că din suma primită în total, 
de 3.500.777 lei, nu recunoaştem primirea alor 1.000.000 lei, până nu aranjează Com. 
bisericesc la Banca Centrală, de unde a scos bani pe cambii, pe care suntem şi noi 
subscrişi ca giranţi. Banca s-a intabulat pe averea noastră. Noi nu intrăm în conversiune. 

Pentru evitarea procesului și a neplăcerilor, Vă rog ca să aplanaţi ca for mai inalt şi 
competent cauza, că nu mai așteptăm, s-a tărăgănat destul. În urmă, trebuie să mai 
observăm că în primăvara trecută am fost făcut propunerea Comitetului bisericesc, ca 
să ne preia datoria la bancă, documentând că banii scoși i-am folosit la lucrarea 
bisericei şi să ne dea 160.000 lei în numerar. Eliberaţi de datorie, având din nou mişcare 
liberă, gătam biserica total, cu condițiunea că în 3 ani ne vor plăti suma lucrărilor, 
numai ca să nu stea lucrarea neterminată, expusă la ruinare, că ne doare foarte mult! 


Cu deosebită stimă, 


Elena I. Sasu, architect 
Bistriţa, la 26 Julie 1932 

Document nr. 8 


OFICIUL PROTOPOPESC ORT. ROM. BISTRIȚA 
Nr. 333/1932. Prot 


Venerat Consiliu Eparhial, 


La ordinul Ven.Consiliu Ep. Nr. 4740 din 4 Iulie a.c. îmi iau voie a înainta în alătu- 
rare sub % procesul verbal al Consiliului parohial din 24 Iulie a.c. din Bistriţa 
Bârgăului, în chestia împrocesuării antreprizei Elena Preda Sas din Bistriţa şi declaraţia 
antreprizei Elena Preda Sas, înaintată la 29 Iulie a.c. prin care cere ea să i se plătească 
din partea Bisericii din Bistriţa Bârgăului suma de 672.576 lei, spre binevoitoare apreci- 
ere şi considerare. 

La acestea să mai anexează: 
Ordinul Ven. Consiliu Ep.Nr. 2470-1926, în copie. 
Adresa Of. par. din Bistriţa Bârgăului Nr. 135-1932, copie. 
Referatul Dlui Dr. Leo Bohăţiel, arhitect eparhial, copie. 
Adresa Of. Protopopesc Nr. 333-1932, cătră Of. Par. Ort. Rom. Bistriţa Bârg., în 
copie. 


a cad > aa 


Bistriţa, la 30 Iulie 1932 

Oficiul protopopesc ort. rom. 
Din încredințare, 

Pr. Victor Mureșianu, capel. prot. 


Document nr. 9 


Înalt Prea Sfinţiei Sale Patriarh Miron Cristea 
Înalt Prea Sfinţite, 


Subsemnatul Jandarm Plut. Major Găină Nicolae, originar din Comuna Bistriţa 
Bârgăului, Jud. Năsăud, actualmente sunt şeful secţiei Jandarmi al Plasei Sărmaşu, Jud. 
Cluj, cu plecăciune vă aduc la cunoştinţă următoarele: 

În vara acestui an am fost în concediu în comuna mea natală, Bistriţa Bârgăului, 
Jud. Năsăud, în care comună urmez să fiu stabilit la pensie în scurt timp la părinţii mei 
bătrâni, şi unde mare mi-a fost nedumerirea când am văzut că într-o comună mare cum 
este şi comuna mea pur Românească cu 90% credincioşi de religie Ortodoxă care 
populaţie nu are nici un adăpost în ceeia ce priveşte Sfântul Locaş de rugăciuni 
aproape de 8 ani de zile. 

După cum îmi amintesc în anul 1925, Sfânta biserică Ortodoxă fiindcă era foarte 
veche şi ca să nu se dărâme pe credincioşi, s-a stricat din partea populaţiei, după care 
au început edificarea unui nou locaş de rugăciuni, după cum se vede în fotografia 
alăturată, care nici până astăzi nu este terminată din lipsă absolută de bani, Confesi, a 

cheltuit toate fondurile de care a dispus; s-au mai făcut şi repartiție pe credincioşi, dar 
în criza aceasta care bântuie mai ales la satele de la munte, este imposibil să se mai 
poată strânge vreun ban, rămânând pe loc şi neterminată lucrarea care aduce numai 
amar şi supărare credincioşilor, care se văd într-o situaţie imposibilă de a mai face 
vreun pas în această direcţie. 

Părintele ortodox şi-a pus toată silinţa ca să termine cât mai repede — a intervenit 
pe la toate autorităţile superioare bisericeşti şi Adtive. dar mai mult nu s-a putut face 
nimic. 

Biserica este ridicată cum se vede aci, dar mai trebuiesc bani ca să poată fi 
terminată cel puțin atât cât să poată face serviciul divin în ea. 

În timp ce mă aflam în concediu la părinţii mei, am văzut cu ochii mei bătrâni şi 
bătrâne trecând prin faţa locaşului neterminat, care şi-au descoperit capul făcându-şi 
semnul Sfintei Cruci exclamând cuvinte: „Doamne, învredniceşte-ne să trăim atât cât să 
vedem această biserică terminată!” şi se întrebau unii pe alţii oare când va fi terminată. 

De la acea dată şi până în prezent, serviciul divin s-a făcut şi se face într-o şcoală 
de învăţământ primară a Statului, care este mică şi nespaţioasă, neputându-se ruga 
credincioşii cum se cuvine, vara este cald şi din cauza înghesuielii prea mari a 
credincioşilor în număr destul de mare, iarna încap puţini înăuntru, iar pe afară este 
frig şi nu pot sta. 

Din motivele mai sus specificate şi mai mult că credincioşii ortodoxi aproape de 8 
ani de când nu au unde se adăposti şi mângâia prin rugăciuni, mulţi dintre aceştia cu 
familiile lor probabil şi la îndemnul celor interesaţi şi care au profitat şi profită de 
ocazie, au trecut la catolici care deşi sunt puţini la număr, totuşi, au biserică frumoasă şi 
Protopopiat, mulţi dintre credincioşii noştri au mai trecut la secta aşa zişi pocăiţi, 
netoleraţi, rătăciţi, lăsându-şi legea strămoşească şi care mereu o fac aceasta, o sectă 
care niciodată nu s-ar fi crezut că se va încuiba în comuna noastră şi care nu demult au 
luat ființă, aceşti sectanţi strică şi otrăvesc tot ce-i bun în comună, cu propagandele lor, 
cu toate că sunt împiedicaţi de autorităţi. 

Se mai svonea prin comună că ROMA este şi va fi în stare să termine biserica 
Ortodoxă din comuna noastră, dacă credincioşii vor trece cu ea cu tot la Catolici. 

Aceasta este situaţia credincioşilor noştri Ortodoxi din comuna noastră. 

Si acum eu ca un fiu al acestei comuni ortodocse din moşi strămoşii mei, cred că 
aveam o datorinţă ca să aduc la cunoştinţă Înalt Prea Sfinţiei Voastre cele mai sus arătate. 

Îmi îndrept privirile către Înalt Prea Sfinţia Voastră numai să putem termina sfânta 
biserică Ortodoxă din Bistriţa Bârgăului cel puţin atât ca să se poată face serviciul divin 
în ea. Credincioşii Ortodocşi să destramă şi nu mai putem duce la ogaşul lor niciodată, 
dacă Sfântul locaş nu se va termina în vara şi toamna acestui an. 

Rog Înalt Prea Sfinţiei Voastre pe lângă măsurile ce le veţi lua de bine şi în această 
direcţie, a vă obosi cât să fiu încunoştiinţat şi sfătuit despre acesta. 


Sărmaşu, la 1 August 1932 

Cu plecăciune al Dtră. fiu supus şi credincios, 
Jandarm Plut. Major în comuna Sărmaşu, Jud. Cluj, 
Nicolae Găină 

Document nr. 10 


Patriarhia Română, Consiliul Central Bisericesc 
Nr. 6109. 

Bucureşti 25 August 1932. 

Str. Matei Milo Nr. 9 Etaj II. 


Prea Sfinţiei Sale 
Prea Sfinţitului Episcop al Clujului 
Prea Sfinţite, 


Cu dragoste frăţească avem onoare a vă transpune în original cererea alăturată, 
rugându-vă să binevoiţi a lua dispoziţiunile pe cari le credeţi de corespunzătoare. 
Primiţi, vă rugăm Prea Sfinţite, ale Noastre întru Hristos frățeşti îmbrăţişări. 


Preşedinte: ss indescifrabil 
Consilier Referent: ss indescifrabil 


Document nr. 11 
Nr. 163/1932 


Prea Venerat Consiliu Eparhial, 


Fiind provocat de Prea Veneratul Consiliu Eparhial din Cluj sub Nr. 5400/932 data 
16 August a.c. a înainta unele procese verbale în copie de a Consiliului parohial la 
obiecţiunile antreprizei Elena Sas, subscrisul înaintez cu tot respectul, procesul verbal a 
Consiliului parohial, ţinut la 28 August a.c. dimpreună cu o copie de pre procesul 
verbal a Consiliului parohial, ţinută la 19 August 1923 şi o copie de pre jurnalul de 
clădire din 17 August 1923 cu observarea Dlui arhitect Lungu. 

Trimit mai departe o copie de pe procesul verbal a Consiliului parohial ţinut la 5 
Aprilie 1925, Ordinul V. Consiliu dat telegrafic Dlui Dr. Pahone nu se află la Oficiul 
parohial deoarece Dl. Dr. Pahone nu mi l-a dat. 

Referitor la acest ordin, subscrisul raportez următoarele şi anume: în ziua de 21 
Iunie 1925, DI Dr. Vasile Pahone a convocat Consiliul parohial la şedinţă, subscrisul am 
mers şi l-am rugat pe Dr. Pahone a-mi arăta ordinul Prea Ven. Consistor că pe ce bază a 
convocat pe membrii la şedinţă, la ceia ce mi-a răspuns, că el cu mine nu stă de vorbă. 
Atunci i-am spus: „eu sunt preşedintele Consiliului şi dacă nu-mi areți ordinul Ven. 
Consistor, şedinţa o declar închisă şi ilegal convocată”, la ceia ce Dr. Pahone m-a 
ameninţat că îmi va arăta el mie şi s-a dus. Prea Sfinţia Sa Episcopul Nicolae m-a 
chemat la Cluj şi i-am spus toată chestia, a luat un proces verbal cu mine, care cred că 
este la Prea Sfinţia Sa; totodată, mi-a spus că nu a delegat pre Dl. Pahone. 

Mai departe trimit o copie de pre procesul verbal din 10 Iunie 1928. 
Aceste le înaintez împreună cu obiecţiunile membrilor Consiliului parohial, la 
obiecţiunile arogante a antreprizei Elena I. Sasu. 


Oficiu parohial ort. român. 

Bistriţa Bârgăului, la 29 August 1932 
Cu respect, Aurel Monda paroh 

5 anexă 


Document nr. 12 
Nr. 166/932 


Prea Venerat Consiliu Eparhial, 


În legătură cu ordinul Prea Veneratului Consiliu Eparhial de sub Nr. 5400/932 
asupra deciziunii Consiliului Eparhial Nr. 4740-932 în chestiunea zidirii bisericei 
noastre din Bistriţa Bârgăului, îmi iau voie a înainta în copie provocarea Dlui Dr. 
Mihăilaş, ca să binevoiţi a mă îndruma, că ce e de făcut în cauza aceasta. 


Oficiul parohial ortodox român 
Bistriţa Bârgăului, la 7 Septembrie 1932 
Aurel Monda, paroh 

1 anexă. 


Document nr. 13 
Nr. 150/1932 


Venerat Consiliu Eparhial! 


În adresa Nr. 6232/1932 care este în nex cu adresele 6058, 5941 şi 5400, am onoarea 
a vă raporta că litigiul dintre biserica din Bistriţa Bârgăului şi antreprenora Elena P. 
Sasu, referitor la clădirea bisericii, este atât de complicat şi reclamă dovediri largi, cari 
se pot face numai în justiţie, astfel singura soluţie este, ca faţă de procesul pus în vedere 
parohiei de către antreprenor, parohia să se apere cu argumentele sale juste, angajându-şi 
un advocat în Bistriţa, care va studia amănunţit chestiunea şi va face scriptele în proces. 


Cluj, la 30 Septembrie 1932 
Cu stimă, 

Dr. Petru Mateş, advocat 
Cluj, Str. Regina Maria 47 
Telefon: 8-11 

Document nr. 14 


Proces verbal 


Luat în şedinţa extraordinară a Consiliului parohial ort. rom. din Bistriţa Bârgăului, 
ţinută la 2 Octombrie 1932 sub presidiu parohului Aurel Monda; presenţi următorii 
membrii: loan Moişan a T. Someşan Leon, Cerceja Anton, Pavel Ion a L. Cott Gavril, 
Ghiţan Toader, Cionca Constantin, Pavel Ioachim, Beşa Grigore, Hăngan Vasile, Giorza 
Filimon, Serețan Niculae, Ciurea Ştefan, Pavel Ştefan, Dănilă Cionca, Macidon Ţigăroi. 

Cu verificarea procesului verbal să concrede membrii Constantin Macidon şi Gavril 
Cottu. 

Presidiu spune membrilor că a convocat şedinţa pre ziua de 26.1X.1932, dar 
neprezentându-se membrii de ajuns, a convocat din nou pre ziua de astăzi pre membrii 
la o consfătuire şi ceteşte scrisoarea DI. Mihăilaş prin care firma Sasu pretinde ca 
membrii consiliului să-i achite suma de 672.570 lei rămaşi din lucrările executate la 
noua biserică. 

Presidiu spune mai departe că a trimis o copie de pe provocarea DI. Mihăilaş la 
Prea Veneratul Consiliu Eparhial din Cluj întrebând că ce măsuri să ia; deoarece Prea 
Veneratul Consiliu Eparhial conform expertizei făcute de D1 Dr. Bohăţiel susţine că 
firma Sasu are sau să termine noua biserică, sau să deie bisericei suma de 458.873 lei, 
conform ordinului Prea Veneratului Consiliu Eparhial de sub Nr. 4740 din 4 Iulie a.c. 

Membrii Consiliului parohial iau la cunoştinţă cele spuse de paroh, că a primit 
provocare de la DI Mihăilaş ca să plătească firmei Preda Sasu suma de 672.570 lei iau 
mai departe la cunoştinţă scrisoarea Prea Veneratului Consiliu Eparhial de sub Nr. 
4740/932, conform expertizei făcute de Dl. Dr. Bohăţiel, că firma Preda Sasu e datoare 
suma de 458.873 lei şi având în vedere că parohul a înaintat Prea Veneratului Consiliu 
Eparhial o copie de pe provocarea firmei Preda reprezentată prin Dl. Dr. Mihăilaş şi 
neprimind nici un răspuns de la Prea Veneratul Consiliu Eparhial, hotărăsc ca să 
meargă o comisiune compusă din membrii, Ştefan Ciurea, Gavril Cott împreună cu 
parohul Aurel Monda, care să meargă la Prea Veneratul Consiliu Eparhial ca să ceară 
lămuriri cu privire la firma Preda Sasu. 

Ne mai fiind alte obiecte procesul verbal după cetire să încheie şi subscrie. 

D.U.S.: Aurel Monda, preşedinte; Gavril Cottu, verificatori; Cioancă Constantin, 
verificatori; Vasile Hăngan, notari. 

Document nr. 15 


Oficiu Protopopesc. Ort. Rom. Bistriţa 


Nr. 445/1932. prot 
Venerat Consiliu Eparhial, 


În alăturare sub % îmi iau voie a înainta procesul verbal al Consiliului parohial 
din Bistriţa Bârgăului, prin care solicită audienţă la Prea Sf. Sa Domnul Episcop, pentru 
o delegaţie în chestia procesului intentat Bisericii de acolo de firma Preda Sasu din 
Bistriţa spre binevoitoare aprobare. 


Bistriţa, la 5 Octombrie 1932 


Oficiu protopopesc ort. rom. 
Din încredințare: Victor Mureşianu, capel. preot 

Document nr. 1 


Proces verbal 


Luat în şedinţa extraordinară a Consiliului parohial ortodox român din Bistriţa 
Bârgăului ţinută la 5 Martie 1933 sub presidiu parohului Aurel Monda prezenţi următorii 
membrii: Vasile Hăngan, Gavril Cot, Ştefan Ciurea, Grigore Beşa, Andrei Ghiţan, Ion 
Năuc, 1. N, Constantin Cionca, Niculai Sereţan, Macidon Ţigăroi, Ştefan Pavel. 

Cu verificarea procesului verbal să concred membrii: Gavril Cot şi Ştefan Ciurea. 

După deschiderea şedinţei, prezidiu aduce la cunoştinţă membrilor din Consiliul 
bisericesc că a fost dimpreună cu Gavril Cot, Ştefan Ciurea, Augustin Lolici la 
Direcţiunea Silvică din Bistriţa unde a spus Dlui Director Precup situaţia în care se află 
biserica cu datoriile ce le are rugându-l ca să binevoiască a da din banii ce are Comuna 
politică de a primi ca tangenta, ca astfel comuna politică să poată ajuta biserica. 

DI Director a spus comisiei ca să meargă la Dl. Dr. T. Dan şi dacă el află de bine să 
ne deie bani, atunci el nu are nimica contra. 

Am mers la Dl. Dr. T. Dan i-am spus situaţia în care ne aflăm, el a spus că acuma 
sunt în târg cu o societate care vreau să cumpere pădurile, să aşteptăm, dacă să vând 
pădurile, atunci Comuna Politică îşi va primi competinţa ei. 

Parohul spune mai departe că a fost în Bistriţa pe la D1. Dr. Dan şi l-a întrebat că ce 
e cu pădurile: să vând sau ba; în ziua de 3 Martie a.c. a mers din nou şi l-a întrebat că ce 
e cu pădurile, la ceia ce i-a răspuns că târgul nu se face. 

Parohul spune mai departe că din luna Septembrie a intervenit, conform hotă- 
rârilor aduse de Consiliul Bisericesc la Comuna Politică, ca să binevoiască a le da din 
ajutorul de 1.610.000 lei o sumă de cel puţin 200.000 lei sau să ne preieie din datoriile ce 
le are Biserica la Banca Centrală, Aurora, Bistricioara, sau să intervină la Direcţiunea 
Silvică pentru a ne gira la respectivele Bănci pentru suma de 1.610.000 lei plus 
dobânzile din 1930, ca astfel să putem regula datoriile scadente la Băncile mai sus 
amintite şi să putem intra în Conversiune şi să putem mântui de execuţie pe membrii 
Consiliului care au girat pentru biserică. 

Spune mai departe că Comuna politică a intervenit la Direcţiunea Silvică şi sub 
Nr. 2062/932 a Comunei Politice, a răspuns că Direcţiunea Silvică nu poate să ne ajute. 

Copia se alătură la acest proces verbal. Spune mai departe că a intervenit din nou la 
Comuna Politică, dar fără rezultat. 

Presidiu spune mai departe că până în 26 Aprilie a.c. trebuie ca să se reguleze 
datoriile bisericei şi în cassa bisericei nu să află nici un ban; a publicat în biserică ca 
oamenii care au de dat la biserică bani pentru arănzi de locuri să facă bine şi să aducă 
bani, dar până în ziua de azi nu au adus nemica. 

Terminul pentru regularea datoriilor să apropie şi dacă nu se regulează datoriile, 
adecă să se cumpere cambii şi să se plătească interesele restante, atunci membrii Consi- 
liului care au girat pentru biserică sunt expuşi a fi licitaţi şi nu pot intra în conversiune. 

Presidiu roagă pe membrii Consiliului ca să afle ceva mijloc pentru a ne putea 
aranja datoriile bisericei sau să intervină la Prea Sfinţia Sa şi la Prea Veneratul Consiliu 
Eparhial din Cluj, pentru a ne sta întru ajutor ca să putem scăpa din năcazul în care 
suntem azi. 

Membrii Consiliului parohial având în vedere cele expuse de paroh, având în 
vedere că de la comuna politică nu este nădejde de a primi deocamdată nimic din 
ajutor, având în vedere că termenul pentru conversiune să apropie, hotărăsc ca să se 
trimită o delegaţie constatatoare din 2-3 membri la Prea Veneratul Consiliu Eparhial şi 
la Prea Sfinţia Sa episcopul Niculae ca să espuie starea faptică în care se află membrii 
care au girat pentru biserică cu conversiunea şi tot odată roagă pe Prea Sfinţia Sa ca să 
binevoiască a ne vota un împrumut de la Prea Veneratul Consiliu Eparhial aconto 
ajutorului ce avem de primit de la comuna politică, ca astfel membrii Consiliului să 
poată intra în conversiune; la caz că Prea Ven. Consiliu Eparhial nu ar putea să ne 
voteze împrumut, atunci membrii Consiliului roagă pe Prea Sfinţia Sa ca să binevoiască 
ca să intervină la Direcţiunea Silvică din Bistriţa ca să gireze pentru membrii consiliului 
parohial la Băncile Centrală şi Aurora din Bistriţa şi la Banca Bistricioara; la caz că nici 
această propunere nu s-ar putea împlini, atunci membrii Consiliului roagă pe Prea 
Sfinţia Sa a le permite pentru a intra în pertractări cu respectivele Bănci. Membrii 
Consiliului roagă atât pe Prea Sfinţia Sa, cât şi pe Prea Ven. Consiliu Eparhial ca să 
binevoiască a ne sta întru ajutor spre a putea scăpa de năcazul în care am ajuns din 
cauza crizei care bântuie azi. 

În comisie să alege parohul Aurel Monda şi Gavril Cott, la care să li să plătească 
spesele trenului. 

2. Presidiu ceteşte rugarea lui Ioachim Pavel, prin care cere să i se ierte 5000 lei ce 
îi are a da la biserică pentru cubice, deoarece el a dat aruncu întreg. 

Ad.2 Membrii Consiliului parohial având în vedere că în 12 Iulie 1931 membrii 
Consiliului parohial sub presidiu Dlui Dr. A. Buzdug au hotărât ca la acei care au solvit 
aruncul întreg să li se restituie jumătate atunci când se va încasa aruncul întreg (de la 
toți oamenii) şi deoarece aruncul până în ziua de astăzi nu s-a încasat, membrii 
Consiliului resping rugarea lui Ioachim Pavel şi hotărăsc ca el împreună cu soţia să 
solvească banii pentru cubice în termin de 8 zile, la caz contrar să se împrocesueze. 

3. Presidiu ceteşte scrisoarea Doamnei E.I.Sasu, prin care cere să-i deie spre deco- 
piere la Comuna Politică decontarea definitivă a lucrărilor executate la biserică şi 
verificate de Dl. Dr. Bohăţiel. 


414 


Anexe 


Ad.3. Membrii Consiliului hotărăsc ca să nu le predeie la E.I.Sasu respectiv la 
Comuna Politică, fără dacă are trebuinţă de ele să meargă la preot acasă şi să le 
decopieze, fac atent pe preot ca din mână să nu le deie şi un membru din comitet să fie 
de faţă când se vor decopia şi la delegat să-i plătească. 

4. Presidiu aduce la cunoştinţă că Dl. Dr. Fucs a scris la Dl. Ciurea Ştefan o 
corespondinţă prin care întreabă că cât pământ au mai mulţi oameni cari au girat 
pentru biserică. 

Ad. 4. Membrii Consiliului hotărăsc ca să se facă citări de la Primăria Comunală 
pe ziua de 8 Martie la aceia care nu au dat încă datele cu privire la pământ, pentru con- 
versiune. 

Ne mai fiind alte obiecte procesul verbal să încheie şi subscrie. 

D.U.S.: Aurel Monda, preşedinte; Gavril Cottu, verificatori; Ştefan Ciurea, verifi- 
catori; Macedon Ţigăroi, notari. 


Document nr. 2 
Nr. 74/933 


Prea Venerat Consiliu Eparhial, 


Alăturat sub % am onoarea a aduce Procesul verbal a Consiliului parohial ort. 
rom. luat în şedinţa care s-a ţinut în ziua de 5 Martie a.c. prin care solicităm tot sprijinul 
Prea Sfinţiei Sale Episcopului Nicolae şi a Prea Veneratului Consiliu Eparhial în afacerile 
edificărei nouăi biserici şi a conversiunii. 

Cu tot respectul, 

Oficiul parohial ortodox român 

Bistriţa Bârgăului, la 6 Martie 1933 

Aurel Monda, paroh 


Document nr. 3 


Prea Sfinţite Stăpâne, 


În săptămâna trecută, s-a votat Regiunii silvice din Bistriţa un împrumut de trei 
milioane lei de către actualul guvern. Având susnumita Regiune şi ea greutăţile ei, cu 
toate aceste cred că ar fi bine ca să interveniţi Prea Sfinţia Voastră ca în mod excepţional 
să se dea bisericii noastre din Bistriţa-Bârgăului suma de 200.000 lei pentru ca să se 
poată termina şi să nu se ruineze. 

După ce comuna menţionată are de primit într-adevăr sume mai mari de la 
Regiune, dar după ce şi ea se află într-o situaţie precară să se acorde comunei suma de 

200 mii lei, dar să se amintească că pentru terminarea bisericei noastre, caci altcum şi 
biserica unită îşi ridică pretenţiunea de o treime. 


Al Prea Sfinţiei Voastre, 
Prof. Andrei Buzdug. 
Cluj, 29 Martie 1933 


Document nr. 4 


DR. TUDOR DAN, advocat 
Bistriţa, Piaţa Regele Ferdinand, 28 
Telefon 32 


Înalt Prea Sfinţia Voastră! 


Lipsind din localitate, abea acuma am luat cunoştinţă de conţinutul scrisorii Exce- 
lenţei Voastre. 

Citind-o am fost pătruns de o mustrare de conştiinţă, că poate în situaţia în care 
sunt nu aş fi făcut destul obligaţiunilor de a ajuta acolo unde este absolut necesar pe 
bunii credincioşi, care au ajuns în grele năcazuri, datorită calităţii lor de buni fii ai lui 
Dumnezeu, jertfind mult, pentru clădiri de lăcaşuri pentru rugăciuni şi închinare. 

O analizare a situaţiilor din trecut şi prezent a instituţiilor, unde astăzi poate conta 
în mică măsură şi cuvântul meu, mă întăreşte în credinţa, că orice sforţări şi din partea 
ori şi cărui bun credincios erau fără de un rezultat practic. 

În credinţă şi bună voinţă în directivele de ajutorare în cari aţi binevoit, a-mi scrie, 
sunt în măsură să concurez cu orişicine. 

Situaţia financiară şi economică a instituţiilor este imposibilă şi deci ajutorul lor 
efectiv lipseşte. lată de ce? Oamenii sunt vinovaţi! Şi regretabil, că sunt o mică parte de 
preoţi de ai noştri şi ei complici la dezastru. 

Peste bunul simţ şi condiţiile sociale şi economice potrivite în domeniul unei com- 
plete anarhii şi lipse de scrupule se înființează societatea „Regna”. O cetate ce a înveninat 
pe bunii credincioşi - deopotrivă intelectuali şi ţărani - cu puterea banului, şi care a cedat 
numai în spasmurile morţii şi atunci, când lasă o pagubă de peste 214 milioane lei. 

Această situaţie, această pagubă am luat-o drept moştenire — în cursul lunei Junie 
1932 — cu credinţa în Dumnezeu că voiu avea puterea şi energia, alături de alţi buni 
creştini să salvăm cele 44 comune grănicereşti de la dezastrul ce ameninţă mai stăruitor 
şi zi de zi. 

A fost o muncă supraomenească de a lupta cu greutăţile financiare şi economice şi 
de altă parte puterea de rezistenţă la atacurile zilnice a acelor care efectiv erau respon- 
sabilii dezastrului. Rezultatul este îmbucurător. Averile comunelor sunt în afară de 
orişice pericol. 

Vedeţi, în această situaţie, nu puteam să sprijinim cu bani bisericile noastre. Situaţia 
se va schimba şi atunci ne vom face datoria. În această direcţie am şi început a lucra. În 

Comisia silvică, de pe lângă Direcţiune, s-a hotărât ca Prefectura să ceară de la cele 44 
comune grăniţereşti date referitoare la datoriile ce le au, fie ca comună politică, fie bise- 
ricească. 

Aceste datorii se intenţionează să fie preluate de Direcţiune în contul tangentelor 
comunelor. Rezultatul acestei acţiuni nu ştim dacă va fi afirmativ şi data la care se 
poate rezolva. 

În orice caz noi suntem datori a ţine seamă de greutăţile cu cari se luptă comunele 
politice şi bisericeşti şi vom face tot ce omeneşte este posibil în ajutorarea lor. 


Al Excelenței Voastre fiu credincios, 
Dr. Tudor Dan 
Bistriţa, la 10 Aprilie 1933 


Document nr. 5 


DIRECŢIUNEA REGIONALĂ SILVICĂ 
BISTRIŢA 

Serviciul Personalului 

Nr. 2091. 23.V.1933 


Consiliului Eparhial Ortodox Român Cluj 


La adresa Dvs. Nr. 1611/1933, avem onoare a vă face cunoscut că deşi Direcţiunea 
Reg. Silvică Bistriţa cunoaşte necesităţile imperioase atât ale comunei Bistriţa-Bârgă- 
ului, cât şi ale celorlalte comune grănicereşti, din cauza lipsei de numerar, datorată 
crizei economice şi financiare, nu este în măsură de a face faţă pentru moment acestor 
necesități. 

Imediat după ce se va îmbunătăţi situaţia financiară a Dir. Reg. silv., vom ajutora 
toate comunele grănicereşti şi prin ele şi bisericile respective. 


Director, ss. indescifrabil 
Şeful serviciului, ss indescifrabil 

Document nr. 6 


OFICIUL PROTOPOPESC ORT. ROM. BISTRIȚA 
Nr.283/1933. prot. 


Venerat Consiliu Eparhial, 


În alăturare sub % îmi iau voie a înainta cererile preotului Aurel Monda din Bistrița- 
Bârgăului către Consiliul economic al Sf. Patriarhii pentru un ajutor pe seama Bisericii, 
cu rugarea să binevoiţi a o promova cu recomandaţie locului în drept. 


Bistriţa, la 22 Iunie 1933 
Oficiul protopopesc ort. rom. 
Din încredințare, Pr. Victor Mureşian, capel. prot. 


Document nr. 7 


OFICIUL PROTOPOPESC ORT. ROM. BISTRIȚA 
Nr.299/1933. prot. 


Venerat Consiliu Eparhial, 


În alăturare sub % îmi iau voie a înainta cererea Of. Par. şi procesul verbal al 
Consiliului par. din Bistriţa Bârgăului, cu referire la întreprinderea unei colecte în 
favorul terminării bisericei de acolo, cu rugarea respectuoasă, să binevoiţi a esopera pe 
seama numitei biserici de la cei în drept, concesiunea de coletă prin Pantahuză. 


Bistriţa, la 28 Iunie 1933 
Oficiul protopopesc ort. rom. 
Din încredințare, Pr. Victor Mureşian, capel. prot. 


Document nr. 8 


Prea Sfinţite Stăpâne, 
Venerat Consiliu Eparhial, 


Subsemnatul, Chifor Rus, credincios al bisericii ortodoxe române din Bistriţa 
Bârgăului, cu supunere fiiască îmi iau voie a înainta următoarea rugare: 

Văzând, că biserica noastră nu se termină şi că credincioşii noştrii din lipsă de 
lăcaş sfânt se împrăştie şi se depărtează de la cele sfinte, m-am hotărât ca din toate 
puterile mele să lucrez ca să ducem lucrul început la sfârşit bun, aşa cum au făcut 

străbunii noştrii. De aceea în înțelegere cu mai mulţi oameni de bine din sat m-am 
pornit la drum şi întâi îndrăznesc a veni la Prea Sfinţia Voastră, rugându-vă ca: 
1. Suma de 50 mii lei votată de V. Cons. Eparhial parohiei noastre, să ni se 
achite, în măsura lucrărilor efeptuite. 
2. Să se voteze 50 mii lei tot de către V. C. Eparhial pe numele meu în scopul 
bisericei şi să-i achit în timp de 5 ani. 
3. Conform hotărârii Consiliului parohial, să ni se dea o autorizaţie pentru 
colectă în întreagă ţara. 

Subsemnatul, posed o avere de 35 jug, casă, grădină etc. şi pot să dau o garanţie 
spre acest scop (amintesc şi aceea, că nu am decât o fetiță adoptată) aşa după cum mi se 
va cere. 

Lucrul acesta vreau, Prea Sfinţite Stăpâne, să-l fac numai din dragoste faţă de legea 
noastră străbună şi nu mai vreau să ne vedem biserica noastră aşa umilită şi săracă, stând 
alături de cea unită care e bogat înzestrată, iar a noastră lăsată în părăginire. 

În nădejdea că cererea mea justă, va fi judecată cu părintească considerare din partea 
Prea Sfinţiei Voastre, rămân al Prea Sfinţiei Voastre devotat fiu sufletesc Chifor Rus. 


Bistriţa Bârgăului, 30 Iunie 1933 


Document nr. 9 


Nr. 136/1933 


Prea Onorat Oficiu protopopesc 


Conform scrisoarei On. Oficiu protopopesc de sub Nr. 304/933, prin care ni se 
comunică ordinul Ven. Consiliu Eparhial Nr. 3902/1933 din 26 Iunie cu privire la 
regularea datoriilor ce le are biserica şi între diferendul ivit între biserică şi Firma Sasu, 
am onoarea a raporta următoarele: 

Membrii care au subscris cambiile au intrat în conversiune şi în 1 Octombrie 
trebuie să achite interesele prevăzute de lege, am vorbit cu DI. Dan, care mi-a promis că 
Direcţiunea Silvică ne va da banii necesari, dacă nu va putea să ne deie bani, atunci ne 
va da libele de depunere pentru a ne putea aranja datoria. 

Întrucât priveşte diferendul ivit între Biserică şi antrepriza Elena Preda Sasu, am 
dat cauza la advocatul Dr. loan Lazăr din Bistriţa, care ne-a sfătuit ca noi să nu începem 
procesul deoarece antrepriza Preda Sasu e îngreunată de datorii şi să lăsăm ca ea să ne 
împrocesueze şi atunci sus numitul advocat ne va apăra. 

Antrepriza Elena Preda Sasu până în ziua de azi nu a satisfăcut ordinul Prea 
Veneratului Consiliu Eparhial de sub Nr. 4740/1932 şi nici nu a împrocesuat biserica. 


Oficiul parohial ortodox român. 
Bistriţa Bârgăului, la 6 Iulie 1933 
Aurel Monda, paroh 

Document nr. 10 


Patriarhia Română 

Consiliul Central Bisericesc 

Nr. 7061 

Bucureşti 25 Iulie 1933 

Str. Matei Milo Nr.10 Et. III. 

Prea Sfinţiei Sale Prea Sfinţitului Episcop al Clujului 


Prea Sfinţite, 


Drept rezultat adresei P.S.Voastre cu Nr. 3902/933, înreg. la Consiliul Central Biseri- 
cesc sub Nr. 6288/933, cu frăţească dragoste vă aducem la cunoştinţă că în situaţia actuală, 
Consiliul Central Bisericesc, nu mai are nici o sumă în scopul arătat de P.S.Voastră, în 
adresa cu numărul de mai sus şi anume în a ajuta Parohia Română Bistriţa Bârgăului. 

Consiliul Central Bisericesc a dat din fondurile sale suma de un milion pentru 
ajutorarea parohiilor sărace din cuprinsul Eparhiei Clujului, cu condiţiunea că această 
sumă să fie restituită de celelalte eparhii în anumite cote. Abia ni s-a trimis 230.000 
(douăsutetreizecimii) lei, din această sumă, deşi au trecut trei ani şi cu toate că am cerut 
această restituire în repetate rânduri. 

Astfel fiind situaţia, cu destul regret vă facem cunoscut că nu mai putem veni în 
ajutor cu nici o sumă, din lipsă totală de fonduri. 

Primiţi vă rugăm Prea Sfinţite ale noastre întru Christos arhiereşti îmbrăţişări. 

Preşedinte, Patriarh Miron Cristea 

Efor, ss indescifrabil 


Document nr. 11 


Nr. 182/1933 


Prea Sfinţite Stăpâne! 
Prea Venerat Consiliu Eparhial! 


Azi a venit la mine credinciosul Cifor Rus, care mi-a promis că va umbla spre a ne 
colecta pentru terminarea nouăi biserici, deci vin în numele Consiliului parohial şi a 
credincioşilor noştrii ca să binevoiţi a ne da permisiunea pentru o pantauză în întreagă 
ţara noastră. 

Crezând că rugarea ne va fi luată în considerare pentru a ne putea termina sfântul 
lăcaş, semnez cu tot respectul. 


Oficiul parohial ortodox român 
Bistriţa Bârgăului, la 20 Octombrie 1933 
Aurel Monda, paroh. 

Document nr. 12 


Prea Sfinţite Stăpâne, 


Comuna politică Bistriţa-Bârgăului a ridicat de la Regiunea Silvică Bistriţa suma 
de 170 mii lei. 

Au intervenit pentru aceasta preotul nostru Aurel Monda, epitropul şi notarul 
comunal. Conform unei hotărâri a Consiliului Comunal, s-a preluat o datorie a bisericii 
noastre de acolo. Notarul însă acum nu voieşte să dea nici un ban pentru biserică, 
spunând că are alte datorii de acoperit, aşa că banii se vor cheltui şi biserica noastră 
rămâne tot în mizerie. Pentru ajungerea scopului nostru, cu onoare, fac următoarea 
propunere: 

DI Subsecretar de stat DI. Dr. loan Pop să fie rugat ca să scrie sau să-l cheme la 
Cluj ocazional pe notarul Augustin Loliciu din Bistriţa Bârgăului şi aşa să i se dea 
avertismentul recerut, pentru ca astfel să-şi facă datoria faţă de biserica noastră din 
comuna menţionată, fiind în covârşitoare majoritate ai noştri acolo, iar dacă n-ar 
executa ordinul, să fie transferat, pentru că funcţionarii uniţi lucrează de-a dreptul 
împotriva intereselor noastre. 

Rog ca această intervenţie să se facă cu posibilă urgenţă, ca să nu se irosească 
banii. 


Înnoindu-mi rugarea, sunt al Prea Sfinţiei Voastre 


Profesor Andrei Buzdug 
Cluj, 30 Octombrie 1933 

Document nr. 13 


ROMÂNIA 
MINISTERUL DE INTERNE 
INSPECTORATUL GENERAL ADMINISTRATIV 
AL CIRCUMSCRIPȚIEI CLUJ, SECŢIA I 


Prea Sfinţiei Sale Episcopului Nicolae Ivan Cluj 
Nr. 13620/933 
Cluj, la 18 decembrie 1933 


Prea Sfinţite, 


La adresa Dvs. Nr. 6399/933, avem onoare a vă face cunoscut că, în urma ordinului 
ce am dat, Dl. Prefect al judeţului Năsăud ni-a comunicat cu raportul Nr. 20120/1933 că, 
consiliul comunal al comunei Bistriţa Bârgăului, prin deciziunile 146 şi 147/1933, a 
hotărât modificarea bugetului prin majorarea fondului pentru deschiderea de credite 
pentru a putea astfel achita Bisericei o parte din ajutorul ce este obligat a-i da. 


Inspector Gen. Adm. Regional; ss. indescifrabil. 


422 


Anexa 16 


Document nr. 1 


Prea Sfinţite Stăpâne, 


Pentru terminarea bisericei noastre din Bistriţa Bârgăului, îmi iau voie a face urmă- 
toarea propunere: 

Să se intervină prin Domnul Ministru Alexandru Lapedatu la Prefectul Judeţului 
Năsăud, Dumitru Nacu ca acesta la rândul său să mijlocească ca consiliul comunal din 
Bistriţa Bârgăului, să decidă că votează suma de 300 mii lei pentru terminarea bisericei 
ortodoxe, care sumă să o avanseze Caps-ul din tangenta comunei, ce-i revine în anul în 
curs, fiind luat în bugetul Caps-ului aproape 1 milion. Cu ducerea la îndeplinire a 
acestei deciziuni se autoriză P.S.S. Nicolae Ivan, precum şi cu ridicarea sumei acesteia. 


Cluj, 2.II. 1934 
Al Prea Sfinţiei Voastre, 
Prof. Andrei Buzdug 


Document nr. 2 


Onorat Consiliu Eparchial Cluj 


Subsemnatul m-am deplasat în baza delegaţiei Nr. 6029 din 10/1X.1931 cu data de 
14/1X.1931 la Bistriţa Bârgăului pentru verificarea situaţiei lucrărilor de la biserica nouă 
din localitate. Arhitecta m-a rugat să-i dau răgaz pentru a face decontarea, ceea ce abea 
în luna februarie 1932 mi-a adus-o de la Cluj. Îndată după aceasta ne-am deplasat din 
nou la 17 Februarie 1932 la Bistriţa Bârgăului şi am făcut raportul cu Nr. 1056/932. 

Deoarece pentru ambele deplasări nici până azi nu mi-am primit banii, cu onoare 
rog să binevoiţi a-mi lichida în contul parochiei Bistriţa Bârgăului 3000 lei. 


Cluj la 27 Iunie 1934 
Cu stimă, 
Prof. Andrei Buzdug 

Document nr. 3 


Nr. 120/1934 
Prea Venerat Consiliu Eparhial, 


Cu tot respectul înaintez sub % Procesul verbal luat în şedinţa extraordinară a 
Consiliului parohial ort. rom., ţinută la 8 Iulie 1934 cu următorul raport: 

Membrii Consiliului Comunal în şedinţa ţinută la 28 Februarie 1934 au hotărât, 
sub Nr. 21-1934 P.v. Nr. 296-1934 adm. la insistența mea, ca să ia un împrumut, aconto 
tangentei de la C.A.P.S. suma de 1.000.000 lei dintre cari bani să ne deie bisericilor 
suma de 500.000 lei pentru terminarea bisericei şi regularea datoriilor. În comisie 
pentru esoperarea împrumutului, pe lângă Notar, Primar, am fost ales şi subscrisul, 
care m-am întâlnit cu DI. Dr. T. Dan şi mi-a spus că ne va câştiga el împrumutul, a auzit 
DI. Prefect că am vorbit cu Dl. Dr. Dan şi m-au chemat la el şi mi-a spus că dacă dau la 
DI. Dr. Dan ca să ne câştige împrumutul, atunci ei de la Prefectură nu aprobă hotărârea 
Consiliului Comunal amintită mai sus, a zis mai departe că ei ne vor sta în ajutor ca să 
primim împrumutul cerut. Am venit acasă, am luat hotărârea ca comisiunea aleasă să 
cerem sprijinul Prefecturei pentru împrumut, din nou am mers la Dl. Prefect cu cererea 
Comunei, care mi-a promis tot sprijinul, zicând să mergem la Dl. Senator Bejan — care 
este şi deputat bis. la Prea Ven. Consiliu Eparhial — i-am dat rugarea, zicând că ne va 
ajuta, în mai multe rânduri am mers la Bistriţa şi l-am întrebat că ce e cu rugarea 
Comunei, tot mi-a spus că vom primi împrumutul cerut, dar până în ziua de azi nu 
ne-a făcut nimica. 

Acuma vine din nou Dl. Dr. T. Dan şi ne spune că ne va câştiga el împrumutul de 
la C.A.P.S. dacă C.A.P.S. va rămânea, deoarece aud că voiesc grăniţerii ca să ia de la 
C.A.P.S. pădurile şi să înființeze din nou Regna. 

Comuna politică în zilele trecute a primit de la C.A.P.S. suma de 70.000 lei, dintre 
cari i-au detras 40.000 lei pentru datorie şi 30.000 lei i-au dat, am cerut conform 
încheierii Consiliului Comunal din 27 Nov.1933, Nr. 149/1933 P.v. Nr.1996 adm. ca din 
banii aceştia să ne deie conpetinţa bisericei noastre pentru a ne putea aranja situaţia 
tristă în care ne aflăm cu biserica, DI notar a zis că nu poate să ne deie nimica. 

Văzând cele ce se întâmplă, am luat în ziua de 7 Iulie a.c. pe epitropul Ciurea şi 
am mers la DI. Director a Prefecturii şi i-am spus situaţia în care ne aflăm, cerând ca în 
numele bisericei noastre să ni se achite partea competentă pentru a ne putea acoperi 
datoriile urgente. 

Mi-a promis că va face anchetă în contra Primăriei că din ce motive nu ne dau 
banii competenţi luaţi în bugetul comunal pe anul 1934; deoarece atât Dl. Notar, cât şi 
Dl. Primar înaintea Dl. Prefect ne-au promis că ne vor da partea competentă. 

În ziua de 8 Iulie a.c. am hotărât din nou ca comisiunea aleasă pentru esoperarea 
împrumutului cerut de Comuna politică să mergem la DI. Bejan şi Dl. senator Dr. Onea 
ca să-i rugăm să ne esopereze împrumutul cerut de Comuna politică, ca astfel în anul 
aceasta să ne putem termina biserica şi aranja datoriile bisericei. 

Am hotărât mai departe ca să înaintăm Prea Ven. Consiliu Eparhial scrisoarea 
firmei E. I. Sasu predată de DI. Dr. T. Dan, prin care ne provoacă ca în decurs de 8 zile 
să-i achităm suma de 1.033.413 lei, noi am primit în anul 1932 sub Nr. 4740 de la Prea 
Ven. Consiliu Eparhial deciziunea că firma Sasu sau ne termină biserica, sau ne dă o 
despăgubire de 458.873 lei, la caz contrar îi putem împrocesua. Am vorbit cu Dr. Lazăr 
şi mi-a spus atât mie, cât şi Dlui adm. protopopesc Mureşanu ca să lăsăm ca ei să ne 
împrocesueze şi apoi ne va apăra el. 

Firma E. I. Sasu ne face propunerea, conform scrisoarei lor alăturată la acest 
raport, ca să mergem în Bistriţa şi să ne înţelegem în privinţa divergenţelor, dar noi 
Consiliul bisericesc nu suntem aşa experţi în lucrările de arhitectură, în privinţa aceasta 
DI. Dr. Bohăţiel şi-a făcut destul de clar espertiza Dsale. 

Am hotărât mai departe ca să chemăm înaintea Consiliului parohial pe Cifor Rus, 
care ca bun credincios s-a lăudat că ne va termina noua biserică şi să-şi deie socoata cu 
colecta făcută, căci la caz contrar suntem siliţi a-l da Parchetului. 

Toate acestea mi le-am ţinut de datorinţă a le împărtăşi Prea Veneratului Consiliu 
Eparhial, tot odată voi raporta că ce am putut isprăvi cu esoperarea împrumutului. 


Cu tot respectul, 

Aurel Monda, paroh 

Oficiul parohial ortodox român 
Bistriţa Bârgăului, la 8 Iulie 1934 


Document nr. 4 


OFICIUL PROTOPOPESC ORTODOX ROMÂN BISTRITA 
Nr. 271/1934. prot. 


Venerat Consiliu Eparhial, 


Ca urmare a ordinului Nr. 711 din 30 Mai, îmi iau voie a raporta, că în ce priveşte 
aranjarea chestiunilor Bisericii din Bistriţa Bârgăului în sensul numitului ordin, am luat 
contact cu Dl. Dr. Dan, care s-ar fi angajat gratuit să facă toate intervenţiile la locurile în 
drept, ca parohia să câştige banii necesari să-şi plătească datoria şi să termine biserica. 
DI. Dr. Dan intenţiona să câştige pentru comuna politică un împrumut de 1.000.000 lei- 
1.500.000 lei, din care să dea bisericii 6-800.000 lei să achite datoria cu 30% şi să termine 
biserica. A doua modalitate contemplată era să hotărască comuna politică cedarea 
sumei de 600.000 lei pentru biserică din tangenta ce ar avea de primit comuna pe 
timpul 1 Iunie 1934-1 Iunie 1935, în sumă de peste 800.000 lei. Dacă nu ar fi politica la 
mijloc, poate una din aceste soluţiuni ar fi realizabilă, aşa însă nu cred în realizarea nici 
uneia, deoarece DI. Dr. Dan n-a încercat dezlegarea acestei probleme, când era 
guvernatorul averilor grănicereşti şi avea toată posibilitatea de-a face rosturi bisericii 
din B. Bârgăului. Puternicii zilei de azi vor pune piedici acţiunilor Dsale sub pretextul, 
că fiind apărătorul firmei I. Sasu faţă de Biserica B. Bârgăului, dacă va primi o sumă 

oarecare, aceea o va sechestra în favorul firmei. De altă parte, situaţia pădurilor grăni- 
cereşti iarăşi s-a schimbat, fiind o nouă transiţie de la C.A.P.S. la Regna şi nu sânt 
prospecte de-a putea primi vreun ban. 

Astfel, biserica este expusă de-a nu putea ajunge într-o situaţie mai fericită ca cea 
de azi. Consiliu comunal şi cel parohial au toată bunăvoința de-a ajuta, dar nu au cu ce. 
Comuna politică avea să primească prin lunie din tangentă 80.000 lei, i s-au sechestrat 
10.000 lei pentru islazuri etc. Din rest notariul comunal nu vrea să deie nimic, deoarece 
comuna are de plătit la 500.000 lei numai în salarii restante funcţionarilor comunali. 
Aceasta este situaţia adevărată a bisericii din Bistriţa Bârgăului şi e greu a afla o 
soluţiune care să amelioreze măcar în parte această situaţie. 

În alăturare sub % îmi iau voie a înainta un proces verbal al Consiliului parohial şi 
raportul preotului A. Monda referitor la chestiunile bisericeşti adresa firmei I. E. Sasu 
cătră Consiliu parohial, cu copia unui ordin al Veneratului Consiliu Eparhial din 1926. 


Bistriţa, la 24 Iulie 1934 
Oficiul protopopesc ortodox român 
Din încredințare: Pr. Victor Mureşian, capel protop. 


Document nr. 5 
Nr. 166/1934 


Prea Venerat Consiliu Eparhial, 


Cu tot respectul raportez următoarele cu privire la Ordinul Prea Ven. Consiliu 
Eparhial de sub Nr. 4177/1934 că am trimis Prea Ven. Consiliu prin asemnat poştal 
suma de 3000 lei pentru Dl. arhitect Dr. Bohăţiel. 

Cu privire la Ordinul Prea Ven. Consiliu Eparhial de sub Nr. 5077/1934 raportez: 

1. Am provocat Firma E. I. Sasu de 2 ori şi anume în ziua de 13.VII[.1934 sub Nr. 
131 şi în ziua de 19.IX. sub Nr. 145 — ceea ce pot dovedi cu cartea de poştă — ca în decurs 
de 30 zile să se conformeze deciziunei Prea Ven. Consiliu Eparhial de sub Nr. 4740/1932 
că sau să termine biserica, sau să restituie suma ridicată de 458.873 lei, dar susnumita Fir- 
mă până în ziua de azi nu a lucrat nemica la noua biserică, nici nu mi-a răspuns nemica. 

2. De mai multe ori am fost în Bistriţa la Directorul Prefecturei şi la D1 Prefect şi 
le-am spus situaţia gravă în care ne aflăm cu edificarea nouăi biserici, în ziua de 9 
Octombrie a.c. am luat pre Notari şi 12 fruntaşi de ai comunei şi am mers la DI Prefect, 
spunându-i din nou situaţia; Dl Prefect a dat ordin notarului Lolici ca din bugetul 
comunei să ne pună la dispoziţie bisericei suma necesară pentru aranjarea datoriilor, ca 
astfel să putem beneficia de legea conversiunii, mai departe Dl Prefect a dat ordin ca din 
tangenta comunei, jumătate să o deie bisericilor, dacă banii nu ajung, să cerem un aconto 
de la C.A.P.S din tangentă, ceia ce DI Director ne-a spus că în 25 Octombrie ne va da banii 
necesari. De la Comună am primit imediat suma de 10.000 lei, dintre care 3.000 lei i-am 
trimis DI. Dr. Bohăţiel, restul de circa 40.000 lei să ni-l dea până în 25 Octombrie a.c. 

3. Comuna politică a hotărât ca să ia un împrumut de 1.000.000 lei de unde să ni 
se deie bisericilor jumătate pentru aranjarea datoriilor şi terminarea nouăi biserici, Dl. 
Dr. Dan ni-a promis că ne va esopera împrumutul, dar până în ziua de azi nu a făcut 
nemica şi mi-a spus că nu ne poate esopera împrumutul. A promis Prea Sfinţiei Sale 
Episcopului nostru că ne va esopera împrumutul cerut, dar numai cu promisiunea am 
rămas, el a făcut ca şi cu aruncul din anul 1929 îndemnând credincioşii ca să nu deie 
aruncul, deoarece el ne va mijloci un ajutor de la Statul Român. 

Am vorbit cu Dl. senator Bejan de mai multe ori şi în ziua de 9 Octombrie a.c. el ne-a 
promis că ne va esopera un împrumut de 1.000.000 pentru comună, totodată mi-a arătat 
în scris că a cerut 200.000 lei pentru terminarea bisericei noastre de la DI ministru. 

4. Pe colectantul Cifor Rus l-am provocat înaintea notarului Lolici, care a dresat 
un proces verbal cu el, în care se deobligă ca să achite bisericei noastre suma de 1816 lei, 
iar 700 lei a solvit la cassa bisericei. A colectat 2795 lei, dintre cari 10% i se vor da lui. 

5. Alăturat sub % înaintez Procesul verbal de licitaţie a locurilor bisericei, ţinută 
în şedinţele de 22 Aprilie a.c. şi 30 Septembrie a.c., prin care s-au arendat toate locurile 
bisericei. Un loc nu l-am putut da în arendă până în ziua de 30 Sept. a.c., deoarece a fost 
iarba mâncată de viermi şi făcându-se mai târziu otavă, l-am dat la loan Năuc cu suma 
de 650 lei. Rog ca să binevoiţi a aproba procesul verbal. 

6. Raportez mai departe ca toţi debitorii bisericei au fost provocaţi a-şi achita 
datoriile ce le au la biserică. 


Cu tot respectul, 

Aurel Monda, paroh 

Oficiul parohial ortodox român 

Bistriţa Bârgăului, la 15 Octombrie 1934 


Document nr. 6 


OFICIUL PROTOPOPESC ORTODOX ROMÂN BISTRIŢA 
Nr. 385/1934. prot. 


Venerat Consiliu Eparhial, 


În alăturare sub % îmi iau voie a înainta raportul Oficiului parohial din Bistriţa 
Bârgăului referitor la situaţia bisericii de acolo. În acelaşi raport comunică că a trimis 
suma de 3000 lei pretenţiunea Dlui Dr. Leo Bohăţiel, arhitect eparhial, şi cere ca 
procesul verbal despre arendarea pământurilor bisericeşti să binevoiţi a-l aproba. 

Chestiunea cu împrumutul este mai mult dubioasă şi cu greu va putea ajunge la 
realizare. Şi de altcum lucrările în anul acesta nu se vor mai putea face, fiind timpul 
prea înaintat. Rămâne numai a se interveni pe unde se va putea pentru a primi ceva 
ajutoare ca să se lucreze în primăvara anului viitor. 

Firma E. I. Sasu nu va continua lucrările, pretinde ca să i se plătească peste un 
milion lei în contul lucrărilor făcute. Jurisconsultul nostru, Dl. Dr. Lazăr, sfătuieşte 
parohia să nu intenteze proces, ci să rămână în apărare. 

Rămâne deci ca Veneratul Consiliu Eparhial să binevoiască a da un nou ordin faţă 
de ţinuta ce trebuie să ia parohia. 


Bistriţa, la 18 Octombrie 1934 
Oficiul protopopesc ort. rom. 
Din încredințare: Pr. Victor Mureşian, capel prot. 


Document nr. 7 
Nr.189/1934 
Prea Venerat Consiliu Eparhial, 


Conform Ordinului de sub Nr. 6985/1934 a Prea Veneratului Consiliu Eparhial, cu 
privire la regularea datoriilor ce le are parohia, cu tot respectul raportez, în ziua de 14 
Novembrie a.c. am primit de la C.A.P.S aconto tangentei ce o are comuna noastră suma 
de lei 46.076 şi am achitat la Banca Centrală din Bistriţa prima rată, conform chitanțelor 
în suma de lei 22.317, la Banca Aurora conform chitanţei..... lei 9000, la Banca Populară 
din Prundu Bârgăului conform chitanţelor lei 9638, în total 40.955 lei. 

La Băncile de mai sus mi s-a spus că dacă până la 1 April 1934 avem bani, putem 
schimba ratele date astăzi în rate mai mari, aşa încât datoria ni se va reduce cu 70%. 

Am încercat pe toate căile ca să pot primi o sumă mai mare de bani, am luat pe 
epitropi, notari, primari şi i-am dus cu trăsura mea, am mers de câte ori numai singur — 
dar nu mi-a succes, în schimb prefectul judeţului, DI. Dr. Nacu, a dat ordin notarului 
comunei noastre ca să ne achite regulat conpetinţele parohiei noastre şi acum aşa cred 
că până la 1 Aprilie 1935 vom putea achita sume mai mari şi datoria ce o avem ni se va 
reduce cu 70% şi vom putea pe anul viitor să ne terminăm biserica. 

Cu tot respectul, 

Aurel Monda, paroh 

Oficiul parohial ort. rom. 

Bistriţa Bârgăului, la 15 Novembrie 1934 


Document nr. 8 


OFICIUL PROTOPOPESC ORTODOX ROMÂN BISTRIŢA 
Nr. 466/1934. prot. 


Venerat Consiliu Eparhial, 

În alăturare sub % îmi iau voie a înainta spre binevoitoare aprobare, procesul 
verbal al Consiliului parohial din Bistriţa Bârgăului, luat în şedinţa din 25 Noiembrie 
a.c. referitor la urmărirea debitorilor bisericii şi la ridicarea ajutorului de la Comuna 
politică, de epitropie direct de la Direcţiunea Silvică. 

Bistriţa, la 26 Noiembrie 1934 

Oficiul protopopesc ort. rom. 

Pr. Victor Mureşian 

Document nr. 1 


Nr. 147/1935 
Chitanţă oficioasă 


Despre 25.000 lei adecă douăzecişicincimii lei pe care sumă epitropia bisericei 
ortodoxe române din Bistriţa Bârgăului recunoaştem că i-am primit de la Prea 
Veneratul Consiliu Eparhial ort. rom. din Cluj — ca împrumut votat preotului Aurel 
Monda de la Vatra, replătibil în rate lunare de 1000 lei din salariul domniei sale, pe cari 
domnia sa îi face donaţie bisericii ortodoxe pentru continuarea lucrărilor la noua 
biserică, despre ce adeverim şi subscriem şi îi aducem mulţumiri pentru suma donată. 


Oficiul parohial ort. rom. 

Bistriţa Bârgăului, la 1 Septembrie 1935 

Aurel Monda, paroh ort. rom. 

Ştefan Ciurea, Dănilă Cionca, Macedon Ţigăroi, epitropi 


Document nr. 2 


Nr. 146/1935 
Chitanţă oficioasă 


Despre 50.000 lei adecă cincizecimii lei pe care sumă, epitropia bisericei ortodoxe 
române din Bistriţa Bârgăului recunoaştem că am primit-o de la Prea Veneratul 
Consiliu Eparhial ort. român din Cluj, ca ajutor votat sub Nr. 2669/1931 pentru 
continuarea lucrărilor la noua biserică, despre ce chiţăm şi subscriem şi în numele 
întregului popor aducem cele mai sincere mulțumiri Prea Ven. Consiliu Eparhial 
pentru ajutorul votat. 


Oficiul parohial ortodox român 

Bistriţa Bârgăului, la 1 Septembrie 1935 

Aurel Monda, paroh 

Ştefan Ciurea, Dănilă Cionca, Macedon Ţigăroi, epitropi 

Document nr. 3 


Oficiul Protopopesc Ortodox Român Bistriţa 
Nr. 409/1935. prot. 


Prea Sfinţite Stăpâne, 
Venerat Consiliu Eparhial, 


La ordinul Nr. 5165/1935 îmi iau voie a raporta, că în ziua de 29 August 1935, am 
ţinut în Bistriţa Bârgăului şedinţă cu Consiliul şi Adunarea parohială pentru începerea 
unei noi campanii de lucru pentru terminarea bisericii în mod provizoriu, încă în 
toamna aceasta. 

În scopul acesta am adus cu mine şi pe DI F. Kelp, şef inginerul judeţean, ca expert 
şi s-au constatat la faţa locului defectele obvenite în cursul timpului şi lucrările de 
îndeplinit până la terminarea provizorie. Expertul nostru a redus devizul original la 
suma de 250.000 lei pentru toate lucrările interioare şi repararea defectelor exterioare, 
după cum sunt fixate acele lucrări în procesul verbal din 29 August, pe care îmi iau 
voie a-l anexa sub %. 

Ca fond iniţial pentru începerea lucrărilor se statoreşte: 50.000 lei ajutor votat de 
Ven. Consiliu Eparhial, pentru care credincioşii parohiei şi pe calea aceasta îşi exprimă 
cele mai binesimţite mulțumiri, Prea Sfinţiei Sale şi Ven Consiliu Ep., 25.000 lei donația 
pr. A. Monda din împrumutul votat de la Vatra, 50.000 lei ajutor de la Onor. Minister al 
Agriculturii şi Domeniilor. Deci un fond iniţial de 125.000 lei, la care să mai adaugă 
diferite donaţiuni ale credincioşilor, ca fereşti, uşi, lucru în natură şi bani şi un eventual 
ajutor de la Cooperativa Regna. 

În 3 Sept. a.c. s-a prezentat o delegaţie din Bistriţa Bârgăului, constătătoare din 
Ştefan Ciurea, Dănilă Cionca, Gavril Cot, primarul comunei Nicolae Găină cu preotul 
A. Monda şi cu antrepriza veche E. I. Sasu, la acest Oficiu şi reprezentanţii bisericii au 
somat pe Dna şi Dl Sasu să termine dânşii lucrările de la biserică în sensul ord. Ven. 
Consiliu Ep. Nr. 4740/1932, după decontările făcute de DI Dr. Bohăţiel arhitectul 
eparhial. Antrepriza a răspuns că nu se simte datoare cu această lucrare şi că va 
continua lucrările, dacă se va afla o modalitate de aplanare a diferendului dintre ea şi 
biserică pe o cale paşnică. În caz contrar, antrepriza va intenta proces bisericii. 

Cum chestiunea cu diferendul dintre cele 2 părţi este foarte încurcată, rugăm Ven. 
Consiliu Ep. să binevoiască a da îndrumările necesare pentru aplanarea acestui conflict, 
care ţine şi credincioşii într-o continuă agitaţie. Antrepriza se arată destul de flexibilă, a 
ceda din drepturile ce susţine că le are faţă de biserică iar pentru parohie ar fi mai 
convenabil să se continue lucrările sun conducerea antreprizei care le-a şi început, 
pentru că lucrările sunt greu de executat în regie şi răspunderea este cu atât mai mare şi 
pe lângă aceasta nu se găsesc nici lucrători specialişti pe care să-i poţi angaja. 

Bistriţa, la 5 Septembrie 1935. 

Oficiul protopopesc ort. rom. 

Pr. Victor Mureşian, adm. prot. 

Document nr. 4 


Nr. 156/1935 
Prea Venerat Consiliu Eparhial, 


Alăturat sub % cu tot respectul înaintez, Procesul verbal din şedinţa adunării 
parohiale, ţinută în ziua de 11 Septembrie a.c. prin care se aplanează conflictul ivit între 
credincioşii noştrii şi firma E. I. Sasu, precum şi contractul încheiat de biserică şi Firma 
E. I. Sasu, prin care se deobligă a termina interiorul bisericii conform devizului de spese 
aprobat de Ven. Consiliu Eparhial sub Nr. 5889/1935 ca să binevoiţi a le aproba şi a ne 
ajutora cu banii promişi, ca să putem începe lucrările la noua biserică. 


Cu tot respectul, 

Aurel Monda, paroh ortodox 

Oficiul parohial ortodox român 

Bistriţa Bârgăului, la 11 Septembrie 1935 


Document nr. 5 


Oficiul protopopesc ortodox român Bistriţa 


Nr. 409-1935 
Venerat Consiliu Eparhial, 


În baza ordinului Nr. 4889/7.1X.1935, îmi iau voie a raporta că s-a intermediat o 
împăcare între biserica din Bistriţa Bârgăului şi antrepriza E. I. Sasu, după cum arată 
procesul verbal luat la faţa locului alăturat aici sub %. 

Conform acestei împăcări, biserica va plăti antreprizei suma de 150.000 lei în curs 
de 3 ani de la 1.1.1936- 1.1.1939, iar restul până aproape un milion lei îl face donaţie 
bisericii, condiţie cerută de antrepriză să fie luată la proces verbal. 

Astfel împăcată situaţia cu trecutul, parohia va căuta şi afla resursele necesare 
pentru a putea achita această sumă în termen de 3 ani. 

În consecinţă, antrepriza E. 1. Sasu s-a oferit a prelua continuarea lucrărilor din 
interiorul bisericii conform devizului întocmit de şef inginerul judeţean Dl. F. Kelp cu 
prețul de 251.829 lei. S-a încheiat cu antrepriza contractul care cu tot respectul se 
înaintează anexat sub % spre binevoitoare aprobare. 

Cerem, ca după aceste demersuri, cu binevoitoarea aprobare a Ven. Consiliu 
Eparhial, lucrările se vor putea începe cu ziua de luni 16.1X.1935. 

Credincioşii din Bistriţa Bârgăului sunt pe deplin mulţumiţi şi satisfăcuţi cu 
soluţiile aflate şi îşi vor da şi ei - cum se observă - toată osteneala şi vor aduce jertfele 
posibile pentru terminarea bisericii în toamna aceasta. 

Rog respectuos Ven. Consiliu Eparhial să binevoiască a aproba procesul verbal şi 
contractul încheiat ca lucrul la biserică să se poată începe cu ziua de 16 Septembrie a.c. 


Bistriţa, la 11 Septembrie 1935 

Oficiul protopopesc ort. rom. 

Pr. Victor Mureşian 

Anexele le prezintă preotul A. Monda personal 


Document nr. 6 


Contract 


Încheiat în comuna Bistriţa Bârgăului la data de 25 Septembrie 1935 între parohia 
ortodoxă română Bistriţa Bârgăului, reprezentată prin preotul Aurel Monda şi membrii 
Cott Gavril, Niculai Găină, Ştefan Ciurea, domiciliaţi în Bistriţa Bârgăului, şi între firma 
E.I. Sasu ca antreprenor domiciliat în Bistriţa, având ca obiect executarea lucrărilor de 
construcţie a bisericei ort. în interior conform devizului. 

1. Subsemnaţii antreprenori se obligă a executa în cele mai bune condițiuni 
şi în perfectă regulă de artă lucrările menţionate mai sus, cuprinsă în devizul, 
aprobat de consiliul eparhial sub Nr. 5889, datată la 7 Septembrie 1935, în 
conformitate cu condiţiunile generale pentru intreprinderi de lucrări publice, 
întrucât nu sunt modificate prin condiţiunile speciale de licitaţie, care anexă fac 
aparte integrantă acestui contract, se consideră acceptate în întregime de 
antreprenor prin simplul fapt că şi-a prezentat oferta, pentru suma globală de lei 
251.828.- adecă/douăsutecincizecişiunamiioptsutedouăzecişiopt/. 

2. Ca garanţie, că va observa în întregime toate condiţiunile specificate în 
contractul de faţă, antreprenorul depune o cauţiune în valoare de lei 12.500 — 
constând în bani numerar. 

3. Întrucât antreprenorul n-ar termina lucrările în termenul fixat în condiţiile 
speciale, se obligă a plăti o amendă de lei..... adecă lei....... pentru fiecare zi de 
întârziere, nemotivată prin forţă majoră. 

4. Dacă antreprenorul, după judecata comisiunei de edificare completată cu 
referatul arhitectului eparhial, n-ar respecta amănunţit toate condiţiunile stipulate 
sau dacă prin neglijenţă n-ar înainta lucrările normal consiliul eparhial are drep- 
tul, fără de nici un amestec judecătoresc, să rezilieze contractul şi să îndrumeze 
comisia de construcţie să continue edificarea în regie proprie sau cu alt antrepre- 
nor - fără considerare la preţ - pe spesele şi riscul primului antreprenor. 

5. Antreprenorul garantează pentru trăinicia lucrărilor executate şi pentru 
buna calitate a materialelor întrebuințate vreme de trei ani de la ziua terminării şi 
predării lucrărilor constatate în procesul verbal de recepţionare, încheiat la faţa 
locului, cu participare la recepţie a delegatului consiliului eparhial. 

6. Parohia ortodoxă română din Bistriţa Bârgăului se obligă a plăti antrepre- 
norului competinţele stipulate în contractul de faţă la termen, conform condiţiu- 
nilor speciale. 

7. Contractul de faţă este obligator pentru antreprenor din ziua semnării lui, 
iar pentru parohie numai după aprobarea lui de consiliul eparhial. 

8. Orice litigiu ce ar surveni pe urma acestui contract se va diferi unui Tribu- 
nal de arbitri, compus din 3 membrii: câte unul numit din părţile contractante, iar 
al treilea numit de aceşti doi din urmă; în caz de divergență între aceşti doi, al tre- 
ilea va fi sortat. 

Deciziunea acestui tribunal va fi inapelabilă şi se vor executa imediat respec- 
tiv în termenul fixat de arbitrii. 

9. Taxele, în urma unei eventuale înregistrări a contractului, vor cădea în 
sarcina antreprenorului. 

10. Materialele, manufactura şi transportul prestate de parohie să vor detrage 

antreprizei din suma globală de 251.828 lei. 

Încheiat şi semnat în trei exemplare originale: unul pentru Consiliul Eparhial, al 
doilea pentru comisiunea de edificare şi al treilea pentru antreprenor. 

D.m.$. 

Martorii: ss indescifrabil 

Antreprenorii pentru comisia de edificare: Elena Sasu, loan Sasu 

Aurel Monda, paroh, 

Nicolae Găină, primar 

Gavril Cottu, Ciurea Ştefan 


Document nr. 7 


Oficiul Protopopesc Ortodox Român Bistriţa 
Nr. 428/1935. prot. 
Venerat Consiliu Eparhial, 


În alăturare sub % îmi iau voie a înainta un nou contract încheiat între parohia 
Bistriţa Bârgăului şi antrepriza E. I. Sasu, pentru terminarea lucrărilor de la biserica în 
construcţie, conform devizului aprobat. Acest contract s-a făcut conform ordinului Ven. 
Cons. Eparhial Nr. 6147/1935, s-a procedat de urgenţă a se înainta oferte şi de la alţi 
arhitecţi. Dintre firmele indicate de Veneratul Consiliu Eparhial, pe D1 Vidican nu l-am 
putut anunţa în timp aşa scurt şi nu putea înainta ofertă aşa urgent, fiind la lucrări în 
Maramureş. Anexăm sub % ofertele celor patru antreprenori Schuster, Adleff, Grapini 
şi Loor, spre binevoitoarea apreciere. 

Fiind timpul înaintat, pentru ca să nu devină imposibilă continuarea lucrărilor de 
la biserică până la aprobarea contractului, parohia a început lucrările în regie şi a făcut 
comenzile necesare pentru var, fer la fereşti, trestie etc., etc. 

După cum se vede din contract, firma E. I. Sasu a acceptat şi condiţiunile impuse 
de Veneratul Consiliu Eparhial. De altcum ofertele înaintate, nici una nu este mai favo- 
rabilă ca a firmei Sasu. 

Drept condițiuni speciale, Of. Parohial să roagă a se privi cele fixate în contractul 
prim neaprobat cu escepţiunea punctului d), care de asemenea se anexează sub %. 

Cu tot respectul supunem întreg dosarul spre binevoitoare apreciere şi aprobare, 
dacă corespunde vederilor şi părerilor Ven. Consiliu Ep. Timp de tărăgănat însă nu mai 
este, căci se scumpesc şi materialele, şi lucrătorii şi trece şi sezonul de lucru. 


Bistriţa, la 27 Septembrie 1935 
Oficiul protopopesc ort. rom. 
Pr. Victor Mureşian 


Document nr. 8 


Proces verbal 


Noi, protopopul Zaharia Manu, însoţit de adm. prot. Pr. Victor Mureşianu al 
Bistriţei, în conformitate cu delegaţia Nr. 6486-1935 dată de Veneratul Consiliu Eparhial 
din Cluj, ne-am transportat la faţa locului în parohia Bistriţa Bârgăului azi, în 18 
Octombrie 1935, şi am constatat următoarele: 

1. Parohia Bistriţa Bârgăului are o datorie contrasă în scopul zidirii nouăi 
biserici redusă în baza legii lichidării datoriilor în sumă de lei 1.300.000 în contul 
că s-au plătit ratele reglementare. 

2. Parohia mai datorează antreprenorilor loan şi Elena Sasu din Bistriţa 
suma de lei 150.000, care este a se achita în curs de 3 ani, în baza acordului 
intervenit între părţi pe cale amiabilă. 

3. Parohia are acoperire pentru această datorie o pretenţiune de la comuna 
politică în sumă de lei 1.150.000, plus interesele, care sumă reprezintă prețul 
şcoalelor confesionale vândute comunei politice. 

Apoi o pretenţiune a parohiei de la particulari în sumă de 100.000 lei, preţul 
materialului lemnos vândut de parohie. 

4. Chestia distribuirii unui parchet de poduri primit de parohie de la 
comuna politică în scopul zidirii bisericii credincioşilor grevaţi cu un arunc tot în 
scopul edificării bisericii este încă pendentă şi marcsolvită, şi care a provocat şi 
proces. Biserica din această chestiune nesolvită chiar şi pe cale de proces ar 
beneficia de circa lei 300.000. 

5. Biserica nouă solid construită e pusă sub acoperiş, din afară pereţii sunt 
neterminaţi, cu excepţia părţii anterioare de la front. 

Lucrările din interior: tencuirea, aşezarea ferestrelor cu geamuri complect, 
uşile, galeriile, cornul, scările la turn şi din front, sunt angajate pentru suma glo- 
bală de lei 251.828 şi sunt spre terminare, cari conform declaraţiei antreprenorului 
I.E. Sasu, pe 15 Nov. a.c. vor fi terminate. 

Pentru acoperirea sumei de mai sus, parohia are fonduri: 

Podimentarea o face parohia în regie proprie, având materialul lemnos gata. 

Fondurile pentru plata sumei de lei 251.828 constau din următoarele sume: 

a) Ajutorul primit de la Veneratul Consiliu Eparhial de lei 50.000. 

b) Ajutorul dat de preotul Aurel Monda de lei 25.000. 

c) Ajutorul dat de Ministerul Cultelor prin Ven. Cons. Ep. lei 100.000. 

d) Ajutor în material lemnos dat de Ministerul Domeniilor lei 50.000. 

Diferenţa până la suma datorată pentru lucrările angajate se micşorează de la 
credincioşi în prestații şi bani. 

6. Sfinţirea provizorie se va putea face în toamna aceasta, aşa că dacă nu 
survine vreo forţă majoră, slujbele religioase se vor putea face în noul locaş. 
Cu aceste se încheie procesul verbal şi se semnează de cei prezenți. 


D.c.m.s. 
Zaharia Manu prot.comisar eparhial. 
Pr. V. Mureşian, Aurel Monda, Constantin Pavel, Macedon Ţigăroi, loan Ghiţan. 


Chitanţa 
Despre lei 525 adecă cincisutedouăzecişicinci lei, care sumă recunosc, că am 
primit-o de la epitropia parohială ortodoxă română din Bistriţa Bârgăului drept diurnă 
şi spese de drum în delegaţia ce am avut în această parohie dată de Ven. Cons. Ep. Nr. 
6486-1935, ceea ce chitez. 


Dej în 19 Octombrie 1935 
Protopop, Zaharia Manu 


Document nr. 9 


Oficiul Protopopesc Ortodox Român al Dejului 


Nr. 622-1935 


Prea Sfinţite Părinte, 
Venerat Consiliu Eparhial, 


Potrivit delegaţiei Nr. 6486-1935 a Ven. Cons. Ep., în 18 Oct. a.c. m-am transportat 
la Bistriţa Bârgăului pentru examinarea stadiului lucrărilor de zidire a noii biserici de 
acolo în construcţie. 

Cele constatate la faţa locului le-am introdus în anexatul proces verbal semnat de 
cei prezenţi. 

Amintesc, că biserica în general e bine construită, cu excepţia unor defecte, cari se 
pot uşor înlătura. Chiar am invitat pe antreprenori să aşeze neşte scocuri şi să ia şi alte 
măsuri de rezistenţă intemperiilor mai ales în partea micilor turle, unde e mai expusă 
biserica. 

În interior se lucrează cu zor pentru a se termina cât mai curând. Antreprenorul 
Sasu mi-a declarat, că dacă nu intervine un îngheţ, în două săptămâni e gata în interior 
complect cu o tâmplă din cărămidă, se înţelege fără să fie văpsită ori chiar numai văruită. 
Nu se văruieşte intenţionat, pentru ca zugravul să-şi facă fondul cum îi va conveni. 

Credincioşii şi preotul la tot cazul vreau să se mute din şcoală cu biserica, căci 
acolo nu mai pot sta. 

Tencuirea dinafară se va face în primăvară, care după părerea antreprenorului ar 
costa circa 150-200 mii lei. 

Aici lucrurile n-a mers chiar neted, sunt nemulțumiri şi nu era în atribuţiile mele, 
dar nici oportun să mai răscoleşti rane şi astfel intenţionat am trecut peste ele. 

E pendentă chestia „şlagului”, cum îi zic în partea locului, adecă a unui parchet de 
pădure primit de parohie pentru valorizarea materialului lemnos în scopul zidirii 
bisericii. Adunarea nu l-a valorizat, care afirmative aduce un venit de circa 500.000 lei, 
ci l-a distribuit credincioşilor în proporţia aruncului în bani făcut pentru biserică, ca 
Doamne sfinte să fie mai uşoraţi şi mai cu râvnă să-şi achite aruncul. 

De la început am spus, că au greşit mult şi am rămas surprins, când am aflat, că 
concluzul adunării privitor la aceasta a fost aprobat şi de Ven. Consiliu Eparhial. 

O seamă de credincioşi şi-au achitat aruncul integral şi şi-au luat şi partea de 
pădure, o seamă însă n-au plătit şi alţii nu a vrut să-şi ia parte de pădure. Adunarea 
apoi a venit şi celor restanţieri le-a redus aruncul la jumătate şi acum cei cari au plătit 
integral cer diferenţa şi au împrocesuat pe preot. 

Parchetul trebuia vândut cu bani în mână, fie chiar şi credincioşilor, dar mai bine 
negustorului şi se încasa bani buni, fie şi numai 400.000 lei şi nu 500 mii şi chiar dacă 
aruncul se reducea la jumătate, căci era de 900.000, tot se încasa peste 800.000 lei. 

Preotul doreşte în această chestie să fie ajutat de sus, se înţelege după terminarea 
lucrărilor angajate şi după ce se va face sfinţirea provizorie şi se va intra în biserică. 

Rog binevoiţi a-mi aproba pentru această deplasare diurnă şi spese de drum de la 
parohie prin reţinere din salarul preotului, care îşi va ridica banii în baza chitanţei mele 
suma de lei 525. 


Dej, în 19 Octombrie 1935 
Protopop, Zaharia Manu 


Document nr. 10 


Parohia ortodoxă română Bistriţa Bârgăului 
Nr. 223/1935 
Cătră On. Antrepriză E. I. Sasu, 


Cu onoare vă aduc la cunoştinţă că membrii Consiliului parohial, în şedinţa ţinută 
la 20 Octombrie 1935, au hotărât ca la fruntări între cele 4 fereşti să se mai deschidă o 
fereastră, cele două fereşti mari de la cântăreţi să se astupe şi tot odată să se astupe şi 
fereştile de sub cor, dinlăuntru. Uşa cu 2 aripi de la intrarea principală membrii doresc 
să fie făcută din stejar. 

Cu stimă: 

Oficiul parohial ortodox român 

Bistriţa Bârgăului, la 20.X.1935 


Aurel Monda, paroh 
Capitli de la stâlpii dinlăuntru să fie făcuţi în stil bizantin 


436 


Anexe 


Document nr. 11 


Oficiul protopopesc ortodox român Bistriţa 


Nr. 499-1935. prot. 


Venerat Consiliu Eparhial! 


În alăturare sub % îmi iau voie a înainta raportul oficiului parohial din Bistriţa 
Bârgăului referitor la terminarea provizorie a bisericii celei noi şi dorinţa credincioşilor 
de-a fi terminată. 


Bistriţa, la 26 Noiembrie 1935. 
Oficiul protopopesc ortodox român 
Pr. Victor Mureşian, prot. 


Document nr. 12 


Oficiul parohial ortodox român Bistriţa Bârgăului 


Nr. 261/1935 
Prea Sfinţite Stăpâne, 


Cu ajutoriul lui Dumnezeu, am terminat lucrările principale de la noua biserică 
întru atâta încât poate fi dată sfintei sale destinaţiuni. Pentru ca să putem satisface 
dorința credincioşilor noştri, cu tot devotamentul şi cu supunere fiiască, vă rog să 
binevoiţi a veni şi îndeplini actul sfinţirei acestui nou locaş Dumnezeiesc în ziua de 6 
Decembrie, a Sf. Ierarh Nicolae. 

Întrucât Înalt Prea Sfinţia Voastră aţi fi împiedecat din ori şi ce motive, vă rog să 
binevoiţi a dispune în consecinţe. 

Întreg poporul doreşte ca această sfințire a noului locaş să se facă cu arhiereu şi în 
mod definitiv. Noi vom mai avea latitudinea de a complecta lucrările care se vor mai 
resimţi. 

Mulţumind Înalt Prea Sfinţiei Voastre pentru binevoitorul concurs, la terminarea 
lucrărilor vă rog să primiţi espresiunea sentimentelor deplinului devotament şi alipirei 
întregului popor din parohia noastră. 


Oficiul parohial ortodox român 

Bistriţa Bârgăului, la 26 Noiembrie 1935 
Cu supunere fiiască, 

Aurel Monda, paroh ort. rom. 

Document nr. 13 


Telegramă 


Nr. 516/1935 Prot. 4/XII. 
Consiliul eparhial ortodox român Cluj 


Din motive neprevăzute, sfinţirea bisericii din Bistriţa Bârgăului s-a amânat pe du- 
minica, 8 decembrie. Binevoiţi a aviza pe Dr. Andrei Buzdug să nu vină de Sf. Nicolae. 


V. Mureşian, adm prot. 


Document nr. 14 


Prea Sfinţite Stăpâne, 
Venerat Consiliu Eparhial, 


Conform ordinului Ven. Consiliu Eparhial Nr. 7798/1935, m-am deplasat în parohia 
noastră, Bistriţa Bârgăului, unde am îndeplinit actul sfințirii bisericii celei noi în ziua de 
8 cor. 

Actul sfințirii şi Sf. Liturghie le-am îndeplinit 12 preoţi, în asistența unui public 
nespus de mare -— intelectuali şi popor. Am ţinut — subsemnatul — predica ocazională, 
iar un cor țărănesc a dat răspunsurile. 

Sfinţirea acestei biserici e de mare importanţă, mai ales că în această parohie sunt 
şi uniţi. Acum ei nu mai pot unelti nimic şi sperăm că mulţi au să se întoarcă după 
această biruinţă a noastră la sânul bisericii strămoşeşti. 

Cheltuieli de deplasare, precum nici altfel de spese, fiind biserica noastră lipsită, 
nu am luat. 


Cluj, 10 Decembrie 1935 
Prof. A. Buzdug 

Document nr. 1 


Oficiul Protopopesc Ortodox Român Bistriţa 
Nr. 127/936. prot. 


Venerat Consiliu Eparhial ort. rom. Cluj, 


Cu raportul nostru Nr. 532/935 dec. 20, am cerut să binevoiţi a dispune referitor la 
recepţionarea lucrărilor executate la Biserica din Bistriţa Bârgăului în toamna anului 
trecut. 

Întrucât până în prezent nu aţi binevoit a dispune în această chestiune, la raportul 
Of. Parohial din Bistriţa-Bârgăului Nr.17/936, vă rugăm respectuos a ordona, dacă 
poate veni vreun expert de la Cluj sau să se angajeze un expert din Bistriţa, din cauza 
lipsei de fonduri disponibile şi a cruţării cheltuielilor. 


Bistriţa, la 24 Februarie 1936 
Of. prot.ort. rom. 
Pr. V. Mureşian, adm. prot. 


Document nr. 2 


Oficiul Protopopesc Ortodox Român Bistriţa 
Nr. 266/1936.prot. 


Venerat Consiliu Eparhial, 


La ord. Nr. 1346/1936, îmi iau voie a raporta, că recepţionarea lucrărilor de la 
biserica din Bistriţa Bârgăului, încă nu s-au făcut până în prezent, urmând a se face 
după Rusalii, conform raportului verbal al preotului A. Monda. Datoriile după cum 
cunosc situaţia, deşi reduse prin conversiune, iar pretensiunea antreprenorului Dnei E. 
I. Sasu de asemenea redusă prin bună învoială de la un milion lei la 150.000 lei, plătibilă 
în 3 rate anuale de câte 50.000 lei, nu le pot plăti, neavând alte resurse decât preten- 

ziunea de la Comuna politică, care de asemenea nu le poate da numai o parte din 
tangenta ce primesc de la cooperativa Regna şi cu aceea abia plătesc interesele după 
datoria de la bănci. Repartiţiile restante nu le pot încasa etc. 

Situaţia este destul de grea, întrucât Biserica este expusă să-şi peardă dreptul la 
reducerea făcută de firma Sasu, dacă nu plăteşte ratele regulat şi la termin, şi nu ştim 
dacă o împrocesuare a comunei politice pentru pretenziunea ce o are Biserica la ea, ar 
duce la un rezultat mulţumitor, ori s-ar strica orice referinţă de pretinie între Comuna 
politică şi Comuna Bisericească. 


Bistriţa, la 31 Mai 1936 
Oficiul protopopesc ort. rom. 
Pr. Victor Mureşian, adm. prot. 


Document nr. 3 


Oficiul Protopopesc Ortodox Român Bistriţa 
Nr. 403/936. prot. 


Venerat Consiliu Eparhial, 


În alăturare sub % îmi iau voie a înainta spre binevoitoare apreciere şi aprobare 
hotărârea Consiliului parohial din Bistriţa Bârgăului, referitor la pretenziunea bisericii 
de acolo faţă de comuna politică provenită din vânzarea şcoalelor. 

Situaţia bisericii noastre din Bistriţa Bârgăului este din cele mai critice, amenințată 
fiind şi de antreprenorul Elena I. Sasu cu proces din cauză că nu poate satisface 
obligaţiunei de a plăti rata de lei 50.000 şi nu-i poate achita nici pretenţiunea pentru 
lucrările din anul trecut. Nu ştim dacă procedura din procesul verbal va fi ducătoare la 
scop, întrucât înţeleg că comuna politică nu va putea fi urmărită. 


Bistriţa, la 16 Septembrie 1936 
Oficiul protopopesc ortodox român. 
Pr. Victor Mureşian, adm. prot. 


Document nr. 4 


Parohia ortodoxă română Bistriţa Bârgăului 
Nr. 176/1936 


Venerat Consiliu Eparhial, 


Conform Ordinului Ven. Consiliu Eparhial de sub Nr. 5927/1936, cu toată stima, 
trimit alăturat sub % din nou Procesul verbal de la 16.VIII. a.c. a Consiliului parohial 
dimpreună cu anexa contractului din 1931 despre angajamentele de ajutorare a bisericei 
de cătră Comuna politică, precum şi un tablou care cuprinde situaţia de azi atât a 
pretensiunilor bisericei, cât şi a datoriilor bisericei, cu următoarele observări. 

Veneratul Consiliu Eparhial sub Nr. 4016/1930 data 24 Mai, a cerut de la subscrisul 
paroh un tablou asupra tuturor restanţierilor cari n-au solvit repartiţiile făcute, pre care 
l-a trimis, Veneratul Consiliu Eparhial l-a înaintat Prefecturei Judeţului Năsăud (Bis- 
triţa) ca prin organele ei administrative să-l încaseze. Prefectura Judeţului l-a înaintat la 
Comuna politică spre încasare, dar până în ziua de azi nu au încasat nemica. 

Credincioşii au fost aplicaţi a-şi solvi repartiţia, dar intervenind deputatul Dr. 
Tudor Dan, a zis că aruncul este prea mare - deşi credincioşilor le-am dat o pădure cedată 
de comuna politică - el a promis înaintea membrilor din consiliu bisericesc, precum şi 
înaintea credincioşilor că va exopera un ajutor de la Ministru, dar până în ziua de azi 
nu am primit nemica din cele promise de el. 

Prea Veneratul Consiliu Eparhial, precum şi fostul Prea Sfinţit Episcopul Niculae 
decedat, au avut cunoştinţă de cele expuse cu deputatul Dr. T. Dan. 

În anul 1935, subscrisul am înaintat Administraţiei financiare din Bistriţa o rugare 
ca să binevoiască a ne încasa sumele datorate bisericei, la ceia ce îmi răspund 
următoarele cu data de 6 Februarie 1936: 

„Nr. 1324-6 Feb. 1936 

Cătră Oficiul parohial ort. rom. Bistriţa Bârgăului 

La cererea Dv înaintată acestei administrații şi înregistrată sub Nr. 18636/1936, vă 
facem cunoscut că după ultimele dispoziţii ministeriale urmează ca Dv singuri să faceţi 
urmărirea şi încasarea sumelor datorate bisericei, Administraţia financiară ne mai 
făcând astfel de încasări. 

Adm. Financiar, Dr. Anton Ionel Mureşianu m.p. 

Şef de serviciu, Buja m.p”. 

Întrucât priveşte pe oamenii care au avut să solvească cubice, pe aceia i-am împro- 
cesuat. 

În 26 Septembrie a.c. am cerut de la comuna politică ca să intervină la Direcţiunea 
Silvică ca aconto tangentei să ne deie bisericii noastre suma de 150.000 lei, pentru a ne 
putea aranja datoriile deoarece firma E.I. Sasu ne provoacă prin Dr. V. Buta ca în decurs 
de 8 zile să-i achităm suma de 64.607 lei socotind şi interesele după suma restantă. 

În ziua de 4 Octombrie a.c. am fost la Bistriţa, unde împreună cu Dl. adm. 
protopopesc V. Mureşanu am vorbit cu Dl senator Bejan, a interveni la forurile compe- 
tente pentru ca comuna politică să primească un împrumut ca să ne poată achita. 

Prea Venerat Consiliu Eparhial, cu tot respectul vă rog a interveni la Prefectura 
Judeţului Năsăud ca să ne achite preţul şcoalelor, ca astfel să putem scăpa de năcazurile 
pe cari le avem şi să nu ajungem a fi împrocesuaţi. 


Cu tot respectul, 

Oficiul parohial ortodox român 
Bistriţa Bârgăului, la 5 Octombrie 1936 
Aurel Monda, paroh ort. 

Cu 3 anexe 

Document nr. 5 


Oficiul protopopesc ortodox român Bistriţa 
Nr. 477/1936. prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere şi aprobare, proc- 
esul verbal şi actele referitoare la situaţia bisericii din Bistriţa Bârgăului, în ce priveşte 
pretenziunile şi datoriile ei. 

Întrucât din deciziunea Consiliului judeţean, anexată aici, reiasă, că comuna 
politică şi-a luat obligaţiunea de-a plăti bisericii suma de 2.300.000 lei şi dobânzile de la 
1/1.1931, ne luăm voie a propune, să se predea întreagă chestiunea Dlui iurisconsult 
Eparhial pentru a stabili, dacă să poate urmări Comuna politică în instanţă judecăto- 
rească pentru plata restanţei neachitate încă bisericii şi dacă concluzul Consiliului 
parohial de-a se face comunicare oficială prin notar public, comunei politice şi celorlalţi 
debitori, ar avea substrat de câştig în cauză. 


Bistriţa, la 7 Octombrie 1936 

Oficiul protopopesc ortodox român. 
Pr. Victor Mureşian, adm. prot. 
Anexe: 4. 


Document nr. 6 
Nr. 275/1936 


Venerat Consiliu Eparhial, 


La adresa Nr. 6393/1936, am onoare a vă raporta că parohia noastră este în drept a 
solicita pe calea somaţiei şi a justiţiei plata sumei de 70% din 2.300.000 lei votate de comu- 
na Bistriţa Bârgăului, pentru care a garantat cu 1⁄2 parte din tangenta anuală de pădure. 

Deoarece însă din actul trimis mie, - ce-l restitui -, nu rezultă clar unele 
împrejurări juridice şi anume: dacă comuna mai poate reveni asupra ajutorului votat la 
31 Octombrie 1930 şi dacă 1⁄2 tangentă s-a cedat parohiei drept plată sau numai s-a 
constituit garanţa pentru asigurarea plăţii, pentru aceste motive ar fi bine, ca parohia să 
consulte un advocat bun din Bistriţa, punându-i la dispoziţie toate elementele necesare 
judecății şi în baza celor chibzuite, să se procedeze în justiţie. 


Cluj, la 16 Octombrie 1936 
Cu stimă, 

Dr. Petru Meteş, advocat 
Cluj Str. Regina Maria 17 

Document nr. 7 


Proces verbal 


Luat în şedinţa extraordinară a Consiliului parohial ort. rom. din Bistriţa Bârgăului, 
ţinută în ziua de 7 Martie 1937 sub presidiul parohului Aurel Monda; presenţi urmă- 
torii membrii: Ioachim Pavel, Ştefan Ciurea, Macidon Țigăroi, Ilie Găvan, Nicolae Găină, 
Andrei Găţan, Dănilă Bugnari, Beşa Simion, Dănilă Cionca, Gavril Cot, Ion Pavel, 
Vasile Hăngan, Anton Cerceja, Ion Ispravă, Leon Someşan, Ion Galbân, Ion Ciurea. 

După deschiderea şedinţei, presidiu propune membrilor să aleagă 2 membrii spre 
verificarea procesului verbal. 

Membrii Consiliului aleg de verificatori pe Gavril Cot şi Macidon Ţigăroi. 

1. Presidiu propune membrilor din Consiliu parohial, că ar fi bine ca să se aducă 
un inginer, pentru recepţionarea lucrărilor executate la biserică în decursul anului 1935 
şi 1936 de către firma E.I. Sasu. 

Ad. 1. Membrii Consiliului parohial hotărăsc ca să se aducă un inginer, care să 
recepționeze lucrările executate la biserică, de către Firma E.I. Sasu în decursul anului 
1935, 1936, şi roagă pe Veneratul Consiliu Eparhial din Cluj, ca să binevoiască a trimite 
pe inginerul consistorial în timpul cel mai scurt posibil. 

Ne mai fiind alte obiecte procesul verbal să încheie şi subscrie. 


D.C.U.S.: Aurel Monda, preşedinte; Gavril Cottu, verificatori; Macedon Ţigăroi, 
verificatori; loan Ciurea, notari. 


Document nr. 8 


Oficiul Protopopesc Ortodox Român Bistriţa 
Nr. 219/1937 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere şi rezolvare, 
procesul verbal al Consiliului parohial din Bistriţa Bârgăului, referitor la delegarea 
Arhitectului Eparhial, pentru recepţionarea lucrărilor executate la biserica de acolo, în 
anii 1935 şi 1936, de către firma Elena şi loan Sasu din Bistriţa, ca antreprenori. 


Bistriţa, la 15 Martie 1937 

Oficiul protopopesc ortodox român. 
Pr. V. Mureşian, adm. prot. 

Anexe: 1 

Document nr. 9 


Consiliu Eparhial Ortodox Român Cluj 
Nr. 1885/1937 


Dlui Dr. Leo Bohăţiel, arhitect eparhial Cluj 


Parohia noastră din comuna Bistriţa Bârgăului vă roagă să binevoiţi a vă deplasa 
acolo cât mai urgent posibil pentru recepţionarea lucrărilor din anii 1935 şi 1936 
efectuate de antrepriza Elena I. Sasu din Bistriţa, în baza devizului aprobat de noi sub 
Nr. 5889/1935 şi a contractului aprobat sub Nr. 6419/1935, pe care vi le transmitem, spre 
utilizare şi reaşternere deodată cu procesul verbal de recepţionare. 

Despre ziua deplasării binevoiţi a vă înţelege direct cu firma Elena I. Sasu şi cu 
preotul nostru Aurel Monda din Bistriţa Bârgăului. 


Cluj, la 19 Martie 1937 

Episcop, Nicolae Colan 

Secretar eparhial, ss. indescifrabil 
Anexe 


Document nr. 10 


Oficiul Protopopesc Ortodox Român Bistriţa 
Nr. 261/1937 


Venerat Consiliu Eparhial, 


La ordinul Nr. 6636/1936, de data 24 Martie 1937, îmi iau voie a raporta, că biserica 
din Bistriţa Bârgăului a ajuns la înţelegere cu Comuna politică de acolo, în sensul, că 
aceasta a hotărât să preia toată datoria bisericii, ceea ce urmează să fie aprobat de forul 
tutelar Prefectura judeţului şi atunci biserica a scăpat de acest impas. 

După aprobarea Prefecturii, vom raporta din nou despre situaţia de fapt. 


Bistriţa, la 26 Martie 1937 


Oficiul protopopesc ortodox român. 
Pr. Victor Mureşian, adm. prot. 

Document nr. 11 


Venerat Consiliu Eparhial Cluj, 


Cu ordinul Nr. 1885/1937, sunt esmis la Bistriţa Bârgăului pentru recepţionarea 
lucrărilor din anii 1935 şi 1936 efectuate de firma Elena Sasu din Bistriţa. Spesele de 
deplasare vor următoarele: 


Cluj - Bistriţa dus - întors 640 lei 
Bistriţa - Bârgău dus - întors 160 lei 
Trăsură Bârgău - Prund 100 lei 
2 diurne a 300 600 lei 
Total 1500 lei. 


Fiind legătura cu Bistriţa Bârgăului atât de rea, trebuie să plec o zi înainte la Bistriţa, 
unde stau peste noapte la hotel şi cu trenul de dimineaţă continui drumul la Bârgău. De 
la Bârgău, trenul înapoi pleacă la interval de un ceas, astfel încât nu am timpul necesar 
între trenuri să fac recepţia şi trebuie să stau până după prânz la oara 3 1⁄2, care tren însă 
pleacă numai de la Prund, deci trebuie să plec cu trăsura 6 km la acea gară. Astfel, 
spesele se ridică la suma de lei 1500, care rog; să binevoiţi a-mi aproba. 


Cluj, la 26 martie 1937 
Cu stimă, Dr. Leo Bohăţiel 


Document nr. 12 


Oficiul Protopopesc Ortodox Român Bistriţa 
Nr. 392/1937 prot. 


Venerat Consiliu Eparhial, 


În alăturare sub % îmi iau voie a înainta spre binevoitoare apreciere şi aprobare, 
procesul verbal de recepţionare definitivă a lucrărilor de la biserica din Bistriţa Bârgăului 
executate în anul 1935. 

Recepţionarea s-a făcut în baza ordinului Ven. Consiliu Eparhial Nr. 1885-19/ 
I11.1937, prin DI Arhitect Eparhial Dr. Leo Bohăţiel şi subsemnatul, în ziua de 31 Mai 1937. 

Ca anexe şi acte justificative înaintăm şi întâmpinarea D-nei Elena Sasu şi adresa 
Oficiului parohial ort. rom. din Bistriţa Bârgăului Nr. 223/1935. 


Bistriţa, la 7 Iunie 1937 

Oficiul protopopesc ort. rom. 
Pr. Victor Mureşian, adm. prot. 
Anexe: 3 

Document nr. 13 


Oficiul Protopopesc Ortodox Român Bistriţa 
Nr. 558/1937 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere hotărârea Consi- 
liului comunal din Bistriţa Bârgăului, prin care se angajează Primăria Comunală a achi- 
ta ratele scadente pe la bănci şi a stabili condiţiunile de plată faţă de antrepriza Elena I. 
Sasu din Bistriţa, fără a putea însă scoate biserica din obligo faţă de creditorii săi. 


Bistriţa, la 30 August 1937 
Oficiul protopopesc ort. rom. 
Pr. Victor Mureşian, adm. prot. 
Anexe: 1 


Document nr. 14 


Oficiul parohial ortodox român Bistriţa Bârgăului 
Nr. 50/1939 


Prea Sfinte Stăpâne, 
Venerat Consiliu Eparhial Ortodox Român Cluj, 


Alăturat sub % cu fiască supunere înaintez spre aprobare tranzacţiunea ce am 
încheiat între biserica ort. rom. din Bistriţa Bârgăului şi arhitecţii Elena şi loan Sas din 
Bistriţa. 

Susnumiţii arhitecţi au lucrat la biserica noastră din temelie şi până în starea 
aflatoare în prezent. Lucrarea s-a efectuat în două etape. Prima lucrare s-a început în 
anul 1923 şi a durat până in anul 1928, de la care lucrare biserica a rămas datoare faţă 
de arhitecţii Elena I. Sas cu suma de lei 999.804. 

În anul 1935 s-a început a doua lucrare, din care lucrare biserica a rămas din nou 
datoare firmei Elena I. Sas cu suma de 64.607. Între timp, firma a ridicat proces contra 
bisericii pentru ambele sume, dar pentru ca să se judece de instanţele în drept n-a ajuns 
decât cauza cu suma de 64.607 lei încă în anul 1936/37 şi care s-a terminat în defavorul 
bisericii noastre, rămânând biserica obligată prin sentință judecătorească să achite 
firmei suma de 64.607 plus cheltuieli de judecată şi comisia de arbitraj, care toate la un 
loc se ridică la cca lei 14.000 deci în total 80.000 lei. 

Până la venirea mea în parohie, nu s-a achitat faţă de firma Elena I. Sas nici o 
datorie, din care cauză firma a încredinţat pe advocatul ei, Dr. Vasile Buta, să execute 
sentinţa procesului câştigat, iar cauza neîmprocesuată s-o împrocesueze. În urma unor 

intervenţii pe lângă firma şi advocat, am obţinut oarecari amânări, ori acum expirând 
toate termenele ce ni le-au acordat, iar biserica ajungând în promisia primirii unei sume 
de lei 400.000 votată de Direcţiunea Silvică din Năsăud ca ajutor pentru plătirea 
datoriilor bisericii, a început noi tratative cu firma. În urma celor trei delegaţii ce le-am 
făcut la firma Elena I. Sas, am ajuns să încheiem tranzacţia alăturată, din care reiese că 
dacă, până la 1 Iulie 1939 biserica va putea ridica suma de 400.000 lei şi va plăti firmei 
280.000 lei, biserica se achită faţă de susnumita firmă de toate pretenţiile băneşti ce le-a 
avut faţă de biserica noastră. 

Preasfinţite Stăpâne, Venerat Consiliu Eparhial, în caz de aflaţi de bună alăturata 
tranzacţie cu fiască supunere vă rog s-o aprobaţi, fiind de bună credinţă că tot ceea ce s-a 
putut face în chestiune mai favorabil pentru biserica noastră am făcut, rămân fiu supus. 


Bistriţa Bârgăului, la 31 Mai 1939 
Cu fiiască supunere, 
Ioan Suciu, paroh 


Document nr. 15 


Oficiul protopopesc ortodox român Bistriţa 
Nr. 323/1939 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere şi aprobare tran- 
sacţia intervenită între biserica noastră din Bistriţa Bârgăului şi Firma loan Sasu din 
Bistriţa. Drept întregire la raportul Oficiului parohial anexat aici, îmi iau voie să men- 
ţionez, că s-a mai făcut o astfel de transacţiune în 1935, când firma aceasta ridicase o 
pretenţiune de peste un milion de lei pentru lucrările efectuate la biserica de acolo, care 
s-a redus la 150.000 lei, plătibilă în 3 rate anuale a 50.000 lei, deci în curs de 3 ani, cu 
condiţia că dacă una rată nu se va plăti, firma are drept la întreagă pretenţiunea. În 
lipsă de fonduri, biserica a întârziat toate ratele şi a rămas datoare şi cu peste 60.000 lei, 
pentru noi lucrări făcute în 1935. Această din urmă pretenţiune firma a împrocesuat-o 
şi s-a suspendat execuţia în baza transacţiunii prezente, în care firma îşi revendică nu 
drepturile din transacţiunea anterioară, ci suma de 150.000 lei plus pretensiunea de 
60.000 lei cu cheltuielile de proces dobânzi etc. în sumă totală de 280.000 lei, cu care 
sumă firma ar fi achitată complect, fără a mai avea vreo pretensiune oarecare. 

Rugăm respectuos, să binevoiţi a aproba această transacţiune, ca prin ajutorul 
votat de Direcţiunea Silvică din Năsăud, să scape odată biserica de această sarcină 
neplăcută. 


Bistriţa, la 2 lunie 1939 
Oficiul protopopesc ort. rom. 
Pr. Victor Mureşian, adm. prot. 

Document nr. 16 


Oficiul Parohial Ortodox Român Bistriţa Bârgăului 
Nr. 51/1939 of. par. 


Prea Sfinţite Stăpâne, 
Venerat Consiliu Eparhial, 


Situaţia extrem de critică în care am aflat parohia Bistriţa Bârgăului nu mi-a 
îngăduit timp de un an, de când sunt întrânsa, să am o singură zi liniştită. Când puvo- 
iul nesfârşitelor somaţii de la diferitele bănci şi particulari la care biserica noastră este 
debitoare înceta/ pe urma achitărilor scadente/ pentru a mă crede liniştit pentru câteva 
clipe, era destul ca o ploaie cât de liniştită să se lase peste regiunea noastră pentru a-mi 
înegri din nou seninătatea sufletului şi aceasta fiindcă, atâta timp cât fiecare strop de 
ploaie care era pentru pământul însetat o adevărată binecuvântare a cerului, pentru 
biserica noastră era şi este un sol al distrugerii, care pătrunzând prin acoperiş, a făcut 
ca în mai multe locuri să cadă tencuiala, iar podeaua padimentului să capete burete. 

În aceeaşi situaţie se află şi pereţii exteriori care, nefiind tencuiți, sunt supuşi 
agenţilor distrugători ai schimbării temperaturii şi deci expuşi ruinei, mai ales că 
biserica noastră are streaşina la acoperiş foarte mică şi fără ceterni. 

Prea Sfinţite Stăpâne, Venerat Consiliu Eparhial, dacă pentru a ajunge la curent cu 
ratele la patru bănci unde biserica noastră are o datorie de peste 1.300.000 lei şi a 
încheia cu firma Elena şi loan Sas din Bistriţa o tranzacţie prin care să achităm cu suma 
de 280.000 lei toate pretenţiile sus numitei firme şi care pretenţii se ridică peste suma de 
un milion lei, am putut obținea în decurs de un an suma de 522.431 lei drept ajutor 
pentru plătirea datoriilor bisericii, nu am putut însă să obţin nimic pentru a lucra 
barăm strictul necesar la biserică, fiind toate ajutoarele aprobate condiţionat — de-a plăti 
datoriile bisericii care au ipotecat averile a peste 150 familii dintre cele mai fruntaşe ale 
parohiei noastre. 

Prea Sfinţite Stăpâne, Venerat Consiliu Eparhial, din mijlocul realităţilor aşa de 
triste în care ne aflăm mai ales că strana stângă nu a încetat a profita cu orice ocazie de 
situaţia noastră aşa de dificilă, vă rugăm să binevoiţi a ne aproba un ajutor de 150.000 
lei pentru a repara barăm strictul necesar la biserică şi a o scăpa de la ruină sigură - în 
caz contrar. 

Prea Sfinţite Stăpâne, Venerat Consiliu Eparhial, în nădejdea că cererea noastră - 
aşa de îndreptăţită şi situaţia noastră aşa de critică şi binecunoscută din alte cereri - va 
fi rezolvată în mod favorabil, rămân fiu supus. 


Bistriţa Bârgăului, la 5 Iunie 1939 


Cu fiiască supunere, 
Pr. loan Suciu, paroh 

Document nr. 17 


Oficiul parohial Ortodox Român Bistriţa Bârgăului 
Nr. 31/1940 of.par. 


Prea Sfinte Stăpâne, 
Venerat Consiliu Eparhial Ort. Rom. Cluj, 


Subsemnatul preot, loan Suciu, paroh în Bistriţa Bârgăului, Protopopiatul Bistriţa, 
cu fiiască supunere vă rog în numele enoriașilor ce-mi sunt încredinţaţi spre păstorire, 
să binevoiţi a ne acorda un ajutor de 100.000 lei. 

Solicităm acest ajutor pentru ca cel mai târziu în vara anului în curs să putem a 
tincui biserica pe dinafară, a-i pune ceternii în jur şi a renova acoperişul. 

Prea Sfinţite Stăpâne, Venerat Consiliu Eparhial, singura nădejde ce ne-a mai 
rămas pentru ca să putem scăpa biserica noastră de ruinare este în ajutorul ce veţi 
binevoi să ni-l acordaţi, fiindu-ne exclusă orice altă posibilitate de-a ajunge în posesia 
unor anumite sume ce ar putea să ne salveze şi aceasta din următoarele cauze: 

Direcţia Silvică din Năsăud, în primăvara anului 1939, ne-a acordat un ajutor de 
400.000 lei, sumă ce încă nu s-a acordat nici unei comune într-un singur an şi din care 
sumă am putut ridica numai 380.000 lei, deoarece când ajutoarele aprobate de Direcţia 
Silvică au ajuns a fi aprobate şi de On. Minister al Domeniilor, le-au respins pe toate 
cari erau votate bineînţeles în sume de maximum 100.000 lei la alte comune lipsite, 
când s-a anulat şi suma de 20.000 lei ce mai aveam de încasat, deoarece restul de 
380.000 lei mulţumită bunei voinţi a fostului Domn Prefect Florian Medre şi cu a D-lui 
Director al Dir. Silv.din Năsăud, noi deja ridicasem şi o distribuisem la bănci una sută 
mii /100.000 lei/, iar cu suma de 280.000 lei ne-am plătit pentru totdeauna de firma 
Elena I. Sasu din Bistriţa la care în contul lucrărilor efectuate la biserica noastră aveam 
o datorie de 999.804 lei dinainte de anul 1930, iar din 1935 o datorie de 64.607 lei, deci 
cu spese de proces şi procente aveam faţă de sus numita firmă circa 1.250.000 lei şi pe 
care mulţumită On. Comisii de opt a Dir. Silv. din Năsăud care ne-a votat ajutorul, am 
achitat-o cu 280.000 lei, sumă achitată în întregime în anul 1939. 

De la comuna politică fie ca ajutor, fie din contul datoriei pentru şcoale, din 1938 
de când sunt în parohie ne-a dat suma de 212.431 lei care tot în datoriile ce avem al 
diferitelor bănci are data; în plus de aceasta, primăria comunală în ziua de 12.1.1940 a 
adus o decizie ce poartă Nr. 135/1940, prin care ne-a mai dat suma de 898.017 lei, din 
care 466.500 lei este în contul datoriei şcoalelor, iar 431.171 lei drept subvenție şi care 
decizie în urma multor alergări şi stăruințe, a fost aprobată de On. Prefectură a 
judeţului şi de ţinutul Someş şi prin care sumă ce se va plăti de Direcţia Silvică din 
Năsăud în contul tangentei ce comuna politică are a primi de la Direcţia Silvică din 
Năsăud, vom putea fi scăpaţi de toate datoriile ce au fost contractate pentru biserică. 

În consecinţă, ţin să menţionez că de la Direcţia Silvică din Năsăud din 1938 şi 
până în prezent am primit ajutor: 380.000 lei de la comuna politică în acelaşi timp am 


449 


Bistriţa Bârgăului. Lupta familiei Monda pentru Biserică, Şcoală şi Națiune 


primit suma de 212.451 lei, în total 592.451 lei, cu care sumă am plătit suma reală de 
1.562.451 lei (unmilioncincisuteşasezecizecişidouămiipatrusutecincizecişiunu lei). 

Abstrăgând de aceasta şi restul datoriei ce mai grevează asupra bisericii şi a averilor 
particularilor este deja deplasată asupra Direcţiei Silvice, în contul comunei, salvând 
astfel biserica ca nepătată, precum şi averea a peste 200 de familii din cele mai fruntaşe. 

Prea Sfinţite Stăpâne, Venerat Consiliu Eparhial, dacă Părintele Ceresc ne-a ajutat 
ca din datoriile ce întreceau de suma 2.500.000 lei să ne scăpăm într-un timp relativ scurt 
şi tulbur, scăpând biata avere a bisericii cât a mai rămas de înaintaşi mei, scăpând tot 
odată şi ale credincioşilor averi, tăind şi pofta nebună a fraţilor din strana stângă de a 
pescui în apele noastre tulburi, neîncetând o clipă a ne face situaţia şi mai de nesupor- 
tat, atuncia cu fiiască supunere vă rog să binevoiţi a ne întinde mâna de ajutor pentru a 
salva şi măreţul templu ridicat pentru Prea mărirea lui Dumnezeu, de ruină - fiindcă apa 
a început a-şi face loc prin acoperiş, zidul în foarte multe locuri este măcinat uimitor. 

În caz că ajutorul solicitat nu-l vom putea obținea, va trebui să rămânem mulţu- 
miţi că am scăpat averea ce mai are biserica, precum şi a sutelor de familii de datorii şi 
să privim cu durere şi amărăciune în suflet cum se darâmă o biserică care a costat multe 
milioane şi când ar fi terminată, ar fi una din cele mai frumoase şi impunătoare din 
toate parohiile de la sate din întreaga Eparhie. 

În nădejdea că cererea noastră va fi rezolvată în mod favorabil, rămânem cu fiiască 
supunere 


Bistriţa-Bârgăului, la 8 Martie 1940 
Cu fiiască supunere, 
Pr. loan Suciu, paroh 


Document nr. 18 


Oficiul Protopopesc Ortodox Român Bistriţa 
Nr. 113/1940 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere, cererea parohiei 
Bistriţa Bârgăului de a i se acorda din fondurile Sf. noastre Episcopii un ajutor de 
100.000 lei pentru terminarea lucrărilor de la biserica nouă. 

Biserica noastră din Bistriţa Bârgăului şi-a epuizat toate resursele, fără posibilitate 
de a-şi reveni, decât doar după vreo 10 ani, când vor fi plătite datoriile, pe care comuna 
politică le-a luat asupra sa. 

Cunoscând lipsurile şi nevoile acestei parohii, recomandăm cu toată căldura votarea 
unui ajutor. 


Bistriţa, la 15 Martie 1940 
Oficiul protopopesc ort. rom. 
Pr. Victor Mureşian, adm. prot. 
Anexe: 1 

Document nr. 19 


Oficiul Protopopesc Ortodox Român Bistriţa 
Nr. 155/940 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere cererea Oficiului 
parohial din Bistriţa Bârgăului, către Onor. Minister al Cultelor, cu respectuoasa rugare 
să binevoiţi a o transpune locului în drept, cu recomandaţia favorabilă de a se aproba 
ajutorul cerut pentru biserica de acolo. Cererea este însoţită şi de un deviz de lucrările 
ce reclamă biserica până la terminarea completă. 


Bistriţa, la 10 Aprilie 1940 
Oficiul protopopesc ort. rom. 
Pr. Victor Mureşian, adm. prot. 
2 anexe 


Document nr. 20 


Oficiul parohial Ortodox Român Bistriţa Bârgăului 
Nr. 196/1943 of.par. 


Prea Sfinţite Stăpâne, 
Venerat Consiliu Eparhial Ortodox Român Cluj, 


Cu fiiască supunere vă rog, să binevoiţi a-mi îngădui ca în numele credincioşilor 
ce-mi sunt încredințaţi spre păstorire, să fac un nou apel către Sfânta Episcopie pentru 
ajutor. O fac aceasta, nu fără conştiinţa de marile greutăţi de tot felul prin care trece 
Sfânta Episcopie, dar sunt nevoit în urma crudei realităţi în care se află biserica noastră. 
În vara acestui an, s-au împlinit 20 /douăzeci/ de ani de când antecesorul meu, pr. A. 
Monda, în coînţelegere cu epitropia, consiliul şi adunarea parohială şi cu aprobarea 
forurilor competente au început lucrările la noua biserică, pe care necesitatea o 
impunea şi o impune. Încurajaţi în avântul lor de ajutoare promise de comuna politică, 
fondurile grănicereşti, precum şi unele partide politice, au început lucrările la o biserică 
care reclama sume peste puterile lor proprii. 

Prea Sfinţite Stăpâne, Venerat Consiliu Eparhial, timpul nestingherit şi-a tors firul, 
hotărârile luate executarea, iar lucrările au reclamat capital care s-a ridicat peste 
capitalul iniţial şi astfel în baza promisiunilor de ajutor, au împrumutat cu nemiluita de 
la toate instituţiile bancare ca şi de la particulari ca lucrările să-i poată urma cursul. 
Acuma declinul, căci promisiunile au rămas în mare parte numai promisiuni, căci aju- 
torul n-a sosit, dar capitalul împrumutat s-a majorat cu procente ca şi cu spese de 

procese, aşa că în primăvara anului 1938, când cu Binecuvântarea Prea Sfinţiei Sale am 
fost ales şi instalat ca preot, biserica noastră avea o datorie de 2.700.000 lei sau după 
moneda actuală datoria bisericii se ridică la suma de 90.000 Pengo. 

Biserica noastră se află astăzi în situaţia următoare: 

a) Datorii la Banca Centrală S.A. Bistriţa în suma de 17.000 Pengo, din care suma 
pentru 5000 Pengo, avem acoperire în ajutorul votat şi aprobat de forurile competente 
ale comunei politice pe anul 1943, fără a ajunge însă în posesiunea lor. 

b) Biserica în exterior este jumătate tincuită deci terminată, iar jumătate în roşu, în 
interior este numai tincuită. 

Pentru a putea scăpa de datoriile care biserica noastră le are, am avea lipsă de circa 
10.000 Pengo, în cazul că am putea primi ajutorul de la comuna politică, iar pentru lucră- 
rile mai necesare care trebuiesc făcute la Sf. biserică, se reclamă suma de circa 30.000 Pengo. 

Prea Sfinţite Stăpâne, Venerat Consiliu Eparhial, din expunerea făcută, reiese clar si- 
tuaţia în care se află biserica noastră, aşa că vă rog cu fiiască supunere, ca în caz că Sf. Epis- 
copie dispune de ceva fonduri, să binevoiţi a ne ajuta pentru a scăpa cel puţin de datorii. 

În nădejdea că cererea noastră va fi luată în considerare, rămânem în aşteptarea 
binevoitoarei rezolvări. 


Bistriţa Bârgăului, la 20 Octomvrie 1943 
Cu fiiască supunere, 
Ioan Suciu, paroh 


Document nr. 21 


Oficiul Protopopesc Ortodox Român Bistriţa 
Nr. 333/1943 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere şi competentă 
rezolvare cererea parohiei Bistriţa Bârgăului de a i se vota un ajutor pentru plătirea 
datoriilor şi terminarea lucrărilor de la biserica nouă. 

Din cerere constatăm, că pentru plătirea datoriilor au nevoie de 10.000 Pg., dacă 
comuna politică le lichida suma votată de 7000. Pg., iar pentru terminarea lucrărilor, au 
nevoie de cca 30.000 Pg. în total 40.000 Pg. 

Noi apreciem străduinţele părintelui local şi referinţele triste din trecut, observăm 
însă, că jertfele credincioşilor de acolo, în număr aproape de 3000 suflete, sunt prea mici 
în raport cu pretenţiunile şi cu situaţia lor materială. Chiar şi în timpuri grele ca cele de 
azi ar putea aduce jertfe mai simţite. 

Veneratul Consiliu Eparhial va binevoi a afla o rezoluţie potrivită. 


Bistriţa, la 28 Octomvrie 1943 
Oficiul protopopesc ort. rom. 
Pr. Victor Mureşian, adm. prot. 
Anexe: 1 

Document nr. 22 


Oficiul Parohial ortodox român Bistriţa Bârgăului 
Nr. 34/1944 


Preasfinţite Stăpâne, 
Venerat Consiliu Eparhial, 


Împlinindu-se 6 ani de când cu aprobarea şi binecuvântarea Preasfinţiei Voastre 
am fost instalat ca preot în parohia Bistriţa Bârgăului, cu fiiască supunere vin a vă 
raporta despre situaţia ce am aflat şi ce am realizat din punct de vedere financiar. 

a). Biserica avea următoarele datorii provenite din construcţia noii biserici: 


La Banca Centrală S.A.Bistriţa .... cena nenea enma eee ene nenea enenee 903.166 lei 
La Banca Naţională, Bistriţa........ mean enenene nenea eneneeneanaene nana nene nene 144.195 lei 
La BâncaAurtora”,. S-A. Bistriţa. sn aici catea e dată d aa a ca 320.000 lei 
La Banca „Unirea” Prundu- Bârgăului... eee 260.000 lei 
Firma Elena ]. Sasu, Bistriţa. ....ncccacaeiaiecsaăaăuen canonice ănăninanenanaeiaăaăeădăasanonaeeaseăaie 999.000 lei 
Total: 2.626.361 lei 


Am achitat în întregime datoriile, plătind în numerar suma de 1.856.561 lei şi aceasta 
după cum urmează: 


La Banca Centrală, S.A.Bistriţa şi Banca Naţională S.A Bistriţa suma de ....1019618 lei 


La Banca Aurora, S$.A. Bistriţa... ninicsacăcaccacaenaă aa canon cosăniai aid 336.870 lei 
Firma Elena I. Sasu, Bistriţa ........ coca 280.000 lei 
Băncii Populare „Unirea” Pr. Bârgăului ......meece cena 220.073 lei 
Total: 1.856.561 lei 


Preasfinţite Stăpâne, Venerat Consiliu Eparhial, biserica din Bistriţa Bârgăului ca 
şi peste 250 familii asupra a căror averi agravau datoriile bisericii sunt astăzi libere de 
orice sarcină. Scăpând în acelaşi timp îngrijorarea credincioşilor ca şi a fraţilor din 
strana stângă care se nutreau cu ideia de a cumpăra averile şi chiar biserica noastră. 

În nădejdea că Bunătatea lui Dumnezeu ne-a învrednicii ca să vedem şi terminată 


biserica noastră după cum este scăpată de datorii, rămân al Preasfinţiei Voastre fiu supus. 
Bistriţa Bârgăului, 28 Martie 1944 


Cu fiiască supunere, 
Suciu loan 

Document nr. 23 


Oficiul Protopopesc Ortodox Român Bistriţa 
Nr. 131/1944 prot. 


Venerat Consiliu Eparhial, 


Alăturat sub % îmi iau voie a înainta spre binevoitoare apreciere raportul Nr. 34/ 
944 al cucernicului Părinte loan Suciu din Bistriţa Bârgăului, în care arată că în decurs 
de 6 ani de la ocuparea acestei parohii, a plătit întreagă datoria bisericii, aflată la luarea 
în primire a postului său, în suma de 1.856.561 lei. 

Astfel, biserica este azi liberă de sarcini şi părintele are nădejde, că în vara aceasta 
va putea începe lucrările pentru terminarea bisericii, care trebuie încă tincuită în exterior 
şi pictată în interior. 

Fondul de care dispune azi este de cca 7000 Pg. pe care îl vor spori din noi resurse 
şi vor lucra atât, cât vor permite vremurile şi împrejurările prin care trecem. 


Bistriţa, la 24 Aprilie 1944 
Oficiul protopopesc ort. rom. 
Pr. Victor Mureşian, adm. prot. 
Anexe: 1 


Document nr. 24 


Episcopia Ortodoxă Română Cluj 
Nr. 1414/ 9 Mai 1944 
Prot. Bistriţa 


Prea Cucernice Părinte, 


Ca întregire la adresa noastră Nr. 1312 din 4.V.1944, îţi mai comunicăm următoarele: 

După ce prin hărnicia Părintelui loan Suciu parohia Bistriţa Bârgăului a izbutit să-şi 
plătească toate datoriile, ar fi bine să se facă un nou efort pentru terminarea bisericii. 
Lucrul acesta n-ar fi imposibil dacă parohienii, mai ales cei mai înstăriți, ar fi gata să 
aducă noi jertfe şi dacă „Regna” ar putea da şi ea un ajutor în lemne de construcţie. În 
cazul acesta, am face şi noi o colectă printre prietini — şi cu o sforțare comună izvorâtă 
din dragostea de biserica strămoşească, după cum spuneam noul lăcaş de închinare 
ortodoxă din Bistriţa Bârgăului ar putea fi terminat. 

Să nu ne legănăm în iluzia că veacul de prosperitate economică va veni în curând. 
Nu prea sunt perspective pentru aşa ceva. Tocmai de aceea se cuvine să facem acum tot 
ce putem. 

In orice caz noi vă dăm această ideie, care e vrednică s-o cumpăniți şi să vedeți 
dacă ea poate fi înfăptuită. 


Cluj, 9 V. 1944 
Expediat la 10.V.1944 
Semnătura, ss. indescifrabil 


Document nr. 25 


Oficiul Parohial Ortodox Român, Bistriţa Bârgăului 
Nr. 79/1944 


Prea Sfinţite Stăpâne, 


Dorinţa Preasfinţiei Voastre pentru noi este poruncă, de aceea odată ce bunătatea 
lui Dumnezeu ne-a ajutat să scăpăm de datorii, am luat măsurile necesare pentru a 
aduna un nou fond menit pentru terminarea bisericii. Conform însă devizului alăturat, 
fondul ce am putut să-l adunăm este abea de P. 10.000., iar ca să ajungem la suma 
necesară de cel puţin 25.000.- Pgo, prin puterile noastre proprii este cu neputinţă, 
fiindcă braţele de muncă de la 18 la 60 ani sunt concentrate, trăsurile rechiziţionate, iar 
din ce brumă de vite şi cereale mai au sunt obligaţi a da Statului. 

Biserica să rămână însă neterminată pe dinafară ar însemna ca dintele necruţător 
al vremii să mai distrugă din acel măreț locaş de închinare, care este o bodoabă a 
regiunii şi un simbol de viaţă şi biruinţă ortodoxă română. 

În nădejdea că înţelepciunea şi bunătatea Prea Sfinţiei Voastre va arăta fiilor calea 
cea mai fericită pentru biserica neamului, rămânem cu fiiască supunere. 


Bistriţa-Bârgăului, la 21 Iunie 1944 
Cu fiiască supunere, 
Ioan Suciu, paroh 


Document nr. 26 


Deviz aproximativ pentru tencuirea bisericei ort. rom din comuna Borgo Besztercze 
- esteriori - 


I. Lucrări de zidărie: 

1. Tencuirea bisericei esterioară conform planului cu cornişe peste fereşti, total 
gata cu schelajul necesar şi materiale c.c.......500.00 m2.....35.00......17.000. 

2. Trasul părcanelor principale ca suprasolvire ...c.c...100 ml....35.00.....3500. 


3. Trasul cordoriului ca post 1,............ 100.00.......... 25.00......... 2500. 
4. Trasul părcanului peste soclu............. 100.00......... 20.00......... 2000.00 
Suma totală .............. Die 0 ae ratata bat E tacă a caca albiei 25600. 


Besztercze 944, 20 Iunie 
E.I. Sasu, arhitect Bistriţa 

Document nr. 27 


Oficiul Protopopesc Ortodox Român Bistriţa 
Nr. 325/1948 prot. 


Venerat Consiliu Eparhial, 


În alăturare avem onoare a înainta spre binevoitoare aprobare, devizul, contractul, 
precum şi hotărârile corporaţiunilor bisericeşti din parohia ort. rom. Bistriţa Bârgăului, 
în legătură cu tincuirea bisericii. 


Bistriţa, la 17 August 1948 
Oficiul protopopesc ortodox român 
Protopop: semnătura ss. indescifrabil. 


Document nr. 28 


Prea Sfinţite Stăpâne, 
Venerat Consiliu Eparhial Ortodox Român Cluj, 


Amăsurat unei poveţe, din nenumăratele pe cari Prea Sfinţia Sa, cu dărnicie le 
împărtăşeşte fiilor sufleteşti de pe toate tărâmurile vieţii, în care îi sfătuieşte de a urma 
pilda bunului plugar care din timp în timp aruncă privirile îndărăpt pentru a-şi cerceta 
brazda şi subsemnatul, împlinind 16 ani de lucrător în „Via Domnului”, cu fiască 
supunere vin a înainta un sumar raport a celor înfăptuite. 

În ziua de 12 Noiembrie 1934, m-a învrednicit Dumnezeu a mi se împărtăşi Sfânta 
Taină a Preoţiei, de către Fericitul întru Domnul Ep. Nicolae Ivan, după care mare 
eveniment din viaţa mea, am fost instalat preot în parohia Cuşma. Ce am realizat: 

a) Am reuşit să adun credincioşii în jurul sfintei biserici. 

b) Cu ajutorul bunilor credincioşi, în timp de 2 ani am terminat pictarea bisericii, 
care a fost sfinţită de Prea Sfinţia Sa Ep. Nicolae Colan, în ziua de 2 August 1936. 

c) Din colecta întreprinsă cu femeile din „Reuniunea Femeilor Ortodoxe” am 
reuşit să cumpăr un rând de odăjdii şi doi prapori. 

d) Întrucât casele parohiale erau în ruină, am reuşit ca preotul să locuiască în casele 
comunale cumpărate de la baronul Golschmied, până se vor putea face case parohiale. 

e) În vecinătatea caselor parohiale, respectiv a locuinţei preotului am obţinut o 
grădină pe care să se edifice casele parohiale şi pe care am ridicat supraedificatele 
parohiale grajd, şură, fânar. 

În ziua de 21 Mai 1938, am fost instalat ca paroh în parohia Bistriţa Bârgăului. Ce 
am realizat: 

a) Din 21 Mai până la finele anului 1942, am plătit datoriile bisericii în sumă de 
3.400.000 lei. 


456 


Anexe 


b) În anul 1944. am cumpărat pentru tincuirea bisericii, pe dinafară 36 m var şi 30 m 
ciment. 

c) În vara anului 1948 am tincuit biserica pe dinafară, lucrare care cu material şi 
lucru a costat 435.000 lei. 

d) În vara acestui an adecă în 1950, din colectă benevolă de la credincioşi, am 
pictat partea cea mai însemnată a interiorului bisericii. Lucrarea a costat 160.000 lei. 

e) Tot în vara acestui an, am făcut reparaţiile necesare la acoperişul bisericii şi la 
geamuri, în valoare de 24.000 lei. 

f) În 1939, din colecta întreprinsă cu femeile am confecţionat un steag în valoare 
de 7500 lei. 

g) Pentru ca biserica să aibă o înfăţişare mai frumoasă, în anii 1942/3 am plantat 
în grădina bisericii 80 oltoi. 

Din 1940 până în prezent, am administrat şi parohia Colibiţa. În această parohie, 
am acoperit din donaţii benevole 3 părţi din acoperişul bisericii. 

Prea Sfinţite Stăpâne, Venerat Consiliu Eparhial, pe lângă realizările de ordin 
material şi pentru prestigiul bisericii arătate mai sus, în toate parohiile unde am servit, 
grija de căpetenie mi-a fost serviciile divine, pe cari le-am îndeplinit cu conştiinciozi- 
tate, urmate de predică pregătită. 

Actele de birou le-am ţinut în ordine şi la timp am raportat ordinilor. Catehizaţia 
am ţinut-o conform ordinelor forurilor superioare. Pentru toate realizările în „Via Dom- 
nului“ pe cari le-am săvârşit pentru întărirea dreptei credinţe şi a neamului slavă, mul- 
tumesc lui Dumnezeu şi oamenilor de bine care m-au ajutat fie cu sfatul, fie cu fapta. 


Bistriţa Bârgăului, la 4 Noiembrie 1950 
Cu fiiască supunere, 
Ioan Suciu, paroh. 

Este interesant să decoperi cum S-au format dinastiile de intelectuali care, de-a 
lungul timpului, s-au susținut și ridicat unii pe alții, influențând, în urcuşul şi coborâşul 
vieții lor, soarta celor din jur. Probabil că nu doar sistemul de relaţii i-a propulsat, ci și 

faptul că au trăit de mici într-un mediu care îi forma şi pregătea pentru viaţă. Cu alte 
cuvinte, atmosfera de casă a fost esenţială, căci în depozitul tradiției de familie, 
strămoşii nu erau doar chipuri neclare sau simple fişe biografice, ci prezenţe vii, care ne 
ajută să înțelegem mai bine trecutul, pentru că trecutul nu are caracter muzeal, ci 
palpită de viaţă. 

Spiritul familiei Monda, veche familie grănicerească din Borgo-Bistriţa, 
purtat de lumina caldă a portretelor de familie pe care încercăm să le prezentăm, face 
parte dintr-un demers istoric recuperator, într-un moment de incertitudine, în care 
familiile îşi neglijează sau recompun genealogiile, iar monumentele istorice sunt lăsate 
să se dărâme fără prea mari remuşcări, totul în numele unui „nou vulgar, care şi-a 
câştigat, din păcate, un prestigiu absolut... 

